
Omul de știință nu trădează bucuros dorințele care l-au ispitit 
și îndoielile care l-au neliniștit la zămislirea unei opere. De aceea 
prezentându-și cartea cetitorului, ţine să-l lămurească de obiceiu 
numai asupra ţelurilor urmate și a metodei întrebuințate. 'Totuşi, 
oricât ar căuta un autor să păstreze o obiectivitate absolută, ceva 
din sufletul lui străbate totdeauna opera dela un capăt la altul. 
Așa fiind, cred că nu trebue să se ascundă după scrierea sa, n'are 
de ce să se sfiască să-și arate atitudinea personală față de 
problemele tratate şi face bine să introducă pe cetitor în atelierul 
său de cercetător, vorbindu-i și de luptele sufletești prin care a trecut. 
O asemenea prezentare justifică mai bine metoda aleasă. 

Cartea de față apare cu treizeci și cinci de ani mai târziu decât 
fusese plănuită. Pe când aveam toată vigoarea tinereții — atât de 
necesară unei opere de sinteză — voiam să prefac cursurile mele 
universitare întrun manual de gramatică istorică 
a limbii române. Mă gândeam la studenți, cărora aș fi vrut 
să le prezint, într'o expunere sistematică, un bogat material docu- 
mentar și cărora le-aș fi împărtășit, poate, o concepție ştiinţifică 
contagioasă prin intransigența convingerilor de care eram stăpânit 
atunci. 

Scrupule de tot felul au întârziat apariţia lucrării. Cu cât trecea 
vremea, cu atât creşteau aceste scrupule. Dela un timp ochelarii 
prin care mă obișnuisem să privesc lucrurile nu mai aveau transpa- 
rența inițială, ci, pe măsură ce experiența creştea, sticla lor se aburea 
mai des. Încetul cu incetul mă convingeam că pentru fenomenul 
linguistic nu există de obiceiu o singură, ci mai multe posi- 
bilități de explicare. Deși țelul nostru final rămâne descoperirea 

adevărului, nu trebue să uităm că acesta iese adesea la iveală printr'o 
simplă întâmplare fericită, independentă de voința noastră. Far- 
mecul cercetării științifice nu-l dă aflarea, ci căutarea 
luminei, iar străduința noastră de fiecare clipă trebue să fie perfec- 
ţionarea armelor cu care combatem întunerecul. În locul intransi- 
genţei în convingeri s'a accentuat la mine din ce în ce mai mult 
îngăduinţa față de părerile altora. Aceasta explică lipsa tonului po- 
lemic în lucrarea de față. 

În cursul celor treizeci şi cinci de ani de amânări necontenite, în 
această lungă epocă de incubație, orizonturile în cercetările linguistice 
sau lărgit. Curiozitatea științifică a început să se 
manifeste și la mine în direcţii nouă. Paralel cu aceste preocupări 
mergea, precum era firesc, emanciparea parțială de subt unele din 
ideile dominante ale școalei în care îmi făcusem ucenicia. Emanci- 
parea aceasta a urmat mai ales în trei direcţii: de subt tirania ter- 
menului tehnic, de subt metodele împrumutate de linguiști dela 
alte discipline şi de subt istorismul exagerat. 

Dacă în unele regiuni se rostește mie în loc de mie, apariția 
unui 7 între m și i era explicată de cei vechi ca «epenteză». Dar 
«epenteză », ca şi «afereză »), «proteză », « svarabhacti » — acesta cu 
tot prestigiul miraculos pe care i-l dă exotismul —nu explică 
nimic, ci constată numai. Singurul merit al unor asemenea 
termeni tehnici este că numesc cu un singur nume o serie de fapte 
care au o notă — nu şi o origine — comună. Numai dacă știu cum 
se articulează m şi î, îmi dau seama că un 1 s'a putut produce uşor 
între aceste două sunete atunci când partea anterioară a limbii, în 
loc să se apropie numai de cerul gurii tare, ca la î, se și lipește de el, 
în vreme ce se menţine și rezonanța nazală, necesară pentru articu- 
larea lui m precedent. 

Pe vremea când fonetica, ştiinţă nouă, preocupa în măsură mare 
pe linguiști, curiozitatea ştiinţifică era satisfăcută în momentul 
când procesul fiziologic care a dat naştere unei rostiri nouă era în- 
țeles. De ce această rostire nouă, cu 7, nu rămânea un fapt indi- 
vidual, ci se răspândea asupra unei colectivități, şi nu se restrângea 
asupra cuvântului ie, ci cuprindea şi alte cuvinte cu grupul m +-, 
de exemplu mic, pomi, etc., erau chestiuni pe care linguiștii credeau 
că le pot elucida printr'o comparație: așa cum bolile contagioase 
se răspândesc, în afară de voința noastră, întrun anumit timp și 

pe un anumit spaţiu, asupra unei colectivități, tot astfel o rostire 
nouă, condiționată de anumiţi factori fiziologici, molipsește pe cei 
ce vorbesc o limbă sau un dialect. Dacă ici și colo un cuvânt nu 
se supune «legii fonetice », după cum anumiţi indivizi scapă de mo- 
limele care cuprind pe cei din jurul lor, cauza este «analogia ». Dar 
«analogia » — care şi astăzi este pentru mulți un plastru bun de 
pus pe orice rană —e de asemenea numai un termen tehnic, care 
numeşte în același fel un număr de fenomene diferite şi lasă fără răspuns 
întrebarea «de ce?». Însăși ierarhizarea ce se făcea între «legea 
fonetică », cu un rol linguistic precumpănitor — aflarea și formularea 
unei legi fonetice trecea drept un eveniment de mare importanță — și 
între « excepţia », care nu merita decât o atenţie secundară, era ca- 
racteristică pentru şcoala neogramatică. Ea îşi împrumuta metodele 
dela naturalişti şi era preocupată mai ales de mecanismul limbii. 

Ceva analog s'a petrecut cu termenii tehnici ca «subiect», «pre- 
dicat », «obiect», «pasiv», etc., pe care filosofia i-a impus grama- 
ticii tradiționale cu o atât de puternică autoritate, încât o emanci- 
pare desăvârșită de subt sclavia lor nu s'a putut încă produce. 'Fotuși 
— precum se va vedea pe larg în acest volum —acești termeni 
tehnici împrumutaţi dela o disciplină străină, filosofia, pot fi păstraţi 
mai departe, cu condiţia ca să fie adaptaţi cugetării linguistice. 

Atunci când linguiștii şi-au dat seama că aparatul nostru fonator 
e numai servitorul creierului, că gândirea linguistică nu e identică 
cu cea filosofică, și mai ales atunci când sociologii ne-au atras atenția 
că omul e supus unor legi de natură socială, a început să fie recu- 
noscut și rolul important al stilisticei. Alături de colectivi- 
tatea receptivă, nevoită să primească o normă convențională de 
expresie, valabilă pentru toţi, e individul creator, care aduce aportul 
lui de originalitate la limba tradițională. Nu există subiect vorbitor, 
oricât de umil ar fi, care să nu adauge la expresia uzuală o notă indi- 
viduală. Gramatica ne învață mijloacele de expresie care sunt între- 
buinţate în mod normal şi admise de toți ca bune; stilistica ne arată 
partea de îmbogăţire pe care o aduc limbii comune graiurile indi- 
viduale. 

Toate aceste preocupări nouă ale deceniilor din urmă au pus 
în umbră studiile de gramatică istorică. Cei ce intrasem în templul 
ştiinţei în epoca în care istorismul era stăpânitor și ne dăm 
seama de soliditatea pe care a dat-o acesta cercetărilor linguistice, 

ne desbărăm cu greu de metoda istorică. Noi ştim că urmărirea unui 
fenomen până la originile lui ne dă de cele mai multe ori şi expli- 
carea lui, că dacă am izbutit să arătăm cum s'a petrecut un 
lucru, am dat mai adeseori şi răspunsul la întrebarea de ce 
e așa cum îl constatăm. Pentru M. BARTOLI, care a izbutit 
să se emancipeze de şcoala neogramatică în care-și făcuse ucenicia 
și care a adus atâtea contribuţii nouă prin cercetările sale de geografie 
linguistică, noua disciplină a linguisticei spaţiale e în 
cea mai mare parte un mijloc de a stabili, cu metode nouă, raporturi 
cronologice între faptele linguistice. (Noi vom vedea în acest volum 
că hărțile atlaselor ne permit să intrăm şi în alt domeniu al lingui- 
sticei, surprinzând limba în stadiul ei de organizar e). 

LessiNG dădea ca model pe HOMER, care voind să descrie 
scutul lui Ahile ne conducea în oficina zeului fierar în momentul 
când confecționa arma; un film științific de cinematograf e mai 
instructiv decât o fotografie sau un desen. Suntem atât de deprinşi 
să constatăm că totul în jurul nostru e devenire, încât, într'o operă 
literară, gustăm mai mult acţiunea decât descrierea şi înțelegem 
mai ușor un fenomen când îi urmărim evoluţia. Cercetările de 
natură istorică corespund unei porniri firești și nu exclud înțele- 
gerea preocupărilor nouă ale linguisticei moderne, pe care le pot 
întregi adesea. 

Nu-i mai puțin adevărat însă că obișnuința de a privi istoric 
lucrurile ne-a deformat uneori judecata justă. Astfel, vorbind de 
« număr », ne-am obișnuit bunăoară să zicem că pluralul dela codru 
îl formăm « transformând » pe u dela sfârșit în s, ca şi când am avea 
a face cu o evoluție a singularului devenit plural. De fapt codru şi 
codri sunt două forme ale aceluiaşi cuvânt care coexistă și se 
întrebuinţează în mod alternativ, la singular și la plural. Urmărirea 
unui fenomen în mod diacronic, nu trebue să ne împiedece 
să vedem lucrurile sincronic. 

DE SAUssURE, care are marele merit de a fi insistat asupra 
acestui lucru, ne-a învățat să recunoaștem astfel contrastele 
şi alternanţele, cu un rol atât de important în limbă. La- 
tinescul vivus a devenit în franțuzește vif, iar viva a devenit vize 
(rostit de obiceiu 22, fără urmă de e final), altus a dat în româneşte 
înalt, alti a dat înalți (rostit în multe regiuni înalţ, fără urmă de 
final). Așa ne învață gramatica istorică. Dar curiozitatea ştiinţifică a 

linguistului n'are voie să înceteze în momentul în care cunoaște evoluția 
acestor forme. Căci jocul între f și o în franţuzeşte şi între t şi 7 în 
românește are, precum a arătat școala fonologică a lui N. 
TRUBEȚCOI şi a Cercului linguistic dela Praga, și un rol func- 
țional în limbă, adică cel de a marca genul (în exemplul 2:f-00e) 
sau numărul (în exemplul înalt-înalți). 

Vulturul rotindu-se în aer își zărește prada în momentul când 
aceasta face o mișcare ; privind lanul galben de grâu, ne atrage atenția 
floarea roşie de mac. Observarea atentă a limbii, care e la temelia 
oricărei descoperiri, nu trebue să se mărginească la urmărirea di - 
namică a fenomenelor în prefacerea lor, ci trebue să le vadă şi 
static, prin contrastele ce le prezintă. Acest postulat am încercat 
să-l aplic mai des în volumul de față, care de multe ori face în mod voit 
abstracție de latura istorică, pentru ca să poată scoate mai bine în 
evidenţă lucrurile așa cum se prezintă ele, în afară de orice legă- 
tură cu trecutul. 

Deprinderea de a limita cercetările noastre asupra precizării 
diferitelor stadii de desvoltare ne-a redus curiozitatea științifică și 
în altă direcție. De ce limba română nu mai face nicio distincție 
formală între ideea de «stare » și cea de «mișcare » sau între «no- 
minativ » și «acuzativ», ca Latinii? Gramatica istorică răspunde: 
pentrucă toate consonantele finale latine au amuţit în românește 
şi deci aqua și aguam sau filius și filum au devenit în românește 
apă şi fiu. Cei ce se mulțumesc cu această explicare — justă, fără 
îndoială — nu bagă însă de seamă că uzarea formală a unui cuvânt 
în cursul vremii, constatată de fonologia istorică, poate aduce cu 
sine o criză structurală. În asemenea cazuri linguistul se 
găseşte în fața unor întrebări nouă. 

Într'adevăr, examinând mai de aproape cele două exemple citate, 
vedem că limba a învins criza structurală provocată de amuţirea 
consonantelor finale în două chipuri deosebite. 

În primul caz, deodată cu pierderea deosebirii formale expri- 
mate prin dezinenţa -am (acuzativ) față de -a (ablativ), am pierdut 
şi sensibilitatea pentru deosebirea între «stare » şi « mișcare ». Deşi 
avem două întrebări, încotro? şi unde?, nu mai răspundem la cea 
dintâi cu acuzativul, ca Latinii (în aguam), sau Germanii (ins 
Wasser ) şi la a doua cu ablativul, ca Latinii (în aqua ), sau cu dativul, 
ca Germanii (îm Wasser ), ci zicem deopotrivă cad în apă sau sunt în apă.. 

În cazul celălalt, nevoia de a distinge acuzativul de nominativ 
a fost — cel puţin la numele de ființe — atât de mare, încât și după 
ce filius vidit și filium vidit dăduseră acelaşi rezultat, ea trebuia mar- 
cată, printrun semn formal. Limba română şi-a creat singură 
mijloacele de a distinge subiectul de complementul drept şi zice 
fiul vede, dar vede pe fiul. 

Între structură şi evoluţie nu există o antinomie, ci, 
precum arată exemplul citat, fenomenul linguistic se explică și prin 
una și prin alta. 

Dacă «structuraliştii » cer tot mai insistent aplicarea metodei 
totalitare, este, fiindcă în timpul din urmă filosofia face o nouă 
incursie în linguistică (ca, de altminteri, în toate ramurile științei). 
De astă dată însă filosofii nu stabilesc legile construcţiei gramaticale 
a propoziției, ci vor să ne convingă că totul e mai mult decât suma ele- 
mentelor componente: ca să se nască un acord nu ajunge suma a trei 
tonuri, ci și o anumită configuraţie. 

Deşi nu ne putem alătura acelora dintre « Gestalt »-işti care susțin 
că numai întregul există, nu și elementele componente (care ar fi 
o pură abstracțiune), suntem totuși convinși, că fără cunoașterea 
întregului nu se poate înţelege de ajuns nici amănuntul. De aceea 
în volumul de față am încercat să arătăm liniile mari care ţin de 
structura limbii române şi am insistat asupra formei ei organizate. 


Din cele precedente rezultă că planul iniţial de a scrie un ma- 
nual de gramatică istorică a limbii române trebuia părăsit. Pe mă- 
sură ce interesul pentru structura limbii creștea, istoria ei nu mai 
putea să formeze obiectul exclusiv al cărții mele; preocupările de 
natură fonologică îmi îndreptau atenţia spre ceea ce e funcțional 
în limbă, iar cele stilistice făcură să părăsesc gândul de a scrie numai 
o gramatică — schelet fără carne. Nu mă mai puteam mulțumi 
nici numai cu împărțirea tradițională dată de gramaticii istorici, în 
Fonologie, Morfologie şi Sintaxă 

Adevărata împărţire rezultă din înțelegerea că limba este mijlocul 
nostru obișnuit de comunicare organizată a gândurilor, preocupărilor 
și simiirilor noastre, prin graiu viu. 

Definiţia aceasta nu e completă, dar are avantajul scurtimei și 
meritul să scoată în evidență cele patru elemente esențiale, fără 
de care o limbă nu se poate realiza: elementul material, adică s u- 

netul rostit, organizaţia, care face pe om stăpân pe limba 
sa, actul psihic al gândirii şi simţirii, şi actul social, 
al împărtăşirii gândurilor. 

ROSTIREA, ORGANIZAȚIA LIMBII şi CUGETAREA LIN- 
GUISTICĂ vor forma deci obiectul volumelor II, III și IV. 

Aceste trei mari capitole, care privesc «Limba şi expresia», 
se pot asemăna cu cartierele unui oraș. Deși despărțite din punct 
de vedere administrativ, aceste cartiere sunt totuși strâns unite 
întrun întreg. Legătura între ele n'o fac numai podurile care leagă 
țărmurii râului ce trece prin oraș, nici arterele principale de co- 
municaţie ce se prelungesc dintrun cartier într'altul, ci mai ales 
instalaţiile și instituţiile lor comune şi urmele lăsate de trecutul 
lor comun. Rezervorul de apă sau uzina electrică din cutare mahala 
alimentează toate străzile, centrala telefonică deserveşte toate sec- 
toarele; ca să-l urmăreşti pe Michelangelo, ca sculptor, pictor și 
arhitect, trebue să-l cauţi prin biserici şi muzee răspândite în diferite 
orașe și cartiere; urmele lui Napoleon se recunosc în tot Parisul. 

Nenumărate legături duc la fel dela un volum la altul al operei 
de față; același fenomen apare adesea subt diferite aspecte în fie- 
care volum. Punctul de contact al linguisticei cu psihologia nu tre- 
bue căutat numai în volumul întitulat « Cugetarea linguistică », căci 
acte psihice sunt şi clasificările și abstracţiunile ce stau la baza 
«organizării limbii »; chiar şi diriguirea mișcărilor executate de or- 
ganul nostru fonator se face dela creieri. Legi de natură sociologică 
stau la baza fonologiei și a organizării limbii. Pe noi însă, care nu 
facem nici psihologie, nici sociologie, ci linguistică, problemele de 
natură psihologică sau sociologică ne preocupă numai în măsura 
în care ne ajută să înţelegem geneza expresiei şi prefacerea ei în 
comunicare. 


Deoarece împărțirea scrierii mele nu este cea obișnuită, am 
crezut că este bine să dau cetitorului unele lămuriri înainte de a 
intra în materie. Ceea ce era să fie numai un capitol introductiv a 
crescut atât de mult, încât s'a prefăcut în acest prim volum, care se 
poate compara cu acele călătorii circulare prin orașele mari, pe care 
călătorul le face ca să câștige din ziua întâi o orientare repede. 

De sigur că după o asemenea trecere superficială din cartier în 
cartier nu poţi avea pretenţia să cunoşti orașul. Autocarul trebue 

să înainteze repede, iar explicările ghidului nu pot fi decât sumare. 
Totuşi, traversând bulevardele pline de lume, oprindu-se în câte o 
piaţă cu perspective largi sau în faţa unui monument evocator de 
amintiri istorice, poposind într'o grădină publică sau intrând într'o 
catedrală cu bolte mărețe, vizitatorul dobândește acea dispoziție 
sufletească, care e necesară ca să poată gusta farmecul particular 
al oraşului. 

Volumul ÎI, cuprinzând o PRIVIRE GENERALĂ, nu mai 
seamănă cu un manual. E mai de grabă o încercare de evadare 
din lanțurile manualelor tradiționale. El nu vrea să înveţe pe stu- 
dent, ci să îndemne pe cititor să-şi revizuiască concepțiile în lu- 
mina preocupărilor linguistice moderne și să-şi pună singur o serie 
de întrebări nouă. 

Prin pasiunea ce o punea în cercetările de amănunt, prin ato- 
mismul şi prin felul aproape matematic şi statistic de a trata 
problemele, filologia veacului trecut izbutise să îndepărteze publicul 
mare de preocupările linguistice. Cărţile erau scrise pentru specia- 
liști; autorii aveau un dispreț suveran pentru cei ce nu cunoșteau 
valoarea semnelor fonetice şi sensul termenilor tehnici sau a sem- 
nelor convenţionale întrebuințate din belșug. Dar interesul pentru 
limbă — acest mijloc unic şi admirabil al omului de a se împărtăși 
altora—există, în mod firesc, în cercurile largi ale oamenilor de cultură, 
încât datoria linguistului e să apropie din nou, printr'o prezentare 
plăcută şi limpede, pe cititor de problemele linguistice. Legătura 
firească pe care am căutat-o cu linguistul înnăscut din fiecare cititor, 
explică partea mare pe care am dat-o — mai ales în note — obser- 
vațiilor făcute de literați asupra limbii. Cine simte mai bine decât 
poetul minunea care se întâmplă atunci când gândul sau sentimentul 
nostru se preface în cuvinte rostite? 

Măsura în care autorul poate presupune la cititor cunoștințe 
prealabile pentru expunerile sale, e o chestiune de instinct peda- 
gogic. Experiența dela catedră, de unde ai posibilitatea să observi 
imediat dacă cei ce te ascultă te urmăresc cu înțelegere sau nu, nu 
ţi-e de mare folos, căci atunci când publici o carte pentru publicul 
mare, nu poți ști cine o va lua în mână. Necunoscându-ţi cititorii, 
nu ştii cât de elementar trebue să fii în expunerile tale și cât trebue 
să te restrângi mai ales în întrebuințarea termenului tehnic, care se 
impune totuși din cauza scurtimii și preciziunii sale. Sforțarea inte- 

lectuală pe care o cere înțelegerea lui poate fi înlesnită prin ima- 
gini, analogii și figuri evocative. Dar, observă cu dreptate K. 
BUHLER — €l însuși un maestru al stilului științific colorat — chiar 
cele mai potrivite imagini, adesea indispensabile pentru o mai bună 
înțelegere, după ce au adus servicii, trebue înlocuite prin noţiuni. 
Iniţiații — filologi și linguiști — vor trebui să fie deci îngăduitori 
dacă m'am oprit uneori la lucruri elementare; cititorii fără cuno- 
ştințe de specialitate vor trece peste paginile cu documentări care 
depăşesc pregătirea lor. Am convingerea că astfel și unii și alții vor 
găsi în cartea de față pagini instructive. 

Am crezut în sfârșit că orice afirmaţie trebue lămurită printr”'o 
bogată și sugestivă exemplificare. Chiar cu riscul de a înneca uneori 
expunerea în exemple, le-am dat, voind să atrag astfel atenţia 
cititorului asupra nenumăratelor cazuri interesante pe lângă care 
trece zilnic fără să le observe, şi să-i trezesc în acest fel interesul de 
observator al limbii sale. 

Mai greu mi-a fost, o mărturisesc, să renunţ la bogatul material 
documentar pe care-l aveam la îndemână. Fiind înfipt cu rădă- 
cinile în epoca pozitivistă, care era stăpânitoare pe când îmi 
începeam studiile universitare, am păstrat toată vieața pasiunea cu- 
legerii de material. Acum, către sfârșitul vieţii, mi se pare că am 
datoria să dau și altora putinţa să profite de ceea ce am strâns cu 
nepotolit devotament. Cu atât mai mult, cu cât documentarea pare 
a fi mai puţin preţuită în timpul din urmă decât intuiţia. Pe nedrept, 
cred. Mult hulitul pozitivism în cercetările linguistice e mai mult 
o chestiune de conștiință decât de metodă. Fireşte însă că nu 
trebue nici să confunzi strângerea de material cu știința însăşi, căci 
«cercetând cu minuţiozitate amănuntul », scria H. SCHUCHARD 
(Uber die Lautgesetze, p. 35), «să nu pierdem niciodată din vedere 
generalul; să ne adâncim în cercetarea ştiinţifică, spre a ne putea 
ridica de-asupra ei; s'o servim, pentruca s'o putem stăpâni ». 

Am crezut că din dilema în care mă aflam pot scăpa evitând în 
acest volum introductiv tot ce ar putea îngreuia citirea uşoară şi 
lăsând documentarea amplă pentru volumele viitoare, care şi ele 
vor da amănuntele mai ales în note. 

Exempiele pe care le-am dat, le-am scos din diferite limbi, dar 
mai ales din limba română, căci scopul nu mi-a fost să scriu o operă 
de linguistică generală, ci un tratat despre limba română. Ținând 

seama de ceea ce e general linguistic, am căutat să scot totdeauna în 
relief specificul românesc, să arăt mai ales ceea ce e caracte- 
ristic în sistemul fonetic, morfologic şi sintactic al limbii noastre. 
Linguistul italian V. PIsANI aseamănă cu drept cuvânt structura 
internă a unei limbi cu stilurile arhitecturii. Dintr'o limbă se poate 
traduce în alta înlocuind uneori numai cuvintele, precum dela o 
clădire a Renaşterii se poate trece, prin modificarea ornamentaţiei, 
la baroc sau rococo. Precum însă nu se poate trece dela stilul clasic 
la cel gotic printr'o simplă modificare de ornamentaţie exterioară, 
fiindcă întreaga clădire e «gândită » altfel, tot astfel redarea unei 
expresii într'o limbă străină cere de multe ori o schimbare a 
structurii însăși. Felul cum se exprimă diferitele popoare corespunde 
unor mentalități diferite. 


Limba nu e — și acest lucru se recunoaşte din ce în ce mai mult — 
numai un servitor al gândirii, ci şi un stăpân al ei. Dacă e adevărat 
că omul vorbeşte aşa cum cugetă, nu e mai puţin adevărat că omul 
cugetă după cum s'au deprins să vorbească înaintașii lui. În limba 
tradițională căutăm expresiile cele mai potrivite spre a ne îmbrăca 
gândurile, dar această limbă moștenită, cu anumite clișee și asociații 
constante, îndreaptă gândurile noastre pe căile pe care s'au mișcat 
şi cugetele înaintașilor noștri, stabilind o legătură trainică între fiii 
aceluiaşi neam, o forma mentis națională. 

De aceea într'o expunere sintetică despre limba unui popor nu 
poate lipsi un capitol asupra legăturii între limbă și neamul care o 
vorbeşte. Noi dăm această expunere chiar în volumul de față subt 
titlul « Limbă şi națiune». Elementul social, de care se vorbește 
în definiția limbii dată mai sus, apare mai ales în această parte a 
lucrării, care e şi un capitol de istorie culturală. 

În călătoria circulară pe care am făcut-o, ne oprim, la sfârşit, 
pe o colină de unde putem vedea, la picioarele noastre, tot orașul 
prin care am trecut cutreierându-i cartierele. După orientarea su- 
mară pe care am câștigat-o, traversând oraşul, căutăm să descifrăm 
specificul lui. Spre acest scop vom întrebuința adesea, în loc de 
plan, hărţile Atlasului Linguistic Român. Ele ne vor face să ne des- 
bărăm de unele idei preconcepute şi ne vor atrage luarea aminte 
asupra unor aspecte ale limbii cărora le dădusem mai nainte prea 
puțină importanță. 

Ghidul cu care cititorii acestui volum au făcut călătoria circulară 
n'a ţinut să le dea numai explicaţiile învățate dela alţii, ci a încercat 
să prezinte lucrurile așa cum ele i s'au lămurit lui, printr'o lungă 
şi necurmată meditare asupra lor. El ar fi bucuros dacă drumul 
făcut împreună ar deștepta în cititor dorinţa să se întoarcă în muzeele 
văzute în treacăt, să se documenteze mai bine din colecţiile cuprinse 
în volumele viitoare. În ele cititorul va găsi şi o bibliografie bogată. 

Încheind, ţin să mulțumesc amicului meu A. PROCOPOVICI 
pentru numeroasele sugestii pe care mi le-a dat în urma citirii ma- 
nuscrisului acestui volum. 


Bran, Septemvrie 1939. 


SEXTIL PUŞCARIU 


PARTEA ÎNTÂI 
LIMBĂ ȘI EXPRESIE 


A) ORGANIZAŢIA LIMBII 


1. O grămadă de cărți nu însemnează o bibliotecă; o mulţime 
de cuvinte, forme și construcţii nu însemnează o limbă. Întocmai 
precum în cărțile pe care le-ai adunat în cursul anilor trebue să intro- 
duci o rânduială, pentru ca să poți găsi, când vrei, cartea căutată, 
tot astfel trebue să-ți organizezi şi materialul de limbă pe care îl 
acumulezi o vieață întreagă sporindu-l și împrospătându-l din fra- 
gedă copilărie şi până la bătrânețe. 

Rânduiala aceasta se poate face după diferite criterii. Când eram 
tânăr și mândru că mi-am înjghebat un început de bibliotecă, așe- 
zam cărțile după cum erau legate sau nelegate, iar pe cele legate, 
după colori: Eminescu era în pânză roșie, Delavrancea în pânză 
galbenă, Alecsandri în piele neagră... Mai târziu, când am învățat 
limbi străine, aranjamentul bibliotecii l-am făcut după opere româ- 
nești, nemţești, franțuzești, latinești... Când preocupările mele 
deveniră mai variate, așezam cărțile după materii, deosebind lite- 
ratura de filologie, istorie, folclor... Deodată cu creșterea biblio- 
tecii a trebuit să fac economie de loc, ţinând seama de formatul 
cărților, iar mai târziu, am făcut un dulap anume pentru manuscripte 
şi cărți rare sau ediţii de lux. 

Lucrul esenţial la toate aceste aranjamente este să ai un sistem 
care să-ți ajute memoria de a nimeri, fără pierdere de vreme, locul 
unde se găsește cartea de care ai nevoie. La baza acestui sistem stă 

de obiceiu un contrast sau o corelaţie: legat—nelegat, 
roșu—galben—negru ; româneşte-—nemţeşte—franțuzește —latinește ; 
filologie—folclor—literatură— istorie ; in folio—in 4*—in 8*—in 160; 
manuscript — tipăritură, ediţie princeps — ediție de lux — ediţie 
populară. .. 

Același lucru se întâmplă și cu materialul linguistic, pentru care 
creierul nostru creează un sistem mnemotehnic din cele mai inge- 
nioase, cu nenumărate compartimente unite prin fel de fel de legă- 
turi subtile. Ideile se asociază fără nicio sforțare, puterea de abstracţie 
a minţii omenești le grupează și le clasifică, categoriile se ivesc în 
mod firesc. 

Compartimentele în care-și rândueşte omul materialul linguistic 
sunt cu mult mai suple decât rafturile unei biblioteci. Formatele 
cele mai deosebite încap unul lângă altul. Cel deprins să vorbească 
mai multe limbi, suprapune, fără să le amestece, expresiile străine 
peste cele din limba sa maternă, putând să evoce în orice moment 
pe oricare din ele. 

Limba nu e o bibliotecă creată din nou, cu mijloace proprii, 
ci ea e, în cea mai mare parte, moștenită; ea nici nu eo biblio- 
tecă particulară, ci publică. De aceea sistemul de organizare al 
limbii nu poate fi individual și arbitrar, ci e traditional şi conven- 
Hional. 

Organizaţia limbii e un lucru atât de minunat, încât numai fami- 
liarizarea noastră cu ea şi faptul că rânduirea se face în mod sub- 
conştient și a devenit mecanică, ne face să nu ne minunăm în deajuns 
de calitățile noastre extraordinare de organizatori ai graiului. Numai 
cel ce observă pe copil când începe să vorbească poate să-și dea 
seama de minunea ce se întâmplă în căpşorul lui. Așa cum mânu- 
ţele-i ajung, după câteva încercări, să facă mișcările cele mai 
potrivite pentru ca să apuce ceva, să deschidă capacul unei cutii sau 
să întoarcă cheia în broască, tot astfel mintea lui izbutește să ana- 
lizeze cuvintele din frazele auzite, să le grupeze ca să le țină minte 
şi să le întrebuinţeze așa cum trebue, cu formele şi sensurile lor 
variate, după norma comună. 

Linguistul nu poate să se desintereseze de felul în care omul își 
organizează limba. De aceea noi am introdus « organizaţia » în însăși 
definiția ce am dat-o limbii, iar în expunerile ce vor urma am dedicat 
acestei organizații un volum întreg. Cele trei capitole principale în 

care ne ocupăm de ea vor trata — potrivit cu cele arătate — 
despre: 

CLASIFICAREA MATERIALULUI LINGUISTIC, 

GRAIUL INDIVIDUAL ȘI LIMBA COMUNĂ, 

ECONOMIA LIMBII. 

La sfârșit vom încerca să stabilim ce e specific românesc în orga- 
nizaţia limbii noastre. 


2. Comparaţia noastră cu bibliotecile poate fi dusă mai departe. 
Dicţionarul și gramatica, operele indispensabile pentru învățarea 
unei limbi, se pot asemăna cu cataloagele, pe autori şi pe materii, ale 
unei mari biblioteci publice. Ordinea alfabetică urmată în catalogul 
pe autori și în dicționar e o rânduială născocită de bibliotecar şi de 
lexicograf, pentru ca să înlesnească găsirea repede și comodă a operei 
sau a vorbei căutate. Ea nu este ceva inerent nici cărții nici cuvântului. 

Catalogul pe materii şi gramatica țin seama și de cuprins, dar 
scopul lor rămâne tot cel practic, de a da o orientare celui ce caută 
o carte sau o expresie potrivită. Gramaticianul a fost dublat dela 
început mai mult de pedagog, decât de linguist. El n'a căutat să 
pătrundă în laboratorul în care limba ia ființă —în creierul omenesc— 
ci a voit să înlesnească pe cât se poate învățarea limbii. Sistemul 
ales s'a adaptat deci scopului practic, stabilind reguli și paradigme 
pentru memorizat și trecând la rubrica « excepții» tot ce nu încăpea 
în ele. Astfel se întâmplă adesea că gramatica uneşte în aceleași grupuri 
fenomene pe care mintea noastră le rânduiește în compartimente 
diferite și că desparte altele, care în gramatica nescrisă, pe 
care și-o alcătuește fiecare individ grăitor, sunt asociate şi strâns unite. 

M. BREAL citează (Semantique, 253) următoarea comparaţie 
din ANATOLE FRANCE: «Les systemes sont comme ces minces 
fils de platine qu'on met dans les lunettes astronomiques pour en 
diviser le champ en parties egales. Ces fils sont utiles ă l'observa- 
tion exacte des astres, mais 7/s sont de l'hkomme et non du ciel. Il est 
bon qu'il y ait des fils de platine dans les lunettes. Mais il ne faut 
pas oublier que c'est lopticien qui les a mis ». Același lucru se poate 
spune despre multe din aşa numitele categorii gramaticale: ele ţin 
de sistemul gramaticianului nu de al limbii. 

Datoria linguistului este să se transpună în mentalitatea subiec- 
tului vorbitor. Când linguistul își studiază limba maternă, fiind şi 

subiect vorbitor în aceeași persoană, are marele avantaj de a fi 
stăpân pe structura internă a graiului supus cercetării sale. Introspec- 
țiunea nu e totdeauna ușoară, căci în momentul când ne observăm, 
pierdem siguranţa ce caracterizează vorbirea spontană. La aceasta 
se mai adaugă și altă greutate: tradiția gramaticală. Gramatica 
învățată în şcoli ne-a familiarizat cu noţiuni care nu se potrivesc cu 
concepţiile moderne linguistice şi ne-a învăţat să aplicăm limbii 
noastre reguli valabile pentru structura altor limbi, mai ales a celor 
clasice. 

Linguistul care vrea să cunoască organizaţia adevărată a limbii 
sale materne trebue să se desbere de concepțiile aprioristice ale gramaticii 
clasice şi să caute să proiecteze pe ecranul conştientului procesul care 
se desfășoară atunci când, în mod inconştient, în calitate de subiect 
vorbitor, își rândueşte materialul linguistic. 


Despre sensibilitatea linguistică, ca cea mai bună călăuză a linguistului, zice 
H. PAUL: « das Sprachgefuhl ist wertvoller als das Bewusstsein von den gram- 
matischen Kategorien; jenes ist in der ersten Kindheit erworben, fast angeboren, 


dieses aber viel spăter angelernt, vielfach unsicher, manchmal irrig, wenn es 
iiberhaupt vorhanden ist». 


I. CLASIFICAREA MATERIALULUI LINGUISTIC 


3. Atât procesul de asociaţie a ideilor, cât şi puterea de abstrac- 
țiune, care stau la baza organizării limbii, formează obiectul p s i- 
hologiei. "Totuși linguistul nu se poate desinteresa de ele, ci 
trebue să-și dea seama, cum se face, în mintea subiectelor vorbitoare, 
legătura între diferitele expresii şi cum urmează gruparea materia- 
lului linguistic în momentul inventarierii lui, precum și cu ocazia 
întrebuințării lui în vorbire. 

Rămânând în domeniul linguisticei, noi nu vom intra în amănunte 
de ordin psihologic, ci ne vom mulțumi cu câteva consideraţii 
generale şi ne vom opri mai mult la efectele linguistice produse de 
anumite procese psihice, 

În acest scop vom pleca dela un cuvânt luat ca exemplu şi-l vom 
urmări în câteva din grupările din care face parte. 


4. Când aud (citesc sau rostesc) cuvântul cald, apăs pe un buton, 
care poate face ca imediat să se deschidă uşile unui mare număr 
de compartimente, în care acest cuvânt ne apare în tovărăşia altora. 

Îl vedem mai întâi în mijlocul familiei sale mai apropiate : câidut, 
căldicel, căldișor, câldură ; încălzi. . uneori şi al familiei mai depărtate : 
câldare, scâlda. Omul posedă un simţ etimologie înnăscut, care 
face ca toate cuvintele înrudite (și păstrând în structura lor formală 
semnele acestei înrudiri) să se grupeze într'o unitate, al cărei miez 
este tulpina. 


Repetarea aceluiaşi grup de sunete reprezentând o idee fundamentală într'o 
serie întreagă de cuvinte face ca familia respectivă de cuvinte să se întipărească 
mai ușor în memoria. noastră. Când cuvinte nouă, fără o familie, intră în limbă 
ele se uită mai uşor şi sunt expuse la fel de fel de modificări. Aceasta se observă 
mai ales la neologismele care pătrund în popor. Pentru dftică ALR. 1 1637, înre- 
gistrează forme ca oftică, oftigă, heftică, heftică, hoptică, heptică, 1ftică, idăftică, 
iă ftică, hertică, hărtică, hârtică, hetică, hătică, etc. 


'Trebuința pe care o simte omul de a uni într'o singură serie 
cuvintele înrudite — « das etymologische Bediirfnis », cum o nu- 
mește G. von der GABELENTZ — face adesea să se creeze false 
legături de înrudire şi produce fenomenul numit în linguistică eti- 
mologie populară. Prin apropiere de verbul a lâcrâma, « plângerea » 
cu care îşi reclamă cineva dreptul dela o autoritate devine în gura 
ţăranului lâcrămaţie (în loc de reclamaţie). Țigara e prin Ardeal 
sugară, fiindcă omul «suge » din ea. 'Tifosul fiind o boală «lungă» 
— căci după credința poporului, ţine o lună de zile (ALR. 1 1629/808) 
— lângoare (din lat. languor) devine lungoare. Din bulgărescul Ju- 
nica — un derivat din luna «lună » — apropiat de «alună», cu care 
se aseamănă la coloare, avem pe alumtă (pe pielea corpului). Din 
caroussel poporul a făcut călușei. Latinescul sanatoria « vindecătoare » 
a dat în româneşte numele plantei sunătoare, prin apropiere etimo- 
logică de «a suna». 

Chiar şi oamenii culți se lasă influențați de simţul lor etimologic 
în trebuința de a cexplica» cuvintele; nici filologii nu scapă de 
false interpretări etimologice. Astfel pe perucă mulți îl pun în 
legătură cu păr; pe patrulă cu patru ; iar pe arzuliu (turc. arzulu 
« doritor ») cu «a arde», această apropiere etimologică făcând chiar 
ca sensul lui să devină «focos». Același lucru sa întâmplat 
bunăoară cu mirodenii, din neogrecescul uvpwâă «parfum, dre- 
suri » (prin mijlocire slavă), pe care unii lexicografi îl pun în legă- 
tură cu a se mira şi-l traduc prin «lucruri minunate » (« wunderbare 
Sachen », în loc de « Gewiurz »). Foarte multe credințe populare și 


S. Puşcariu, Limba Română. 2 


18 LIMBĂ ŞI EXPRESIE: ORGANIZAŢIA LIMBII 


jocuri de cuvinte se bazează pe etimologiile populare. Descriind 
obiceiurile din Șcheii Brașovului, Prriş ne informează că « copiii 
nu e bine să se nască lunea, că zice că sânt lunatici » (« Conv. lit. », 
36, p. 548). Pentru cel ce n'o prea nimereşte, nici după ce s'a gândit 
mult, există o vorbă glumeață: « Cu gândul — gândac rămâi ». 


Pe când pentru unii linguişti, ca SAUSSURE, etimologia populară e un feno- 
men patologic, care tnu lucrează decât în condițiuni particulare şi nu atinge decât 
cuvintele rare, tehnice sau străine, pe care limba şi le asimilează în mod imper- 
fect » (Cours de linguistique gentrale, p. 247), pentru alţii, de exemplu pentru 
GILLIERON, ea e un principiu creator în limbă. Instinctul etimologic atinge 
toate cuvintele, chiar cele mai uzuale, grupându-le, asociindu-le, disociindu-le, 
corectându-le, fie în conţinutul lor psihic, fie în forma lor materială. Mai ales 
interesează etimologia populară latentă, care se trădează numai 
în mod indirect (de ex. păstrarea lui s în franc. esperer şi respirer se datorește 
rudei lor adoptive esprit) şi rămâne ascuns celui ce nu pătrunde, ca GILLIERON, 
în sufletul cuvântului. Partea conştientă şi pe jumătate conştientă pe care o are 
poporul la elaborarea limbii este mare. Poporul nu rămâne cu braţele încrucișate 
înaintea pastei linguistice, ci o mişcă și o frământă necontenit. Omul nu între- 
buinţează fără critică instrumentele de care se serveşte zilnic; el face reflexii 
asupra lor, le analizează, le judecă (K. JABERG, Romania, 46, p. 125—128). 


Simţul etimologic opreşte uneori desvoltarea cuvintelor în con- 
sonanţă cu legile fonologice. Astfel din aurarius trebuia să avem 
*arar, din coctura să avem *cutură..., dar legătura etimologică a 
acelor cuvinte cu aur şi cu copt a făcut să avem aurar şi copturd. 
(În *coctorium > cuptor, legătura cu copt a menținut numai grupul 
pt înainte de accent, dar n'a putut opri prefacerea regulată a lui o 
neaccentuat în 4). În latina vulgară verbele compuse cu prepoziții 
și-au mutat accentul pe tulpină şi a fost reconstruită vocala din verbul 
primitiv : înfringo a devenit *infrango, căci se simţea compus din în + 
frango ; attineo a devenit *atteneo, căci se simțea compus din ad -- 
ieneo ; românește înfrâng şi ațin. 

Legătura strânsă care există între membrii aceleiași familii de 
cuvinte se cunoaște și din faptul că dacă unul din ele sufere o pre- 
facere, atrage mai totdeauna după sine și pe celelalte. Astfel, dacă în 
limba hoților, urs însemnează « doctor», « doctoriţei » i se zice ursoaică. 


5. Fiecare din derivatele dela cald are la rândul său câte o uşă 
deschisă spre alte compartimente: câlduț se găseşte în tovărăşia lui 
grăsuț, negruț, amăruț...; câldicel alături de molicel, îndlticel, târi- 


SERII DERIVATE ȘI MORFOLOGICE. SIMŢUL GRAMATICAL 19 


cel...; încălzi formează aceeași serie derivativă cu îndlbi, întâr, 
înveseli . . . 

Cald mai stă în corelaţie cu femininul caldă, care, la rândul său, 
formează o serie morfologică cu bună, knă, tristă..., —sau cu 
pluralul calzi din seria buni, hui, trişti... 

Omul are şi un simţ gramatical. Efectele lui pot fi multiple. 

Astfel constatăm înainte de toate iarăși abateri dela desvoltarea 
normală fonologică, datorite fenomenului normalizării morfologice. 
Din formele mai numeroase sau mai des întrebuințate se extrage 
o tulpină sau un morfem (sufix, dezinență) tipic, care se generali- 
zează şi în cazurile în care legile fonologice produceau alte forme. 
Astfel e din mergi, merge, mergem, mergeţi, mergeam, mergeaţi, 
etc., produce şi o formă merg în loc de mârg, cum am aștepta 
din punct de vedere fonologic şi cum se şi zice prin Ardeal şi 
Moldova. Serii ca gătesc, gonesc, întineresc. .., găteală, încetineală. . . 
păstrează în limba literară pe e şi ea şi după labiale în forme ca 
vorbesc, mulțumesc, tocmeală. .., deşi am aştepta vorbăsc, multumăsc, 
tocmală (cum se și zice în regiunile în care întâlnim pe 7mdrg). 
Simţul că la conjugarea în -are dezinența participiului este -at, -ată, 
-ați, -ate (lăudat, lăudată, lăudaţi, lăudate. ..) a făcut ca mascu- 
linul plural dela participiul verbelor băia şi muia să fie băzați şi mutați 
şi nu băteți și muieți cum am aştepta după legea fonologică care pre- 
face pe a în e după palatală în poziție moale (cf. bururene, pluralul 
lui buruiană, Stoiene, vocativul dela Stoian). Astfel vorbim de doi 
băteți bătaţi sau de muieți înmuiaţi. Dacă în locul vechiului uz, uiţi, 
uită, ultăm, ultați, uită, conjugăm azi uit, uiţi, uită, uităm, uitaţi, 
uită, avem şi aici un caz de normalizare. 

După același principiu se explică fenomenul proporționalităţii 
și al simetriei morfologice. Alături de pluralul vechiu câmpi (lat. 
campi) s'a format pluralul analogic câmpuri. Aceasta a avut ca urmare 
că alături de pluralul vechiu pepturi (lat. pectora) s'a născut un 
plural nou piepți (cu un sens deosebit: pzepții câmâșii). Deoarece 
dela învăța prezentul e învăţ, s'a creat și dela râsfăța un prezent 
răsfăț (în loc de răsfaț, cum se zicea în vechime); deoarece dela 
fată pluralul e fete, s'a creat şi dela față un plural fețe (în loc de fațe, 
din lat. faces); deoarece infinitivului însura îi corespunde prezentul 
însor, s'a creat și dela jura un prezent jor (prin Ardeal), în loc de 
jur (din lat. juro). 


2* 

Trebuinţa de a grupa materialul nou în seriile morfologice existente, 
face ca împrumuturile din alte limbi să se orienteze după cuvintele 
vechi. Astfel cuvintele nouă (mai ales de origine turcească) termi- 
nate în -d formează pluralul în -ale şi cele în -ea fac pluralul în 
-ele, luându-se după elemente latine ca stea—stele : basma-—basmale, 
cafea—cafele. E de ajuns chiar ca un cuvânt nou să se termine cu 
o vocală accentuată, pentru ca să formeze pluralul în -aJe: car6-— 
carale, ati—atale (şi atule). 


6. Alături de cald există şi alt adjectiv făcând parte din același 
grup semantic: fierbinte, care exprimă o intensitate. Asemenea 
deosebiri se fac între umed și ud, râcoare—frig—ger, teamă— 
fricâ—spaimâ—groază, lovi şi izbi, etc. 

Dar deosebirile ce există între cuvintele unor anumite grupuri 
semantice pot fi de multe alte feluri. Astfel a frânge—a rupe—a 
sparge-—a sdrobi—a fărâma se întrebuințează când acțiunea prefacerii 
în bucăţi se aplică la obiecte diferite: se frânge pânea, se rupe 
hârtia, se sparge sticla, se zdrobește sarea, se fărâmă oasele... A 
fierbe, a coace, a frige, a prăji arată diferitele feluri de a pregăti 
bucatele la foc. Deosebirea între a muri şi a crâpa, a naște şi a făta 
se face după cum vorbim despre oameni sau animale; 
deosebirea între sexe nu se face numai la verbe ca însura—mărita 
(în franțuzeşte marier, în nemţeşte heiraten pentru amândouă 
sexele), ci și în cazuri ca chică, care se zice în unele părți numai 
la părul lung al bărbaţilor, pe când femeile au păr, etc. 

Când alături de cuvântul vechiu pătrunde în limbă un cuvânt 
nou, de ex. jilav (slav) alături de umed (latin); sau când alături de 
cuvântul învățat în copilărie omul primeşte un cuvânt cu același sens 
venit din altă parte, precum ar fi cocoșat (Muntenia) alături de ghebos 
(Ardeal, Moldova) sau pleșu (Ardeal) alături de chel (Muntenia), 
chelbos (Moldova); sau când un cuvânt ajunge în desvoltarea sa se- 
mantică să însemneze același lucru cu alt cuvânt, cum ar fi în față = 
înainte (în tramvaiu: treceţi, vă rog, în față!) — se nasc în limbă 
grupurile de sinonime. 

De obiceiu însă sinonime perfecte nu există, căci fiecare din 
noi avem tendința de a stabili nuanţe deosebitoare de înțeles sau 
cel puţin nuanţe stilistice şi anumite îngrădiri în întrebuințarea lor. 
Astfel există o deosebire nu numai între frunză (de stejar) şi între 

foaie (de varză), ci şi între foare şi filă (din neogreceşte) și kstă (la 
origine, slavul listi «foaie, frunză »). Între musafir (cuvânt de ori- 
gine turcească) şi oaspe (cuvânt vechiu de origine latină) se face pe 
alocuri deosebirea pe care Moldoveanul o caracterizează astfel: 
« musafirului îi dai o dulceaţă și pleacă; asupra oaspetelui trebue să 
asmuţi uneori câinii » (căci nu se mai duce). Între biruință, învingere 
şi victorie e mai mult o deosebire stilistică decât semantică. Deose- 
birea între cuvânt şi vorbă se observă mai ales în frazeologie (mă ţin 
de cuvânt, dar vorbe goale); după conjuncţia ca nu întrebuințăm 
pe cuvânt, ca să evităm cacofonia. 


Semiotica, cum numeşte R. MEYER (Romanisch-germanische Monatsschrift, 
V, 641), ştiinţa care se ocupă cu sinonimele, formează unul dintre cele mai inte- 
resante capitole ale semanticei. Ea ar trebui să ocupe un rol important în învă- 
țământul limbii materne, fiind unul din cele mai potrivite mijloace de a face 
pe elevi să pătrundă în spiritul limbii şi de a-și însuși un tezaur lexical nuanţat 
şi precis. 4 Cred că în minţile ferme și atente există un dicţionar al sinonimelor, 
dar că el se deschide numai în caz de nevoie şi la porunca stăpânului. Uneori 
cuvântul potrivit răsare dintr'odată; alteori el se lasă aşteptat: atunci dicționarul 
latent intră în funcţie și trimite succesiv sinonimele pe care le ţine în rezervă, 
până ce termenul dorit e recunoscut» (M. BREAL, Semantigue, p. 38). 

« Dintre cele două servitoare ale mele, una, cea mai bătrână şi mai cu pres- 
tigiu, dar și mai refractară faţă de inovațiile de limbă, e din apropierea Clujului 
şi vorbeşte o limbă împestriţată cu ungurisme. Pentru francezul « brosse » ea 
întrebuințează cuvântul chefe (din ung. Refe, cu același sens). Cealaltă, mai tânără 
şi cu vădită tendinţă de a vorbi frumos, e din părţile Braşovului, şi fusese ser- 
vitoare în Bucureşti, vorbeşte deci limba literară. Ea întrebuințează cuvântul 
literar perie (din slav. perie). Amestecul limbilor n'a întârziat să se producă. 
Pe când servitoarea mai bătrână, conservativă, a rămas la termenul chefe, cea 
mai tânără a primit noul termen, însă numai pentru peria de podini, făcută din 
« rădăcini »; pe cea de haine, ea continuă să o numească perie, « fiindcă e făcută 
din păr ». Etimologia populară a fost decisivă la diferenţiarea de sens a celor două 
cuvinte ». (DR. II, 6r1—62). 

Un material de o rară bogăţie și varietate pentru studiul sinonimelor se gă- 
seşte în Dicţionarul Academiei, care arată cuvintele întrebuințate cu acelaşi sens 
în diferite regiuni, şi în Atlasul Linguistic Român, unde subiectele anchetate 
arată adesea diferenţele ce le fac în întrebuinţarea sinonimelor. 


7. Faptul că în acelaşi grup semantic se găsesc în strânsă tovărășie, 
două sau mai multe cuvinte cu același sens sau cu un sens apropiat, 
are ca urmare o confundare a lor, care poate apărea subt aspecte 
diferite, precum contaminarea, formele supletive și orientarea 
formală. 

Când zic cocor, în mintea mea se pot ivi şi cuvintele barză şi 
stârc. Urmarea e forma născută prin fuziunea celor doi termeni: 
cocobarză (care are un caracter mai mult sau mai puțin glumeţ) sau 
cocostârc (care e numele curent al unui soiu de păsări). Tot astfel 
s'a născut din zurba şi gâlceavă forma zurbavă ; din ceas ŞI ornic : 
ceasormic ; din coajă și slavul kora (care înseamnă tot « coajă »): 
coarjă (prin Moldova), etc. Dar nu numai cuvintele, ci şi sintagmele 
sunt supuse contaminării. Construcţia moldovenească cerere de a 
se numi pe asistentul, e născută din amestecul construcției de a se 
numi asistentul și de a numi pe asistentul. 

Dacă în franțuzeşte se conjugă je vais, vous allez, nous irons, 
cauza acestei « neregularități » este faptul că pentru noţiunea de «a 
se duce» Francezii au moștenit dela Latini trei verbe: adere, am- 
bulare şi re, care se puteau ivi în mintea vorbitorului pe schimbate. 
Asemenea forme supletive (sau completive) avem şi 
în românește, chiar mai multe decât credem de obiceiu. Istroromânii 
conjugă verbul mișcării zo meg (adică merg), la viitor î-voj (dela 
îre), iar la imperativ păs (dela *passare «a păşi »). Adjectivul « mult » 
e păstrat la ei numai la comparativ: mașmund ; la pozitiv ei zic țude 
(din croatul duda ; cf. lat. multus—plus). Noi zicem la singular o dată, 
dar la plural de două ori; femininul dela frumușel (derivat cu su- 
fixul -el) e frumușică (derivat cu sufixul -icâ); pluralul dela râs e 
7âsete (care e propriu zis pluralul dela râset, neîntrebuințat la singular), 
iar dela pânză : pânzeturi (dela pânzet, neîntrebuințat la singular); 
imperativul dela veni e la noi, în multe regiuni, haz, iar dela a se 
rușina e să-ţi fie ruşine ! În graiul dela ţară asemenea cazuri sunt 
cu mult mai dese: « hain e superlativul dela mare... : om hain, copac 
hain, casă haină» (DR. V, 192); bumbi e pluralul dela nasture 
(GAMILLSscHEG, Oltenische-Mundarten, p. Ul), dela smocuşor plu- 
ralul e smocurele (ALR. I, 15/3528), etc. 

Pentru felul în care două cuvinte aparținând aceluiași grup se- 
mantic se influențează reciproc se pot da nenumărate exemple. 
Dacă în loc de frizer se aude adesea frizier, e din cauza lui bârbier ; 
participiul dela fierbe e fiert şi nu *fiers (cum am aştepta după aoristul 
fierse), din cauza lui fript şi copt. Cele două verbe ale mișcării a 
merge (lat. mergere) şi a cure (lat. currere), apropiate şi prin faptul 
că formează participiul la fel (mers—curs), s'au influențat reciproc 
astfel că după curs—cure s'a format dela mers infinitivul mere (între- 

buinţat în regiunile vestice și la Istroromâni), iar după 7mers—merge 
sa format — precum a arătat mai întâi HASDEU — infinitivul curge 
(atestat abia de prin secolul al XVIII-lea și devenit literar, dar 
neîntrebuinţat într'o mare parte a teritoriului dacoromân, cf. barta 3). 


8. Când aud cuvântul cald se mai deschide o uşă spre compar- 
timentul în care se găsește cuvântul cu sens opus, rece. Asemenea 
grupări prin contrast — cum ar fi mic—mare, gros—subțire, întunerec — 
lumină, a tăcea în opoziţie cu a vorbi, a cânta, a striga — sau numai 
prin corelațiune semantică — cum ar fi frate—soră, lung—lat (în opo- 
ziţie cu scurt—îngust) — explică multe expresii, adesea foarte curioase. 
După diu sa format în latineşte noctu, după diurnus, nocturnus ; 
după septentrional (septem triones) s'a modelat meridional (BREAL). 
Cuvintele romanice care corespund lui grazis latin (cf. neologismul 
grav), se reduc la o formă grevis (rom. greu), care are un e din cauza 
adjectivului les «uşor ». Din cauza lui grossus, cu care stă în core- 
laţie semantică, crassus a devenit grassus (rom. gras). După ce vado 
a devenit în limba latină vulgară *zao, acesta a făcut ca verbul cu 
sens opus, sto, să devină *stao. « Miezul nopţii» se numește în 
unele regiuni crucea nopții. Geneza acestei expresii se explică prin 
opoziţie cu crucea zilei « miezul zilei », adică a timpului când « soa- 
rele stă în cruce ». Spre a arăta cât de vremelnice sunt toate în vieața 
omului, Germanul întrebuințează locuţiunea heute rot, morgen tot. 
Opoziţiei între azi («heute ») şi mâne («morgen ») îi corespunde 
roșu (« rot ») şi mort («tot»), fiindcă omul mort e «galben » — care 
e în corelație cu «roșu ) — iar rima, atât de bine venită în locuţiu- 
nile proverbiale, a înlesnit asemenea « sărituri » în urmarea ideilor. 


«Les mots », zice A. MEILLET (Velanges linguistiques, p. 27), «6tant, dans 
la conscience lexicale, opposâs Pun ă Pautre et mutuellement coordonnâs, ils 
forment des systemes formellement analogues aux systtmes morphologiques et 
susceptibles comme tels dWâtre etudies par les linguistes ». 


9. Exemplul simplu al lui cald arată în deajuns cât de adânc intrăm 
în domeniul morfologiei, al derivaţiunii și al semanticei îndată ce 
încercăm să desluşim grupele în care se rânduește materialul lin- 
guistic. De obiceiu însă lucrurile nu sunt atât de simple, ci la orga- 
nizarea acestui material se ivesc fel de fel de complicaţiuni, rezultând 
din împrejurarea că mai adesea cuvântul nu e singur, ci, în vorbire, 

se găsește în fel de fel de tovărășii, care pot produce, și ele, aso- 
Ciaţii nouă. ; 

Câteva exemple ajung ca să ilustreze varietatea acestor asociațiuni. 

Cuvântul care are sensul opus lui cald, adjectivul rece, dato- 
rește înțelesul său în românește întâmplării că se găsea mai adesea 
în tovărăşia substantivului apă. În latinește, recens — din care de- 
rivă rece al nostru — însemna cu totul altceva. Precum arată neolo- 
gismul recent — care e un dublet al lui rece — sensul lui originar 
era cel de «proaspăt ». Se zicea deci aqua recens, care însemna «apă 
proaspătă », adusă de curând dela izvor şi de aceea «având o tempe- 
ratură scăzută >. Dacă accidentul fatal în istoria cuvân- 
tului rece ar fi fost întovărăşirea lui cu panis, în loc de aqua, sensul 
lui rece ar fi fost în româneşte, tocmai dimpotrivă, cel de «cald», 
căci pânea proaspăt scoasă din cuptor are o temperatură ridicată. 

Un alt exemplu de contagiune semantică din partea tovarășului 
de drum ni-l dă adjectivul cumpht, care e participiul verbului a 
cumpli, ieşit din uz, precum completus e, în latinește, participiul 
lui complzre. Înţelesul de « complet » — dubletul lui cumplit — îl 
avea mai de mult cumplit în exemple ca viețuire lină și cumplită, adică 
« integrală ». Prin faptul că acest cuvânt servea mai adesea ca atribut 
lui «întunerec », «ger», «sete», «durere » şi alte asemenea substan- 
tive, care cuprindeau ideea de ceva «neplăcut, dureros, protivnic », 
acest înțeles a trecut asupra adjectivului şi ger cumplit însemnează 
azi «ger mare, greu de suportat». 

Apprehendo latinesc se deosebea de comprehendo numai prin 
faptul că la cel din urmă «prinderea, apucarea » era imaginată fă- 
cându-se « împreună » (con-) din toate părțile, pe când la cel dintâi 
numai din spre partea cea mai apropiată (ad-). În focul a cuprins 
casa avem aceeași imagine de « îmbrățișare » ca în mama a cuprins 
copilul în braţe. La origine se va fi putut spune tot astfel: mama 
a aprins copilul de braţ, cu sensul de «l-a apucat de partea brațului 
cea mai apropiată », precum focul a aprins casa însemna «focul a 
încins partea cea mai apropiată a casei ». Pe când însă a cuprinde 
şi-a păstrat un sens autonom, neinfluențat de tovarășul cu care pleca 
la drum, a aprinde s'a molipsit dela soțul său «foc» atât de mult, încât 
a absorbit o parte din sensul acestuia, pierzând în același timp posi- 
bilitatea de a mai scăpa de această contagiune. A aprinde a intrat deci 
în grupul semantic al lui «foc» şi a ajuns să însemneze «a face să 

înceapă să ardă». (În celelalte limbi romanice cele două verbe 
au intrat în alt grup semantic, în strânsă legătură cu «minte»: fr. 
apprendre «a prinde cu mintea, a învăța », comprendre «a îmbră- 
țișa cu mintea, a înţelege »). 

lată în sfârșit un alt caz de atragere dintr'un grup într'altul: 
Verbul a fierbe — din lat. fervere — era la origine intransitiv și în- 
semna «a fi în stare de ebulițiune, de prefacere în aburi cu ajutorul 
căldurii ». Se zicea deci apa fierbe. Când unui verb intransitiv îi dăm 
— precum vom vedea —o complinire la acuzativ, dobândim un 
verb factitiv: fierb apa = o fac să fiarbă, o aduc în stare de ebuli- 
țiune. Factitivele au însă comun cu transitivele complementul la 
acuzativ. Astfel a fierbe a putut ieși din categoria lui îngheț sau mă 
topesc — care arată transformări în urma unei influențe externe — și 
a intrat în seria transitivelor coc, frig, prăjesc. .., care arată diferitele 
feluri de a pregăti mâncările: fierb carnea, lntea (ca frig cârnaţii, 
coc cozonacii, prăjesc pânea...). 

Contagiunea aceasta semantică se poate constata și la derivate: 
sensul tulpinei se reflectă asupra sufixului. Astfel sufixul -zură de- 
rivă abstracte verbale. Deoarece se leagă de multe ori de verbe care 
însemnează ceva rău, urit, neplăcut, și abstractele derivate din ele 
aveau un sens rău (Poritură, târîtură, etc.), care a început să se atri- 
bue sufixului: dela a aduna avem abstractul adunătură, care e o 
«adunare » de oameni sau obiecte fără valoare sau nepotrivite, fă- 
cută la întâmplare, confuză, dezordonată, din toate părţile. Tot 
astfel nuanța glumeaţă sau dispreţuitoare din derivate ca certăreţ, 
plângăreț, trece asupra sufixului însuși, cu care se derivă adjective 
ca înfigăreț, petrecăreț, plimbăreț. . . 


10. Dar cald se poate asocia și cu foc şi arde. Câteși trele aceste 
cuvinte exprimă în definitiv aceeaşi idee, însă subt trei aspecte gra- 
maticale diferite, de adjectiv — făcând serie cu bun, lin, dulce. .., 
— de substantiv — făcând serie cu ger, lumină, întunerec..., 
— şi de verb — făcând serie cu degerd, lucește, se întunecă... 

După Tu. KALEePkY, cuvintele sunt de trei feluri: nume de 
existențe (ființe sau lucruri: « Gegenstandsangaben >), de 
procese (« Verlaufsangaben ») și de relaţiune (adjective și 
adverbe: « Verhăltnisangaben »). Această împărțire corespunde unei 
distincții pe care o face însuşi simțul nostru gramatical când com- 

pară cuvintele unul cu altul și nu le priveşte în raport cu fraza. 
Numai că granița între diferitele «părți ale cuvântului» (« parties 
du discours») nu e atât de precisă cum ar vrea să o facă gra- 
maticul. 

Înainte de toate deosebirea între a d jective şi adverbe 
nu e esențială, ci numai funcțională. Când zic despre o barbă 
că e albă, am dat o specificare pentru noţiunea generală « barbă », 
prezentând-o numai dintr'un singur punct de vedere, și considerând 
deocamdată pe toate celelalte: lungă, moale, rară, etc. lipsite 
de importanță; când zic că cineva cântă frumos am restrâns 
noțiunea prea largă și cuprinzătoare de «a cânta», arătând că toate 
celelalte feluri subt care se poate face procesul cântării (tare, pe 
nas, fals, etc.) nu interesează pentru moment. Această notă comună, 
de cuvinte de relaţiune, a adjectivului și adverbului se 
vede — în românește — și din faptul că amândouă răspund mai 
adesea la aceeaşi întrebare: cum? (Cum cântă? — Frumos. Cum e 
cântecul ? — Frumos) şi că pentru adjectiv şi adverb avem de cele mai 
multe ori o singură formă. Deosebirea între funcțiunea adverbială 
şi adjectivală se face, dar numai uneori, în gen (cântă frumos; 
cântare frumoasă). 

Deosebirea între substantiv și adjectiv e esenţială, cel 
dintâi fiind un cuvânt cu înţeles de sine stătător și răspunzând la 
întrebările cine? (ce?), a cui? sau cui?, cel de al doilea având un 
înțeles în dependenţă de alt cuvânt și răspunzând la întrebarea cum ? 
sau ce fel? "Totuși şi substantivul poate fi întrebuințat spre a arăta 
o relațiune (adică în funcție «atributivă ») şi răspunzând în acest 
caz la întrebarea ce fel? Astfel Conesr vorbește despre oameni 
creștini, poetul Goca despre vremuri pitice şi toți întrebuințăm 
curent expresii ca țigan câldărar, cafea boabe (în opoziţia cu « râșnită »), 
etc. De asemenea sunt cunoscute în toate limbile cazurile de a d- 
jective substantivate, de ex. lungul nasului, albul ochiului 
(lat. album oculi), latul pânzii (cu pluralul laţi, cf. franc. 1€), seninul 
Cerului, etc. Şi adverbele sau locuţiunile adverbiale pot fi substan- 
tivate. Astfel se vorbeşte de dinainții (— părţile din față) la o haină, 
despre înscrisul pe care îl dai cuiva, etc. Tot atât de frecvente sunt 
ubstantivele și adjectivele care, în legătură cu un adjectiv (înghețat 
OS, singur cuc, beat mort...) sau cu un verb (vine săgeată, cade gră- 
madă. ..) răspund, ca adverbele, la întrebarea cum? 

Și mai simțită e deosebirea între nume (înglobându-se în această 
numire substantivul şi adjectivul, care au, ca notă comună, faptul 
că cunosc deosebirea, după gen) şi între verb. Cât de adâncă e această 
deosebire se vede din aceea că numai numele răspunde la o între- 
bare, verbul — precum vom avea prilejul să o arătăm mai departe — 
nu. 'Lotuşi avem forme verbale —de exemplu gerundiul — care 
răspund, ca adverbele, la întrebarea cum? A venit curând însemna 
odinioară «a venit fugind», nu «a venit repede », ca astăzi. Aromânii 
formează gerundiul lor cu dezinența nominală a genitivului: cântân- 
dalui «cântând», avdzindalui «auzind ». Sunt limbi care nici nu 
fac — ca Indoeuropenii — distincția între expresia verbală și cea 
nominală; sunt de asemenea cazuri, și în limbile indoeuropene, 
în care limita între cele două expresii e cu totul ştearsă. Despre 
ele vom vorbi pe larg mai târziu, când vom examina « predicatul 
nominal ». Aici menţionăm numai că chiar o interjecţie poate ţine 
locul predicatului verbal: Când ursul sa apropiat, vânătorul tronc ! 
drept între ochi. În acest exemplu exclamaţia tronc! însemnează 
«l-a împușcat ». 

Grupurile și grupulețele în care rândueşte omul materialul său 
linguistic, după contraste, asemănări și corelaţii formale sau se- 
mantice, sunt aproape nenumărate. Am spus mai înainte că *zao 
(= vado) a atras după sine pe *stao (= sto), care din punctul de 
vedere al sensului, exprima noțiunea opusă. Dar și *stao (din sto) 
a atras după sine pe *dao (din do), iar aoristul stete a schimbat pe dede 
(lat. dedit) în dete. Ceea ce a făcut din aceste două verbe un gru- 
puleț nu mai era sensul, ci forma lor: sto şi do erau singurele 
verbe monosilabe latine conservate în românește, care rimau, 

Monosilabismul poate deveni un «diacriticon» în- 
trunind cele mai deosebite cuvinte într'o serie. În latinește exista 
un număr de neutre care formau pluralul în -ora : corpora, tempora, 
pectora... Cele păstrate în românește deveniseră (după căderea 
consonantelor finale și amuţirea lui u dela sfârşitul cuvintelor) 
monosilabe. Pentru simțul gramatical al Românului s'a stabilit la 
un moment dat, între dezinența -ora și faptul că aceste cuvinte 
aveau o singură silabă, un raport de cauzalitate: se zice timpuri, 
piepturi... pentru că la singular (fîmp, piept...) cuvintele 
acestea sunt monosilabe. Deci se va zice şi capuri (în loc de capete), 
„câmpuri (în loc de câmpi), etc. 

O regulă morfologică precizează că a din silaba accentuată a 
tulpinei se preface în d la substantivele feminine paroxitone care 
fac pluralul în - : parte—părti, adunare—adunâri, vamă—vămi ... Mas- 
culinele și adjectivele nu urmează această regulă, nici toate femininele 
proparoxitone. Pentru ca subiectele vorbitoare să poată distinge pe 
căi (pluralul dela cale) de ca: (pluralul dela cal) și să nu zică argin- 
tări în loc de argintari, tări în loc de tari, lacrimi mai bucuros decât 
lăcrimi. .., trebue ca în mintea lor să existe de fapt compartimentele 
pe care gramaticianul le numește «feminin», «substantiv» și 
« paroxiton ». 


Mintea omenească, care e în stare — chiar la analfabeți, când sunt dotați 
cu un talent specializat în direcţia aceasta — să realizeze cele mai subtile ab- 
stracţiuni matematice, e capabilă să distingă şi raporturile care există între sune- 
tele unei limbi. Când linguistul formulează o «lege fonologică », nu face decât 
să precizeze cu mijloace mai perfecte și să definească cu ajutorul unei termi- 
nologii expresive o gândire care există în mod vag și poate inconștient în mintea 
subiectului vorbitor. Noi zicem: «e accentuat s'a prefăcut, în românește, în ă, 
când era precedat de labiale şi urmat de poziţie dură ». La subiectul vorbitor 
raţionamentul era, pe vremea când această lege fonologică lua ființă, următorul: 
eu zic: me, betrân, fet, pecură, veduvă, pe alţii îi aud zicând mă, bătrân, făt, pă- 
cură, văduvă... Deoarece ei vorbesc mai bine decât mine, voiu rosti şi eu ca 
ei. Şi rostirea aceasta o voiu adopta și la căpăstru (în loc de căpestru), văr (în loc 
de zer), măr (în loc de mer), etc. Subiectul vorbitor nu recunoaşte condiţiile unei 
reguli gramaticale sau unei legi fonologice în formula abstractă pe care o sta- 
bileşte linguistul, ci în exemplele concrete. Acestea-i permit totuși ca în mintea 
lui, deși în mod neprecis, să se închege anumite abstracţiuni, care corespund 
termenilor tehnici « accentuat », « labiale » sau « poziţie dură ». (Etudes de lingui- 
stique roumaine, 130). 


11. Dacă aceste abstracţiuni n'ar exista, nu sar putea produce 
generalizarea unei inovaţii asupra materialului linguistic. 

Pentru ca regulile de formare a pluralului arătate mai sus să se 
stabilească în simțul subiectelor vorbitoare, n'a fost nevoie ca fi e- 
care subiect vorbitor să audă toate cuvintele în care monosi- 
labele fac pluralul în -uri sau toate substantivele feminine care 
schimbă pe a accentuat din tulpină în -d înaintea dezinenței î. A 
fost deajuns ca cineva să audă timpuri, trupuri, câmpuri... pentru 
ca să extindă acest fel de a forma pluralul şi asupra lui cap, caz, 
ceas, glas... ; cel ce a auzit părți şi adunări... a format apoi 
singur cârti și plimbări. . . 

Când imit graiul celor ce au un prestigiu asupra mea (frați mai mari, prie- 
teni, camarazi, părinţi, dascăli, superiori, membrii unei clase sociale mai înalte, 
orăşeni, locuitorii capitalei, scriitorii, etc.) — chiar şi numai de teama ridico- 
lului — de cele mai multe ori o fac abia după ce am observat că între 
expresia sau rostirea întrebuințată de mine și a celui cu prestigiu asupra mea 
există o deosebire, pe care caut s'o înlătur. Această participarea conștiinței 
mele linguistice este de cele mai multe ori promotorul generalizării unei 
forme nouă. O simplă imjtare ar putea atinge numai cuvintele auzite din gura 
altuia; pentru ca forma nouă so extind și asupra cuvintelor sau expresiilor con- 
struite la fel, e necesar să asemăn, să identific, să-mi dau seama de condiţiile 
în care apare forma nouă. Avem în definitiv a face cu acelaşi fenomen pe care-l 
observăm la indivizi care au talentul să imite graiul cuiva și să reproducă un 
dialect oarecare. « Talentul lor constă de sigur în ușurătatea cu care pot repro- 
duce întocmai expresiile, sunetele și modulaţiile melodice auzite; dar asemenea 
imitatori au înainte de toate un foarte ascuţit spirit de observaţie: e deajuns să audă 
câteva fraze pentru ca să extragă din ele «regulile » din gramatica individuală 
sau din dialectul pe care-l reproduc. Dacă ei aud pe un Moldovean rostind sis, 
feva, sară, în loc de cinci, ceva, ceară, e deajuns pentru ca, imitându-l, să ro- 
stească și sine, ser, sapă, în loc de cine, cer, ceapă, 

Deunăzi mă întorceam cu personalul de dimineaţă la Cluj. În staţiile din 
apropierea orașului începură să se urce în tren copiii care mergeau la școală. 
Ei dădeau busna în compartimentul încălzit, căci afară era 4 jer ». Acest j pentru 
£, atât de fixat în dialect, revenea în graiul lor și când se uitau pe tjam», când 
scotoceau prin tjente » sau vorbeau de «jimnaziu » sau de ora de tjermană», 
cu toate că aceste patru cuvinte nu Sunt cunoscute în graiul satului lor natal, iar 
la școala din oraș, unde le-au auzit întâia oară, ele erau rostite, ca în limba lite- 
vară, cu $ (geam, geantă, gimnaziu, germană). De sigur că în mintea copiilor 
din Apahida, Desmir sau Someșeni, când au auzit întâia oară, la școală, aceste 
cuvinte, rostite cu £, s'a petrecut acelaşi prompt şi repede proces de asemănare 
cu cuvintele din tezaurul lexical tradițional jingaș, jeme, jinere. .., între care au 
fost imediat încadrate, ca şi în mintea imitatorilor de care vorbeam mai înainte ». 
(DR. VII, 44). 


II. GRAIUL INDIVIDUAL ȘI LIMBA COMUNĂ 


12. Această generalizare apare mai adesea ca o tendință 
care nu se realizează deplin. Cauza: posibilitățile variate de grupare 
a materialului linguistic la diferiți indivizi vorbitori. Urmarea: 
excepţiile la atâtea reguli gramaticale și la legile fonologice, chiar 
când ele au fost exact formulate. 

În consonanță cu o lege fonologică caracteristică dialectului 
dacoromân, un e accentuat se păstrează după labiale în poziție moale 
şi devine a când în silaba următoare se găsește un d: vede, vezi dar 

să vadă ; fete, feți dar fată... Am văzut, când am vorbit despre 
fenomenul proporționalității, că analogia lui fată—fete a produs și 
dela față pluralul fețe, deşi în acest cuvânt a e etimologic (lat. facies) 
şi nu s'a desvoltat din e. Această analogie nu s'a generalizat, ci a 
rămas restrânsă asupra unui număr limitat de cazuri: se zice berze 
dela barză (cu a etimologic) (ca verze dela varză, cu e etimologic), 
dar nu se zice bebe, ci babe, nu meme, ci mame, etc. O nepoată a mea 
zicea, când era mică, să bege, în loc de să bage (ca: să înveţe, să apese); 
după puțin timp a zis însă să bage, ca toată lumea. Ea a pus în conso- 
nanță graiul ei particular cu limba comună. 

Necesităţi inexorabile de ordin social fac pe membrii aceluiaşi 
neam să pună în cosonanță graiurile lor individuale cu trebuinţele 
de înțelegere colectivă, să nu se îndepărteze de felul de a se exprima 
al semenilor lor, să-şi adapteze necontenit « gramatica individuală » 
la normele « gramaticii colective ». Această punere de acord a orga- 
nizaţiei linguistice individuale cu organizaţia-standard a obştei ne 
face pe de o parte să renunțăm la acele inovaţii de limbă pe care 
le socotim că depășesc limitele unei comprehensiuni ușoare, iar pe 
de altă parte să adoptăm, în momentul când le-am înțeles, noută- 
țile de expresie auzite la alții. 

Uzul este un tiran care pune stavilă pornirilor individuale şi 
limitează posibilitățile variate de expresie la ceea ce a devenit no r- 
mă pentru colectivitate. Astfel sufixele diminutive -e/ (cu femininul 
-ică), -uț, -aș, -iță, -uică, etc. sunt vii în simțul limbii noastre, fără 
ca valoarea lor micșorătoare să fie diferită; ele se pot adăuga, în 
teorie, la orice substantiv. În practică însă nu zicem 
NICI pâsăriță, nici păsăruță sau pâsârușă, ci păsărică sau pâsăruică ; 
nu zicem nici mântcă, nici mânuică, ci mânuţă ; nu zicem degetaș, 
ci degețel, etc. Tot așa vedem că între sufixele -7nd, -icd, -oaică, 
-easă, -1ţă, cu care caracterizăm sexul feminin, uzul a stabilit anume 
restricţii. Zicem gospodină, Bâncilica (nevasta lui Băncilă), lupoaică, 
preoteasă, măgăriță ; dacă am zice lupind, mâgărică, preotiță, sau 
gospodoaică ar râde lumea de noi. Subiectele anchetate pentru Atlasul 
Linguistic Român, întrebate de anchetatori, cum formează pluralul 
dela cutare singulare tantum, răspundeau adesea cu «nu se zice» 
sau râdeau că cineva vrea să formeze pluralul dela astfel de cuvinte. 
Ceea ce e mai greu la învăţarea unei limbi străine, este tocmai faptul 
că «nu ţi-a intrat în sânge», că nu ştii care din diferitele forme 

posibile sunt cele admise de norma colectivă. Greșeala pe care o fac 
străinii vorbind o limbă învățată din cărţi, e tocmai întrebuințarea 
unor forme care se abat dela normă. 


Citim în Întunecare de C. PETRESCU (ed. I, vol. II, 55): «Ce e muzeul 
acesta de conți, contese, marchizi, marchize, baroni, baroane, viconţi, vicontese, 
duci, ducese, bancheri, bancherese, moftangii şi... (se opri fiindcă descoperi 
că nu există un plural femenin cert: moftangese sau moftangioaice ?) ». 

A gândi incidental în altă limbă decât cea maternă, nu însemnează încă a 
stăpâni deplin această limbă, până în cele mai subtile nuanţe şi mai ales nu 
însemnează a avea siguranţa legilor ei. De aceea se întâmplă uneori că 
introducem în limba noastră un cuvânt într'o formă derivativă posibilă, 
dar inexistentă în limba străină. Astfel, în ungureşte, dela substantivul 
fest « coloare », derivă, ca în sute de alte cazuri, verbul festen; « colora », iar dela 
substantivul fiiresa « ferestrău », ca în o mulţime de alte cazuri, verbul fărdsa- 
el-ni « ferăstrăi ». "Tot atât de bine se putea deriva în ungureşte *fest-el-ni şi *fii- 
vesa-ni, căci nu există niciun alt motiv, decât uzul, care să determine, de ce în 
cazul al doilea verbul primeşte elementul -e/- și în cazul dintâi leagă pe -(e)ni 
al infinitivului direct de tulpina substantivală. În Sălaj, deci în regiunea unde 
contactul Românilor cu Ungurii e mai intim, găsim forma corectă a împrumu- 
tului: feşti; în celelalte regiuni însă, unde acest cuvânt unguresc a pătruns în 
limbă — în Moldova, Bucovina și Banat — are forma feșteli, care presupune 
un *festelni unguresc. Dimpotrivă, forma firisău (cu variantele ulterioare feră- 
stău, ferăstrău), presupune un substantiv unguresc *fiirâsză, derivat din forma 
neatestabilă *fiiresz-ni. Un caz analog e cel al cuvântului godac «porc de un 
an», a cărui etimologie e clară: slavul god(4) «an» + sufixul de origine slavă 
-ac. Dar la niciunul din popoarele slave cu care Românii au venit în contact 
nu se poate atesta forma *godak(ii). Pe de altă parte, simplul god(î) nu a trecut 
în româneşte, încât nu putem considera pe godac ca un derivat românesc. Se 
pare deci că cel ce a introdus mai întâi acest cuvânt în românește, știa bul- 
găreşte atât de bine, încât a plăsmuit după legile derivative ale acestei limbi 
un *godak, dar nu era atât de stăpân pe limba bulgară, încât să ştie că uzul s'a 
declarat în bulgăreşte pentru derivatul god-in-ak (care, de altfel, a pătruns și 
el în româneşte, subt forma godănac). (DR., VII, 476). 


13. Inovaţiile de limbă nu tind numai să se generalizeze asupra 
întregului material linguistic, ci şi să se răspândească la toți indivizii 
care vorbesc aceeași limbă (sau acelaşi dialect). Precum etnograful 
poate constata numai extinderea anumitor credințe sau obi- 
ceiuri colective, în anumite regiuni, în anumite straturi sociale sau 
la anumite popoare, fără să fi ajuns să explice legile ce diri- 
guesc această răspândire, astfel nici linguistul nu a izbutit să recu- 
noască până acum cauzele care promovează sau opresc inovațiile 
de limbă ca să devină colective. 

În stadiul actual al cunoștințelor noastre linguistice nu putem încă desluşi 
de ce din miile de inovaţii, care se nasc în fiecare clipă, unele se pierd (pentru 
ca să apară adesea din nou peste câtva timp sau în alte regiuni sau la alţi indivizi), 
iar altele sunt admise imediat şi sunt imitate şi înglobate în compartimentele 
existente. De ce cutare inovaţie apare la toţi cei ce vorbesc aceeaşi limbă — şi 
uneori depășește chiar frontierele ei — pe când altele rămân limitate la o regiune 
mică ? De ce unele se ivesc la mai multe popoare, înrudite sau diferite din punct 
de vedere etnic, chiar când o comunicaţie nu există între ele, și altele se opresc 
la un punct care nu e măcar un obstacol geografic? Ce e hazard şi ce e înru- 
dire, unde avem dreptul să admitem poligeneză şi unde monogeneză, unde 
încetează omologia şi unde începe analogia? Dacă observăm cum datina de a 
purta poveri mai uşoare pe cap (şi nu în spinare, pe umeri sau în braţe), ori obi- 
ceiul de a face ca boii să tragă carul cu fruntea (şi nu cu jugul aşezat după 
grumaz), apare în anumite regiuni şi nu în altele, avem a face cu un fenomen 
ce se poate explica la fel ca limitarea unei rostiri la un dialect? 

Ceea ce unii explică — la legile fonologice — în mod fiziologic, ca derivând 
din baza de articulaţie, moştenită ori dobândită, sau chiar ca un răsunet al sub- 
stratului etnic, alții cred că se datorește unor legi de ordin social, în primul rând 
trebuinţii de a primi niște semne convenţionale care să înlesnească o înţelegere 
repede și neechivocă. Pe când unii văd cauza răspândirii în prestigiul pe care 
anumiţi indivizi îl exercită asupra mulțimii, silind-o să le imite graiul, alţii (de 
ex. R. JACOBSON), găsind analogie în legi de natură financiară-economică, cred 
că nu oferta e hotărîtoare, ci cererea; sunt în sfârşit linguişti (ca A. MEILLET), 
care cred că ceea ce dirigueşte răspândirea inovaţiilor şi nivelează deosebirile 
este conștiința aparţinerii la aceeaşi națiune sau la acelaşi grup social mai 
restrâns. Chiar şi consideraţii de natură estetică pot fi, după unii ca (BEKKER), 
hotărîtoare la răspândirea şi mai ales la restrângerea unei rostiri. (DR., VII, 
41—42). 


14. Cei ce am crescut la școala neo-gramatică ne-am deprins 
să admirăm prea mult unitatea limbii şi regularitatea ce o stăpânește. 
Ne plăcea s'o lăsăm să treacă pe dinaintea ochilor noştri ca pe o 
trupă de soldați disciplinați. Atlasele linguistice ne introduc acum 
în curtea căzărmii, unde vedem şi sforțările îndelungate ale coman- 
danților de a introduce disciplina și unde asistăm la mișcările greșite ale 
soldaților. Linguistul nu trebue să se mulțumească cu spectacolul 
edificator al defilării, ci trebue să cunoască și ceea ce s'a petrecut 
înainte ca unitatea relativă a limbii comune să fi fost atinsă, să cu- 
noască şi încercările continue ale omului de a pune graiul său în con- 
sonanță cu limba colectivității; el trebue să treacă pe la cazarmă, 
unde există sancțiuni pentru cei nedisciplinați. 

Aproape din fiecare hartă a Atlasului Linguistic Român putem 
vedea lucrul acesta. E ca şi când ai fi citat în fața ta trei sute de 

indivizi din trei sute de puncte ale țării și punându-le aceeaşi chestiune, 
în același fel, i-ai sili să răspundă fiecare aşa cum știe el. Răspunsurile 
acestea ilustrează însuşi procesul de organizare a limbi, căci ele arată 
pe de o parte cum în fiecare clipă să nasc inovații, care pot fi ace- 
leași în cele mai îndepărtate puncte, dar în același timp trădează 
un vădit spirit de imitație şi de adaptare la norma colectivă. Date 
fiind deosebirile de fire între atâtea subiecte vorbitoare şi imper- 
fecția organului lor fonator și auditiv, nu trebue să ne mire deose- 
birile în alegerea expresiilor şi în reproducerea lor prin sunete. Dacă 
cele mai multe din inovațiile de rostire individuală se pierd, este 
în mare parte fiindcă cel ce le aude nu le observă, fiind deprins să 
audă forma famihară lui şi în graiul altuia. Uneori însă el observă 
deosebirea. Atunci se pot ivi două cazuri: sau o respinge (și de obi- 
ceiu îşi bate joc de ea), sau comparând-o cu a sa, i se pare vrednică 
de imitat. Hărțile ne mai arată un lucru. Cele mai neașteptate ino- 
vaţii, care nouă ne fac impresie de greșeli de rostire sau de între- 
buințări gramaticale şi semantice eronate, pot fi ușor imitate. E 
ceea ce observăm şi în curtea cazărmii: la comanda « dreapta » ici 
şi colo câte un recrut face mișcarea în direcție opusă; uneori această 
greșeală e imitată de vecini şi mişcarea spre «stânga» formează 
o darie». 

Vom ilustra toate acestea cu câteva hărți. 

Am arătat mai sus că vechiul plural capete (lat. capita) a putut 
fi înlocuit prin capuri din cauza legăturii ce s'a creat între dezinența 
-uri şi monosilabismul singularului. Harta 1 (lucrată după harta 
ri din ALRM 1) arată ariile compacte ale inovației capuri. Această 
hartă trebue comparată cu harta 2 (lucrată după harta 72 din ALRM 
1) care arată că dela maț abia în șapte puncte, îndepărtate unele de 
altele, s'a format pluralul 7mafur:, în restul teritoriului întrebuin- 
țându-se aproape numai forma veche mațe, păstrată și în limba 
literară. 

Alta e răspândirea inovației curge, în loc de cure, a cărei geneză 
a fost arătată mai înainte ($ 7). Ea formează o arie compactă, 
precum se vede din harta noastră 3 (lucrată după harta 13r din 
ALRM I). 

Tot o arie compactă dă forma schintit (sclântit), precum se vede 
din harta 4 (lucrată după harta 206 din ALRM I), în care au rămas 
necolorate regiunile care păstrează forma cu 7 (scrintit, scrântit), 

obișnuită în limba literară. Avem a face, în acest cuvânt cu o disi- 
milare parțială (r-r > l-r) în forma infinitivului (scrintire > sclintire) 
pătrunsă şi în celelalte forme verbale (ca suspin, din suspinare, di- 
similat din susprrare). Cu roşu s'au notat punctele din mai multe 
regiuni, îndepărtate una de alta, în care se găsesc formele cu disi- 
milarea completă a lui 7 (mai întâi tot în forma infinitivului): 
schintire (scântire). 

În harta 5 am însemnat cu roșu aria — din regiunile nordice — 
în care în loc de pântece se întrebuințează forma metatezată pân- 
cete ; cu violet aria — din Sudul Munteniei — în care în loc de 
picioare se zice picere şi — pentru ca să însemnăm și un fenomen 
de ordin semantic — cu albastru aria mică, din regiunile vestice, 
în care cerbicea e confundată cu bârbia. Pe aceeași hartă am însemnat 
cu diferite semne diferite inovaţii curioase care nu formează arii, 
dar nu sunt nici izolate, ci se găsesc în diferite puncte, aşezate adesea 
la distanțe mari unele de altele: cu cercuri roșii trembur (trămbur, 
trâmbur, triambur) în loc de tremur ; cu cercuri roșii pline forma 
metatezată plântă în loc de tâmplă și cu pătrate roșii strămut (stârmut) 
în loc de szrânut. Mai ales această formă din urmă e remarcabilă, 
fiindcă arată cum în diferite puncte ale țării se poate ivi, în mod 
independent, același fenomen curios de confundare a două cuvinte 
cu două sensuri diferite (strânuta și strâmuta) numai fiindcă au o 
formă apropiată. 'Tot astfel se găseşte pe un teritoriu întins preier 
în loc de creier sau colibă în loc de cokvă. 

Pentru ca să se vadă că ariile aceluiaşi fenomen linguistic nu 
coincid pentru diferite cuvinte, am însemnat în harta 6, după lu- 
crarea lui D. MACREA, publicată în DR. IX, hotarele rostirii cu 
labiala « nepalatalizată » la cuvintele piept, picior (amândouă cu p, 
dar odată în silabă accentuată, iar a doua oară în silabă protonă) 
Și miercuri. 


15. După cum individul grăitor trebue să-și pună necontenit 
gramatica sa nescrisă în consonanță cu gramatica obștească, să se 
adapteze la ceea ce colectivitatea admite ca normă, tot astfel limba 
comună se îmbogățește necontenit din graiurile individuale şi regio- 
nale; gramatica «scrisă » trebue să ţină seamă de inovațiile fericite 
ale indivizilor grăitori. Frământarea fiecăruia din noi ca să găsim 
pentru gândurile noastre expresia cea mai fericită nu este o muncă 

zadarnică, ci din ea se desprind o mulțime de mijloace nouă de ex- 
presie, care merită să devină un bun colectiv. 

O limbă «gramaticalizată » în măsură mare e un instrument 
mai potrivit spre a exprima gândurile în mod clar şi precis. În schimb 
ea pierde din prospeţime, căldură și plasticitate. În gramatică în- 
vățăm că vocativul dela fiu e fiule ! În realitate, mama nu-şi chiamă 
copilul niciodată așa, ci sau îi spune pe nume, sau îi zice mamă? 
(sau maică !). Forma gramaticală fiule ! în gura unei mame e atât 
de solemnă și atât de rece, încât după ea nu poate urma niciodată 
o vorbă caldă de mângâiere, care să meargă la inimă, ci numai o 
mustrare sau un sfat care face apel la rațiune. 

Așa cum am cerut linguistului să se transpună în mentalitatea 
vorbitorului, tot așa trebue să-i cerem să-și dea seama și de ceea ce 
se petrece în sufletul lui. Dar ceea ce picură din suflet nu mai este 
un fenomen colectiv, ci unul individual, el nu mai încape în grama- 
tică, ci face parte din stilistică. Dacă gramatica este codul de legi, 
stilistica se poate asemăna cu jurisprudențele de care orice judecător 
conştiincios trebue să țină seamă. 

10. Dacă omul n'ar avea la dispoziţie decât cuvintele spre a-și 
imbrăca gândurile în momentul când vrea să le comunice altora, 
vorbirea ar fi foarte grea și mai ales foarte puțin economicoasă. Ceea 
ce ne permite să cruțăm o mulțime de vorbe sunt mijloacele extrale- 
xicale de care dispunem. Azi, când termeni ca clearing, valută efec- 
tivă, conversiune, contingentare, etc., pătrund până în chilia de pustnic 
a savantului, silindu-l să se smulgă din mijlocul preocupărilor sale 
desinteresate, pentru ca să fie atent la realitatea din jurul lui, no- 
ţiunile economice și financiare, cu care e silit să se familiarizeze, au 
deprins încetul cu încetul și pe linguist să privească limba şi din 
acest punct de vedere, al economiei. « Economia limbii » o înţelegem 
deci în acest înțeles de chiverniseală, de întrebuințare economicoasă 
a mijloacelor ce-i stau limbii la dispoziţie pentru exprimarea gân- 
durilor. 

Constatarea pe care o putem face din capul locului e că numărul 
acestor mijloace extralexicale e limitat, ceea ce-l sileşte pe om la o: 

gospodărire rațională a lor. Chiar din acest număr redus de mij- 
loace, diferitele limbi folosesc numai câteva. 

În examinarea care urmează vom începe cu câteva cazuri tipice, 
pentru ca să ajungem la altele, mai puţin considerate în cercetările 
de până acum. 


17. Cel mai tipic caz de economie e elipsa (care nu trebue însă 
identificată cu brevilocvența, despre care va fi vorba mai 
târziu). Când o idee e atât de prezentă în mintea noastră, încât 
devine dela-sine-înțeleasă, ea poate rămânea neexprimată. Fiind 
vorba de vițele tinere, nu s'a mai zis în latineşte vites nozellae, ci 
numai novellae, de unde românescul nuiele. Din consobrinus germanus, 
adică « frate din aceieași părinți », s'a născut în spanioleşte hermano ; 
tot așa din consobrinus verus, adică «văr adevărat» s'a născut, la noi, 
văr. (Aromânii păstrează încă în acest sens cuvântul cusurin, care, 
ca şi francezul cousin, ital. cugino, e urmașul lui consobrinus). 

În «Legea Trupului» de AGÂRBICEANU (p. 67) găsim următorul 
dialog: Vii și tu, Floreo ? — De ce să nu? Lipseşte în răspuns «viu», 
pentrucă propoziția e perfect inteligibilă și asa. 

Elipsa explică unele locuţiuni curioase. Ruşine, un derivat dela 
roșu, însemna la origine «roşeață ». Construcția: sd-ți fie rușine 
obrazului — care se aude încă subt forma aceasta şi care însemna 
la origine «să ţi se înroșească obrazul» —a devenit: să-ți fie ru- 
șine, dat fiind că urcarea sângelui în obraz trece pretutindeni ca cel 
mai evident semn al ruşinării. Din această expresie eliptică s'a des- 
făcut rușine=lat. verecundia. 

Franțuzismului sunt zece ani și germanismului (în Ardeal) înainte 
cu zece am le corespunde construcția curat românească acum zece 
am, care s'a născut, prin elipsă, din s'au împlinit acum zece ani. Acum, 
care la origine era un element accesoriu, arătând momentul când se 
petrecea acțiunea («s'au împlinit »), deveni astfel elementul esen- 
țial, corespunzând predicatului sl-y-a din construcția franceză. 


Foarte des întâlnim expresiile eliptice la Istroromâni, care — mai ales în 
răspunsuri — omit uneori verbul-predicat și dau numai auxiliarul. Pentru noi 
construcţiile acestea eliptice sunt lipsite de claritate: zedurmit-a gospodări, ma 
hlapățu n-dv «au adormit stăpânii, dar sluga ma (adormit) ». N-di ni vut (un 
fil) — dm un fil « nici n'ai avut (un fiu?) — am (avut) un fiu». (Cf. Studii 
istroromâne, II, $ 267). 


i 


PRONUMELE. PRECIZAREA SEXULUI. MORFEMUL SII 


18. Alt caz tipic de economie îl obținem prin întrebuințarea pro- 
numelui. Jon, Petru și Gheorghe au plecat la drum. În loc să con- 
tinuăm: on, Petru şi Gheorghe s'au întâlnit cu Pavel şi cu Nicolae ; 
Ion, Petru, Gheorghe, Pasel şi Nicolae au continuat drumul împreună, 
vom zice: FE îi sau întâlnit cu Pavel şi cu Nicolae şi toți au con- 
tinuat drumul împreună. Ce economie mare se realizează prin între- 
buințarea pronumelor — care dau propoziţiunii o întorsătură mult 
mai elegantă —e evident pentru oricine. 


10. Spre a preciza sexul se pot întrebuința cuvinte diferite: tatâ— 
mamă, unchiu-——mătușă, cocoș— găină, oaie — berbece... Asemenea dis- 
tincţii nu sunt economicoase, căci ele măresc cu sută la sută numărul 
cuvintelor pe care trebue să le ţinem minte. Cu mult mai gospodărește 
procedează limba când întrebuințează sufixe moţionale: vâr — zeri- 
şoară, croitor — croitoreasă, vulpe— vulpoiu. . . sau când redă contrastele 
de sex prin jocul între u (sau zero) şi d final: socru —soacră, vecin— 
vecină, ied—iadă. . . 

Deosebit de interesant e de urmărit, care din cele două mijloace sunt între- 
buinţate în diferite limbi, şi chiar în aceeași limbă, unde adesea, în epoci și 
regiuni diferite, există contraste diferite. Astfel franțuzescului gargon—jfille sau 
nemţescului Knabe—Mădchen i-a corespuns făt — păstrat încă în fătul mieu /— şi 
fată, sau după vârstă, copil—copilă şi prunc—pruncă, pe la Brașov şi băiat—băiată. 
În limba literară avem însă băiat—fată, iar în Bucovina se zicea școală de băieți, 
dar școală de copile. 


20. Exemplul din urmă ne arată ce rol important are în economia 
limbii morfemul. În loc să repetăm «nevastă de preot», «nevastă 
de negustor» ... zicem preoteasă, negustoreasă...; în loc de «pă- 
dure de fag», «pădure de brad» ... zicem făget, brădet..., în loc 
de « băiat mic», «deget mic» ... zicem băzețel, degete... Raporturi 
ca cel ce există între cald—foc—arde, despre care am vorbit mai nainte, 
se pot exprima prin elemente derivative: cald—câldură-— încălzi, 
dulce - dulceață-—îndulci. Pentru ca să exprim ideea opusă sau contrară 
avem prefixul ne- (în neologisme în-): în loc de adevzâr—minciună, 
pieptănat-—sbârhit. ..., pot zice (cu oarecare nuanță de înțeles) adevăr— 
neadevăr, pieptănat—nepieptânat ... Su fix ul — în măsură mai mică 
prefixul—e unul din mijloacele de care limba română face mai 
mult uz pentru ca să realizeze econornii. De aceea Derivaţiunii 
îi vom rezerva un capitol important în volumele viitoare. 

Ceea ce spune H. SCHUCHARDT despre limba bască (Das Baskische und die 
Sprachwissenschaft, p. 22) se potriveşte şi pentru limba română: « preferința 
pentru sufixe se explică prin faptul că prefixele nu-și asumă o parte din func- 
țiunea acestora ». Astfel deosebirile semantice pe care le dau prefixele deriva- 
telor latine transire—praeterire—exire—inire, noi — ca şi Francezii de altfel 


(« franchir—passer—sortir—entrer ») — trebue să le redăm prin verbe deosebite: 
a trece—a ieși—a intra. 


E inutil să insistăm asupra rolului covârșitor pe care îl are cel de 
al doilea fel de morfeme: dezinenţța. Toată flexiunea 
nominală (declinarea) și verbală (conjugarea) se face în mare parte 
cu ajutorul acestor dezinențe, care disting cele două genuri (mascu- 
linul şi femininul), cele două numere (singularul şi pluralul), cazu- 
rile, timpurile, modurile, etc. Chiar înainte de Derivaţiune, 
vom avea să studiem cele mai multe capitole din Morfolo gia 
românească în volumul dedicat Organizaţiunii limbii . 

Și un element sintactic, cum e articolul (sau demonstra- 
tivele cel, al), poate împlini un rol distinctiv în economia limbii. 
Astfel adjectivele bun sau rdu devin substantive în bunul —rdul sau 
cel bun-—cel rău ; comparativului mai bun îi corespunde superlativul 
cel mai bun ; față de numeralele cardinale trei, patru avem ordinalele 
al treile(a), al patrule(a) (mai de mult al patrul). 


21. Alături de morfem, un rol important în economia limbii 
îl au instrumentele gramaticale, acele cuvinţele (particule) fără sens 
autonom și absolut, care împlinesc anumite funcțiuni grama- 
ticale sau stabilesc anumite raporturi între părţile pro- 
pozițiunii. 

Prin terminațiunea -0, -as, -at în latineşte (amo, amas, amat) 
Sau prin -u (sau zero), -i, -d în româneşte (aflu, afl, află) se distinge, 
la verbele de conjugarea I, la singular, persoana întâi de a doua și 
de a treia. Aceeași distincție se face în franceza vorbită (căci deosebi- 
rile grafice nu corespund unor deosebiri de rostire) prin prepunerea 
cuvințelelor je, zu, zl, care sunt simple instrumente gramaticale, fără 
sens autonom (căci pronumelor eu, tu, el le corespunde în franțu- 
zește moi, toi, lui). Când zic îl aud pe Ion, particula pe nu mai deşteaptă 
în mintea mea ideea de «poziție deasupra unui lucru», pe care o 
are prepoziția pe (din care s'a născut) în pun pe masă, ci e numai 
un mijloc formal spre a distinge acuzativul de nominativ. Tot astfel 

a înaintea infinitivelor nu mai e prepoziție cu sens local, ci un 
simplu instrument gramatical, care apare în anumite construcții 
sintactice (a munci e mai greu decât a da sfaturi faţă de nu pot munci). 

Conjuncţia să, care la început avea menirea să indice un raport 
sintactic (a uitat să vind), a devenit în româneşte un semn distinctiv 
care înlocueşte deosebirile dezinenţiale între indicativ şi conjunctiv. 
Să din să fac are aceeaşi funcţiune ca dezinența -am din latinescul 
faciam. Numai la persoana a treia, unde dezinenţa conjunctivului 
e alta decât a indicativului (Jaudâ—laude, face—facă...), acest să 
poate lipsi (facă ce-o vrea); încolo particula să e tot atât de indispen- 
sabilă, spre a distinge conjunctivul de indicativul românesc (cânt— 
să cânt, auzim—să auzim. ..), ca je, tu, îl francez pentru distingerea 
persoanei. 

Manualele de gramatică nu ţin uneori seama de starea reală a 
limbii. Astfel ele ne învaţă că vocativul dela substantivele de decli- 
narea a doua se formează cu dezinenţa -e sau -ule : băiete sau băia- 
tule, Ioane, Ștefane, Radule... Dela numele proprii se formează 
vocativul uneori fără morfem şi sunt egale cu nominativul: Andrei, 
Matei. De fapt şi nume ca cele două din urmă pot avea o formă de 
vocativ deosebită de nominativ: mâi Andrei! bre Tănase ! la fe- 
minin: And fa ! Cătălina zice, în « Luceafărul »: « Da ce vrei, mări 
Cătălin. La las”, cată-ţi de treabă !». Interjecţiile mai, mări, bre, fa. . . 
sunt instrumente gramaticale de care limba noastră face foarte adesea 
uz spre a da vocativului o formă distinctă de a nominativului sau 
numai spre a întovărăşi vocativele formate cu dezinență: mât oame- 
nilor, Ioano fa! 


22. Uneori și cuvinte obişnuite ale limbii pot pierde sensul lor 
original spre a deveni simple instrumente gramaticale. E vorba de 
aşa numitele cuvinte goale. (Termenul e împrumutat din grama- 
ticile chinezești). 

lată un exemplu interesant din limba română. Anumite cuvinte 
cu sens colectiv, ca păr, linte, nisip..., se întrebuinţează în mod 
obișnuit la singular, indiferent de cantitatea în care se găseşte ma- 
teria respectivă: îmi cade părul, mânânc linte, cumpăr nisip (mult 
sau puţin). În mod excepţional simţim însă nevoia să scoatem în 
relief o singură părticică din masa exprimată prin aceste cuvinte. 
Această singularizare se exprimă de obiceiu printr'un cu- 

vânt care arată forma părticelelor din care se compune materia 
respectivă. Vorbim deci de un fir de păr, de un bob de linte, de o 
picătură de apă, etc. Îndată ce aceste cuvinte ajung să împlinească 
o funcțiune gramaticală, ele sunt primejduite să nu mai aibă un 
sens autonom, să se golească de conţinutul lor semantic. Astfel se 
explică de ce fir — îndreptăţit să se întrebuințeze în legătură cu 
«păr » sau «iarbă » — poate să singularizeze ȘI cuvinte ca «piper» 
sau «nisip» (un fir de nisip, de piper). 

În definitiv avem același caz de «absurditate etimologică » ca 
atunci când zicem foarte slab, tare nevoiaş. În latinește fortis în- 
semna «tare». În acest sens se întrebuința în limba veche: striga 
foarte =tare (cf. şi astăzi: vă foarte mulțumim). Ca și tare, el ajunse 
mai târziu un simplu instrument gramatical, spre a arăta gradul 
suprem: e foarte frumos. Astfel se explică că îl găsim și înaintea 
unor adjective care însemnează tocmai contrariul dela «tare », ca 
«slab », « nevoiaș », etc. Același lucru se repetă cu râu. Nu se zice 
numai e râu prost, ci e posibil şi un e râu bun. 

Tot un fel de cuvinte goale ajung unele substantive întrebuin- 
țate în funcțiune predicativă sau atributivă spre a arăta un fel de 
gradaţie. Când zic beat mort, asemănarea omului, atât de beat încât 
nu se mai poate mișca, cu un cadavru, e prezentă în mintea noastră. 
Mai greu e de simţit un tertium comparationis în expresii ca beat 
tun (încât poți trage cu tunul fără ca el să se deştepte ?) sau plin 
ochiu (probabil: atât de plin, încât lichidul primeşte în vas forma 
convexă care se aseamănă cu un ochiu umed și bulbucat). Cei mai 
mulți dintre noi întrebuințăm expresii ca înghețat bocnă = foarte 
tare, fără să ştim că bocna e un fel de cremene, sau alb colibe — alb 
strălucitor, fără să știm că cola e o plantă albă și strălucitoare. 
N. DRĂGANU a arătat că latinescul cimex, -icem — care s'a păstrat 
în alte limbi romanice cu înțelesul originar de « ploşniță » — apare 
la noi numai în expresia sdtul cince, care se întrebuințează prin Banat 
spre a arăta că cineva a mâncat peste saţiu. La origine acest sătul 
cince însemna «sătul ca o ploșniță umflată de sânge». 


23. Este foarte greu de tras granița între morfeme, instrumente gra- 
maticale și particulele auxiliare. Ca verb auxiliar considerăm pe am, 
aș sau voiu în am cântat, aș cânta, voiu cânta. Pe când însă lui am 
cântat îi corespunde și în franțuzeşte tot o construcţie cu un auxi- 

liar (j'ai chant€), lui voiu cânta îi corespunde je chanterai, al cărui 
-ai face impresia unei dezinenţe, deși se reduce tot la habeo latinesc 
(cantare habeo față de habeo cantatum). "Lot astfel pronumele de- 
monstrativ, devenit articol, se confundă în româneşte cu dezinen- 
țele de declinare. Dacă întrebi pe un German, care e dativul dela 
Mutter, va răspunde der Mutter (deși acesta e propriu zis dativul 
dela forma articulată die Mutter); de asemenea noi simțim pe lu- 
pului ca dativ al lui lup (nu numai al formei articulate lupul). 
Particula maz, cu care, după gramatica învățată în școală, se for- 
mează comparativul, şi cel ma: cu care se formează superlativul, 
corespund dezinențelor latine -zor și -zssmus. 

Noţiunea de «auxiliar» trebue concepută în sens mai larg decât se face 
de obiceiu. Vom vedea, când vom vorbi despre acord, că acel al, a, a, 
ale, pe care unele gramatici îl socotesc ca articol, iar altele îl așează 
între pronume, are uneori rolul unui auxiliar sintactic: 
în spitalul de ochi al Braşovului, al nu are alt rost decât să indice că 
raportul de posesiune privește spitalul şi Brașovul (nu ochii și Braşovul). 

Ceea ce gramaticile numesc pronume reflexiv are 
rosturi deosebite în limbă. Să luăm ca exemplu verbele care exprimă 
un proces sau stadiu în legătură cu corpul omenesc sau organele 
lui. Când zic mă scald sau mă spdl, mă este complementul la acuzativ 
care răspunde la întrebarea pe cine ? Între mana scaldă copilul şi mama 
se scaldă nu e nicio altă deosebire decât că în cazul al doilea acțiunea, 
care pleacă dela subiectul mamă, se resfrânge tot asupra lui. Termenul 
de « reflexiv » e deci îndreptăţit. Când zic însă copilul se gâdilă, aceasta 
nu însemnează, decât rar și incidental, că îşi produce singur senzaţia 
gâdilitului. Mai des însemnează că e gâdilicios, deci nu putem întreba 
pe cine? întocmai cum nu întrebăm la intransitivele asudă sau su- 
ghite. Asemănarea cu intransitivele se vede și din faptul că munte- 
nescului găina oud (intransitiv) îi corespunde în Moldova gâina 
se ouă. Se în cazul acesta nu mai e pronume reflexiv, ci un simplu 
auxiliar al cărui rost nu e altul decât să arate că acțiunea o săvârșește 
subiectul cu unul din organele sale. În conjugarea mă gâdil, te gâ- 
dili, se gâdilă avem o dublă indicare a « persoanei »: odată prin dezi- 
nențele zero, -i şi -d, şi a doua oară prin auxiliarele mă, te, se. — Tot 
auxiliar e se atunci când exprimă pasivul, ca în te cunoşti după vorbă 
că ești străin sau în se zice, în care se corespunde dezinenței -itur 
din corespondentul latin dicitur. 

Vom vedea că în l-a fâcut tată-său popă verbul a face are mai 
mult un rol funcțional decât semantic. Fac pe cineva popă exprimă 
același lucru ca popesc pe cineva, deci fac are aceeaşi funcțiune ca 
sufixul verbal -esc. Tot astfel în ms se face somn, îmi vine somnul, 
mă apucă somnul, verbele face, veni, apuca s'au golit de sensul lor 
originar și au devenit un fel de auxiliare spre a exprima înce- 
putul acţiunii. Pentru această funcţiune «incoativă» unele 
limbi au anumite sufixe, cum era -esco în latinește. 


24. Când distincţiile morfologice nu se fac nici prin morfeme, 
nici prin instrumente gramaticale, ori cuvinte goale sau auxiliare, 
ci prin mijloace fonologice, atunci vorbim despre morfoneme (ter- 
men introdus de N. 'TRUBEȚCOI). 

Dacă în nemțeşte pluralul Briider « frați » se distinge de singu- 
larul Bruder « frate » prin jocul între îi şi u, sau imperativul gb « dă» 
de imperfectul gab « dădea » prin jocul între și a, și dacă acest joc 
se repetă și în alte cazuri similare (de ex. Miitter «mame » față de 
Mutter «mamă », nimm «ia » faţă de nahm «lua »), fenomenul acesta, 
cunoscut și subt numele de flexiune internă (în opo- 
ziție cu flexiunea prin dezinenţe), prezintă un caz tipic de morfonem. 

La noi asemenea cazuri sunt rare. S'ar putea cita contrastul 
între î, d, s, și f', £, $ şi — în graiul celor mai mulți Români — cel 
între £, $ și ț”, ș, pentru deosebirea între singular și plural la mascu- 
line ca tot—toţi, cald—calzi, pas—pași ; hoț-—hoţi, moş—moși;, sau 
între persoana întâi şi a doua dela singular la verbe ca pot—poţi, 
ud-—uzi, las-—lași ; înalț-— înalți, îngraş-— îngraşi. (Deosebirea între 
dezinența zero şi dezinența -i, pe care în acest caz o face gramatica 
practică, e numai grafică). 

Tot un morfonem, valabil însă pentru prea puţine cazuri, e jocul 
între £ şi ţ sau s și $, care preface adjectivele în verbe, de ex. înalt 
(lat. altus) — înalt (lat. *inaltio), gros (lat. grossus) — îngroș (lat. 
*ingrossi0). În cazul din urmă morfonemul intră în combinaţie cu 
morfemul (prefixul 7n-). La rigoare am putea considera ca un mor- 
fonem și deosebirea între oa şi o în Floarea (nume de femeie, arti- 
culat) și Florea (nume de bărbat) sau jocul între 2 şi y în aro- 
mânescul vine din lat. venit şi yine din lat. v&nit. 

De obiceiu morfonemul apare în româneşte în unire cu un mor- 
fem. În apâs, apeși, apasă sau în mor, mori, moare, murim, diferi- 

tele persoane se disting prin dezinenţă (zero, z afonizat, -d sau -e, 
-im) dar în același timp şi prin modificarea vocalei din tulpină 
(d-—e—a în exemplul dintâi, o—oa—u în exemplul al doilea) 
și a consonantei dela sfârșitul tulpinei (s—ș în apăs— apeşi). Asemenea 
combinaţii dintre morfem și morfonem domină morfologia și deri- 
vațiunea românească, mărind numărul așa numitelor «verbe nere- 
gulate » şi a pluralelor greu de învățat pentru străini. În volumele 
viitoare va trebui deci să le dăm o deosebită atenţiune. Vom vedea 
acolo că s'au produs o mulțime de analogii interesante. 


25. Vorbitorului «îi lipsesc cuvintele » mai ales când se găseşte 
într'o stare de emoție sufletească. EI va trebui într'un asemenea caz 
să înlocuiască sărăcia lexicală cu mijloace extralexicale, care nu sunt 
numai gesturile corporale, ci şi gesturile vocale, nu numai mişcă- 
rile cu umerii, mânile și mușchii obrazului, ci şi mlădierile şi infle- 
xiunile vocii, nuanțele de înălțime și timbru, precum şi precipitările 
şi zăbovirile de ritm, care pot duce până la pauză, —cu un 
cuvânt intonaţia. Dar nu numai în graiul afectiv, ci și în cel obișnuit 
intonația are un rol sintactic deosebit de economicos, având să pre- 
cizeze, ca și dezinenţele modale, atitudinea vorbitorului față 
de conținutul comunicării sau enunţării sale, sau să arate, ca și 
ordinea cuvintelor în unele limbi, care e membrul frazei pe care vor- 
bitorul vrea să apese mai mult. După cum accentuăm cuvântul 
puțin(ă) sau substantivul următor, sensul frazei e cu totul altul în: 
« Dela un ministru se cere puțină minte, puţină abilitate şi puţin 
tact ). 9. KARCEVSKI —care a scris un foarte frumos studiu 
despre Fonologia frazei (1931) şi un substanţial articol despre Frază 
ȘI propozitie (1937) — crede chiar că «ceea ce constitue o frază, 
este intonația » (1937, p. 59). Este sigur că fără să cunoaştem intonaţia, 
analiza exactă a frazei e adesea peste putință. Ortografia a trebuit 
să introducă anumite semne (!?.,; —) ca să ne ajute să intonăm 
bine o frază scrisă. 

Vine deseară poate corespunde franțuzescului 17 vient ce soir 
sau lui ient-il ce soir? după cum ridicăm sau nu glasul. Când zic 
acest țăran are patru fete, intenția comunicării mele n'o trădează 
decât intonația. După cum accentuez unul din cele cinci cuvinte, 
ascultătorul va şti că este vorba de acest ţăran, nu de altul; de acest 
țăran, nu de un orâșean ; că el are, nu că a avut sau că nu mai are; 

că numărul fetelor e patru nu două sau cinci; că e vorba de fete, 
nu de băieți. O accentuare ca în românește, fără schimbarea topicei 
sau fără întrebuințarea anumitor cuvinte demonstrative n'ar fi po- 
sibilă în franțuzeşte (C'est ce paysan qui a... față de ce paysan a...). 
— Nu care cumoa. .. ! însemnează «să nu cumva ! » adică o opreliște 
pentru ascultătorul care voia să facă ceva; nu care cumva... ? tră- 
dează, ca și «oare?» nedumerirea vorbitorului. — Trandafirul e 
roșu, cicoarea albastră : pauza dintre «cicoarea » şi «albastră » are 
aceeași funcție sintactică ca e din propoziţia dintâi, aratând că 
albastră nu e atribut ci predicat. — Când cineva zice: venind la 
mine... şi lasă tonul ridicat, cel ce-l ascultă ştie că trebue să mai 
urmeze ceva; tot astfel când cineva « licitează » la cărți şi zice: două 
pici cu ton urcător, dă partenerului său să înțeleagă că mai are Și 
alte posibilități de licitare; urcarea tonului însemnează că fraza nu 
e terminată, ci numai suspendată. — Intonaţia poate schimba cu 
desăvârșire înțelesul unui cuvânt, sau cel puţin să ne silească să-i 
dăm o anumită interpretare. Când cineva intră într'o cameră în care 
1 s'a semnalat prezenţa cuiva, cuvântul tăcere, rostit în mod obișnuit, 
însemnează «nu-i nimeni». Dacă profesorul intră în clasa sgomo- 
toasă şi “strigă tăcere! nu mai avem a face cu o constatare, ci 
cu o poruncă: «tăceți!»— I-am dat, enunță cineva. Ce? întreb 
eu, dacă vreau să aflu care a fost obiectul dat. Tot ce? dar pe un 
ton cu mult mai înalt (cu aproape o octavă, la mine) întreb atunci 
când n'am înțeles ceea ce mi s'a spus şi vreau să mi se repete enun- 
țarea. În sfârşit, când dau expresie mirării mele, întreb ce-e? despi- 
când pe e în două silabe, dintre care întâia e rostită pe un ton înalt, 
iar a doua și mai înalt. 


Se spune că «tonul face muzica ». Subt « ton » nu trebue să înțelegem numai 
deosebirile de înălţime, ci şi cele de durată (lung—scurt), de intensitate (forte— 
piano), de ritm (allegro—lento), cu pauzele, intervalele şi celelalte elemente care 
împreună alcătuesc muzica şi care dau și frazei relieful ei sonor (cf. A. PROCO- 
POVICI, DR., IV, 26 şi Mic tratat de linguistică generală, p. 65—67). 


26. Contrastele fonologice sunt întrebuințate în multe limbi ca 
mijloace economicoase pentru distincţii morfologice sau stilistice. 
Contrastul de apertură (« închis—deschis») în rostirea 
vocalei e este singurul mijloc de a deosebi în franțuzește infinitivul 
aller (şi imperativul allez) de imperfectul allait. Un asemenea con- 


—— 

trast între u şi y și î și ș distinge la noi, în graiul de toate zilele forma 
articulată de cea nearticulată în râu, râu, greu, viu, bou... ; grei, 
boi... (rostite cu o singură silabă) față de râu, râu, greu, viu, bou. . . 
grei, boi... (rostite cu două silabe și scrise râul, râul, greul, viul, 
boul... ; grei, boii. ..). 

Contrastul de fonie («fonic—afonic») servește mai ales 
la distincţii lexicale, de ex. în franțuzeşte douce şi douze, în 
românește papă şi babă, nasuri și nazuri, etc. El poate sluji însă și 
la distincții morfologice. Astfel contrastul între şi f deosebește 
în franţuzeşte femininul vive (pronunțat v7v) de masculinul zf. 
La noi un asemenea contrast, între (fonic) și î (afonizat) la sfârșitul 
cuvintelor, deosebește forma articulată lupi (rostit în cele mai multe 
regiuni lupi, cu două silabe) de cea nearticulată lupi (cu o singură 
silabă) sau morari de morari. 

Adevărat că în exemplele citate contrastul nu consistă numai 
“în plusul sau minusul vocii, ci și în durata vocalei: pluralele 
nearticulate lupi și morari se rostesc cu un 7 afonizat şi în acelaşi 
timp foarte scurt (atât de scurt încât nu mai poate forma silabă). 
Asemenea contraste între «lung» şi «scurt) sunt în multe limbi 
mijloace mult întrebuințate spre distincţii morfologice sau lexicale. 
Astfel în latinește ablativul rosă se deosebea de nominativul rosa 
numai prin lungimea vocalei a; în nemțește lahm (cu a lung) în- 
semnează « paralitic », iar Lamm (cu a scurt) însemnează « miel ». 
Noi întrebuințăm lungirea vocalei cu scopuri stilistice, ca să subli- 
niem înţelesul cuvântului: depărte, măre e « foarte departe », « foarte 
mare ), vine e «vine mereu), etc. 

De obiceiu această lungire a vocalei e împreunată și cu o des- 
picare a ei formând două silabe, spre a da acțiunii exprimate 
de verb ideea de continuitate neîntreruptă: Ai lăsat robi- 
netul deschis și apa cii-urge (= curge mereu). S'a culcat şi a dormi-it 
(= a tot dormit) toată ziua. Vocala lungită din silaba întâi se rostește 
pe un ton mai înălțat, iar cea din silaba a doua poartă accentul. 


Scriitorii, când imită această lungire şi despicare a vocalei, o repetă în 
scris. lată un exemplu din romanul Greta Garbo de CEZAR PETRESCU (p. 131): 
« Duduie Alino, tare nu-mi place mie când te văd așa... Staaai nemişcată 
locului ..."Ie mai încălzește cel soare, că taaare-o mai înghețat inima 'n mata ». 
Altul, din Povestirile lui M. SADOVEANU (p. 42): « Nu te duuuce! nu te duce! 
nu te duce! Se abătu cu faţa la pământ... şi... vărsă lacrimi». 

Ca în franceză, unde pot şi pont (po și pâ), cas şi quand (ca şi 
ca)... nu se deosebesc decât prin caracterul oral sau nazal al vocalei, 
avem, mai rar —și numai pentru distincţii lexicale —un con- 
trast de rezonanță și în românește. Astfel râză «sdreanță» 
se deosebește de rânză, în rostirea celor mai mulți Români, numai 
prin faptul că în cuvântul din urmă î e nazal. 

În ceea ce priveşte contrastul de presiune (« accentuat- 
neaccentuat ») el servește la noi, ca în foarte multe limbi, pentru 
distincţii lexicale: dcele-— acele, mobile— mobile, soţii— soţii, mozăic— 
mozaic... Deosebiri morfologice avem doar în cazuri ca adind, dflă 
(persoana a treia din singularul și pluralul indicativului prezent) 
față de adună, află (persoana a treia din singularul aoristului). (Dar 
Şi în cazul acesta mai avem, de obiceiu, ca semn distinctiv, şi un 
morfonem: laudâ—lăudă, joâcă—jucă).— Deosebiri funcţionale din 
cauza accentului avem la și = lat. «et» (conjuncţie copulativă) față 
de adverbul și = lat. «etiam» sau «iam » (și ela venit ; ai şi venit ?). 

Schimbarea accentului serveşte mai des pentru scopuri stilistice, 
ca să sublinieze importanța unui cuvânt. Cel mai cunoscut caz este 
— în cele mai multe limbi — accentuarea particulei negative: nr 
ştie ; nici el ma fost. — De obiceiu se întâmplă lucrul acesta cu inter- 
jecţii sau adverbe, atunci când le atribuim mai mult decât un rol 
accesoriu în frază. Bd să mai zici e o accentuare curentă; în vino 
se aude des în loc de ian vino; măcâr devine măcar în măcar de-ar 
face ; apoi devine dpoi în d'dpoi dacă nu vrea? ; ași (din care a re- 
zultat așd) a devenit dș() în particula dubitativă aș / — Când ac- 
centuăm pe maz dinaintea unui adjectiv sau adverb, comparativul 
devine superlativ: el știa mâi bine (decât toți). — Uneori se accen- 
tuează prepoziția, pentru ca repetarea aceleiaşi situații să fie scoasă 
mai bine în relief. Cineva povestea despre un bărbat care-și răsfăța 
soția, aducându-i fel de fel de cadouri: « venea cu pachete de bom- 
boane, ci ciocolată, ci flori, ci una, ci alta». 


I. AGÂRBICEANU caracterizează, în Legea trupului (p. 15), un personaj prin 
obicinuinţa de a accentua dșa în loc de așă: « Aşa. Foarte bine. Directorul... 
apăsa pe a dintâi, șa nu se auzea de loc». 


27. Efectul stilistic în tăre sau măcar constă mai ales în abaterea 
conștientă dela forma obişnuită prin lungirea excesivă a vocalei 
sau prin mutarea accentului. Aşa cum poetul își permite anumite 


— 

«licenţe » pentru ca versul său să devină mai plastic sau mai ex- 
presiv, tot astfel subiectul vorbitor știe că poate ieși din banal și atrage 
mai uşor atenţia ascultătorului asupra celor spuse, dacă părăseşte 
drumul bătut de toți în fiecare zi. 

lată câteva din cele mai obișnuite cazuri: 

a) 'Topica este, în cele mai multe limbi, prin excelență 
mijlocul stilistic spre a scoate în relief un anume membru 
al frazei. Subiectul ocupă obișnuit locul dintâiu al propoziției. Acest 
loc îl caracterizează chiar față de obiect, care urmează abia la locul 
al treilea, după verb, deci: focul îndreptează lemnul strâmb. Cu toate 
acestea proverbul popular e lemnul strâmb focul îl îndreptează = pe 
cei răi pedeapsa îi îndreptează (Zanne, Proverbe I, 203). Prin așe- 
zarea subiectului după obiect s'a încercat scoaterea lui în relief. 

Locul adjectivului e după substantiv: pace bună, masă pusă, 
etc. Când greutatea cade pe adjectiv, vom zice însă dă-mi bună pace ! 
cu nepusă masa, etc. În loc de deus bonus s'a zis, în franțuzeşte, în 
afect bon Dieu ! Această topică devenind prea obișnuită, a început 
să se zică, în cercurile catolice din jurul lui St. Sulpice, în Paris — cu 
o revenire la ordinea primitivă — Dieu bon. "Tot astfel în loc de 
bună dimineaţă, care cuprinde o inversiune cu scop stilistic, se aude 
în unele regiuni (de ex. pe la Cluj), noua inversiune dimineață bună / 
— La expresii cu mai multe sensuri, prin topică se pot face distincții 
semantice. Astfel o femeie sârmană e o femeie lipsită de mijloace 
materiale; sărmana femeie ! exclamăm în faţa unei femei vrednice 
de compătimire. 'Tot astfel zicem numai biata femeie ! nu şi o femeie 
biată (poate, pentrucă am putea crede că e vorba de o femeie care 
a băut). — De bună voie însemnează «intenționat », râse de vote 
bună va să zică «de bine dispus ce era». — Brașovul-vechiu, care 
traduce pe Altstadt al Sașilor, e o parte a Brașovului; vechzul Brașov 
însemnează Brașovul de altădată. — Joc de cuvinte: A fost o ade- 
vărată lecție de istorie, dar ma fost o lecție de 1storie adevărată. (Din 
ziarul « Curentul »). 

În proverbe populare și locuţiuni proverbiale întâlnim mai cu 
seamă asemenea reliefări prin ordinea cuvintelor, de ex. vrabia mâ- 
lau visează ; dela faur cărbuni ; calul, unde te trânteşte, acolo bate-l, etc. 

b) Spre a da expresie iubirii noastre față de cineva întrebuințăm 
termenii de înrudire în sens impropriu sau punem în contrazicere 
genul cu sexul. Am amintit mai sus că mama zice — la noi, ca și în 

Italia meridională — copilului său mamă în loc de fiule ! Tot mamă ! 
zice, în multe căsnicii, soțul nevestei sale (imitând pe copii). Soţie-mea 
când vrea să mă convingă de ceva sau când e nerăbdătoare îmi zice 
frate ! (Nu ti-am spus de atâtea ori, frate, că... ?). Citim la ISPI- 
RESCU (Legende, 336): Ce-i veni fetei în gând? Zise fratelui său : 
urcă-te, leică, întrun copaciu mare. Cunoscut e și obiceiul de a se 
adresa unui prieten, cu care nu eşti înrudit în niciun fel, prin cu- 
metre, vere sau frate, nene (= frate mai mare). — Am auzit o mamă 
care zicea fiicei sale frumușelule ! iar pe alta care îi zicea mâicuțule ! 
Și derivate ca Gheorghiţă, Ionică sau Irinel cuprind — sau cuprin- 
deau la început — o pronunţată notă desmierdătoare fiindcă s'au 
adăugat la substantive masculine sufixe feminine sau la un substantiv 
feminin un sufix masculin. Dimpotrivă, dacă vreau să subliniez 
nota augmentativ-pejorativă a sufixului -o7u, formez, dela mdtură, 
derivatul mâturoiu, cu schimbarea genului feminin în masculin. 

c) Abrevierile cele mai capricioase se întrebuinţează la numele 
de persoane spre a exprima simpatia sau dragostea față de cineva. 
Asemenea hipocoristice abundă și la noi, fie că se elimină 
partea primă a cuvântului, de ex. Veta din Ehsaveta, Dinu din Con- 
standin ; partea finală, de ex. Costea din Co(n)stantin ; sau partea din 
mijloc, de ex. Nae din Nicolae. Uneori nu mai rămâne din numele 
unei poersoane decât sufixul diminutiv-desmierdător, — și nici 
măcar el întreg: din Maria avem Marița, apoi Maritica, scurtat 
Țica. Multe din numele de familie sunt la origine asemenea hipo- 
coristice luate din slavonește, astfel Budu sau Bude e scurtat din 
Budislav, Dima sau Duma din Dimitru sau Dumitru, Proca din Pro- 
copiu, etc. Și termenii de înrudire sufer adesea asemenea schimbări : 
naș € scurtat din nânaș (pentru nunaș, diminutiv din nun), tușă se 
aude în loc de mmătușă. Tot astfel unchiu vine din latinul vulgar *unculus, 
scurtat din avunculus. 

d) Uneori schimbăm, în cuvinte afective, chiar unul sau mai 
multe sunete ale formei tradiționale. Exclamaţia sireacu ! sau sileacu ! 
în loc de săracul ! are o răspândire mare. Adesea se aude și du-te la 
dreacu ! (în loc de dracu). Am un cunoscut, care întrebuințează forma 
veacă (în loc de vacâ) ca termen injurios pentru o femeie disgrațioasă. 


Acest ea pentru a îşi are originea, după toată probabilitatea, în rostiri dia- 
lectale ca peană, peară, veadră. 'Tocmai fiindcă sunt dialectale şi deci de evitat, 
imitarea lor se putea face spre a da anumitor cuvinte un colorit glumeţ și afectiv. 

28. Un mijloc extralexical spre a sublinia un cuvânt în frază este 
şi repetarea lui. În limba română — ca și în alte limbi de altfel — se 
face des uz de ea şi subt fel de fel de forme : bată-te să te bată norocul ! 
merse ce merse; era gata-gata să plângă ! veneau cete-cete ; e gol- 
goluţ ; a trecut câne-câneşte ; plăcerea-plăcerilor ; lins-prelins, etc. 


lată câteva exemple scoase din autorii grupaţi în jurul « Sămănătorului », 
care imitau felul colorat de a vorbi al ţăranului român: « Am stat noi, am stat, 
am stat... Când pe-aproape de ziuă, iaca... o groază de mistreți... Erau 
frumoşi... și mulți și mulți». (SADOVEANU, în Sămănătorul, II, 603). « Ilie 
începu să zică cu foc un brâuleţ... Jupânesele săriră grăbite de pe la locurile 
lor şi se agățară de grumajii boierilor, — şi mai întâi tot pe loc, pe loc, pe loc, 
— apoi tot mai repede » (id., 1bid., II, 610). « Merg eu aşa, merg, merg. Am fost 
ieşit din sat şi Bălan adulmeca nişte urme de iepuri... Stăm noi, stăm, stăm. 
Într'un târziu auzim că bate la capătul pădurii... Aştept eu, aştept, aștept..., 
când numai iată că se aude un tropot». (AGÂRBICEANU, în Luceafărul, ILI, 103). 
« Mustăţi negre ce avea tâlharul: pană de corb, pană de corb, nu ceva, şi 
răsucite-răsucite ca coada răţoiului ». (N. N. BELDICEANU, în Sămănătorul, 
III, 168). 


20. Dar economia cea mai mare se realizează în vorbire prin 
schimbarea funcţiunii unor cuvinte fără de modificări formale. 

lată câteva cazuri: 

a) În românește față de Român sau în cruciș faţă de cruce, vedem 
cum adverbul se deosebește de substantiv printr'un sufix; în bine 
față de bun deosebirea între adverb şi adjectiv se face prin întrebuin- 
țarea a două cuvinte deosebite. De obiceiu însă în cazul din urmă 
noi întrebuințăm forma masculină a adjectivului și în funcție adver- 
bială, zicem deci el cântă frumos, precum zicem un cântec frumos. 
Tot atât de economicoasă e întrebuinţarea participiului în funcțiune 
adjectivală (fân adunat) şi substantivală (adunatul fânulu:), şi era 
mai de mult și întrebuințarea infinitivului în funcţiune substanti- 
vală. (Astăzi, după ce infinitivele au pierdut, în funcțiune verbală, 
terminațiunea -re, mâncare, sosire... faţă de verbele mânca, sosi... . 
fac impreisa unor derivate cu sufixe). Cele mai multe adjective pot 
fi întrebuințate şi ca substantive: albastrul cerului, lungul nasului, 
bășica udului, etc. Forma articulată a unor substantive cu înţeles 
temporal are funcțiune de adverb de timp: vara, iarna. 

b) Un caz special e al identității de formă între un substantiv 
și o formă de conjugare a verbului respectiv. Se zice eu joc, eu cânt, 
eu gust... (verb) și un joc, un cânt, un gust... (substantiv), pentrucă 

atât substantivele focus, cantus, gustus. .. cât şi verbele jocor, canto, 
gusto. .. au dat în româneşte același rezultat. Această ecuaţie a atras 
după sine alta: după eu auz s'a putut forma substantivul post- 
verbal un auz. 

Uneori forma substantivului postverbal e identică cu persoana 
a treia a indicativului verbului respectiv. În acest caz substantivele 
au genul feminin: ca lat. luctat —lucta avem în româneşte el luptă 
și o luptă. După asemenea modele s'au orientat postverbale ca 
scaldă, joacă, etc. 


Evident că la plural deosebirea dezinenţială distinge verbul de substantiv: 
două jocuri, cânturi — dar noi jucăm, cântăm. 


c) Deosebirea între întrebuințarea intransitivă și cea 
factitivă poate fi redată în diferite feluri: lui ședea îi corespunde 
așeza (=a face să șeadă), lui zace îi corespunde culca (= a face 
să zacă), lui muri îi corespunde omori (=a face să moară), avem 
deci deosebiri lexicale. În unele limbi deosebirea aceasta e redată 
prin morfoneme, de ex. germ. fallen « cădea » —făllen «a face să 
cadă, a doborî». La noi cazurile în care funcțiunea factitivă să fie 
marcată prin schimb de conjugare și prefixe sunt rare: calul cură 
(= aleargă) — încur calul (= îl fac să alerge). De obiceiu adăugăm 
unui verb intransitiv un complement la acuzativ pentru ca să-l pre- 
facem în verb transitiv, adesea cu sens factitiv: francezului «ap- 
prendre-—enseigner » sau germanului « wachsen — erziehen » le co- 
respund în românește învăţ (eu singur sau pe altul), cresc (eu însumi 
sau un copil); tot astfel î/ îmbătrânesc pe cineva ; trec pe elev în banca 
a doua, etc. Lui pier şi pierd al nostru le corespunde la Aromâni un 
singur verb, k'er, intransitiv şi factitiv (cum s-lu k'ară «cum să-l 
piardă » — să-l facă să piară). 

Un caz interesant de asemenea întrebuințare factitivă a fost relevat 
de Lira MANOILESCU: îmi cresc părul, nu-l mai taiu însemnează 
«îl las să crească »; mama închină copilul = se închină pentru el; m'a 
întâlmut şi ma jurat să viu s'o văd — m'a pus să jur (=a insistat 
mult). Asemenea construcţii, necunoscute generaţiilor mai vechi, 
se aud tot mai des la cei tineri. 


30. Prin faptul că același cuvânt poate îndeplini mai multe func- 
țiuni semantice, se realizează o mare economie, dar în același timp 


ECHIVOCUL EVITAT PRIN TOPICĂ ŞI ACORD SI 


există și un mare inconvenient. Această lipsă de orice diacriticon 
poate produce uşor un echivoc. 


Astfel dativul pronumelui personal are la noi, precum se ştie, și funcțiunea 
unui pronume posesiv, încât nu ştim dacă cel ce zice altuia vinde-mi moșia, do- 
reşte să cumpere moşia care aparține celui căruia i se adresează (= vinde-mi 
mie moşia ta), sau dacă vrea ca cel căruia i se adresează să facă numai serviciul 
de vânzător (= scoate tu la vânzare moşia mea). Când spun dentistul i-a scos 
un dinte, sensul e clar; acesta nu mai e cazul când zic doctorul i-a scos limba, căci 
nu ştim (decât doar din context) dacă e vorba de limba pacientului sau a doc- 
torului. Echivoce sunt şi genitivele obiective. Istoria unui tânăr poate fi + ceea 
ce istorisește un tânăr » sau t ceea ce se spune despre el»; împilarea gloatei poate 
fi « gloata impilează » sau « gloata e impilată ». La nedumeriri poate da naștere 
şi întrebuințarea persoanei a doua pentru exprimarea pasivului (Ce-a făcut de 
nu te-ai mai văzut?), a participiului trecut cu sens activ și pasiv (Eşti mâncat 
sau nemâncat?), a prepoziţiei cu pentru « şi » (am plecat amândoi cu frate-mieu = 
doi sau trei?) ş. a. Îl dăruesc poate însemna « îl fac dar» (Ce faci cu cânele?— 
Îl dăruesc), sau «îi fac dar» (L-am dăruit cu de toate). 


Pentru evitarea echivocurilor limba şi-a organizat diferite mijloace, 
dintre care două mai ales merită să fie relevate. 

Cel dintâi e, precum am mai văzut, topica. În stăpânul își chiamă 
sluga, numai poziția la locul dintâiu e mijlocul pentru recunoașterea 
subiectului. Dacă am spune sluga își chiamă stăpânul, raportul între 
cel dela care pleacă şi cel pe care îl atinge acțiunea exprimată prin 
verb ar fi inversată. "Tot astfel numai poziţia cuvintelor ne face să 
recunoaștem că frumos e adjectiv, în cântecul frumos al privighetoarei, 
sau adverb, în privighetoarea cântă frumos. Aici criteriul nu ni-l dă 
locul în frază (căci pot zice și ce frumos cântă privighetoarea | sau 
frumosul cântec al privighetoarei ), ci vecinătatea imediată de substantiv 
sau de verb. O apropiere de cuvântul nepotrivit poate da naștere la 
construcții ca următoarea (relevată în ziarul « Curentul » dintrun 
manual de școală): Podul de peste Dunăre, dela Severin, a fost construit 
de arhitectul Apolodor din Damasc, ale cărui picioare se mai văd și astăzi. 

Întro frază ca: pe vecinul Ion l-am apucat și eu mic nu știm dacă 
e vorba de vecinul mic sau de autorul când era mic. Spre a remedia 
asemenea neajunsuri, limba are în unele cazuri un mijloc suveran: 
acordul. Dacă ar fi vorbit o femeie, echivocul n'ar exista, căci mie 
în cazul acesta nu s'ar putea raporta decât la «vecinul Ion». Cum 
topica e mai mult sau mai puțin liberă în româneşte, acordul în gen, 
număr și caz dă —ca și în latinește — cea mai sigură «orientare 


q* 

în teren», ne face să ştim care părți ale unei propozițiuni ţin una 
de alta. În luna râsărea frumoasă, deși adjectivul e luat de lângă 
substantiv și aşezat lângă verb, acordul în gen ne indică că nu avem 
a face cu un adverb. Rolul linguistic al genului nue— precum 
vom mai avea ocazie să arătăm — să deosebească sexul atribuit de 
fantazie unor obiecte, ci de a servi ca instrument sin (E 6 E 
tic spre a arăta legătura dintre părțile propoziției. 

Din aceeaşi tendință de a distinge prin acord părțile propoziției 
care ţin una de alta se explică construcții ca următoarea: « Frumos 
că m'am pieptănat, Curăţea m'am îmbrăcat » (popular), sau schim- 
barea unor adverbe în adjective, de exemplu în femeile erau cuminţi 
(în loc de cu minte), întrebuințat şi în literatură, şi în lucrurile erau 
grele (în loc de greu, ca anevoie) de făcut, construcție care trece însă 
de greșită. 

Tot din trebuința de a nu lăsa să planeze nici un echivoc se ex- 
plică generalizarea pronumelui al, a, ai, ale, în loc de a Şi când acesta 
nu-i decât prepoziția care arată posesiunea sau aparținerea. În Mol- 
dova s'ar zice profesoarele școalei de copii mici a orașului şi când e 
vorba de școală, care e a orașului, şi când e vorba de copiii care sunt 
ai orașului (= din orașul respectiv) şi când ne gândim la profesoarele 
care sunt ale orașului ( = angajate de oraș, nu de stat). Evident că 
acordul întrebuințat în Muntenia și cerut de gramatică e preferabil 
din punct de vedere al clarității (chiar dacă etimologicește nu ar fi 
motivat). 


1V. SPECIFICUL ROMÂNESC ÎN ORGANIZAREA LIMBII 


31. După ce am cunoscut câteva mijloace prin care limba izbu- 
teşte să se organizeze, atențiunea noastră se va îndrepta asupra 
specificului românesc în organizarea limbii. Dacă în 
general mijloacele sunt cam aceleaşi în cele mai multe limbi, prefe- 
rința pentru unele din ele şi desvoltarea ce urmează din această pre- 
ferință variază dela limbă la limbă. Specificul îl recunoaștem mai 
ușor prin comparaţie cu alte limbi. 

Dacă asemănăm limba noastră cu cea germană sau franceză, ne 
bate la ochi marele rol pe care îl au la noi sufixele dimi- 
nutive, care nu arată numai ceva mic, ci au şi o mulțime de 
alte funcțiuni. Acest rol important explică şi marele lor număr, care 

contrastează cu -on şi -et sau -chen şi -lein, cu care se mulțumesc 
în general Francezii și Germanii. 

În schimb prefixul are un rol mult mai mic în româneşte 
decât în nemţește și mai ales decât în limbile slave. Pentru a fura 
în construcția a furat banii stăpânului Germanul întrebuințează 
verbul simplu stehlen ; în construcţia a furat pe stăpânu-sâu, care 
însemnează «a luat pe nedrept banii sau alte lucruri ale stăpânului » 
(dar care ar putea însemna şi că «l-a luat pe stăpânul însuși ») Ger- 
manul întrebuințează derivatul cu prefix bestehlen. 

La Slavi prefixul are adesea rolul de a distinge aspectul 
verbal.. Cum aspectele verbale nu fac parte din structura internă a 
limbii române, noi nu întrebuințăm decât incidental prefixul în 
această funcţiune. 


În regiunile româneşti mai mult influențate de Slavi, de ex. în Banat (m'am 
zăuitat, .. ) şi în dialectul meglenit (du-ard, iz-dun, nă-ved, pru-dorm, pud- 
ardic, ză-ling. .. ), prefixele au un rol cu mult mai mare decât în limba română 
literară. La Istroromâni există chiar sensibilitatea pentru aspectul verbal, care 
se distinge sau prin mijloace lexicale (muncă « mânca », imperfectiv — pozdi « a 
isprăvi cu mâncarea, a consuma », perfectiv; maţird «a măcina », imperfectiv — 
smil'i « a sfârşi cu măcinatul », perfectiv), sau prin morfeme (musli «a se gândi», 
imperfectiv — nemisli «a se gândi la ceva = a-şi îndrepta gândul spre ceva», 
domisli « a-și aduce aminte, a-și da seama », pomisli « a se gândi — a avea ideea.. » 
predomisli «a se răsgândi, a-și schimba gândul », zmisli «a se gândi, a concepe 
gândul », toate perfective — mislivgj «a se tot gândi », iterativ). 


Foarte puţin desvoltată — în comparație cu limba germană — e 
la noi compoziţia, deși rolul ei în economia limbii poate fi 
din cele mai rodnice. Cuvintele compuse — care pot fi considerate 
adesea ca niște propoziţii scurtate — se reduc la noi mai ales la câ- 
teva tipuri reprezentate prin exemple ca bot-gros (cf. germ. Rot- 
kehlchen) — un fel de pasăre, care bate la ochi prin botul (ciocul) 
ei gros; târâie-brâu = unul căruia îi atârnă brâul (de sărac şi pră- 
pădit ce e); tren-fulger (formaţie nouă, imitată după Bhizzug ger- 
man) = tren care aleargă cu repeziciunea fulgerului; primăvară, în 
care elementele de compoziţie, după dispariția lui prim « întâiu », 
nu se mai simt, sau undelemn, depărtat ca sens de unt, care nu mai 
însemnează, ca mai de mult, « grăsime » şi de Jemn care însemna — Şi 
în unele regiuni mai însemnează — și «copac». La rigoare ar putea 
fi considerate ca niște compoziții şi « comparațiunile scurtate » de 

felul lui întunerec-besnă, ud-leoarcă, pe care Germanii le scriu într'una: 
stockfinster (= atât de întuneric, încât trebue să umbli cu bățul), 
Pudelnass (= ud ca un câne plouat)... 

Pe când Francezii formează adverbul cu sufixul -ment, noi între- 
buințăm forma adjectivului, fără morfem. Numai în altminteri am 
păstrat și noi pe mente (ablativul lui mens latin). Sufixe adverbiale 
avem puţine, precum -îș (cruciș, lungiș...) şi -eşte ( românește, 
vitejește. ... ). 

În alte cazuri noi întrebuințăm prepoziţii când alte limbi au 
sufixe şi invers. Astfel, deși avem sufixe adjectivale ca -esc (româ- 
nesc, vitejesc. ..), -os (pietros, vijelios. .. ), -at (buzat, urechiat. .. ), 
-eţ (cateț, glumet. .. ), -iu (cenușiu, vișiniu. ..) Ş. a., nu putem reda 
decât prin construcţii prepoziționale adjective de felul germanului 
hălzern, glăsern = de lemn, de sticlă... 

În sistemul nostru morfologic una din trăsăturile cele mai carac- 
teristice este predilecţia pentru morfonem, chiar când distincția 
dintre diferitele forme de declinare și conjugare e dată prin dezi- 
nențe diferite. De aceea pluralul străzi (deosebit de singularul stradă 
ŞI prin prefacerea lui a în d şi a lui d în 2) sau 7oți (deosebit de sin- 
gularul roată şi prin prefacerea lui £ în ţ şi jocul între oa şi 0) înlo- 
cuește tot mai mult pluralele strade și roate (deosebite de singular 
numai prin dezinență); de aceea dela apăr persoana a doua e aperi 
ȘI nu mai e apări, ca în textele noastre vechi. 

Comparaţia trebue făcută înainte de toate cu limba latină, 
căci ea ne va arăta ce am păstrat și desvoltat, şi ce am pierdut și am 
înlocuit prin elemente nouă. Vom păși astfel pe terenul morfo- 
logiei istorice. 

Dintre inovaţiunile — în parte datând din epoca preromanică — e 
de relevat înainte de toate prepoziţionalul în locul unor 
cazuri de declinare cu dezinenţe; apoi formele verbale compuse cu 
verbe ajutătoare, în locul celor cu dezinenţe (de ex. perfectul 
compus am făcut, viitorul voiu face, condiționalul aș face, mai- 
mult-ca-perfectul am fost făcut, etc.). 

Devenind instrumente gramaticale, unele cuvinte au suferit 
schimbări formale. Astfel verbul avea şi vrea au forme diferite când 
sunt verbe pregnante (el are un cal) şi când sunt ajutătoare (el a 
făcut) ; pronumele personal are altă înfățișare când e absolut și alta 
când e conjunct (pe mine nu mă vede) ; pronumele demonstrativ 

a avut altă evoluţiune formală când şi-a păstrat vechea func- 
țiune demonstrativă și alta când a devenit instrument gramatical 
(articol). 

În urma desvoltărilor fonologice, forma cuvintelor s'a uzat adesea 
atât de mult, încât sau născut omomorfe, neapte de a mai 
servi pentru distincții gramaticale. În asemenea cazuri limba şi-a 
ajutat prin inovaţiuni. Astfel, după ce laudabam, laudabas, laudabat, 
laudabant au devenit, în urma amuţirii tuturor consonantelor finale, 
toate, lăuda, forma aceasta unică nu a fost viabilă, ci distincția ce 
trebuia făcută pentru diferitele persoane a produs conjugarea actuală 
lâudam, lăudai, lăuda, lăudau, după modelul lui ldudat-am, lau- 
dat-ai, lăudat-a, lăudat-au. 

Se poate ivi însă şi fenomenul invers. Dispariția unor semne 
distinctive pentru diferite forme poate să aibă drept urmare pier- 
derea sensibilităţii pentru distincția grama- 
ticală însăși. Acest caz îl avem — precum am spus chiar 
în Prezentarea acestei cărți — la deosebirea ce se făcea în latineşte 
între stare şi mișcare. Starea cerea după anumite prepo- 
poziții cazul ablativ, iar mișcarea cazul acuzativ. Se zicea eo în casam, 
dar sto în casa. După dispariția lui m final, acuzativul și ablativul 
deveniseră egale. În loc ca limba română să-și creeze alt mijloc de 
distincţie între stare şi mișcare (pe care îl are bunăoară la unde stai? 
față de încotro te duci?), a renunţat la ea. Pierderea sensibilităţii 
pentru această distincție e şi ea unul din elementele specificului 
românesc. O vedem mai ales când Românul vorbeşte nemţeşte și 
zice ich gehe im Walde (în loc de în den Wald) sau întreabă wo (în 
loc de zvohin) gehst Du? 

După căderea lui -s și -m final şi în urma prefacerii lui o neac- 
centuat în u, lupus (nominativ), lupum (acuzativ), lupo (dativ şi abla- 
tiv) au devenit egale. Această omomorfie a fost remediată numai 
în parte. Mai întâi vedem că ablativul a fost înlocuit, ca totdeauna 
în românește, prin prepozițional (cu lupul, prin lup...) ; lipsa unui 
semn distinctiv la dativ nu putea da naștere la echivocuri supără- 
toare, întru cât în marea majoritate a cazurilor întrebuințăm forma 
articulată a dativului, care se deosebeşte de nominativ şi acuzativ 
(lupului faţă de lupul). Omomorfe cu adevărat rămâneau numai cazurile 
nominativ și acuzativ. Omomorfia aceasta a avut uneori ca urmare 
— precum vom mai vedea — confundarea celor două cazuri într'un 

fel de caz general. 'Trebuinţa de claritate cerea însă ca la nu- 
mele de ființă să se facă deosebire între nominativ şi acuzativ. (La 
neutre — de obiceiu numiri de obiecte —o distincție dezinenţială 
între nominativ și acuzativ nu exista nici în latineşte). De aceea s'a 
introdus la acuzativ morfemul pe, sau (uneori și) auxiliarul 4], o, 
îi, le: mama crește pe copil sau copilul îl creşte mama. 


———.———— —————p.——.”———— 


B) ROSTIREA 


32. Există — şi joacă un rol deosebit de mare în istoria culturii 
moderne — limba scrisă. Dar aceasta, ca și vorbirea comunicată 
prin telefon sau pe plăci de gramofon, e numai un surogat al limbii 
vorbite. Vorbitorului la telefon îi lipsesc cele două mijloace impor- 
tante, gestul și mimica, prin care întregim expresivitatea celor comu- 
nicate prin graiu viu. De aceea «speaker »-ul dela radio va face uz 
de o modulare mai îngrijită a vocii, de pauze lungi şi de alte mijloace 
de dicțiune, prin care va compensa gestul și mimica. Scriitorul, 
lipsit și de posibilitatea de a reliefa prin intonaţie şi prin ' melodia 
frazei comunicarea sa, va trebui să caute compensaţii în alte direcții 
şi le va găsi de obiceiu în construcțiuni sintactice mai precise, într'o 
mai scrupuloasă alegere lexicală, într'o gradaţie între sinonime, în 
evitarea construcțiilor echivoce, în reducerea brevilocvenței la minim, 
etc. Deși limba scrisă e mai mult sau mai puţin o limbă artificială, 
ea merită să fie studiată cu atenţie şi prezintă interesante probleme 
linguistice. Nu trebue să uităm însă că ea nu dă imaginea exactă a 
limbii vorbite, care este de obiceiu dialogată, condiționată deci, în ceea 
ce privește alegerea cuvintelor şi construcţiilor, de dialog. Când citim 
o bucată literară, o vom înţelege adesea numai dacă ne închipuim 
şi tonul şi gesturile cu care și-a imaginat-o autorul. De aceea ni se 
întâmplă uneori să recitim o frază cu voce tare, ca astfel s'o facem 
mai înțeleasă, și de aceea gustăm mai bine o operă literară când e 
recitată sau declamată de recitatori sau de actori de talent. Talentul 
acestora stă tocmai în uşurinţa de a gâci « modalul », adică gesturile 
mimica, intonația şi mlădierea vocii pe care ar fi avut-o autorul 
dacă nu scria, ci vorbea, şi pentru redarea cărora nu-i ajungeau, 
când scria, mijloacele grafice și sintactice. Limba scrisă se poate ase- 

măna cu hărțile unui atlas geografic: ele dau mai puţin decât poate 
prinde ochiul în natură, căci în ele lipseşte jocul de lumină şi umbră, 
colorile şi perspectiva; dar dau şi mai mult, de exemplu curbele 
de nivel, pe care nu le vedem când privim un peisaj. 

Dacă avem în vedere graiul viu, dar ŞI imaginea lui scrisă, volumul 


nostru întitulat « Rostirea » va cuprinde următoarele capitole mari: 
FONETICA, 


FONOLOGIA, 
PSIHOFONIA, 
EUFONIA, 
GRAFIA și 
ONOMATOPEEA. 


I. FONETICA 


33. Fonetica este studiul care se ocupă cu cercetarea obiec- 
tivă a sunetelor, așa cum le rostește gura, le percepe urechea și le 
fixează memoria. Cât timp cercetările asupra limbilor erau făcute 
de filologi, a căror atenţiune era concentrată asupra textelor 
vechi, se vorbea de obiceiu de litere. Cei ce recunoscuseră fenomenul 
rotacismului latin, vorbeau de prefacerea « literei » s între vocale în r. 


Cât de adânc e înrădăcinată concepția că limba constă din litere, se vede 
din figura poetică — mult gustată odinioară — pe care E. ROSTAND o punea 
în gura lui Cyrano de Bergerac. Acest poet numea sărutul «un punct tranda- 
firiu pe i din cuvântul aimer », — care cuvânt în rostirea franceză nu are niciun 
i (căci se rostește em). 


Abia în secolul trecut s'a recunoscut că litera nu e decât o imagine 
aproximativă a sunetului. Această recunoaștere a dat naştere unei 
discipline nouă, foneticei, al cărei rol în cercetările linguistice a fost 
exagerat de unii, mai ales în a doua jumătate a veacului trecut, în 
epoca pozitivismului, când metodele de cercetare linguistică se 
apropiau de cele ale ştiinţelor naturale. Fiind o disciplină exactă, 
de laborator, fiziologia sunetelor — cum i se mai zicea foneticei — a 
canalizat cercetările linguistice atât de mult spre cunoașterea cât mai 
exactă a pronunțării, încât de multe ori învățații uitau că rolul prin- 
cipal în limbă nu-l are gura și urechea, ci creierul. 

Ca disciplină auxiliară a linguisticei, fonetica este însă 
indispensabilă. Am putea-o asemăna cu tabla de înmulţire, fără de 


——_ 


FONETICA EXPERIMENTALĂ 59 


care nu se pot face operaţiuni complicate de calcul. Cu cât un lin- 
guist are cunoștințe fonetice mai ample, cu atât e mai bine înarmat. 
Cum însă linguistica, ca orice ştiinţă, cere celui ce i se dedică o în- 
țeleaptă limitare a preocupărilor, un tratat general asupra limbii 
unui popor, se poate mărgini — și e bine să o facă — asupra câtorva 
principii generale și asupra unor cunoştinţe fundamentale fonetice. 
Chiar părintele foneticei moderne, E. SIEvERS, a arătat că 
rostirea presupune anumite procese psihice, că din anumite centre 
ale creierului nostru vin ordinele pentru anumite mișcări ale orga- 
nului nostru fonator sau ale mușchilor care provoacă regularea de- 
bitului de aer. S'ar părea deci că despărţirea « rostirei » de « cuge- 
tare » nu e îndreptățită. Se va vedea însă că în volumul intitulat de 
noi «Cugetarea linguistică », nu ne ocupăm cu actele psihice 
mecanizate şi rămase în afară de stăpânirea noastră, cum sunt 
cele ce diriguesc rostirea omenească normală. (Numai în cazuri 
anormale, când vrem să îndreptăm bunăoară defectele de rostire 
ale unui fonf, gângav, peltic, etc., facem eforturi conştiente de di- 
riguire a mișcărilor executate de organele noastre de rostire). 


34. Prin inventarea unor aparate ingenioase, începând cu simplul 
palat artificial şi sfârșind cu filmul sonor, s'a dat, mai ales în anii 
din urmă, o desvoltare din ce în ce mai mare foneticei experimentale, 
care a devenit o disciplină ştiinţifică autonomă, înrudită atât cu fi- 
zica cât şi cu linguistica. Cercetările ei pot fi de mare folos pentru 
linguist, lămurindu-i o mulțime de chestiuni, pe care nu le-ar cu- 
noaşte, dacă singurul lui mijloc de percepţie ar fi urechea. Înregistră- 
rile făcute cu cilindrul inscriptor ne permit să distingem cu ochiul 
(cu mult mai bine înarmat decât urechea) vibraţiunile organelor 
ascunse vederii sau curbele descrise de sunete pe care urechea nu 
le distinge, iar filmele realizate la Bonn ne ajută să înțelegem marele 
rol jucat de coarticulațiune. 

Dar, oricât s'ar părea de paradoxal, această cunoaştere amă- 
nunțită și obiectivă a sunetului înregistrat de aparate a produs fe- 
nomenul combătut pe bună dreptate de primii foneticieni la cei 
ce vedeau litera și nu se gândeau la sunetul pe care-l reprezenta. 
Pentru linguist este mai puţin hotărîtor ceea ce distinge ochiul — pa- 
latograma sau oscilograma — decât ceea ce percepe și poate analiza 
murechea. Are mai puţină importanță din punct de vedere linguistic 

cum € rostit sunetul în mod obiectiv, decât cum e înţeles 
în mod subiectiv de cel ce îl percepe cu urechea, şi căruia 
din sunetele sale e asimilat. Nu atât sunetele în sine, ci valoarea 
lor de semne are importanţă linguistică. Fonetiştii experimentali nu 
ţin seama — și nu au cum s'o facă —de unul din cei mai impor- 
tanți factori ai limbii, de darul omului de ghicire a ceea ce a voit ş 
n'a izbutit pe deplin să spună — sau să rostească — cel ce-i vorbește. 


Acest lucru îl ştiu însă scriitorii. Iată de exemplu o observaţie justă la CEZAR 
PETRESCU (din romanul Intunecare, vol. I, p. 177): « Verbianu nu ştie o boabă 
din altă limbă decât româneşte. Și atunci, vorbind cu un străin, stâlcește cuvin- 
tele şi le strigă din răsputeri, cu impresia că aşa va fi mai uşor înţeles. Un străin 
i se pare un infirm: surd sau așa ceva». 


35. Îngrădite astfel preocupările noastre, vom încerca în vo- 
lumul întitulat « Rostirea », să dăm înainte de toate o descriere a 
sunetelor limbii române, arătând felul cum sunt articulate. Acest 
capitol, fără pretenţii de originalitate, va cuprinde lucruri ce se 
găsesc în orice manual de fonetică generală. El se întemeiază pe 
lucrările unui SIEVERS, JESPERSEN, GRAMMONT ş. a. Totuşi atenția 
noastră va fi ațintită și în acest caz asupra particularităților specifice 
româneşti, folosindu-ne mai ales de observaţiunile preţioase făcute 
de G. WErcANp şi de învățații români şi străini mai tineri, ca 
A. PnocoPoviciI, E. PETROVICI, A. ROSETTI, E. GAMILLSCHEG, 
A. LOMBARD ş. a. Mai ales utile ne-au fost observaţiile numeroase 
de amănunt cuprinse în hărțile Atlasului Linguistic Român, al 
cărui sistem de transcriere fonetică îl urmăm în cartea noastră. 


Principiul general al acestui sistem de transcriere este de a întrebuința sem- 
nele obișnuite ale grafiei româneşti (deci pe ă, ș, j şi d = dz, împrumutat din 
vechea ortografie) şi de a nota nuanțele cu semne diacritice, valabile pentru 
toate grupele de sunete. 

Astfel, un punct dedesubtul vocalelor arată că rostirea lor e «închisă», 
iar un cârlig, că e « deschisă »; două puncte sau un cârlig dublu arată că închi- 
derea și deschiderea e mai mare (zede în 'Transilvania, vede în Bucovina, vede 
şi vede în Moldova). « Tilda » spaniolă arată nazalitatea vocalelor; o variantă a 
acestei « tilde », seminazalitatea. O liniuţă verticală subt vocale indică afonizarea 
(lupi), iar semnul |-— semiafonizarea (casă). Liniuţa verticală deasupra vocalei 
arată accentul principal, iar așa numitul «accent grav » pe cel secundar (7mnu- 
năte); cu o linie dublă se notează accentul dinamic sporit (ni vreau). Un arc 
subt o vocală arată că ea formează elementul secundar al unui diftong (dau, 
noi), iar pus deasupra vocalelor arată că ele formează un diftong cu elemente 

egale (toăte). O linie orizontală deasupra unei litere indică lungimea (5, 7); 
pentru scurtime se întrebuinţează semnul < aşezat deasupra (). Vocalele slab 
perceptibile sunt cuprinse în partea dintâi a unei paranteze rotunde: lup(u. 
Diferitele nuanţe de 4d» se însemnează prin semicerc deasupra vocalei (ă, &, 
€, 6); diferenţa între d şi î nu e cea din ortografia oficială, ci î e semnul general 
pentru un d închis, iar â însemnează o nuanţă între d și î (cum o auzim în mol- 
dovenescul casâ); vocala centrală cea mai închisă se scrie î (de ex. în bănăţe- 
nescul riu); 6$ şi îi, ca în nemţeşte. 

În ceea ce privește consonantele, o liniuţă verticală deasupra sau la 
umăr însemnează palatalizare (+, 1, ş); în special € e africata alveolo-palatală 
afonică pe care o întâlnim în bănăţeanul frdce (= frate). Prin circomflexul cu vârful 
în sus, deasupra lui s și z, se însemnează şuerătoarele ș şi j alveolare-palatale, 
cum le avem în moldoveanul făsi (= face) şi 3dnâ (=— geană), iar, deasupra lui 
c şi g, africatele compuse cu acest element: muntenescul Gedră (= ceară), fer 
(= ger). Cu circomflexul cu vârful în jos se însemnează aceleaşi africate, având 
însă ca al doilea element un ș și j nepalatalizat: dăr (= cer) şi ăr (= ger) în 
rostirea maramureșană. Printr'un astfel de circomflex, mai mic însă, se indică 
o palatalizare în măsură mică: und'e (= unde), pă (= pâne) în Moldova. O 
cruciuliţă dedesubt indică o ocluziune incompletă: îmvăţ (= învăţ), înșir (= înşir) 
în Muntenia, iar un punct subt n însemnează că nazala e foarte slabă, de ex. 
în minte (= munte). 

Din alte alfabete s'au împrumutat semnele d pentru africata fonică cores- 
punzătoare lui €, de ex. în bănăţenescui des (= des); 6 e fricativa dentală fonică 
cu apertură plată, având corespondenta afonică , de ex. în aromânescul 6ălă 
(= zară), Dedmin; y e fricativa velară fonică, de ex. în istrorom. rovyu (= rog) 
corespunzând afonicei 4 de ex. în munt. ydină (haină); £ e laterala velară, de 
ex. în basarabeanul cat (= cal), e = un r uvular, de ex. guigă (== gură) la Făr- 
şeroţi; zv e fricativa bilabială fonică, de ex. în bucov. zvom (= om); y e frica- 
tiva palatală fonică, corespunzând afonicului k”, de ex. în transilv. yerme (—vierme). 

Din alte sisteme de transcriere fonetică a fost împrumutat I) pentru nazala 
velară urmată de c sau g, (de ex. îI)că == încă) şi un k cu o prelungire în jos, 
pentru fricativa faringală fonică, precum o avem bunăoară, în poziţie inter- 
vocalică, în hohot. 


30. Când vorbim, aerul, ieşind din plămâni, înainte de a se scurge 
pe gură şi pe nas, trece printr'un tub mărginit în partea posterioară 
de laringe şi în partea anterioară de buze sau de nări. Deosebirile 
între sunete se reduc — precum observă just A. MEILLET — la 
diferitele obstacole pe care aerul le întâmpină în scurgerea lui prin 
tubul fonator, 

Întâiul obstacol pe care-l întâmpină aerul ieșind din plămâni 
se găsește în laringe. Cu cât coardele vocale sunt 
mai depărtate una de alta, cu atât debitul de aer e mai mare. Când 

ele se ating uşor, aerul ce se scurge din plămâni le face să vibreze, 
producând un zumzet (de care ne putem da seama dacă ne astupăm 
urechile cu mânile şi încercăm să rostim un b sau g). Aceste vibra- 
țiuni ale coardelor vocale produc vocea sau fonia, care joacă un 
rol deosebit de important în limbă. Minusul sau plusul de voce 
caracterizează perechile de consonante de felul lui p—b, t—d, s—z, c—g, 
dintre care cele dintâi (p, t, s, c) sunt afonice (sau surde) şi cele 
de-al doilea (3, d, 2, g) fonice (sau sonore). Tot în coardele 
vocale — după cum le scurtăm sau le lungim — se produc diferen- 
țele de îndlțime, care joacă un rol atât de important la accentuare 
și intonaţie. 

Avem, în rândul al doilea, o deosebire de rezonan ță, după 
cum aerul trece numai prin gură —în care caz vorbim de sunete 
orale (dela lat. os, oris « gură 5) — sau şi prin nas, în care caz vor= 
bim de sunete nazale (dela lat. nasus «nas »). Când ne uităm în gura 
celui ce rosteşte a, vedem cum omușorul (uvula) lui se ridică. Acest 
omuşor îndeplinește funcțiunea unei clape care închide în mod auto- 
mat canalul nazal, lipindu-se de peretele faringal şi silind aerul să 
iasă pe gură. Dacă zic an, atunci omușorul, când începe articularea 
lui n, se deslipeşte de peretele faringal şi ia poziția lui de repaos, 
adică atârnă de cerul gurii moale. Ne mai găsind niciun obstacol, 
aerul se scurge şi pe nas. Astfel se produce în cavitățile (« fosele ») 
nazale o rezonanţă care dă sunetului un timbru nazal. 

Limba, singură sau împreună cu maxilarul inferior — de care 
e legată prin mușchi la baza ei — şi buzele pot produce de asemenea 
obstacole în calea aerului care tinde să părăsească tubul fonator. 

Când gura e atât de deschisă și limba atât de depărtată de cerul 
gurii, încât aerul să se poată scurge fără să producă o vibraţie a mem- 
branelor și mușchilor care mărginesc canalul oral, atunci sunetele 
produse sunt vocale. Apertura cea mai mare o avem la a (de 
aceea doctorul când vrea să ţi se uite în gât îţi zice să «faci a»); 
mai mică € la e și o; şi mai mică la i şi u. Când apertura e mai mică 
decât la z sau u, aerul nu mai poate trece neîmpiedecat şi se produc 
vibrațiuni care dau un sgomot caracteristic pentru consonante. 

Consonantele rostite cu o asemenea apertură mică se numesc 
constrictive (sau fricative sau spirante), de ex. f, v, s, z... 

Când limba se lipeşte de partea superioară a gurii sau când 
buzele se lipesc una de alta închizând tubul fonator, avem a face 

cu consonante ocluzive. Aerul, care n'are loc să se scurgă pe nas (ca 
la m şi n), se adună în dosul obstacolului și ajunge la un moment 
dat să spargă obstacolul. În acest caz consonantele ocluzive se numesc 
şi explozive: p, b, t, d, c, e. 

Se poate întâmpla ca această închidere să se facă numai parţial, 
încât o parte din aer să se poată scurge lateral, de ex. la ]. La diferi- 
tele feluri de 7 închiderea este completă, dar organele care închid 
gura sunt atât de elastice, încât o mică porţie de aer adunată în dosul 
obstacolului ajunge pentru ca să-l spargă. În urma elasticităţii, oclu- 
ziunea se face însă din nou; dar aerul o sparge iarăși. Aceste explozii 
repetate fac asupra urechii noastre impresia unor vibraţiuni. De 
aceea 7 e o vibrantă. 

Când rostesc, în fața oglinzii, apa, văd cum între cei doi a se 
face o închidere a buzelor mele. Tot o astfel de închidere, făcută 
însă cu dosul limbii și cerul gurii moale, se produce când zic aca. 
După locul unde se produce obstacolul, sunetele se pot împărți 
în labiale (dela labium «buză »), dentale (dela dens, -tis «dinte», 
înțelegându-se dinții de sus), alveolare (adică la ridicătura din dosul 
dinților superiori), palatale (dela palatum « cerul gurii tare ») şi ve- 
lare (dela velum « cerul gurii moale ») — numite mai de mult şi gu- 
turale (dela guttur « gât 5) — uvulare (dela uvula «omuşor »), farin- 
gale (dela pharynx « faringe ») şi laringale (dela larynx « laringe »). 

Când rostesc u şi î înaintea oglinzii, văd cum buzele se rotun- 
jesc şi se țuguie la u şi cum colțurile lor se mișcă spre urechi, când 
trec la z. Deci nu numai organul care produce apertura și mărimea 
aperturii, ci și forma ei e importantă. Atât s cât şi englezescul 
th sunt constrictive afonice dentale ; ceea ce le deosebeşte e felul des- 
chizăturii, în formă de făgaș la s, cu limba plată la zh. 


37. Descrierea sunetelor, așa cum am schițat-o în cele precedente, 
corespunde realității numai atunci când rostim sunetele izolate, 
ceea ce se întâmplă foarte rar și numai în mod excepțional în vor- 
birea obișnuită. Astfel, când comunic la telefon un nume necunoscut, 
pentru o mai bună înțelegere, voiu zice « Dingu cu d din dorm, î 
din inimă, n din neted, g din gară şi u din unu». (Tot aşa învățau 
să « buchisească » bunicii noștri : « dobru-ije-naș-glagoli-ucu : Dingu »). 
De fapt însă d înainte de z se rosteşte altfel decât d înainte de o ŞI 
mai ales n urmat de g e alt sunet decât n din neted. În vorbirea obișnuită 

articularea sunetelor depinde totdeauna de aceea a sunetelor învecinate 
şi realizarea lor se face cu maximul de economie în mişcări. În măsura 
în care am siguranța că sunt înțeles de cel ce mă ascultă, articulez 
incomplet, ca să economisesc unele mișcări, sau deplasez locul de 
articulație, ca să pot forma mai uşor articulația sunetului următor. 
Când am să rostesc cuvântul dragă, organul meu fonator ia dela 
început două poziții, pe care le menţine până la sfârşit: coardele 
vocale se ating ca să se producă vocea, iar omușorul închide canalul 
nazal. Aceasta fiindcă toate sunetele acestui cuvânt sunt fonice şi 
orale. Când zic trupul, buzele, care se țugue pentru primul u, rămân 
țuguiate până când rostesc şi pe al doilea u. Explozia lui p se face 
cu buzele țuguiate, nu cu ele întinse, ca atunci când rostesc zepe. 
Dar, vorbind, nu suprimăm numai toate mișcările inutile, ci şi 
pregătim de mai nainte mişcările următoare. Când rostesc 
înaintea oglinzii cuvintele glumă și ghe, văd că buzele mele se țugue 
pentru u şi se lățesc pentru z, înainte chiar să încep 
să rostesc pe gl. Această pregătire a lui u sau 2 următor o pot 
face, pentrucă poziţia buzelor e indiferentă pentru g și I, articulate 
în interiorul gurii. Vedem deci că există cazuri când omul poate 
suprapune, cu totul sau cel puțin parțial, articulațiile viitoare 
peste sunetele precedente, fără ca să sufere comprehensiunea. Din ase- 
menea observaţii controlate și completate cu mijloacele moderne 
ale filmului vorbitor, a clădit P. MENZERATH o teorie nouă, care 
răstoarnă multe păreri eronate ale foneticienilor mai vechi. 
Învăţatul german a tăiat în bucăţi filmul care conţinea cuvintele 
Glas şi Gliick şi a lipit după gl din cuvântul al doilea pe as din cu- 
vântul întâiu, și invers, pe gl din cuvântul întâiu înainte de îick din 
cuvântul al doilea. Lăsând să ruleze filmul astfel modificat, a ob- 
servat că Glas și Gliick, dobândite pe cale sintetică, nu se deose- 
beau, din punct de vedere acustic, de Glas şi Gliick articulate în mod 
normal. Modificând unele din componentele articulației nu se alte- 
rează deci caracterul general al unui sunet. Una din deosebirile 
esenţiale între a şi î este că a se prezintă cu cea mai mare deschi- 
zătură a gurii, iar î cu o deschizătură cu mult mai mică. "Totuși voiu 
distinge foarte bine pe Dante de dinte şi atunci când cineva rosteşte 
aceste două cuvinte cu pipa strânsă între dinţi. Ceea ce ne face să-l 
înţelegem şi în cazul acesta pe a ca a, e faptul că mişcarea maxila- 
rului inferior, necesară pentru ca să producă apertura lui a, e co m- 

pensată prin mișcări ale buzelor și mai ales ale limbii, care sta- 
bilesc între sunetele rostite cu pipa în gură același raport ce există 
între apertura lui a şi a lui ș în vorbirea normală. 


Tot astfel înţelegem pe unul care vorbeşte mâncând («cu gura plină»), deși 
toate sunetele pe care le produce sunt articulate altfel decât în mod obișnuit. 

Una din cele mai interesante compensaţii se întâmplă atunci când vrem să 
rostim corespondenta fonică a lui Ph laringal. Pentru articularea fricativei laringale 
coardele vocale trebue să se deschidă formând un unghiu de vreo 10”; pentru 
producerea vocii aceleași coarde vocale trebue să se apropie atât de mult încât să 
se atingă. Cele două articulări nu pot fi produse deci simultan, una exlcuzând pe 
cealaltă. 'Totuşi, în cuvinte ca hokot bunăoară, Românul rostește deobiceiu pe al 
doilea h fonic, ceea ce se poate constata în mod neîndoios din oscilograme. În loc să 
vibreze coardele vocale apropiate înseși, vibrează, pe cât se pare, membrana fină şi 
elastică în care sunt îmbrăcate și această vibraţie compensatoare produce fonia lui / 
laringal. 


Concluzia pe care o trage MENZERAT cu drept cuvânt este 
că atunci când vorbim nu adăogăm sunet lângă sunet, articulat fiecare 
în mod separat, nici nu se produc sunete de transiţie între 
sunetele articulate la locuri diferite — aşa cum ne învățau până acum 
foneticienii — ci că sunetele se suprapun și se împletesc 
într'o coarticulare continuă (sau synkineză). Vorbirea noastră se reali- 
zează printr'o mișcare continuă a organului nostru fonator, 
cârmuită de om (« gesteuerte Dauerbewegung ») după anumite 
principii de economie. (Cf. P. MENZERATH, Dre Sprachartikulation als 
Struktur, în Forschungen und Fortschritte XIII (1937), p. 364—366). 

În filmul sonor prezentat la al patrulea Congres internaţional 
de Linguistică din Copenhaga, se puteau urmări foarte bine cu 
ochii mişcările pregătitoare ale gurii și gâtlejului, înainte chiar de a 
se auzi începutul cuvântului. Aceste mișcări nu se fac însă numai 
pentru sunetele inițiale, ci pentru toate sunetele cuvân- 
tului, a căror articulație poate fi pregătită dinainte, întru cât mişcă- 
rile care pregătesc diferitele sunete nu se stânţenesc unele pe altele. 
Imaginea din acest film se aseamănă cu ceea ce observăm la un grup 
de alergători, când așteaptă semnalul de plecare: îi vedem cu toți 
mușchii într'o supremă încordare, nu numai pentru întâiul salt, 
ci pentru cursa întreagă. 

Această pregătire a organului nostru fonator pentru articularea 
unor sunete ce vor urma mai târziu, dă naștere la o serie de mișcări 

simultane în articulaţie, care explică multe fenomene de acomo- 
dare, asimilare, diferenţiere, disimilare, me- 
tateză, etc., precum şi ivirea, dispariția sau modificarea unor 
sunete ale limbii. În volumul despre «Rostire» vom da atenția 
cuvenită acestor fenomene, nu numai spre a ne putea da seama 
despre geneza lor, ci şi spre a distinge cum se comportă limba 
română în privinţa lor. Sincopa bunăoară este una din cele mai preg- 
nante caracteristice ale dialectului aromân (de Sud), comună cu 
limba  Grecilor învecinaţi; asimilaţia vocalică este frecventă în 
româneşte, fără însă să ducă la acea sinharmonie (armonie vocalică) 
prin care se caracterizează unele limbi (ca cea ungurească); meta- 
teza este în limba română și în cea albaneză un fenomen foarte des, 
mărind numărul asemănărilor ce denotă o strânsă legătură între 
aceste două limbi. 


Recunoscând rolul important al coarticulaţiei în rostire, unele « neregularități » 
în desvoltarea sunetelor ne apar într'o lumină cu totul nouă. Prefacerea lui s în ș 
nu se ivește numai în vecinătatea imediată a unei palatale următoare, ca în pas-pași, 
ci şi « sărind » peste alt sunet, ca în trist-triști şi chiar peste două, ca în albastru- 
albaștri. Un caz şi mai caracteristic pentru coarticularea unui sunet distanțat ni-l 
dă prefacerea lui d + ș în j din cauza unui o accentuat următor în medius l6cus > 
mijloc. Pe când Aromânii, care accentuează ddldauc, au dz, ca în medius > nedz, 
Dacoromânii — şi tot astfel Istroromânii şi Megleniţii — au j ca în dedrsum > jos. 
"Țuguirea buzelor — mai marcată la o sau u în silabă accentuată decât într'una neac- 
centuată — care avea să urmeze la rostirea lui /o (din locus) următor, sa transpus 
în mod anticipat asupra lui dz precedent, prefăcându-l în (d); (ș şi j fiind singurele 
consonante rostite cu buzele ţuguiate). Pentru explicarea lui j din mijloc nu mai 
trebue deci să plecăm dela un tip latin vulgar construit: *medidlus locus — precum 
propuneam odinioară — nici să admitem, cu CANDREA-DENSUSIANU (DE. nr. 
1112), influenţa slavului mezda sau o asimilare a lui 2 faţă de £ următor în plu- 
ralul *mizloate (devenit mijloace şi atrăgând după sine și singularul mijloc). 


38. Principiul coarticulării ne face să înțelegem mai bine și mult 
discutata problemă a silabei. 

Pentru ca să ştim însă ce este o silabă, e necesar ca înainte de 
toate să ne desbărăm de concepția ivită pe urma unei comparații 
greșite, cu tactul în muzică. Muzica nu e imaginabilă fără tact. 
În mod normal însă noi nu « batem » silaba când vorbim, după cum 
batem — cu bagheta, cu piciorul sau numai în gând — tactul când 
cântăm. Dimpotrivă, silabisirea e ceva excepțional şi se poate asemâna 
cu « buchisirea » de care am vorbit mai sus. Dacă trimit servitorul la 

farmacie să-mi aducă un gomenol, rostesc go-me-nol, silabisind, 
pentru ca să mă înțeleagă mai bine şi să i se întipărească cuvântul 
în memorie. Dar doctorii și farmaciştii nu silabisesc acest cuvânt. 
Pentru 18, zic în mod normal opșce, fiind sigur că ascultătorul meu 
ghiceşte în op pe opt şi în șce pe sprezece. Dacă am însă tot interesul 
ca interlocutorul meu să nu mă înțeleagă greşit, dacă e foarte im- 
portant ca el să știe că e vorba de 18, nu de 17 sau 19, voiu pronunţa 
cuvântul silabisind. Mai mult decât atât. Pentruca «opt» să iasă 
mai bine în relief și să nu formeze cu s următor grupul de sunete 
coarticulate (« africata ») ș, introduc un 4 între aceste două sunete: 
optâsprezece, schimbând astfel, deodată cu înmulţirea silabelor cu 
una, forma tradițională a cuvântului. 

Elementele componente ale unei africate nu se succed, ci se 
contopesc: £ nu constă dintr'un d urmat dej, ci dintr'un d peste 
care se suprapune un j, dând un singur sunet. Tot astfel 
în oscilograme diftongul ai are cu totul caracterul unei singure 
vocale. (GRAMMONT, voind să caracterizeze o africată sau un dif- 
tong, scoate în evidență tocmai faptul că fiecare din aceste sunete 
compuse se rostesc într'o singură silabă. Îndată ce rostesc adjudeca, 
cu d și j distinct, sau haină (femininul dela hain) cu accentul pe î, 
am înmulțit numărul silabelor cu una şi nu mai am nici africata & 
(ca în Adjud, rostit azud) nici diftongul aj (ca în Faind = îmbră- 
căminte). 

Ceva analog se întâmplă când rostesc ba : articularea lui a începe 
deodată cu articularea lui b precedent, căci limba ia în gură poziția 
lui a chiar în timp ce buzele se închid pentru 3. În momentul când 
această ocluziune se deschide, coloana de aer care străbate buzele 
deschise are forma caracteristică pentru a. Din cauza aceasta, un 
cuvânt, în care avem a face cu consonantă -|- vocală + consonantă + 
vocală, se desparte ușor în silabe: mi-me-ri. În loc de consonantă 
simplă poate fi o africată sau anumite grupe de consonante care se 
coarticulează uşor (ca tr, dr) şi în loc de vocală un diftong: ra-ță, 
râu-ta-te, pa-tru. 


Numărul silabelor unui cuvânt e identic cu numărul culmilor 
lui sonore. Deoarece sonoritatea (germ. « Klangfille ») 
depinde de apertură, se zice de obiceiu că un cuvânt are atâtea 
silabe câte deschizături realizează gura. E cunoscută experiența lui 

SIEVERS: dacă pronunțăm a şi ne batem cu palma peste gură, de 
câteori gura e astupată de palmă avem impresia că se încheie o 
silabă. Când cuvântul are un singur punct culminant, în jurul lui se 
grupează toate sunetele învecinate : în jurul lui î din timp sau a lui au 
din scaun se grupează toate consonantele învecinate. În acest caz 
vorbim de monosilabe. 

Între teoria silabei determinate de «culmile sonore» sau de 
« deschiderea gurii » și între ceea ce știm despre coarticulație nu este 
o contrazicere. Greutatea se ivește însă atunci când avem să deter- 
minăm granița silabelor la un grup de consonante între două 
vocale. 

Când în loc de scaun, zic scaunul, n nu mai e satelitul lui au pre- 
cedent, ci trece subt stăpânirea lui 4 următor, a doua culme sonoră. 
Cel puţin ortografia ne învață că dacă acest cuvânt nu mai începe 
la sfârșitul rândului, scriem scau-, cu linioară, și începem rândul 
următor cu nul. Tot aşa scriem tim-bru. Acest fel de silabisire este 
însă potrivnic felului obișnuit de a coarticula sunetele acestui cuvânt. 
Când rostesc timbru, sunetele m, b şi u se formează cu o singură 
mişcare a buzelor, care se închid pentru n și b şi se ţuguie pentru u. 
Simultan cu această mișcare a buzelor, vârful limbii articulează pe 7, 
încât coloana de aer, când iese prin deschizătura labială, conţine 
Şi vibraţiile lui r. Firește că noi putem rosti pe 7 și desarticulându-l 
din complexul mbru şi coarticulându-l cu i precedent. Acest lucru 
se întâmplă când silabisim zim-bru. Dar în acest caz silabisirea nu 
mai corespunde rostirii normale. 

Cu alte cuvinte, în vorbirea noastră obișnuită sunetele se rostesc 
coarticulate. Această rostire normală poate fi desființată când voim 
să fim înţeleși mai bine sau când urmărim anumite scopuri de ordin 
estetic (cf. $ 48). După cum putem despărți un cuvânt în sunetele 
care-l compun — să « buchisim » — tot astfel îl putem desarticula și 
în silabe — să «silabisim ». Deși desarticulând pronunțăm sunetele 
altfel decât în vorbirea normală, impresia acustică nu se modifică 
în mod esenţial. 


Din cauza caracterului artificial al silabisirii, unii fonetişti neagă pur și 
simplu existenţa silabei. « Die Silbe existiert — phonetisch betrachtet — nicht... 
Es gibt nur mehr oder weniger lange Lautgruppen, deren Grenzen von der 
Atmung bestimmt werden; die diese Gruppen bildenden Laute sind nicht trenn- 
bar, weil sie eng untereinander verwachsen sind. Die Silbe phonetisch unter- 

suchen und begriinden zu wollen, ist also eine Utopie». (PANCONCELLI- 
CALZIA, Die experimentelle Phonetik, 1924, p. 23 şi 119). P. FOUCHE (Etudes 
de Pkonctique gentrale, 1927, p. 7 Ş. u.), a arătat în mod experimental că în rosti- 
rea aceleiași persoane silabisirea unui complex de sunete ca umpu se face 
în trei feluri: um/pu, ulmpu sau um/mpu. O. JESPERSEN (Elementarbuch der 
Phonetik, p. 153), care are meritul de a fi arătat rolul mare pe care îl are sono- 
ritatea (« Klangfille ») în alcătuirea silabei, scrie: « Die Phonetik gibt keine 
Weisung, ob man in der Schrift fe-ste, fes-te oder fest-e abteilen soll. Das ein- 
zige was hier vorliegt, sind zwei Gipfel mit dazwischenliegender Senkung, aber 
es ist ebenso miissig, dariiber zu streiten, ob diese Senkung ganz zum ersten 
Glied oder ganz zum zweiten oder halb zu beiden gehârt, wie es miissig ist, 
in einem Tal in der Natur nach einer bestimmten Scheide zwischen zwei Ber- 
gen zu suchen ». O încercare interesantă de a localiza totuși acest hotar — care 
uneori e în mijlocul sunetului —a făcut A. PROCOPOVICI în Principiul 
sonorității în economia limbi, DR., IV, 12—37. Noi am spune: când căutăm 
să desarticulăm un grup de sunete, care în mod firesc se rostesc coarticulate, 
dăm de greutăţi pe care nu toţi indivizii le rezolvă la fel şi nici măcar acelaşi in- 
divid în aceeaşi limbă. 


39. Dacă după această sumară orientare generală asupra articu- 
lării sunetelor, ne întrebăm care sunt cele mai caracteristice trăsă- 
turi ale foneticei românești, socotim că sunt acestea: afonizarea 
finalelor, împreunată cu o scurtare atât de mare a vocalelor dela 
sfârşitul cuvintelor, încât ele nu mai pot servi ca element de sprijin 
al silabei; apoi nazalizarea vocalelor înainte de con- 
sonante nazale, o urmare a asincronismului; în sfârşit 
desvoltarea unui grup foarte variat de vocale centrale, 
pentru care limba literară întrebuinţează semnele d şi â (acesta din 
urmă cu varianta ortografică î). Despre toate acestea vom vorbi 
pe larg în volumul dedicat « Rostirei » (Cf. și DR. VII, 1 ș. u. = 
ELR. 203 ș. u.). Cât de mult ţin aceste sunete de felul specific 
românesc de articulare se poate vedea în mod indirect din greutăţile 
pe care le întâmpină străinii la rostirea vocalelor afonizate, nazalizate 
şi a celor centrale. 

Din toate aceste trăsături caracteristice se poate desluși sistemul 
fonetie al limbii române. Acest sistem formează un tot închegat. 
Când printr'o inovaţiune se produce o perturbare, sufere sistemul 
întreg și de obiceiu desechilibrul iscat trebue refăcut printr'o co m- 
pensaţie oarecare. La jocul de şah pot lua figurile partenerului 
meu, fără ca sistemul să se altereze. 'Tot astfel pot amuţi anumite 
sunete și pot « cădea » anumite terminaţiuni fără ca înțelegerea unui 

graiu să fie turburată. Când însă luarea unei figuri poate avea ca 
urmare prăbușirea întregului sistem clădit în jurul ei, atunci nu mai 
poate ajuta decât « compensaţia » pe care o poate aduce pionul schim- 
bat în regină. 

Din sistemul fonetic al limbii române face parte fenomenul care 
se poate caracteriza prin masarea energiei de rostire la începutul 
cuvintelor, având adesea ca urmare o reducere a energiei în silabele 
mijlocii și finale, fără ca să se schimbe condițiile de accentuare. 

Vedem astfel că — atunci când nu există cauze speciale care 
să le modifice — consonantele și grupele de consonante iniţiale 
s'au păstrat neschimbate: barba > barbă, vinum > vin, blandus > blând, 
branca > brâncă, față de sebum >seu, rivus > râu, sub(u)la > sulă, 
fabrum > faur, etc. Exemple ca loc, nostru, cu 1 şi n conservat, arată 
că aceste consonante aveau la începutul cuvintelor aceeași rostire 
ca Il și nn în poziţie medială: callem > cale față de mola > moară, 
annus > an, față de lana > (dial.) lârd. Mai mult decât atât. Con- 
sonanta 7 la începutul cuvântului, s'a rostit (şi se rostește şi azi în 
unele regiuni) cu vibrațiuni cu mult mai puternice decât în interior — 
în textele vechi se scria cu pp —și influența lui asupra lui e şi 
următor este aceeași ca a unui 7r latin: rivus > râu, reus > rău, ca 
horrire > uri, *arrecto > arăt. Ceva analog s'a întâmplat mai târziu 
şi cu n iniţial, care, în anumite condiţii, se rostește lung: nnainte, 
nnalt. 

În ceea ce privește vocala a, vedem că, în poziţie inițială, chiar 
neaccentuată, are soarta lui a accentuat, păstrându-se fără să se pre- 
facă în d (amdra > amară față de barbătus > bărbat) şi devenind î în 
poziție nazală (angiistus > îngust ca dngelus > înger). E. GAMILL- 
SCHEG a auzit în unele părți ale Olteniei pe a inițial proton că 
«are un accent secundar și e despărțit de consonanta următoare 
printr'o pauză a răsuflării : d-ci «acum», d-ștept». (Olzenische Mund- 
arten, p. 10). 

Consonantele finale latine — exceptând unele cazuri în mono- 
silabe — amuţesc toate: lupum şi lupus > lupu, nomen > nume, lau- 
dant > laudă, est >e, die > 21, soror > soru, etc., desăvârșindu-se 
astfel o tendință care exista şi în latinește. 

În unele dialecte germane ( de ex. în 'Tirol) consonantele fonice 
dela începutul cuvintelor devin afonice (pizte, tumm în loc de bitte, 
dumm); la noi, dimpotrivă, fonicele s'au păstrat în poziţie inițială, 

pe când cele ajunse finale pe teren românesc, se rostesc numai la 
început cu voce şi sfârșesc prin a se pronunța afonic: nod se rostește 
nodt, rog se rostește roge, orz se rosteşte orzs; alături de ovăz întâl- 
nim şi forma ovăs. 

Această afonizare e o urmare a obiceiului de a anticipa asupra 
articulării următoare : coardele vocale se deschid —ca în poziţia 
pauzei — înainte de a fi sfârșit articularea completă a consonantei 
finale. În alte limbi observăm tocmai cazul invers, adică o zăbavă 
în executarea promptă a mișcărilor articulatorii. Astfel fonia lui 
n se propagă asupra unui £ și p următor în neogreceşte, sau asupra 
lui s următor în nemțeşte; tot astfel Albanezii asimilează pe n şi 
7 în rr. Dacă la Aromânii din Grecia şi din Albania găsim minde 
în loc de minte şi carră, ficorru în loc de carne, fitor-lu, sau la Ro- 
mânii din 'Transilvania și Bucovina auzim rostiri ca îmenz, conzul 
în loc de zmens, consul, avem a face cu rostiri de împrumut 
din neogrecește, albanezește sau nemțește, potrivnice limbii noastre. 
În românește influența sunetelor învecinate se manifestă în marea 
majoritate a cazurilor în sens regres ; nu zăbava, ci preci- 
pitarea, nu menținerea articulației anterioare, ci anti- 
ciparea asupra celei următoare e caracteristică pentru sistemul 
nostru fonetic. De aceea habeat a devenit aibă și mola a dat moara, 
de aceea prin Moldova bărbat se rosteşte barbat și în limba veche 
mine devenise mene, etc. Nazalizarea vocalelor, atât de caracteristică 
limbii române, se explică şi ea printr'o prea timpurie coborîre a 
omușorului (necesară la rostirea lui n următor). 


40. Din sistemul fonetic decurg în mod firesc anumite legi îo- 
netice. Coarticulaţia face să se producă anumite acomodări în rostirea 
unor sunete învecinate. Astfel un s urmat de fonicele d, d, g pri- 
mește fonia acestora și se rosteşte  : față de despart, destind, descarc. . . 
avem desbrac, desdăunez, desgolesc... (scrise cu des-, dar rostite 
cu dez-). Când după prefixul în- urmează o labială, se produce o 
acomodare în privința locului de articulare și n din în- se schimbă 
în m: față de îndes, înlătur, înhaț. .. avem împac, îmbuc... Românul 
nu-și dă, în general, seama că s din prefixul des- e altul în despart 
și altul în desbrac sau că nazala din înmârmuresc şi mai ales din în- 
cuiu e alta decât cea din îndes, fiindcă el nu poate rosti decât z 
înainte de b, d, g, și pronunță totdeauna m înainte de p, d, m și 1) 

înainte de c şi g. Atunci când avem a face cu o rostire generală și co- 
lectivă primită de toţi membrii unei colectivități linguistice fără ta 
ei să-și dea seama că se abat dela rostirea 
originală, azem a face cu o lege fonetică. Generali- 
zarea unei asemenea inovaţii de rostire se datorește imitaţiei 
și obişnuinței, două elemente în afară de controlul nostru. 
Ea se poate asemăna cu anumite atitudini, apucături, gesturi sau 
mișcări pe care le surprindem la cei ce aparțin aceluiași grup geo- 
grafic sau social (familie, provincie, naţiune), fără ca cei ce le au să 
fie conștienți despre aceasta. 


II. FONOLOGIA 


41. Cât timp sunetul articulat cu aparatul fonator produce numai 
o impresie acustică, ne găsim pe terenul foneticei, adică a ştiinţei 
care ne face cunoscut mecanismul vorbirei. În momentul 
când această impresie acustică e prelucrată de mintea noastră, care-i 
dă valoarea unui semn deosebitor, unui «diacriticon », am pă- 
răsit hotarele foneticei și am intrat pe tărâmul fonologiei. 

O (scris eau) însemnează în franțuzește «apă », u (scris ou și 04) 
însemnează «sau» şi «unde», i însemnează în latineşte «du-te», 
d însemnează în ungurește «el» sau «ea». Sunetul poate servi deci 
pentru distincții semantice. De obiceiu acest rol îl are însă su- 
netul în combinaţie cu alte sunete. În cuvintele franțuzeşti part «parte » 
(sau par «prin »), pere «tată», pire «mai rău», port «port», pour 
«pentru», peur «frică» şi pur «curat» vedem că înlocuirea unei 
vocale prin alta între consonantele p și r produce deosebiri lămurite, 
de natură intelectuală. "Tot astfel grupul -ată primește în românește 
alt sens ori de câte ori e precedat de altă consonantă sau semi- 
consonantă: bată, cată, dată, fată, gată, iată, mată, pată, rată, 
tată, vată. 

Mijloacele materiale de care dispune omul spre a-și exprima 
gândurile sunt limitate la câteva zeci de sunete diferite. Nici o limbă 
nu face însă uz de toate aceste sunete, ci numai de o parte din ele, 
de obiceiu nu mai multe decât foile unui joc de cărți. Dar cât de 
nenumărate sunt posibilitățile de variaţie cu o pereche de cărți! 

Un -d adăugat la sfârşitul cuvântului poate fi semnul pentru 
genul feminin (bun-bună, vecin-vecină. ..), înlocuirea lui -d prin 

-e semnul pluralului (casâ-case. ..), înlocuirea lui - afonizat prin -i 
fonic și silabic semnul articulării (Jupi-lupii...), înlocuirea lui -u 
prin -i semnul persoanei a doua (aflu-afli. ..) ş.a.m.d. În asemenea 
cazuri sunetul poate deveni semnul prin care se distinge un mor- 
fem de altul, să aibă deci un rol gramatical. Dacă la mare 
adăogăm un a la început, avem un alt cuvânt: amare (femininul 
plural dela amar); dacă un a se adaugă la sfârșitul cuvântului, avem 
tot cuvântul mare însă cu forma lui articulată: marea. În casa a 
mare, a dinaintea cuvântului mare e un auxiliar, care nu dă alt sens, 
ci altă funcţiune sintactică cuvântului mare. Am văzut 
în cele precedente că în mâăre faţă de mare lungirea unui sunet are 
un rol stilistic. 

Fonologia e o ştiinţă nouă ai cărei promotori sunt învățații grupaţi în « Cercul 
linguistic dela Praga ». După teoreticianul principal al acestei discipline nouă, 
N. TRUBEJCOI, fonetica e ştiinţa despre sunetele omenești privite din 
partea lor materială; foneticianul cercetează limba în afară de orice 
raport cu însemnătatea linguistică a complexelor de sunete. Fonologia, 
dimpotrivă, cercetează deosebirile fonice împreunate cu deosebiri de înțeles, 
caută să lămurească cum se comportă aceste elemente deosebitoare unul față 
de altul şi după care reguli pot fi combinate în cuvinte; pe fonolog îl inte- 
resează sunetul numai întrucât îndeplineşte o anumită funcţiune gloto- 
logică. (Lehrbuch der Phonologie, p. 13—I14). 

Spre a cunoaşte mai bine elementul nou pe care l-a introdus şcoala fo- 
nologică în cercetările linguistice, aducem exemplul adesea citat al limbi: 
adigheze. După cum a arătat N. 'TRUBEŢCOI, în limba aceasta din Caucaz 
există numai trei vocale care sunt de fapt și « semne » linguistice: a, e şi 3. Ade- 
vărat că Adighezii rostesc și un z, u ii, o şi alte vocale, dar acest z al lor înlocu- 
eşte pe 2 după palatale, u înlocuieşte pe 2 după (sau înainte) de velare, îi înlo- 
cueşte pe 2 între două labiale; o înlocueşte pe e după velare rotunjite, 6 înlo- 
cueşte pe e între labiale, etc. Din punct de vedere obiectiv, în limba adi- 
gheză există, ca şi în limba germană, seria vocalică a, e, 2, î, 0, u, 6, îi, dar 
dintre aceste vocale cele cinci din urmă sunt, după expresia lui K, BUHLER, 
irelevante, căci ele nu însemnează altceva decât un e sau 3, ele nu au altă 
funcţiune, nu îndeplinesc o slujbă deosebită de a acestor vocale în- 
semnătoare. Pe când, în limba germană, între Tische «mese » şi Tasche « bu- 
zunar » e o deosebire de sens, în adigheză acest «diacriticon» (î:a după 
dentale) lipseşte. Vedem deci că ceea ce din punct de vedere fonetic este 
egal (sistemul vocalic german și cel adighez), poate fi diferit din punct de vedere 
fonologic. 

Meritul cel mare al școalei fonologice este acela de a fi apăsat asupra valorii 
funcţionale pe care o poate avea sunetul. Fonologii exagerează nein- 
teresându-i sunetul decât când are un rol funcţional în limbă, confun- 
dând astfel obiectul cu metoda cercetării. Granița între fonetică şi 

fonologie nu poate fi trasă atât de precis cum o vor fonologii, căci nu există o 
limită hotărită între sunet şi fonem (pe care linguiştii nu-l înțeleg toţi la fel). 
Dacă fonetica se poate asemăna cu numismatica (care studiază banul în înţeles 
material) iar fonologia cu științele financiare (care se ocupă cu valoarea banului 
ca mijloc de schimb) nu trebue să uităm că aurul din care e bătută o monetă 
— şi ar trebui să intereseze deci exclusiv pe numismat — poate deveni unul 


din cei mai importanţi factori financiari, îndată ce i se dă valoarea convenţio- 
nală de etalon. 


42. Spre deosebire de cei mai mulţi « fonologişti », pentru noi — şi 
încă din 1921, înainte de ivirea școalei « fonologice » dela Praga — 
fonologia nu are să cerceteze numai modul cum se întrebuințează 
în diferite limbi diferitele sunete spre scopuri funcționale, căci acest 
lucru interesează, precum văzurăm, mai mult «economia limbii». 
Un sunet poate deveni «semn » și fără ca să fie legat de un sens sau 
de o funcţiune gramaticală. Ajunge ca să-mi «fac o idee» despre 
sunetul auzit, să-l observ, să-l asemăn cu alte sunete, să-i judec 
valoarea şi să-l grupez în minte, pentru ca el să devină ceea ce T. 
BAUDOUIN de COURTENAY a numit mai întâi atât de potrivit: 
fonem. 

Fonologia este știința care studiază fonemul, spre deosebire de fo- 
netica, care se ocupă de sunetul emis de organul nostru fonator. Ceea 
ce pentru un pianist e tehnica e pentru un linguist fonetica; 
fonologia se poate asemăna cu inter pretarea unei bucăți 
muzicale. 

Omul nu este —cum s'a crezut într'un timp —un imitator 
inconștient şi un transmițător pasiv și indiferent al limbii tradițio- 
nale, însușită, mai ales în copilărie, ca o dexteritate oarecare. Dim- 
potrivă, el e un observator atent al graiului propriu şi al limbii se- 
menilor săi, stăpânit de năzuința de a desăvârși mereu, prin organi- 
zare, singurul mijloc ce-i stă la dispoziţie ca să poată împărtăși altora 
gândurile și preocupările sale. Această necontenită observare cuprinde 
precum au dovedit-o cercetările mai recente — și în mare parte 
tocmai studiile « fonologiștilor » — nu numai cuvintele şi construc- 
țiunile gramaticale, ci şi sunetele unei limbi. Prin comparaţia rostirii 
altora cu pronunţarea proprie, omul ajunge să-și dea seama de deo- 
sebiri, să cântărească între două rostiri, care e mai corespunzătoare, 
să respingă sau să adopte o pronunțare nouă. Cu alte cuvinte, preocu- 
parea continuă de felul cum rostim ne duce la păstrarea neștirbită 
a pronunțării tradiţionale sau la introducerea unor inova iuni. 

43. Mai mult decât atât. Observându-se pe sine şi pe alții, omul 
bagă de seamă că anumite deosebiri se repetă regulat în toate cu- 
vintele cu structură asemănătoare. El ajunge astfel să descopere 
condițiunile în care apar anumite rostiri deosebite de ale 
lui. În urma acestei descoperiri el poate — precum văzurăm — 
generaliza o inovaţie de rostire asupra întregului material 
linguistic. 

Să luăm un exemplu. În limba japoneză nu se face deosebire 
între 1 şi 7. Niponii rostesc un sunet, care pentru urechea noastră 
sună când ca , când ca r. Se pare că într'o epocă veche a limbii noastre 
] începuse să fie pronunțat ca un fel de r japonez. Dacă această rostire 
Sar fi ivit pentru orice Î, am fi avut în româneşte o lege fonetică 
asemănătoare cu cea care se găseşte la Japonezi. Dar modificarea 
în rostirea lui I era limitată la noi asupra unui singur caz: când el 
era intervocalic și nu era lung. Astfel era dată posibilitatea unei 
comparații a lui I intervocalic cu / în alte poziţii (de ex. inițial în 
lung, lat, etc.) și cu 1 rostit cu o durată mai lungă (de ex. în stele, 
din lat. stellae, etc.). Strămoşi de ai noștri, care continuau să 
rostească scala, mola..., ca în latineşte, auzeau la alți conaţionali 
rostirea evoluată, cu un sunet pe care îl identificau cu r din amara, 
mora «să moară»... şi cântărind această rostire nouă cu rostirea 
lor tradițională, au găsit-o preferabilă pe cea cu 7 și au adoptat-o 
şi ei. Astfel noua rostire a putut deveni cu timpul colectivă 
— unul din elementele ce caracterizează o lege fonologică. 

A doua cerinţă a unei legi fonologice este ca ea să fie generală. 
Nu e de ajuns ca o inovaţie să fie primită de toți membrii unei colectivi- 
tăți linguistice, ci e necesar ca ea să se generalizeze asupra întregului 
material linguistic. Cu alte cuvinte: nu a fost de ajuns ca în loc de 
scala, mola să se adopte rostirea scara, mora, ci r în loc de la trebuit 
să fie extins și asupra lui guale, tale, palumbu, pulece, saluto..., din 
care s'au născut formele actuale care, tare, porumb, purece, sărut. . . 
Pentru generalizarea rostirei r în loc de 7 în toate aceste cazuri nu era 
necesar ca cei dispuși să adopte noua rostire să audă toate aceste 
cuvinte, dela cei ce le pronunţau cu 7, ci era de ajuns ca ei să-şi dea 
seama de condițiile în care apărea r pentru 1. Spre a observa aceste 
condiții era iarăşi deajuns ca să asemene rostirea veche scala, cu 1 
ca în lacrima sau stelle, cu rostirea nouă: scara, deosebit de lacrima 


şi -stelle.. (CE. Şir) 

44. Fonologia va urmări cu deosebită atenție asemenea procese. 
Fonologia română va avea să stabilească în deosebi care sunt 
contrastele cărora Românul le atribue un rol fonologic. Ele sunt 
adesea altele decât în alte limbi. Astfel soarta unei vocale depinde 
în franțuzește sau în italieneşte adesea de faptul dacă e urmată de 
o singură consonantă (poziţie liberă) sau de două consonante (po- 
ziţie acoperită). În românește & din păctus a devenit ie, întocmai 
ca & din mel : piept, miere (spre deosebire de italieneşte: petto, miele). 
Tot astfel nu se face deosebire în tratamentul lui o dacă era lung 
sau scurt: Dăminus şi pâmum au dat același rezultat: domn, pom, 
spre deosebire de alte limbi romanice. Dimpotrivă, deosebirile de 
presiune joacă un rol mare la noi. Pe când în italieneşte bunăoară 
a s'a păstrat când era neaccentuat ca şi când avea accent, în româ- 
nește a lipsit de accent a devenit d. O deosebită importanță are în 
dialectul dacoromân poziţia «dură» sau «moale», deci caracterul 
nepalatal sau palatal al vocalei din silaba următoare, fără efecte în 
cele mai multe alte limbi şi chiar și în dialectele transdanubiene. 
În volumul nostru despre « Rostire », toate aceste chestiuni vor 
fi tratate pe larg. 


45. După ce rostirea 7 pentru 1 a ajuns să se generalizeze asupra 
tuturor cazurilor de poziţie intervocalică, la un moment dat nu 
mai exista în limba strămoșilor noștri nici un cuvânt cu / între vocale, 
încât legea fonologică a lui / prefăcut în 7 era încheiată. După ce 
valurile unei inovaţiuni de rostire au atins hotarele extreme, legea 
fonologică era mărginită şi din punct de vedere al întinderii ei geo- 
grafice. Arătarea hotarelor în timp — prin urmărirea în documente 
vechi, în toponimie, în împrumuturile făcute din sau în alte limbi 
Și prin deducții de cronologie relativă — și a hotarelor în spațiu 
(dialecte şi isofone) ajută mult la precizarea unei legi fonologice. 

Adesea însă o asemenea lege nu e mărginită nici în timp nici 
în spațiu. Când o lege fonologică are repercusiuni în morfologie, 
se ivesc în conștiința linguistică a subiectelor anumite alternanţe, 
care fac ca legea fonologică să rămână în acţiune şi ca materialul 
linguistic să cuprindă și cuvintele intrate mai târziu în limbă. După 
ce toate elementele latine prefăcuseră pe 7 intervocalic în 7, împru- 
muturile mai nouă n'au mai putut participa la această modificare 
de rostire. De aceea latinescul scala apare ca scară, dar același cuvânt, 

împrumutat în secolul al XIX-lea din italienește, are forma scală. 
Tot astfel lat. mola a dat moară, dar slavul boli apare subt înfăți- 
şarea boală. 

La acest cuvânt din urmă vedem însă că o s'a prefăcut în oa 
întocmai ca în cuvântul de origine latină moară. Aceasta, fiindcă 
un joc între ] și 7 nu există în morfologia română, dar în cazuri ca 
scol-scoală, domn-doamnă, etc., există conștiința că în locul unui o 
trebue să apară un oa ori de câte ori în silaba următoare e un d 
sau e. De aceea, probabil chiar la intrarea în limba română, slavul 
boli a primit forma boală, precum lui maccaroni italian, intrat de 
curând în limbă, i-a corespuns dela început forma macaroane. 

Precum o modificare de rostire depășește limitele în timp, tot 
astfel vedem cum uneori inovaţii de pronunțare — sau chiar anu- 
mite elemente care le condiţionează —trec dincolo de ho- 
tarele unei limbi. Astfel prefacerea lui a neaccentuat în d 
se întâlnește şi în bulgăreşte și în limba albaneză. Paralel cu închi- 
derea lui a neaccentuat în d, merge închiderea lui o în v și a lui 
e în i în bulgărește și neogreceşte, ca și la noi. Tot astfel vedem că 
în bulgărește e, î din silaba următoare produce — întocmai ca în 
dialectul dacoromân — reducerea lui ea în e: vera cu plur. ver, 
întocmai ca rom. beat cu plur. bez. 


46. La baza celor mai multe legi fonologice sunt modificări r e- 
cunoscute de rostire. Dar legi fonologice se pot naște și prin 
interpretări — greșite de cele mai multe ori —ale materialului lin- 
guistic. Dacă în Moldova se zice barbat în loc de bărbat, avem a 
face cu o asimilare vocalică a lui d față de a următor. Asemenea ca- 
zuri fiind numeroase (balan, pacat, scaldat, etc.), această inovaţie de 
natură fonetică a putui să devină în unele regiuni o lege fonologică. 
Printr'o interpretare ulterioară, prefacerea lui d în a n'a fost atri- 
buită lui a următor, ci altui element, care se repeta în toate exem- 
plele acestea: accentul următor. Astfel rostirea a pentru d s'a putut 
extinde și asupra unor cuvinte ca factit, sacure, etc., în loc de făcut, 
săcure, etc. 


47. Nicăiri nu se pun poate atâtea probleme de natură principială 
şi metodică ca în fonologie. Pentru explicarea excepțiilor ne stau 


„de obiceiu deschise mai multe căi — căci preocupările intensive cu 

probleme fonologice în a doua jumătate a veacului trecut au deschis 
o mulțime de perspective în direcția aceasta — încât de cele mai 
multe ori numai alegerea între mai multe posibilități de explicare 
este grea. Deoarece am considerat totdeauna că primează câștigul 
metodic, vom da în volumele următoare o deosebită atenţie cazurilor 
de acest fel. 

Exemplificarea bogată, pe care o va găsi acolo cititorul, serveşte 
Spre a scoate mai bine în evidență tendințele generale care se opun 
cristalizării unei legi fonologice. Astfel, încercând a explica cazurile 
refractare, noi am căutat să deslușim efectele simțului etimolo gic, 
gramatical și analitic la subiectele grăitoare, simțuri 
care acționează în mod diferit la diferiți indivizi şi la diferite po- 
poare, și nu ne-am mulțumit să le atribuim analogiei, cum făceau 
neogramaticii. Într'adevăr, analogia e, precum a arătat K. VossLER, 
mai de grabă fermentul pentru generalizarea unei inovaţii, decât cauza 
opririi ei. Exemplul citat mai sus, al lui boală sau macaroane, care 
au oa, după analogia cuvintelor vechi, o dovedeşte în deajuns. 

Urmărind cu atenţie, care contraste au în limba română o însem- 
nătate fonologică, cum au fost lărgite şi reinterpretate anumite mo- 
dificări de rostire și cum au reacționat subiectele vorbitoare față 
de anumite tendinţe de generalizare a lor, vom descoperi liniile mari 
ale sistemului fonologic român. 

Am dat acestei laturi a fonologiei o importanță atât de mare 
fiindcă suntem convinși că legile fonologice nu sunt numai o plăsmuire 
a învățaţilor, ci corespund unor realități linguistice. Lucrul principal 
este ca ele să fie bine înțelese. În acest caz ele vor continua să ser- 
Vească ca cel mai sigur control în cercetările etimologice și să dea 
studiilor noastre acea consistență științifică pe care a introdus-o 
în linguistică școala neogramatică. 


III. PSIHOFONIA 


47 a. Vom vedea în: capitolul despre « Cugetarea linguistică » că 
nu toți cei ce vorbesc aceeaşi limbă își clădesc frazele la fel — altmin- 
teri n'ar fi adevărat dictonul că «stilul e omul » — şi că arhitectura 
frazei diferă chiar la același individ, după dispoziția sufletească, 
după c situaţia » ($ 69) în care se găsește şi după pregătirea ascultă- 
torului de a-l « ghici ». Când scopul nostru e să convingem pe 

cineva, nu vom căuta numai argumentele care să sprijine ideea, ci 
vom da și frazei noastre înfățișarea unei propoziţii construite logic, 
cu subiect şi predicat, obiect, propoziții coordonate şi subordonate, 
etc. Când, dimpotrivă, voim să câștigăm pe cineva sufletește, vom 
face apel mai mult la sentimentele sale ($ 68). Și HUMBOLDT ştia 
că limba nu e numai un mijlocde a comunica cualtul, ci 
şi o încercare dea câştiga pe interlocutor pentru sine. 

Dar nu numai construcția frazei şi mijloacele stilistice variază 
dela om la om — și chiar la același individ, după starea sufletească 
în care se găseşte și după intenţiile pe care le are când vorbeşte — ci 
și felul cum produce sunetele. Dacă n'ar fi aşa, n'am recunoaşte, 
la telefon, pe cel ce ne vorbeşte, chiar când nu-și spune numele; 
n'am ști că cei ce fac gălăgie în odaia vecină sunt niște copii; bunica 
oarbă n'ar ghici din vorba nepoatei sale că s'a întâmplat o nenorocire, 
oricât ar încerca nepoata să-și îmbrace comunicarea în fraze cons- 
truite în mod normal ș. a. m. d. 

E noapte. Nişte bătăi la poartă mă scoală din somn. Deschid 
fereastra, dar din cauza întunerecului nu recunosc pe cel ce bate. 
« Cine-i?» întreb. «Eu» răspunde cineva. Acest «eu» e absurd, 
căci nu spune nimic. El e totuși semnalul individual al emitentului 
(BURLER). După glas recunosc imediat pe prietenul meu întors 
dintr'o călătorie. 

Mai mult decât atât. După felul de a rosti pe acest «eu », ghicesc 
în același timp că prietenul meu e obosit sau bolnav, sau urmărit 
de cineva. Există anume mlădieri de voce care trădează starea sufle- 
tească sau temperamentul celui ce ne vorbeşte. Un om care se teme 
vorbeşte repede, unul deprimat sufletește vorbeşte rar; cei deprinși 
să stăpânească pe alții accentuează puternic cuvintele, timizii abia 
le scot în relief prin accent. 

Toate aceste deosebiri de rostire, care ne permit să cunoaștem 
după organ pe cel ce ne vorbeşte şi să-i cunoaștem, după intonație, 
temperamentul sau starea sufletească în care se găsește, interesează 
înainte de toate pe psihologi. Ei au izbutit în timpul din urmă să 
obțină, prin metoda electro-acustică, niște oscilograme cu 
mult mai complexe decât cele dobândite cu aparatele fonetiștilor 
experimentali, înregistrând și acel plus care deosebește limba unui 
individ de a altuia, sau variațiile în graiul aceluiaşi individ, după 
împrejurări. 

În timpurile din urmă ne-am deprins tot mai mult să recunoaștem 
importanţa graiului individual și a limbii afective. Dar chiar făcând 
abstracție de aceste două aspecte care se lămuresc din oscilogra- 
mele psihologilor experimentali, mai sunt și altele, care arată câte 
hotare comune are psihologia cu linguistica. În capitolul despre 
« Rostire » nu pot deci lipsi câteva consideraţii generale despre ceea 
ce am putea numi pszhofonie. 

Urechea nu distinge numai un graiu individual de altul, ci şi 
o limbă de alta. Un Bucureștean vorbește mai repede decât un Arde- 
lean; pe un Român îl cunoşti că e Român și când vorbește franțu- 
zește, deoarece rostește la fel pe grammaire ca și pe grand'mere (fiindcă 
e deprins să nazalizeze totdeauna vocalele înaintea consonantelor 
nazale); dimpotrivă pe un Sas, oricât de bine ar vorbi românește, 
îl recunoști fiindcă rostește oral vocalele înainte de 7 şi n; dacă ai 
auzit la radio vorbind pe un Suedez, vei cunoaște imediat, mai târziu, 
stațiunea Stockholm, chiar fără să ştii limba suedeză, după felul 
cum « speaker »-ul îşi « cântă » limba. 

Am arătat în $ 25 că «intonaţia » are un rol deosebit de important 
în economia limbii. Am putea adăuga că chiar timbrul individual al 
glasului nostru şi mai ales posibilitățile de a varia felul vorbei noastre 
sunt mijloace prin care putem să înlesnim înțelegerea celor spuse 
de noi sau să câştigăm pe ascultător pentru noi. Aristide Briand cucerea 
sala cu glasul său « de violoncel » și mulți oratori datoresc « organului » 
lor plăcut şi sonor succesele de tribună; gingăşia unui glas de femeie, 
duioșia unei voci înecate în lacrimi sau patosul unui entuziast pot 
convinge mai mult decât conţinutul celor spuse de ei. 

În Journal de Psychologie, XXXIYV, 1937, p. 643—671, a publicat 
de curând A. GEMELLI un foarte interesant studiu rezumativ despre 
cercetările sale psihofonice. Reţinem din el mai ales următoarele 
două principii de cea mai mare importanță nu numai pentru psiholog, 
Ci şi pentru linguist: 

a) « Considerând oscilograma unui cuvânt izolat sau, de prefe- 
rință, a unei fraze, limba se prezintă condusă de o lege internă de 
închegare structuală (« structurațiune »), mulțumită căreia fiecare 
cuvânt și fiecare frază ne apare ca ceva întreg. Se poate zice că fie- 
care cuvânt este emis de subiectul vorbitor structurat şi că 
fraza, perioada și orice parte a vorbirii posedând o anumită unitate 
intrinsecă, sunt supuse aceleiași legi totalizatoare ». 


— — 


—_ DP 

“Tonalitatea pe care o dăm vorbirei noastre nu privește deci 
numai anumite sunete, ci emisiunea întreagă, și ea durează tot timpul 
cât suntem stăpâniți de o anumită stare sufletească. E deci ca și când, 
cântând la vioară, am întrebuința, pentru anumite pasagii, surdina. 
Ceea ce adăogăm rostirei noastre obișnuite, pentru ca să dobândim 
anumite modulaţiuni, schimbă adesea şi articulația sunetelor. Astfel, 
când şoptesc, coardele mele vocale se deschid. Pentru ca să pot pro- 
duce totuşi constrastele între sunetele afonice şi fonice, atât de nece- 
sare spre a face să se înțeleagă mai ales cuvintele care nu se deose- 
besc decât prin aceste contraste (de ex. papă de babă, tată de dadă, 
etc.), trebue, în tot timpul cât șoptesc, să fac uz de fel de fel de miș- 
cări compensatoare. 

Tot astfel s'a recunoscut de mult că o rostire precipitată are alte 
efecte — producând bunăoară sincoparea vocalelor neaccentuate — 
decât vorbirea răspicată. De aceea anchetatorii Atlasului Linguistic 
Român au avut grijă să noteze şi «tempo» vorbirei, adăogând 
după cuvântul notat, în paranteze, un AL = allegro sau un 
I,.=—Alente; 

b) « Fiecare fonem își păstrează individualitatea. .. chiar și atunci 
când, din cauza vecinătăţii cu alte forme sau din cauza altor condiții 
în care e emis, îşi pierde sau i se slăbesc unele din trăsăturile lui carac- 
teristice... Notele particulare ale graiului individual (« individualis- 
mele ») nu împiedică, nici nu îngreuiază înţelegerea limbii. Urechea 
omului are în faţa acestor individualisme rolul unui filtru; ea recu- 
noaște, cu toate deformaţiile suferite, cuvântul și elementele lui consti- 
tutive... Ajunge ca fonemele și cuvintele să păstreze câteva elemente 
constante, pentru ca acestea, chiar reduse la minim, din punct de 
vedere cantitativ și calitativ, să fie recunoscute ca atare graţie câtorva 
mecanisme de integrare ». 

Deci, precum organul nostru fonator economiseşte, atunci când 
coarticulează, toate mişcările fără de care un fenomen mai poate fi 
recunoscut, tot astfel urechea noastră, nu strânge numai, ca o pâlnie, 
undele sonore, ci în acelaşi timp le filtrează, selecționând numai pe 
acelea, asupra cărora voim să ne ațintim atenția. Când examinez 
pe mai mulți elevi, toată atenția mea e concentrată asupra răspun- 
surilor lor. Urechea mea face abstracție de tot ce dă un timbru par- 
ticular vocii lui Popescu sau Ionescu. Când însă aud glasuri în odaia 
vecină şi aș vrea să ştiu cine e acolo, Popescu sau Ionescu, urechea 

mea filtrează, dimpotrivă, notele vocilor individuale, neinteresând-o 
sensul cuvintelor rostite de ei. Noi recunoaștem cuvintele și atunci 
când sunt cântate şi înţelegem și pe un peltic sau fonf, ale căror ro- 
stiri sunt atât de « individuale »; ajunge să prindem câteva elemente 
caracteristice, chiar deformate, spre a ghici fonemul, fiindcă mintea 
noastră poate face abstracție de toate adaosele care se ivesc, alături 
de ceea ce e tipic pentru fonem, la cei cu pronunțare vițioasă. 

Această putere de întregire a fragmentelor prinse cu urechea joacă 
în linguistică un rol deosebit de important. Ea explică între altele 
fenomenul scurtării cuvintelor. Dacă în loc de guinguedecim 
Latinul zicea guindecim, o făcea fiindcă silaba accentuată gun 
ajungea ca să deștepte imaginea lui guingue. 'Tot astfel în Pazsprezece 
ȘI șaisprezece, pai sau șai urmate de -sprezece, ajung ca să evoce 
în mintea ascultătorului român pe patru şi șase. 


Dacă la pa- în loc de Patru s'a mai adăogat un 1, aceasta s'a întâmplat din 
cauza lui doi și trei, aşa încât, după doisprezece, treisprezece, s'a zis paisprezece, 
după care s'a orientat șaisprezece, atrăgând după sine pe șaizeci. 


IV. EUFONIA 


48. Dacă un German ar zice: Die Zeit vergeht und schveigt, sau 
un Francez: Le temps passe et se tait, de sigur că nu ar izbuti nici 
pe departe să evoce cu atâta plasticitate trecerea impasibilă a vremii, 
care nu ţine seamă de aşteptările şi dorințele omeneşti, ca acel Vremea 
trece și tace, prin care Românul exprimă, cu echivalentele limbii sale, 
aceeași idee. Repetarea grupului consonantic inițial (consonantă + 7) 
urmat de e (vremea trece) pentruca sfârşitul celor două cuvinte ur- 
mătoare să fie reluat (trece şi tace) sunt mijloace formale care măresc 
în mod considerabil puterea evocativă a cuvintelor. Alitera- 
țiunea și rima (sau asonanța)—care asociază cuvinte 
diferite din punctul de vedere al sensului după sunetele inițiale 
sau finale — le reliefează și le fixează mai bine în memorie. Unele 
limbi, ca cea germană, fac uz mai mult de întâiul mijloc (îm Bausch 
und Bogen), altele, ca cea română, de al doilea (Luntre și punte. Calea- 
valea, lavre şi palavre, Adam-Babadam. Cine alege, culege. Tot un 
han şi-un ban. La unii mumă, la alții ciumă. ..). 


eu 


Î— .—— 


SONORITĂȚI IN LIMBA POETICĂ sa 


Alt mijloc de a mări farmecul muzical al sunetelor e ritmu 
cu repetarea unor anumite cadențe și refrenurile, care 
repetă, la sfârșitul fiecărei strofe—sau chiar după fiecare vers — anu- 
mite combinaţii de vocale și consonante, ce nu au niciun sens, dar 
creează poeziei o admirabilă atmosferă. Așa sunt multe refrenuri 
în poezia lirică franceză ; așa acel as lerui — cu nenumărate variante — 
care mărește nota mistică a colindelor noastre. 

Alături de asemenea mijloace, de care fac uz mai ales poeţii, 
există de sigur și anumite sonorități, care dau cuvântului un farmec 
eufonic deosebit. Fonologia limbii poetice e un capitol nestudiat încă, 
poate şi din cauză că linguistul o crede de competenţa esteticianului, 
iar acesta nu are de obiceiu destulă comprehensiune linguistică. 
Cele câteva încercări făcute în vremea din urmă, aiurea și la noi, 
mai ales asupra limbii poeziilor lui EMINESCU, sunt nişte începuturi 
interesante, care n'au izbutit însă să iasă cu totul din atmosfera 
neprecisă a unor interpretări impresioniste. 

«Armonios » și «frumos» sunt noțiuni subiective. Celor mai 
mulți li se pare că limba lor maternă e cea mai frumoasă. De- 
prinderea cu sunetele și anumite legăruri sufleteşti aduc în mod 
firesc cu sine asemenea aprecieri. "Totuşi admitem de obiceiu că 
există limbi mai «armonioase» decât altele. Limba cehă-—cu 
combinaţiile ei neobișnuite de consonante, cu accentul ei fix 
și cu lungirea vocalelor neaccentuate —nu se poate compara cu 
cea italienească, bogată în vocale și cu foarte puţine grupuri con- 
sonantice. În cuprinsul aceleiași limbi, avem dialecte care trec de 
frumoase şi altele care sunt considerate urîte. Graiul vienez sună 
pentru un German cu mult mai plăcut decât cel din Dresda. Limba 
română vorbită de un Muntean ni se pare sobră, dar rece; cea vor- 
bită de Moldoveni mai dulce şi caldă, dar mai moale, mai feminină; 
în gura Ardelenilor ea e energică, dar aspră. Mai ales ne par «uriîte » 
unele rostiri dialectale, precum sunt consonantele palatalizate. Mire, 
cale, tindă sună «rău»; R'atră, fine sau burjete, duomn sună « țără- 
neşte »; fasi, în loc de face din gura Moldovenilor — și mai ales a 
Moldovencelor — nu ne supără de loc. 

Deși e foarte greu de precizat în ce consistă eufonia unei limbi, 
totuși există unele elemente obiective de apreciere, care rezultă din 
statistica frecvenţei relative a sunetelor. Instructive sunt mai ales 
asemenea statistici când le putem compara cu alte limbi. lată care 


ge 

este, după D. MACREA, tabloul în procente al frecvenţei sunetelor 
din limba română: 


1 peste 10% e (10,14) 


2 între 7 şi 8 %i (plin 6,52, afonizat 113). ... . 7 (741) 
196 e i e... (6,49) 
4» 5 şi 6% a(597u(5,82),d(527) .... t (5,39) 
3 94 re LA 32), c (4,29) 
E: A Se iliri e n 5398) m (3,31), p (3,21) 
3 9 203 e (2 Pi î (2.46) a i : ș (2,54) 
6 » 1 şi 2% ea(1,50) £(1,50),v (1,20, - (E e R 10), (1,97) 
25 subt 1% ai, au, di, du, eau, ei, eo, eu, ia, ie, îi, iu, îi, oa, oi, ou, uă, 


EA A N-AI) 

Acest tablou permite să facem câteva constatări interesante: 

Variația e mare, căci, pe lângă cele 5 vocale obişnuite, se 
adaogă cele două vocale centrale (d și £) şi nu mai puţin decât 19 dif- 
tongi și triftongi (a căror proporţie față de vocale este totuși destul 
de redusă, dat fiind că toţi diftongi şi triftongii la un loc nu fac decât 
ceva peste 11% din vocalism). Cele 22 de consonante sunt în proporție 
de 54,84% față de cele 26 de feluri de vocale (inclusiv diftongii și 
triftongii) cu 45,16%. Repartiția între consonante și vocale este deci 
aproape egală, urmând de obiceiu după o vocală o consonantă, și 
invers. Cele mai frecvente consonante sunt lichidele (7, 7, n), mai 
apropiate de vocale, dând împreună 18,70%. 

Observăm de asemeni că sunetele fonice sunt în proporţie de 
aproape 76% (45,16% vocale + 30,38%, consonante fonice) față de 
24% de afonice. Din această proporţie se explică sonoritatea 
limbii române. (Adevărat că fonia scade la sfârșitul cuvintelor, însă 
numai înainte de pauză sau când urmează cuvinte începătoare cu 
consonante afonice, deci destul de rar). 

Cu privire la rezonanţă observăm că ea este în mare măsură 
orală. Cele două consonante nazale, n și m, fac împreună mai puțin 
de r0%, din totalul sunetelor româneşti. Nazalitatea acestora se pre- 
lungește asupra vocalelor învecinate, dar vocale cu adevărat nazale, 
ca în franțuzeşte (adică urmate de alte consonante decât n şi m) 
nu avem. 

Repartiția sunetelor asupra cuvântului nu stă totdeauna în 
raport cu frecvenţa lor. Astfel vedem bunăoară că frecvenţa lui e față 

de c (+ & + k') sau față de s este de 10,14% față de 6,10% şi 3,98%. 
Dacă comparăm cu aceste cifre numărul paginilor din Dicţionarul enci- 
clopedic « Cartea Românească » avem proporția de: 714: 6 (exact: 
25 pagini la e, 185 pagini la c și 151 pagini la s), ceea ce însemnează 
că cel mai frecvent sunet din limba română, vocala e, nu se întrebuin- 
țează decât foarte rar (aproape numai în neologisme) la începutul 
cuvintelor, pe când alte sunete, cu o frecvență destul de mică, 
precum e c (+-â-+Rk') şi s, se găsesc foarte des în poziţie iniţială. 

Instructivă e și o comparaţie cu alte limbi. Astfel ra- 
portul între 2 și e sau între s şi 7 e tocmai invers (sau aproape invers) 
la noi și la Neogreci, căci față de 7,65% (2) şi 10,14% (e) la noi, ei 
au 10,58% (2) şi 9,61%, (e), iar faţă de 3,98%, (5) şi 7,41% (7) la noi 
ei au 7,16%, (5) și 4,67% (7). Cu totul deosebită față de limba noastră 
este la ei deasa întrebuințare a lui a, cu 13% (față de 5,97% la 
noi) și a lui £ cu 7,70% (faţă de 5ş,39% la noi). 

Și o comparaţie cu limbile romanice arată uneori deosebiri destul 
de mari. Dacă ne limităm la vocale (fără diftongi şi triftone:), vedem 
că proporția vocalelor « răsunătoare » (« €clatantes ») a + o este la noi 
de 231%, ceva mai mică decât la Francezi (24%), dar cu mult mai 
mică decât la Italieni (46%) şi mai ales la Spanioli (56%). În schimb 
vocala « ascuțită » («aigu&») i e la noi (1715%) aproape tot atât de 
frecventă ca în italiană (18%) şi mai des întrebuințată decât în spa- 
niolă (10%) și franceză (15%). De limbile surori (italiana 31%, 
spaniola 28%, franceza 23%) ne apropiem în întrebuinţarea vocalei 
«clare » (« claire ») e (2515%). Fără să fie atât de răsunătoare 
ca italiana și spaniola, limba română este de o mare claritate. 

Cumpătul, care caracterizează pe Români, se reflectează şi în 
limba lui, întru cât el nu face uz de contrastele de apertură 
și durată. În limba-model (așa cum se aude pe scena Teatrului Na- 
țional) vocalele lui nu sunt nici prea deschise nici prea închise și 
nici prea lungi ori nici prea scurte (cu excepția lui «i scurt» la sfâr- 
șitul cuvintelor). De asemeni nu avem consonante geminate. 


D. MACREA și-a făcut statistica în modul următor. A luat cele dintâi 70 de 
cuvinte de pe pagina 67 a scriitorilor EMINESCU, CREANGĂ, SADOVEANU (Moldo- 
veni), CARAGIALE, ISPIRESCU, BRĂTESCU-VOINEȘTI, ARGHEZI (Munteni), AGÂRBI- 
CEANU și BLAGA (Ardeleni) și a culegerilor de poezii populare de JARNIK- 
BÂRSEANU (din Transilvania) şi E. HODOȘ (din Banat) și a numărat toate sunetele, 
3266 cu toatele, socotind apoi în procente frecvenţa lor. Media pentru un cuvânt 
e de 4—5 sunete. A făcut apoi a doua numărătoare, la cele dintâi 70 de cuvinte de 

pe pagina 67 a următoarelor scrieri şi autori vechi din diferitele provincii româneşti: 
“CORESI, VARLAAM, NECULCE, Palia dela Orăştie (1582), Noul “Testament dela 
Bălgrad (1848) şi Biblia dela București (1688). Rezultatele sunt aproape identice, 
«ceea ce dovedeşte că metoda e bună. (Deosebirile mai importante privesc diftongul 
ea necontras în e şi pe cu scurt»). Cifrele comparative pentru neogreacă le-am 
luat din L. ROUSEL, Grammaire descriptive du Romeique litteraire, iar pentru limbile 
romanice din P. FOUCHE, L'erat actuel du Phonttisme francais (1936). În Bulletin 
Linguistique VI (1938), p. 17—25 A. GRAUR şi A. ROSETTI dau o listă a grupelor 
“consonantice întrebuințate în româneşte la începutul, în mijlocul și la sfârşitul 
cuvântului. Deşi ele sunt numeroase, frecvența lor — care n'a fost urmărită de 
autori — este mică. 


Între cuvintele unei limbi, unele sunt mai « poetice » decât 
altele. Astfel dor, codru, cuib, plaiu... trec de cuvinte pline de far- 
mec — şi romanticii făceau des uz de ele — altele ca brânză, cârcă, 
târnăcop, şpriţ... sunt « nepoetice ». 

Întrun studiu pătrunzător, întitulat La phonologie et la langue 
poetique (Paris, 1935), ]. VENDRYES arată că disocierea diftongilor 
în franțuzeşte este un mijloc întrebuințat de poeți spre a mări 
expresivitatea cuvintelor. «Există o reală deosebire între pieux 
(rostit în limba curentă într'o singură silabă) și pi-eux, violet și 
vi-olet. E în fond aceeași deosebire care separă eau de onde sau, 
în germană, Friihling de Lenz. E o diferență de valoare. Pro- 
nunţarea în patru silabe, silenci-eux dă o impresie de mister şi de 
calm liniștitor, harmoni-eux are o muzicalitate mai bogată, dehci-eux 
'0 savoare voluptoasă și alintătoare ». (Cf. D. MAcREA în DR. IX, 368). 
„Aceeaşi observație se poate face şi în româneşte. Poeţii noștri — și 
mai ales EMINESCU — întrebuințează adesea diftongi disociaţi: « pri- 
vitori ca la ze-atru », etc. Tot astfel G. DIMA și E. MANDICEVSCHI, 
compunând liturghiile lor, despart jertfa la-u-dei. (De asemeni: 
L-e-rusalime, arhi-e-reul, etc.). 


Scriitorii « reuşesc să aleagă şi să combine cuvintele astfel încât să le facă 
să exercite o impresie misterioasă; aceasta va trezi în cititor o stare sufletească 
asernănătoare aceleia în care se găsea scriitorul ». — GREGOIRE, Linguistique 
(1938, p. 171). 

Cei chemaţi în primul rând să descifreze enigma eufoniei limbii cutărui 
poet, sunt poeţii înşiși, dotați din fire cu un simţ care lipsește altora. Când poetul 
e dublat de estetician, el va fi în stare să împărtișească și altora ceea ce desco- 
pere cu simţul său înăscut. Acesta e bunăoară cazul poetului L. BLAGA, ca 
interpret al lui Eminescu, al cărui farmec deosebit consistă mai ales în 
dimba armonioasă pe care o întrebuințează în versurile sale. Cum în volu- 

mele viitoare nu vom mai avea prilej să vorbim despre t limba poetică », citi- 
torul ne va ierta o lungă citaţie din Geneza metaforei și sensul culturii (1937, 
p. 92—95) de L. BLAGA: 


« De ce taci când fermecată 
Inima-mi spre tine 'ntorn? 
Mai suna-vei dulce corn 
Pentru mine vre odată? 


Este de sigur în ultimele două versuri o exclamaţie întrebătoare, menită 
să dea expresie unor stări de lină melancolie. Poezia acestor versuri nu consistă 
însă numai în împrejurarea că poetul a izbutit să dea o expresie concretă unei 
ntrebări şi nedumeriri abstracte, care priveşte durata vieţii sale. Dacă aceste 
două versuri ar fi simplă expresie concretă a acestei întrebări, ne-ar fi dată posi- 
bilitatea să remaniem cuvintele şi ordinea lor prin expresii echivalente. Să se 
incerce odată operaţia de substituire. « Vei mai cânta vreodată dulce bucium 
pentru mine? ». Ni se va concede că această expresie, deși logic şi concret echi- 
valentă, nu poate înlocui pe aceea a versurilor. Cuvântul + suna-vei » are, prin 
neobișnuitul inversiunii gramaticale, carate rare, un aer indecis între firesc şi 
solemn; cuvântul « dulce » din complexul « dulce corn» obține, prin sonori- 
tatea sa, el însuşi o nuanţă de dulceaţă sufletească; iar cuvântul + corn », scurt 
şi de o substanţă vocalică relativ profundă, are ceva dintr'o melancolie nesen- 
timentală, organic stăpânită, a unui om care nu se complace de loc în prelungirea 
retorică a stărilor sufleteşti. Cuvântul + vre odată », pus la urmă, sugerează, prin 
poziţia sa în frază chiar, ceva din pierderea contemplativă în timp. Pe urmă 
întregul acestor două versuri se leagă, definitiv, în sine, ca un monom, pe care 
nimic nu-l mai poate sparge, ca un monolit fără fisuri şi atât de închegat că 
pare a rezista in materialitatea sa oricărei chimii adverse. Cuvintele, prin sono- 
ritatea, ritmul, muzicalitatea, prin poziţia lor în frază, etc. dobândesc în lim- 
bajul poetic virtuţi şi funcţii, pe care nu le au ca simple expresii cotidiane. În 
limbajul poetic cuvintele nu sunt numai expresii, ci sunt corpuri, substanţe, 
care solicită atenţia şi ca atare. S'ar zice că stările sufleteşti exprimate în poezie 
câștigă, datorită acestor virtuți actualizate ale cuvintelor, potența unui mister 
relevat în chip definitiv. Cuvintele limbajului poetic devin revelatorii prin însăşi 
substanţa lor sonoră și prin structura lor sensibilă, prin articularea şi ritmul lor. 
Ele nu exprimă numai ceva prin conţinutul lor conceptual, ci devin revelatorii 
prin însăşi materia, configuraţia şi structura lor materială. Limba poetică nu 
întrebuinţează cuvintele numai pentru darul lor expresiv-conceptual, ci şi pen- 
tru unele virtuţi latente ale lor, pe care tocmai poetul ştie să le actualizeze. Aceste 
virtuţi țin de substanța sonoră și ritmică ca atare. Cuvântul « poetic » este în 
materialitatea sa de sigur altceva decât o stare emotivă sau un gând, dar el pre- 
zintă tocmai în materialitatea sa şi ceva analogic stării emotive sau gândului. Lim- 
bajul poetic este prin urmare prin latura sa materială, ritmică şi sonoră ca atare, 
ceva + metaforic ». Datorită limbajului poetic, o stare sau o trăire, ca mistere 
deschise, ne apar dintr'odată relevate. Încă odată: limbajul cu adevărat poetic 

are acest aspect « metaforic », chiar şi atunci când nu utilizează metafore pro- 
priu zise. Limba poetică se deosebeşte de proza zilnică tocmai prin acest aspect, 
mulțumită căreia ea, în calitate de lume sonoră şi ritmică, devine icoana mira- 
culoasă a unor stări sau lucruri, exprimate de altă parte şi conceptual prin ea. 
Limba poetică e aşa dar revelatorie, nu simplă expresivă, şi întrucât e revelatorie 
ea poate fi învestită cu epitetul « metaforicului », indiferent că utilizează sau 
nu metafore propriu zise». 

Cât de mult era preocupat EMINESCU însuşi de efectul sonor al cuvântului 
întrebuințat, se vede din manuscrisele sale. Reproducem în clişeul alăturat o 
pagină ce ni se pare deosebit de caracteristică. Însemnările notate pe ea nu 
privesc numai rimele, care măresc atât de mult valoarea eufonică a versului emi- 
nescian, mai ales prin noutatea lor, ci şi ceea ce singur numește « colori », adică 
efectul acustic ce rezultă din potrivirea sunetelor. Vedem că dintre aceste cuvinte 
eufonice nu lipseşte nici acel «întorn » rimând cu tcorn» pe care l-a relevat 
şi LL. BLAGA şi în care sunete pline de sonorități ridică în mijlocul strofei două 
cupole de un farmec arhitectonic extraordinar. În ce măsură îşi dădea seama 
EMINESCU despre valoarea expresivă a fonemului reiese din ceea ce ne spune 
SLAVICI despre el: « Ceea ce-i atingea plăcut urechea erau mai ales sunetele 
ea, oa, ia, d şi d, care lipsesc în neologisme» (la CARACOSTEA, Arta 
cuvântului la Eminescu, p. 24). De aici rezerva lui pentru neologisme. Caracte- 
ristic este că el simţea ca mai armonioase vocalele şi diftongii cei mai specific 
româneşti. 


48 a. Precum efectul pe care-l produce rima, asonanța și alite- 
rațiunea constă în esență din repeiarea în anumite poziţii a aceluiaşi 
sunet sau grupuri de sunete, tot astfel muzicalitatea unui vers nu o 
dau sunetele în sine, cu un cuprins mai melodic decât altele, ci 
repetiţiile,alternanţele sau contrastele, infinite 
în varietatea lor, dintre diferitele sunete în cadrul aceloraşi versuri 
sau strofe. 

Dacă examinăm iarăşi poezia lui EMINESCU, vedem că unul 
din mijloacele cele mai obișnuite la el este repetarea voealei accen- 
tuate a cuvântului din rimă într'o silabă accentuată anterioară, mai 
ales în jumătatea dintâi a versului. 

Adâncu-i luminându-i... . 
Înseninându-mi gândul... 
Vino 'n codrul ia izvorul... 
Pe lângă plopii fără soț... 
Tot nu poate să adoarmă... 
Dulce dragoste bălaie... 

Și n'o să am ce blestema... 
Ca mâni toți anii s'o urma... 


. 

pagină din manuscrisele lui EMINESCU. 

Cu câte lacrimi le-am udat... 
De cum răsare luna... 

Simte inima-i că-i plină... 
Nu le fac să fie azi... 
Vântul tremură 'n perdele... 
Peste ochii cuvioși... 

Umbre 'n codri ici şi colo... 
Flori de tei în păru-i negru... 


Uneori vocala rimei se repetă în silaba accentuată imediat pre- 
cedentă: 


Ne cunoşteam de mici copii... 
Tremurând cu unde 'n spume... 
Ea-l privea cu suflet dus... 

Și blând din cale-afară... 

De ce nu vii tu, vină... 

Și de dragi unul altuia... 


Alte dăți cele două feluri de repetare apar cumbinate, făcând ca 
vocala accentuată din rimă să răsune de două ori în corpul ver- 
sului: 


Țârâesc încet ca greieri... 
Varsă apelor văpaie... 
De-asupra-i frunzele pustie... 
Se scutur frunzele de nuc... 


Avem şi versuri în care vocala accentuată din rimă se repetă în 
toate silabele accentuate precedente: 


Și dacă ramuri bat în geam... 


În sfârşit găsim ŞI Versuri care nu conţin decât vocala din rimă, 
atât în silabele accentuate, cât și în cele neaccentuate: 


Stelele ?n cer... 


Asemenea repetări nu măresc numai muzicalitatea versului, ci 
Şi plasticitatea lui. Cei patru a din « Și dacă ramuri bat în geam», 
urmându-se la intervaluri ritmice egale, evocă lovirea crengilor în 
sticla ferestrei; cei patru e din « Stelele 'n cer» ne dau impresia 
licăririi țintelor de aur pe bolta albastră a cerului. 


| 


PROFILUL MUZICAL AL, e RUGĂCIUNII » LUI EMINESCU 91 


Această repetare a vocalei din rimă nu poate fi întâmplătoare, 
ci ea formează unul din multele mijloace întrebuințate de EMINESCU 
spre a mări muzicalitatea versurilor sale. Faptul că n'o găsim în alte 
versuri, muzicale şi ele, nu infirmă cele spuse, căci poetul dispune 
de infinite alte mijloace spre a ajunge același scop, dintre care n'are 
decât să aleagă. Să nu uităm cele spuse în $ 47 a: urechea noastră 
e un filtru, capabil să reţină numai anumite sonorități. Astfel, chiar 
în versurile citate, vedem uneori că vocala din rimă se repetă în toate 
silabele, alteori numai în cele accentuate, alteori numai în silaba 
accentuată precedentă ș.a. m. d. În cazul dintâi urechea face ab- 
stracție de consonante, în cazul al doilea și de vocalele neaccentuate, 
în cazul al treilea de toate consonantele şi vocalele afară de cea accen- 
tuată imediat precedentă, etc. 

Dacă repetarea acelorași sunete — în cele mai variate forme — se 
poate constata relativ ușor, cu atât mai greu e să precizezi alternan- 
țele și contrastele care dau profilul muzieal al unui vers sau al unei 
poezii. Vom încerca totuşi s'o facem cu una din cele mai melodioase 
poezii ale lui EMINESCU, cu Rugăciunea, pe care o reproducem în- 
treagă: 


Rugămu-ne "ndurărilor, 
Luceafărului mărilor; 
Din valul ce ne bântue 
Înalţă-ne, ne mântue. 
Privirea-ţi adorată 
Asupră-ne coboară 
O, Maică preacurată 
Și pururea fecioară, 
Marie! 


Am subliniat cele două versuri care formează sâmburele « Rugă- 
ciunii »: strigătul îndreptat, în momentul suprem, de un naufragiat 
al vieții către Puterea divină. Mai rar versuri de o mai concentrată 
expresivitate. "Tot ce premerge și ce urmează e într'o legătură intimă 
şi într'o armonie desăvârşită cu ele. 

Rima bogată nu unește numai pentru ureche pe «bântue» cu 


„« mântue », ci implorarea mântuirii e o urmare firească a acelei 
-«bântuiri », care exprimă toată intensitatea unor crize sufleteşti 

devenite insuportabile prin necontenita lor revenire. « Valul» ce 
crește năpraznic și amenințător din unduirea apei apare şi în ritm: 
silaba accentuată se înalță după o urmare de trei silabe neaccentuate. 
Acest ritm, la rândul lui, aduce cu sine multele proparaxitone: 
formele verbale fără sufix «bântue », «mântue » (nu « bântueșşte », 
« mântueşte )), construcţiile cu pronumele enclitic: « rugămu-ne », 
«înalță-ne », «asupră-ne » (nu «ne rugăm», «ne înalță», «asupra 
noastră )) şi dativele « mărilor » şi « îndurărilor ». 

Mai mult chiar decât prin imaginile poetice, prin rimă, ritm, 
alegerea și potrivirea cuvintelor, poetul izbutește prin anumite sono- 
rități armonice să ne pregătească pentru ca clocotul sentimentelor 
sale să răsune și în sufletul nostru. Limitând cercetarea la vocalele 
din silabele accentuate, cred că am ajuns să pot prezenta și în mod 
grafic, deci obiectiv, profilul muzical al « Rugăciunii » lui EMINESCU. 

Cele trei vocale principale sunt î-a-u. Între vocala cea mai des- 
chisă, a, şi cele două vocale închise, z şi 4, se găseşte o serie întreagă 
de vocale intermediare, dintre care ne-am deprins să mai deosebim 
cu deosebire două — pentru care avem şi litere deosebite — pe e (între 
a Şi 1) și pe o (între a şi u). Scara vocalică e deci: zezou. 

Aceste cinci vocale sunt distanţete unele de altele, în ceea ce pri- 
vește înălțimea lor, prin câte o octavă. Numărul vibraţiilor lor simple e 


u o a e i 
450  goo 1800 3600 7200 


În unele limbi se mai găsesc și alte vocale. Astfel Francezii și 
Germanii au pe 5 și îi, noi pe d și î. Dacă asupra articulării vocalelor 
dă şi î suntem azi destul de bine informaţi, nu știm prea multe despre 
înălțimea lor și deci nu ştim sigur unde trebue așezate în scara voca- 
lică. Judecând însă după efectul pe care-l produc asupra urechii 
noastre, locul lor e între vocalele profunde o şi 4, și adică d mai 
aproape de o, iar î mai aproape de u. (WEIGAND însemna în tran- 
scrierea sa fonetică pe d prin g şi pe î prin u). Făcând abstracţie de 
micile deosebiri ce există între d şi î, și aşezându-le pe amândouă 
împreună, între o şi u, căpătăm în românește un portativ cu șase 
linii, din care cea mai de jos e linia u și cea mai de sus linia 7. (Pentru 
limba franceză sau cea germană portativul ar avea linia a șasea, 
pentru îi şi 6, între linia £ și linia €). 

Dacă pe acest portativ imaginar însemnăm cu câte o liniuță 
orizontală cele 17 vocale din silabele accentuate (-gă, -râ-; cea-, -mă-; 
va-, bân-; -nal-, mân-; -ut-, -ra-; -Su-, -boa- ; mai-, -Ta-; -fu-, -ctoa- ; 
-ri-) şi unim capetele lor prin linii verticale, dobândim următorul 
profil muzical al poeziei Rugăciune: 


E nani ţ. 


Profilul muzical al „Rugăciunii“ lui EMINESCU. 


Ce deslușim în această imagine grafică? 

Descoperim înainte de toate « valurile » pe care le schiţează și ritmul 
poeziei. Faptul că între vocalele accentuate nu se găsesc niciodată 
e şi o (căci în diftongii oa şi az, o și i sunt elementele slabe care 
întovărăşesc numai pe a accentuat) e caracteristic: sbuciumul 
sufletesc e prea mare pentru ca expresia lui să se oprească pe liniile 
vocalelor de transiţie. În versurile care formează sâmburele poeziei 
e vorba de «valuri», nu de «unde»; profilul muzical nu schițează 
deci o unduire ușoară, ci o tălăzuire, o învălurare puternică. 

Partea dintâi — cuprinzând primele patru versuri — se mișcă în- 
treagă, în ridicări și coborîri egale, subt linia mijlocie a vocalei a. 
E un « de profundis clamavi », care amintește — după nimerita carac- 
terizare a lui D. Popovici — sunetele de orgă. Culmile valurilor — 
silabele în care răsună vocala a — se găsesc totdeauna în cuvintele 
care, ca înțeles, deşteaptă în noi imaginea înălțimii sau a ridicării: 
« luceafăr », «val», «înalță ». 

În partea a doua a poeziei având să urmeze cuvântul « coboară », 
el e pregătit printr'o linie care, ea însăși scade dela cea mai mare 
înălțime, cu un scurt popas pe linia mijlocie, la cea mai mare adân- 
cime: î-a-u (Privirea-ţi adorată, Asupra-ne...). 

În această parte a doua sbuciumul sufletesc apare mult intensi- 
ficat, până se topeşte în acel strigăt cu care culminează poezia: Marie. 
Invocarea pe nume a Maicii Domnului tocmai ia sfârșit — fără să 

sufere alte cuvinte care ar umplea versul cu numărul de silabe al 
versurilor precedente — este de un efect deosebit. Dar numele Maria 
(care era dat și nu putea fi deci înlocuit prin un alt sinonim) cuprinde 
vocala cea mai înaltă, ș. Simţul de compoziţie al poetului nu putea 
lăsa această bruscă ridicare suspendată oarecum la sfârșitul poeziei. 
De aceea el i-a creat un contrapunct. Strofa a doua a poeziei — cu- 
prinzând ultimele patru versuri — începe cu o silabă cu i. Această 
inălțare excesivă pe portativ, cere, la rândul ei, o coborîre dincolo 
de limitele păstrate în strofa dintâi a Rugăciunii. De aceea lui i din 
«privire » şi « Maria », le răspund cei doi u din « asupră-ne » și din 
« pururea ». Valul prefăcut în munte, înainte de a se ridica a doua 
oară din adâncimi, stărue timp de trei silabe pe linia ca» în 
« coboară », « maică » şi « preacurată ». 


Nu trebue să ne închipuim că EMINESCU a pus intenţionat în poezia sa toate 
elementele pe care le-a scos la iveală interpretarea noastră. EI le-a găsit condus fiind 
de o instinctivă sete de muzicalitate. Dar multele variante păstrate — dintre care 
nici una nu are un profil muzical atât de armonios — dovedesc că perfecțiunea 
atinsă şi dm punct de vedere al muzicalităţii nu se datorește numai unei inspira- 
țiuni momentane, ci nobilei străduinţe de a se ridica, prin căutare neodihnită, 
la înălţimea geniului înnăscut. 

Dacă am încerca să așezăm pe portativ şi alte poezii după principiile urmate 
în « Rugăciune », am da, probabil, greș, căci fiecare poezie își are profilul ei muzical 
particular. Încercarea de a găsi principii generale, potrivite pentru toţi poeţii și 
pentru toate poeziile, o cred zadarnică. 

În unele versuri muzicalit atea se unește — după cum văzurăm —cu 
plasticitatea versului. Nu trebue însă confundată muzicalitatea cu on o- 
matopeea. "Tocmai versul «Și dacă ramuri bat în geam » ne-o arată. 
Într'adevăr, interjecţiile onomatopeice constând din p—+ vocală + c sunt în româ- 
nește: pac pentru o explozie, poc pentru lovirea cu un obiect contondent, şi pic 
pentru sunetul produs de căderea unui strop de apă. Dacă poetul ar fi vrut să 
imite sunetul produs de lovirea ramurilor de geam ar fi trebuit să aleagă cuvinte 
cu o în silaba accentuată. Faimosul vers al lui COȘBUC: 


Prin vulturi vântul viu vuia 


unește aliteraţiunea cu onomatopeea — căci un v prelungit imită suflarea vântului 
—— ceea ce dă versului său o plasticitate mare, dar nu-l face deosebit de melodios. 

Spre a ilustra deosebirea ce există între muzicalitate şi onomatopee reproduc 
sfârşitul poeziei The cataracte of Lodore de R. SOUTHEY (1774—1843), şi un 
fragment mai mare din traducerea română a lui ST. O. IOSIF. Atât poetul 
englez cât şi cel român au izbutit să imite în versurile lor căderea vijelioasă, 
sbuciumată şi frământată a apei: nici unul însă n'a scris o poezie care să exceleze 
prin muzicalitatea ei. 


e 

CATARACTA LADOREI 


„.„.. Sărind şăgalnică, 
Crescând năvalnică, 
Slăbind târîindu-se, 
'Țâșnind lăfăindu-se, 
Fugind asvârlindu-se, 
Aiurând svârcolindu-se, 
Ocolind plecându-se, 
Săltând rentorcându-se, 
De peste tot şi-adună 

În goana-i ce detună 
Şuviţele ei săltăreţe, 

Din care sar alte, răsleţe, 
Pe care-apoi iarăşi le 'ndrugă 
Pân la o nouă fugă. 
Scurmând şi opintindu-se, 
Luptând si despletindu-se, 
Ea își urzeşte țesătura ei 
Că stai uimit și pleoapele 
Le "nchizi fără să vrei. 
Rămâi aşa nedumerit 

ŞI asurzit şi aiurit 

De larma ce-o fac apele 
În cursul lor ne mai oprit. 


Săgeată, pornind, 
Şoptind, forfotind, 
Clocotind și cotind, 
Smorcăind, horcăind, 

Ici picând strop cu strop, 
Ici jucând în potop, 
Năruind, stăruind, 
Tremurând, murmurând, 
"Țârâind, pârâind, 
Ropotind, bobotind, 
Duduind, zguduind, 
Vâjâind, gâfâind, 
Aromind şi momind 

Și murind, tresărind și sărind 
Și fierbând şi turbând, 


Galopând şi săpând şi rupând şi surpând, 

Strălucind, clipocind, nălucind, rătăcind, 

Lunecând, zdrumicând, și jucând şi 
trecând, 


Unduind, șerpuind şi suind şi vuind, 
Spumegând, fumegând, răpăgând şi 
strigând, 
Dănţuind, chefuind, duduind şi hiind 
Bolborosind, regăsind, poposind şi 
sosind, 
Şopăind, ropăind, țopăind, hopăind, 
Frământând şi cântând, desfătând şi 
săltând, 
Mereu, mereu coboară, domoală ori 
zelobie 
Bătrâna cataractă, vulcan de apă vie, 
Împreunând tot soiul de zgomote ciudate 
Cu-a valurilor sale schimbări neîncetate 
Şi-şi trâmbiţă sonora 
Şi vesela solie... 
Aşa coboară apa 'n cădere la Lodora... 


"THE CATARACTE OF LADORE 


... Recoiling, turmoiling and toiling 
and boiling, 
And gleaming and streaming and stea- 
ming and beaming, 
And rushing and flushing and brushing 
and gushing, 
And flapping and rapping and clapping 
and slapping, 
And curling and whirling and purling 
and twirling, 
And thumping and plumping and lum- 
ping and jumping, 
And dashing and flashing and splashing 
and clashing; 
And so never ending, but always des- 
cending, 
Sounds and motion for ever and ever 
are blending, 
All at once and all o'er, with a mighty 
uproar, 
And this is the way the water comes 
down at Lodore. 

V. SCRIEREA 


49. În strânsă legătură cu fonologia este şi grafia. În cuvintele 
cale, colea, cum nu există un c, ci trei feluri de c, rostiți mai 
nainte sau mai înapoi în gură, după cum sunt urmaţi de un a, de 
un o sau deunu. Fonemul ceo abstracţiune, făcută de mintea 
noastră simplificatoare, din toate nuanțele de c auzite în diferite 
cuvinte. Litera c redă, la rândul ei, această abstracţiune. De multe 
ori distincţia între două sunete cu articulări asemănătoare e foarte 
greu de făcut. Astfel în felul cum rostesc Basarabenii pe bine nu 
prea știm dacă vocala din silaba a doua e un e închis sau un z deschis; 
în chem unii pronunţă un k muiat, alții un £ muiat; unii Istroromâni 
pronunţă la fel pe las şi pe lași, fără ca urechea unui Dacoromân 
să distingă dacă consonanta finală e s sau ș. 

Cum însă noi Românii, nu am inventat un alfabet, ci am 
adoptat litere străine pentru trebuinţele noastre, cunoaşterea dife- 
ritelor faze prin care a trecut grafia românească nu are un interes 
linguistic, ci mai mult filologic, ajutându-ne ca să putem citi exact 
textele din vremurile trecute. 

Adaptarea alfabetului chirilic la trebuințele limbii române 
a fost în general destul de lesnicioasă, căci numărul mare al buchilor 
permitea găsirea unor semne adecvate pentru sunete pe care alfa- 
betul latin le poate reproduce în mod foarte imperfect. Pentru cele 
două vocale centrale tipice, d și , serveau când semnele slave pentru 
cei doi «ier» (n, n) —care redau uneori și vocalele afonizate dela 
sfârşitul cuvintelor — când semnul x, din care a rezultat, pe cale 
fonologică, în bulgăreşte un d. Același semn, modificat în 4, devine 
o slovă curat românească prin care se redă un n (m, 1) silabic sau 
grupul â-+ n, m sau 1. (Pe cât se pare prin - se putea reda și un 7 
constrictiv sau se indică chiar numai nazalitatea vocalei precedente). 
Diftongii ea, ia şi iu erau redaţi prin '$, a, tă și W, putându-se astfel 
deosebi de e+a,i+a, iu (în hiat), distincţie pe care n'o pu- 
tem face în ortografia actuală (teamă-leal, piatră-fiastru, viu-viul). 
Un i ca parte slabă a unui diftong era marcat uneori prin î — și 
acest semn al scurtării asupra lui i a trecut şi în vechea ortografie 
cu litere latine (noi, boi, ia) — sau prin î, pentru a reda pe i dublu 
în î-ze şi i-za. Fireşte că nu lipsesc nici semnele cu dublă întrebuin- 
ţare sau, invers, mai multe semne pentru același sunet. Avem chiar 

pedanterii ortografice — imitate după Slavi — precum scrierea lui 
o din ochiu (la singular) cu un punct, iar la plural cu două puncte. 
Pentru ș şi j avem slovele wi, ; africatele ce, ge, ț şi dz se simțeau 
ca un singur sunet și se scriau cu câte un singur semn: 1,y,u şi; 
ca acestea erau redate şi grupele șt şi cs prin câte un singur semn: 
ip și â. 

Încercările de a înlocui buchile cu literele alfabetului latin — mai 
puțin numeroase şi mai nepotrivite spre a reda sunetele specifice 
ale limbii noastre —au întâmpinat dela început dificultăți mari. 
Calvinii ardeleni, care au scris şi tipărit întâiele scrieri românești 
cu litere latine, au adoptat în mare parte ortografia ungurească, cu 
unele semne diacritice pentru sunetele care nu se găseau în ungu- 
reşte (& pentru d, etc.). Tot astfel unii străini. Când şcoala arde- 
leană a încercat, la sfârșitul secolului al XVIII-lea, să dovedească 
şi prin grafie originea noastră latină, s'a pus la temelia ortografiei 
noastre principiul etimologic. Dela CLAN datează multe 
particularități ale scrierii noastre, între altele punerea unui s micuț 
subt t spre a reda pe 4 — în care el a recunoscut combinația £ -+- s 
— sau € pentru ea. 

În desvoltarea ulterioară a ortografiei noastre au fost adoptate 
câteva semne diacritice, care evitau echivocurile supărătoare ale 
ortografiei actuale. Astfel distincţia ce se făcea între ? și u plenison 
şi 7 şi i semivocalic, precum și scrierea diftongilor ea și oa cu £ şi 6, 
ne dădea mijlocul de a distinge în scris, ca și în vremea alfabetului 
chirilic, diftongii de grupurile vocalice repartizate pe două silabe. 
Tot prin i se însemna î final afonizat, putându-se deosebi de cel 
obișnuit (afli, dar școli, pomi). Părăsirea acestui fel de a scrie din 
motive de ordin estetic, spre a se evita prea multe semne diacritice 
deasupra și dedesubtul literelor, a făcut ca ortografia noastră ac- 
tuală să cuprindă unele lipsuri însemnate. Pe de altă parte, emanci- 
parea treptată de tendința latinizantă, a simplificat ortografia de 
semne ca d pentru 2 în cuvinte de origine latină și de € (per), 6 
(fără), € (vânt) și i (fântână), pentru d şi 6, după criterii etimo- 
logice. Numai grafiile 6 şi î s'au păstrat pentru același sunet, după 
cum se găsea în mijlocul cuvântului (bătrân) sau la începutul (îm- 
brac) și sfârşitul cuvântului (ur, deci și urît). Din italienește am 
împrumutat felul de a reda pe u şi y chirilic prin c șig urmat de e 
şi î (cer, ger) iar pe K, r chirilic, urmaţi de e şi î, prin ch, gh (chip, 

ghem ). Din franţuzeşte am luat semnul 3 pentru a reda pe x chirilic 
(jar). Cazul invers, ca semnele alfabetului român să fi servit altui 
alfabet, îl avem în noua ortografie turcească, care a luat dela noi 
litera ș. 

Așa cum e astăzi, ortografia noastră nu este ideală. Totuși e cu 
mult mai simplă și mai limpede decât multe alte ortografii şi poate 
fi perfecționată prin modificări ce i se mai pot aduce. O ortografie 
perfectă nici nu e imaginabilă, iar necesitatea de a o revizui din 
timp în timp e firească. Nu trebue uitat un lucru: noi nu scriem 
cum vorbim, ci cum au scris înaintașii noştri. Cum limba evoluează 
necontenit şi rostirea se schimbă, semnele cu care îmbrăcăm această 
limbă se aseamănă cu un costum moștenit de copii dela părinți, 
care trebue ajustat pe talia celor ce-l îmbracă. 


50. Am arătat mai nainte că limba scrisă e numai un surogat 
al celei vorbite. Faptul că omul, atunci când își aşterne gândurile 
în scris, e silit să compenseze unele mijloace expresive, ca gestul, 
mimica, intonația, prin mijloace lexicale, sintactice şi stilistice, și împre- 
jurarea că cel ce scrie are tot răgazul să-și cor.struiască frazele după 
modele celebre și să înlocuiască o construcție cu alta, au dat limbii 
scrise un caracter particular, care a influenţat în parte şi limba vor- 
bită a cărturarilor. Această influență nu se simte numai în morfo- 
logie, sintaxă, frazeologie şi alegerea cuvintelor, ci și în rostire. În 
țări ca Germania, în care și cărturarii vorbesc în familie graiul local, 
limba scrisă a devenit limba comună, influențată mai ales în rostire 
de pronunţarea locală a vorbitorului, dar influențând și ea dialec- 
tele. Urmărirea atentă a unor asemenea fenomene şi la noi ar fi de 
sigur interesantă din punct de vedere linguistic. 


VI. ONOMATOPEEA 


51. Dacă punem alături cuvântul franțuzesc table cu echiva- 
lentele lui românești, nemţeşti şi rusești masă, Tisch şi stol, ne con- 
vingem imediat că între sensul cuvântului Și între sunetele din care 
e compus nu există un raport de corespondență, deoarece aceeaşi 
noțiune poate fi redată în diferite limbi — şi chiar și în aceeași 
limbă — prin combinaţii fonice diferite. Totuşi avem și cazuri 
destul de dese când sunetele din care e compus un cuvânt încearcă 

în mod evident, să se adapteze ideii cuprinsă în cuvântul respectiv. 
Vorbim în asemenea cazuri despre onomatopee. 

Nu ne vom ocupa cu problema onomatopeei ca bază a rădăci- 
nilor indoeuropene. Se ştie că asemenea păreri au fost emise adesea. 
Nu e greu să găsești — mai ales când te autosugestionezi —o le- 
gătură între înțelesul vag al unei rădăcini și între sunetele care o 
compun. Asemenea încercări de a înlocui faptele cu plăsmiiiri ale 
imaginației au dus la generalizări și exagerări compromițătoare 
pentru o idee, care urmărită cu prudență și discernământ, poate da 
rezultate interesante. 


« Într'o şcoală germană, profesorul voind să explice verbul onomatopeic, 
a adus ca exemplu: der Donner ro lt. Dar ştim că rollen nu e o formaţie ono- 
matopeică creată de Germani, ci e luată din v. francez roler, care vine din lati- 
nescul rotulare ». (MEYER-LUBKE, în Revue de linguistique romane, 1925, p. 
20). — În strigătul picherii (bibilicii) Românilor din unele regiuni li se par că aud 
cuvintele prind păduchi. 


Prin reacțiune s'a născut un fel de scepticism față de onomatopee 
în general. Mai ales în epoca pozitivistă a generaţiei trecute, cerce- 
tătorii nu se simțeau în largul lor pe acest teren, care, oricât de mult 
va fi studiat, tot va rămânea, după expresia unui pasionat cerce- 
tător al onomatopeei, H. ScHUHARDT, un labirint. 

Sunt limbi, cum e bunăoară cea bască, în care coloritul onoma- 
topeic are un rol fonologic. Pentru un Basc, palatalizarea conso- 
nantelor e un mijloc de a exprima politeța sau simpatia şi bunăvoința 
față de cineva. Același cuvânt, care rostit cu n, sau ţ, exprimă numai 
ideea, fără nicio nuanță afectivă, ia locul unui diminutiv (ipocoristic) 
de-al nostru când e pronunțat — mai ales în graiul copiilor — cu 
1, ÎI sau t' (cf. ]. LOHMANN, în Forschungen u. Fortschritte XIII, 
1937; P. 421—422). Asemenea importanță nu are la noi onomato- 
peea. "Totuşi ea este singurul izvor fertil de creaţie de tulpine nouă, 
cu mijloace proprii (şi nu prin împrumut din altă limbă), şi este 
un mijloc foarte des întrebuințat în graiul familiar și popular spre 
a da vorbirii o mai mare plasticitate, un colorit stilistic. Într'o expu- 
nere asupra rostirii nu poate deci lipsi capitolul despre onomatopee. 

Nu avem, fireşte pretenția să deschidem căi largi în acest labi- 
rint. Am vrea numai să găsim un fir al Ariadnei, făcând distincție 
între diferitele feluri de cuvinte onomatopeice, precum inter- 
jecţiile primare (sunetele reflexe) ca ah, of, valeu... prin 

care reacționăm când suntem cuprinși de un sentiment intensiv de 
durere, mirare, bucurie, admiraţie... ; interjecţiile cu care che- 
măm sau alungăm animalele: Ccuțu, piri-piri. .. ; inter- 
jecţiile cu care ne adresăm co piilor spre a le atrage atenţia 
asupra unei primejdii sau să-i speriem, ca bâja, bibi, baubau, sau pe 
care le întrebuințăm în locul cuvintelor obișnuite, când vorbim 
cu ei, precum caca «urât» și « ieşire la scaun », mumos sau gâgălaș 
(stâlcite din « frumos » și « drăgălaș » după felul de a vorbi al co- 
piilor); în sfârşit cuvintele-ecou, la origine simple exer- 
ciții de vorbire în gura pruncilor, cărora cei din jurul lor le împru- 
mută un înțeles, ca papa « mâncare », și dintre care unele, ca mama, 
tata pot ajunge să înlocuiască cu totul vechile cuvinte ce exprimau 
aceste idei (lat. mater, pater, păstrate în toate limbile romanice). 
Toate acestea au oarecare înrudire cu onomatopeele propriu zise. 

Onomatopeele adevărate, cuvintele imitative, sunt de două feluri: 
unele redau prin sunete o impresie acustică, altele una vi- 
zuală. Cele dintâi sunt cele originare. Dacă a bâjbâi însemnează 
«a umbla repede încoace și încolo mulți de-odată », acest sens e 
secundar, căci verbul a însemnat la început «a face bâj-bâj >; mul- 
ţimea a produs mai întâi o impresie asupra urechii prin sgomotul 
produs (care Românului i se pare că e o combinație a consonan- 
telor b-+-j) și numai în al doilea rând prin mișcarea însăși. 

Având, şi în privința onomatopeelor, tendința de a distinge 
înainte de toate ceea ce e curat românesc, vom căuta să lămurim 
mijloacele întrebuințate de limba noastră la crearea lor şi să cunoaștem 
măsura în care sunt puse la contribuție mijloacele cunoscute şi din 
alte limbi, precum reduplicarea (Păjbâi din bâj bâj, mormăi 
din mor mor...), împerecherile gemene (treanca-fleanca, 
Jâta-mâţa, gâra-mâra, cioc-boc . . -) nazalizarea (fânțar dint-f), 
rotacizarea (bârzâun din ba), etc. 

Toate acestea vor forma obiectul unui capitol special din vo- 
lumul dedicat « Rostirii ». 


DN 


d 


C) CUGETAREA LINGUISTICĂ 


52. Vorbirea se poate asemăna cu radioemisiunea. Ea are un 
post de emisiune — vorbitorul, —unulde recepţie —ascul- 
tătorul — și un program-—obiectul vorbirei. Fără un vorbitor 
și un ascultător nu există vorbire și deci nici limbă. 


« Celui qui parle ne fait pas seulement une €mission de sons et celui qui €coute 
n'est pas un simple recepteur des sons, mais. . . tous les deux construissent ensemble 
le langage; les deux fonctions, acoustique et motrice, se commandent et s'influen- 
cent ». (A. GEMMELLI, în Yournal de Psychologie, XXXIV — 1937 —p. 658). 

Monologul e ceva în afară de felul normal de a vorbi: pot ajunge dela 
fereastră la ușă şi sărind într'un picior, dar umbletul normal se face cu două 
picioare. S. KARCEVSKI e cel ce a accentuat în timpul din urmă mai ales con- 
secinţele pe care le are asupra graiului nostru faptul că la temelia lui se găseşte 
dialogul. «Le dialogue est tantât une alternance de guestions et de reponses, 
tantât une discussion oh s'affrontent des thăses oppostes, des 6noncâs ». (Phrase 
et proposition, 1937, p. 60). Dacă unde în româneşte nu are sensul lui «d'ou» 
franțuzesc, ca în latinește, ci a lui « od », această desvoltare semantică neașteptată 
se explică prin faptul că cel ce întreba unde? se aştepta la un răspuns care în- 
cepea cu de (de acasă, dela școală, etc.). Un fel de atracţie a răspunsului l-a făcut 
pe întrebător să anticipeze pe acest de chiar la întrebare: de unde vii? — De acasă. 
Urmarea a fost că de a fost simţit ca particulă care arăta punctul de plecare, iar lui 
unde nu i-a mai rămas decât sensul vag local. Invers, întrebarea de ce nu se în- 
soară? atrage răspunsul de prost (ce e), în care de primeşte sensul « pentrucă ». 


Pentru ca dela postul de emisiune la cel de recepţie să se poată 
stabili o înțelegere, se mai cere aceeași lungime de undă, 
se cere ceea ce psihologii numesc « configuraţie », adică aceeași sen- 
sibilitate şi dorință de înţelegere la vorbitor şi ascultător. 

Din aceste condiţii pentru realizarea vorbirii, una poate fi ne- 
glijată în consideraţiile noastre, oricât de importantă ar fi ea în sine. 


102 LIMBĂ ȘI EXPREŞIE: CUGETAREA LINGUISTICĂ 


E vorba de obiect, pe care l-am asemănat cu programul radio- 
emisiunii. Acesta este infinit de variabil. Din punct de vedere li n- 
guistic nu ne interesează însă ce comunicăm altora, ci cum o 
facem. Nu gândul în sine are să ne preocupe, ci gândirea, şi 
nici măcar procesul psihic al cugetării — care formează obiectul 
psihologiei — ci ceea ce se petrece în mintea noastră atunci când 
exteriorizăm gândurile noastre prin graiu viu, deci cugetarea lin- 
guistică. 

Câtă diferență este între felul nostru de a gândi şi felul de 
a exprima prin vorbe cugetele noastre, înțelegem imediat, 
dacă ne dăm seama că primim de afară simultan un număr 
insemnat de impresii pe care creierul le înregistrează și elaborează 
in același timp, dar pe care graiul nu le poate exprima decât 
consecutiv. Când asist la o reprezentație de operă, văd pe 
cântăreți pe scenă, pe şeful de orchestră dirijând, pe domnul dinaintea 
mea legănându-se, aud aria cântată de tenor, acompaniamentul 
orchestrei și tușitul vecinului dela stânga, simt în același timp cotul 
celui din dreapta apăsându-mă în coaste şi miros parfumul doamnei 
de lângă mine. Când încerc însă să comunic altuia toate aceste sen- 
sații, trebue să o fac pe rând. Această discordanță între gând 
şi vorbire ne supără adesea. Ea explică unele fenomene linguistice 
interesante, precum coarticulaţia, accelerarea mișcării 
(vorbirea allegro) şi contaminarea (care se poate ase- 
măna cu trucul de care uzează unii regisori, când pe filmul ce pre- 
zintă un personaj îndeplinind o acţiune în prezent, suprapun niște 
imagini prin care se arată amintirile lui din trecut). 

Obiectul comunicărilor noastre poate fi foarte variat, precum 
melodiile sunt nenumărate. Pe același instrument muzical poate fi 
executată o sonată sau o gavotă, o nocturnă sau un vals; după aceeaşi 
gramatică pot fi exprimate cele mai variate gânduri. Ceea ce ne 
interesează pe noi, nu e melodia — gând, ci felul cum e executată 
la un anumit instrument, adică cum e exprimată într'o anumită 
limbă. Căci aceeaşi bucată muzicală poate fi cântată la pian, la flaut 
şi la vioară sau la violoncel; numai tehnica variază; altfel ating de- 
getele clapele pianului, altfel deschid găurile flautului și altfel apasă 
coardele violinii sau ale violoncelului. Dacă fiecare instrument mu- 
zical își are timbrul lui, fiecare limbă îşi are structuraei in- 
ternă. Felul cum limba română, cu structura ei internă, exteriori- 

zează prin graiu viu ceea ce gândește sau simte un Român, este 
scopul volumului rezervat « Gândirii linguistice ». 

El va cuprinde prin urmare trei mari capitole: 

RECEPȚIA, 

EMISIUNEA, 

LUNGIMEA DE UNDĂ. 


I. RECEPȚIA 


53. Ne vom așeza mai întâi la postul de recepție, fiindcă acolo 
se învață limba. Auzind vorbind pe cei din jurul lui, copilul ajunge, 
prin analizarea şi interpretarea celor auzite, să poată vorbi însuşi. 

W. WUNDT a asemănat pe cel ce învaţă o limbă cu un om 
pe care îl duci din ograda bătută de soare într'o odaie cu storurile 
lăsate. Ochii lui se vor deprinde numai încetul cu încetul cu întu- 
nerecul; pupilele lui mărite vor distinge mai întâi obiectele ușor 
de recunoscut și numai întrun târziu tot «aranjamentul » camerei. 
Acest proces de analiză îl face şi copilul. Încetul cu încetul el distinge 
din frază cuvintele, mai întâi pe cele care exprimă noțiuni cu care 
operează mereu, şi ajunge astfel să-și însuşească aparatul complicat 
al limbii materne. 


Fiul meu, când era micuţ, avea obiceiul să strângă de pe jos tot ce găsea. 
Dă-i lu tata, îi ziceam, întinzând mâna după acele obiecte, cu care nu voiam 
să se joace. Într'o zi îmi aduse singur o floare pe care o ridicase de pe jos, zi- 
cându-mi: dăilu. Din cele auzite dela mine, el analizase mai întâi pe tata, ele- 
ment cunoscut; restul, dăilu, era un complex de sunete cărora le dase interpre- 
tarea pe care o provocase în mintea lui gestul meu cu mâna întinsă, un fel 
de a exprima trecerea obiectului dela el la mine (tata). Abia mai târziu ajunse 
să desprindă şi pe dă din dăzlu şi să recunoască — n'aş putea spune la ce vâr- 
stă — pe î şi pe lu, cu rosturile lor sintactice. 


54. Gândirea noastră nu se realizează prin lipirea unor cuvinte 
de altele, fraza nu e deci un fel de mozaic compus din părticele 
(cuvinte), ci noi gândim în fraze, pe care le analizăm în cuvinte. 

Ceea ce am spus în $ 37 despre silabă se potrivește şi la cuvânt. 
Silabisind trebue să desarticulăm ceea ce fusese rostit coarticulat; 
scoțând cuvântul din frază trebue să desfacem în părți componente 


104 LIMBĂ ŞI EXPRESIE: CUGETAREA LINGUISTICĂ 


ceea ce este contopit. « Culmilor sonore » din cuvânt le corespund 
« accentele » in frază. Fenomenele de fonetică sintactică 
se explică tocmai prin faptul că diferite părţi ale frazei sunt pentru 
vorbitor atât de strâns împletite între sine încât sufer aceleaşi mo- 
dificări ca şi când ar forma un singur cuvânt: dacă în unele părți 
ale Moldovei se zice ma face în loc de mă face, e pentru că d din mă 
nu a rămas neschimbat, ca ă final din casă, ci s'a desvoltat ca d proton 
din barbat, pacat (în loc de bărbat, păcat). Între cuvintele contopite 
in frază nu există în românește, în vorbirea normală, hotare precise, 
precum nu există graniță între silabele coarticulate. Dacă n'ar fi 
aşa, EMINESCU n'ar putea rima pe muncă cu mncă, pe mesteacân 
cu se pleacâ'n, etc. (Cf. încercările de acest fel pe fila de manuscris 
reprodusă de noi la p. 89). După cum despărțirea silabelor se face 
în ortografie după anumite reguli mai mult sau mai puţin arbitrare, 
tot astfel și despărțirea cuvintelor din frază. Precum e greu să spu- 
nem ce e în definitiv «silaba », este aproape cu neputinţă să dăm 
o definiţie mulțumitoare pentru «cuvânt». Anchetatorii Atlasului 
Linguistic Român nu ştiau adesea dacă cutare complex de sunete 
trebue notat întrun cuvânt sau în mai multe, iar ortografia oficială 
a Academiei Române e neconsecventă când cere să scriem pentrucă 
dar pentru ca, deoarece dar cu toate că, etc. Scriem nu-l văd dar nu 
l-am văzut, dând lui 1 când valoare enclitică, când proclitică. De 
rostit, rostim nulvăd şi nulamvdzut. Grecii vechi scriau cuvintele 
într'una şi ca ei scriau Slavii, pe care i-au imitat şi cei ce au scris mai 
întâi românește. 

Criterii sigure de ordin formal pentru a ști unde începe şi unde 
sfârșește un cuvânt nu există decât în anumite limbi. Astfel în gre- 
cește spiritul lin sau aspru arăta la cuvintele începătoare cu o vo- 
cală sau 7, începutul cuvântului; tot astfel în nemţeşte, ocluziunea 
coardelor vocale («spiritul lin »), înainte de a articula începutul 
vocalic al unui cuvânt marchează, şi pentru ureche, granița de 
dinainte a cuvântului, în opoziţie cu limba franceză, care face legă- 
tura («liaison ») între începutul vocalic al unui cuvânt și sfârșitul 
consonantic al celui precedent. În limbile cu accentul pe silaba 
dintâi, ca cea cehă sau ungurească, se poate cunoaşte cel puţin înce- 
putul cuvântului ; în cele cu accentul pe silaba finală, accentul e sem- 
nalul pentru sfârşitul cuvântului. În limbile cu armonie vocalică, ca 
cea ungurească sau turcească, hotarele unui cuvânt se recunosc după 

faptul că toate morfemele se orientează în vocalism după timbrul 
vocalei radicale: ung. napnak « soarelui » față de nepnek « poporului», 
hirtelen «fără veste » față de hallatlan « neauzit ». 


55. În limbi ca cea română, unde procliza se întâlnește alături 
de encliză, unde fonetica sintactică joacă un rol important și unde 
nu avem criterii formale pentru a recunoaște granițele unui cuvânt, 
e foarte greu să desparți cuvintele din frază după criterii formale 
sigure. Simţul analitic instinctiv al subiectelor vorbitoare dă uneori 
greș. Atunci se ivesc cazurile de analize greşite, cunoscute 
din cele mai multe limbi. De acest fel sunt deglutinările ca în 
cazul lui buric, târtan, despărțite greşit din Yumburic (lat. umbilicus), 
*untârtan (din germ. Untertan, propriu « supus austriac »), deoarece 
au fost înțelese ca un +- buric, un + târtan. Tot astfel din lat. *ambu- 
lester s'a născut adjectivul îmbuzestru (de ex. un cal îmbuiestru « buie- 
straş »); iar acesta fiind apropiat de un cal în galop, s'a născut despăr- 
ţirea greșită: un cal în buiestru (ca şi când buiestru ar fi substantiv). 
Comparativul mai ușor a fost despărțit în mai ușor, de unde sa 
generalizat forma ușor în locul vechiului zușor. Cazul invers, de 
aglutinare—mai rar la noi-—îl avem în numele localității 
Avrig, din a (= la) + *Vrig (din săsescul Freck). Interesant e cazul 
conjugării istroromâne o mega, la persoana întâi a prezentului, ală- 
turi de zo meg «merg ». Acest -a final adăugat provine din combinaţii 
ca zo meg aclo «merg acolo», care au putut fi analizate ca zo mega 
clo, căci la Istroromâni un a iniţial neaccentuat dispare adesea și ală- 
turi de aclo se întâlneşte, chiar mai des, forma clo. Înstructive sunt 
şi cazurile împrumuturilor străine înțelese și analizate greșit. Acu- 
zative formate cu dezinenţa -t în ungurește, precum bit (dela bu), 
kaput (dela kapu), terhet (dela terh) au fost luate de Români — care 
formează în același fel acuzativul şi nominativul — drept nominative : 
but, câput, târhat. Invers, ung. csoport a fost considerat ca acuzativ 
și s'a format dela el un nominativ — inexistent în ungurește — 
ciopor. La aceste exemple date de N. DnRăcanv (DR. IV, 754) 
se mai poate adăuga 1smă din ung. îzmat, considerat ca acuzativ 
(DR. VII 17) 

Dintre diferitele definiții ce s'au dat «cuvântului » cea mai po- 
trivită ni se pare cea din Dicţionarul Academiei: grup de sunete 
(mai rar un singur sunet) pe care putem să-l obținem prin analiza 

unei fraze şi care reprezintă ultima unitate independentă cu același 
înțeles (sau înţelesuri) pentru toți membrii unei comunităţi lin- 
guistice,. 


56. Ceea ce face ca definirea lui «cuvânt» să fie atât de ane- 
voiasă, e mai întâi împrejurarea că definiția vrea să stabilească 
hotare clare acolo unde ele nu există. 

A. MEILLET a arătat (în Linguistique historique et linguistique 
generale, vol. II, p. 9—13) că în franțuzește noțiunii «lup » îi 
corespunde cuvântul loup, care e invariabil și deci poate fi analizat 
subt această formă unică din orice frază în care e întrebuințat. « În 
latineşte, dimpotrivă, nu există niciun cuvânt care să însemneze 
«lup ». Dacă vrem să zicem că lu pul a venit, avem forma lu- 
pus; dacă vedem lupii, lupos; un număr mare de lupi: 
luporum ; am făcut ceva pentru lu pi: lupis, etc. Niciuna din 
formele acestea nu poate fi considerată mai mult decât celelalte ca 
nume al lupului». În românește e ca în latineşte. Noi nu avem o 
tormă-tip pentru noţiunea « lup », ci mai multe forme — după rolul 
pe care cuvântul îl are în frază — dintre care însă fiecare deşteaptă, 
deodată cu ideea funcţiunii morfologice, imaginea lupului, aceeași 
în toate « cazurile ». 


Dacă în Dicţionarul enciclopedic + Cartea Românească », în dreptul figurei 
Care reprezintă animalul, se găseşte — ca şi în titlul articolului — forma lup, 
aceasta e o pură convenţie a dicţionarelor noastre, nevoite să aleagă o singură 
formă. 'Tot astfel, la verbe, se alege forma infinitivului, îndreptăţită oarecum 
să fie considerată ca formă-tip, fiind singura care nu implică ideea de timp, mod, 
număr și persoană, ca celelalte forme verbale. Cât de puţin se acopere însă 
infinitivul cu forma-tip se vede din dialectul aromân, unde el nu există de loc 
şi unde ideea cuprinsă de «a cânta » sau «a dormi » trebue redată printr'o formă 
a verbului finit. 


57. Ar fi greşit să deducem, din cauză că în românește nu 
suntem în stare să arătăm care e forma-tip corespunzătoare unui 
substantiv sau verb, că în mintea subiectelor vorbitoare nu există 
abstracțiunea care implică în sine toate formele flexionare ale unui 
Cuvânt variabil. Aceste forme se pot asemăna cu expresiile diferite 
pe care le are faţa cuiva. Deși expresia feții unui prieten nu este 
aceeași totdeauna, sunt totuși în stare să-mi evoc ori şi când fața lui. 

Precum cuvântul e analizat din frază, astfel tulpina poate fi ana- 
lizată, prin eliminarea succesivă a tuturor elementelor dezinenţiale 
sau derivative, din diferitele forme flexionare sau derivate ale unui 
cuvânt. Delimitarea tulpinei o facem fără greutate, conduși de sim- 
ţul nostru analitic înnăscut. Greutatea se iveşte iarăși numai în mo- 
mentul când vrem să definim ce e « tulpina », « dezinența » sau « afi- 
xul » şi când căutăm să precizăm cu termeni tehnici linguistici pro- 
cesul psihologic ce se petrece în mintea subiectului vorbitor în 
momentul când analizează tulpina unui cuvânt. Numirea pe care 
linguistul e nevoit s'o inventeze, naște de obiceiu ea însăşi idei 
greşite, iar îngrădirea în definiții exclude nuanțele care 
alcătuesc supleţea limbii. 


Întradevăr, începând cu dhâtu «lege » din gramaticile sanscrite şi trecând 
la 6wuara—radices ale pramaticilor greco-latini, vedem că în mod fatal 
numirea introdusă de filolog se întemeiază pe o metaforă şi implică deci o idee 
preconcepută. Ideea aceasta era în consonanță cu concepţia de organism viu 
pe care o aveau unii despre limbă, și care a condus la părerea şcolii romantice, 
că la începutul graiului omenesc nu existau propoziţii ci «rădăcini ». Azi nu 
mai sunt mulți care să creadă acest lucru, dar mulţi linguiști continuă să fie 
convinși, cu POTT, că «rădăcina » în linguistică este, ca «rădăcina» în mate- 
matici, o abstracţiune creată numai de învăţaţi, spre a le înlesni operaţiunile 
cu noțiuni ireale, şi că acestei abstracţiuni nu-i corespunde nimic în mintea 
subiectului vorbitor. Dar puterea de abstracțiune nu e o prerogativă a lingui- 
stului, ci ea se găseşte, în măsură mai mare decât o admit unii, la orice subiect 
vorbitor, la copii ca şi la analfabeți. 

Aceeaşi abstracţiune pe care o face cercetătorul științific, se realizează în sub- 
conştientul individului vorbitor atunci când, dintr'un număr oarecare de forme 
morfologice şi derivate ale aceluiași cuvânt, extrage, prin analiză, complexul 
de sunete, care nu mai poate fi redus fără ca ideea fundamentală să devină neîn- 
ţeleasă; această idee fundamentală, strâns legată de un complex de sunete, apare, 
uneori nuanţată și variată, în toată seria formelor morfologice și derivative. Mai 
potrivit decât « rădăcină » — din care « crește » cuvântul — este, dacă menţinem 
expresia figurată, cel de tulpină: partea esenţială și văzută, care rămâne 
după ce am despoiat copacul de crengi sau cuvântul de dezinenţe și afixe. 


Am putea defini deci « tulpina » ca un sunet sau un grup de sunete, 
constant în simţul unei limbi, care se repetă în toate formele flexionare 
sau în toate cuvintele aparținând aceleiaşi familii semantice. (DR. 
VI 217). Cu o rezervă totuşi. Precum cuvântul lup implică toate 
celelalte forme flexionare, tulpina unui cuvânt nu e în mintea noastră 
numai un complex fix de sunete, ci acest complex împreună cu 

toate modificările formale care se produc în momentul 
Jlexiunii sau derivării. Din familia porc, porci, porcar, porcărie, poarcă, 
Purcel... tulpina e porc împreună cu toate morfonemele 
cărora se datoresc variantele poră, poare, pure şi pură. Pe de altă 
parte, sufixele din adunătură, muietură, acritură, borîtură şi umplu- 
tură, deși apar sub formele -dtură, -etură, -itură, -îtură și -utură, 
sunt nu numai din punct de vedere evolutiv (e din d după palatală, î din 
i după 7), ci și static, pentru interpretarea pe care o dăm astăzi limbii 
noastre, «același sufix ». Căci vorbitorul nu păstrează în mintea 
lui numai materialul din care poate analiza, în orice moment, 
abstracțiunile «tulpină » şi «sufix», ci şi toate morfonemele 
care apar atunci când sufixul se leagă de tulpină. (DR. VI, 219). 


58. A doua cauză care face atât de grea definiția « cuvântului », 
este tendința noastră de a căuta să facem deosebiri între « cuvânt » 
şi «fraza» din care face parte, sau să stabilim o ierarhie între 
aceste două noțiuni. În realitate o deosebire esențială nu există, 
iar raportul între cuvânt și frază nu-i cel de subordonare, ci de coor- 
donare. Cuvântul nu-i decât o tormulă simplă pentru un complex 
de idei, ca și fraza. Când zic despre găină că clocește, spun același 
lucru, dar mai pe scurt, ca şi când aș zice că stă pe ouă ca să scoată 
pui. Cel ce traduce dintro limbă întralta, își dă seama cât de greu 
este uneori să găsești în limba proprie echivalente pentru cuvinte 
străine: adesea ești silit să le redai prin propoziţii întregi. Bogăția 
ȘI expresivitatea unei limbi stă în mare parte în putinţa de a reda idei 
cât mai variate prin asemenea formule simple, în loc de a le circum- 
scrie prin fraze. 

Dacă ne dăm exact seama de complexul de idei cuprins întrun 
cuvânt, înțelegem şi multe din evoluţiile de înţeles, datorite faptului 
că o notă secundară din acest complex de note e ridicată la rangul de 
notă principală, sau, invers, că notele esentiale la origine se pălesc cu 
timpul și pot chiar dispărea cu totul. Precum arată etimologia, sensul 
originar al verbului a câra era «a pune marfa în car spre a o 
transporta dintr'un loc într'altul ». Dacă nota principală «car» 
devine notă accesorie, iar pe primul plan al atenției se ridică 
nota « transportului », pot zice şi am cărat cu roaba sau cu calul. O 
mulţime de alte exemple de acest fel vom întâlni în volumul despre 
Cugetarea  linguistică. 

Am arătat mai sus ($ 9) ce rol mare are, în desvoltarea seman- 
tică a unui cuvânt, contagiunea: a aprinde are sensul actual 
numai fiindcă ideea originară de «a aprinde» s'a pătruns de ideea 
cuvântului foc, cu care se găsea în tovărășie. Chiar și sufixul se poate 
contagia de radicalul cu care se găsește adesea în unire. Cuvântul 
nu € întrebuințat singur, ci în legătură cu alte cuvinte, iar prin con- 
tactul cu ele «se ia» și pe el ceva din coloarea acestora. Cuvântul 
nu e un calup, în care ideea să se toarne astfel încât să încapă exact 
în el, ci o formă dintr'un material mlădios, care se adaptează conţi- 
nutului, primind în sine și bucăţi din conţinutul cuvintelor înveci- 
nate. « Limba m'are oase, ca să se mlădie după gând», zice un pro- 
verb popular. Nici chiar cuvinte cu un înțeles atât de precis, ca 
bou, mămâhgă sau ca numeralul do:, nu au numai un singur sens. 
Eşti un bou însemnează tești un prost», eo mămăligă va să 
zică că e «moale», iar două trei lemne va să zică «câteva, pu- 
ține lemne». Întrebuinţând o idee mai veche, K. v. ETT- 
MAYER (Uber das Wesen der Dialekthildung, 1927, p. 77) face deo- 
sebire între « sensul » (germ. « Sinn ») și ( însemnarea » (germ. « Be- 
deutung ») unui cuvânt, adică între ideea pe care o deșteaptă în cineva 
cuvântul rostit singur și între ideea aceasta modificată prin cuvin- 
tele în vecinătatea cărora se găsește în frază. 


59. În asemenea împrejurări e dela sine înţeles că interpretarea 
pe care o dă ascultătorul cuvântului auzit joacă un rol deosebit de 
mare și explică în mare parte desvoltările semantice ale cuvintelor. 

Cele dintâi limbi pe care istoria ni le-a păstrat, apar bogate și 
cu construcții gramaticale complicate; din cele mai vechi timpuri 
cuvintele în împerecherea lor nu sunt numai niște căi drepte, pe 
care gândurile să poată călători dela om la om, ci ne apar adesea 
ca drumuri șerpuitoare, cu legături multiple între ele, pe marginea 
cărora cresc flori parfumate şi boschete tăinuite, în care gândul 
să se poată ascunde la nevoie. Moştenind dela părinți aceste căi 
bătătorite de generaţii întregi, noi nu umblăm cu gândurile noastre 
pe ele pasivi, ci fiecare subiect grăitor e singur un inginer de poduri 
și şosele, contribuind la întreținerea şi lărgirea lor și găsind poteci 
nouă de legătură între cele vechi. Nu există trecător, oricât de umil, 
care să nu fi lăsat în trecere o urmă pe aceste căi, nu e minte gândi- 
toare şi inimă simțitoare să nu fi contribuit la sporirea limbii. 

La postul de recepţie nu stă un străin, ci cineva care vorbește 
aceeași limbă ca și emitentul şi e deci în stare să umple cu fantazia 
sa lacunele din comunicarea ce i se face. Uneori el înțelege greşit, 
sau alt fel decât a înțeles cel dela postul de emisiune. Interpretând 
cuvântul în felul său, el îşi îmbogățește tezaurul lexical cu înțele- 
suri nouă. 

Câteva exemple arată ce voim să spunem. 

Verbul a rade are — după cum complementul e «părul» sau 
«pielea » — două nuanţe de sens: «a tăia părul cu briciul» și 
«a curăţi pielea de păr cu briciul». Mi-am ras barba însem- 
nează în mintea celui dela postul de emisiune «mi-am tăiat cu bri- 
ciul părul crescut pe bărbie». Cel dela postul de emisiune poate 
înțelege pe a rade în celălalt sens și să interpreteze « mi-au curăţit 
bărbia de păr ». Din această nouă interpretare se naște noua ecuaţie: 
barbă — bărbie. 

Metonimia nu e în cele mai multe cazuri, ca metafora, 
o figură pe care o face vorbitorul spre a da mai multă coloare expre- 
sivă spuselor sale, ci rezultatul unei interpretări nouă la postul de 
recepție. Când întrebuințez cuvântul masă pentru «mâncare » sau 
lumină pentru « lumânare » o fac fiindcă am dat o interpretare figu- 
rată frazelor: mi sa făcut rău ieri la masă gândită: «pe când stă- 
team la masă » şi înțeleasă: «în timpul mâncării » Și am lucrat la 
lumină, gândit ca germanul: ich arbeitete beim Licht și înţeles 
ca germanul Kerze. 

Pe când prepoziţia de avea încă înțelesul lui « din », expresia nu 
pleca de loc însemna « nu pleca din loc ». Acest de Joc a putut fi inter- 
pretat ca o întărire a negaţiunii, întocmai ca rien franțuzesc (din lat. 
rem), care într'o frază ca je ne fais rien însemna la origine «nu fac 
(niciun) lucru ». Astfel nu pleca de loc a ajuns să însemneze: « în 
niciun caz». 

Sensul unui cuvânt poate varia după punctul de vedere asupra 
căruia te-ai fixat. Când doctorul în zice că a să te faci bine, cu- 
Vântul bine îl interpretezi ca «sănătos». 

În unele regiuni — de ex. în Bucovina — oamenii când se în- 
tâlnesc în biserică se sărută. Obiceiul de a se săruta, când se văd, 
îl mai au la noi şi femeile. Aşa se explică de ce « salutarea » şi « sărutarea » 
s'au putut confunda în românește, ca și în alte limbi de altminteri (de 
eX. în spaniolă sau în bulgăreşte). Originea lui săruta e latinescul salutare. 

Când un cuvânt primește un sens nou, acest înțeles nou îl intro- 
ducem sau îl simțim de obiceiu şi în locuţiunile care mai păstrează 
accepțiunea veche. Astfel a cere, care vine din latinescul guaerere, 
însemna la început «a căuta », sens pe care îl avea în limba veche 
(laudă Domnul ce cer el = Dumnezeu laudă pe cei care îl caută) 
și-l are până azi în dialectul istroromân și meglenoromân. Mai târziu 
însă a ajuns să însemneze ceea ce Francezul exprimă prin « demander » 
și cu acest sens nou îl interpretăm și într'o frază ca: grâul a început 
să se ceară, pe care l-am traduce în franțuzește «ă âtre demande», 
deși în expresia aceasta se păstrează sensul vechiu: «ă &tre cherche », 
ca și în proverbul popular unde se găsește frâul, se cere (în variante : 
se caută) și calul. 

Și diferențierile de sens sunt de cele mai multe ori 
rezultatul unor interpretări individuale, care pot deveni apoi mai 
mult sau mai puţin colective. Astfel în regiunile vestice cuvântul 
inimă are pe alocuri forma îrmă. Alături de această formă, pătrunde 
în graiul dela țară forma literară însmă, care pentru cei deprinşi să 
zică îrmă e alt cuvânt. Morăreasa din Valea Ierii mi-a explicat: 
«inima e cea care bate în piept, îrma e cea care te doare; domnii 
îi zic stomah». Cuvântul vechiu a rămas deci în expresia populară 
mă doare irma. 

Am arătat în DR. II, 62 un caz analog. În limba literară se con- 
jugă eu lucrez, tu lucrezi, el lucrează. .., prin Ardeal se zice eu lucru, 
tu lucri, el lucră... Formele din urmă sunt cele obșnuite în familia 
mea; numai eu, subt inflența limbii literare, rostesc, de câţiva ani 
încoace, de când mi-am dat seama de această deosebire, lucrez, 
Copila mea, auzind dela mumă-sa lucru și dela mine lucrez, făcea, 
când era mică, următoarea distincție: lucru pentru lucrul manual 
(cusutul, gătitul, direticatul), lucrez pentru lucrul la biurou, unde 
mă vedea de obiceiu pe mine. De aceea odată, când m'am dus în 
grădină, «să lucrez » la straturile cu legume, ea m'a corectat: «'Te 
duci să lucri, căci ţi-ai luat lopata !». 

Asemenea interpretări nu se restrâng la partea semantică a cuvin- 
telor, ci și la întrebuinţarea lor sintactică sau frazeologică. Instruc- 
tiv în privința aceasta e cazul lui dânsul, care în cursul timpului a 
devenit egal cu el. Devenite sinonime, s'a simţit trebuinţa unei 
diferențieri. Pentru mine, dânsul, dânsa e mai respectuos decât el, ea. 
Vorbind despre bună-mea ziceam totdeauna dânsa ; vorbind despre 

un prieten, ziceam el. Această distincție am întâlnit-o şi la alți cu- 
noscuți, din regiuni foarte deosebite. Când aud pe un Moldovean 
zicând despre masă că a căzut ceva subt dânsa sau despre pisică 
că sa jucat cu dânsa, mi se pare foarte nepotrivit. Moldovenii nu-şi 
dau seama, în ce condiții întrebuințează pe dânsul și pe el, deşi o fac 
după o regulă sintactică foarte consecventă: dânsul are locul după 
prepoziție, el în alte cazuri. Această regulă sintactică sa născut 
printr'o largă interpretare a uzului vechiu de a întrebuința pe dânsul 
după prepoziția a (mai târziu a). Se zicea mă duc (Ia-dânsul (lat. 
ad ipsum îllum), dar mă duc cu-nusul (lat. cum îpso îllo). Mai pe urmă 
s'a zis şi mă duc cu dânsul, iar prin generalizare, dânsul a înlocuit 
pe el după oricare prepoziție. 

Tot astfel, după ce deosebirea între omul bun și omul cel bun 
a început să dispară, vedem cum Românul, reinterpretând materialul 
său linguistic, începe să stabilească o regulă nouă sintactică, sau 
cel puţin o preferinţă de a întrebuința pe cel atunci când atributul 
nu e un adjectiv simplu, ci o construcție perifrastică: pânea albă, 
dar pânea cea de toate zilele ; ceasul înaintat, dar până la ceasul cel 
de moarte. 

Salutul, la întâlnire sau la despărțire, era ziua bună sau — cu 
topică afectivă — bună ziua. După ce, prin deasă întrebuințare, 
nota afectivă a început să dispară la bună ziua, cele două feluri 
de a se saluta au devenit și din punct de vedere stilistic sinonime. 
Diferenţierea n'a întârziat: în unele regiuni se zice bună ziua la 
întâlnire și ziua bună la plecare sau, în altele, cel ce salută mai în- 
tâiu zice bună ziua, iar cel ce răspunde, zice ziua bună. 

În $ 46 am arătat că interpretarea materialului linguistic poate 
duce și la ivirea unor legi fonologice nouă. 


II. LUNGIMEA DE UNDĂ 


60. Înainte de a trece dela postul de recepție la cel de emisiune, 
vom vorbi despre lungimea de undă, fără de care înțele- 
gerea între cele două posturi nu e imaginabilă. Între vorbitor şi 
ascultător trebue să existe consensul tacit de a întrebuința fiecare 
mijloacele de exprimare pe care le-ar folosi și celălalt în situații 
asemănătoare; se cere ca ascultătorul să fie pregătit să completeze 
din materialul său propriu de limbă ceea ce vorbitorul n'a izbutit 

să exprime desăvârşit sau a crezut că e de prisos să o facă, fiind 
sigur că interlocutorul său îl va « ghici » şi atunci când întrebuin- 
țează aluzii sau nu-și desvoltă gândul până la ultimul amănunt. 
Între vorbitor şi ascultător trebue stabilită o legătură sufletească, 
o concordanță, un paralelism conceptual și afectiv. 


61. Înainte de toate avem, ca mijloc de legătură cu ascultătorul, 
apelul, care se poate asemăna cu alo, alo / cu care începem o conver- 
saţie telefonică. Interjecţiile de felul lui md, fă, bre, hăi..., sau cele 
prezentative, ca na, tan, iată... sunt asemenea apeluri. 
Evoluţia de sens pe care a suferit-o în românește adică, interjecție, 
care în limba veche însemna «iată», iar azi introduce, ca anume, 
o explicație următoare, arată cum asemenea simple apeluri pot primi 
un rol sintactic mai desvoltat. 

Interjecţia poate avea, ca şi intonaţia sau gestul, rolul de a împru- 
muta unei forme verbale caracterul ei modal. Forma pleacă devine 
un «mod» verbal în momentul când tonul ridicat sau gestul cu 
mâna întinsă trădează că nu avem a face cu constatarea redată în 
franţuzește prin «il sen va», ci cu ordinul «va-ten». Dacă ridic 
umărul, imperativul pleacă nu mai e o poruncă, ci exprimă ideea 
că «mam nimic împotriva plecării tale ». Asemenea gesturi pot fi 
înlocuite prin interjecţii: ian pleacă sau hai pleacă ! exprimă nerăb- 
darea vorbitorului de a-și vedea interlocutorul plecat. La întrebări, 
oare pleacă? trădează atitudinea de nedumerire a vorbitorului. 

În Dicţionarul Academiei s'a arătat că ba nu era la origine o par- 
ticulă negativă, ci preciza numai, într'o convorbire, că punctul de 
vedere al celui ce răspunde e altul decât al vorbitorului: Ar fi bine 
să nu mai amânâm plecarea. — Ba da, so amânăm. — Ba nu, chiar 
acum să pornim. "Lot astfel da preciza, la origine, numai atitudinea 
de nerăbdare sau nedumerire a celui ce poruncea sau întreba ceva: 
Da pleacă odată! Da nu pleacă și el? Apăsarea asupra cuvântului 
lângă care se așeza da, a făcut să devină — chiar la Slavii dela care 
l-am împrumutat — particulă afirmativă: Merită disprețul, da dis- 
pretul tâu ! Apoi: Merită disprețul tâu? — Da! 

În locul interjecţiilor mă, fă, etc. — sau alături de ele — numele 
persoanei căreia ne adresăm poate fi întovărășit de un morfem dezi- 
nenţial : alături de mă Miha, avem — cum am mai spus în $ 21 — 
Ioane sau mă loane. Asemenea forme se numesc voealtive; 

gramatica clasică le aşează între cazurile declinări. Ele se aud atât 
de des în limbă, încât forma de vocativ poate deveni forma generală 
a numelor proprii: pe lângă Petru avem — și la nominativ — Petre, 
iar dacă în loc de Ioan se aude mai adesea Ion, este fiindcă dela vo- 
cativul Joane s'a format un nominativ nou Jon (ca doamne-domn). 

Propunându-ne să studiem mai de aproape vocativul românesc 
în volumul despre « Organizaţia limbii », relevăm aici numai două 
fenomene interesante: 

d) În opoziţie cu numele de fiinţe, care formează vocativul 
cu dezinențe sau cu interjecţii, animalele le chemăm de obiceiu cu 
elemente lexicale deosebite. Într'adevăr, vocativul dela câne este 
în românește cuțu, dela porc e celu — Porcule zicem unui om, când 
îl asemănăm cu acest animal — dela gâscă e kba-lkba, etc. Asemenea 
elemente lexicale sunt sau de origine onomatopeică (de ex. cuțu, 
răspândit în foarte multe limbi) sau scurtări ale nominativelor arti- 
culate (celu din purcelu) sau — precum a arătat V. BOGREA în 
DR. 1, 78—79 — însuși numele animalului întraltă limbă: auzind 
pe Unguri — mari cultivatori de gâște — că chiamă aceste pasări 
cu însuși cuvântul care însemnează gâscă (hba), i-au imitat și Ro- 
mânii. Pentru alungarea animalelor limba are alte elemente lexi- 
cale: țiba / hi! etc. 

b) La plural, vocativul — masculin şi feminin — are forma da- 
tivului articulat: băieţilor, fetelor ! Precum am arătat aiurea, acest 
vocativ necunoscut dialectelor transdanubiene, s'a născut, prin 
interpretare nouă, din construcții ca spun vouă, fraților creștini, să 
vă pocăiți ! — în care fraţilor creștini e o apoziție a lui vouă prece- 
dent, deci acordat cu el. Trebuinţa de a avea şi la plural pentru vo- 
cativ o formă dezinenţială deosebită de a nominativului, a făcut ca 
din graiul solemn al cazaniilor, acest fraților să intre — însă numai 
în vremuri relativ recente și numai încetul cu încetul — şi în limba 
curentă. 


Tot prin dezinenţe deosebite se distinge apelul verbal, adică 
imperativul, pe care gramatica clasică îl socoteşte între moduri. 
Cât de strânsă e legătura între vocativ ȘI imperativ, sau între impe- 
rativ și interjecție, se vede, între altele, din faptul că și unul și altul 
sunt întovărășite de interjecţii (Ioane bre! şi vino bre!), din îm- 
prejurarea că un morfem care indică vocativul poate trece ca morfem 

al imperativului şi că o interjecție — invariabilă dela natură — poate 
primi dezinența imperativului. Cazul dintâi s'a întâmplat cu impe- 
rativele vind ! şi vino /] sau adă / şi ado ! care au primit dezinența 
de vocativ dela soră şi soro ; cazul al doilea îl întâlnim la Paidem / 
şi haideţi ! variante des întrebuințate pentru haide! Întâlnim şi 
cazul invers, ca un imperativ să devină simplă interjecţie. Acesta 
e bunăoară cazul lui uz, scurtat din uzte (iar acesta din uztă-te) sau 
a vechiului blem, păstrat încă în Maramureş cu sensul germanului 
«auf! ». Acest Blem era la origine un imperativ, cu înțelesul de «să 
plecăm » şi continuă pe latinescul ambulemus. 


62. Un caz special e cel al invocativelor. Pentru ca să subliniezi, 
stilistic, comunicarea, invoci mărturia cuiva, atrăgându-l în cercul 
imediat al preocupărilor tale şi apelând la el, ca să-ţi confirme cele 
spuse sau cel puțin să nu mai fie un «el» desinteresat, ci să devină 
un «tu» pe care-l poți cita ca martor. 

lată câteva exemple. 

Din Basmele lui MERA: « Se pun dracii pe lucru şi dâ-i și dă-, 
pe întrecute şi a doua zi... erau dealul și valea una». Alt exemplu 
din Poveștile lui I. PoP-RETEGANUL: « Îndată se dă călugărul 
peste cap şi se face fecior, iar mânăstirea fată ca mai nainte, și—du-te 
copile ! » (vol. Î, p. 38). Acest imperativ + vocativ, prin care povesti- 
torul se adresează direct persoanelor despre care vorbește, e cu mult 
mai plastic decât «şi plecară imediat amândoi », precum ar fi zis 
un povestitor cu mai puțin temperament. Dintr'o nuvelă de M. 
SADOVEANU: « Mai stăm noi o leacă şi pe urmă, numai s'arată, 
mâi tată, o groază de mistreți » (Sâmdânătorul, II, 603). Povestitorul 
simțind încă groaza pe care i-au pricinuit-o mistreții apăruţi pe 
neașteptate, invocă — şi când povesteşte — ajutorul tatălui său, pe 
care îl chema în copilărie de câte ori se simția ameninţat. Din Amin- 
tirile lui CREANGĂ (p. 28): « Nici tu junghiu, nici tu friguri, nicio 
altă boală nu s'a lipit de noi ». Această lipsă de acord între fu — prin 
care citează vorbitorul oarecum înaintea sa boalele, ca să se răfuiască 
cu ele — și între sa lipit, la persoana a treia, e de un mare efect 
stilistic. 

Cel mai obişnuit fel de invocative este al puterii divine. Doamne ? 
a devenit expresia curentă care arată minunarea (Doamne, că fru- 
moasă mai este |), iar dragă Doamne e o locuţiune aproape sinonimă 

cu «chipurile» (Eram și noi, dragă Doamne, cu mustăți, intrasem 
în lume. M. SADOVEANU, Sămănătorul, III, 234); 

În poezia populară română e caracteristică invocarea frunzei 
verzi la început; mai rare sunt invocări ca acel plin de sonorități 
mugur, mugurel, sau florile dalbe care se întrebuințează ca refren, 
ultimul în colinde. 

Foarte obișnuită este pomenirea dracului — și nu numai subt 
forma de vocativ, ci mai ales subt cea de « caz general », după o parti- 
culă intrebătoare. Am întrebat pe câţiva profesori de limba română, 
deprinși cu analiza gramaticală, cum își explică geneza unor ex- 
presii ca: ce dracu (sau naiba sau focul sau păcatele) faci ? sau: ce 
naiba are dulapul acesta de nu se deschide ? "Toţi le consideră eliptice. 
Cea dintâi s'ar fi născut din: ce— dracu să te ia !— faci ?, cea de a 
doua ar fi o exprimare abreviată a întrebării: ce are dulapul ? şi în 
același timp a răspunsului: naiba știe (că eu nu știu) ! Noi credem 
că avem a face cu cazuri de brevilocvenţă, ca altele, pe care le vom 
discuta îndată. În rezerva mintală a Românului, deprins să dea frâu 
liber sentimentelor sale — precum dovedesc mai ales înjurăturile 
pe care le întrebuințează atât de des — există o mulțime de expresii 
ca cele cu care profesorii de română au încercat să completeze fra- 
zele considerate de ei ca eliptice. Câte un dracu să te îa ! îi «scapă » 
adesea Românului mânios; naiba ştie ! celui nedumirit. Dela ase- 
menea exclamațiuni, care trădează mânia, necazul, plictiseala, con- 
trarietatea şi alte sentimente pe care le exprimă foarte des, cuvinte 
ca dracu, naiba, focul, păcatele, etc. sau im pregnat cu un con- 
ţinut de natură afectivă, sau contagiat atât de mult, încât 
au ajuns la urmă să-şi piardă înţelesul originar şi să devină simple 
instrumente stilistice spre a exprima mânia, necazul, 
contrarietatea, plictiseala, etc. 


63. În loc de apelul alo, alo / întrebuințat la începutul conver- 
saţiilor telefonice, avem la radioemisiune un semnal. Cu primele 
tacturi din marșul « Pe-al nostru steag e scris unire », cu care semna- 
lizează Radio București emisiunea, se pot asemăna cuvintele-semnale 
pe care le întrebuințează limba spre a orienta pe ascultător. 

Între acestea cel mai interesant este fără îndoială articolul, o 
inovație linguistică pe care n'o cunosc nici chiar limbi atât de evo- 
luate ca cea latină. Articolul se poate asemăna cu tablele indica- 

toare pe care călătorul le găsește la intrarea sau ieșirea dintr'o loca- 
litate, având însemnat pe ele numele comunei, distanța dela sau 
până la localitatea următoare şi, când se despart mai multe dru- 
muri, direcţia pe care trebue să apuce. 

Rostul articolului în limbă nu este altul decât să prevină pe 
ascultător —să semnalizeze—că persoana sau lucrul de 
care e vorba nu este un «novum), ci un cineva sau ceva cunoscut 
de toată lumea ori persoana sau lucrul despre care a fost vorba în 
cele precedente : A fost odată un împărat. Împăratul avea două fete. 
Fetele aveau și ele copii. Dacă persoanele sau lucrurile nu ne sunt cu- 
noscute din cele precedente, articolul ne previne că imediat va urma 
o determinare a lor, că vom afla imediat de cine sau de ce e vorba: 
Împăratul Yaponiei a declarat războiu Chinei. 


64. Pronumele demonstrativ, din care sa născut articolul în 
cele mai multe limbi, este mijlocul linguistic care înlocuește ară- 
tarea printr'un gest cu mâna. Când un adult zice: păpușa aceasta, 
traduce cu vorbe ceea ce un copil exprimă prin cuvântul pupa spre 
care arată cu mâna. (Dacă adultul face și gestul arătător când zice 
păpuşa aceasta, aceasta însemnează o demonstraţie pleonastică şi e o 
rămășiță din graiul său copilăresc sau o relictă din vremea când 
omul se găsea pe o treaptă culturală primitivă). Între mijloacele 
de orientare trebue socotită și demonstraţia prin cuvinte care înlo- 
cuesc gesturile (deixis). 

Prin pronumele demonstrative indicăm persoana 
sau obiectul asupra căruia ne îndreptăm atenţia, cerând și ascultăto- 
rilor noștri să facă același lucru. Acela e un «el acolo (încotro arăt) ». 
Această demonstraţie poate servi, ca și articolul, spre a indivi- 
dualiza: în pomul acela a crescut strâmb e vorba de un exemplar 
de pom, în opoziţie cu genul sau specia la care mă gândesc când zic 
pom să crească până în cer, nu s'a văzut. 'Lot ca articolul, pronumele 
demonstrativ poate substantiva un adjectiv. Numele popular 
al sifilisului e cel pierit ; în loc de albu 1 ochilor se zice în unele re- 
giuni ma pâht în cel alb sau se uită numai cu al alb (Cf. ALR, 
1 24/3888, 24/825). 

Interesant e rolul de morfem sau instrument gramatical pe care 
îl iau unele adverbe demonstrative. Astfel ecce (eccum) 
latin a devenit un element întăritor pentru adverbe şi pronume; 

îl găsim în partea dintâi a lui aci, acolo, acest, acel, etc. Compusele 
cu asemenea demonstrative se decolorează în curând Şi pierd, prin 
banalizare, din pregnanța lor. Exemplul adverbului demonstrativ 
illac e edificator în privinţa aceasta. Precum celui-lă cuprinde în fran- 
țuzește o demonstrație mai accentuată decât celui, tot astfel acela 
(scos în evidență mai întâiu prin demonstraţia eccum, pus înainte, 
apoi prin îllac, întrebuințat enclitic) era la origine mai expresiv decât 
acel. Cu timpul însă nota întăritoare dată de demonstraţia adăugată, 
zilac, S'a şters cu totul şi acela a devenit sinonim cu acel, (Ca de 
obiceiu în asemenea cazuri, a intervenit, printr'o nouă inter- 
pretare, o diferenţiere, care însă nu mai e semantică, cum era 
la început, ci sintactică; s'a stabilit adică topica acel om, dar omul 
acela). 

Același zllac servea să întărească sensul prepoziţiei locale a (din 
lat. ad). Când se zicea — precum se mai zice pe alocuri și astăzi — 
mergem a munte, prepoziția a arăta numai direcția. Spre a da o preci- 
ziune mai mare, s'a spus mergem la a munte, adică « acolo la munte ». 
Din contracțiunea celor doi a învecinați s'a născut mergem la munte 
(ca clasa doua din clasa a doua); prin automatizare, prepoziția la 
(din la + a) a înlocuit pe a (păstrat numai în expresii ca acasă, amoiu, 
«amurg, aminte, a vânat, etc.). 


65. Demonstrația este adesea o simplă referire la cele anterioare: 
în aceste condiții (adică în condiţiile arătate mai nainte) nu mă 
învoiesc. "Trebuința de a arăta spre cele precedente poate produce 
în unele limbi niște instrumente gramaticale cu o foarte deasă între- 
buințare, precum e en și y în limba franceză (de Pargent, j'en ai; 
â L'ecole, jy vas... ). Rolul important al anaforei în limbă a fost 
arătat în urmă mai ales de K. BUHLER (întemeiat în mare parte 
pe BRUGMANN) în a sa Sprachtheorie. Toţi oamenii sunt muritori. 
Caius e om. Deci Caius e muritor. Acest deci e anaforic. Anafora 
prin excelenţă, e după BUHLER, dela care am împrumutat şi exem- 
plul citat, relativul care. Când zic: Cânele latră, nu mușcă, 
am ridicat oarecum în fața ascultătorului meu doi pereți marcând 
două compartimente în care îl conduc. Când zic însă: cânele care 
latră nu muşcă, am prins cei doi pereți unul de altul cu un fel de 
scoabă. Care face, printr'o raportare la cele prece- 
dente, din două, un singur compartiment. 

Rolul cuvintelor anaforice e mare mai ales în româneşte. Noi 
nu putem zice, ca în nemțeşte Dick ruft man, ci numai pe tine te 
chiamă, cu intercalarea acelui te, care face legătura cu cele prece- 
dente. Cât de importantă e această legătură am arătat mai sus ($ 30), 
când am vorbit de evitarea echivocului: elementul anaforic o din 
sluga 0 chiamă stăpânul este instrumentul gramatical care deosebește 
complementul la acuzativ (sluga) de subiect (stăpânul). 'Lot astfel 
în exemple ca spitalul de ochi al Bucureștenilor, elementul anaforic 
al, prin acordul cu cuvântul anterior la care se raportă (spitalul), 
evită confuzia ce s'ar putea ivi dacă sar întrebuința, ca prin Mol- 
dova, numai prepoziţia a (care ar putea da prilej la interpretarea 
falsă: un spital pentru ochii Bucureștenilor). Întrebuințarea din nou 
şi subt forma conjunctă pe lângă cea absolută a pronumelui în cazuri 
ca pe tine te chiamă, lui i-a dat, etc., a putut să atragă după sine și 
alte întrebuințări pleonastice, precum dialectalul ma vd- 
zutu-mă, al treile(a) şi chiar şi arom. a tia «mie », la noi, a unora, etc. 


66. Afară de orientarea pe care ținem s'o dăm ascultătorilor 
noștri, prin apelul la atenţiunea lor, prin semnalizare, demonstraţie 
şi anaforă, ne mai putem adresa şi la simţul de orientare 
al interlocutorului nostru. În locul demonstraţiei ad oculos putem 
întrebuința o demonstraţie spre ochii lăuntrici ai celor dela postul 
de recepție, să facem ceea ce BUHLER numește « Deixis am Phan- 
tasma » (iSprachtheorie, p. 123), adică un apel la fantazia lor. 

Apelul acesta ţine seama de darul înnăscut al omului de a ghici 
din câteva aluzii gândul altuia. Zelul cu care un matematician caută 
soluția unor probleme, pasiunea pentru «cuvintele încrucișate » 
şi pentru deslegarea de șarade la atâţi cititori de reviste, farmecul 
ghicitorilor noastre populare, sunt probe indiscutabile despre existența 
unui asemenea dar și despre plăcerea de a-l pune în lucrare. Când 
nu găsesc în limbă un cuvânt pentru un anumit complex de repre- 
zentări — sau mi se pare că vorba prin care se redă de obiceiu acest 
complex nu e destul de evocativă — întrebuințez o metaforă. În loc 
de a numi ceva, numesc altceva, cu care acel ceva are o notă comună 
atât de izbitoare, încât ascultătorul meu, înțelegând comparaţia 
scurtată care se face, e în stare să întregească, din imaginaţia sa, 
notele rămase neexprimate. Cureluşă unsă prin iarbă ascunsă e ghi- 
citoarea pentru șarpe; nevăstuică e numirea metaforică a animalului 

grațios Mustella (ca în italienescul) donnola și în ungurescul holey 
«doamnă » (de unde al nostru kelge). Când vorbesc de buza unui vas 
sau a unei răni, sunt sigur că ascultătorul meu va elimina toate 
reprezentările cuprinse în cuvântul buză în sens propriu — precum 
reprezentarea unei mase cărnoase, a unor anumite mişcări, a co- 
lorii roşii, etc. —spre a reține una singură, cea de mărginire de 
jur împrejur a unei deschizături. Metafora odată înțeleasă, poate 
fi continuată: buzele răsfrânte ale unei oale. 

Cum un obiect poate avea mai multe feţe, el poate servi în ace- 
lași timp la serii întregi de metafore. Astfel gura e organul prin care 
introducem alimentele în corp. Prin asemănare vorbim şi de 
gura sacului, a pioniței, a fântânii, a prăpastiei. Dar gura e şi organul 
prin care vărsăm, sau scuipăm. De aceea oricine va înţe- 
lege expresii figurate ca Gurile Dunării, gura tunului, gura hornului, 
etc. Gura cu dinţii mai e şi organul cu care tăiem bucatele pe 
care vrem să le mâncăm, deci se zice și gura coasei = tăișul ei. Gura 
mai e şi organul vorbirei, de aceea se poate întrebuința în 
mod metaforic şi pentru « glas » (se aude numai gura lui), « gălăgie » 
(face gură), «ceartă» (a se lua în gură cu cineva), « vorbă, spusă » 
(gura satului), « lăudăroşie » (numai gura de el), «bârfitor » (gurile 
rele). În sfârșit, gura ca organ cu care săruți, a dat guriță 
«sărut » (ca în lat. osculum şi în alte limbi). 

Deoarece metafora este un izvor nesecat de îmbogăţire a tezau- 
rului lexical, ne vom ocupa pe larg de ea în volumul despre Gân- 
direa linguistică. Aici am vrea să accentuăm numai un singur lucru: 
deși vorbitorul găseşte la interlocutorul său o mare comprehensiune 
pentru asemenea figuri. totuși metaforele din orice limbă sunt de- 
pendente de anumite împrejurări locale, care fac ca unele din ele 
să fie mai gustate decât altele. Metafora face parte deci din specificul 
fiecărei limbi și reflectă, până la oarecare grad, împrejurările istorice, 


geografice şi sociale în care s'a desvoltat hkmba respectivă. H. HATz- 
FELD, în al său Leitfaden der vergleichenden Bedeutungslehre, arată 
că Latinii luau majoritatea metaforelor lor din vieața agricolă (cu- 
mulus « dâmb » primește sensul de « mulțime », fructuosus « plin de 
roade » devine « folositor »), Francezii din vieaţa erotică, Spaniolii 
din cea religioasă. Rolul mare pe care l-a avut la noi vieața pastorală 
se cunoaşte din metafore ca închegarea unui gând; oamenii 


se îmbulzesc, etc. 

Când zic cuiva să-și îa brânca de pe ceva, i-am asemănat 
mâna cu partea de jos a piciorului unui urs. Ascultătorul meu 
simte că această metaforă e numai o figură stilistică izvorită din 
dorința mea de a glumi sau de a-mi bate joc. Se poate 
însă întâmpla — ca de atâtea alte ori—că ceea ce era la început 
element stilistic, să se prefacă în element intelectual, ceea ce 
era ocazional, să devină obișnuit şi normă gramaticală. De fapt, 
vedem din harta noastră nr. 36, că într'o regiune din Nord-Vestul 
ţării (mai ales prin Bihor) se zice brâncă în loc de « mână », fără nicio 
notă afectivă. H. WELLMANN a arătat (într'o teză de licență) că 
același lucru s'a întâmplat cu franc. patte în punctele 396 și 398 
ale Atlasului linguistic francez (harta 796) şi cu rus. lapa «labă». 
Tot aşa s'a zis la început, în glumă sau în batjocură, festa adică 
«oală », în loc de caput. O parte mare din ţinuturile romanice numesc 
azi «capul», în sens propriu, testa (ital.), tete (franc.). 


67. Această întrebuințare «în glumă » sau «în batjocură » arată 
că omul, vorbind, nu urmăreşte numai scopul pur utilitar de a fi 
înțeles, ci urmează și unei predispoziții firești pentru glumă şi 
joacă. Când Românul zice despre cineva căa mâncat o bă- 
taie sau despre un beţiv că «are darul beţiei», el face apel la 
umorul celui ce-l ascultă. Precum scriitorul de comedii scoate și 
azi, ca acum două mii de ani, efecte nouă din acel guz pro quo atât 
de gustat de public, tot astfel vorbitorul face uz de metafore de na- 
tură glumeață: în loc de beat el zice afumat, aghezmuii, amnărit, 
câhi, cârpit, flecuit, piit, sfințit, tămâtat, trăsnit, turtit, sau îi zice 
celui amețit de băutură că s'a făcut cuc, a luat apă la cap, a luat lu- 
leaua Neamţului sau purceaua de coadă, a fost mușcat de limbă de 
albine, etc. Pe vremea când tunurile noastre erau cumpărate din Ger- 
mania, dela fabrica Krupp din Essen, cineva în cercurile ofițereşti, 
a zis în glumă, beat Krupp în loc de beat tun. Gluma a fost gustată și 
expresia beat crup a devenit curentă. Unui om așezat i se zice că e cu 
scaun la cap. Gluma dela baza acestei expresii neobişnuite consistă din 
asociaţia lui «așezat» (întrebuințat în mod figurat spre a arăta firea 
«liniștită » a cuiva) cu mobila pe care te aşezi, scaunul. Acest scaun a 
fost adus în legătură cu «cap», fiindcă omul așezat e și chibzuit și înțelept. 

K. JABERG, întrun studiu întitulat Spiel und Scherz în der 
Sprache (1930) a arătat ce variate schimbări de formă se produc 

în limbă mai ales la numirile de animale mici cu MiȘcări repezi, de 
obiceiu cu accent proparoxiton. Etimologii populare, fel de fel de 
asimilări şi disimilări, contaminări și confuzii de sens se produc 
împotriva normei tradiționale din simpla plăcere de a se juca cu 
astfel de numiri. În DR. IX, 433 ş. u. am arătat că asemenea transfor- 
mări glumeţe, care au dus până la forma cocoana chifterița, s'au 
petrecut la noi cu numele coropișniței. În DR. VIII, 127 ş. u. am 
căutat să dovedesc că ceea ce s'a petrecut cu a crăpa, care prin Mol- 
dova a ajuns să însemne «a mânca», se petrecuse odinioară cu lat. 
*rabidare, care dela sensul de «a turba » a ajuns la cel de «a răbda». 
Celui flămând i s'a zis, în glumă sau în bătaie de joc, na, crapă ! 
adică «na, mănâncă până vei crăpa »; celui setos, căruia i se refuza 
băutura, i s'a zis, în glumă sau în ciudă, «turbează»! Din cest rabd 
«turb » (de sete, ger, durere, etc.) a rezultat întrebuinţarea actuală, 
lipsită de orice notă glumeață sau afectivă, de «a îndura». 

Asemenea expresii caricaturale sunt destul de frec- 
vente și în alte limbi. Efectul produs de ele se bazează de obiceiu 
pe o exagerare (hiperbolă): se prăpădea de râs ; lucrează până-i sar 
ochii ; fuge mâncând pâmântul ; ciorba e ghiață (— rece) sau vale 
(= sa răcit) sau leșie (= fierbinte), etc. Cum asemenea expresii 
se uzează repede, mort de foame, de sete, etc. ajunge să însemneze 
« foarte flămând, însetoşat », etc. Grozav, strașnic, îngrozitor, etc. arată 
numai un grad mai înalt, pierzându-se cu totul ideea de « groază», 
încât I. "TEODOREANU vorbeşte în Medelenii lui (IL, 16) despre 
un trup îngrozitor de alb. 

« Der Mensch», zice L. SPITZER (Romanische Wortbildung, p. 136), «ist 
im allgemeinen witziger als der « ernste » Linguist ihn ansetzt: ein grosser Teil 
der Namengebung (auch der Ortsnamengebung) ist dem Humor neckfreudiger 
Menschen entsprungen. Man pflegt derlei in der Sprachwissenschaft entweder 
als Selbstverstăndlichkeit abzutun (etwa mit der Etikette « Scherzbildung » zu 
behaften) oder als der Analyse unfăhig zu betrachten. Beides ist falsch: denn 
auch der Witz ist eine Lebensfunktion des denkenden und sprechenden Men- 
schen, daher Objekt der wissenschaftlichen Analyse, und sein Wirken ist keines- 


wegs so selbstverstândlich wie rationalistisch und unpoetisch gerichtete Ge- 
lehrte vermeinen ». 


Cel ce a făcut în vieață călărie, ştie că dacă un cal se oprește în 
fața unui obstacol, nu e de vină calul, ci călărețul. Când cel ce-l 
călăreşte privește liniştit înaintea sa, având aerul că nici nu vede 
șanțul sau gardul, calul sare fără ezitare şi cu plăcere peste obstacol; 

când, dimpotrivă, călărețul se gândeşte că animalul de subt el are 
să se sperie sau să se codească de a sări, neliniștea sa se va transmite 
calului. Un poet care s'ar teme că figurile întrebuințate de el nu vor 
fi înţelese de cititori, riscă să devină cu adevărat neînțeles; când 
poetul are, dimpotrivă, sentimentul că expresia figurată a fost găsită 
întrun moment de fericită inspiraţie, el poate fi sigur că inspiraţia 
lui se va transmite asupra cititorului și-l va face apt ca să-l urmeze 
pe căile fantaziei lui înaripate. Ca acel fluid misterios care se re- 
varsă dela călăreț asupra calului, așa se transmite dela vorbitor la 
ascultător și dispoziția sufletească pentru înțelegerea cutării metafore 
sau expresii neobișnuite. 


68. Precum cu dreptate relevă ]. VENDRYES (sprijinindu-se 
și pe o observație mai veche a subtilului linguist G. von der Ga- 
BELENTZ), limba nu servește numai spre a exprima ceva către 
alții, ci şi spre a ne exprima pe noi înșine, spre a da expresie sensibi- 
lității proprii (Le langage, 162—163). De cele mai multe ori, vorbi- 
torul nu este un povestitor rece, obiectiv și desinteresat, ci parti- 
cipă în măsură mai mare decât se crede de obiceiu, și cu sufletul, 
nu numai cu raţiunea, la ceea ce spune altora; acestor sentimente 
ale sale el le dă și expresie. Ceea ce gramatica clasică numeşte mod, 
nu e altceva decât mijlocul formal prin care vorbitorul arată ce rol 
joacă conţinutul enunțării în vieața sufletească a vorbitorului (No- 
REEN). De-ar da Dumnezeu să plouă ! nu exprimă numai raportul 
între acțiunea ploii şi cel ce o trimite (Dumnezeu), ci și dorința 
vie a vorbitorului ca acțiunea să se împlinească. Când povestitorul 
popular introduce în enunțările sale pe ci-că (din « zice că »), el arată 
că nu ia răspunderea celor spuse, se situează oarecum în afară de 
cele afirmate de alții. Mai mult decât atât. Vorbitorul face apel şi 
la sentimentul interlocutorului său, îl invită oarecum să ia parte 
și el sufletește la cele auzite. Am cunoscut o femeie cu o droaie de copiă. 
Muncea —biata—de dimineața până seara, dar —din nefe- 
ricire—nu agomisea mai nimc. Într'o zi se pomeni cu portărelul 
—mnar mai fi pomană de el—că-i sechestrează și patul 
în care dormea... Asemenea întreruperi ale firului povestirii cu iz- 
bucniri ale sentimentelor povestitorului sunt foarte obișnuite în 
limbajul zilnic și ele contribue în mare măsură la crearea unei atmo- 
sfere de compătimire la ascultător. 

Un mijloc de care limba română face uz în mare măsură spre a 
da expresie sentimentelor de admirație, dragoste sau simpatie sunt 
sufixele diminutive; cele augmentative exprimă, 
dimpotrivă, dispreț și peioraţie. Când un părinte care-și pierde 
copilul anunţă în « Universul », că fiul său « de şase anișori » a fost 
răpit de o boală cumplită, cei șase ani împliniți nau fost mai « mici » 
decât alți ani; diminutivul arată altceva decât micimea: dragostea 
și durerea părintelui. 


Un exemplu clasic pentru apelul la sentimentul ascultătorului prin mijlocul 
formal al sufixelor diminutive ni-l dă poezia populară despre Mânăstirea Arge- 
ului. Când soţia lui Manole exclamă: 


Zidul rău mă strânge,. 
Trupușoru-mi frânge. 


ea nu vrea să exprime că trupul ei e mic, ci fragil şi deci vrednic de compăti- 
mire. Trupul e pus aici în opoziţie cu zidul, tare, rece, masiv. 


Zidul se suia 

Şi o cuprindea 
Pân' la glesnișioare 
Pân” la pulpișoare, 
Pân' la costișoare, 
Pân' la jâțișoare. 
Dar ea, vaz de ea, 
“Tot mereu plângea 
Şi mereu zicea 
Manoli, Manoli, 
Meştere Manoli, 
Zidul rău mă strânge 
Țâtișoara-mi plânge 
Copilașu-mi frânge. 


Acest ultim argument: fie-ţi milă cel puţin de copil! e redat prin sufixul 
diminutiv -aș. 

Dacă, imitând modele străine, cutare prozator român vorbește de un actoraș 
sau doctoraș, ca să arate pe un actor 4 mic » şi fără talent sau pe un doctor « în- 
cepător » şi nepriceput, el păcătuește împotriva spiritului limbii noastre, care 
prin sufixul -aș arată totdeauna preţuire, niciodată dispreţ. 

Sensul unor cuvinte nu ar fi explicabil dacă n'am ţine seamă de rostul lor 
afectiv. Astfel legătura dintre măcar al nostru şi uaxdkpiog « fericit» grecesc, 
ar rămânea o enigmă dacă n'am şti că în siciliană bunăoară macar: (Dio), adică 
« fericite Dumnezeu » e o exclamaţie a bucuriei sau (în dialectul venețian) a 
dorinţei vii: magari che-l venga «măcar de ar veni !». 


SITUAŢIA. OMONIMELE ŞI CONTEXTUL. ALUZIA 125 


69. Orientarea asupra situaţiei pe care o precizăm prin semnali- 
zări de tot felul, prin demonstraţiune și anaforă, apoi împătritul 
apel, la atențiunea, fantazia, umorul şi sentimentul ascultătorului, 
crează la el acea comprehensiune, care ne permite să-i vorbim 
aşa cum ne gândim deobiceiu, adică fragmentar. « Un pictor a 
zis: a picta însemnează a ști lăsa la o parte. A vorbi bine însemnează a 
face economie şi a lăsa pe ascultător să întregească cu gândirea-i con- 
structivă cele spuse », zice K. BUHLER (Sprachtheorie, p. 397). Din am- 
bianţa în care ne găsim şi din contextul în care sunt așezate cuvintele 
întrebuințate decurge înţelegerea reciprocă, chiar când expresiile ce ne 
stau la dispoziție sunt echivoce, sau când întrebuințăm expresii trunchiate. 


70. Cazul dintâi îl observăm mai ales la omonime, adică 
la cuvintele care, din cauza legilor fonologice, din diferite ce erau 
la început, au ajuns să aibă aceeaşi formă. Astfel, în urma rotacizării 
lui 1 intervocalic, latinescul pilum a dat în româneşte păr, întocmai 
ca pirum. Când eram copii obişnuiam să ne apucăm de păr între- 
bând: ce e asta? Dacă cel apucat răspundea: păr, atunci « scuturam 
perele », adică îl sgâlțâiam de chică. (Ca să evite acest lucru, trebuia 
să răspundă: lână so lași din mână !). În acest joc copilăresc se 
reoglindeşte starea de stânjenire pe care o produc în limbă omoni- 
mele. GILLIERON mai ales a arătat cum reacționează limba fran- 
ceză — cu foarte multele ei omonime şi cu un foarte desvoltat simţ 
pentru claritatea şi concizia expunerii — față de asemenea stări 
« patologice ». Într'adevăr, în vorbire (când deci nu există distincția 
făcută de ortografie), numai contextul sau situaţia generală sunt 
în stare să ne lămurească dacă e vorba de părul din grădină sau 
de cel din cap, sau dacă Francezul rostind zer se gândește la 
«sticlă », la «vers», la «vierme » sau la «către». 


71. Două persoane care trăiesc de mult împreună și au preocu- 
pări similare, au nevoie de puţine cuvinte ca să se înțeleagă. Îndră- 
gostiții își știu spune multe cu un gest sau chiar tăcând; cei ce apar- 
țin aceleiași naţiuni au amintiri comune, încât se pot înțelege din 
aluzii. În expresia a o lua la sănătoasa, sânâtoasă însemnează 
«fugă ». Un străin, care nu cunoaşte proverbul Fuga-i rușinoasă, 
dar e sănătoasă, la care se face aluzie, cu greu va înţelege 
această întrebuințare curioasă a adjectivului sănătos. 

Când locuiam la parter, obișnuiam să las perdeaua de câte ori 
aprindeam electrica, pentru ca trecătorii să nu vadă ce se petrecea 
în locuință. Într'o seară, intrând cu fiul meu, care pe atunci era 
copil mic, în odaia întunecoasă din spre stradă, acesta îmi zise : aprinde 
perdelele ! Această expresie scurtată (pentru aprinde electrica și lasă 
perdelele) era perfect inteligibilă în Situațiunea dată. Asemenea 
expresii brevilocvente prind foarte uşor ŞI se generalizează în limba 
de toate zilele şi atunci când situația inițială nu mai e dată. Aşa bună- 
oară în loc să zicem: i-ai dat o palmă atât de dureroasă, încât a avut 
sensația că l-ai ars cu ceva, ne exprimăm scurt: i-ai ars o palmă. Sau, 
în loc să zicem a executat sentința de moarte privitoare la condamnat, 
ne exprimăm scurt: a executat pe condamnat. Astfel verbele arde 
ȘI executa ajung să însemneze «a lovi tare » şi «a omorî)». 

Dacă pe o ladă cu portocale, la ușa unei fructării, citim 8 lei 
bucata, sau la poarta unei case găsim inscripția de vânzare, sau la 
geamul unui compartiment de tren e atârnată o tăbliță pe care scrie 
Pentru fumători, aceste fragmente de propoziții nu sunt, cum cred 
mulți gramatici pedanţi, expresii eliptice, ci ele au fost gândite dintru 
început astfel. Celui ce ar încerca să întregească fraza pentru 
fumători prin propoziția acest compartiment este rezervat pentru 
fumători, i s'ar putea răspunde că fraza trebue completată: pentru 
fumători intrarea în acest compartiment este liberă. În orice caz 
nimănui nu-i trece prin gând să scrie: la noi bucata de portocale costă 
8 lei. Așa ceva ar fi polilo ghie. Faptul că inscripția se găsește 
în magazinul în care se vând fructe, face de prisos să se insiste, și cu 
vorbe, că portocalele sunt de vânzare și că prețul arătat se înțelege 
pentru cei ce le cumpără acolo. Mai mult decât atât. Pe o asemenea 
ladă cu portocale am văzut odată inscripția 8/6, care exprimă chiar 
fără cuvinte, un raport temporal. Negustorul care a pus această 
inscripţie era sigur că oricine o vede va înțelege că portocala, care 
se vindea mai nainte cu opt lei, costă acum numai şase. Domnului 
Ion Popescu, Bucureşti, Griviței 7, pe plicul unei scrisori spune tot. 
Ar fi ridicol să scriem în adresă: Oficiul poştal e rugat să predea 
această scrisoare Domnului Ion Popescu, care locuește în București, 
în calea Griviței, la numărul i 

Gândirea omenească este de obiceiu fragmentară și breviloevenţa 
este exteriorizarea vorbirii noastre interne obișnuite. Dela cel ce scrie 
o bucată literară putem aștepta ca expresia lui linguistică să fie com- 


meat, natia ai 

pletată după toate regulile sintaxei, căci el are tot răgazul și calmul 
necesar s'o facă. Construcţiile « livreşti » ale scriitorilor sau ale oame- 
nilor de știință sunt totdeauna mai mult sau mai puţin artificiale. 
Ele cer o sforțare de cugetare, o conturare a gândului prin scoaterea 
lui din penumbră și prin precizarea lui cu ajutorul unor elemente 
care altfel ar rămânea ascunse. Mecanismul gândirii noastre 
lucrează de obiceiu cu «sărituri » dela o idee la alta, fără ca gândul 
să străbată pe îndelete tot drumul care uneşte ideile: când stai seara 
pe terasa dela Sacre-coeur și priveşti în jos oraşul care se iluminează, 
e de ajuns să vezi câte un bec electric din distanță în distanță, pentru ca 
să ai imaginea străzilor ; ajunge să zăreşti aprinzându-se reclamele lumi- 
noase, pentru ca să ghicești șerpuirea bulevardelor. De obiceiu în 
vorbirea de toate zilele exteriorizăm graiul nostru intern în propo- 
ziții necomplete, sărind de pe culme pe culme, jalonând oarecum 
drumul ideilor noastre (A. SecHEHAYE), fiindcă ne stau la dispo- 
ziţie gestul, tonul și alte mijloace expresive (care lipsesc celui ce 
scrie) și fiindcă ascultătorul nostru poate completa, din situaţia 
întreagă, ceea ce a rămas neexprimat cu vorbe. 


Scriitorii îşi dau seama despre caracterul fragmentar şi fulgerător al gândirii. 
ROGER MARTIN du GARD pune în gura unuia din eroii săi următoarele 
cuvinte caracteristice (Les Thibault, |, 174): « Je m'explique mal, je sens que 
vous ne m'entendez pas... "Tout cela est mille fois plus compliqu€ encore que 
je ne peux le dire, et je ne parviens d Lentrevoir moi-meme que par €tincelles *. 

Brevilocvenţa se deosebeşte de elipsă, precum se deosebeşte — şi cer iertare 


cititorului pentru această comparaţie trivială — coada ursului, scurtă din fire, 
de coada tăiată a câinelui. 


III. EMISIUNEA 


72. Un lucru se cere bine lămurit în momentul când trecem la 
postul de emisiune. Cele două feluri de exprimare, cel gramatical 
și cel stilistic, cel logic și cel afectiv, coexistă în limbajul nostru. Alături 
de expresia completă din punct de vedere sintactic, obișnuită mai 
ales în stilul livresc, există, cu deosebire în graiul de toate zilele, ex- 
presia jalonată și nedesvoltată deplin. Deosebirea între ele e adesea 
mare. VENDRYES (Le langage, p. 171) susține că Francezul nu vor- 
bește niciodată cum scrie şi scrie rar cum vorbește. Amândouă aceste 
feluri de exprimare, și cel discursiu — logic, și cel afectiv — spontan, 
sunt «normale » și le întrebuințăm după împrejurări, având să alegem 

între ele pe cel mai potrivit cu împrejurările, precum alegem între două 
sinonime lexicale sau sintactice. Acelaşi pictor poate reda acelaşi peisaj 
prin câteva linii sau printr'un desen desvoltat, cu toate amănuntele. 
A susține că brevilocvenţa, adică expresia-schiţă sa născut prin 
scurtare din expresia-desen este tot atât de greșit ca a ne închipui 
că pictorul face schiţele sale ștergând cu guma umbriturile dintr'un desen. 

Când zic cine sapă groapa altuia... şi mă opresc, fiind sigur 
că ascultătorul meu cunoaște bine proverbul şi întregeşte singur 
partea a doua a lui (cade singur în ea), am a face cu o elipsă. 
O arată chiar pauza pe care o fac acolo unde în scris am pus cele 
trei puncte. Sunt atât de sigur că interlocutorul meu cunoaște pro- 
verbul şi înțelege aluzia mea, încât îmi pot permite luxul să fac 
economie de vorbe. Când zic însă singur cuc sau trenul-fulger sau 
ce dracu faci ? nu am a face cu fragmente din expresii gândite complet, 
ci cu gândiri exprimate fragmentar, așa cum Sau ivit ele în minte. 
În singur cuc nu a «căzut» particula comparativă ca din expresia 
completă singur ca un cuc (cum explica asemenea expresii WEIGAND), 
ci comparația s'a făcut dela început fără particulă comparativă. 
A. PROCOPOVICI îmi povestea cum, la o plimbare cu un prieten, 
s'au pomenit deodată, cu totul pe neașteptate, la o cotitură de drum, 
în fața unui tren care trecea în goană mare. Fulger ! a exclamat spontan 
prietenul său. Această comparaţie scurtătă explică îndeajuns de bine 
cum se pot naște compusele de felul lui tren-fulger. 


73. Desvoltarea luată de studiile linguistice în vremea din urmă 
ne impune datoria să ne creem singuri mijloacele de investigaţie; 
linguistul nu mai are voie să trăiască din împrumuturi făcute dela alte 
discipline. Mai ales trebue să ne eliberăm de subt influenţa logicei, 
căreia gramatica i-a fost aservită atâta timp, din cauză că logicianul 
ȘI gramaticianul s'au întâlnit în aceeași persoană. Filosoful, studiind 
adică legile gândirii logice, a trebuit să se întemeieze pe limbă, sin- 
gurul mijloc de recunoaştere a gândirii. Luând câteva fraze tipice, 
a creat teoria propoziției. Gramaticianul, de care era dublat logicianul, 
a introdus în linguistică noțiunile filosofice de subiect, predicat şi 
obiect. 

«Pe când vorbirea obișnuită urmează cotiturile adesea capricioase 
ale cugetării de fiecare zi şi de fiecare clipă, logica a trebuit să facă 
o alegere, să-și impună o schemă spre a putea ajunge la rezultate 

stabile și — atunci când temelia e justă — adevărate ». (V. BRoEN- 
DAL, Langage et logique, 6). Logica are nevoie de noțiuni clare, 
bine definite; cu noţiuni vagi, șterse, ea nu poate lucra. Limba 
operează, dimpotrivă, mai ales cu elemente lipsite de contururi 
precise. Logicianul lucrează în laborator, distilând gândirea, spre a 
o prezenta pură, astfel precum farmacistul îți servește în sticluțe 
sau hapuri, iodul sau vitamina C; obiectul linguistului este, dimpo- 
trivă, mai ales gândirea netrecută prin toate retortele sintaxei. 
Gândirea logică e rece, ea face apel la rațiune și lucrează cu argu- 
mente ; cea linguistică e condusă adesea de afect, apelează la fantazia 
şi sensibilitatea ascultătorului și face uz de retorism. 


« Limba își are logica ei. Dar aceasta e o logică specială, oarecum profesio- 
nală, care nu se confundă cu ceea ce noi numim de obiceiu logică » (M. BREAL, 
Semantique, 224). Astfel, poporul distinge albeaţa albă de albeața neagră (boală 
de ochi); CREANGĂ ne spune în Poveștile lui că era foc de ger (= ger foarte 
mare); în Convorbiri literare (36, p. 562), citim despre «o femeie care-și leagănă 
copilul cu piciorul şi cu mânile-și vede de treabă ». Din punct de vedere logic, 
asemenea împerecheri de cuvinte sunt absurde, căci dacă-i «albeaţă » ea nu 
poate fi « neagră », dacă-i « ger » nu poate fi «foc» şi omul « vede» cu ochii, nu 
cu mânile. Din punct de vedere linguistic, ele sunt însă perfect îndreptăţite, 
căci legătura între boala de ochi numită albeaţă şi coloarea alb s'a pierdut; căci 
foc a ajuns un cuvânt « golit» de sensul său originar, întrebuințat spre a arăta 
un grad înalt de...; căci a-ți vedea de treabă e o combinaţie de cuvinte care 
însemnează «a-ţi continua lucrul 5. De câteori intervine logica cealaltă, ca să 
indrepte asemenea t absurdităţi », ea strică limba. Sentința în asemenea revi- 
zuiri de proces, iese totdeauna prost. Am auzit dascăli pedanţi învățând pe elevii 
lor să zică un pahar cu apă, în loc de un pahar de apă, fiindcă «paharul e 
de sticlă, nu de apă » sau: pune pălăria pe cap, în loc de în cap, fiindcă «se bapă 
capul în pălărie, nu invers». Dar prepoziţia de nu arată în românește numai 
materia (o cruce de lemn), ci, pe lângă multe alte, şi conţinutul (un sac de făină, 
un litru de vin, etc.). Un pahar de apă sau pune pălăria în capnue logic, dar 
e româneşte. Cei ce cer să înlocuim aceste expresii cu un pahar cu apă 
şi pune pălăria pe cap, comit două mari păcate. Mai întâi ne sărăcesc limba, fiindcă 
se poate zice şi un pahar cu apă, însă cu alt sens (adică «un pahar în care 
a rămas ceva apă » sau «în care s'a turnat ceva apă»); al doilea, fiindcă rostul 
profesorului de limba română nu e să falsifice sensibilitatea elevului pentru 
structura internă a limbii materne, ci să-l facă să o înţeleagă mai 
bine, să caute totdeauna să-şi îmbrace gândurile în cele mai neaoşe expresii, 
care, pentru ascultătorul său român, sunt și cele mai clare și mai plastice. 


74. Oricine, chiar dacă n'are o pregătire specială, simte deose- 
birea ce există între cele trei aspecte gramaticale foc, cald, arde. 
Observarea continuă, deși subconștientă, a limbii proprii şi simţul de 

organizare înnăscut ne face să împărțim grosso modo cuvintele 
în compartimentele substantiv, adjectiv şi verb. Peste aceste noţiuni 
de natură linguistică — căci ele există în sensibilitatea noastră de 
subiecte vorbitoare — s'au suprapus noţiunile filosofice subiect, 
atribut, predicat. De cele mai multe ori « subiectul » e un «substan- 
tiv», «predicatul » un «verb» şi «atributul » un «adjectiv »; în ase- 
menea cazuri transpunerea de pe planul filosofic pe cel linguistic 
se face fără greutate. Cel mult dacă în mintea crudă a copiilor care 
fac cunoştinţă cu sintaxa în școală, se nasc confuzii — nevinovate — 
ca cea următoare: în copilul doarme, copilul e « substantiv » și doarme 
« predicat », sau copilul e «subiect » şi doarme «verb ». 

Lucrul se complică atunci când predicatul nu mai e un verb, 
ci o expresie nominală. Există adică anumite noțiuni verbale, pe care 
noi nu le putem exprima decât nominal. Alături de mă speriu, nu 
avem ca în alte limbi (cf. franc. j'azpeur, germ. îch habe Angst) 
o expresie nominală (căci nu se poate zice am spaimă sau mi-e 
spaimă), dar alături de mă rușinea se întrebuințează și mi-e ru- 
şine. (Cât de uşor poate fi înlocuită expresia verbală prin cea no- 
minală recunoaştem din faptul că imperativul lui a se rușina este 
să-ţi fie rușine !). Pentru germanul îch friere, noi nu avem o expresie 
verbală, ci numai una nominală (mi-e frig), dar pe îch fiirchte îl 
putem reda prin mă tem, mi-e teamă sau am teamă (mai ales la impe- 
rativul negativ: mavea teamă !). În englezește substantivul devine 
verb dacă îi adăogăm înainte pe to : love «iubire » — to love «a iubi ». 


Hotarul între verb şi expresia nominală corespunzătoare nu e totdeauna ușor 
de stabilit sau, dacă îl stabilim, o facem în mod mai mult sau mai puţin arbi- 
trar. Pe vedea-m'ar, vedea-te-ar, vedea-l-ar. .. îl dăm între paradigmele de con- 
jugare verbală; dar pe teamă mi-e, teamă ţi-e, teamă i-e... nu le considerăm 
ca forme de conjugare, deşi, din punct de vedere formal, într'un caz şi într'altul, 
între două forme invariabile (vedea şi ar în cazul dintâi și teamă şi e in cazul al doi- 
lea) se intercalează nişte forme pronominale variabile, pentru ca să se poată di- 
stinge o persoană de alta. Distingerea după persoană este insă ceea ce 
caracterizează verbul. 

Şi mai limpede se vede această înrudire strânsă între verb şi nume întrun 
exemplu ca următorul: când zic am urdinat am conştiinţa că intrebuințez o formă 
verbală compusă cu verbul ajutător am şi cu participiul trecut al verbului urdina ; 
tot astfel consider ca formă compusă mai-mult-ca-perfectul am fost urdinat; 
mai de mult forma viitorului era voiu urdinare. Am urdinat se întrebuințează 
alături de urdinai, am fost urdinat alături de urdinasem. Dar alături de urdinez 
se întrebuinţează foarte des forma am urdinare, care e compusă din acelaşi verb 

avea pe care-l întrebuinţez ca auxiliar la perfect şi din forma infinitivului, cu 
care formez şi viitorul. Cu toate acestea am urdinare nu intră în paradigma 
de conjugare a verbului zrdina. 


De fapt, în expresiile nominale întrebuințate în locul verbelor, 
este (în mi-e frică), am (în am teamă), franc. faire (în 1] fait chaud) 
nu sunt verbe autonome, ci niște elemente verbale auxiliare. Nu 
ele cuprind noțiunea verbală, ci numele pe care îl întovărășesc. Sunt 
limbi, ca cea rusească sau ungurească, în care fraze ca floarea este 
frumoasă sau ursul este animal se exprimă fără «copulă »: floarea 
frumoasă, ursul animal. Asemenea construcții se găsesc și în alte 
limbi. Ars longa, vita brevis, ziceau Latinii; Rauchen verboten « fu- 
matul oprit» zic Germanii, finie la guerre, zic Francezii; poezie, 
sărăcie ; schimbarea domnilor, bucuria proştilor zicem noi în stil sen- 
tențios; fetișoara lui, spuma laptelui, în stil poetic. Bine că a venit ! 
zicem, iar nu e bine cd a venit. În rusește sau ungureşte verbul a fi 
se pune însă de câte ori nu mai e vorba de enunţarea unei genera- 
lități, ci de un caz concret, la care e important să cunoaştem și ra- 
portul temporal: premea va fi rea. Din acest fapt putem deduce 
că verbul a fi nu avea, la origine, decât rostul unui auxiliar, servind 
să redea ceea ce nu se putea exprima numai prin nume, adică raportul 
de timp, de mod și de persoană. (Când raportul de timp se poate 
preciza altfel decât printr'o formă verbală — de ex. printrun ad- 
verb de timp — auxiliarul poate fi omis: seri câldură, azi căldură, 
mâne ploaie !). Acest stadiu a rămas, precum văzurăm, în unele 
limbi și se găsește în formă de relicte și în altele. Cele mai multe 
limbi însă au generalizat din cazuri ca el era frumos, tu ești 
frumos, voi veți fi buni... întrebuinţarea elementului auxiliar 
și acolo unde era de prisos: omul este muritor. Astfel copula s'a 
instalat în unele limbi în mod definitiv pe lângă predicatul nominal. 
(Cf. ]. VeNDRYES, Le langage, p. 146). Rolul de auxiliar al ver- 
bului a fi se cunoaște și din prefacerea formelor să fiu fost eu, să fii 


fost tu, să fie fost el, să fim fost noi. .., în să fi fost eu, tu, el, noi... 
sau eu eram să cad, tu erai să cazi, el era să cadă... în eu era 
să cad, tu era să cazi, el era să cadi... Îndată ce a fi nu mai 


avea sensul pregnant de «a exista », el nu s'a mai acordat cu subiectul, 
ci a devenit un simplu instrument gramatical invariabil. 


75. Chiar când avem, pentru aceeași noţiune, expresii verbale 
şi nominale, preferăm uneori să le întrebuințăm pe cele din urmă 

ca predicat. În loc să zic: lipsesc două scânduri, pot zice: două scân- 
duri lipsă ; când profesorul intră în clasă, substantivul linişte ! rostit 
cu intonația imperativelor, înlocueşte pe «tăceți!». Doi inşi ies din 
casă. Impresionați de cele ce văd, ei exclamă: se înnoptează sau 
întunerec. Acest linişte sau acest întunerec, deşi nu formează o pro- 
poziție completă, alcătueşte totuşi o frază înțeleasă de oricine. 


Pentru termenii « propoziţie » şi « frază » s'au dat fel de fel de definiţii, fără 
ca să se fi găsit una care să mulțumească pe toţi (cf. 'T. Ries, Was ist ein Satz?). 
În timpul din urmă se încetăţenește tot mai mult uzul de a da frazei un înţeles 
mai larg și adică cel de bucată dintr'o comunicare sau enunţare, pe care mem- 
brii aceleiaşi comunităţi linguistice o înţeleg ca formând o unitate de gândire. 
Când fraza e clădită după regulele gramaticei clasice, ea e o propoziție. Instruc- 
tive sunt, în privinţa aceasta recentele expuneri ale lui $. KARCEVSEKI, Sur 
la phonologie de la phrase, 1931 şi Phrase et proposition, 1937, din care cităm: 
« Propoziția e o unitate gramaticală (sintactică). .. ». « Ceea ce face o propoziţie 
e introducerea unor valori de mod, de timp şi de persoană... (pe care) le numim 
valori predicative ». « Fraza e o unitate de comunicare (C. SVEDELIUS). Ceea 
ce face o frază e intonaţia. Fraza nu trebue să aibă în mod necesar forma unei 
propoziţii (de ex. Iată. Da. Nu. Afară.), căci ea n'are nimic a face cu grama- 
tica. "Totuşi structura frazei — indiferent dacă enunţă, răspunde sau întreabă 
ceva — caută să se modeleze după calapodul propoziţiunii ». Deosebirea care 
se făcea mai de mult între cei doi termeni, după care fraza ar consta din mai 
multe propoziţii, e cu totul artificială, 


76. Repetăm ceea ce am spus la începutul acestei cărți: spre a 
pătrunde în tainele limbii nu trebue să ne înarmăm cu tehnica lo- 
gicianului și cu mijloacele de investigaţie pe care ni le pune la dispo- 
ziţie psihologia, ci să încercăm să ne transpunem în mentalitatea 
subiectului vorbitor, să privim lucrurile tot atât de naiv şi nelogic 
cum le priveşte el, să umblăm, ca cercetători, pe drumul bătut de 
noi în calitate de vorbitori, să căutăm să ridicăm în sfera conștientului 
ceea ce se petrece inconştient şi automat în mintea noastră când 
vorbim. Numai linguistul care se identifică cu subiectul 
vorbitor şi păstrează, netulburată prin metode împrumutate dela alte 
discipline, sensibilitatea sa de om dotat cu facultatea vorbirei, va 
înțelege bine limba omenească. De aceea noi aşezând în fruntea unui 
volum. cuvintele « Gândirea linguistică », punem accentul mai mult 
pe cuvântul al doilea decât pe cel dintâi. 

Dar dacă gândirea linguistică se deosebește uneori de cea filo- 
sofică, avem vreun mijloc de recunoaştere a ceea ce e linguistic de 
«ceea ce e filosofic? Cu alte cuvinte, există oare categorii linguistice, 

precum există categorii filosofice ? Și dacă asemenea categorii există, 
cum le putem recunoaşte ? 

Un astfel de mijloc există. Sunt particulele interogative, care 
ne indică în mod limpede categoriile linguistice. Creaţii ale limbii 
însăși, ele trădează hmitele curiozității linguistice și marchează 
implicit drumurile principale ale gândirii linguistice. 

Aceste categorii sunt uneori aceleași ca cele pe care le-au desco- 
perit filosofii. Categoria spaţială, temporală sau cea a 
cauzalității există şi pentru gândirea linguistică, care se 
întreabă unde ? când? și de ce? 'otuși și în privinţa aceasta gândirea 
linguistică merge uneori pe drumuri care sunt numai ale ei. Așa 
de exemplu pentru categoria de timp se întrebuințează uneori aceleași 
mijloace de exprimare ca pentru cea de loc. Adverbe locale ca hic sau ubi 
în latineşte sau unde în românește exprimă și timpul (unde veni o ploaie... 
= când veni) şi cele mai multe dintre prepoziţiile temporale sunt 
la origine locale (spre seară, la orele 5, în anul trecut... ). Chiar 
şi adverbele modale pot fi întrebuințate spre a arăta timpul: cum 
(= îndată ce) ajunse, se apucă de treabă. 

Pe de altă parte, ceea ce pentru alte discipline face parte din 
categoria spațială, pentru limbă aparține categoriei modale. Cel 
ce face geometrie nu-și poate imagina o suprafață fără ideea de « lat» 
și «lung»; subcategoria dimensională face pentru el parte 
din categoria spațială. Pentru limbă, dimpotrivă «lung» şi «lat» 
nu răspund la întrebarea unde? ci, întocmai ca alte adjective, precum 
«mic», «frumos», «scump», la întrebarea cum? 

Deși în filosofie, dela KANT încoace, numărul categoriilor a crescut 
mereu, nu ştiu să existe, pentru filosofi, o categorie a proprie- 
tăţii, care în drept joacă un rol atât de important și care există 
şi în limbă, unde avem întrebarea a cui ? La această întrebare răspunde 
clasa pronumelor posesive, unele auxiliare şi un caz de declinare 
(genitivul). Dacă şi azi țăranul e în stare să facă moarte de om pentru 
un petec de pământ și dacă copilul învață de mic să distingă între 
ceea ce-i aparține lui și ceea ce e a altora, de sigur că ideea de pro- 
prietate a fost una din cele dintâi, care a preocupat pe omul primitiv. 
Exprimarea ei prin mijloace linguistice e deci firească. 


Una din deosebirile esenţiale între cugetarea linguistică și cea filosofică con- 
sistă tocmai în aceea că aceasta din urmă ţine seama de toate achiziţiile ştiinţei 
şi se înnoiește pe măsură ce cunoștințele noastre se îmbogăţesc. Limba, dim- 


134 LIMBĂ ŞI EXPRESIE: CUGETAREA LINGUISTICĂ 


potrivă, e în esenţa ei conservatoare; ea operează în general cu același aparat 
cu care au lucrat strămoșii noştri de acum o mie sau zece mii de ani, şi priveşte 
lumea din jur cu aceeaşi ochi uimiţi şi naivi ca în vremea când omul locuia 
în peşteri şi vâna cu arcul şi săgeata. Pentru orice om cult, născut după Newton, 
a cădea însemnează ta fi atras de gravitaţiunea pământului ». Verbul acesta 
are deci un sens pasiv, în dependenţă de o forţă exterioară exercitată asu- 
pra celui ce cade. Dacă, în Dicţionarul Academiei, aşi fi dat definiţia cuvân- 
tului cum ar face-o un om de ştiinţă — şi cum trebue dată într'o enciclopedie — 
n'aşi fi fost în stare să explic desvoltările semantice ale acestui cuvânt. Pentru 
simţul nostru de limbă, a cădea e, ca şi pentru strămoşii noştri, un verb ac- 
tiv, exprimând o mişcare de sus în jos (după ce cuiva sau unui lucru i s'a 
luat suportul). Când un guvern «cade» nu însemnează că l-a atras pământul, 
ci că a fost lipsit de sprijinul de sus. Deci chiar când întrebuinţez, în mod 
figurat, pe a cădea în legătură cu o instituție modernă, cum e guvernul parla- 
mentar, gândesc, în fond, tot ca strămoșii mei din epoca de piatră. 


În limba tradițională, în felul cum gândește un popor din moși stră- 
moși suntem înfipţi cu niște rădăcini adânci prin particulele intero- 
gative. Oricât am căuta să scăpăm de aceste întrebări, nu izbutim, 
căci însuși felul nostru de a gândi linguistic ne silește să ne întoar- 
cem iară şi iară la categoriile obținute printr'o veche obișnuință. 
De aceea felul cum întreabă un popor prin particule interogative 
— limitate totdeauna ca număr — este într'o oarecare măsură un 
criteriu de a deosebi o limbă de alta şi chiar un popor de altul. 

Astfel, pentru categoria instrumentală, avem întrebările 
cu ce sau prin ce? Germanii întreabă nu numai wodurch (= unde 
prin) ? pentru prin ce?, ci şi momit (unde cu)? pentru cu ce? Cate- 
goria instrumentală derivă la ei din cea spaţială. 

Local era imaginat la origine, și la noi şi la Francezi, raportul 
de proprietate. Dar pe când noi ne gândeam la o apropiere 
pe care o exprimăm prin prepoziţia a (a cui e casa? — A vecinului), 
Francezul se gândea la punctul de p lecare, pe care-l ex- 
primă prin prepoziția de (la masion de mon pere). 

Pentru categoria cantității şi numărului noi avem o întrebare 
proprie: cât? Pentru German şi pentru Francez ideea cantitativă 
se exprimă printr'o întrebare în parte sau de tot calitativă zuze viel 
(cum mult)? combien (cum bine)? În schimb noi și Germanii 
putem — spre deosebire de Francezi — să ne informăm prin între- 
barea calitativă cum ? asupra preţului: cum vinzi oudle ? (germ. w i e 
verkaufen Sie die Eier?)— (cu) doi lei bucata. 

Particulele întrebătoare ne permit să distingem diferitele aspecte 
gramaticale. În: îi seacă puterile din picioare avem o idee locală, 
care răspunde la întrebarea de unde? Pentru fraza mânâncă din 
picioare, întrebarea e cum? iar din picioare (stând) e o locuţiune 
adverbială modală. 

Recunoscând importanța linguistică a particulelor interogative, 
nu ne va mira faptul că ele sunt la noi, aproape toate, de origine 
latină. Numai când interogativul latin devenise, prin polisemie şi 
variata sa întrebuințare sintactică, prea neprecis, a fost înlocuit 
printrunul nou, de origine străină sau modelat după o altă limbă. 
Acesta e cazul întrebării care? Prin care? Românul se informa la 
origine asupra calităţii (lat. gualitas, derivat din guaks): care 
barbă ? — cea albă. Cu timpul însă care s'a întrebuințat şi în funcție 
predicativă (care-i acolo ? = cine e acolo ?) şi mai ales ca pronume 
relativ (omul care vine. . . ), încât nu e greu de înțeles de ce Românul 
a împrumutat (dela Unguri: 7mifele) particula întrebătoare califica- 
tivă ce fel de?... 


77. Ceea ce am spus despre particulele întrebătoare şi categoriile 
linguistice pare a fi contrazis prin faptul că o «categorie » grama- 
ticală cum e genul nu are o întrebare corespunzătoare, precum are 
bunăoară numărul (câţi?). De fapt pentru (copilă) frumoasă 
nu am altă întrebare ca pentru (băiat) frumos, adică ce fel? Am ară- 
tat în altă parte ($ 30) că rolul genului e cel de a face acordul adjecti- 
vului cu substantivul şi de a arăta prin acest acord, care elemente 
ale frazei formează o unitate sintactică. Dacă e aşa, vom înţelege 
că este greșit să considerăm genul ca o categorie linguistică. 
Faptul că nu avem la dispoziție o particulă întrebătoare, căreia să-i 
răspundem cu o distincție de gen, nu răstoarnă teoria noastră expusă 
în cele de mai sus, ci ne dovedește, dimpotrivă, că distincția după 
gen e numai un instrument, nuo categorie grama- 
ticală. De fapt sunt limbi, ca cea ungurească, care nu cunosc decât 
substantive de un singur gen (de aceea Ungurii învață atât de 
greu, când vorbesc nemțește, să facă distincție între der, die, das) 
şi nu au decât o singură formă pentru adjective. Cât de puţin impor- 
tant e genul pentru imaginaţia noastră linguistică o dovedesc, 
tocmai în românește, ambigenele, adică substantivele care la singular 
se acordă cu adjectivul la masculin (un braț vânjos), iar la plural, 

la feminin (două braţe vânjoase ). Dacă genul ar fi, precum cred unii, 
egal cu sexul, și obiectele ar avea un gen fiindcă fantazia poporului 
le personifică — ceea ce se întâmplă în prea puţine cazuri şi se 
întâmpla mai mult în vremurile vechi — atunci ambigenele (a căror 
naștere în românește, din neutrul latin, se datoreşte unor cauze fo- 
nologice) n'ar fi putut subsista în limbă, fără ca să se fi normalizat 
cu timpul. Cum să ne imaginăm bunăoară că păcatul, când e unul, 
e bărbat, şi păcatele, când sunt multe, se transformă în femei ? 

Noi nu simțim niciun fel de stânjenire când zicem un ceas, două 
fiindcă două se acordă cu pluralul ceasuri. Tot astfel construim 
fraze ca: singularul și pluralul sunt egale, pentrucă pluralele acestor 
substantive sunt singulare şi plurale. Că nu avem un gen «neutru », 
marcat prin dezinenţa pluralului -uri, pe care ar avea-o numai nu- 
mirile de lucruri (deci cele lipsite de sex), o arată faptul că la Istro- 
români cu -uri, dezinență a monosilabelor, se formează și pluralul 
dela « craiu »: crâl'uri, iar în limba veche găsim plurale ca leoparduri. 

Cât de puţin se confundă genul cu sexul, se vede din împreju- 
rarea că dezinențele care deosebesc genul se po: întrebuința la noi 
şi pentru a se face alte distincții decât cele de sex. Astfel ideea de 
«fruct », în opoziţie cu cea de «pom » se marchează prin dezinența 
femininului: prunâ—prun, pară—pâr, alună—alun, etc. Adevărat că 
trebuința de a distinge sexurile a creat la noi perechea nepot-nepoată, 
în loc de *nepoate (din lat. nepos, -tem pentru amândouă sexurile) și a 
făcut ca din femininul cântătoare (cantatorem ) să se extragă un mascu- 
lin nou cântător (ca şi când ar deriva din lat. cantatorius), dar aceeaşi 
trebuință de distincție s'a făcut și la nuc—nucă în loc de *nuce (lat. 
nux, -cem), pentru pom și fruct. Nu identificarea genului cu sexul, 
ci trebuința de distincție a fost mobilul acestor inovaţiuni. Din aceeași 
cauză vedem că în loc de */ine (lat. Jenzs, -e), *triste (lat. tristis, -e) 
apar lin, -d, trist, -d, care permit un acord mai lămurit cu substan- 
tivul de care se ţin. Adjective cu o singură terminaţie, ca verde, gata 
sunt uneori supărătoare tocmai din cauză că nu permit un acord 
lipsit de echivoc. 


Dacă pronumele eu şi tu n'au două forme deosebite, după gen, este fiindcă 
vorbitorul şi cel căruia i se adresează sunt cunoscuţi și n'au nevoie de a fi distinşi 
între ceilalți. Altul e cazul persoanei a treia, care arată un exemplar din tot 
restul oamenilor sau lucrurilor. Trebuinţa de a arăta la cine sau la ce se rapoartă 
acest pronume, a făcut ca să aibă, ca adjectivele, două genuri. 

Distincția după sex o găsim la noi în apelul fa (sau fă), adresat femeilor, 
față de mă, adresat (însă nu exclusiv) bărbaţilor. Sunt limbi exotice care fac 
distincţii şi la imperativ: «vino » e în una din aceste limbi fana, când te adre- 
sezi unui bărbat, şi nana, când poruncești femeii. În alte limbi sunt deosebite 
şi dezinenţele verbale de pers. 3, după cum acțiunea e săvârşită de bărbat sau 
de femeie. 

Tot aşa cum genul nu reprezintă o categorie linguistică, ci 
numai un capitol din gramatică, articolul» nu are un echivalent 
în imaginaţia noastră linguistică şi deci, atunci când această inovaţie s'a produs 
în limba română, n'a fost nevoie să se creeze pentru ea şi o particulă între- 
bătoare. 


78. Ceva mai complicată e chestiunea cazurilor, dar tocmai de 
aceea, din punct de vedere metodic, deosebit de interesantă. Între- 
bării, dacă declinarea este sau nu o categorie gramaticală, trebue 
să-i acordăm deci un spaţiu mai mare chiar în acest volum de « pri- 
vire generală ». 

Gramaticii au născocit din vechime paradigmele de 
declinare pentru nume şi pronume. La cele cinci «cazuri» 
ale Grecilor, Latinii au mai adăugat al şaselea, ba unul din gramaticii 
latini (QUINTILIAN) distingea chiar și cazul al șaptelea. Pe lângă 
nominativ, genitiv, dativ, acuzativ, vocativ, Latinii au adăugat abla- 
tivul şi instrumentalul, iar gramatica indoeuropeană cunoaște și al 
optulea caz, locativul. Comparatiștii au găsit în limbi neindoeuro- 
pene (precum în cele fino-ugrice şi caucaziene) şi alte cazuri — nu 
mai puţin de şaptezeci și două — precum: abesivul, adverbialul, 
adcomitativul, aditivul, adesivul, afectivul, alativul, etc. 

Ceea ce caracteriza cazurile pentru gramaticii clasici, erau 
dezinenţele (terminaţiunile), cu toate că aceeaşi dezinență 
servea adesea pentru mai multe cazuri. Ne aducem fiecare din noi 
aminte din școală, cât de grea era adesea analiza propoziției latine, 
fiindcă brachium putea fi interpretat ca nominativ sau acuzativ, do- 
mino ca dativ sau ablativ, mensae ca genitiv sau dativ singular sau 
nominativ plural. “Tot așa în româneşte, casă poate fi nominativ 
sau acuzativ, case genitiv-dativ singular sau nominativ-acuzativ plural. 
De asemenea ne sau vă au funcție de dativ şi de acuzativ plural 
(ne spune, ne vede), etc. 

Dar dacă dezinenţa ne permite totuși să distingem adesea cazu- 
rile, rolul ei nu e numai acesta, iar când are acest rol, ea mai 
poate îndeplini și alte funcțiuni. Astfel în latinește -a din rosa, 

față de -us din lupus sau -um din brachium, nu servește spre a deosebi 
un caz de altul — căci cu câteși trele dezinenţele se formează nomina- 
tivul —ci ele deosebesc genul feminin de cel masculin şi de cel 
neutru. Tot astfel -a din rosa faţă de -ae din rosae deosebeşte plu- 
ralul de singular, nu numai nominativul de alt caz. Deprinși 
cu gramatica latină, acest lucru ne pare firesc. Sunt însă limbi în care 
numărul își are morfemul propriu. Astfel în ungureşte embereknek 
«oamenilor » are pentru plural morfemul -ek și pentru dativ mor- 
femul -nek: «oameni » e ember-ek, «omului » e ember-nek. În ro- 
mânește avem pe deoparte casei față de caselor, adică dezinența 
dativului e alta la singular și alta la plural, dar ceea ce e înaintea 
ei are aceeași formă; pe de altă parte avem lup-u-lui față de lup-i-lor, 
adică dezinența e deosebită la dativul celor două numere şi afară 
de aceea avem și contrastul dintre singular și plural marcat prin jocul 
între -u- şi -i-. În româneşte lucrul se complică prin faptul că dezi- 
nenţa se poate confunda cu articolul: jocul între d şi a din 
casă-casa nu distinge nominativul de alt caz, ci forma nearticulată 
de cea articulată. 

Dar dezinenţa nu poate fi considerată ca o caracteristică a cazului, 
şi din cauză că sunt limbi care disting cazurile printr'un mor- 
fem aşezat înainte. Astfel latinelor fratris şi fratri le 
corespund în franțuzește du frere și au frere, iar în nemțeşte geni- 
tivul dela Bruder e des Bruders, cu morfem enclitic și proclitic în 
același timp. 'Tot așa noi zicem văd mesele, dar văd pe Ion, calul 
omului dar calul lui Ion (sau întrebuințăm amândouă construcțiile : 
casa lui Toma dar Dumineca Tomii, cheia lui Sfântul Petru dar postul 
Sâmpetrului), iar la întrebarea a cui e casa ? răspundem ă vecinului, cu 
morfem proclitic şi enclitic. Pentru acelaşi caz avem uneori două 
morfeme. Astfel alături de lui Petru zicem — şi în cărţile vechi se 
și scria adesea — lu Petru (indiferent dacă avem a face cu un genitiv 
sau cu un dativ); în locul genitivului și dativului cu morfem enclitic 
(omului, casei) întrebuințăm, în anumite expresii, construcții cu un 
auxiliar proclitic sau cu prepoziție: cu ocazia a două alegeri ; foi de 
trandafiri, corb la corb nu-și scoate ochii. . . 

Precum a arătat WUNDT, în multe limbi cazurile se formează 
fără morfem (enclitic sau proclitic). Ajunge o anumită topică 
pentru ca să se distingă un caz de altul. În româneşte, nominativul 
Părinții din părinții își iubesc copiii devine acuzativ dacă ordinea 

cuvintelor e copiii își iubesc părinții, iar copii, din acuzativ, devine 
nominativ. 

Nici raportul de dependenţă de regimul său nu poate caracteriza 
un caz. Astfel se admite în genere că nominativul, dativul și acuza- 
tivul sunt cazuri adverbale, depind adică de verb, iar genitivul 
un caz adnominal. În majoritatea cazurilor acest lucru e just: 
în copilul doarme, taie lemne, dă vecinului, nominativul copilul de- 
pinde de verbul doarme, acuzativul lemne de verbul taze, dativul ze- 
cinului de verbul dă; dimpotrivă în casa vecinului, genitivul veci- 
nului e dependent de substantivul casa. Dar avem şi acuzative și 
dative adnominale: în merg la secerat grâul, acuzativul grâul depinde 
de substantivul secerat, iar în simţea o desfătare inimii, dativul inima 
depinde de substantivul desfătare. De asemenea sunt cunoscute din 
multe limbi verbe construite cu genitivul. 

Vedem dar că nici din punct de vedere formal sau funcțional, 
cazurile nu se pot caracteriza prin vreo trăsătură comună. Cu atât 
mai puțin le putem găsi o notă comună din punct de vedere se- 
mamntic. "Toate încercările de a privi cazurile ca o « categorie mor- 
fologică » şi de a găsi un sistem totalitar, în care ele să se încadreze 
în mod firesc, au dat greş. Nici cea mai recentă încercare în privința 
aceasta, a lui L. HJELMSLEV, La categorie des cas, judecând după 
cele două părți apărute până în prezent (1935 și 1937), nu pare că 
va duce la un rezultat satisfăcător. Vom folosi unele date din însăși 
expunerea temeinică și bogată în amănunte a savantului danez, 
ca să arătăm acest lucru. 

Cea mai obișnuită — dar în același timp cea mai vagă — caracte- 
rizare este cea care admite că rolul cazului e să arate raportul ce există 
între nume (şi pronume) şi celelalte părți ale frazei. Oricât de încă- 
pătoare ar fi această definiție, ea nu se potrivește pentru vocativ, 
care nu exprimă niciun asemenea raport. De aceea foarte mulți învățați 
— între ei și HJELMSLEv —exclud vocativul dintre cazuri, cu 
toate că el are o dezinență ca cele mai multe cazuri nominale. 
În special în româneşte, vocativul la plural are dezinența unui caz 
precis, a dativului: oamenilor. Afară de aceea vocativul nu e sin- 
gurul caz care nu exprimă un raport cu celelalte părți ale frazei. 
Ce raport exprimă de exemplu dracu sau păcatele — după formă 
nominativ sau acuzativ — în: Când dracu vii? Ce păcatele întârzii 
atâta ? ($ 62). 

După F. WULLNER, orice operație intelectuală se întemeiază 
în ultima analiză, în spirit kantian, pe concepția de spaţiu şi de timp. 
Pentru el și categoria cazuală se sprijină deci pe o concepție spațială. 
Astfel se deschide (la 1827) seria așa numiţilor localişti în 
explicarea cazurilor. Și teoria aceasta cere însă excluderea voca- 
tivului dintre cazuri. Mai mult decât atât. WULLNER exclude şi 
nominativul, care după el nu e un caz, ci exprimă ideea singură, 
independentă de restul frazei, sau tocmai absența unei relațiuni. 

Asemenea excluderi sunt, firește, arbitrare. Nu vocativul Și — în 
majoritatea cazurilor cel puțin — nominativul sunt lipsite de no- 
tele care caracterizează un caz, ci caracterizarea care s'a dat cazu- 
rilor este neexactă sau cel puțin neîncăpătoare. 

Aceleași greutăți ca pentru definirea « categoriei » le-au întâm- 
pinat învățații care au vrut să contureze cuprinsul fiecărui 
caz în parte, încât WULLNER (Citat de HJELMSLEV, 1937, 41) 
exclamă: « Dacă genitivul însemnează, precum se spune atât de des, 
uneori proprietate, alteori dependență, uneori una, alteori alta, 
nu e mai potrivit oare să credem că el nu însemncează nici una nici 
alta ? ». 

E incontestabil că în fraza copilul trimite vecinului cartea deose- 
birea formală exprimată prin dezinența -ul din copilul şi dezinența 
-lui din vecinului corespunde unei deosebiri semantice, pe care orice 
subiect vorbitor o simte și pentru care gramatica întrebuințează 
termenii « nominativ » și «4 dativ ». Această deosebire sar putea pre- 
ciza în cazul de faţă prin explicarea: nominativul exprimă pe « agent » 
(căci acțiunea trimiterii pleacă dela copil); dativul pe cel interesat 
(căci vecinul e cel interesat de această trimitere) şi acuzativul (în 
cazul nostru: cartea) arată obiectul asupra căruia se întinde sau se 
răsfrânge acţiunea (trimiterea). Dar când zic du-te dracului ! kipit 
pământului sau stai locului ! avem oare a face tot cu dative, între- 
buinţate însă în alt sens, sau avem a face cu alt caz (locativul) format 
cu aceeași dezinenţă ca dativul? Tot astfel, în petrece vara la mare 
avem un acuzativ sau alt caz (temporalul), format ca şi acuzativul. 
KARCEVSKI a arătat că în rusește se zice on vrac «el e doctor», 
dar on byl vratom «el era doctor», în care instrumentalul vraom 
are funcțiunea nominativului vrac. Tot astfel afirmativului jesti 
Bog «există un Dumnezeu » îi corespunde negativul Net Boga «nu 
există Dumnezeu »; numai în cazul dintâiu « Dumnezeu » e redat 

printrun nominativ, în cazul al doilea el e exprimat printr'un acu- 
zativ (la origine genitiv). În « acuzativul cu infinitiv » latinesc, agentul 
are forma acuzativului (censeo Cartaginem esse delendam « sunt de pă- 
rerea că Cartagena trebue dărâmată »). În românește, când zic: 
iată-l pe Moș Vasile că vine, cel care vine, deci agentul, are forma 
acuzativului (pe Vasile). În matale de ce nu zii? subiectul matale, 
scurtat din dumitale (din domniei tale) are forma genitivului sau da- 
tivului. Dimpotrivă, se aude des, la dativ, forma mata : îţi dau mata 
cartea. Văzând el pe frate-sâu, râse e redat la Aromâni prin vidzin- 
dalui frati-so, arise, în care agentul «el» e redat prin genitivul 
«a lui». 

Aceste câteva exemple arată că deosebirile formale care caracte- 
rizează anumite cazuri nu se acoper totdeauna cu diferențele seman- 
tice ce Îi se atribue, Dar mai arată un lucru: că nu se pot stabili pentru 
cazuri categorii semantice valabile pentru toate limbile, ci că fiecare 
limbă îşi are sistemul ei propriu de dechnare. 

Dacă nu izbutim să precizăm nici conţinutul fiecărui caz în parte, 
nici să dăm o definiție totalitară noțiunii « caz », e locul să ne între- 
băm dacă există într'adevăr o «categorie morfologică » a cazurilor? 

Noi credem că nu. În gramatica nescrisă, adică în organizaţia 
din mintea subiectelor vorbitoare, noţiunei gramaticale «caz» nu-i 
corespunde nimic. Pentru scopuri practice, gramatica învățată în 
şcoli e bine să menţină paradigmele de declinare — punând și 
nominativul și vocativul alături de genitiv, dativ, şi acuzativ — 
căci cu ajutorul acestor tablouri sinoptice vom memoriza mai uşor o 
limbă străină. Linguistul însă trebue să-și dea seama că aceste cazuri 
nu-s decât câmpurile de pe lentila astronomului de care vorbea 
Anatole France. (Cik 192). 

Pentru mentalitatea subiectului vorbitor, nu genitivul exprimă ideea 
de posesiune, ci ideea de posesiune poate fi exprimată prin ceea ce gra- 
matica numește un genitiv. Mai exact: această idee de posesiune (pro- 
prietate, aparținere) poate fi exprimată prin dezinențele -lus, -ez, 
-lor (casa vecinului, vecinei, vecinilor ), printr'un auxiliar sau prepo- 
ziție (cu ocazia a trei alegeri ; foi de trandafir ; în Bran, la întrebarea 
a cui e vaca? răspunsul obişnuit e: la un vecin); prin lipsa oricărui 
morfem în sintagma cu topică fixă: casa vecinu-meu ; printr'un 
pronume posesiv cu sau fără a (casa mea; a cui e casa? —a mea) 
sau prin dativul pronumelui personal (casele-i). 

În ceea ce priveşte ideea de posesiune, ea formează o cate- 
gorie semantică, precum dovedeşte faptul că răspunde la o între- 
bare existentă în limbă: a cui? Aceste lucruri se vor vedea pe larg 
în cele următoare, unde vom arăta că verbul (mai rar numele) are 
« goluri », care cer să fie completate atunci când în jurul lui clădim 
fraza. Raporturile între cuvântul cu goluri și între cuvintele care 
servesc spre completarea lor se exprimă sau cu mijloace lexicale 
sau cu mijloace extralexicale (diferite morfeme, instrumente grama- 
ticale, auxiliare, sintagme...) după cum am văzut când am vorbit 
despre «economia limbii ». 


Ceea ce ținem să accentuăm de astă dată este că ideea însăși de « posesiune » 
(proprietate, apartenenţă) trebue înţeleasă în sens larg. Pentru imaginaţia lin- 
guistică primitivă, păstrată în expresia linguistică până azi, copilul e proprie- 
tatea părintelui. Se zice deci fiul meu, copilul vecinului. Printr'un paralelism 
ușor de explicat, a început și copilul să zică tară] meu, mama vecinului, deşi 
la drept vorbind — deci logic, nu linguistic — copilul n'are niciun fel de putere 
asupra părinţilor și nu poate să le poruncească. Metonimic vorbim şi despre 
boala noastră, expresie în care pronumele posesiv exprimă numai un raport între 
boală şi vorbitor. Dacă e vorba de o posesiune, mai de grabă boala « posedă » 
(stăpâneşte) pe om, decât invers. 

Logica însă nu trebue amestecată atunci când voim să înţelegem mentalitatea 
linguistică. Asupra acestui lucru nu se poate îndeajuns insista. Dacă la între- 
barea « cine ? » răspundem cu «agentul », nu trebue să ne mirăm că eu e «agent» 
nu numai în eu fac, eu cânt, etc., ci şi în eu mor sau eu sufăr, deşi moartea 
nu depinde de voinţa mea, iar logica ne-ar sili să considerăm pe cel ce sufere 
mai degrabă cu «patiens» decât cu tagens». Dar nu concepţia linguistică e 
ilogică şi absurdă, ci termenul de «agens » (« Tăter »), cu care unii (conduși și 
de un paralelism între diatezele verbale: «activ » şi «pasiv») au încercat să 
înlocuiască pe cel de « nominativ », care nu se potriveşte decât pentru un număr 
—— mare, adevărat — de exemple, dar nu corespunde în altele cu răspunsul care 
se dă la întrebarea «cine? ». 


Din motive pe care nu e aici locul să le examinăm, genitivul 
şi dativul, identice în latineşte la singularul declinării | (rosae), 
au devenit în româneşte identice şi la celelalte declinări. Românescul 
lupului corespunde şi lui lupi şi lui lupo latin, iar lupilor, lui luporum 
și lui lupis. Din punct de vedere al gândirii linguistice ideea de 
posesiune e atât de importantă, încât cerea și o expresie proprie. 
De aceea alături de latinescul cuz? păstrat în românescul cu? noi am 
creiat (în locul dispărutului cusus, întrebarea pentru categoria semantică 
a proprietăţii), întrebarea a cui? Când vrem să știm dacă casei sau 

lupului e un genitiv sau un dativ, n'avem decât să examinăm la care 
din cele două întrebări răspunde. Astfel vedem că în dau cartea ve- 
cinului, cuvântul vecinului este genitiv dacă răspunde la întrebarea 
a cui? — când adică e adnominal și umple «golul» substantivului 
cartea — şi dativ când răspunde la întrebarea cu? — când adică e 
adverbal şi umple golul verbului dau. Spre a nu da prilej la un echivoc, 
preferăm în cazul al doilea să arătăm și prin topică legătura mai 
strânsă cu verbul: dau vecinului cartea. 


În general, deosebirea formală între genitiv și dativ n'o arată dezinența, 
ci sintagma, fie că alegem o ordine mai potrivită a cuvintelor sau marcăm 
genitivul prin forma articulată a numelui precedent (am trimis scrisoarea veci- 
nului) şi dativul prin cea nearticulată (am trimis scrisoare vecinului). Istroro- 
mânii, care formează genitivul şi dativul cu auxiliarul lu, disting cele două cazuri, 
cel puţin la feminin, și prin dezinență: lu câse genitivul, lu cdse, dativul. Me- 
gleniţii au o distincție și mai clară: lu om e genitivul, la om dativul. 


Dacă după cele expuse ne întrebăm, ce caz avem în du-te dra- 
cului ! stai locului, ține minte, locuește vara la munte, vom răspunde: 
în du-te dracului avem o expresie modelată după trimite-l dracului, 
deci cazul «cui?» (dativ); în stai locului avem cazul «unde?» și 
tot așa în ține minte, deci trebue să admitem și un « locativ » în limba 
română. Vara din locuește vara la munte răspunde la întrebarea când ? 
deci avem un «temporal». Cu alte cuvinte, la întrebarea unde? și 
când ? răspundem în românește sau cu mijloace lexicale (adverbele : azcz, 
acolo, la dreapta, înapoi, etc.; azi, ieri, la vară, în curând, etc.) sau 
cu mijloace extralexicale, care de obiceiu sunt prepoziţii; în casă, 
subt masă, dincolo de râu, etc., la anul, în două rânduri, etc., dar care, 
— de ex. în sta: locului şi locuește vara la munte — pot fi dezinenţe, 
identice ca formă cu dezinențele dativului (locului) sau nomina- 
tiv-acuzativului (vara). 

Prin faptul că consonantele finale latine au dispărut în românește, 
diferența formală între lupus și lupum sau între mensa şi mensam a 
încetat: lup, articulat lupul, e forma pentru nominativ și acuzativ; 
tot așa masă, articulat masa. Deosebirea între «agens » şi « patiens» 
este însă — după cum am arătat în «Prezentarea » acestei cărți — 
atât de importantă, mai ales atunci când e vorba de nume de ființe, 
capabile de a desvolta o acțiune, încât limba noastră și-a creat sin- 
gură un mijloc formal de a distinge nominativul de acuzativ. Acesta 
e sau topica: copilul iubește părinții sau morfemul «pe»: copilul 

iubeşte pe părinți. Același «pe» apare și în întrebarea «pe cine?» 
pentru acuzativ. 

Când avem a face însă cu obiecte, mijlocul distinctiv subt raport 
formal rămâne numai topica: omul face haina, nu haina face pe om. 
Întrebarea e «ce?» pentru amândouă cazurile. Această lipsă de 
distincţie la întrebare, a avut ca urmare că deosebirea între nomi- 
nativ şi acuzativ a început, în anumite împrejurări, să-și piardă 
precizia și că la întrebarea «ce?» răspundem cu un fel de casus 
generalis, care nu e, pentru sensibilitatea românească, Nici nomi- 
nativ, nici acuzativ, ci mai de grabă un «non-casus», exprimând 
numai ideea nominală, întocmai precum infinitivul e un « non-tempus » 
exprimând numai ideea verbală. 

Acest « non-casus » îl întâlnim mai ales în exemple ca cele citate 
mai nainte: când, dracu, vii? ce, păcatele, întârzii ? sau în expresii 
eliptice ca seară bună ! Românul, care nu-şi mai dă seama că acest 
salut e scurtat din îti doresc seară bună, sau seară bună să-ți dea Dum- 
nezeu, nu-l mai simte acuzativ, ca Germanul sau Ungurul, care-l 
caracterizează prin dezinenţa acuzativului: guten Abend ! jo estet! 

« Cazul general » e, pentru sensibilitatea românească, predica- 
tivul la aşa numitele acuzative sau nominative duble 
(scindate): Moşul a vrut să-l facă pe tata popă, dar el sa făcut 
avocat. Un Român fără cunoştinţe de gramatică cu greu va 
recunoaşte în popă un acuzativ şi în avocat un nominativ, mai ales 
când face are sensul de «a numi » şi când al doilea substantiv se orien- 
tează şi în gen (sex) după cel dintâiu: învățătorul l-a făcut pe elev 
măgar, iar pe elevă a făcut-o gâscă. Faptul că pentru întâiul acu- 
zativ întrebăm pe cine? iar pentru al doilea ce? dovedeşte că pentru 
sensibilitatea noastră linguistică numai pe tata, pe elev, pe elevă e 
un acuzativ recunoscut ca atare, nu şi avocat, măgar, gâscă. 


De fapt verbul fac formează împreună cu substantivul popă sau măgar o 
singură noţiune, pe care o putem reda şi prin derivatele a popi sau a măgări: 
a vrut să popească pe fiul său, a măgărit pe elev. În definitiv, fac are în cazu- 
rile citate mai mult o funcţiune verbală —ca şi sufixul -esc — decât un 
sens verbal şi fac popă = popesc e un verb transitiv cu un singur gol de um- 
plut prin acuzativul pe fiul său (sau pe elev). Prea puţini Români pot spune 
fără ezitare dacă doctor în este doctor sau s'a făcut doctor este nominativ, Şi în 
l-a făcut tată-său doctor e acuzativ. Aceasta se vede, indirect din tendința — mai 
ales prin Moldova — de a întrebuința, la nume de fiinţe, pe pe şi când verbul 
cere o construcție cu nominativul, ca bunăoară la pasivul exprimat prin forma 


a Ra NN N N a a 


VERBUL 145 


reflexivă (cerere de a se numi pe asistentul; şi încă în Letopiseţe, II, 115: 
rămânând Doamna lui îngrecată, să se aștepte pe acel prunc până a naşte) sau 
când avem a face cu unipersonale (îmi trebue pe cineva care să mă povățuiască, 
la ISPIRESCU). 

Cei ce nu ţin seama de cugetarea linguistică a subiectelor vorbitoare, ci 
sunt preocupaţi numai să încadreze fenomenul în sistemele gramaticei plăs- 
muite de filologi, ajung să facă distincţii ca cea următoare: în franc. 7] est 
soldat, cuvântul soldat este în același timp un acuzativ sintactic şi un nomina- 
tiv morfologic (C. de BOER, citat de HJELMSLEV, 1937, p. 93). 


78 a. Ne întoarcem acum la postul de emisiune. Atci, 
în studio, se alcătuește programul emisiunii, care trebue să țină seama 
de dorințele şi de curiozitatea ascultătorilor. Obiectul comuni- 
cării se adaptează acestor dorințe; felul comunicării ține seama 
de curiozitatea celor ce stau la celălalt capăt, cu mâinele pe șuru- 
burile aparatului de radio, căutând. Precum am mai spus, 
obiectul comunicării, infinit de variabil, nu interesează direct pe 
linguist. Dar cu atât mai mult îl priveşte felul cum se face această comu- 
nicare. Ceea ce trebue să reținem din capul locului este că programul 
care se alcătuește în studio, ţinând seama de curiozitatea ascultă- 
torului, catt) Săi pumn dă em anticipație la toate 
întrebările” pie care le presupune -la ascul- 
tător. Fraza vorbitorului se alcătuește din verb — sau numele care 
îl înlocuește — iar în jurul acestuia se adaugă toate elementele lămuri- 
toare, care răspund la una din particulele interogative ale limbii. 

Înainte de a ilustra printr'un exemplu cele spuse, trebue să 
explicăm faptul curios la aparenţă, că verbul însuși nu răspunde 
la nicio întrebare. Dacă adverbul răspunde la chestiunea cum?, 
substantivul la întrebarea cine? ce? a cui? cui ?, adjectivul la între- 
barea care? sau ce fel de? — pentru a primi răspunsul vine sau va 
ploua, limba nu are nicio particulă întrebătoare, ci întrebarea însăși 
trebue formulată în forma unei fraze (ce se întâmplă? cum se face 
că... ? etc.). Cauza e evidentă: verbul e sâmburele frazei, fără de 
care nimic nu poate fi comunicat sau enunțat: « Pentru ca să se nască 
o frază», zice MEILLET (Linguistique, vol. II, p. 2), «trebue 
şi ajunge ca ceva să fie enunțat; acest ceva poate fi un fapt particular, 
un adevăr general pe care-l indicăm, un sentiment pe care-l expri- 
măm, o poruncă pe care o formulăm ». Verbul — sau numele care-l 
înlocuește —preexistă întrebărilor, cărora le dă naștere. 


S. Puşcariu, Limba Română, 10 

« Chaque partie du discours dispose de substituts interrogatifs et peut ainsi 
&tre representee, dans le tisu semantique d'une phrase, par un «trou». Mais 
pas le verbe. Il n'y a pas de dâterminatif (ou « pronom ») verbal interrogatif. 
C'est que les valeurs predicatives sont insâparables du verbe. Le predicat, de 
par la definition, ne peut âtre ignore... ., le predicat ne peu pas former de «trou ». 
(5. KARCEVSKI, 1937, p. 61). 

Neexistând o particulă interogativă pentru verbe, nu există întrebări, fireşte, 
nici pentru aspectele, modurile sau diatezele verbale. 


79. În stradă oamenii sunt adunaţi înaintea unei copile care se 
vaită, în vreme ce o femeie, cu un vătraiu în mână, intră mânioasă 
într'o casă. Un trecător, care nu asistase la cele întâmplate, întreabă: 
Ce se sa întâmplat ? Un martor îi răspunde: A bătut-o. Furase. Si- 
tuaţia întreagă permite această exprimare brevilocventă, căci 
noul venit a mai văzut atâta cât era necesar pentru ca să întregească 
fraza cu toate elementele trebuitoare. (Răspunsul putea fi şi nomi- 
nal: băâtaze ; furt. Cel verbal era însă mai explicit, căci, prin între- 
buințarea mai-mult-ca-perfectului furase, se indica ordinea în timp 
a celor două acţiuni: mai întâi furatul, apoi bătutul. Această ierar- 
hizare în timp face ca bătaia să apară ca o urmare meritată a fur- 
tului, ca furtul să apară ca însăși cauza bătăii). 

Dacă am să povestesc a doua zi cuiva, care n'a fost de față, întâm- 
plarea aceasta, fraza mea nu mai poate fi atât de scurtă, ci sunt ne- 
voit să întregesc cele două verbe «a bate» şi «a fura » cu toate ele- 
mentele necesare pentru înțelegerea întâmplării: Vecina mea a dat 
ieri dimineaţă, în mijlocul străzii, copilei celei mici a portarului, două 
cu vătraiul peste spate, fiindcă a prins-o urcându-se pe ascuns în pom 
să șterpelească niște mere. 

Fraza, astfel completată, răspunde la toate întrebările pe care 
cel ce mă ascultă e în drept să mi le pună. "Trecem deocamdată peste 
întrebările cine? ce? şi cui? — de care va trebui să ne ocupăm mai 
amănunţit mai târziu — pentru ca să examinăm, una după alta, 
celelalte întrebări. 

Unde? (sau încotro!) e întrebarea care cere informații asupra 
locului. Răspunsul: în mijlocul străzii; peste spate; în pom. 

Poziţia sau direcţia relativă pe care o ocupă un obiect în 
raport cu altul se arată mai ales prin prepoziții: cartea e pe masă, 
subt masă, în masă, după masă, lângă masă... Raportul 
local între o parte a frazei şi alta poate fi exprimat și prin dezinențe, 

care în unele limbi au o formă anume numai pentru cazul loca- 
tiv; în alte limbi ele sunt identice cu ale altor cazuri (cf. staz locului ! 
al nostru). În dialectul aromân direcția se indică prin articularea 
numelor locale: Bucureștili = la București. Poziţia absolută 
sau cea relativă faţă de vorbitor—uneori nedeter- 
minată — se arată cu mijloace lexicale: adverbe sau locuţiuni adver- 
biale: pretutindeni, la dreapta. .., undeva. Asemenea adverbe for- 
mează mai adesea opoziții sau corelaţii (sus—jos, aici—acolo, îndâărăt— 
înainte sau în faţă), care se întâlnesc și la pronumele demonstrative: 
acesta e un «el aici, în apropiere », acela un «el acolo, în depărtare». 
Precizările locale servesc uneori numai ca să sublinieze demon- 
strația la pronume (acela din acel +a, ca franc. celui-lâ), la 
adverbe (acum-a) sau la prepoziții (la din lat. ad întărit prin 
illac, cf. $ 64). În sfârşit avem și sufixe cu sens local, ca -et, 
-îș, =îște (brădet, stejeriș, porumbişte ), loc cu brazi, stejari, porumb. 

Când? e întrebarea pentru categoria temporală. Răspunsul: 
ieri şi, cu o precizare complementară, dimineaţă. 

O serie întreagă de adverbe temporale răspund la întrebarea 
când ? precum: acum, atunci, îndată, ieri... ; unele din ele sunt la 
origine locale (unde) sau modale (cum). Prepoziţiile temporale 
(născute aproape toate din prepoziţii sau adverbe locale) servesc 
spre a exprima un raport temporal: În zori de zi, peste un an. 
Categoria temporală joacă un rol deosebit în conjugarea verbelor. 
Precum adverbe ca zeri-azi-mâne formează opoziții sau 
corelaţii, tot astfel timpul trecut stă în opoziţie sau în 
corelație cu cel prezent și cu cel viitor: zeri am fost—astăzi sunt — 
mâne voiu fi. Timpul poate fi arătat la noi și prin forma articulată 
a unor substantive: seara, iarna, etc. 

A cui? e chestiunea care cere lămuriri asupra categoriei de pr o- 
prietate. Răspunsul: pronumele posesiv mea și genitivul a por- 
tarului. Am văzut în cele precedente ($ 78) că la această întrebare 
se poate răspunde și în alte chipuri. 

Care? ce fel de...? —e întrebarea la care răspundem de obi- 
ceiu cu adjective. Rostul linguistic al acestor adjective este să ca- 
racterizeze substantivul pe lângă care ocupă funcțiunea de 
atribut. În cazul nostru, prin faptul că am spus «celei mici», am 
restrâns atât de mult sfera de înțeles cuprinsă în cuvintele « copilele 
portarului », încât am exclus orice confuzie cu celelalte fete ale lui. 


10* 

Cu ce? e întrebarea al cărei răspuns —în cazul nostru cu vd- 
traiul — ţine de categoria instrumentală. În unele limbi 
instrumentalul e un caz de declinațiune cu dezinenţe proprii; la 
noi, ca în cele mai multe limbi moderne din Europa, în locul lui 
avem prepoziționalul: fazu lemne cu ferăstrâul ; mânat de forţă 
motrice ; exprim prin vorbe... Ca un raport instrumental e 
închipuit de omul primitiv și cel de coexistentă, aderență ș. a. În 
derivațiune avem şi sufixe instrumentale, de ex. -ar, -tor, -toare: 
vâtrar, vânturătoare. . . 

Câţi? (câte?) e întrebarea pentru categoria cantitativă. 
Răspuns: doud (adică lovituri) şi niște mere. 

Numărul joacă un rol important în limbă, căci atât numele cât 
şi verbele deosebesc în mod normal singularul de plural. 
(Dualul, care avea dezinențe proprii în sanscrită şi în vechea gre- 
cească, a dispărut în cele mai multe limbi; în unele limbi exotice 
există și un trial). Alături de adverbe și adjective ca mult, puțin, 
tot, câțiva, niște, care cuprind ideea numărului în mod neprecizat 
sau vag, avem seria întreagă a numeralelor, care dau numărul exact: 
doi, zece, o sută. (Dar şi între acestea, unu a devenit articol nehotărît, 
iar expresii ca doi-trei se întrebuinţează cu sensul neprecis de «un 
număr mic de... 9). Dacă zicem patru oameni, această construcție, 
care ni se pare atât de firească, este, pentru alte limbi, pleonastică. 
Arătând prin patru în mod precis numărul, nu mai e, în asemenea 
limbi, nevoie să indic multiplicitatea și prin dezinențe. De aceea 
în nemțeşte se aude des construcția vier Mann (stark, hoch, etc.); 
în ungureşte, după un numeral sau un adverb cantitativ urmează 
totdeauna singularul: negy fa, sok ember («patru lemn », «mult om»). 
La Istroromâni avem amâdouă construcțiile: doz omir sau doz om. 

De ce? e întrebarea pentru categoria cauzală. Răspuns: 
fiindcă a prinso. Acest fiindcă e o contaminare între două expresii, 
una cu gerundiul, alta cu conjuncţiunea cd. Fiind răcit voiu sta în 
pat + voiu sta în pat că sunt răcit a dat pe fiindcă sunt răcit, votu 
sta în pat (sau voiu sta în pat fiindcă sunt răcit). Conjuncția că este, 
la rândul ei, o simplă anaforă, căci vine din demonstrativul latin 
guod. A. 'TOBLER a arătat că în germ. îch mweiss, dass du kommen 
zirst « ştiu că vei veni » acest dass nu e altceva decât demonstrativul 
das întrebuințat mai întâi în funcţiune epexegetică: ich 2verss 
das : du wirst kommen, adică « ştiu aceasta: tu vei veni». 

Cum? e întrebarea pentru categoria modală. Răspuns: 
urcându-se pe ascuns. 

La această întrebare răspundem de obiceiu prin adverbe sau 
locuţiuni adverbiale modale, ca: repede, tipril, câtinel, pe nevăzute, 
într'o doară. .., dintre care unele formează opoziții şi corelaţii ca 
iute—încet sau tare—Încet, rare-ori-—adese-ori, cruciş—curmeziș. . . 
Dintre formele verbale, gerundiul are adesea funcțiunea unui adverb 
modal: zine săltând, râspunde râzând. 

Pentru ce? e întrebarea pentru categoria finală. Scopul se 
arată de obiceiu prin propoziţiuni introduse prin conjuncţiunile 
pentru ca, ca, să... ; în cazul de față: sd șterpelească. 

În cele precedente n'am dat toate întrebările care caracterizează, 
în limbă română, categoriile linguistice; totuși am dat pe cele mai 
importante, destul de numeroase pentru ca să înțelegem rolul 
însemnat al interogativelor în limbă. 


Înainte de a trece la cele trei întrebări esenţiale, pe care anume le-am lăsat 
la urmă, am vrea să mai subliniem un lucru. În fraza citată vedem că cele 
două verbe principale «a bătut-o » şi « furase », din expresia brevilocventă, apar 
înlocuite cu alte două verbe «i-a dat două» şi «să şterpelească ». Verbele «a 
bate » şi «a fura» sunt reprezentantele generale ale unor clase în care 
intră cuvinte care reprezintă diferite nuanţe de sens şi ca atare se potri- 
vesc în enunţarea scurtă, care nu ţine să precizeze amănunte. Precum a curăţi 
e termenul general care poate fi înlocuit prin expresiile mai precise a mâătura 
(prin curte), a șterge (praful), a peria (hainele), a spăla (butoiul, ferestrele), 
a văxui (ghetele), a desface (porumbul), etc., tot astfel a bate poate fi înlocuit 
prin a da palme, a căra pumni, a-l lovi pe cineva cu un obiect contondent, 
etc. În fraza desvoltată acest bate apare înlocuit printr'o expresie care preci- 
zează felul bătăii. Cât despre înlocuirea lui fura prin șterpeli, ea e mai mult de 
natură stilistică, cuprinzând o nuanţă glumeaţă şi potrivindu-se mai bine cu 
imaginea fetiţei, care s'a strecurat pe ascuns să fure merele. 


80. K. BUHLER a arătat că anumite «părți ale cuvântului» au 
goluri în jurul lor. Astfel verbul se cere complinit printr'un adverb, 
iar substantivul printr'un adjectiv. « Golurile » acestea sunt însă şi 
ele de două feluri: exterioare şi interioare, după cum întrebările care 
le provoacă sunt accesorii sau esenţiale. Când cineva îmi comunică: 
vine, pot întreba: unde? (răspuns: încoace), când? (răspuns : acum), 
cum ? (răspuns: câlare), de ce? (răspuns: ca să mă vadă)... Încoace, 
acum, călare, ca să mă vadă sunt o serie de note care servesc la preci- 

zarea ideii prea vagi cuprinse în verbul a veni. Întrebarea interioară 
e însă alta: cine? 

Când construesc o propoziție e ca şi când aș lua pe cineva de 
mână și l-aş duce de pe stradă într'o locuință. Verbul — elementul 
esenţial al frazei — e adăpostul pe care i-l dau. Pentru ca să se simtă 
bine, trebue să-i mobilez casa. Cine? pe cine? şi cui? sunt patul, 
masa și scaunul, fără de.care o locuire nu se prea poate imagina. 
Cum? când? unde? de ce? etc. sunt mobilele accesorii: un dulap, 
o etajeră, o oglindă, un covor, nişte perdele, etc., toate mai mult 
sau mai puțin de lux, fără de care putem locui, dar nu ne simțim 
în largul nostru. Între obiectele care alcătuesc un cinterior » sunt 
unele care nici nu se pot numi « mobile » şi cu toate acestea au un rost 
precis: soba, comutatorul electric, soneria, robinetul dela apeduct, 
cuiul din perete, scara, etc. Cu acestea se pot asemăna morfemele 
și auxiliarele care devin importante în clipa când împlinesc o func- 
țiune: când în sobă facem foc, când aprindem lumina electrică, 
când apăsăm butonul soneriei sau învârtim robinetul, când atârnăm 
un tablou de cuiul din perete, când ne urcăm pe scară ca să scoatem 
o carte din raftul cel mai de sus al bibliotecii. Conjuncţiunile şi pre- 
poziţiile se pot asemăna cu sertarele, ușile şi cu țâțânele în jurul cărora 
se învârtesc ușile. Vinul e în sticlă : în arată raportul spaţial între 
«vin» şi «sticlă », întocmai cum țâțâna face legătura între ușă și 
ușcior. Vreau să vii. Știu că ești bolnav : când zic să sau că, am tras 
sertarul mesii sau am deschis ușa dulapului ca să văd ceea ce con- 
ţine. Vino fiindcă vrea să te vadă mama : fiindcă, care leagă două pre- 
poziţii, e uşa ce dă acces dintr'o cameră într'alta. 


Sr. Mai simplu se prezintă lucrul la verbele personale, adică 
la majoritatea verbelor. Acestea exprimă o stare, o acțiune, un proces 
sau un eveniment în raport cu vorbitorul (persoana «eu »), ascul- 
tătorul (persoana «tu ») sau cu a treia persoană (del», dea»). Tot 
ca a treia persoană e considerat şi cel ce nu e nici eu», nici «tu», 
nici «el » (cea »), ci «altul » («alta »), sau nehotărîtul « cineva » (« oare- 
cine >, «vreunul», «cutare», etc.). 

În jurul acestor verbe se grupează, ca niște sateliți, cazurile 
«nobile » de declinare: nominativul, acuzativul şi dativul. Și adică: 
nominativul umple în mod normal golul dinaintea tuturor verbelor 
personale ; acuzativul golul care în mod normal se găsește în urma 

tuturor verbelor transitive; dativul al doilea gol, care în mod 
normal se găseşte în urma unora din verbele transitive. 

Cu alte cuvinte: verbele intransitive au în mod normal 
un singur gol, înainte , umplut de un nominativ: copilul doarme ; 
apa curge. Întrebarea e cine? (copilul) sau ce? (apa). 

Verbele transitive au în mod normal un gol înainte, 
umplut de un nominativ (mama, o mână) şi al doilea gol, în urmă, 
umplut de un acuzativ: mama îmbracă copilul ; o mână spală pe alta. 
Întrebarea a doua e pe cine? sau ce? Răspunsul: copilul, pe alta. 

Unele verbe transitive mai au, afară de aceea un al treilea gol, 
tot în urmă, umplut de un dativ: tata a împrumutat vecinului coasa. 
Întrebarea e cui? (vecinului). 

În ceea ce privește verbele reflexive, trebue exclus mai 
întâi cazul când reflexivul e o formă gramaticală pentru exprimarea 
pasivului. Când zic muzeul se deschide la 10, acest se deschide = e 
deschis. În asemenea construcții nominativul (muzeul ) corespunde 
unui acuzativ dintr'o construcție activă (portarul deschide muzeul 
la 10). 

De cele mai multe ori reflexivul nu e alta decât un transitiv la 
care golul dinainte şi cel dinapoi, adică nominativul şi acuzativul, 
reprezintă aceeași persoană sau același lucru. Când zic mama se îm- 
bracă pe sine avem a face cu acelaşi verb transitiv a îmbrăca, ca în 
mama îmbracă copilul. Tot așa: părinții și copiii se iubesc = părinții 
iubesc pe copii şi copiii iubesc pe părinți. Reflexivul are în acest 
exemplu sens reciproc. 

Cazuri ca cele precedente trebue distinse de acele reflexive la 
care verbul — precum s'a arătat în $ 23 —nu corespunde unui 
verb transitiv și pronumele nu e acuzativul lui, ci un instru- 
ment semantic. Când zic mă screm, mă opintesc, mă înnăbuș, 
pronumele mă nu răspunde la întrebarea pe cine? ca în mă văd în 
oglindă, ci e un simplu auxiliar. Ele nu suportă complinirea 
pe mine (nu se poate zice mă screm pe mine). Aceste verbe se aseamănă 
deci întru totul cu intransitivele — pe care le înlocuesc adesea — şi 
au, ca şi acestea, un singur gol, înainte, răspunzând la întrebarea 
cine? (ce?). Se zice, întradevăr, râcesc sau mă răcesc, călătoresc 
sau mă călătoresc, urc în pom sau mă urc în pom, etc. Reflexivele 
formează de multe ori perechea factitivelor: deștept pe cineva din 
somn — mă deștept (singur). 

Mai rar avem reflexive care se construesc cu două goluri, ca 
transitivele : Jon s'a gândit ceva (ca Ion a făcut ceva), vaca s'a bălegat 
sânge (ca vaca a urdinat sânge, care construcție i-a servit ca model). 

Înainte de a trece la verbele unipersonale și la impersonale, e 
bine să ne dăm seama de câteva lucruri. 

a) Pentru golurile umplute de nominativ și acuzativ avem câte 
două particule interogative cine? și ce? la nominativ și pe cine? și 
ce? la acuzativ, întocmai cum Germanii întreabă mer? şi mas? la 
nominativ și zen? şi zas? la acuzativ. Distincţia între fiinţe 
(însuflețite) și lucruri  (neînsuflețite) este deci ceva esențial 
pentru gândirea linguistică a omului primitiv, care cunoștea și mor- 
feme prin care dintingea fiinţele — masculine sau feminine — de 
obiecte, de obiceiu neutre. Deosebirea între guem şi guid (neutru) 
s'a păstrat în particulele noastre întrebătoare cine? (din quem) și 
ce? (din gquid). La lucruri, distincţia între nominativ și acuzativ nu 
are importanţa pe care o are la fiinţe ; de aceea întrebuințăm și pentru 
nominativ şi pentru acuzativ aceeaşi particulă interogativă (ce?), 
întocmai ca Germanii (was?). 

b) «Situaţiunea » ne poate scuti să umplem golurile. După cele 
spuse mai sus ($ 71) despre brevilocvență, vom înțelege că chiar 
nominativul poate rămâne neexprimat. Într'o gară lumea nerăbdă- 
toare așteaptă sosirea trenului care are întârziere. Deodată un func- 
ționar anunță vine ! "Toată lumea ştie de ce e vorba, deci «trenul» 
poate rămânea neexprimat. Din camera unui bolnav, care sufere de 
insomnie, iese doctorul şi șopteşte « doarme ». Nimeni nu va întreba 
cine? Ca în latinește (veni, vidi, vici), în româneşte dezinenţele 
verbale arată despre care persoană (ceu», «tu» sau «el») e vorba, 
încât întrebuințarea pronumelui personal este de prisos: veni, 
văzul, învinsei. Germanul trebue să zică în cazul acesta zch Ram, 
ich sah, ich siegte ; tot astfel Francezul trebue să întrebuințeze pe 
je, tu, il. În toate aceste cazuri — indiferent dacă persoana se arată 
printr'un pronume (ca în franțuzește), prin dezinențe (ca în latineşte 
sau româneşte) sau prin pronume și prin dezinențe (ca în limba 
germană) — se arată numai, în mod vag, dacă acțiunea pleacă dela 
vorbitor, ascultător sau dela altul, fără ca să se precizeze, printr'un 
substantiv, cine e acel altul. Golul dinaintea verbului e umplut 
numai printr'o indicație generală asupra persoanei, nu printr'o 
complinire specială. 


e 

Într'un caz omiterea persoanei e chiar de rigoare: la imperative. 
Șezi ! tăceţi ! etc., e singura expresie bună românească (zicem șezi 
tu numai dacă adăogăm — prin vorbe sau în gând — nu el). Dezi- 
nența imperativului nu lasă nici o îndoială că e vorba de o poruncă 
care se dă persoanei a doua (de aceea în limbi ca cea franceză sau 
germană, care pun totdeauna pronumele personal înaintea verbului, 
la imperativ acesta lipseşte), deci situaţia e clară și golul nu se ivește. 

c) Uneori complinirea golului cu un acuzativ, la verbe transitive, 
nu se face, fiindcă nu interesează. Ce face tata? — Ci- 
teşte? Răspund așa, când din felul cum am fost întrebat ghicesc 
că cel ce mi-a pus chestiunea vrea să ştie care e ocupațiunea mo- 
mentană a tatălui meu și numai atât; ce anume citește (gazeta, o 
scrisoare, un roman...), nu-l interesează. Verbul a scutura, în înțe- 
lesul lui obișnuit, cere o complinire la acuzativ: scutur mărul, hainele. 
Când însă scuturatul nu priveşte un anumit obiect, ci toate obiectele 
din casă, pe care se așează praful, atunci a scutura primește sensul 
de «a curăți de praf, a deretica », iar golul din urma lui fiind prea 
cuprinzător, nu se umple de loc: De câte ori vin sâmbăta la ea, o gă- 
sesc scuturând. În exemplul: De câte ori mă duc la el, îl întâlnesc sau 
bând sau dormind, faptul că pun transitivul «a bea » alături de intran- 
sitivul «a dormi», însemnează că mă interesează numai acțiunea și 
cel ce o săvârşeşte, nu și obiectul (vin, bere, rachiu) atins de această 
acțiune. De aici nu urmează că a bea în fraza aceasta e intransitiv, 
ca a dormi, ci numai că transitivul a bea e întrebuințat în mod 
absolut, adică fără acuzativ. Tot aşa: Plâcerea de a cunoaște; 
dorința de a ști. În anumite cazuri speciale, unele verbe transitive 
nu se mai întrebuințează decât în mod absolut. Astfel a vârsa «a 
goli turnând » se cere complinit: vârs apa, vărs paharul ; în înţelesul 
de « vomitez » se zice însă numai vârs. Numai atunci când, în mod 
excepţional, doctorul vrea să cunoască conţinutul stomacului, te 
întreabă ce ai vărsat? 

d) Dimpotrivă, întâlnim uneori un acuzativ după verbe intransi- 
tive. Avem a face cu simple cazuri de analogie. Există anume o serie 
întreagă de verbe transitive al căror gol la acuzativ se poate umplea 
cu ceea ce se numește « complement intern » — de obiceiu o « figură 
etimologică »: face o faptă bună ; lucrează un lucru greu ; visează un 
vis cumplit. După acestea s'au luat şi unele intransitive ca râde un 
râs nebun, apoi şi-a trăit traiul, a umblat un drum lung, etc. "Lotuși 

uzul limitează asemenea construcții la un număr redus de cazuri. 
În loc de doarme un somn se zice trage (un puiu de) somn cu înlocuirea 
verbului intransitiv, care cuprinde ideea de «somn y—a dormi—printr'un 
verb transitiv, care primeşte, în mod figurat, înțelesul lui, a trage. 

e) După imperative dela verbe transitive, ca priveşte-o ! s'a putut 
pune pronumele personal la acuzativ şi după interjecții demonstra- 
tive ca zat-o ! iacâtă-le ! 

/) Ca şi în alte limbi romanice, acuzativul feminin al pronumelui 
personal întregește verbul atunci când nu avem o idee lămurită 
asupra obiectului : o va pâți ; a făcut-o lată (Nimeni n'ar putea spune 
precis ce reprezintă acest 0). Acest o poate să se unească și cu verbe 
intransitive: a o tul. 


82. Mai greu de judecat şi de clasat sunt verbele unipersonale, 
adică cele care, ca dezinență verbală ţin de persoana a treia, dar 
care, ca sens, se leagă de ideea ceu», «tu» sau «el». 

Aici aparțin înainte de toate expresiile nominale construite cu 
auxiliarul «a fi»: mi-e sete (ţi-e sete, î-e sete, ne e sete, vă e sete, le e 
sete), mi-e dor, mi-e scârbă. Ele sunt dese mai ales în dialectele sub- 
danubiene. Întrebarea e cui? Complinirea se face cu dativul, fără 
nominativ şi acuzativ: Bolnavului îi e sete. 

Tot aici aparţin verbe de felul lui 7mi se pare (ţi se pare, îi se 
pare, ni se pare, vi se pare, li se pare), îmi vine (îţi vine, îi vine, 
me vine, vă vine, le vine), mă apucă (te apucă, îl apucă, ne apucă, 
vă apucă, îi apucă), complinite cu un abstract (mă apucă groaza) 
sau cu o propoziţie introdusă prin să (îmi vine să plâng) ori că (mi 
se pare că tremuri). Ele răspund la întrebarea ce? 'Tot așa trebue 
considerate verbe de felul lui trebue, se cuvine, face..., construite 
cu să -l|- o formă verbală: trebue să vii, se cuvine să vină, face să veniți. 

În sfârşit avem verbe ca mă doare (te doare, îl doare...) sau 
îmi țiue (îţi ţiue, îi ţiue...), în care mă şi îmi sunt auxiliare și nu 
umplu golurile verbelor. -Ele răspund, ca intransitivele, la întrebarea 
ce? (cine?): mă doare gâtul, îmi ţiue urechile. 


83. Dacă trecem acum la verbele (sau construcţiile nominale) 
impersonale, ca plouă, ninge, se luminează de ziuă, e duminecă, 
etc., constatăm că acestea sunt oarecum autonome, că nu au 
niciun gol în jurul lor. 

Când zic ninge, fac o constatare care nu cere nicio întregire. 
Nimeni nu se întreabă nici cine ninge, nici ce ninge, nici cui ninge. 
Mai mult decât atât: asemenea enunțări nu suportă niciuna din 
aceste întrebări, pentrucă vorbitorul nu simte nevoia să fie informat 
în privinţa aceasta. 

A considera pe ninge ca o frază eliptică şi a-i căuta agentul, 
însemnează a falsifica însuși felul nostru tradițional de a gândi. O 
completare ca zăpada ninge — cum ar vrea unii gramatici s'o facă 
— e de sigur greșită. Pentru Român zăpada nu «ninge» ci «cade». 
De asemenea, a spune că subiectul e «situația generală», însem- 
nează a căuta să dai satisfacție gândirii logice fără să ţii seama că 
linguistic cugetăm altfel. (Însăși etimologia cuvântului zăpadă exprimă 
ideea de «cădere »). 


«Il y a des cas ou notre pensee, si entachee qw'elle soit de reprâsentations 
mythologiques..., se situe pour ainsi dire au milieu du proces mâme et non 
en dehors » (]. KARCEVSKI, Phrase et proposition, p. 63). 

Adevărat că se poate zice şi Sfântul Ihe a tunat. Dar imaginea aceasta a zei- 
tății care dirigueşte furtuna — Jupiter tonans al Romanilor — este de sigur o 
interpretare mitică ulterioară a constatării: fură, pe care a făcut-o omul 
primitiv înainte de a căuta să găsească originea, explicaţia fenomenului însuși. 
De asemenea pot zice, după o erupție a Vezuviului, că a nins cenușă, sau în 
cursul unei revoluţii că plouă sânge. Dar în cazurile acestea nici ninge nici plouă 
nu mai au sensul originar, ci pe cel figurat de «a cădea de sus (ca ninsoarea)» 
sau de «a curge mult deodată », iar verbele a cădea şi a curge, fiind intransitive, 
dau naştere în mod firesc întrebării ce? Totuși, într'un exemplu ca cel din 
urmă, Latinii nu umpleau golul cu un nominativ, ca noi, ci cu un acuzativ (pluzt 
sanguinem, căci ca agent era imaginată o zeitate), iar Francezii printr'un par- 
titiv (îl pleut du sang). 


Ca să înțelegem mai bine deosebirea între verbele cu unul, două 
sau trei goluri și cele fără goluri, fie-ne îngăduit să facem iar o ase- 
mănare. Verbele autonome — cele fără goluri —se compară cu o 
sfârlează. Prisnelul se învârte în jurul axei sale fără să înainteze 
din loc şi fără alt scop decât cel de a se ţinea în poziție verticală prin 
însăşi mișcarea circulară. Verbele intransitive şi cele la fel cu ele, 
având un singur gol înainte, umplut de nominativ, se pot asemăna 
cu o bicicletă, înaintând în urma învârtirii roatelor puse în mişcare 
de biciclistul care intră întrun raport de interdependenţă cu ea. 
Verbele transitive cu două goluri se aseamănă cu o roabă sau cu 
un cărucior mânat sau tras de cineva, care mișcându-se însuși din 
Joc, transportă ceva sau duce pe cineva cu sine. 

84. Dacă în cele precedente am evitat să vorbesc de «subiect» 
și « predicat », am făcut-o pentru ca să arăt că putem înțelege cum 
se alcătueşte o frază şi fără să întrebuințăm aceşti termeni împru- 
mutaţi din filosofia aristotelică. Ar fi însă greșit să vrem cu tot prețul 
să părăsim o terminologie care s'a încetățenit la noi și aiurea atât de 
mult. Nu numirea interesează, ci ceea ce înțelegem subt această 
numire. Termenii de « subiect », « predicat » și « complement » (la acu- 
zativ și la dativ), inventați de filosofi, pot fi menţinuți în gramatică, 
dar numai în măsura în care se potrivesc cu sensibilitatea noastră lin- 
guistică. lar aceasta e controlabilă în primul rând prin particulele inte- 
rogative. Dacă dascălul învață, în clasele inferioare, pe elev să caute 
subiectul cu întrebarea cine ? (ce 2), complementul « direct » (« drept») 
cu întrebarea pe cine? (ce?) și cel «indirect » (« nedrept») cu între- 
barea cui ?, a găsit instinctiv metoda de analiză a frazei care răspunde 
mai bine sensibilităţii noastre linguistice. Greutatea cea mare a 
acestui fel de analiză stă în faptul că pentru ceea ce e mai esențial 
în frază, predicatul, nu există o asemenea particulă întrebătoare. 

În cele precedente noi n'am pus în opoziţie «subiectul» cu 
«complementul direct» sau «indirect», căci toate cuvintele care 
servesc la împlinirea golurilor sunt de fapt complemente, având me- 
nirea să restrângă acţiunea verbală, dintr'o serie nesfârşită de po- 
sibilităţi, la una, să concretizeze, prin specificare, ideea prea abstractă 
exprimată prin orice verb întrebuințat singur. Vagul cumpără primeşte 
contururi mai precise când zic mama cumpără, căci o acţiune pe 
care o poate împlini oricine o limitez la o anumită persoană. Și mai 
precis e mama cumpără zahăr, căci dintre sutele de cumpărături 
pe care le poate face mama, arăt în mod concret una. În fraza mama 
dă vecinei cratița, cele trei goluri ale verbului a da sunt «complinite » 
prin nominativul mama, prin dativul vecine şi prin acuzativul cra- 
Hța. Avem deci propriu zis un predicat: dă și trei complemente, 
adică compliniri: unul la nominativ (nomen regens): mama, unul 
la acuzativ (nomen rectum): cratița și unul la dativ: vecine. 

Ceea ce deosebește în mod esențial nominativul de acuzativ și 
de dativ este faptul că, odată exprimat, între el şi verb se naște un 
raport de interdependență. Dacă la acuzativ și la dativ putem vorbi 
de « regimul » verbului, la nominativ am fi în drept să vorbim de un 
regim al substantivului asupra verbului. Într'adevăr, când zic am 
dat o carte vecinului sau am dat două cârţi vecinei, forma verbului 

(am dat) rămâne neschimbată. Dimpotrivă, în momentul când 
golul dinaintea verbului a dormi se umple cu un nominativ, verbul 
se acordă cu acesta: copilul doarme, copiii dorm. Verbul a dormi 
caută substantivul «copil», iar în momentul când l-a găsit, se 
orientează după el. 


85. Chiar când golul verbal e împlinit printr'un nominativ, nu 
avem o siguranță absolută că acesta e într'adevăr subiectul frazei. 
Asemenea cazuri se ivesc mai ales atunci când topica logic-grama- 
ticală e înlocuită cu topica afectiv-stilistică. Asupra începutului 
frazei se concentrează în mod normal atenţia ascultătorului român. 
De aceea se aşează acolo de obiceiu nominativul, urmând apoi verbul, 
iar după acesta complementele la dativ și acuzativ. Când însă vreau 
să scot în relief alt cuvânt din frază, fie că întreb (zenit-a vecina?) 
sau neg (ma venit nimeni) sau pun în opoziţie (casa a cumpărat-o 
frate-meu, grădina un vecin) sau voesc numai să arăt că atribuiu o 
importanță mai mare altui cuvânt decât nominativului, atunci mo- 
dific ordinea obișnuită în aşezarea cuvintelor. În camera mobilată, 
de care vorbeam mai sus, fiecare mobilă îşi are locul ei tradițional, 
potrivit cu rostul pe care are să-l îndeplinească. Astfel scaunele sunt 
așezate în jurul mesei la care mâncăm. Cu toate acestea, în cazuri 
excepționale, când bunăoară trebue să schimb un bec la candelabrul 
din mijlocul odăii sau când fac curățenie în cameră, pot pune scaunul 
şi pe masă. Așa și cu ordinea cuvintelor în frază. Faţă de Mihnea 
încalecă, calul său tropotă din poezia lui Bolintineanu, avem pe A 
venit un lup din crâng al lui Coșbuc sau A fost odată un împărat al 
basmelor noastre populare. Așezarea verbului în locul dintâi în aceste 
exemple se face din necesităţi stilistice: într'o bucată epică, într'o 
povestire, ceea ce interesează în primul rând e ceea ce se întâmplă, 
ceea ce exprimă verbul. (Acest schimb între locul tradițional şi cel 
incidental face atât de greu capitolul sintactic despre topică). 

Să luăm acum un exemplu care ni se pare deosebit de caracte- 
ristic. Zicem mă doare gâtul nu gâtul mă doare (decât doar când 
voim să marcăm o opoziție: gâtul, nu urechea). Ceea ce e de interes 
în comunicarea mea este durerea pe care o simt. De aceea zic mă 
doare. Dacă mi se pare că n'am fost destul de explicit, adaug compli- 
nirea gâtul. "Tot atât de bine aș putea zice mă doare în gât. Doctorul, 
căruia îi spun că mă doare, mă poate întreba: ce? sau unde? E ade- 

vărat că pentru sensibilitatea noastră linguistică — precum arată cele 
două întrebări diferite: ce? și unde ? — imaginea e alta la mă doare 
gâtul, care se poate asemăna cu se strică vremea şi alta la mă doare 
în gât, care se poate asemăna cu ninge la munte. Dar nu-i mai puţin 
adevărat că rostul de « subiect» al lui gâtu/ e cu mult mai şters decât 
de exemplu în gâtul e lung. Când zic se strică vremea, complinirea 
lui se strică prin subiectul vremea e necesară, fiindcă pentru modi- 
ficarea atmosferică pe care o constat nu am un termen unic în limbă 
şi fiindcă verbul a se strica exprimă o idee completă numai când 
i se adaugă o complinire, care poate fi foarte variată: se strică mân- 
carea, ceasul, afacerea, etc. Când constat însă că mă doare, exprim 
o idee completă, ca atunci când zic ninge; complinirea «gâtul» e 
o precizare ulterioară, are acelaşi rol ca localizarea « în gât», nu mai 
e o complinire esențială, ci accesorie, accidentală, precum se vede 
şi din locul după verb carei se dă. Pentru sensibilitatea mea, 
gâtul în mă doare gâtul, deşi răspunde la întrebarea ce? nu e fără 
îndoială subiect. Şi aceasta nu numai din cauza locului al doilea 
pe care-l ocupă în frază (căci în a venit un lup nu încape nicio în- 
doială că lup e subiect), ci fiindcă simt că raportul între gât și mă 
doare nu e cel de agent şi acţiune, ci e mai multo localizare 
(ca și în mă doare în gât) a durerii. Că de fapt gâtul e o complinire 
ulterioară, care nici nu exista în mintea mea în momentul când 
am enunțat că simt o durere, se vede mai bine din construcția: mă 
doare picioarele. Complinirea picioarele a răsărit în gândul vorbito- 
rului atât de târziu, încât n'a mai fost vreme să se facă acordul ver- 
bului cu acest plural. (Am arătat în DR. III, 772 că dela asemenea 
cazuri de anacoluturi a plecat uzul acordului greșit al subiectului la 
plural cu predicatul la singular în graiul Bucureştenilor : nu-mi place. . . 
vorbele astea ; arde... casele vecinului, etc.). 


86. Din împrejurarea că există multe verbe (sau construcții 
nominale cu funcţiune verbală) care suportă numai întrebări acci- 
dentale ca unde? când? (Tună la răsărit. Leri a fost Dumineca Tomii ), 
nu şi întrebări esenţiale (cine? cui? pe cine?), s'a născut o situație 
grea pentru cei ce caută cu tot prețul să pună în concordanță ideile 
aprioristice ale propoziției aristotelice cu starea de fapt din limbă. 

Cei mai mulţi profesori de limba română vor fi foarte încurcați 
să spună care e subiectul propoziției călătorului îi șade bine cu drumul. 

Dacă au câștigat o tehnică mare în adaptarea gândirii aristotelice 
la gândirea linguistică, vor zice că fraza construită după regulele 
gramaticii ar trebui să fie călătoria îi şade bine călătorului. În loc 
de călătoria — care e subiectul — s'a zis cu drumul. Cei ce ratio- 
nează astfel ar vrea să croiască limba după gramatică, în loc să extragă 
gramatica din limbă. De câte ori dau de o expresie care nu se potri- 
veşte în compartimentele lor gramaticale, în loc să-și spună că aceste 
compartimente nu sunt destul de încăpătoare, vor să înlocuiască 
formele plastice și pline de farmec izvorite din gândirea firească 
linguistică, cu formele mucegăite ale unei limbi artificiale care există 
mai mult în cărți decât în graiul viu. 

lată un exemplu caracteristic. Într'o scriere cu caracter popular 
citim: A doua zi, îată-l pe moș Vasile că pleacă la drum. Care e su- 
biectul acestei fraze ? Doi profesori de limbă română, unul univer- 
sitar, altul secundar, mi-au dat același răspuns — pentru mine cu 
totul neașteptat: — în propoziția a doua subiectul e «moș Vasile», 
jar în propoziția dintâi subiectul e «tu ». Motivarea: sată e egal cu 
un imperativ al verbului vedea, deci cu vezi 7, și e predicatul propo- 
ziției prime, având ca subiect subînțeles pe «tu ». Greșeala cea mare 
pe care o comit cei ce analizează fraza în felul acesta, este că atribue 
vorbitorului intenţii pe care nu le avea. Dacă avem, în fraza citată, 
iată şi nu vezi, e fiindcă vezi n'ar fi putut exprima exact intenţia 
vorbitorului. Înlocuirea lui iată prin vezi e un fals, pe care unii 
se cred îndreptățiți să-l facă, pentru ca să poată analiza ceea ce nu e 
analizabil în felul gramaticei clasice. Cei ce fac asemeni substituiri 
se aseamănă cu istoricii care se credeau în drept să plăsmuiască 
documente, spre a-și dovedi teza, când asemenea documente 
lipseau. 

Frazele călătorului îi şade bine cu drumul, sau iată-l pe moș Vasile 
că pleacă sunt Îraze tără subiect, deci subiectul la nominativ nu 
trebue căutat, precum nu trebue căutat în cu î-e somn, să se 
culce ! După cum am arătat, expresii de felul lui mi-e somn, îmi şade 
bine nu pot răspunde la întrebarea cine ? ci numai la întrebarea cui? 
Adevărat că cui î-e somn, să se culce se poate complini prin acela, care 
e atunci subiectul, dar nu se zice așa, cel puţin în mod obișnuit 
(cel mult se zice celuz ce î-e somn, să se culce, deci se construeşte tot 
cu dativul). Scopul nostru nu poate fi să studiem limba care nu este 
în uz, ci pe cea întrebuințată și să căutăm s'o înțelegem pe aceasta. 

87. Întrebările « esenţiale » şi cele « accidentale » pot să se schimbe 
foarte ușor una cu alta. Subiectul poate deveni complement la acu- 
zativ sau instrument, complementul la acuzativ poate fi înlocuit 
printr'o noțiune spațială ș.a.m.d., precum în anumite condiţii atmosfe- 
rice apa poate apărea ca ghiață sau ca aburi. Foarte multe schimbări 
semantice se explică din asemenea schimbări produse de condiţiile 
speciale în care se găsește verbul în frază. Îndes făina în sac însem- 
nează (o apăs, ca să încapă toată»; îndes sacul cu fâină însemnează 
«îl umplu apăsând». Îmbrac pe cineva cu o haină redă ideea germa- 
nului «ankleiden »; îmbrac haina pe cea a lui «anziehen ». Lat. zotus 
orbis id non capit «toată lumea n'o încape (adică n'o cuprinde)» 
devine 1d non capit toto în orbe «nu încape (nu are loc) în toată lumea ». 
Din popa citește slujba pentru mort sa născut expresia scurtată popa 
citește mortul. Cu asemenea cazuri vom avea să ne ocupăm amănunțit 
în volumele viitoare. 


88. În sfârşit mai amintim că «golurile» pot fi împlinite şi cu 
fraze întregi, nu numai cu cuvinte. Verbul a veJea poate avea com- 
plinirea la acuzativ: vede pasărea sau poate fi complinit printr'o 
« propoziţie obiectivă »: vede că sboară, sau poate avea amândouă 
complinirile : zede pasărea că sboară. Golul lui a putea sau a vrea poate 
fi împlinit cu o propoziţie începătoare cu «să»: poate să mânânce, 
vrea să mănânce. Nlai ales verbe ca trebue, face, se cuvine au asemenea 
compliniri: Trebue să râzi când îl vezi ; nu face să plecăm ; se cuvine 
să tacă. Golul dinaintea verbelor de felul acesta rămâne neîmplinit, 
iar răspunsul care se dă la întrebarea ce? ia rolul indicatorului per- 
soanei («tu », «noi», «el») exprimată prin dezinența verbului din 
propoziţia obiectivă (râzi, plecăm, tacă). Prin atracție, această dezi- 
nență poate trece şi asupra verbului trebue, prefăcându-l în verb 
personal: trebuești să râzi. 


În loc de să mănânce, golul e umplut după verbul a putea de obiceiu prin- 
trun infinitiv: poate mânca. Mai de mult se zicea poate mâncare, cu infinitivul 
nescurtat. "Tot astfel se zicea vrea mâncare în loc de vrea să mănânce. Prin faptul 
că golul după verbele transitive se împlineşte de obiceiu printr'un substantiv 
la acuzativ, mâncare în vrea mâncare a fost interpretat ca substantiv. Astfel au 
ajuns infinitivele lungi să se substantiveze: o mâncare, o cântare, etc. 


Pe de altă parte verbele nu sunt singurele cuvinte care pot avea 
goluri. Aceeași trebuință de a preciza, prin singularizare, o idee prea 

generală, care ne face să dăm ascultătorului nostru — când acest 
lucru nu reiese din situația întreagă — informaţia că « cumpărarea » 
o face «mama» şi că această cumpărare are de obiect «zahărul » 
(mama cumpără zahăr), e la baza unor compliniri de felul lui calul 
șchiop sau calul vecinului. Cuvântul cal singur poate însemna orice 
cal din lume; când îi adaog atributul șchiop, am eliminat toți caii 
care au picioarele întregi, deci marea majoritate a cailor; același 
lucru îl fac când zic calul vecinului ; şi mai precis sunt când zic calul 
șchiop al vecinului, reducând ideea generală de cal la unul singur. 
Substantivele au deci și ele goluri care pot fi împlinite şi, asemenea 
verbelor, aceste goluri răspund la anumite particole interogative: 
a (al, ai, ale) cui? sau care? (ce fel?). 

Dar și fraza poate avea un gol. Când zic văzând că are să plouă. . . 
las deschis un gol care trebue împlinit în mod necesar prin și-a luat 
umbrela sau a rămas acasă sau s'a bucurat că are să crească iarba sau 
altă asemenea propoziție. Pentru ca sensul să fie întreg, această 


propoziție complinitoare e atât de necesară, încât gramatica o nu- 
mește «principală ». 


S. Puşcariu, Limba Română. 


PARTEA A DOUA 

89. Într'o excursie pe munţii Bucegi rătăcisem drumul prin niște 
păduri bătrâne, din care nu mai știam cum să ies. Într'un târziu, 
un lătrat de câne mă făcu să găsesc o turmă dei. Întrebând pe cio- 
ban încotro s'o apuc, el îmi răspunse: «vino cu mine, c'am să-ţi 
dau plaiul ». Eram de două ori fericit: ca turist, căci găsisem mij- 
locul de a scăpa din desișul pădurii, și ca linguist, căci mi se limpezi 
dintr'odată originea expresiei a da drumul. Pe când urmam pe cio- 
ban, care mă scotea la «plaiu » — cum numesc Brănenii « drumul » 
prin munţi — imaginaţia mea creea « situaţia » în care a da drumul, 
cu sensul de «a elibera » a luat ființă: Păduri seculare în care trăiau 
strămoșii noștri și ale căror plaiuri ei singuri le știau. În asemenea 
codri atrăgeau ei — precum ne spun cronicarii — pe dușman pentru 
ca să prăvălească asupra lui copacii 4 înţinați ». Străinul intrat în 
desișul acestor codri era prizonierul lor şi «drumul » pe care i-l 
« dădea » Românul — după cum îmi dăduse mie ciobanul din Bu- 
cegi « plaiul » — devenea egal cu libertatea. Expresii analoage citează 
P. PAPAHAGI din dialectul aromân: dâ-/' cale şi din alte limbi vorbite 
astăzi pe teritoriul locuit de strămoșii noștri sau din apropierea lor: 
alb. ep î udhe, bulg. davam mu păâtja, n.-grec. Bâo' zov Spâuo. 

Latinescul pons s'a păstrat în limbile romanice de Vest cu înţe- 
lesul original de «pod»; numai la noi el însemnează «punte». De 
ce ? Fiindcă în munţii în care trăiau strămoșii noștri nu curgeau ape 
mari, peste care se durau poduri, ci pâraie sălbatice, pe care le tre- 
ceai pe câte un copac răsturnat de pe un țărm pe altul: puntea. 

Din vârful munților vedeai șesul spre care mergeai tulind la vale. 
Șes vine din latinescul sessus, care e participiul lui sedere «a şedea »: 
câmpia plană ţi se pare «aşezată », când o priveşti de sus. A merge 
vine din lat. mergere, care însemna «a se cufunda »: numai privit din 
vârful muntelui, cel ce se depărtează «se cufundă » în vale. Cât 
despre tul, el e înrudit cu zulnicul, adică buciumul Românilor din 
Munţii Apuseni, derivat din slavul tul « ţeavă, tub ». Cel ce a văzut 
vreodată coborind toamna oile dela munte şi a auzit sgomotul mare 
produs de această coborire, va înțelege de ce «a buciuma » poate 
deveni sinonim cu «a cobori» și de ce prin unele regiuni aceeași 
idee se redă prin verbul a urla (când url; dela munte ? prin Ardeal) 
şi în altele prin a tuna la vale (cf. DR. V, 424). 

Pentru noțiunea de «bogat», limbile romanice nu au continuat 
termenii latini, ci şi-au creat singure expresiile sau le-au împru- 
mutat din alte limbi. Bogat al nostru e împrumutat din slavoneșşte, 
precum ital. ricco sau franc. riche e luat din germană. TH. CAPIDAN 
a arătat că latinescul opulentus, -a, -um s'a păstrat în arom, purintă, 
un adjectiv substantivat, care însemnează « mâncare spurcată, de 
dulce ». La origine însemna « mâncare gătită cu grăsime »; « bogat» 
și « gras » erau două noțiuni care se puteau confunda. Ca şi alte 
limbi (franc. avoir și v.-span. azer, cf. Și prov. aver «turmă de oi», 
în Lyon avar «stup de albine», apoi germ. Hab und Gut, bulg. 
îmane), noi numim bogăţia şi avere, iar pe cel bogat avut (tot aşa la 
Albanezi kamăs şi pasură). Dar cel bogat nu e numai cel ce «are», 
ci și cel ce îşi poate permite orice, cel căruia «îi dă mâna» să facă 
ce dorește: om cu dare de mână. Mai interesant € termenul om cu 
stare, întrebuințat, probabil, odinioară, în opoziție cu cel ce se muta 
din loc în loc. Numai când strămoșii noştri migratori — şi deci 
săraci — izbuteau să se așeze şi să «cuprindă » un loc (de obiceiu 
prin lăzuirea pădurilor), deveneau oameni cuprinși şi începeau să 
prindă chiag (metaforă, luată din vieața pastorală). 

Ne oprim, deși am fi ispitiți să continuăm, aducând și alte exemple 
tot atât de lămuritoare. Credem însă că şi din cele citate reiese în 
deajuns strânsa legătură ce există între limba şi toată vieaţa unui 
popor. Trecutul, împrejurările geografice şi sociale în care a luat 
naștere și s'a desvoltat un popor, pentru ca să devină apoi o naţiune, 
se reflectă în limba lui. Iată un adevăr banal — şi totuși prea puţin 
dovedit cu exemple. Dacă trecutul influențează limba, limba, la 

rândul ei, e în stare să ne lămurească asupra trecutului unei națiuni, 
mai ales pentru epocile îndepărtate, pentru care lipsesc documentele 
istorice. Acesta e cazul mai ales la noi. 

Între limbă şi cei ce o vorbesc există un raport de influență 
reciprocă. Nu numai omul e stăpân pe limba lui, ci — după 
cum am accentuat şi în «Prezentarea » din fruntea acestui volum — 
şi limba e stăpână pe cei ce o vorbesc, silindu-i să urmeze cu gându- 
rile lor drumurile bătute de înaintaşi, să economisească timp și energie 
în căutarea expresiilor celor mai potrivite, luând de-a gata clișeele 
moștenite dela părinți. 

«Limba maternă dă un ritm comun undelor intelectualității şi afectivității 
noastre şi coordonează astfel şi solidarizează vrerile noastre. Limbile materne 
fac parte din forţele fundamentale care stilizează şi diferenţiază societatea umană. 
Tot ce gândim şi facem, este influenţat în mod fatal de felul în care lumea 
Sa reoglindit în limba noastră ». A. PROCOPOVICI, Limba și viața, 1939, p: 8. 


Asemenea idei desvoltă pe larg L. WEISGERBER in Muttersprache und Geistes- 
bildung, 1929. 


În sfârșit nu trebue să uităm că limba împlinește un rol so- 
cial, care și el ne silește să rămânem, când vorbim, în marginile 
tradiției, să întrebuințăm cuvintele, formele și rostirea pe care le-ar 
întrebuința interlocutorul nostru dacă ne-ar vorbi. Astfel se creează 
la o naţiune o mentalitate comună, care face ca multe din expresiile 
figurate cu care fiecare din noi imbogățim — în măsură mai mare 
sau mai mică —acest patrimoniu, să fie uşor înțelese și bucuros 
adoptate de conaţionali. Așa se naşte cu timpul, din inovațiile pri- 
mite de colectivitate și din materialul linguistic interpretat din nou, 
suma aceea de particularități care alcătuesc structura inter- 
n ă a unei limbi și care, la rândul ei, măreşte coeziunea între membrii 
aceleiași națiuni. 

Iată unul din multele exemple ce se pot cita. 

Pentru colorile principale alb, negru, roșu, galben, verde, vânăt 
cele mai multe limbi au cuvinte moştenite (lat. albus, miger, roseus, 
galbinus, viridis, venetus) sau, mai rar, imprumutate (rom. sur..., 
fr. blanc, bleu..., ital. bianco, azuro...). Spre a forma diferite 
nuanţe de colori, aproape fiecare limbă şi-a creat mijloace proprii. 
Francezii iau numele unui obiect cu o coloare caracteristică şi-l 
întrebuinţează neschimbat, spre a arăta coloarea: une robe rose, orange, 
fraise, mauve «0 rochie trandafir, portocală, fragă, nalbă ». Ger- 

manul întrebuințează uneori sufixe, ca în rossg « trandafiriu ». Mai des 
întrebuințează compuse: aschgrau «sur cenușă», ziegelrot «roșu 
cărămidă »... Noi avem un mijloc foarte economicos: adăugăm la 
substantive sufixul adjectival -iu : trandafiriu, portocaliu, cenușiu, 
cărămiziu, vișiniu, etc. Dar dacă asemenea formaţiuni exprimă colori 
intermediare, limba are nevoie şi de calificative pentru a exprima 
saturația sau intensitatea mai mare sau mai mică a unei colori. În 
felul cum sunt redate asemenea nuanţe prin expresii figurate, limbile 
se deosebesc mult unele de altele. Căutaţi să redați în nemţește sau 
în franțuzeşte pe verde deschis și închis sau pe roșu aprins, în româ- 
nește sau nemţește pe vert foncă sau în româneşte sau franțuzește 
pe hochrot şi veţi vedea cât de deosebit e însuși felul de a vedea co- 
lorile la diferite popoare. 


ROGER MARTIN du GARD, descrie în Les Thibault (4 L&te 1914), p. 
20—21), o reuniune de socialişti la Geneva, înfrăţiţi prin aceleaşi idealuri. 
« homme a beau faire: il est du climat. Il a son temperament d'origine. II 
a sa complexion ethnique, Îl tient ă ses usages, aux formes particulidres de la 
civilisation qui l'a faşonne. O qu'il soit, il garde sa langue. Attention ! C'est 
tres important: le probleme de la patrie n'est peut-etre, au fond, qwun probleme 
de langage ! Ou qu'il soit, ou qu'il aille, homme continue & penser avec les mots, 
avec la syntaxe, de son pays... Regarde autour de nous ! Nos amis de Genăve, 
tous ces deportes volontaires, qui croient de bonne foi avoir repudi€ leur sol 
natal, et former une authentique colonie internationale ! Regarde-les, d'instinct, 
se chercher, se rejoindre, s'agglomerer en autant de petits clans italiens, autri- 
chiens, russes... ». 


Dacă este adevărat că cel mai sigur criteriu care deosebește un 
popor de altul este limba lui și dacă legătura intimă între limbă 
şi națiune se recunoaşte și se simte la tot pasul, e evident că linguistul 
nu se poate mulțumi să studieze numai evoluţia şi structura unei 
limbi, ci trebue să acorde cuvenita atențiune și acestei legături 
«naționale». E ceea ce vom face în cele următoare, în capitolele 
întitulate : 

SÂNGELE. 

PĂMÂNTUL. 

VECINII. 

"TRECUTUL. 

STAREA SOCIALĂ. 

INFLUENȚE CULTURALE. 

90. Un popor atât de mare şi numeros ca cel al Daco-geto-tracilor, 
care se întindea din Carpaţii nordici, încălecând Dunărea şi Balcanii, 
până în Asia Mică, și care izbutea să strângă în rarele epoci de coe- 
ziune națională, în jurul unor mari comandanţi, ca Burebista, oştiri 
de două sute de mii de luptători, n'a putut să piară fără urme de pe 
fața pământului. Dacii, Geţii şi "Tracii şi-au pierdut limba, dar sân- 
gele lor curge mai departe în vinele celor ce azi stăpânesc ţările din 
Sud-Estul Europei. 

Sângele şi limba sunt două lucruri deosebite. Sângele se moște- 
nește, limba se învață. "Totuşi n'ar fi exclus ca anumite predispoziţii 
fiziologice să influențeze sau chiar să determine evoluția limbii în 
anumite direcţii. Unii cercetători o cred, admițând, pentru anumite 
evoluţii fonetice, identitatea bazei de articulaţie sau păstrarea anu- 
mitor obiceiuri în accentuare, intonaţie sau în ritmul vorbirei. Astfel 
A. RosETTI (ILR. II, 27) atribue nașterea lui d românesc şi a 
lui € albanez «forței mecanice a accentului de intensitate ». Alții 
(de ex. A. PROCOPOVICI), sunt de părere că anumite tendințe 
moștenite pot rămânea latente sute de ani, pentru ca să ajungă apoi, 
într'un mediu prielnic, la o mare desvoltare. G. WEIGAND sus- 
ținea că dacă noi, Bulgarii şi Albanezii avem trăsături linguistice 
comune şi un folclor atât de asemănător, aceasta s'ar datori faptului 
că Albanezii ar fi 'Traci care și-au păstrat limba, Românii, Traci 
romanizați, iar Bulgarii, Traci slavizați. 

Oricât de ispititoare ar fi asemenea teorii, cercetările de până 
acum nu ne permit nicio deducție sigură în direcţia aceasta. Asemă- 
nările între diferitele limbi se pot explica, în cele mai multe cazuri, 
altfel decât prin înrudire etnică. 


MEYER-LUBKE (Binfiihrung) scria: «Am putea presupune a priori că 
amestecul limbii latine cu idiome deosebite să fi avut de urmare rezultate deo- 
sebite, şi, sprijiniți pe acest amestec, să putem face despărţirea dialectelor. Dar 
până acuma știința n'a isbutit, decât în foarte puţine cazuri, să demonstreze 
astfel de influenţe etnologice ». Dacă, totuşi, graniţele dialectale coincid în unele 
ţări cu vechile hotare etnice, s'ar putea explica, după el (în HINNEBERG, 
Die Kultur der Gegenwart, 1909, p. 461), prin faptul că înrudirea de sânge a creat 
o comunitate de interese şi de tradiţii, care a cimentat legăturile între cei ce 
se ştiau aparținând aceluiaşi neam. « Granițele bisericeşti în evul mediu coincid 
adesea cu hotarele popoarelor şi a triburilor din vremile anteromane, fiindcă 

simţul legăturilor vechi a rămas neatins de romanizare și fiindcă biserica a ţinut 
seamă de el. De aici rezultă că grupele de limbi şi dialecte romanice de azi 
se acoper cu grupele etnice din timpuri străvechi, cu toate că nu se poate 
documenta o influenţă linguistică directă a elementului autohton. Glasul sân- 
gelui, conştiinţa aparţinerii la aceeaşi familie mare, strânge pe membrii ei în 
jurul aceloraşi centre politice, administrative, comerciale, bisericeşti, etc. şi le 
depărtează de altele, producând hotare care nu sunt totdeauna identice cu gra- 
niţele geografice cele mai indicate. Astfel, în definitiv, momentul etnologic, 
trebue privit, în rezultatele lui, tot ca un efect al comunicaţiei mai strânse între 
cei ce se simt înrudiți prin sânge». 

În Sud-Estul european coeziunea provincială nu pare a fi fost mare pe vre- 
mea strămoşilor noştri daco-geto-traci. Aceştia trăiau în triburi şi nu se supu- 
neau bucuros căpeteniilor ce le restrângeau libertăţile. 


Q1. Legătura între limbă şi rasă a fost urmărită până acum, 
mai insistent, în linguistică, subt raportul substratului etnie, adică a 
răsunetului limbii strămoșești în noua limbă pe care şi-o însușește 
un popor. 

Nu cred să existe cineva care să nege pur şi simplu influența substra- 
tului. E deajuns să auzim la București vorbind pe un Ardelean sau 
pe un Basarabean, ca să ştim de unde este; când un Berlinez, un 
Saxon sau un Vienez vorbesc « hochdeutsch», germana fiecăruia 
din ei e alta. 

Deosebirile între linguiști încep în momentul aplicării princi- 
piului general la cazurile speciale. Dacă Francezul din Bordeaux 
sau cel din Marsilia vorbește limba franceză altfel decât Parizianul, 
însemnează aceasta că Galii, învățând latinește, au păstrat anumite 
particularități celte, care sunt cauza esențială a deosebirii între limba 
latină și cea franceză ? 

Într'o excursie am ajuns odată, seara, într'un sat din Transilvania 
şi am tras la un țăran. A doua zi o ploaie mare m'a împiedecat să plec 
mai departe. Ca să nu pierd vremea, m'am dus în șura unde gazda 
mea şi fiul său treierau. Ascultându-i vorbind, îmi notam graiul 
local. Peste vreo două ceasuri țăranca, din casă, își chemă bărbatul 
şi fiul la mâncare — pe nemţeşte. « Ştiţi săseşte?» întrebaiu mirat. 
« Apoi noi sântem Sași >. — « Dar când am venit la voi, de ce vorbeaţi 
românește ? ». —« Că ne vine mai uşor. Săseşte vorbim numai cu 
muierile noastre ». Două ceasuri am ascultat, ca filolog deprins cu 
cercetări dialectale, vorba lor, fără să bănuesc măcar că n'ar fi 
Români. Aceeaşi constatare o fac la unii elevi minoritari, pe care îi 

observ atent de douăzeci de ani încoace : cei trecuți din copilărie prin 
școli românești, mai ales cei ce au și sentimente românești, vorbesc 
fără «accent». Totuși n'aş cuteza să trag concluzia că la un individ 
sau la un neam pe cale de desnaționalizare — și deci având tot inte- 
resul să nu trădeze prin graiu originea etnică străină — relictele 
substratului de limbă dispar cu desăvârşire. Pentru o asemenea afir- 
maţie ar trebui observațiuni mai atente, mai îndelungate, mai 
numeroase și extinse asupra mai multor generaţii. 

Din punct de vedere metodic, mi se pare că înainte de a atribui 
anumite fapte de limbă substratului etnic, este indicat să vedem dacă 
aceste fapte nu se pot explica cu mijloacele proprii ale limbii respective. 

Articolul e o inovaţie romanică față de limba latină, în care se 
găsesc totuși începuturile lui. Pe când însă toate celelalte limbi 
romanice au articolul proclitic, româna îl are enclitic, ca și albaneza 
şi bulgara. Cu aceste două limbi, româna are și alte asemănări 
mari. Deducţia ce s'a tras din toate aceste fapte, este că encliza 
articolului în aceste trei limbi vorbite pe teritoriul daco-geto-trac 
Și ilir, s'ar datora substratului comun. 

Împotriva acestei deducţii logice se pot invoca următoarele fapte : 
nici despre Daco-geto-traci, nici despre Iliri nu știm să fi avut 
articol, cu atât mai puţin articol enclitic. Lipsindu-ne orice urme 
de limbă albaneză veche, nu ştim cât de vechiu este articolul în această 
limbă. Știm însă că în vechea-bulgară — precum dovedesc multe 
monumente de limbă din evul mediu — articolul lipsea. Prin urmare, 
cel puţin în această limbă, el nu poate continua o particularitate 
străveche, ci sau e împrumutat în vremuri mai nouă dela Români 
sau Albanezi, sau s'a desvoltat pe teren bulgăresc. 

Numai limba română ne permite să urmărim geneza articolului 
până la izvor. Apariţia și poziţia lui se explică perfect cu mijloacele 
acestei limbi. În latineşte topica homo ile era aproape tot atât de 
obișnuită ca şi îlle homo. 

Dacă limba română s'a hotărît — după ezitări ale căror urme se 
mai cunosc — pentru poziția homo île, aceasta se explică printr'o 
particularitate sintactică. Ca și în celelalte limbi romanice, dar într'o 
măsură mai mare decât în ele, în limba română fraza nu putea începe 
cu un cuvânt neaccentuat. Pentru veni et vidi Românul zicea (și 
zice în parte şi astăzi) venit-am și am văzut. 'Lot astfel fraza nu 
putea începe cu î/le homo, ci numai cu homo ile. Cum însă poziția 

normală a subiectului e la începutul propoziției și în marea majo- 
ritate a cazurilor subiectul este articulat, topica homo îlle sa putut 
generaliza și în interiorul frazei, unde ea de asemenea era normală 
într'o limbă în care se zice frater meus (frate-mieu ) şi nu meus frater, 
ca în franțuzeşte (mon frere). Că de fapt aceasta e explicarea justă, 
se vede din faptul că la genitivul şi dativul numelor proprii şi astăzi 
se mai întrebuințează articolul proclitic: calul lui Petru. Fraza nu se 
începe în mod normal cu un genitiv sau dativ. 

În opoziţie cu limba franceză, care pune accentul pe silaba 
finală şi apasă pe sfârşitul propoziției, limba română masează energia 
de rostire asupra începutului cuvântului și strânge elementele esen- 
țiale ale frazei la locul dintâiu. Astfel așezarea elementului auxiliar 
la urma numelui sau verbului se încadrează perfect în sistemul 
fonetic şi sintactic al limbii române. 

Dacă n'ar fi albaneza și bulgara, nimănui nu i-ar trece prin minte 
să atribue substratului etnic encliza articolului — atât de normală 
în românește, încât ne-ar mira să-l găsim în procliză — precum 
nimeni nu Sa gândit să explice prin influența substratului encliza 
articolului în limbile scandinave, în opoziţie cu procliza lui în nem- 
țeşte sau în englezeşte. Într'adevăr, rostul linguistic al articolului nu 
implică așezarea lui la începutul sau sfârşitul numelui, căci, ca instru- 
ment de orientare (cf. $ 63), el se poate asemăna cu tablele care 
arată călătorului numele comunei și direcția sau distanța dela și 
până la comuna învecinată. Locul acestor inscripții orientătoare e 
sau la intrarea, sau la ieşirea dintr'o localitate. 


92. În timpul din urmă se vorbește tot mai des de o linguistică 
haleanică. Mai exact ar fi să i se zică « linguistică sudesteuropeană », 
căci România nu face parte din Peninsula Balcanică. KR. SANDFELD a 
scris de curând o Linguistique balkanique (1930), în care se găsesc adu- 
nate o mulțime de coincidenţe izbitoare între limbile română, bul- 
gară, albaneză, sârbă și neogreacă. « Acel ceva, după care numai cu 
schimbarea cuvintelor se poate obține o altă limbă, întrucât se găsește 
numai în limbile vorbite de către neamurile din Peninsula Balcanică, 
sa numit... element balcanic» (Tu. CaprpAN, DR. III, 132). 

Dacă cercetăm mai de aproape aceste elemente «balcanice», 
vedem adesea, ca şi în cazul articolului, că ceea ce e vechiu într'una 
din aceste limbi, e nou în altele, deci că nu poate fi vorba decât de 

o propagare dela o limbă la alta prin împrumut — « balcanistul » 
G. WEIGAND însuși admite că Bulgarii au primit dela Români 
o parte din « balcanismele » lor — sau de nişte inovaţii ivite în mai 
multe limbi în mod independent. Ceea ce uneşte aceste limbi întrun 
« mănunchiu » nu e nici înrudirea de sânge şi nu e, în majoritatea 
mare a cazurilor, nici răsunetul substratului comun, ci sunt condi- 
țiile geografice și istorice asemănătoare și influențele culturale iden- 
tice în care s'au desvoltat și care au creat o «forma mentis » comună 
şi prin urmare un teren favorabil pentru primirea aceloraşi împru- 
muturi dela o limbă la alta. Inovaţiile de limbă se datoresc, precum 
văzurăm, în mare parte interpretării pe care indivizii grăitori o dau 
materialului linguistic moştenit. La o populaţie care trăiește în împre- 
jurări asemănătoare şi nu e diferențiată prea mult din punct de 
vedere social, o mentalitate asemănătoare face ca aceste interpretări 
să fie aceleași și ca orice expresie nouă, orice întorsătură sintactică 
şi orice figură stilistică să fie imediat înțeleasă, apreciată și imitată 
în cercuri largi. Deci nu ne va mira dacă există atâtea locuţiuni 
comune tuturor limbilor balcanice: așa z-a fost scris zice Românul, 
ashtu îish skruar Albanezul, îrav ypapr6 rov Neogrecul, taka mu 
bilo pisano Bulgarul; lui nu-l taie capul îi corespunde nuk îi shgyn 
koka la Albanezi, 5iv ro xâpre. (rd uvaddrov xegpăh) la Neogreci, 
ne mu sece glavata la Bulgari. 'Tot astfel într'o mulțime de alte 
expresii idiomatice, adunate de P. PAPAHAGI, K. SANDFELD, EQREM 
GABEJ, S. PUșCARIU, A. ROSETTI ș. a. 

Ceea ce am spus despre articolul enclitic se poate spune și despre 
alte fenomene «balcanice ». Astfel contopirea cazurilor genitiv şi 
dativ subt o singură formă, e la noi o moștenire latină. La decli- 
narea Î era o singură dezinență pentru amândouă cazurile (mensae) 
și în latina clasică; mortis și morti trebuiau să dea amândouă morți 
în românește. În latina vulgară genitivul a fost înlocuit prin dativ 
sau printr'un prepozițional. S'au făcut încercări să se explice şi în 
bulgăreşte cu mijloace proprii coincidența celor două cazuri (K. H. 
MEYER), deși cei mai mulți cred că Bulgarii s'au orientat în pri- 
vința aceasta după Români. Cum era la Albanezi, înainte ca genitivul 
Și dativul să aibă o singură formă, nu știm; dar la Neogreci știm că 
evoluția a fost inversă, nu ca la Români: dativul a fost înlocuit prin 
genitiv. Avem deci a face cu «curente omogene care au contribuit 
la uniformitatea limbilor balcanice » (SANDFELD). 


II < 

Viitorul format în românește cu auxiliarul « vrea » şi nu cu «avea », 
ca în celelalte limbi romanice, pare a fi întradevăr imitat —el e 
atestat la Greci foarte devreme și-l au și ceilalți « Balcanici » — dar 
urme de volo cantare se găsesc şi la Dalmaţi, iar voiu cânta nu e la noi 
singurul fel de a forma viitorul. Se zice mai des viu mâne la tine 
sau am să viu mâne la tine, decât voiu veni mâne la tine (Istroromânii 
zic megu vinde «voiu vinde », propriu « merg să vând »). De altmin- 
teri exprimarea unei intenţii printr'un auxiliar care arată voința e 
cunoscută și din alte limbi: germ. ich zei] ihm morgen schreiben, 
franc. je veux lui 6crire demain. 

Extinderea lui habere ca auxiliar la formarea perfectului compus, 
dela transitive (am făcut) la intransitive (am venit), pe care o întâl- 
nim la Albanezi și Români este, după cum a arătat E. HERZOG 
în Das to-Partizipium (1910) și W. MEYER-LUBEE, în Rumă- 
nisch und Romanisch (1930), o evoluţie normală în limbile romanice; 
o întâlnim în Sicilia, în Peninsula Iberică și mai târziu și în alte 
regiuni. 

MevER-LUBKE a mai arătat că și întinderea conjunctivului 
pe seama infinitivului — unul din cele mai pregnante fenomene 
«balcanice ») — se găseşte, în proporţii mai reduse, şi în limbi 
romanice. Precum Francezul zice je veux qu'il chante zice şi Românul 
vreau să cânte ; subt influenţa limbilor învecinate am extins această 
construcție și asupra persoanei întâi şi am zis și vreau să cânt în loc 
de vreau cânta. Am păstrat însă pe pot cânta. 

Examinând mai de aproape şi celelalte coincidențe din morfologie 
şi sintaxă, vedem că de cele mai multe ori existau chiar în materialul 
moștenit tendințe sau începuturile lor, care au ușurat intrarea și 
generalizarea modelului balcanic şi la noi. 

Precum există fără îndoială o mentalitate « vesteuropeană » sau 
« americană », aşa există și o mentalitate « sudesteuropeană ». Factorii 
cărora se datoreşte sunt multipli. Înainte de toate poziția geografică, 
care a făcut din acest Sud-Est european puntea de trecere între 
civilizația apuseană și cea orientală, iar din gurile Dunării poarta prin 
care s'a revărsat în Europa, din vechime, surplusul de populaţii 
ale stepelor și ale Nordului. Istoria acestui Sud-Est a fost deci cu 
totul alta decât a Europei de Vest, altul a fost felul de traiu adaptat 
acestor evenimente istorice și, în legătură cu el, alta stratificarea 
socială a populaţiei. Legăturile directe cu Orientul au făcut ca la 

toate aceste popoare sudesteuropene să pătrundă și să se răspândească 
aceleași credințe, superstiții, obiceiuri și produse ale literaturii 
populare. Religia creştină a păstrat aici mai ales forma primitivă 
orientală a ortodoxiei. 

Aceeași atmosferă locală, aceleaşi influenţe culturale, aceeași 
religie și acelaşi folclor, dar mai ales aceeași structură socială au 
produs aceeași mentalitate, cu concepții și convingeri identice, care, 
la rândul ei, a produs aceeași imaginație linguistică, cu trebuinţe 
identice de îmbogăţire a graiului. Când gândul era îmbrăcat într'o 
formă nouă, expresia figurată era uşor înțeleasă, apreciată, primită 
sau imitată imediat. Așa se explică de ce aceleași cuvinte împrumu- 
tate se găsesc la cele mai multe popoare balcanice şi trec dincoace 
de Dunăre, la Români și la Unguri, și mai ales de ce cele mai 
numeroase coincidențe se găsesc tocmai în frazeologie şi în expre- 
siile metaforice. (DR. VII, 491). 

Numărul mare de coincidenţe « balcanice » a făcut pe « balca- 
nişti » să exagereze, susținând că structura internă a acestor limbi 
ar fi aceeași (WEIGAND) şi că n'ai decât să înlocuești cuvintele 
dintr”o locuţiune albaneză cu cuvinte bulgărești sau românești pentru 
ca s'o înțeleagă Bulgarul sau Românul, că am avea «o singură formă 
linguistică cu trei materiale linguistice diferite» (KoPITAR). 
De fapt acest lucru nu se potrivește decât într'un număr oarecare 
de cazuri; deosebirile structurale și frazeologice între aceste limbi 
sunt cu mult mai numeroase decât asemănările. Greșeala compara- 
tiştilor este, în general, că izbiți de marile asemănări între mai multe 
limbi, nu țin seama şi de deosebirile esențiale între ele. 

Se exagerează de asemenea și « greutatea » coincidențelor. Astfel 
se susține că articolul enclitic, exprimarea genitivului și dativului 
printr'o singură formă, înlocuirea infinitivului prin conjunctiv și 
construcția viitorului cu zelle (nu cu habere, ca în limbile romanice 
de Vest) sunt fenomene deosebit de caracteristice ; ele ar schimba înfă- 
țişarea unei limbi atât de mult, încât ne-ar îndreptăți să vorbim de 
o înrudire spirituală între popoarele sudesteuropene. Dar nu mai 
puţin «importantă » e bunăoară înlocuirea lui Homo prin zile homo 
și a lui feci prin habeo factum în limbile romanice, întocmai ca în 
germanul der Mensch şi ich habe gemacht. Dacă în Sud-Estul euro- 
pean sufixul slav -ca a fost împrumutat de Români, Albanezi și 
Neogreci, nu trebue să uităm că în Vestul Europei sufixul latin 

-arius a pătruns în limbile germane. Cu toate acestea nimeni nu vor- 
beşte de o linguistică «alpină», cuprinzând în același mănunchiu 
pe Neolatini și pe Germani. 

În concluzie vom admite că «punctele de plecare pentru unele 
din cele mai caracteristice balcanisme se găsesc în structura parti- 
culară a fiecărei limbi şi că mentalitatea asemănătoare și contactul 
viu au promovat desvoltarea lor în același sens» (DR. VII, 502). 
Asemănările între limbile sudesteuropene — pentru ca să între- 
buințăm o comparaţie luată dela naturaliști —sunt fenomene de 
convergenţă nu de filiaţiune (DR. IV, 1341). Ter- 
menul de linguistică balcanică este îndreptăţit deci numai întru cât 
exprimă scurt și pregnant — ca bunăoară cel de « filologie clasică » — 
un caz de convergenţă. 


În DR., 1 (1920), p. 407—408, am arătat abuzul care se face cu expresia 
«cuvânt balcanic », termen care nu explică nimic, ci constată cel mult o asemănare 
întâlnită şi în alte părţi între limbi supuse aceloraşi influenţe culturale. Acolo 
citam următorul pasaj din Einfihrung a lui MEYER-LUBKE: « Sintaxa limbilor 
romanice de azi apare în foarte multe privinţe cu mult mai de aproape înrudită 
cu sintaxa limbii germane moderne sau a limbii neogreceşti, decât cu a limbii 
latine clasice. Dacă cineva sar apuca să facă, fără cunoștințe istorice, deducţii 
asupra înrudirii limbilor din sintaxa lor, constatările sale ar stabili raporturi defa- 
vorabile limbii latine ». 

Cât de repede şi de departe se pot propaga anumite expresii la cele mai 
diferite popoare, se vede din lucrarea Locutions figures calqgutes et non calquces 
(1932) de O. T. TALLGREEN-TUULIO. Numeroase locuţiuni figurate, pornind 
din Grecia sau Roma antică, au călătorit prin Franţa, Germania, Suedia, 
spre a pătrunde în Finlanda. A fost de ajuns să se ivească un puternic impuls 
cultural, precum a fost Renaşterea, pentru ca limbile tuturor popoarelor euro- 
pene să fie inundate de o mulțime de expresii figurate imitate după limbile 
clasice. În ţările civilizate ale Europei avem azi o mentalitate atât de asemă- 
nătoare, încât, studiind limbile literare «avem viziunea, din sborul păsărilor, 
a unei Europe linguistice uniforme și transnaționale ». «Un jurnal ar putea 
apărea oare, fără să recurgă la o serie întreagă de asemenea locuţiuni clasate? », 
A. MEILLET citează cazul germanului Gezuissen, care la Poloni apare ca su- 
mienie, la Ruși ca sovăsti, şi care este decalcat după latinescul conscientia, iar 
acesta după grecescul syneidhăsis. Tot astfel avem în româneşte fără frâu (gr. 
achalinos, lat. effrenatus, germ. ziigellos), zicem că un neam se stinge (gr. apos- 
bennynai, lat. extinctum genus, fr. une famille s'teint, germ. ein erloschenes Ge- 
schlecht), vorbim de un negoţ înfloritor (gr. anthein, lat. florere, fr. Etre florissant, 
germ. bliihen), de somn adânc (gr. bathys hypnos, lat. somnus profundus, fr. 
profond sommeil, germ. tiefer Schlaf), de mâna dreaptă (lat. dextella, fr. bras 
droit, germ. rechte Hand), de drojdia societăţii (lat. faex civitatis, fr. la lie du 

peuple, germ. die Hefe des Volkes), etc. Dacă zicem că pușca se încarcă avem 
a face tot cu un decalc după fr. charger, ital. carricare, germ. laden;, expresia 
ne-a venit din Apus, deodată cu obiectul; imaginea pleacă dela tunul pe roate 
(vechea noastră « pușcă »), în care se băgau, ca întrun ca T, sacii cu iarbă de 
pușcă. 

Ar fi interesant să se studieze comparativ, aşa cum a făcut-o KR. SAND- 
FELD, P. PAPAHAGI şi alţii la aşa numitele popoare « balcanice »,  coinci- 
denţele de limbă la popoarele fostei monarhii austroungare (Cehi, Sloveni, Re- 
toromani, Poloni, Unguri și Românii ardeleni și bucovineni). Sunt sigur că 
— cel puţin în ceea ce priveşte decalcurile — coincidenţele erau atât de nume- 
roase şi izbitoare ca în Sud-Estul european, unde Bizanțul ortodox a jucat 
acelaşi rol ca Viena catolică în împărăţia habsburgică. 


Adesea cuvinte şi expresii figurate considerate ca « balcanisme » se găsesc 
Şi aiurea, fie că ele s'au propagat şi dincolo de hotarele Sud-Estului european 
sau că au venit în Peninsula Balcanică din alte părţi, sau, în sfârşit, că s'au 
ivit în Balcani şi aiurea, în mod spontan. Astfel KR. SANDFELD arată că 
scribere cu înţelesul de «a desemna», «a picta » se găseşte Şi în latineşte; copi? 
de suflet şi în Friaul şi Veneţia; pumn cu înţelesul de «cât încape în pumn » 
şi la Italieni (pugno); sensul de « religie » a lui lege și în vechea-franceză; a 
cădea bolnav şi la Italieni şi Francezi, etc. S'ar putea adăuga că gă:nușii, ca 
nume figurat al Pleiadelor, îi zic şi Francezii poussimăre; cap cu sensul de « bu- 
cată » nu e cunoscut numai la Români, Neogreci şi Albanezi, ci şi la Sarzi şi 
Catalani; sensul de « matur » al lui copt nu-i numai balcanic, ci şi romanic ŞI 
în parte şi latin; evoluția semantică a lui invitiare, devenit învăța, pe care o 
găsim la Români și Albanezi, e şi romanică; expresia om și jumătate e obiş- 
nuită și în franţuzește (d corsaire, corsaire et demi). În Dicţionarul Academiei 
se pot urmări desvoltările de sens ale lui codru şi se văd bine rădăcinile lui 
romanice. Dacă asociaţia de idei între « pădure » şi « munte » o găsim și la Alba- 
nezi şi la Slavii care au venit în contact cu Românii — dar numai la aceștia 
(Bulgari, Sârbi, Moravi) — este probabil că inovaţia a plecat dela muntenii 
noştri. 1. A. CANDREA și O. DENSUSIANU cred că sensul de «noyer», 
alături de cel de « âtrangler, €touffer », pe care-l are românescul îneca, « fiind 
comun tuturor limbilor romanice, trebue să se fi desvoltat foarte de timpuriu 
în latina vulgară » şi din româneşte să se fi transmis la Albanezi, Neogreci, 
Bulgari şi Sârbi. Și expresia se crapă de ziuă, pe care o au și Bulgarii și Neo- 
grecii, cei doi autori o atestă în vechia-franceză (/'aube crieve). Uneori aria 
de răspândire a unei asemenea expresii e mult mai mare, trecând peste multe 
hotare de ţări: expresia cu toate acestea se găseşte, precum arată KR. SAND- 
FELD, în afară de Peninsula Balcanică şi România, la ceilalți Neo-latini, la 
Ruşi, Danezi, etc. Tot aşa a lua, cu sensul de « a cumpăra » îl întâlnim în Friaul 
(leva) şi la Germani (abnehmen ). 

Pentru căile îndepărtate și cu curioase reveniri, pe care le poate lua un 
cuvânt călător, e interesant cazul lui colac. El e de origine slavă, un derivat dela 
kolo + roată ». Dela Slavii de Sud (bulg. Folaă, sârb. kola&) l-am luat noi, Alba- 
nezii (kuljag), 'Turcii (hkulac), Ungurii (kaldcs), Friulanii (colazz), Vene- 

ţienii (colacci), Germanii-austrieci (Kolatsche ) şi până şi Italienii din Calabria 
(cullaciu ). Dela pluralul colaci (pe care-l recunoaştem în colăcer) noi am format 
(după modele ca saci-sac) noul singular colac. Subt această formă l-au reîm- 
prumutat dela noi Bulgarii (kolak) şi l-au luat şi Turcii (kolak). La noi acest 
cuvânt a evoluat semantic, primind şi sensul de «dar, plocon», apoi tremu- 
neraţie, recompensă » şi în special « recompensă pentru găsirea unei vite furate ». 
În acest sens din urmă l-au primit dela noi Ungurii: kaldk şi kaldhpenz. 

Asemănarea limbii române cu limbile balcanice a făcut pe unii învăţaţi să 
considere « balcanice » în româneşte chiar și fenomene de origine latină, pre- 
cum e vocativul masculin în -e. Deoarece asemenea vocative în -e se găsesc 
şi în bulgăreşte şi deoarece la feminine, vocativele în -o (Ano, soro...) sunt 
împrumutate din această limbă, KR. SANDFELD admite că şi la masculine 
dezinența -e, care nu s'a păstrat în nicio altă limbă romanică, este luată dela 
Bulgari. Credem, dimpotrivă, că mai potrivit e raţionamentul următor: Ca în 
atâtea alte cazuri — dintre care unele vor fi arătate în cele următoare — limba 
română se dovedește mai conservativă decât limbile surori. Ea păstrează voca- 
tivele în -e: doamne al nostru continuă pe domine latin. Femininele continuă 
de asemenea tradiţia latină, adică formează vocativul în -d (ca nominativul): 
mamma = mamă. Mai târziu am făcut cunoștință cu Bulgarii, care şi ei formează 
dela substantivele masculine vocativul în -e. Deoarece dela Petru vocativul era 
la Bulgari Petre, ca la noi, s'a format şi un vocativ în -o dela feminine, după 
modelul bulgăresc: soro 7. Dacă şi -e la masculine ar fi imitat după Bulgari, el 
mar fi general, ci numai limitat la unele cazuri și facultativ, ca -o, alături 
de -d — acesta general — la feminin. (Noi putem zice soro, Ano, alături de 
soră, Ană, nu zicem însă mamo). 


93. Cercetările de până acum n'au izbutit să dea la iveală niciun 
răsunet sigur al elementului autohton în limba română. Acest 
lucru se explică înainte de toate prin faptul că nu cunoaștem aproape 
nimic din limba strămoșilor noștri 'Traco-geto-daci, încât nu suntem 
în stare să recunoaștem nici ceea ce este de fapt moștenit dela ei. 
Să ne închipuim că un cataclism ar nimici orice urmă de limbă 
română și nu s'ar păstra decât un fragment dintr'o pagină de Mers 
al trenurilor, cu numele de localităţi Feldioara, Bod, Braşov, Dârste, 
Timiș, Predeal, Azuga... Cum şi-ar putea face cineva o idee despre 
limba română din aceste numiri fără un sens precis și fără rude în 
românește ? Cam în aceeași situație ne găsim cu ceea ce ni s'a păstrat 
din limba Traco-geto-dacilor: o serie de nume de localități sau 
de persoane, redate într'o transcriere aproximativă cu litere grecești 
sau latinești, câteva numiri de plante glosate de PETANIUS Dio- 
SCORIDES, rău şi târziu transmise, o inscripție pe inelul găsit la 
Ezerovo, pe care nimeni n'a izbutit încă s'o descifreze... 

În epoca romantică a filologiei române, tot ce nu putea fi 
explicat din latineşte sau — după o foarte superficială căutare prin 
dicționare — ca împrumut din limbile învecinate, se credea că e 
element dacic, precum crezuse odinioară și D. CANTEMIR, pentru 
care stejar, pădure, heleşteu, cărare, grdesc, privesc, nemeresc erau 
elemente dacice. Cu deosebire B. P. HASDEU a crezut că poate 
descoperi în tezaurul nostru lexical un număr însemnat de elemente 
dacice. O. DENSUSIANU a publicat (HLR. 1, cap. II) lista com- 
pletă a acestor presupuse urme dacice în limba noastră, supunându-le 
unui examen critic și arătând în cele mai multe cazuri adevărata lor 
origine. 'Totuşi n'ar fi exclus ca unele cuvinte păstoreşti ca brânză şi 
zer sau verbe cu rădăcini atât de adânci în limbă, ca a băga, a căror 
etimologie a rămas obscură, să fie autohtone. 

Faţă de scepticismul dela sfârşitul veacului trecut, avem, în 
timpurile din urmă, câteva încercări nouă de a descoperi în româ- 
neşte urme de limbă autohtonă. Forma cuvântului Dunăre, cu ter- 
minația -re, pare a fi o adaptare dacică a unei rumiri mai vechi. Şi 
Tâmpa ar putea fi— precum a arătat N. DRĂGANU —un nume 
anteroman. În Turda se pare că păstrăm o compoziţie dacică cu ele- 
mentul -dava «cetate » (în care 2 intervocalic a dispărut ca în ele- 
mentele latine). Întâiul element de compoziţie ar fi Tur, care e nu- 
mele unui sat din apropiere și a pârâului care curge prin acest loc 
(DR. IV, 1353). Dintre apelative, se pare că stână se reduce la un 
*stana dacic (DR. III, 382); poate și numele de plante smirdar (DR. 
III, 691) și brândușă (DR. III, 571) să fie elemente autohtone. 

Pentru recunoașterea cuvintelor moștenite dela strămoșii noștri 
daco-geto-traci avem un mijloc mai puţin nesigur decât reconstruc- 
țiile tipurilor indoeuropene. E asemănarea pe care o prezintă adesea 
vocabularul nostru cu limba albaneză. Când cuvântul românesc 
prezintă aceeaşi formă şi același înțeles ca cel albanez, iar originea 
lui nu e nici latină, nici slavă sau grecească, avem a face, foarte pro- 
babil, cu un împrumut din limba albaneză. Asemenea exemple vom 
da mai departe, când va fi vorba despre Albanezi. Când cuvântul 
albanez și cel român se aseamănă, fără însă ca forma lor sau consi- 
derații de ordin semantic să permită să le considerăm ca împrumu- 
tate, avem a face, după toată probabilitatea, cu elemente trace, moște- 
nite la noi și împrumutate dela Traci de strămoşii Iliri ai Albane- 
zilor, sau cu cuvinte de origine iliră intrate în limba 'Traco-geto- 

dacilor și moștenite dela ei de Români. La astfel de concluzii sau la 
concluzii asemănătoare au ajuns FR. MikLosicuH, G. WEIGAND, K. 
TREIMER, K. SANDPELD, 'TH. CAPIDAN, I. ȘIADBEI, A. ROSETTI ş. a. 
a. examinând coincidențele lexicale albano-române. Și importanţa lor 
în limbă și consideraţii de geografie linguistică vorbesc pentru 
autohtonia unora din aceste cuvinte. 

Astfel, cuvinte ca ceafă, grumaz și buză, cărora le corespunde în 
limba albaneză kjafe, gurmas şi buză ar putea fi elemente autohtone nu 
numai fiindcă 90% din termenii care arată părți esenţiale ale corpului 
sunt la noi cuvinte moștenite (din latineşte), ci şi fiindcă ceafă are € 
pentru k urmat de velară, ca în elementele latine, fiindcă celelalte 
două se rostesc regional cu dz, tot ca în elementele latine, fiindcă 
tulpina grum- o regăsim și în sugrum, verb care nu există la Alba- 
nezi și care e compus cu un prefix (su < sub) ce nu era productiv 
decât în vremile străbune, și fiindcă buză se întâlnește şi la Bulgari 
și e, probabil, și la ei o relictă dela Traci. Aceeaşi trecere fonetică ca 
la ceafă o întâlnim şi la jumătate, care la Albanezi are un £j. N. JoRxL 
a arătat că alb. gjymăsă «jumătate » e derivat cu sufixul -zo dintr'un 
mai vechiu *gfumetă. Acesta s'a păstrat până azi în dialectul gheg 
(în forma gjymăt «pe jumătate plin sau gol, ciuntit », £jymtoj « îm- 
puţinez ») şi apare și în cuvântul românesc, care e şi el derivat, însă cu 
un sufix latin (cf. drept-ate). 

Tot ca în elementele latine, găsim prefacerea lui 7 intervocalic 
în 7. Aceasta s'a întâmplat mai ales în cazurile când îi corespunde 
în albanezeşte un / velar: mugull = mugur, dhalle — zară, modhulle = 
mazăre, thumbulle = sâmbure, vjedhulle = viezure, netullă (probabil 
înrudit cu slav. metla) = mătură. Dar 1 velar apare între vocale 
la noi ca u (stella > steauă), încât trebue să admitem, cu Î. ȘIADBEI, 
că rostirea velară a lui / în cuvintele acestea e un fenomen albanez, 
care nu exista la cei ce ne-au transmis nouă aceste cuvinte. De fapt, noi 
găsim rotacizarea lui ] şi în mdgurd, căreia îi corespunde la Albanezi un 
Ii (magule) și care cuvânt e înrudit cu mogyla slav (de unde avem 
pe movilă). Dimpotrivă, am păstrat pe 1 netrecut la 7 în mal, căruia 
îi corespunde la Albanezi majj (şi care e de sigur un cuvânt străvechiu, 
căci îl regăsim în numirea Dacia maluensis) şi în balgă, la Albanezi 
bagălje, bajge, cuvânt cu o răspândire mare în Nord-Vestul Penin- 
sulei Balcanice (sârb. balega, balaga) şi până la Italienii din Lissano 
în Istria (bakgola). Dacă al nostru abure e înrudit cu alb. avull, 

precum ne face să presupunem sensul lor comun, avem pe de o parte 
pe 1 rotacizat, pe de altă parte păstrarea labialei 2 între vocale, 
care în elementele latine a căzut atât la noi, cât şi la Albanezi (ca- 
ballus > cal, alb. kal). 

Ca și la 1 vedem, chiar în cuvintele de care a fost vorba, că și 
fricativei dentale albaneze îi corespund în româneşte mai multe 
sunete. Astfel pentru dh apare în românește un (4)z în mazăre. Știm 
că şi dz erau frecvente la Traci și la Daci; în special în acest cuvânt 
africata dz e atestată în forma ustovia transmisă de DIOsCORIDE 
(care o identifică, adevărat, cu « cimbrul »). Același lucru îl vedem la 
ojedhullă (un derivat dela verbul care în albanezește însemnează 
«a fura») = viezure, dhalle = zară, bardh «alb» = barză ; pentru 
afonica corespunzătoare avem: thark = țarc, thep = țeapă, grepth 
«cârlig » — grăptâna. Alături de aceste reflexe, vedem că unui dh 
albanez (devenit zh la sfârșitul cuvintelor) îi corespunde în româ- 
nește un d în breth, articulat bredh-i = brad, garth (înrudit cu grad 
slav) = gard, apoi un 7 în math = mare și în sfârşit un j în 
jimb (jâmb) «ştirb», «cu |gura strâmbă», arom. jimbu, jumbu, 
«ştirb », care aminteşte pe alb. dhâmbo, dhumboll « știrb », derivat 
din dhâmb (tosc. dhămb) « dinte ». Lui th îi corespunde un s în thum- 
bull = sâmbure, kurthă — cursă şi un f în therrime = fărâmă (dar 
la Aromâni sîrmă, cu s). Şi dispariția lui n, în grâu și frâu, pe care 
o întâlnim în brâu — alb. brez (cf. mbrenj « încing ») arată vechimea 
acestui din urmă cuvânt. 

Dacă unui s românesc îi corespunde (în bashki—bască, shtrep— 
strepede, shtrungE—strungă) un sh albanez, nu trebue să uităm că acest 
sh e desvoltat în albaneză din s, deci că formele româneşti repre- 
zintă un stadiu mai vechiu. 

Din vocalism e de amintit că unui a românesc îi corespunde la 
Albanezi un e în bredh-i — brad şi un grep «cârlig, undiță » - grapă. 
Și în unele elemente latine Albanezii au e în loc de a (canis > ken). 

Acest fonetism deosebit, la noi şi la Albanezi, ne face să credem 
sau că strămoșii Albanezilor au împrumutat aceste cuvinte din alte 
graiuri tracice decât cele ce sunt la temelia cuvintelor noastre, sau 
că sunetele, având la Traci alt colorit, au fost asimilate, în imprumu- 
turi, sunetelor ilire cele mai apropiate. De sigur că deosebiri dialec- 
tale existau la 'Traco-geto-daci. Din asemenea deosebiri se explică 
poate şi alte divergențe româno-albaneze decât cele din domeniul 

fonetic. Astfel noi avem grapă și țeapă față de alb. grep și thep, cu 
schimb de gen. În bunget față de alb. bunk «stejar », strepede (la Megle- 
niți strepij) față de shtrep, șopârlă față de shapi, limba română are 
forme la care apar adăugate elemente derivative; invers, în brâu 
noi păstrăm forma mai veche față de derivatul albanez brez. 

Deosebiri de sens avem în mă Bucur şi bucurie faţă de alb. bukură 
«frumos » (sens care trebue să fi existat și la noi, precum arată 
numele de Bucur, același ca Mușat = arom. mușat « frumos »), bukuri 
«frumuseţe », bukuronj « înfrumusețez »; alb. bunk «stejar » — rom. 
bunget « desiș în pădure »; alb. gjysh « bunic » — rom. ghiuj « bătrân », 
alb. moshe « vârstă » — rom. moașă «bunică, babă». 

Dacă examinăm, după sens, cuvintele enumerate, vedem că ele 
aparțin unor grupe semantice care la noi sunt bogate în elemente 
latine, precum termeni în legătură cu corpul omenesc (ceafă, giumaz, 
buză), cu păstoritul (mânz, strungă, tarc, zard), apoi numiri de 
animale (oiezure, strepede, șopârlă) sau de plante (brad, mazăre ) sau 
cuvinte în legătură cu poziţia locurilor (baltă, mdgură, mal, gard)... 
E probabil că și alți termeni de aceștia, care după forma lor ar putea fi şi 
împrumutați dela Albanezi, să fie străvechi la noi; astfel rânză — alb. 
rândes, « chiag », poate și gușă = alb. gushă (cf. suguș); apoi animale și 
plante ca mușcoiu — alb. mushk «catâr», curpen —alb. kuljptr, 
kurpulj ; termeni în legătură cu poziția locurilor, ca pârâu — alb. 
perrua « vale, pârâu », ciucă — alb. tsukă « vârf de deal », copaciu — alb. 
kopa «trunchiu de arbore», ş. a. 

Și răspândirea geografică la popoarele balcanice a unor asemenea 
cuvinte le arată a fi mai de grabă relicte ale graiurilor autohtone 
decât împrumuturi. Astfel e căciulă (alb. kăsuljă, bulg. katula, n.-grec. 
xaroovha; dela Români: ung. kacsula «pălărie de joc»), copil (alb. 
kopilj, n.-grec. non, bulg. kopele, etc., sârb. kopil, kopio ; dela 
Români: rus. Ropelă, ung. kdp€), fluier (alb. fljojere, fiiell, sârb. frula, 
n.-grec. phoytpa ; dela Români: rut. flojara, polon. fujara, ung. 
Jurulja), vatră (alb. vatră şi votre, bulg. vatră, dela Români: sloven, 
ceh vatra, pol. watra) ş. a. 

Dintre aceste cuvinte, unele ne îndreaptă spre Vest, încât ar 
putea fi de origine ilirică, deci băștinașe la Albanezi și împrumu- 
tate de Traco-daci dela ei. Astfel se crede că mânz, care se găsește 
ȘI în italienește (manzo), trebue adus în legătură cu mesapicul Men- 
zana (ca numire a lui Jupiter). Tot iliric se crede că e baltă (alb. 

baljtă « noroiu, mlaștină », n.-grec. făra, m.-bulg. baltina, lomb. 
palta, piemontez pauta, emilian pălta « noroiu »; dela Români: rut. balta 
« băltoacă de noroiu ») înrudit cu slavul blato (ca gard, alb. garth cu 
slav. grad), poate și țap (alb. ts(j)ap, thjap, n.-grec. ro(L)ămoc, triest. 
zap «caprone», vegliot sapial «capretto », dalmat zapo «capro 
castrato », sârb., slov., rut., pol., ceh. cap, ung. cap, Italia de Sud 
zappo, dzapbu «ţap»). 

Și unele înțelesuri curioase ale cuvintelor românești pot fi urme 
din timpuri străvechi. Astfel noi, Dacoromânii, numim «neaua » 
şi zăpadă. Cuvântul acesta e de sigur slav. Dar la niciunii dintre 
Slavi zapad nu are sensul de «nea», ci el însemnează de obiceiu 
dapus », adică locul unde «cade » (slav. pasti) soarele. La Albanezi 
deboră « zăpadă » şi resh «a ninge » stau în legătură cu cuvinte care 
însemnează «a cădea ». Nar fi deci exclus ca zăpadă slav, în sensul 
de «nea», să fie un decalc străvechiu. 


94. Dacă deosebirile dintre limba franceză şi cea latină le explică 
unii prin ecoul substratului galic, deosebirile dintre franceză şi pro- 
vansală sunt adesea atribuite superstratului franc. În general 
întâlnim adesea părerea că prefacerile mari în evoluția unei limbi se 
datorese amestecului cu un element etnic nou, suprapus. Acest 
amestec ar produce — după unii — anumite predispoziţii fiziolo- 
gice, care pot îndruma evoluţia limbii în alte direcții decât cele 
urmate până atunci; prestigiul — cred alţii — silește pe cuceriți să 
primească anumite fenomene din limba cuceritorilor. Dacă Francezii 
au diftongi, în opoziţie cu Provansalii, care păstrează vocalele curate, 
cauza ar fi, după unii, că Francii, deprinşi cu diftongi, i-au rostit 
şi când vorbeau limba supușilor lor galo-romani, iar aceștia i-au 
imitat, începând să rostească și ei limba lor cu «accentul» stăpâni- 
torilor (W. v. WARTBURG). 

Precum vom vedea în cele următoare, influența superstratului 
a fost mare și la noi. Nu cred însă că se va putea dovedi 
vreodată că transformarea vreunui sunet, ca inovaţie de rostire, 
Sar datora, în româneşte, amestecului cu alt neam. Dacă noi avem 
în limbă hk — pe care Latinii nu-l mai rosteau dela o vreme — e pro- 
babil că l-am învățat dela Slavi. Dar nu trebue să ne închipuim 
că acest h al nostru ar fi o relictă în gura Slavilor românizaţi, nici 
rezultatul unei anumite predispoziţii pe care organul nostru fonator 

a dobândit-o de când în vinele strămoșilor noştri a început să curgă 
și sânge slav, ci el e pur și simplu un sunet învățat prin contactul 
nostru viu şi îndelungat cu Slavii trăitori printre noi. Tot aşa au 
învățat Aromânii de Miazăzi dela Greci să pronunțe pe 5 şi %, care 
nu existau în rostirea latină. 

Una din cele mai caracteristice inovaţii în vocalismul românesc 
este, precum am arătat, afonizarea vocalelor finale. Nu avem nici 
cel mai slab indiciu că acest fenomen, care deosebeşte atât de mult 
limba română de alte limbi, s'ar datora substratului sau unui super- 
strat. Dimpotrivă, această afonizare se încadrează perfect în sistemul 
fonetic al limbii române, date fiind cele două particularităţi de rostire : 
anticiparea asupra articulației următoare — în cazul de față deschi- 
derea prematură a coardelor vocale pentru poziția de repaus — și 
scăderea efortului articulator la sfârșitul cuvântului. 

Totuși putem face o observaţie din cele mai interesante în 
legătură cu afonizarea vocalelor finale și influența superstratului. 
Numai că ea ne arată tocmai fenomenul opus: în dialectul istro- 
român, în care influența superstratului slav e atât de mare încât a dus 
până la un stadiu progresat de desnaţionalizare, vocalele afonizate 
au dispărut. Istroromânii s'au deprins atât de mult cu articulația 
croată, încât sunetele din graiul lor matern, care lipsesc Croaților, 
le par greu de rostit. În loc ca substratul să iasă la iveală în a doua 
limbă a acestor indivizi bilingui, superstratul îi silește să piardă 
Particularităţile specifice ale limbii lor materne. Întradevăr, Istro- 
românii nu mai pot rosti veri, mori, ca Dacoromânii, cu «4 scurt» 
final, ci au sau ver «vei» (auxiliar), cu amuţirea completă a vocalei 
afonizate arhiscurte, sau au morz, cu restituirea lui s plenison (care 
în acest caz are rolul unui morfem). 

În ceea ce priveşte diftongii, îi avem şi noi, dar ei nu se datorese 
vreunui superstrat, 

În românește observăm trei mari valuri de diftongare, deose- 
bite şi cronologic și în ceea ce privește condiţiile în care apar. Avem 
mai întâi prefacerea străveche a lui & accentuat latin în je — nu şi 
a lui 6 în go — cu rădăcini în latina vulgară. Mai târziu, însă tot în vre- 
muri străvechi, e și o accentuaţi s'au prefăcut în ea ȘI oa. Această difton- 
gare e condiționată de vocala a din silaba următoare ȘI se explică prin- 
tr'o anticipație de rostire, în consonanţă cu sistemul fonetic românesc. 
În timpuri recente se observă al treilea val mare de diftongare, care 

atinge aproape toate vocalele: e se preface în ze (burzete, Vzeta), 
i în şi (jinimă...), o în uo (puot, duomn...), aîn âa (mâare...), ă 
în dă (ovâds. .. ). Nici el nu se datorește influenței vreunui superstrat. 

În ceea ce priveşte acești din urmă diftongi, apariția lor nu e 
condiţionată nici de lungimea vocalei, nici de alte aspecte fonetice, 
ca accent, sunete învecinate, poziţia în cuvânt, etc. În schimb ei 
apar în condiții cu totul deosebite: îi găsim adică aproape numai 
la țară și aici cu deosebire la elementul fără contact cu orașul și cu 
limba literară, la analfabeți, la copii înainte de vârsta școlii și cu 
deosebire la femei (căci acestea umblă foarte puţin în lume și nu 
prea ies din satul lor). Orașul îi respinge categoric. În liceu aveam 
un profesor care trecea de « țărănoiu » şi de care ne băteam joc din 
cauza rostirii sale marze, carie în loc de mare, care. 

Opoziția între sat şi oraş e evidentă în acest caz. Rustici- 
tatea unui fenomen linguistic este deci un element important, 
de care trebue să ţinem seama mai ales când căutăm să explicăm 
stări apuse, prin proiectarea în trecut a unor observaţii făcute în 
zilele noastre. Ea explică, precum vom mai vedea, în mare parte, 
poziţia limbii române între limbile surori. Pe când Apusul era 
diferențiat din punct de vedere social și avea clase suprapuse 
care impuneau graiul lor straturilor sociale de jos, la noi societatea 
era omogenă și stăpânul vorbea limba slugii. Diferenţiarea limbii 
la noi nu se făcea—ca să întrebuințăm o imagine a lui W.v. 
WARTBURG —în sens vertical, de sus în jos, ci orizontal, 
urmând un curs lin, cu efecte mai puțin pregnante. 

În concluzie: ceea ce se potriveşte în unele regiuni, nu trebue să 
se potrivească în altele. Pe de altă parte, inovațiile le naște limba — în 
majoritatea cazurilor — din sine, fără răsunetul substratului sau efec- 
tele superstratului. Modificări de rostire cu efecte din cele mai grave 
pot porni dintro neglijenţă în sincronizarea articulației, care atin- 
gând sistemul fonetic, trebue compensată. Avalanşa care mătură 
pădurea din cale poate fi pornită de un uragan ce pune în mișcare 
ghețarii, dar ea poate lua naștere dintr'un grăunte de ghiaţă pe care-l 
mişcă o rază de soare sau fâlfâirea unei aripi de pasăre. 


95. E neîndoios că în vinele noastre curge sânge traco-geto-dac, 
amestecat cu sânge roman şi mai târziu cu sânge străin, provenit 
dela neamurile pe care le-am asimilat în cursul veacurilor. Dar din 

punct de vedere linguistic suntem un popor romanic şi vorbim 0 
limbă romanică. 

De obiceiu se spune că limbile romanice sau născut din 
limba latină vulgară, că ele sânt fiicele acesteia. Expresia aceasta 
figurată poate deștepta o imagine greşită. O naștere se întâmplă 
la o dată fixă, — dar limba latină s'a prefăcut pe nesimţite în limbi 
romanice ; mama trăește de obiceiu alături de fiica pe care a născut-o, —— 
dar limba latină era o limbă moartă în epoca în care Neolatinii 
vorbeau limbile lor. 

Vom zice deci că limba română nu este fiica, ci continuarea 
limbei latine vorbite odinioară în cele mai multe părți ale Imperiului 
roman de Răsărit. În cursul veacurilor limba aceasta a suferit diferite 
schimbări, în urma evoluţiunilor firești la care e supusă orice limbă 
în desvoltarea ei. De aceea limba română de azi se deosebeşte mult 
de limba latină; totuşi, cunoscând legile evoluţiunilor de limbă și 
desbrăcând-o de împrumuturile străine, ușor se recunoaște şi astăzi 
sâmburele latin al limbii noastre. Limba română de azi e însăși 
limba latină, la anul 1939, cu modificările ivite în cursul veacurilor, 
precum pielea de pe corpul nostru este tot pielea cu care ne-am 
născut, cu aceeași coloare și cu aceleași semne și aluniţe ca și în 
pruncie, deși toate celulele ei s'au împrospătat în curgerea timpului. 

Precum, vorbind despre limba română de astăzi, nu înţelegem 
în special nici limba lui Eminescu, nici a lui Maiorescu, nici a lui Cara- 
giale sau Creangă, nici limba cutărui țăran din șesul Olteniei sau 
de aiurea, nici a ciobanului din creștetul Carpaţilor, ci subt limba 
română înțelegem limba tuturor Românilor, din toate regiunile 
locuite de Români şi vorbită de toate păturile sociale, tot astfel limba 
latină era limba comună vorbită de Romanii din capitala 
țării și din provincie, de poeţi, cărturari, funcționari, militari, negustori 
țărani, etc. Fiecare individ, fiecare strat social și fiecare provincie 
contribuia cu particularitățile ei de graiu la această limbă comună 
latină. Limba română peste cincizeci sau cinci sute de ani nu va fi 
deci urmașa limbii cutărui autor român de azi, ci ea va continua 
limba de astăzi, la care au contribuit deopotrivă Eminescu, cu 
împărecherile sale armonioase de vorbe, Maiorescu, cu limba sa 
corectă și plină de abstracţiuni, Caragiale, cu felul său cizelat şi 
lapidar de a se exprima, Creangă, cu limba sa colorată și plină 
de plasticitate, țăranui oltean sau din oricare altă parte a ţării, cu 

figuri de limbă împrumutate din sfera vieţii agricole, şi ciobanul, 
cu expresiile sale luate din vieața păstorească. 

Cu cât un popor e mai cult, cu atât limba lui comună se resimte 
mai puțin de particularitățile pe care le aduce în graiu fiecare pro- 
vincie și fiecare strat social; cu cât el are mai desvoltat simţul de 
autoritate și tradiție, respectul lucrului judecat, mândria civică şi 
grija de a vorbi frumos, cu atât limba scriitorilor lui de seamă 
pătrunde în cercuri mai largi. 

Un asemenea popor era cel latin. Limba latină apare fixată ca 
limbă literară în sec. III înainte de Hristos. Deosebirea între vechile 
ordonanţe ale senatului, date în această limbă oficială, şi între limba 
lui Cicero sau a Sfântului Augustin sunt mici (A. MEILLET). O 
admirabilă rețea de comunicaţie, unind provincie cu provincie şi 
orașele cu satele, nivela deosebirile de graiu. Latina « clasică» nu 
era numai înţeleasă, dar și imitată de toți. Gramatica învățată în școli 
dădea ca mode! de imitat limba marilor scriitori, făcând ca inovațiile 
fireşti ale limbii vorbite să nu erupă și să nu se poată genera- 
liza în graiul oamenilor culți. 

Abia mai târziu, deodată cu decăderea stării înfloritoare cultu- 
rale, graiul neîngrijit al straturilor de jos, bogat în provincialisme 
Şi în expresii familiare, pătrunde din ce în ce mai mult în limba 
comună. « Rusticitatea » se accentuează pe socoteala « urbanității », 
vechi tendințe în evoluţia limbii, repudiate de scriitorii clasici, ajung 
să se desvolte ; deodată cu democratizarea progresivă a societății, limba 
vorbită e invadată de fenomene care mai înainte treceau de vulgare. 


« Cât timp burghezimea romană și italică, care deţinea puterea centrală a 
Republicei şi Imperiului, exercită o autoritate necontestată în provincie, limba 
latină a provinciei se supune disciplinei lui «sermo urbanus » al capitalei; dar 
din momentul când legiunile recrutate din Hispania, Rhaetia și Germania sunt 
chemate, fără distincţie, să apere graniţele Italiei, din clipa când Columella, 
Martialis, Lucanus, Quintilianus, Orosius, ieşiţi din Spania, sunt consideraţi 
ca poeţi şi istorici mari, limba latină a provinciei nu mai recunoaşte fără rezervă 
supremaţia Italiei. Linguistica de mâne va înlătura ipoteza unităţii lexicale a 
latinei vulgare, care nu se acordă nici cu istoria, nici cu ceea ce observăm astăzi 
în statele moderne». (]. JUD, Revue de linguistique romane, I, 189 şi 192). 


96. Această vulgarizare a limbii latine, care se recunoaște atât 
pa pi păi ş a a + Muia 
de bine în limbile neolatine, a făcut pe învățați să susțină, printr un 
fel de exagerare, că limbile romanice nu derivă din limba latină 

« clasică », ci din limba latină vulgară. "Termenul acesta e consacrat, 
deci nu mai poate fi înlocuit. Trebue numai să ne păzim a-l înțelege 
greșit și a crede că limbile romanice continuă limba vorbită de un 
singur strat social, vulgul. 

Cum avem să înțelegem «latina vulgară » ne-o vor arăta mai 
bine câteva exemple. 

Când învăţăm să scandăm hexametrele latine, ni se spune că 
sunetele închise în paranteze din monstr(um) (h)orrend(um) înform(e) 
ingens nu se citesc, precum se citesc în proză. Ce însemnează asta ? 
Că sunetele m final și A în orice poziţie nu se mai rosteau în graiul 
de toate zilele. Poeţii introduceau această rostire familiară, când 
nevoile ritmului îi sileau s'o facă, și în versurile lor, pentru ca să 
câștige unul sau mai multe picioare. Mai exact ar fi să citim monstr'orr... 
cu elidarea vocalei 4 înainte de o următor, după amuţirea lui m 
și h. Avem deci a face cu un caz asemănător cu cel din versurile 
românești ceru-i ca oglinda sau satu 'n colb se 'nneacă. Deşi în școală 
învăţăm că formele articulate dela cer şi sat sânt cerul şi satul, în 
graiul de toate zilele zicem ceru, satu, fără -] final. Poeţii — chiar 
când sunt versificatori atât de scrupuloşi ca ALECSANDRI şi St. O. 
IOSIF — își permit «licenţa » de a introduce — dacă ritmul cere acest 
lucru — rostirile « vulgare ». 

Fiecare din noi avem mai multe «limbi». Cei ce în scrierile 
lor sau când vorbesc pe tribună, pe scenă, pe catedră și la ocazii 
festive zic omul acela va face sau fratele Anei venise când m'am 
întors, ca în limba literară, întrebuinţează, în cercul familiar ȘI între 
prieteni sau când se adresează unui inferior, o limbă mai puțin îngri- 
jită, mai bogată în particularități regionale și zic omu dla (sau cela, 
după provincii) are să facă (sau o face) şi fratele lu Ana a venit (sau 
a fost vemit, în unele regiuni) când m'am întors. CICERO însuşi, în 
scrisorile trimise amicilor săi intimi, are expresii familiare, pe care 
nu le întrebuința când vorbea în senatul roman. 

Diftongul au are diferite reflexe în limbile romanice, dar ace- 
leași în toate cuvintele; unde, ca în românește, au s'a conservat, 
îl întâlnim şi în taurus, ca şi în aurum... (taur, aur...) ; unde a 
devenit g, ca în italieneşte, el apare în toate cuvintele: gro, îgro... ; unde 
avem 0u, ca în portugheză, întâlnim ouro, touro... Cu toate acestea, 
în loc de aurzs, toate limbile romanice au forme care se reduc la 
oricla (atestat în Appendix Probi și chiar la CICERO), cu o (rom. ure- 

che —ca ucid din occido — ital. orecchia, sard orija, franc. oreille, 
span. oreja, port. orelha), iar limba română (curechiu) şi cea italiană 
(colechio) pleacă şi dela o formă colic(u)lus, în loc de caulis, cu au. 
Explicarea acestei neregularități e următoarea: în jurul Romei 
diftongul au devenise, în graiul dela ţară, o. Această rostire fu adusă 
dela sat și în capitală. În unele cuvinte a fost adoptată şi în graiul 
oamenilor culți. Astfel vânzătorii de legume sau bucătăresele au 
adus în oraş forma cokiculus în loc de caulis, pe care au adoptat-o 
şi gospodinele; tot astfel doicile şi servitoarele au introdus mai întâi 
în camera copiilor — precum dovedește forma diminutivală — pe 
oricla (în loc de auris), adoptată apoi, dela copii, de părinți. 
Odată încetăţenite în capitală, aceste forme s'au răspândit în impe- 
riul întreg, precum se vede din formele romanice pentru «ureche » 
citate mai sus. 

Unele inovaţiuni, ivite foarte de vreme în limbă, au fost consi- 
derate dela început ca forme urîte sau vulgare și au fost repudiate 
de scriitori sau privite de ei ca arhaisme. Abia în momentul când 
limba literară nu mai avea prestigiul de mai înainte, aceste inova- 
iuni, conservate în limba poporului, au putut să se extindă, să se 
generalizeze și să devină colective, mai ales în provinciile în care 
şcoala nu mai exercita o influență puternică, de exemplu în unele 
regiuni din Italia și în Imperiul roman răsăritean. Acesta e bunăoară 
cazul dispariţiei lui s final, care e atestată în latineşte foarte de timpuriu, 
dar care era legată de anumite condiții de fonetică sintactică. Ca s 
final care « se leagă » în franțuzeşte de începutul vocalic al cuvântului 
următor (les amis, rostit le zami, faţă de les maisons, pronunțat le 
mez0), aşa se păstra, după cât se pare, s final latin numai când 
cuvântul următor începea cu vocală, bunăoară în (h)abemus auru(m), 
dar dispărea când urma un cuvânt începător cu consonantă (h)abemu 
mensa(m). "Țările romanice se împart în două: unele, de exemplu Italia 
(în cea mai mare parte) şi România, au generalizat amuţirea lui s în 
toate cazurile; celelalte țări romanice — de sigur și sub influența 
şcoalei —au păstrat pe s final. 

Unele substantive de declinarea a treia aveau la plural, alături 
de dezinența « regulată » -8s, și forme în -îs, care treceau în latina 
clasică de «arhaice». De fapt, din punct de vedere al desvoltării 
istorice, dezinența -&s era originară la tulpinele consonantice şi s'a 
desvoltat din -ens (indoeur. 75): pedes, homines ; iar dezinența -îs 

aparţinea la origine tulpinelor în -7 şi s'a născut din -ins: hostis = 
pot. gastins, Prin analogie, raportul acesta sa turburat cu timpul 
şi -2s s'a generalizat, rămânând totuşi câteva cazuri terminate în -s, 
alături de -es. Se pare însă că în graiul viu, cel puţin în Italia și în 
Imperiul de Est, -îs era des întrebuințat, căci în italienește şi în 
românește (fraţi, vulpi, verzi. .. ), substantivele şi adjectivele termi- 
nate în -e formează pluralul în -î. Avem totuși şi urme de plurale 
în -e, precum, în italieneşte fonte, vite, radice. .. alături de fonti, vită, 
radici. .., în româneşte care (din guales), mai demult pace (în loc 
de păci), pădure (în loc de păduri), iar azi, pe o mare întindere, 
frunte (în loc de frunți). 

Cazul ca în limba comună — și chiar în limba aceluiași individ 
— să se păstreze atât forma « clasică » cât şi cea «vulgară » se întâl- 
nește adesea și astăzi şi era frecvent și în latinește. Alături 
de formele literare iepurele, cânele, spune-le. .. eu întrebuinţez foarte 
adesea — mai ales când vorbesc repede — formele sincopate zepurie, 
cânle, spunle. . . "Lot astfel existau şi în latinește — și sunt atestate subt 
amândouă formele — airidis şi virdis, laridum şi lardum, etc. Șo- 
văirea aceasta se reflectează și în limbile romanice, dintre care unele 
au generalizat sincoparea, altele au menţinut-o numai în anumite 
cazuri. În româneşte avem verde din virdis, solzi din solid, încărca 
din carricare..., dar oameni din homines, încâlecare din caballcare, 
etc. Interesante sunt mai ales derivatele în -ulus, care apar în româ- 
neşte când sincopate (unghe din ungula, mușchiu din musculus. .. ), 
când nesincopate (singur din sinpulus, mascur din masculus... ). 
Avem chiar cazuri când s'au păstrat aceleași cuvinte cu amândouă 
formele: alături de staul din stablum (ca faur din fabrum) avem, în 
unele regiuni, staur, care derivă din stabulum, cu u nesincopat; 
alături de umbla din amblo avem îmbuestru din *ambulester, de ase- 
menea cu u păstrat. Probabil că formele nesincopate, adică literare, 
erau cele întrebuințate în armată şi păstrate de «veterani » şi după 
ce deveneau « bătrâni », încât față de stabulum din cazarmă era sta- 
blum al ţăranului, alături de *ambulester ca termen al cavaleriei, amblo 
întrebuințat de toată lumea. Dacă în piersică din lat. persica, l-am 
conservat nealterat pe 7s— ca în Provansa (perseza) și Catalonia 
(pressec) — şi nu l-am prefăcut în ss, ca în Sursum > SUssum > Sus 
şi deorsum > deossum > Jos, e fiindcă acest cuvânt orăşenesc își păstrase 
forma literară. În Italia (pesca) şi în Franţa (peche), unde piersecul 

importat din Persia începuse să se cultive şi la ţară, numele lui, 
devenit popular, era pessicum (CGL. III, 358, 74). 

Avem uneori și hiperurbanisme, cazuri de exces de zel în pre- 
facerea rostirii ţărăneşti în rostire orășenească. Astfel cearcân al 
nostru presupune o formă *circanus în loc de circinus. În latinește 
intraseră adică câteva cuvinte străine, mai ales grecești, cu a în silaba 
intertonică. Poporul latin, pentru care a în asemenea poziție era 
neobișnuit, le-a adaptat cuvintelor vechi, prefăcând pe a în i (e) 4 
cithara (din grecește) a devenit cithera (atestat subt forma aceasta 
în Appendix Probi), de unde al nostru ceteră; cerasus a devenit 
ceresus (apoi ceresia, de unde cireașă), etc. Cum alături de popularul 
cithera exista, în graiul claselor culte care ştiau grecește, şi forma 
cithara, s'a creat în loc de circinus (din grec. xipxwoc) o formă *cir- 
canus, de unde al nostru cearcân. 

Dacă examinăm exemplele cu a intertonic în limbile romanice, 
vedem că aceste limbi se comportă cu totul diferit: unele din ele 
(ca spaniola, sarda și, dintre dialectele italiene, cel calabrez, venețian 
și genovez) păstrează formele cu a, altele pe cele cu e, iar cele mai 
multe — între ele și româna — au forme cu a sau cu e, uneori cu 
a și cu e (DR. III, 394 ș. u.). Din asemenea exemple ne putem con- 
vinge că limba latină nu era unitară pretutindeni și mai ales că vulga- 
rismele nu erau repartizate în toate provinciile la fel. Astfel, mutarea 
accentului de pe prefix pe tulpină, în cuvinte simțite ca derivate, e 
un fenomen repartizat în diferite feluri pe teritoriul Romaniei. Pe 
când limbile romanice de Vest au schimbat pe compăter în compăter 
(după commăter), în Romania estică avem amândouă accentuările: 
commăter şi commater, cOnsocer și consâcer. 

În general însă deosebirile esenţiale ale latinei vulgare față de 
latina clasică se întâlnesc în toate sau în cele mai multe limbi 
romanice. Dimpotrivă, nu toate vulgarismele pe care le întâlnim în 
inscripții sau în alte monumente cu caracter vulgar, s'au păstrat în 
lhmbile romanice. Forme ca noella, noembris pentru novella, novembris 
— ŞI tot aşa alte asemenea « vulgarisme » atestate la Probus, ș. a. — 
existau în unele regiuni, dar nu Sau generalizat, precum dovedesc 
corespondentele lor romanice. Dacă în loc de pse găsim forma îsse 
— din care derivă îns al nostru — aceasta nu însemnează că toate 
cuvintele cu ps din latina clasică erau rostite cu ss în latina 
vulgară. 

Limba latină clasică o cunoaștem din scrierile literaţilor. De unde o cu- 
noaştem pe cea vulgară ? Deşi nu avem monumente scrise numai în această limbă, 
avem totuşi posibilitatea să reconstruim, din diferite izvoare, particularităţile 
ei cele mai însemnate. lată — după minunata caracterizare dată de W. 
MEYER-LUBKE (în « Grundriss »-ul lui G. GROBER) care sunt cele mai însem- 
nate din aceste izvoare: 

a) Scriitorii latini îşi dădeau seama de diferenţele care existau între limba 
literară pe care o scriau ei şi între sermo quotidianus, proletarius, rusticus, vulgaris 
şi militaris. În unele scrieri, precum în comediile în care se introduceau per- 
sonagii din straturile sociale de jos, autorul le pune să vorbească ici şi colo cu 
particularităţile lor de graiu, fiind siguri că vor stârni râsul auditorilor, întoc- 
mai precum ALECSANDRI şi CARAGIALE, în măsură cu mult mai mare, întrebuin- 
țează în comediile lor acest mijloc de a produce comicul şi de a caracteriza 
personajele. Ici şi colo se găsesc notițe şi la retori ca CICERO și QUINTILIAN. 
Ceva mai bogaţi în construcţii populare sunt enciclopediștii, ca GELLIUS şi ISIDOR 
de SEVILLA şi scriitorii bisericeşti (Vulgata). 

b) Preţioase sunt mai ales observările gramaticilor latini, care ade- 
sea vorbesc de barbarismele şi solecismele limbii. Aceste gre- 
şeli împotriva regulelor gramaticale redau în mare parte limba uzuală. Deosebit 
de important e caieţelul cu notițe pe care un elev de școală și l-a întocmit ca 
să se desbere de greșelile de pronunțare şi de gramatică. Dacă în acest Appendix 
Probi aflăm: vetulus non veclus sau auris non oricla, putem deduce că în limba 
lui PROBUS se pronunța veclus (rom. vechiu) şi oricla (rom. ureche). Profesorul 
său îl certa mereu în şcoală, făcându-l atent că latineşte corect are să zică 
vetulus + non » veclus, auris «non » oricla, iar bietul elev îşi făcu o listă întreagă 
de astfel de cuvinte rostite greșit. Pentru noi, aceste greşeli, care nu-s altceva 
decât vulgarisme, sunt de cea mai mare valoare. 


c) 'Tot astfel găsim, în glosele ce ni s'au păstrat, o mulțime de cuvinte 
şi forme vulgare. Glosatorii explicau cuvinte din scriitorii clasici neîntrebuințate 
în graiul zilnic și neînţelese de publicul cititor, precum bunăoară în cărţile de 
lectură introduse în şcolile noastre se explică adesea, în note, cuvintele pe care 
elevii nu le cunosc. Astfel aflăm; arcitidon id est giniperu, sau collirida: turta 
în glosele dela Reichenau. Pentru noi importantănu e lemma arcitidon” sau 
“collirida', cuvinte neologice împrumutate de vreun scriitor latin din greceşte, 
ci interpretamenta fginiperw și turta, sinonimele obișnuite pe 
vremea glosatorului, pe care le regăsim în jneapănul şi turta noastră. 

d) Inscripţiile, nu atât cele oficiale, care erau scrise într'o limbă 
corectă, ci mai cu seamă cele private, precum pietrele mormântale pentru 
oameni mai săraci, făcute de meşteri simpli, fără multă ştiinţă de carte, cuprind 
de asemenea multe forme vulgare. Ele au pentru noi şi avantajul că sunt de multe 
ori datate şi se pot localiza. Astfel bunăoară, dacă într'o inscripţie dela sfâr- 
şitul secolului I citim NERVAE C. 1. L., II, 5546 (= inscripţia 5546 din 
volumul II — care cuprinde inscripţiile aflate în Spania — din marea colecţie 
îngrijită de MOMMSEN: Corpus Inscriptionum latinarum), avem o dovadă că 
meşterul care a săpat-o în piatră pronunța pe ae ca e, deoarece-l pune la loc 

"nepotrivit. “Tot astfel în membra ad duos fratres C. 1. L., XIII, 2483, aflăm 
un caz de genitiv construit cu prepoziţia ad înainte de numerale, precum se 
zice şi azi în româneşte: a doi frați. 

e) Mai puţin material ne dau manuscrisele, copiile după scrierile 
clasice, făcute mai târziu de copişti mai puţin culţi, care deci strecurau uneori 
forme vulgare în textul copiat. Astfel în loc de palude aflăm scris întrun loc 
padule, ceea ce nu va fi numai o greșeală de scris, ci era, probabil, forma me- 
tatezată pe care o întrebuința copistul și pe care o regăsim şi în cuvântul ro- 
mânesc pădure. 

4) Şi cuvintele latine împrumutate de alte limbi ne dau posibilitatea să 
facem deducţiuni asupra limbii poporului roman. Germanul Keller, Kelch din 
celarium, calicem pe de o parte şi Zelle, Kreuz din lat. cella, cruce, pe de altă 
parte, dovedesc că pe vremea când vechii Germani au învăţat dela Romani 
cultura viilor, c înainte de e se pronunţa palatal, iar mai târziu, pe când mi- 
sionarii romani au dus creştinismul la Germani, pronunţarea aceasta se schim- 
base în africată. 

g) Cel mai bogat izvor pentru reconstruirea limbii latine vulgare sunt însă 
limbile romanice. Cunoscând legile fonologice ale fiecărei limbi romanice în 
parte, putem reconstrui cuvântul latin. Astfel comparând, în limbile romanice, 
corespondentele cuvintelor latine clasice cauda, florem şi aurum: 


românește : coadă floare aur 
reto-roman : kua flur or 
italieneşte : coda figre oro 
vechiu-provensal: coza flor aur 
franţuzeşte : queue fleur or 


ne convingem că în vocalism cauda nu dă aceleaşi rezultate ca aurum, precum 
ne-am aștepta, ci se desvoltă ca florem. Aceasta a făcut pe DIEZ, părintele filo- 
logiei romanice, să reconstruiască tipul latin vulgar *câda, înaintea căruia puse 
un asterisc, indicând astfel că forma aceasta nu o putem atesta în texte 
latine, dar că limbile romanice ne silesc să presupunem existenţa ei în limba 
latină vulgară. Dela DIEZ încoace filologia romanică a progresat; înmulţindu-se 
izvoarele noastre pentru cunoașterea formelor vulgare s'a aflat nu numai cauda: 
coda C. Gl. L. V, 445, 11 (prescurtare pentru marea colecţie Corpus Glosa- 
riorum Latinorum, editată de G. GOETZ), ci forma coda s'a descoperit şi în copii 
după scrierile lui VARRO, CICERO ș. a. Nu demult W. MEYER-LUBRKE a 
dovedit că forma coda este îndreptăţită şi etimologiceşte şi că literarul cauda 
e un hiperurbanism. 

Acest exemplu ne arată cât de justă a fost speculaţia lui DIEZ. Deodată 
cu progresul științei, elevii săi au fost în stare nu numai să suprime asteriscul, 
prin care maestrul indica forma hipotetică reconstruită din limbile romanice, 
ci au găsit şi explicarea ei. 


97. Latinitatea limbii române se cunoaște din întreaga ei struc- 
tură. Organizaţia limbii noastre se face pe bază latină, morfemele 
şi instrumentele ei gramaticale sunt de origine latină, iar întrebările 

la care răspundem când construim fraza — această esenţială parte 
constitutivă a limbii (cf. $79) —sunt cine? ce? cui? a cui? care? 
cum ? unde ? cât ?... tot cuvinte de origine latină. Ceea ce s'a adăugat 
mai târziu, prin împrumut dela vecini, acestui stoc latin, e înainte 
de toate de ordin frazeologic şi lexical. Dacă o parte mare din sufixe 
e de obârşie străină, aceasta se explică tot ca o influență a lexicului 
străin asupra celui românesc. Sufixul diminutiv -zfă noi nu l-am 
împrumutat ca morfem dela Slavi, ci în limba noastră au intrat 
dela vecinii noștri Slavi o seamă de cuvinte terminate în -7/d, care 
toate exprimau ceva mic, tânăr, simpatic, etc. și din care, prin ana- 
liză, am extras pe teren românesc sufixul diminutiv -îţă. Importanța 
influenței slave nu se recunoaște din cele câteva sufixe, ci din deasa 
întrebuințare a diminutivelor și din mulțimea de funcţii pe care le înde- 
plinesc, ca la Slavi, în limba noastră. 

Dar chiar în ceea ce priveşte tezaurul nostru lexical, numărul 
mare de cuvinte de origine străină e mai mult o înșelăciune optică. 
Adevărat că dacă luăm Dicţionarul etimologic al lui CrHAc şi ase- 
mănăm tomul I, în care sunt cuprinse cuvintele romane, cu tomul 
II, care conține pe cele de obârșie străină, vedem că acesta din urmă 
e cu mult mai voluminos. Indicele dela sfârșit are cu totul 5765 de 
cuvinte dintre care numai 1165 sunt de origine latină, iar restul 
de 4600 îl formează cuvintele slave, turcești, neogrecești, ungurești 
şi albaneze. Dar precum nu vom număra cărămizile din care s'a 
clădit un palat, spre a cunoaște stilul lui arhitectonic, astfel nu 
vom face deducții asupra firii unei limbi dintr'o statistică ce numără 
cuvintele dintr'un dicționar. 

Orice dicționar etimologic e unilateral, căci el ţine seama numai 
de originea, nu și de cireulaţia euvintelor în limbă. Întrun dicționar 
etimologic cuvinte cunoscute şi întrebuințate zilnic de fiecare Ro- 
mân, din orice partea țării, ocupă o unitate de loc, întocmai ca vor- 
bele întrebuințate numai în câteo regiune — și acolo foarte rar — 
şi necunoscute tuturor celorlalte ţinuturi. 

E meritul lui B. P. Haspau de a fi arătat că provincialismele 
și termenii speciali nu pot avea aceeași valoare în limbă ca vorbele 
elementare cu care operăm zilnic. Întrun dicționar mare, cum e 
cel al Academiei Române, chiar acele vorbe străine care sunt 
cunoscute în toate părțile româneşti, au o frazeologie şi o desvoltare 
semantică săracă în raport cu cele moştenite din latinește. Astfel 

bunăoară slavul a găsi sau maghiarul a bânui ocupă în Dicţionarul 
Academiei câte 114—2 coloane, pe când a ajunge ocupă ş coloane, 
a bate 13, a avea 14, iar a face chiar 40 de coloane. 

Aceste cuvinte cu o întrebuințare zilnică multiplă sunt «banii 
buni » ai limbii, ele formează stocul de aur care ridică «valuta». 
De aceea numai acea statistică are o îndreptățire ştiinţifică, la care 
ținem seamă şi de răspândirea și circulaţia cuvin- 
telor. Rezultatele ei vor diferi în mod surprinzător de statistica 
mecanică, pe care unii au încercat s'o facă după dicţionarul lui 
CIHAC. 

Dar este cu putință să facem o asemenea statistică ? Credem că 
da. Printrun mijloc foarte simplu: numărăm toate cuvintele — și 
cele care se repetă — dintrun text oarecare și stabilim câte din ele 
sunt moștenite și câte împrumutate. 

Astfel, deschizând bunăoară, la întâmplare, « Baladele şi Idilele » 
lui CoșBUc, am găsit între cele 117 cuvinte, de pe pagina Ior, 
nu mai puține decât 102, deci 88%, de proveniență latină; am făcut 
controlul numărând cuvintele de pe aceeaşi pagină din « Legendele 
sau Basmele Românilor » de ISPIRESCU și, între 363 de cuvinte, 
am găsit numai 30, adică 9% de origine străină, iar pe pagina 79 
din «Poveştile » lui CREANGĂ (ed. « Bibliotecii pentru toți», care 
are mai puțin de or de pagini), între 233 de cuvinte numai 18, 
deci 8% nu erau romanice. Luaţi media între CoșBuc și CREANGĂ 
ŞI veţi găsi că ea e 10% pentru cuvintele străine, cam ca la 
ISPIRESCU. 

Pentru a avea un termen de comparaţie, am făcut numărătoarea 
pe pag. 101 a romanului «Le crime de Sylvestre Bonnard» de ANA- 
TOLE FRANCE și am găsit acelaşi raport între elementul latin 
moștenit și cel împrumutat din alte limbi, ca la scriitorii români. 
D. MACREA a numărat cuvintele începătoare cu litera B în Dic- 
tionnaire Etymologique de la langue frangaise de O. Bocu şi a găsit 
— eliminând cele 142 de cuvinte de origine necunoscută sau obscură — 
că din 536 de vorbe numai 108 sunt moştenite din limba latină, 
deci 20%. În Dicţionarul lui Cruac elementul latin e de 23%. 

Același raport îl avem dacă asemănăm « Tatăl nostru » românesc 
cu cel franțuzesc. Din 60 de cuvinte ale rugăciunii noastre numai 
6 — adică r0% — nu sunt de origine latină, pe când în cea franceză 
numărul cuvintelor care nu sunt moștenite din latineşte este de 7. 

Datele acestea fiind destul de surprinzătoare, am căutat să le 
controlez printr'o numărătoare de alt fel. Am făcut-o cu termenii 
privitori la corpul omenesc. Am luat din Dicţionarul lui DUDEN 
figura care reprezintă trupul unui om și am completat lista terme- 
nilor daţi de el până la o sută, mai ales cu verbe și adjective. Astfel 
la ochiu am adăugat pe vâd și pe orb, la barbă pe rade şi pe alb, etc. 
Dintr'o sută de cuvinte obţinute astfel, g2 sunt de origine latină, 
două sunt și ele străvechi şi probabil autohtone (ceafă şi grumaz), 
trei slave (trup, gât, glesnă), unul slavo-grec (mirosi) şi unul obscur 
(burtă). Mi se va aduce, poate, învinuirea că am ales tocmai părţile 
corpului, fiindcă acestea sunt, precum se știe, vorbe prin excelență 
« moștenite ». Dar ceea ce se potriveşte pentru românește e valabil 
şi pentru alte limbi. Ca să pot face o asemănare, am dat lista acestor 
cuvinte unui Francez, unui Italian şi unui Englez, să le traducă în 
limbile lor. Cercetând originea cuvintelor corespunzătoare în aceste 
limbi am găsit: în italieneşte: 92 elemente latine, 1 celto-latin (cam- 
minare), 1 celtic (gota), 2 germane (Biondo, bianco), 1 francez 
(mangiare), 1 oriental (azzuro) şi 2 obscure (brizzolato, fiutare) ; 
— în franțuzeşte : 89 latine, 1 italian (moustache), 6 germane (touffu, 
gris, bleu, blond, marcher, blanc) şi 4 obscure (borgne, morve, joue, 
hoquet ) ; — în englezeşte: 86 germane, 13 romane (round, rare, 
tress, temple, face, blue, taste, jaw, palm, bowels, loins, muscles, vein) 
și unul germano-roman (armpit ). 


lată lista celor o sută de cuvinte care numesc în românește părţile corpului 
sau noțiuni în legătură cu ele: cap <lat. caput, creieri < lat. cerebrum, minte 
<lat. mens, rătund < lat. retundus (= rotundus), păr <lat. pilus, des < lat. 
densus, rar < lat. rarus, subțire < lat. subtilis, cărunt < lat. canutus, tunde < lat. 
tondere, coadă < lat. coda (= cauda), tâmplă < lat. templa (= tempora), față 
< lat. facia (= facies), frunte < lat. frons, lat < lat. latus, îngust < lat. angustus, 
ochiu < lat. oc(u)lus, albastru < lat. albaster, negru < lat. niger, vedea < lat. videre, 
plânge < lat. plangere, lacrimă < lat. lacrima, orb < lat. orbus, chior < turc. kjor, 
ureche < lat. oricla (= auris), auzi < lat. audire, surd < lat. surdus, nas < lat. nasus, 
nară < lat. naris, muci < lat. muccus, strâănuta < lat. sternutare, 7nirosi < slav. 
mirosati (din greceşte), bucă < lat. bucca, mustață < lat. *mustacia, buză (cf. alb. 
buze), roșu < lat. roseus, gurd < lat. gula, mânca < lat. manducare, bea < lat. 
bibere, zice < lat. dicere, spune < lat. exponere, râde < lat. ridere, limbă < lat. 
lingua, gusta < lat. gustare, dinte < lat. dens, măsea < lat. maxilla, roade < lat. 
rodere, falcă < lat. falx, bărbie < lat. *barbilia, barbă < lat. barba, lung < lat. 
longus, rade < lat. radere, gât < slav. gliti, înghiți < lat. inglutire, sughița < lat. 
sugglutiare (= singultio), ceafd (cf. alb. kjaf€), piept < lat. pectus, sân <lat. sinus, 

coastă <lat. costa, inimă < lat. anima, plămâni < lat. pulmo, sufla < lat. sufflare, 
suspina < lat. suspirare, tuși < lat. tussire, umăr < lat. humerus, braț < lat. bra- 
chium, subsuoară < lat. sub ala, mână < lat. manus, cot < lat. cubitum, deget 
< lat. digitus, unghie < lat. ungula, palmă <lat. palma, pumn <lat. pugnus, 
spate < lat. spatha, burtă (origine obscură), maţe < lat. matia, ficat < lat. fica- 
tum, fiere < lat. fel, rinichi < lat. reniculus, bâășică < lat. vesica, buric < lat. um- 
bilicus, picior < lat. *peciolus (petiolus), merge < lat. mergere, umbla < lat. am- 
bulare, șale < lat. sella, coapsă < lat. coxa, genunche < lat. genunc(u)lus, pulpă 
< lat. pulpa, gleznă slav. glezinu, câlcâiu < lat. calcaneus, trup < slav. trupă, 
piele < lat. pellis, alb < lat. albus, os < lat. ossum (= os), mușchiu < lat. mus- 
culus, carne < lat. caro, vână < lat. vena, sânge < lat. sanguis, naștere < lat. nas- 
cere, moarte < lat. mors. 


De ce crește deodată atât de mult numărul cuvintelor de origine 
latină după aceste statistici? Pentru că vorbele care exprimă noțiuni 
elementare, cu care operăm la tot pasul, sunt mai toate moște- 
nite din latinește, pe când cele luate dela străini sunt în cea mai 
mare parte termeni speciali, întrebuințați numai în anumite regiuni 
sau de anumite clase sociale. 

Din cauza aceasta putem exprima fraze întregi, fără să între- 
buinţăm niciun cuvânt de obârşie străină, dar cu greu vom putea 
construi o propoziţie, cât de scurtă, care să fie compusă numai din 
vorbe neromane. Nu cred să existe, în toată literatura noastră, o 
singură strofă care să cuprindă numai cuvinte împrumutate din 
alte limbi, dar avem strofe întregi, şi dintre cele mai frumoase, care 
constau numai din cuvinte de origine romană: 


Somnoroase păsărele 

Pe la cuiburi se adună, 

Se ascund în rămurele — 
Noapte bună! 


Mai am un singur dor: 
În liniștea sării 

Să mă lăsaţi să mor 
La marginea mării... 


Rezultă dar, din aceste constatări, că și în privința tezaurului 
lexical, limba română nu e mai romanică, nici mai puţin romanică 
decât limba italiană, franceză sau oricare alta din limbile neolatine, 
ci pur şi simplu romanică, fără comparativ, căci noțiunea «romanic» 
e absolută și nu sufere gradaţie. Românii de azi continuă a vorbi 

limba romană din Estul Imperiului. În cursul veacurilor ea s'a 
transformat printr'o desvoltare firească. Dar tocmai aceste elemente 
nouă, care se adaugă la elementul vechiu, prin amestecul şi traiul 
la un loc cu alte neamuri, constitue nota esențială care deosebește 
noţiunea exprimată prin cuvântul romanic sau neolatin de cea cuprinsă 
în cuvântul roman sau latin. 


D. MAZILU a arătat că din cele 1907 de cuvinte care compun cele 98 
de strofe din Luceafărul lui EMINESCU, 1685 sunt de origine latină, fără să 
socotească neologismele, deci 88,6%, de 11 ori mai multe decât cele de origine 
slavă şi de opt ori mai numeroase decât toate cele străine. 13 strofe au numai 
cuvinte de origine latină, iar în strofele care conțin momentul culminant al 
poemului proporţia acestora e de 95%. 

De sigur că eufonia versurilor lui Eminescu se explică în mare parte prin 
această instinctivă preferinţă pentru cuvintele de origine latină. Dar el nu este 
singurul poet care îşi compune strofele numai din elemente latine. Iată înce- 
putul unei poezii populare, care n'are niciun cuvânt de origine străină: 


Aseară te-am aşteptat 

Tot cu foc şi cu lumină 

Şi cu dor dela inimă. 

Dac” am văst că nu mai vii 
Pusei dorul căpătâiu... 


HASDEU a publicat alte două, din Dobrogea, în Cuvente den bătrâni, III, 
p. 96, iar TH. CAPIDAN una aromânească în revista Familia (1935). Şi în 
proză întâlnim fragmente importante constătătoare numai din elemente latine. 
lată unul — destul de lung, căci conţine 120 de cuvinte — din Palia dela Orăştie 
(1582), care, precum se ştie, este tradusă din ungureşte: « Și zise Dum- 
nezeu: fie lumină; şi fu lumină. Şi văzu Dumnezeu c'ară fi bună lumina şi 
despărţi Dumnezeu lumina dela întunearec. Şi chemă lumina zio și întunerecul 
noapte; şi fu dentru seară și dentru demăneaţa zua dentâiu. Şi zise Dumnezeu: 
fie tărie, în mijlocul apelor să desparţă apele dela ape. Şi feace Dumnezeu 
tărie şi despărți apele ce era desupt tărie dela ceale ce era desupra tărie; Şi 
fu aşa. Şi chemă Dumnezeu cea tărie cerul; și fu seară şi demăneaţă zua a doa. 
Şi zise Dumnezeu: stringă-se apele de supt ceriu într'un loc, să se vază uscatul; 
şi fu aşa. Şi chemă Dumnezeu uscatul pământ şi strinsul apelor chemă mare. 
și văzu Dumnezeu că fu bine». 


98. Statistica termenilor referitori la părțile corpului s'a făcut 
după cuvintele întrebuințate în limba literară. Limba poporului e 
adesea mai conservatoare decât cea a claselor culte. Dacă examinăm 
volumul I al Atlasului Linguistic Român, vedem că din împrumu- 
turile străine multe sunt necunoscute pe un teritoriu mare al României. 


13* 

Astfel vedem din harta noastră 7 (lucrată după ALR. I, 354 
şi 357 şi ALRM. I, 52 și 53) că termenul gât e răspândit numai în 
vechiul Regat şi în regiunile mărginașe transilvănene, bucovinene 
şi bănăţene. Părţile vestice şi nordice ale României nu cunosc acest 
cuvânt de loc (sau numai în timpul din urmă, prin școală), ci între- 
buinţează cuvântul grumaz, de origine autohtonă. Acesta trebue să 
fi fost termenul întrebuințat şi în celelalte părți, înainte ca slavul 
gât să-l fi golit de preciziune semantică, să-i fi restrâns între- 
buinţarea la vite sau să-l fi scos cu totul din uz. Urmele lui 
grumaz se cunosc şi în expresia grumazul (sau grumajii) gâtului, 
întrebuințată destul de des în "Țara Românească, mai rar în Moldova. 
Termenul concurent pare a fi fost în vechime gușd, păstrat la Aro- 
mâni şi în şase puncte din Banatul sudic cu înțelesul de «gât». E 
probabil că grumazul să fi fost gâtul întreg, iar gușa numai partea 
anterioară a lui sau laringele. În acest caz verbul sugruma însemna 
strângerea gâtului de jur împrejur, iar sugușa apăsarea laringelui 
până la sufocare. Așa s'ar explica și sensul de « partea dinapoi, dela 
ceafă, a gâtului » pe care grumaz l-a primit pe alocuri, în opoziție 
cu gușa, partea dinainte. Evoluţia sensului dela « gât » la cunoscuta 
boală și umflare a glandelor tiroide pare a fi fost aceeași ca a lui 
goitre francez, dintrun derivat al latinescului guttur. 

Harta 8, lucrată după ALRM. I, 60, ne arată că aria lui burtă 
e restrânsă asupra "Țării Românești, cu mici depășiri ale hotarelor 
în "Transilvania sudică și în Banat. Jumătatea nordică a ţării zice 
pântece, care e pantex latin. Sud-Vestul Ardealului, cu Banatul și 
Crișana, zice foale, de asemenea un cuvânt latin (| follis) : în glumă 
şi în batjocură burta (umflată, mare) a fost asemănată cu un foiu. 
Dacă pântece s'a păstrat pe alocurea și în aria burtă, aceasta se dato- 
reşte mai ales expresiei «a lua în pântece» des întrebuințată în biserică 
(despre Maica Precesta) ; de fapt în unele puncte pântece se zice numai 
despre burta femeilor.-Pe de altă parte vedem că, chiar în aria lui 
burtă, acest cuvânt se întrebuinţează mai mult când e vorba de animale. 
Deosebit de interesant este ceea ce ne spune BRĂTESCU-VOINEŞTI: 
pentru el burtă şi pântece sunt sinonime, dar nu poate zice ciorbă 
de pântece, ci numai ciorbă de burtă. E o indicație că burta la origine 
era numai cea de animale, mai ales ca termen culinar, şi că numai 
în glumă sau în batjocură s'a zis şi despre oameni că au «burtă». 
Același lucru s'a petrecut, pe cât se pare, cu maiu de origine ma- 

ghiară, care a înlocuit pe o mare întindere pe vechiul ficat. Precum 
Englezii au alături de cuvintele de origine germană, care numesc 
diferite animale domestice, termeni francezi pentru carnea gătită a 
acestor animale, așa am împrumutat noi dela Unguri — mari culti- 
vatori de gâște — termenul mau, pentru ficatul (de gâscă) gătit. 
Apoi s'a întâmplat ceea ce cu o mie şi mai bine de ani mai înainte 
se întâmplase în latineşte, când cuvântul jecur a dispărut din limbă, 
pentru ca ficatum — adică ficatul de gâscă gătit cu smochine (ficus), 
o mâncare predilectă la Romani — să-i ia locul. 

Chiar cuvântul zrup, care e vechiu la noi, căci îl au şi Istroro- 
mânii și Aromânii — l-au împrumutat dela Slavi și Albanezii — n'a 
izbutit încă să alunge cu desăvârşire pe corp. Precum se vede din 
ALRM. I, 1, corp se păstrează în șase puncte în Banat, în șapte 
în Muntenia, mai ales în regiunea muntoasă (unde nu-i probabil 
să fie neologism), iar în șaisprezece puncte din Oltenia, Banat, Crișana, 
Transilvania sudestică și Moldova vestică, corp se întrebuințează 
alături de trup. P. PApAHAGI a arătat că corp e popular şi în dialectul 
meglenit (unde de obiceiu se zice snagd). 

Cât despre glesnd, precum se poate vedea din ALR. I, 147, 
cuvântul acesta e necunoscut în multe regiuni — mai ales în 'Lran- 
silvania și Banat — unde i se zice, cu cuvinte de origine latină, 
încheietură, oul piciorului sau nod (nodea, nodiţă, etc.). În harta 
noastră 9 am însemnat aria lui glesnd, rămânând neînsemnate 
regiunile în care se întrebuințează alți termeni. 

Și turcescul chzor e un cuvânt întrebuințat mai mult în vechiul 
Regat, precum se vede din harta noastră 10, lucrată după ALRM. 
I, zoo. Aproape tot Vestul teritoriului, cu partea apuseană a 'Tran- 
silvaniei și cu insule în Oltenia și unele regiuni de prin Muntenia și 
Moldova, întrebuințează pe orb de un ochiu adică « lipsit (lat. orbus) 
de un ochiu », mai rar numai pe orb. 

Alteori limba literară păstrează cuvântul latin, iar cuvântul nou 
există numai ca termen regional. Astfel vechiul sudoare (asudoare), 
din lat. sudor, -oris, păstrat în cele mai multe părţi, a fost înlocuit 
cu totul sau parțial, prin Muntenia, de slavul nddușeală — precum 
se vede din harta noastră 11 (lucrată după ALRM. I, 9). 'Lot astfel, 
vechiul plămâni din lat. pulmones, a fost înlocuit prin Muntenia de 
bojoc (bojog, borjoc, etc.), precum se vede din harta noastră 12 
lucrată după ALRM. I, 68. p 

Dintre cuvintele de origine străină, de care vorbim, numai greco- 
slavul mmirosi e răspândit pe tot teritoriul român (afară de Istroromâni). 
Așa ne arată ALR. I, 53. Dar Atlasele linguistice ne înfățișează 
numai cuvântul care se iveşte spontan în mintea subiectului anchetat, 
termenul care e oarecum la suprafața memoriei lui linguistice, nu 
și rezerva lexicală pe care omul o mai posedă. Astfel în niciun sat 
din Bucovina nu e notată întrebuințarea lui auzi cu înţelesul lui « mi- 
rosi » (se aude rău = miroasă rău), deşi această imitație după Slavi 
e curentă acolo, ca şi la Istroromâni (io-m auzit cu nudsu ke jihne). 
Nu se dă nici apuți, atestat în texte vechi și întrebuințat pe alocuri şi azi 
în Banat şi în Bucovina. Abia dacă există în ALR. I, 53 câteva urme 
despre existența lui simţ: cu sensul de mirosi, deși cei mai mulți Români 
întreabă foarte adesea «nu simți nimic?» în loc de «nu miroși 
nimic ?). Cel ce știe citi hărțile atlaselor, îşi va zice că chiar această 
uniformitate a ariei lui msrosi e o dovadă că vorba veche pe care a 
înlocuit-o trebue să fi fost bolnavă. Întradevăr, judecând după cele- 
lalte limbi romanice, nu olzre era termenul latin popular pentru «a 
mirosi », ci sentire (franc. sentir). Prin plurisemia sa, acest cuvânt, 
care era în același timp termenul general pentru perceperea cu ori- 
care simţ şi termenul special pentru perceperea cu simţul mirosului, 
era echivoc și deci bolnav, încât cuvântul nou, cu înțeles precis, 
a putut prinde rădăcini pretutindeni, fără să izbutească însă să-l 
înlocuiască de tot pe cel vechiu. 

O simplă privire asupra acestor hărți ne arată că fiecare cuvânt 
își are istoria şi aria sa de răspândire, deosebit de ale altora. Și 
ne mai arată cât de vană este încercarea de a stabili procentul de 
sânge latin din limba noastră după cuvintele latine păstrate de noi, 
precum se făcea până nu demult. 

Ceea ce e firesc într'o limbă, nu e păstrarea, ci uzarea cuvintelor. 
Hărțile atlaselor linguistice ne arată —cum a dovedit-o cu atât 
talent J]. GILLIrRoN — de cele mai multe ori lupta pe vieață 
şi pe moarte ce se dă între cuvintele vechi și cele nouă. Aceste cuvinte 
nouă, care apar în locul celor vechi, nu trebue să fie împrumutate din 
alte limbi, ci pot face parte și din stocul de cuvinte moștenite, întrebuin- 
țate însă în mod figurat, sau sunt derivate de-ale cuvintelor vechi. Astfel 
vedem că lui cultellus (franc. couteau) îi corespunde la noi *cotitus > 
cuțit ; pentru filare avem torquere > toarce; pentru fornax avem 
*coctorium (răspândit şi în Italia meridională) >cuptor;, pentru 

lentus avem quietus > încet ; pentru malus avem reus « culpabil » > râu ; 
pentru molere — deşi s'a păstrat mola > moară — avem machinari 
«a pune în mașină» > 4 mdăcina ; pentru pes — păstrat în piezi și în 
derivatul preziş —avem pe picior ; pentru planus avem pe nitidus 
«strălucitor » > neted ; pentru plorare avem plangere > plânge ; pentru 
precare avem rogare > ruga ; pentru sine şi minus avem foras > fără ; 
lui somniare — deși avem pe somn — îi corespunde *zisare > visa, etc. 

Aceste elemente latine, desvoltând — în parte chiar în latini- 
tatea estică — alte înțelesuri decât în Romania apuseană, fac şi ele 
ca Neolatinii să înțeleagă limba română atât de greu. Un cuvânt 
ca strica, din lat. extricare «a desfășura », va fi înțeles tot atât de 
puţin de un Spaniol — pentru care estrigar însemnează « a ghemui » -— 
ca și păgubi, de origine slavă. Francezul, care are pher, din latinescul 
plicare, nu va înțelege mai uşor pe pleca al nostru, întrebuințat în 
sensul lui « partir » (din lat. partire), decât pe porni de origine slavă 
sau pe andăli al unor Ardeleni, împrumutat din ungurește. Dacă 
lacului i se zice prin unele părți ezâr, cuvânt de origine slavă, în 
altele zâu, cuvânt unguresc, și iarăși în unele gol, cuvânt turcesc, 
nu urmează că influența turcească a fost mai mare în Dobrogea 
decât cea slavă, iar cea ungurească mai mare decât cea slavă în 
Ardeal, ci numai că lac — lipsit de familie în limbă —e la noi un 
cuvânt slab, care a fost învins de primul intrus. 

Dacă cuvântul latin eguus s'a pierdut și s'a păstrat numai egua 
(subt forma zapd), procesul de înlocuire — încă pe teren latin vul- 
gar —a acestui cuvânt ni-l putem închipui în modul următor: 
După cum românescul cal împlineşte două funcțiuni semantice, 
arătând și sexul — stând deci în opoziție cu iapă — dar şi speța — 
stând în corelație cu măgar, catâr, etc., tot astfel se întrebuința într'o 
vreme și eguus latin. În glumă sau în bătaie de joc i s'a zis calului 
şi « mârţoagă », pe latinește caballus. Întocmai cum în limba germană 
Gaul, care are încă în unele regiuni un înțeles depreciativ, a înlo- 
cuit pe alocuri cu totul pe Pferd sau Ross, tot astfel caballus a luat 
cu timpul locul lui eguus. Această înlocuire nu s'a făcut şi pentru 
equa, care se întrebuința numai spre a marca deosebirea de sex, nu 
şi cea de speță. Astfel s'a născut perechea caballus—equa, care în eco- 
nomia limbii (cf. $ 19) se aseamănă cu bos—vacca şi nu cu asinus—asina. 

Uneori cuvintele netrainice au lăsat urme indirecte, care dove- 
desc existența lor de altădată în limbă. Astfel faptul că zicem viespe 

şi nu viespă, e o dovadă că odinioară a existat şi apis «albină », subt 
influența căruia vespa a devenit *vespis. Tot astfel cuvântul măză- 
riche ne arată că alături de Jens, -tis trebue să fi existat şi diminutivul 
lenticula, păstrat în ital. lenticchia, franc. lentille, etc. Întradevăr, 
numai după modelul linte — */ințiche s'a putut deriva, dela cuvântul 
autohton mazăre, diminutivul măzăriche, căci alte asemenea derivate, 
din care sar fi putut extrage un sufix -îche, nu existau în româneşte. 

Cele mai multe cuvinte mor de bătrâneţe, dispar adică 
din limbă atunci când devin inutile, fiindcă noțiunea pe care o 
exprimă nu mai e curentă. Precum s'au pierdut cuvinte ca bostangiu 
«soldat din garda sultanului », sau capuchehaie «reprezentant al 
Domnilor la Poartă », tot astfel e pe cale să dispară, deodată cu insti- 
tuţia, solgăbiroul Ardelenilor şi, deodată cu moda, crinolna sau 
juponul doamnelor. 

A doua cauză a dispariției cuvintelore reducerea lor for- 
mală, în urma transformărilor fonetice, la un corp fonic atât de 
volatil şi șubred, încât nu mai e capabil să fie purtătorul unei idei. 
Astfel din vechiul ire a rămas la noi ș, păstrat în unele forme la Istro- 
români şi în cele mai vechi texte ale noastre şi înlocuit astăzi cu 
totul prin acel se ducere care era odinioară, probabil, o expresie între- 
buinţată în glumă (ca expresia a se căra sau a se cârăbâni). De ase- 


menea lavare, care a dat la, abia se mai păstrează în unele regiuni 


cu o însemnare restrânsă (a se spăla pe cap și a spăla cu leşie), fiind 
înlocuit prin compusul spăla (din *ex-perlavare). 

Tot astfel în loc de avus, levis, ren avem derivatele auș (la Aro- 
mâni), uşor, rinichiu sau rărunchiu ; probabil că anemia fonică a 
lui udă (din uva), îm (din limus), nea (din nivem), etc., a fost una 
din cauzele pentru care aceste cuvinte au fost înlocuite prin strugure 
sau poamă, noroiu sau lină, zăpadă sau omât. La acestea se mai adaugă 
de sigur şi altă pricină, şi anume sterilitatea lor, neputința 
de a produce o familie numeroasă de derivate, din care să se poată 
extrage o tulpină, ca purtătoare a ideii, prin care cuvântul să se fixeze 
în memorie. "Tot din cauza acestei lipse de derivate sau pierdut 
cu totul, sau în cele mai multe regiuni, cuvinte ca aceră (din aquila), 
agest «aluvion » (din aggestum), austru (din austrum), deșidera (din 
desiderare), lard (din lardum), etc. 

Boala cea mai primejdioasă pentru cuvinte este după GILLIERON, 
omonimia. Îmi aduc aminte că, pe vremea unei ploi mari, ser- 

vitoarea noastră, care vorbește ardelenește, venind acasă mi-a spus 
ca să nu ies din casă, căci ea «s'a închinat pe drum»: voia să zică 
că s'a « întinat », s'a umplut de tină, iar eu mă miram de ce ploaia 
a fost pentru ea prilej de « închinare ». Limba știe să-şi ajute în fel 
şi chip în asemenea împrejurări, spre a evita echivocul. Astfel omo- 
nimia la feminin a adjectivului biet și beat a produs, precum a arătat 
E. GAMILLSCHEG, regula sintactică de a zice numai o biată 
femeie pentru «une pauvre femme », dar o femeie beată «une femme 
ivre >. Adesea însă neavând niciun asemenea mijloc la îndemână, 
limba sacrifică omonimele în momentul când are la dispoziţie alte 
cuvinte, neechivoce. Astfel vedem că vechiul adjectiv sân din sanus 
a fost înlocuit prin derivatul sândtos numai la Dacoromâni, unde 
devenise omonim cu sân din sinus, dar că s'a păstrat în celelalte 
dialecte, unde această omonimie nu există (la Aromâni sanus a dat 
sân, iar sinus a dat sin ; la Istroromâni avem sâr din sanus şi sir din 
sinus). Urmele vechiului sân = sănătos se cunosc şi la noi în rostirea 
sânătos, obișnuită prin Ardeal. Un caz interesant a fost arătat de D. 
CARACOSTEA: cuvântul pâcurar din lat. pecorarius s'a păstrat numai 
în regiunile în care nu există terenuri petrolifere, deci nici « găzari » 
care vând păcură, cutreierând satele cu carele lor. Un profesor din 
lași îmi mărturisea că nu înțelegea de ce în doinele ardelene fetele 
apar atât de des îndrăgostite de « găzari »; el nu știa că prin Ardeal 
păcurar însemnează « cioban » şi nu-și dădea seama că în acest sens 
trebue să se fi întrebuințat odinioară și în lași, unde un cartier 
poartă numele de Păcurari. Atlasul Linguistic Român confirmă pe 
deplin presupunerea lui CARACOSTEA, precum arată harta noastră nr. 13. 
Alt caz se vede din harta noastră nr. 14, care ne înfăţişează extensiunea, 
în Muntenia, a formei diminutivale porumbel pentru pasărea numită 
în Ardeal porumb. Cu o linie roșie e însemnată pe această hartă aria 
cuvântului porumb pentru planta care în Moldova se numește pâ- 
puşoiu iar în Ardeal cucuruz. Ea coincide aproape cu totul cu aria 
lui porumbel, ceea ce e o dovadă că această formă desmierdătoare 
pentru pasăre s'a generalizat pentru a se evita omonimia cu planta 
porumb. 

Dacă în românește s'au pierdut multe cuvinte latine, care există 
în toate celelalte limbi romanice, cauza poate fi în unele cazuri omo- 
nimia, bunăoară la alae > are, amo > am, audet > dela audere («cu- 
teza ») > aude, avicellus > acel, callum > cal, carus > car, labrum > 

laur, secare > seca. Este sigur însă că diferitele limbi reacționează 
în măsură diferită împotriva omonimiei şi că Românul suportă 
omonimia mai ușor decât Francezul cu tendința lui pronunţată de 
a se exprima clar și neechivoc. 

Dar dispariția cuvintelor de multe ori nu se întâmplă printr'o 
« îmbolnăvire » şi prin « decesul » lor, ci printr'o înlocuire cu altele, 
care le iau locul prin dreptul tinereţii, prin noutatea lor. 
În tendința de a impresiona, omul alege, când vorbește, cuvintele 
cele mai puţin banalizate printr'o întrebuințare prea deasă — și 
acestea sunt, pentru vorbitor, de obiceiu, cele pe care le-a învățat 
în urmă — şi expresiile metaforice care stârnesc, tocmai prin între- 
buințarea lor figurată, atenția celui ce le aude. Într'adevăr, n'am 
înțelege de ce un cuvânt ca oaspe, care are o formă atât de sonoră, 
are o familie numeroasă (ospăț, ospăta, ospătar, ospătareţ, ospă- 
tărie, ospătarnic, ospătos, ospecior, ospeţire, ospețime) şi nu este 
omonim cu niciun alt cuvânt, a fost înlocuit în 'Țara-Românească 
prin turcescul musafir, în Banat prin serbo-şvăbescul gost și în Ar- 
deal prin ungurescul zindeg, dacă pricina n'ar fi farmecul exotic 
prin care aceste cuvinte se impun în limbă. A dârdâi de frig e mai, 
expresiv decât a tremura de frig, căci îţi deşteaptă imaginea dinților 
care se bat când cineva tremură. Dacă un cuvânt atât de uzual ca a 
cădea e înlocuit cu totul, în regiunile estice ale teritoriului daco- 
român, prin a pica, cauza e de sigur vigoarea simbolică a cuvântului 
onomatopeic; se repetă deci același fenomen care pe strămoşii noștri 
i-a făcut să înlocuiască pe incolorul pater şi mater prin cuvintele 
expresive ale graiului copilăresc tata și mamma, sau pe edere prin 
onomatopeicul pappare. Dacă vir a fost înlocuit prin barbatus şi 
femina prin familia, pricina este imaginea evocativă a omului « băr- 
bos » şi metafora care face din femeie reprezentanta prin excelență 
a familiei. 

Uneori cuvintele sunt înlocuite prin tovarășul lor de drum. Po- 
vestea ariciului ingrat, care alungă de lângă sine pe protectorul 
său, se repetă și în limbă. Am văzut ($ 17) cum zăr, din cusurin 
văr, a înlocuit pe cusurin din consobrinus. 'Lot astfel tată bun şi mamă 
bună — «buni » pentru că împlinesc toate dorințele copiilor — au 
ajuns aproape cu desăvârşire să fie înlocuiți prin bun și bună sau prin 
diminutivele Bunic şi bunică. Din vânât albastru, care ar corespunde 
unui franc, «bleu blanchâtre », a rămas numai albastru (care însemna 


000 000 p:4 var>ş INYWOHON3193W 


270 
ft. 9 INYWOHOH1SI 
INYWOV 


43 


> 
»-3-150 
Ntaunong 6 7-15 


] 
AXA Yi C 
dn "mango Gunn a30 ame î SR 
o TA 4 e, 
aaa. = =* Dep Le ea e rent aa y 
/ 120 PS 
- a ot 419 A 

Sa Pap 
TI Za + i 


„A pu) o 


nJ9 | 
» 6un730 
Jeg N 
NE „0 
1 PPyu 
au oa0g 0 


Bisiiaaeae 3 
T/ 


paru 43) *--_ 


P, 
vo $ T 
m. 1 


= n/ Vu Udaeia i EI ste E 


” 


UZAREA CUVINTELOR 203 


«alburiu, deschis ») cu înțeles de «vânăt deschis». Tot astfel în 
loc de pătlăgele roșii şi pătlăgele vinete zicem de obiceiu, eliptic, 
roșii şi vinete, păstrând numai atributele care diferențiau cele două 
specii de legume. 

Adesea cuvântul nou e, la origine, un termen glumeţ sau bat- 
jocoritor. Am văzut mai înainte ($ 67) cum mânca e înlocuit prin 
Moldova prin crăpa. Însuşi mânca e un cuvânt spus la început în 
glumă, căci el vine din lat. manducare, care însemna «a molfăi », 
dar care a înlocuit cu totul pe edere. Dacă în loc de caput întâlnim pe 
o mare întindere a Romaniei apusene pe testa (ital. testa, franc. 
fete. ..) şi prin alte părți pe concha sau pe coclea, aceste cuvinte, care 
însemnau «țest >, « scoică » şi «oală», erau la origine termeni între- 
buințați în glumă sau în bătaie de joc pentru «cap». Tot astfel se 
zice la noi în unele regiuni, pentru craniu, tidvă, ciutură, tigaie, 
curcubetă, diblă, etc. (cf. ALR. I, 4). 

În sfârșit, ceea ce scoate un cuvânt din circulaţie poate fi an ti- 
patia pe care o produce. Acest lucru se observă la noi, dela unire 
încoace, în provinciile nouă. Scăpaţi de jugul ungar, rusesc sau ger- 
man, în Ardeal, Basarabia și Bucovina, Românii — la oraș ca și la 
țară — caută să șteargă urmele acestei robii și părăsesc cuvintele 
pe care le recunosc a fi de origine străină, înlocuindu-le cu corespon- 
dentele lor din Vechiul Regat, în special din capitală. Acesta e mai 
cu seamă cazul în Ardeal, unde anchetatorii Atlasului au notat ade- 
sea : «vine pe ungurește » sau «mai nainte ziceam altfel, da-i vorbă 
ungurească », sau unde își exprimau chiar regretul că nu cunosc 
termenul adevărat românesc şi sunt siliți să întrebuinţeze pe cel străin. 
Ca exemplu pentru repeziciunea cu care cuvântul străin cedează 
locul celui literar — și oficial în cazul de față — poate servi harta 
15, în care se arată aria de răspândire a cuvântului județ. Vechii 
termeni ai administrației austro-ungare: comitat și bețârc şi cel al 
administrației rusești: uzezd, abia se mai păstrau în 1933 (când era 
terminată ancheta pentru ALR. 1 în provinciile nouă) în câteva 
insule (comitat mai ales în regiunile cu populație săsească; pentru 
amănunte, cf. S. Poe, DR. VII, 62 ş. u.). De atunci încoace acestea 
s'au micşorat de sigur şi mai mult. Acest marş triumfal al terme- 
nului literar nu se explică printr'o impunere forțată din partea or- 
ganelor administrative, ci printr'o bucuroasă primire a «normei» 
și printr'o instinctivă tendință de unificare. 

De obiceiu cauza dispariției unui cuvânt e rezultatul unui con- 
curs de împrejurări pe care noi nu le mai putem reconstitui cu mij- 
loacele imperfecte de care dispunem. Aşezând exemplele date într'una 
din grupurile arătate în cele precedente -- întemeiați mai ales pe 
expunerile lui GILLIERON, JABERG şi HOLTHAUSEN — explicarea 
noastră, care caută cauza în loc de cauzele dispariției unui 
cuvânt, este imperfectă sau cel puţin unilaterală. Căci, ca să întrebuințez 
o imagine a lui L. SPITZER, cuvintele nu au un călcâiu allui Achille, un 
singur loc vulnerabil, ci cad, ca Sf. Sebastian, răpuse de sute de săgeți. 


99. "Lot atât de revelatoare ca pentru uzarea și moartea cuvintelor 
sunt hărțile atlaselor linguistice pentru înțelegerea felului cum cu- 
vintele nouă, împrumutate din alte limbi, înlocuesc pe cele vechi. 

Se spune adesea că bilinguismul este cauza principală care alungă 
cuvintele vechi dintr'o limbă și le înlocuește cu împrumuturi din 
limba a doua, vorbită de acelaşi individ. "Toţi cei ce cunoaștem mai 
multe limbi știm, într'adevăr, din proprie experiență, cum, în anu- 
mite împrejurări, cuvântul străin ne vine mai ușor în minte decât 
cel din limba maternă, strecurându-se mai ales în vorbirea noastră 
mai puţin îngrijită. A deduce din numărul mare de cuvinte străine 
dintro limbă asupra unui stadiu de bilinguism la un neam, este însă 
în cele mai multe cazuri greşit. P. SKOK, care a studiat în timpurile 
din urmă raporturile linguistice slavo-române, exagerează de sigur 
când crede că simbioza cu Slavii a creat la strămoşii noștri o epocă 
de bilinguism, care ar explica pe de o parte numărul mare de cuvinte 
slave la noi și, de altă parte, introducerea și păstrarea limbii slave 
în administrație. Abia din secolul al XVI-lea încoace, prin încetarea 
acestui bilinguism, limba română a fost — după SKoK — introdusă 
în documente și în monumente literare. 

Că printr'o lungă convieţuire cu Slavii am învăţat graiul lor, e 
sigur. În nicio altă parte a Europei nu se găsesc poate atâtea cazuri 
de cunoaştere a mai multor limbi ca în Sud-Estul continentului 
nostru. Dar trebue să facem distincţie între cunoașterea unei a doua 
limbi în măsura în care e nevoie pentru ca să te poți înţelege — la 
rigoare — cu un individ de alt neam, și între bilinguismul adevărat, 
când şi gândeşti îna doua limbă. Există regiuni cu populație mixtă 
în care convieţuirea cu străinii produce un bilinguism masiv și altele 
în care numai câţiva indivizi știu două limbi. 

Că între Români și Slavi va fi existat și bilinguism adevărat și 
masiv e foarte probabil. Urmarea lui a fost însă de cele mai multe 
ori desnaționalizarea. Despre Românii Apuseni din Nord-Vestul 
Peninsulei Balcanice, pierduţi în masele slave, suntem acum binișor 
informați ; despre cei înghițiți de Unguri în Panonia și de Slavi în 
Carpaţii nordici știm mai puţin; despre Slavii românizați în Ro- 
mânia de azi avem cunoştinţele cele mai imperfecte. Și totuși, jude- 
când mai ales după urmele lăsate de ei în toponimie, numărul lor 
trebue să fi fost destul de mare. Pentru ca acești Slavi — numeroși — 
să-și fi pierdut limba şi naționalitatea, trebue ca Românii să fi fost 
în Nordul Dunării mai mulți decât ei. 

Analogia dialectului istroromân, unde de fapt avem un bilin- 
guism, pe care-l putem observa în zilele noastre, și unde, în unele 
sate, istro-româna se mai vorbește numai în familie sau atunci când 
Românii nu vor ca să fie înțeleși de alții, e instructivă. Dacă Daco- 
românii ar fi vorbit vreodată, ca Istroromânii, un idiom slav tot atât de 
bine ca și limba lor părintească, am întâlni modelări fonologice și 
morfologice şi inovaţii care ating însăşi structura internă a limbii, ca 
la Istroromâni, care au sunete, dezinenţe, prepoziții şi conjuncții 
croate, și cunosc, ca Slavii, aspectele verbale. Încă un pas mai 
departe pe această cale duce la pierderea limbii și conștiinței naționale, 
precum s'a întâmplat pe la începutul veacului trecut cu Istroromânii 
din Veglia şi pe la mijlocul secolului al XIX-lea cu cei din Schitazza 
în Sudul Istriei. Faptul că în România de azi, unde odinioară trăiau 
şi Slavi, au rămas, cu limba lor, Românii, nu Slavii, este cea mai 
lămurită dovadă că nu Românii, ci Slazii au fost bilingui, căci bilin- 
guismul duce de obiceiu la desnaționalizare. 

Pentru judecarea împrumuturilor dela Slavi e instructivă ana- 
logia ungurismelor din limba română. Cel ce cunoaște situația 
demografică din Ardeal, rămâne nedumerit constatând numărul 
însemnat de ungurisme în ținuturi unde populaţia nu ştie — și nu știa — 
ungurește și unde nu există — și n'a existat — o populație ungurească 
dela care să fi fost împrumutate prin contact zilnic. Nu le-a impus 
numărul Ungurilor — totdeauna inferior —ci stăpânirea 
ungurească, cu administrația ei, armata, școala și oraşul apropiat, 
cu negoțul său şi cu atracţia exercitată asupra celor ce petreceau un 
timp ca muncitori sau servitori la oraș. (Tot astfel astăzi orașele 
sunt centrele din care pătrund, în număr din ce în ce mai mare, 

românismele în limba ungurească, chiar când numărul Ungurilor e 
mare și când ei se feresc de o apropiere de Români). Funcţionarul străin 
sau surtucarul român, crescut în şcoli străine, au impus prin prestigiul 
de care se bucurau, o mulțime de ungurisme în regiuni curat românești. 
În privinţa aceasta experiența anchetatorilor Atlasului Român 
e plină de învățăminte. S. Poe (DR. VII, 62), vorbind de repulsiunea 
față de cuvintele luate înainte de Unire din ungureşte, prin judeţele 
Sălaj și Satu-Mare, arată cum cunoașterea limbii ungurești permite 
subiectelor vorbitoare să recunoască aceste elemente ca ungurisme 
și să le elimine, înlocuindu-le cu cuvinte învățate în școală, armată, 
prin presă, etc. Nu tot așa de refractari față de ungurisme sunt 
locuitorii din centrul Ardealului, fiindcă nu cunosc suficient limba 
ungurească. Într'o comunicare făcută la Muzeul Limbii Române, 
E. PETROVICI a arătat că ungurismele cele mai patente nu se găsesc în 
satele cu populație mixtă — în care predomină decalcurile și traducerile— 
ci în așezările în care oamenii nu înțeleg ungurește și primesc oarecum 
de-a-gata cuvântul străin, ca o îmbogăţire a limbii cu un termen nou. 
Asemenea observaţii se pot face şi cu privire la cuvintele slave. 
Lui iapă românesc îi corespunde la Slavi kobyla. Avem şi noi cuvântul 
cobilă (şi diminutivul cobiliţă) pentru a numi diferite obiecte pe care 
se pune o povară sau care au vreo altă asemănare cu o iapă. Acolo 
unde Românii au început să zică cobilă scaunului pe care rotarul îşi 
așează roatele sau crăcanei pe care se pune plugul, e probabil că 
ştiau mai puțin limba slavă decât în regiunile în care acelorași obiecte 
li se zice iapă, care e cuvântul slav tradus în românește, ceea ce 
dovedește că acesta a fost înțeles. Avem şi zepilă, care e o conta- 
minare din kobyla — din care n'a rămas decât sufixul — şi traducerea 
lui, apă. "Tot astfel găsim, în terminologia pescărească, pentru o parte a 
cârligului de prins peşte, uha și, în alte regiuni, traducerea lui: ureche. 
În general, atunci când studiem împrumuturile din slavoneşte, 
nu trebue să uităm că ele se datoresc înainte de toate unei cauze 
indirecte: uzării cuvintelor vechi. Aceste împrumuturi nu dovedesc 
numaidecât că Slavii ar fi fost mai vechi sau că erau mai numeroși 
decât Românii, nici că noi am fi fost bilingui, ci apariția lor se explică 
mai adesea — pentru ca să întrebuințăm termeni introduși de ]. 
GILLIERON — « terapeuticii » prin care limba își completează golurile 
iscate prin «îmbolnăvirea » elementelor moștenite. 
Un singur exemplu ne-o arată în mod destul de lămurit. 


e oaia 


CERERE ŞI OFERTĂ 207 


În textele noastre vechi întâlnim foarte adesea verbul a vie, din 
lat. vivere, pentru noţiunea pe care o redăm azi prin «a trăi». Când 
a înlocuit acest slavism vechiul cuvânt ? O putem spune exact: atunci 
când 7 începuse să se prefacă în ş, când în textele noastre vechi gra- 
fia vinie începe să dispară, când deci viu din vento devenise omonim 
cu viu din vivo (şi vie din veniat cu vie din vivat). Cu alte cuvinte: 
împrumutul de origine slavă a 7răi n'a înlocuit cuvântul străvechiu 
a die fiindcă Slavii ne-ar fi impus cuvintele lor până şi pentru 
noțiuni primordiale (cum este «vivere »), ci fiindcă vechiul cuvânt 
vie s'a îmbolnăvit în urma uzării formale. Abia în momentul când 
vechiul we nu mai era trainic, noul tră/ —la început un sinonim 
timid al lui —a început să se impună. 


100. W. MEvER-LUBKE (Rumănisch und Romanisch, 1930, 
p. 32) vorbind despre înlocuirea cuvintelor latine cu cuvinte străine 
în românește, face interesanta constatare că multe din aceste cuvinte 
sunt înlocuite şi în alte limbi romanice cu împrumuturi din alte 
limbi. Astfel lui rdzboiu îi corespunde germ. zirra (fr. guerre); 
lui prieten germ. dru ; lui obraz franc. joue şi ital. guarcia ; lui breaz 
v.-franc. bler ; lui gol lombardul byot ; lui brâu v.-franc. gourle, etc. 
Unele din aceste înlocuiri sunt vechi. Astfel guercus a cedat locul 
lui cassanus în Franța, lui garriga în Catalonia, lui carvalho în Franţa 
sudică, lui carresca în Spania şi Portugalia, lui stejar şi gorun la noi. 
Tot așa de interesantă e observaţia pe care o putem face în Sud- 
Estul european, anume că adesea cuvântul străin care înlocueşte la 
noi pe cel latin, apare în locul termenului vechiu și la popoarele înve- 
cinate. Lucrul se explică ușor la anumiţi termeni împrumutaţi de 
toți Balcanicii, de noi şi de Unguri, din turcește: aceşti termeni 
sunt strâns legaţi de instituţii, obiceiuri sau felul de vieață al Turcilor 
pe vremea când stăpânirea lor se întindea peste toate ţinuturile 
locuite de noi şi vecinii noştri. Mai greu e de explicat de ce cuvinte 
care exprimă lucruri atât de deosebite ca slavul baba, bel, kosa, kosi, 
koleda, kuriva, kosica, gidel, grăbaviă, globa, obor, pelynă, pistruva, 
sito, văverica, vrăkolakă... n'au pătruns numai la noi — înlocuind 
cuvinte vechi (ca lat. meretrix, tructa, saetaceum, sciurus, etc., păstrate 
în alte limbi romanice): babă, bâl, coasă, coș, colindă, curvă, cosiță, 
gâdil, gârbov, gloabă, obor, păstrăv, pelin, sită, veveriță, vârcolac, 
ci și la Albanezi (Babe, balj, kosă, kosh, koljendră, kurve, gudulis, 

gerbe, gjobe, obor, peljin, pestrovă, sită, ververiţă, vurkollak ) și la 
Neogreci (faBa, umedov, x6ou, xâoaovpov, xodtvra, xobpBa, u500a, 
XovTovĂG, xprurbc, Yhoura, dfopâs, ntorpofa, redlvoc, iza, foBr- 
piroa, Bovox6haxad). 

Ca pe piaţa de mărfuri, există şi cu privire la pătrunderea cuvin- 
telor nouă în limbă, o cerere şi o ofertă. Cu cât contactul cu o limbă 
străină e mai mare, cu atât crește și oferta. Când nu există însă o 
cerere, în zadar se oferă. Unde condițiile de traiu sunt asemănătoare 
și mentalitatea identică, acolo aceleaşi mărfuri se cer pe toate piețele. 

Concluzia ce o putem trage din cele precedente este că limba 
— cel mai distinctiv criteriu pentru cunoașterea unei naţiuni — 
nu e condiționată de structura sanguină a unui popor. Dacă, după 
statistica pe care am făcut-o și care ţine seama și de frecvența 
cuvintelor, am putut constata la noi pentru cuvintele de origine latină 
un procent de 88—g9o%, aceasta nu înseamnă că 88—90%, din sân- 
gele nostru e latin; nici absenţa unui număr însemnat de elemente 
autohtone nu însemnează că n'am avea în vine sânge traco-geto-dac. 
De asemenea nu cuvintele de origine slavă în limba noastră ne pot da 
o idee despre proporţia în care sângele nostru e amestecat cu sânge slav. 

Măsurători după reacția isoaglutinării (cf. Dr. G. Poeovier, 
în revista Cultura, 1924, p. 232) au constatat în Sud-Estul euro- 
pean aproape același indice la Români (48,9,22.5 în 'Transilvania, 
47.5;25.3 în Vechiul Regat) la Bulgari (46.8,20.4)-și la Sârbi (46.4, 
20.2). Se pare deci că sângele ce curge în vinele tuturor acestor 
popoare are la temelie același sânge traco-geto-dac, care — întocmai 
ca un vin vechiu și nobil care-și conservă aroma când îl amesteci 
cu vin nou — şi-a păstrat structura inițială și după ce i s'a adăugat 
sânge nou roman și a fost, mai târziu, împrospătat cu sânge slav. 
În Nordul Peninsulei Balcanice au fost slavizați mulți Români, 
precum în Nordul Dunării au fost românizați mulți Slavi. 


II. PĂMÂNTUL 


101. Dacă în ceea ce privește legătura ce există între sângele și 
limba unui popor plutim numai în domeniul ipotezelor, iar cerce- 
tările linguistice au ajuns mai mult la concluzii negative, s'a recu- 
noscut de mult raportul intim ce există între limbă și pământul pe 
care trăește națiunea ce o vorbeşte. Condiţiile geografice au silit 

pe om să lupte cu aceleași mijloace împotriva naturii vrăjmaşe şi să 
primească cu aceeași bucurie darurile firii prietenoase, să ducă același 
fel de vieaţă și să ia aceleași atitudini în faţa ei. Astfel s'a creat acel 
mănunchiu de însușiri sufletești care, în măsură mai mare decât 
înfățișarea exterioară, fac ca Românii să se recunoască îndată unul 
pe altul și care se oglindesc şi în limba lor. 

Vom examina în cele următoare câteva aspecte ale acestei legă- 
turi între limbă și pământ. 

Se spune de obiceiu despre cuvinte că ele călătoresc. Ex- 
presia aceasta figurată poate fi înțeleasă în două feluri: sau oamenii 
călătoresc şi duc cu ei cuvintele dintr'un loc întraltul; sau oamenii 
stau pe loc şi transmit prin comunicaţie cuvintele — și în general 
orice inovație de limbă — dela om la om. 

Cazul dintâiu s'a întâmplat adesea, mai ales la noi, unde mMișcă- 
rile de populaţie au fost atât de dese. Dacă Dobrogea are o limbă 
atât de pestriță, cauza este că ea a fost colonizată cu Români din dife- 
rite părți. În Bucovina întâlnim în unele sate forme și cuvinte care 
se deosebesc de cele din satele din împrejurimi şi se aseamănă cu 
cele întrebuințate în Transilvania nord-estică. Presupunerea că avem 
a face cu coloniști veniți din acele părți se confirmă prin documentele 
care arată un val de emigrări, în a doua jumătate a sec. al XVIII-lea, 
din Transilvania nord-estică în Bucovina. Ungurismele care se 
găsesc în Basarabia sunt duse de descălecătorii maramurășeni. Păstori 
ardeleni au trecut şi în Oltenia și Muntenia estică, ajungând până 
la Dunăre. În unele din așezările lor se vorbește şi azi ca prin 'Tran- 
silvania. Dacă în Muntenia — adică în regiunea care păstrează neal- 
terat pe e şi pe ea după 7— se zice broască ţestoasă şi țeastă dar 
țăran şi țară, aceste două cuvinte, cu e prefăcut în d şi cu a în loc 
de ea, ca în 'Transilvania, sunt vorbe importate. Într'adevăr, tară 
în înțeles de «șes întins» (cf. Țara Bârsei, Țara Făgărașului, etc.) 
Şi fâran sunt denumiri pe care 'Transilvănenii le-au dat marelui şes 
al Munteniei şi locuitorilor de pe acest şes. Ei coborau în « Țară » 
când treceau munții, ducând cu ei și cuvintele nouă în «'Țara-Ro- 
mânească ». 

Cercetând hărțile atlaselor linguistice, putem adesea să stabilim, 
după limbă, locul de origine al unor așezări mai nouă. Un caz inte- 
resant de asemenea identificare a făcut E. PerRovIcI în DR. IX, 
224—236. Călătorind în Iugoslavia, a studiat, în anul 1937, graiul 

unor presupuși Români din satul Czocheșina, aproape de râul 
Drina (fosta graniţă între Serbia și Bosnia). De fapt aceștia sunt, 
precum îi arată tipul și ocupaţia de lingurari « coritari », țigani româ- 
nizați. Găsind câteva muntenisme caracteristice în limba lor, 
PETROVICI a transpus câteva din ele (burtă, țoale pentru «haine», 
dă în loc de «de» şi fun, frun în loc de «vreun ») pe o hartă, pe care 
o reproducem și noi (harta nr. 16). Aria cea mai extinsă, a lui burtă, 


REGIUNEA DIN CARE AU PORNIT „CORITARII” 
HARTA 16 QIN, IUGOSLAVIA Y sell 


Rowe: 


[ anomâm: 
LE LLă 


"Sraoaomâni : ad Pai 
- FE e e si - 012 
oz 50 € Ea pie 
DC] Frun “vreun? ... oale “haine? ooo Dă “de? 
O fun "vreun? PS Burtă 


a fost simţitor redusă prin suprapunerea ariei lui dă (pentru de), 
iar din aceasta a rămas mai puţin de jumătate după suprapunerea 
ariei lui țoale (cu sensul de « haine »). În sfârșit, și din regiunea în 
care se zice burtă, dă şi țoale, nu rămâne decât partea sudică, aproape 
de Dunăre, unde în loc de vreo se întrebuinţează fo, rostire care se 
găseşte şi la 'Țiganii din Ciocheşina. Astfel localizarea regiunii de 
unde au emigrat în Serbia aceşti "Țigani românizați s'a putut limita 
la regiunea din Sud-Vestul Munteniei și Sud-Estul Olteniei, aproape 
de Dunăre. În ceea ce priveşte timpul când au părăsit acest ținut, 
acesta trebue să fi fost pe la începutul secolului al XVIII-lea, căci 

« coritarii » cunosc cuvântul porombi, iar cultura porumbului nu e 
în Muntenia mai veche de sfârşitul veacului al XVII-lea. 

Cu privire la regiunile colonizate, K. JABERG (Aspects geogra- 
Phiques du langage, 1936, p. 31) stabilește următorul principiu: « Ce 
qui, au point de vue de la geographie linguistique, caracterise les 
regions colonisces, ce sont les grandes nappes unitaires qui se sont 
formees grâce au melange des dialectes parles par les immigrants ». 
Umitatea linguistică din Moldova și Muntenia față de varietatea de 
cuvinte și forme din Ardeal, e un indiciu că leagănul poporului nostru 
e Ardealul, din care s'a coborit mereu surplusul de populaţie românească 
spre a coloniza cele două principate, care aveau o populaţie rară româ- 
nească până adânc în evul mediu şi, în ceea ce priveşte Bărăganul, 
până în secolul al XIX-lea. 


102. În Muntenia și în Sud-Estul ardelean se zice pisică ; în restul 
României se zice mâță. După cum un Român (neinfluențat prea 
tare de limba literară) întrebuințează una sau alta din aceste două 
vorbe, îi poți cunoaşte locul de origine. Totuşi și la București sau 
la Brașov se zice că l-am prins cu mâţa 'n sac (nu cu pisica ?n sac). 
Ar fi greşit să deducem din acest fapt asupra unor colonizări mol- 
dovene pe teritoriul muntean. Expresia glumeață a prinde pe cineva 
cu mâţa în sac s'a răspândit în aria pisică pe calea firească a propa- 
gării dela om la om. Acest fel de răspândire a unei inovaţii de limbă 
este cel mai obișnuit: aud la cineva o expresie care-mi lipseşte sau 
care mi se pare mai potrivită, mai frumoasă sau mai plastică decât 
cea pe care o ştiu eu, mi-o însuşesc și o întrebuințez, la rândul meu, 
transmițând-o altora. Dacă avem atâtea turcisme în "Țara veche, 
nu însemnează că le-a adus o populaţie turcească așezată printre 
Români. Ele au fost aduse de moda, care imita felul dea se 
exprima a claselor suprapuse, cu legături la Poartă. 

Răspândirea unui fenomen de limbă a fost asemănată cu cer- 
curile din ce în ce mai mari ce se formează pe luciul unei ape în care 
arunci o pietricică. Hărțile atlaselor linguistice ne sugerează mai 
degrabă altă imagine. Inovaţiile se propagă așa cum se revarsă o apă 
ce iese din matca ei, inundând împrejurimea. Cât timp terenul e 
uscat, ochiul nu distinge micile deosebiri de nivel; abia când e inun- 
dat, vezi cum apa urmează curbe ce-ţi par capricioase, lâsând din 
loc în loc ostroave neacoperite de apă. Pe hărțile reproduse de noi 

se cunosc multe asemenea insule prin regiuni lipsite de comuni- 
caţii. În ținuturile izolate — cuvântul cizolat» e derivat din 
ital. sola, care corespunde lui insula latin — se păstrează de obiceiu 
mai bine formele vechi ; ele sunt refractare multor inovaţii. 

Comparaţia cu apa care iese din matcă și inundă regiunile apro- 
piate ne explică şi de ce în finuturile marginale (sau late- 
rale) formele mai vechi de limbă se conservă mai bine decât în cele 
centrale. Latinescul arena « nisip » se păstrează în România (arină) 
şi Spania (arena) care sunt arii laterale faţă de Franţa și Italia, unde 
vedem că s'a încetățenit cuvântul mai nou sabulum (franc. sable, 
ital. sabbio). Și pe teren românesc, cuvântul arină (cu varianta anină) 
s'a conservat — precum se vede din harta 17 — la periferia nordică 
a României și la grupul sudic al Aromânilor, două regiuni laterale 
față de centrul care zice nisip (de origine slavă), komoc (de origine 
ungurească), etc. Dar chiar și numai la Dacoromâni, aria lui arină for- 
mează azi două insule în două regiuni marginale, despărțite de o arie cen- 
trală în care au pătruns cuvintele nouă. 'Lextele noastre vechi dove- 
desc însă că în regiunea albă dintre cele două pete roșii de pe harta 
noastră 17 se întrebuința până în veacurile trecute cuvântul arină, 
ca şi la Prut, şi la Someş. Centrul, bătut de valuri din toate părțile, 
este mai expus la inovațiile linguistice decât marginile, care au laturea 
din afară ferită față de ele (dar sunt mai accesibile pentru împru- 
muturi dela popoarele învecinate). 

Precum pe hărțile Atlasului Linguistic Român, formele vechi 
se întâlnesc prin cutare regiune periferică din "Transnistria sau Ma- 
ramureș sau în cutare colț izolat din Munţii Apuseni, tot astfel, dacă 
alăturăm hărțile atlaselor romanice, vedem că ceea ce face ca limba 
română să se deosebească de limbile surori este caracterul ei arhaic. 
Chiar după căderea Imperiului Roman apusean, anumite inovații de 
limbă, cum e confundarea lui i cu 5 sau prefacerea consonantelor 
afonice în fonice în poziţie intervocalică, s'au răspândit în cele mai multe 
provincii ale Romaniei apusene, peste hotarele provinciilor. Poziţia 
periferică a romanităţii estice, izolată de restul Romaniei prin popoa- 
rele nouă interpuse, face să deosebim până azi în vocalism pe fărca 
de pămum (rom. furcă, pom) şi să păstrăm pe p, f, s, t, c între vocale 
în ripa, scrofa, casa, rota, focus (rom. râpă, scroafă, casă, roată, foc). 
Asemănarea mare a limbii române cu dialectele italiene de Sud se 
explică în parte prin poziția lor periferică; asemănarea cu limba 

sardă, prin poziția lor izolată; asemănarea cu spaniola, în opoziție 
cu franceza și italiana, fiindcă Peninsula Iberică şi România for- 
mează arii laterale față de aria centrală, care cuprinde Franţa şi 
Italia. 

Caracterul arhaic al limbii române se recunoaște mai ales din 
tezaurul ei lexical. Multe cuvinte latine sau formaţiuni latine vul- 
gare nu s'au păstrat decât la noi, d. e. adjutorium > ajutor, blan- 
ditia > blândețe, deprehendere > deprinde,  languidus > lânged, placen- 
ta > plăcintă, etc. În locul acestora s'au introdus în Vest altele. 
Astfel în loc de venetus > vânăt pătrunde, din limbile germanice, 
blao (franc. bleu), sau prin contactul cu Orientul, arabul lâzaward, 
el însuși împrumutat din persanul /âdjezvard (ital. azzuro, fr. azur). 
Când pentru aceeași noțiune existau, în latineşte, doi termeni, în 
Vest rămâne adesea unul, iar în Est celălalt. Astfel la Români se 
păstrează ingula ţăranului roman (lingură), pe când cochlear(ium), 
cu care avuții mâncau melci și ouă sau luau medicamente, trăieşte 
în franc. cuiller. În unele cazuri în româneşte se conservă formele 
primitive ale unor cuvinte, care în limba latină clasică apar numai 
ca derivate. Verbul a fers, care în limba veche avea încă înțelesul 
de «a serba», ne îndreptățește să reconstruim tipul latin * ferire, 
dispărut din limba clasică, fiindcă era omonim cu celălalt ferire, 
cu înțeles de «a bate», dar a cărui existență e atestată prin festus 
și prin derivatele feriae şi feriare. Mai ales măricel e numărul 
cuvintelor ca agilis > ager, canticum > cântec, hospitium > ospăț, care 
la noi s'au transmis, ca vorbe populare, din generaţie în generaţie, 
pe când la ceilalți Romani —ca bunăoară franc. agile, cantique, 
hospice — sunt « cuvinte savante », intrate mai târziu în limbă, din 
latineasca școalelor, bisericii şi a cancelariilor medievale. 

Astfel de cuvinte, păstrate numai în limba română, sunt multe. 
Am numărat, în Dicţionarul limbilor romanice de MEvER-LUBKE 
(ediția primă) vreo 120, ceea ce face cam 5—6% din toate cuvintele 
noastre de origine latină recunoscute până acum. 


M. BARTOLI, plecând dela unele sugestii ale lui J]. GILLIERON, a dat o 
deosebită amploare linguisticei spaţiale. Cele cinci principii fundamentale pe 
care le stabileşte învățatul profesor dela Torino sunt pe scurt următoarele (cf. 
în urmă Per la storia del latino volgare, în Arch. Glott. ital., XXXI şi Lingui- 
stica spaziale, extras din Le razze e i popoli della Terra, care apare subt direcţia. 
lui R. BIASUTTI): 

1. Dacă, dintre două faze, una se găseşte într'o arie mai puţin expusă comu- 
nicaţiunii ca cealaltă, faza mai puţin expusă e de obiceiu cea mai veche. Exemplu: 
lat. haedus, care s'a păstrat numai în insula Sardinia (logudorez edu) şi în Ro- 
mânia izolată de restul Romaniei (ed), reprezintă o fază mai veche decât ca- 
prittus, păstrat în Italia (toscan capretto). 

2. Dacă dintre două faze cronologice una se găsește — sau se găsea — în 
arii laterale şi alta în arii mijlocii, faza ariilor laterale e de obiceiu mai veche. 
Exemple: Peninsula Iberică şi Dacia formează arii laterale față de Catalonia, 
Galia, Alpii retici şi Italia, care alcătuesc arii centrale. De fapt vedem că ve- 
chiul fervere (portug. ferver, span. hervir, rom. fierbe) s'a păstrat în ariile late- 
rale, în' vreme ce noul cuvânt, mai expresiv, bulkre, e răspândit în ariile cen- 
trale (catalan bulkir, prov. boulhir, franc. bouilhr, friulan bul, italian central 
bolhre). "Tot astfel s'a păstrat în Peninsula Iberică şi în Dacia formosus, magis, 
rogare, tunc (span. hermoso, măs, etc., rom. frumos, mai, etc.), pe când în ariile 
centrale avem bellus, plus, precare, ad illam horam, etc. 

3. Dacă dintre două arii una este —sau era odinioară — mult mai mare, 
adică mai extinsă decât cealaltă, faza răspândită în aria mai mare e de obiceiu 
cea mai veche. Limba română, care era şi izolată şi avea şi o poziţie laterală 
faţă de Italia şi Galia, păstrează — după cum am văzut — multe forme vechi. 
Pe de altă parte ea are şi un număr de forme mai nouă decât celelalte limbi 
romanice, unde cuvintele mai vechi au o răspândire mai mare. lată câteva 
asemenea exemple din lista publicată în urmă de M. BARTOLI în Zeitschrift 
fâăr Volkskunde, 1939, p. 85: 

causa: span. cosa, franc. chose, ital. cosa; — rom. lucru, 

cessare: span. cessar, franc. cesser, ital. cessare, — rom. înceta, 

findere: span. hender, franc. fendre, ital. fendere, — rom. crăpa, 

frigidus: span. frio, franc. froid, ital. freddo, — rom. rece, 

nidus: span. nido, franc. nid, ital. nido, — rom. cub, 

tectum: span. techo, franc. toit, ital. tetto, — rom. acoperiș, 

in vanum: span. în vano, franc. en vain, ital. în vano, — rom. în deșert, 

gutta: span. gota, franc. goutte, ital. goccia, — rom. picătură, 

monstrare: span. mostrar, franc. montrer, ital. mostrare, — rom. arăta, 

movere: span mover, franc. mouvoir, ital. mouvere, — rom. mișca. 

4. Aria mai târzie păstrează de obiceiu o fază anterioară. Aceasta se vede 
mai ales când comparăm Italia cu provinciile. Deşi romanitatea e mai veche 
în Italia şi provinciile au fost romanizate mai târziu, în aceste arii mai târzii 
se păstrează de obiceiu fazele mai vechi de limbă. 

5. Dacă din două faze atestate în trecut, una a dispărut sau e mai puţin 
trainică decât cealaltă, faza dispărută sau mai puţin trainică e de obiceiu cea mai 
veche: focus care trăeşte în rom. foc, ital. fuoco, franc. feu, span. fuego e mai nou 
decât jgnis, dispărut în limbile romanice. 


103. Elementul geografic cel mai important din punct de vedere 
linguistic este comunicaţia între indivizii aparţinători aceleiași limbi 
sau aceluiaşi grup de limbi. Răspândirea unei inovaţii de limbă este 

mai adesea în funcție de o comunicaţie continuă și susținută. Aceasta 
nu însemnează însă că aceeași inovaţie nu poate să apară în mai 
multe puncte, fără ca ea să fi fost transmisă, prin comunicaţie, dela 
un punct la altul. Harta noastră nr. 5 și cele spuse de noi, la pag. 
34, în legătură cu ea, ne-o dovedesc. Nimic mai firesc decât ca între 
miile de inovaţii ce se nasc în fiecare clipă în limba vorbită, să se 
ivească coincidențe. Aceleași cauze pot produce, în mod spontan, 
mai ales la indivizi aparținători aceluiași neam, aceleași efecte. 'Io- 
tuși, pentru ca asemenea inovaţii să prindă rădăcini, să se răspân- 
dească și să formeze arii, e nevoie ca între cei ce și le transmit să 
existe o comunicaţie. 

De obiceiu însă ne facem o idee greșită despre condiţiile care 
crează, din punct de vedere linguistic, o comunicație grea sau ușoară. 

La popoare ca al nostru, distanțele nu contează și comunicația nu 
presupune numai decât şosele bine întreținute. La clinica chirurgicală 
din Cluj, a venit de curând un țăran, cu o boală gravă, făcând 
dela Hunedoara drumul pe jos în două săptămâni; când Brănenii 
se duc cu căruțele lor spre Câmpulung, nu o iau pe serpentinele 
şoselei celei nouă, ci tot pe drumul vechiu, mai greu de urcat, dar 
mai scurt şi mai direct. Și azi, când mijloacele moderne de loco- 
moțiune au înghițit distanţele și au apropiat popoare care se cuno- 
şteau abia după nume, la noi automobilele grăbite trebue să ocolească 
carul cu boi, pentru care timpul şi felul drumului nu contează. Cu 
atât mai mult trebue să presupunem că strămoșii noștri aveau vreme 
să străbată distanțe mari pe locuri puţin umblate. PWimic nu ne 
împiedecă deci să credem că în epoca de formație a limbii noastre, o 
populatie rară, locuind un teritoriu întins, își putea transmite, dela 
distanțe mari și pe drumuri primitive, inovațiile de limbă. 

Obstacolele de ordin geografic, ca munţi înalți și râuri late, nu 
au împiedecat pe strămoșii noștri să se întâlnească. 

Aproape fiecare din hărțile reproduse în acest volum arată că 
Dunărea nu împiedecă limba Românilor din Iugoslavia și din Bul- 
garia să rămână aceeași ca cea din Banat și Oltenia. Mai instructivă 
e harta nr. 18, pe care e însemnată repartiția cuvintelor nea, zăpadă 
şi omăt. Transilvania de Miază-zi are zăpadă, ca Muntenia ; 'Transil- 
vania de Miază-noapte omăt, ca Moldova (cu Bucovina și Basarabia); 
Transilvania de Apus are nea, ca Banatul și Crișana. Precum se vede 
şi dintr'o mulțime de alte hărți, Atlasul Linguistic Român confirmă 

constatarea făcută mai întâi de G. WEIGAND, că munții 7au 
împiedecat pe Români să comunice unii cu alţii, deși pe crestele lor 
înalte trecea granița care despărțea în curs de veacuri pe Transilvdneni 
de Munteni, Moldoveni, Bânăţeni și Ungureni. Cu turmele lor, păstorii 
transilvăneni coborau pentru iernat pe şesurile de dincolo de Carpaţi, 
prin ale căror trecători numeroase frații de același sânge se căutau 
necontenit. Carpaţii mau despărțit pe Români, ci au format în 
toate vremurile șira spinării a neamului nostru. 


Asemenea observaţii au fost făcute şi în alte regiuni. DAUZAT constată 
că formidabilul masiv al Alpilor nu constitue aproape nicăiri o frontieră lingui- 
stică, ci, din contră, e traversat de limitele inovaţiilor fonetice. Dunărea, care 
curge prin Ungaria dela Vest spre Est şi dela Nord spre Sud, nu o desparte în 
grupe linguistice deosebite. Dimpotrivă, după observaţia lui WEIGAND (Jb. VI, 
p. 12—13), cumpenele apelor, chiar când nu alcătuesc piedici pentru comuni- 
care, despart graiurile locale. 


104. Dacă, precum văzurăm în cazul lui nea—zdâpadă—omăt, 'Tran- 
silvania apare despărțită în mai multe arii, care se extind şi dincolo 
de munţi, fiindcă munţii nu au fost o piedecă pentru mișcările de 
populație și pentru o comunicare susținută pe ambele lor versante, 
nu cunosc, pe de altă parte, nicio inovaţie importantă de limbă care să 
fie răspândită în toată Transilvania şi numai în această 
provincie. Carpaţii, care cuprind Transilvania ca întrun lanţ, n'au 
creat condiţiile necesare pentru ivirea unui «dialect transilvan ». 

Nașterea unui dialect nu se datoreşte numai unor cauze indirecte 
cum e încetarea comunicaţiei între diferitele grupe aparțină- 
toare aceleiași naţiuni, ci dialectele se datoresc şi unor cauze 
directe, precum gravitarea indivizilor grăitori spre aceleași 
centre şi aproprierea între ei produsă de aceleași aspira- 
țiuni de ordin naţional sau de aceleași interese de ordin social. 'Tran- 
silvania, stăpânită de străini nu putea forma pentru Români o uni- 
tate politică, iar oraşe ca Sibiul săsesc sau Clujul unguresc nu aveau 
o putere de atracție pentru țăranul român, care se ducea în ele numai 
să cumpere dela străini, să-și desfacă marfa la străini, să se judece 
în fața străinilor sau să-şi plătească birurile exploatatorului străin. 

Cu totul altele erau condiţiile în Vechiul Regat, unde, în cele 
două state româneşti, capitalele locuite de Români erau centre po- 
litice, culturale, bisericeşti, administrative și economice. Astfel în 

Muntenia și Moldova s'au putut desvolta, în curs de câteva secole, 
două graiuri deosebite, cu unele inovaţii ce cuprindeau tot teritoriul 
acestor provincii și se opreau în regiunea Focşanilor. Numai Ol- 
tenia, cu puternicii ei bani la Craiova, cu numeroase infiltraţii din 
Ardeal, mai prezintă particularități propri de graiu, care de cele 
mai multe ori fac puntea de trecere spre Banat. 

Banatul însuși, cu câteva centre româneşti, și izolat politiceşte, 
un timp oarecare, de celelalte provincii ardelene, a putut desvolta 
și el un tip particular de graiu românesc. 

În Moldova, Muntenia și Banat se poate descoperi un mănunchiu 
de izoglose, izofone și izomorfe care se acoper 
și nu trec în general mult peste hotarele acestor provincii. De obi- 
ceiu însă liniile care delimitează pe hărţile linguistice ariile unor 
cuvinte (izoglosele), unor rostiri (izofonele) şi unor forme de con- 
Jugare sau declinare (izomorfele), nu ţin seama de granițele provin- 
ciale, ci au cele mai variate forme și — mai totdeauna — se între- 
taie în "Transilvania. 

În general dialectul dacoromân, vorbit de masa mare de Români 
(la 1930, după statistica oficială, 13.180.936, azi peste 15.000.000 în 
România, la care se adaugă o jumătate de milion dincolo de Nistru, 
în Rusia sovietică, vreo 500.000 dincolo de Dunăre, în Iugoslavia și 
Bulgaria — aceştia nu trebue confundați cu Aromânii din Iugoslavia 
și Bulgaria — vreo 150.000 în America şi câteva zeci de mii în Ungaria) 
se caracterizează printr'o unitate relativ mare. Pe când Napolitanul 
nu pricepe pe Veneţian, nici Bavarezul pe Hamburghez, nici chiar 
Germanul din Dorna pe cel dela Bistrița, Românul din Banat şi cel 
din Basarabia se înțeleg ușor, deosebirile între graiurile lor fiind 
mai mult lexicale. Moldovenii stabiliți după Unire la Cluj mi-au 
mărturisit de multe ori că aveau impresia că limba din centrul 'Tran- 
silvaniei e plină de « moldovenisme ». 

Deosebiri mari, care fac ca o înțelegere reciprocă să fie foarte ane- 
voioasă, există numai între dialectul dacoromân și dialectele aromân, 
megleno-român și istroromân. Deși structura celor patru dialecte 
române este aceeași, faptul că ele s'au desvoltat de multe veacuri 
despărțite unele de altele prin mase de neamuri străine sau în re- 
giuni fără comunicaţie, a produs aceste deosebiri între ele. 

Ceea ce caracterizează dialectul dacoromân, unitatea lui relativ 
mare, e și caracteristica fiecărui din celelalte trei dialecte în parte. 

Aromânii, formând o rețea rară pe un teritoriu întins și greu de stră- 
bătut, trăind printre Greci, Albanezi, Sârbi și Bulgari, vorbesc un 
dialect cu foarte mici deosebiri regionale. Dacă Istroromânii din 
Jeiăni vorbesc un graiu întru câtva deosebit de cei din Valdarsa, e 
pentru că ei vând şi cumpără la Triest şi nu la Fiume, spre care 
gravitează cei dela Sud de Monte Maggiore. 

Între cele patru grupuri de Români numai Dacoromânii au o 
limbă literară. Aceasta a contribuit şi ea la unitatea limbii. 

În comparaţie cu celelalte dialecte, cel dacoromân are unele 
inovaţii care îl deosebesc mult de celelalte dialecte; pe de altă parte 
el apare uneori mai conservativ decât dialectul istroromân, aromân și 
meglenit. Între inovațiile lui fonologice amintim influența mare a 
poziţiei următoare, dură sau moale; apoi influența labialelor asupra 
unui e, ea și în următor în poziţie dură: fâăt—feți—fată ; apăs-—apeși— 
apasă-—să apese ; vând—vinzi ; reducerea lui ea la e înaintea unui e 
următor: creastă—creste ; prefacerea lui I' şi 7 în z: cai (din cal), 
pluralul lui cal, cuvios (din cuvinos) alături de cuzine, etc. Dimpo- 
trivă limba literară dacoromână păstrează pe e şi pe î după ș, z, şi? 
(în opoziție cu Aromânii şi Megleniţii): și, zi, țin. Tot vechi sunt 
formele «iotacizate » ale unor verbe ca auz, crez, etc., pierdute în 
general la Istroromâni și mai ales la Aromâni și Meglenoromâni. 
În declinare am păstrat vocativele în -e (doamne), dar am introdus, 
la plural, inovaţia -lor (domnilor) şi la acuzativul numelor de ființe 
morfemul nou pe (văd pe frate-meu). În conjugare avem încă mai- 
mult-ca-perfectele ldudasem, auzisem, înlocuite în celelalte dialecte 
cu forme perifrastice, şi avem o dezinenţă deosebită la persoana 
a treia a conjunctivului la toate conjugările (să laude, să tacă, să 
facă, să audă), pe când celelalte dialecte sau au generalizat 
dezinenţa -d şi la conjugarea I (aşa la Aromâni) sau au, la toate 
conjugările, forma indicativului și pentru conjunctiv (așa la Istro- 
români). Din sintaxă pomenesc conservarea infinitivului, ca 
formă verbală, în anumite construcții (poate spune, etc.), pierdut 
la Aromâni. 

Cea mai mare deosebire între Dacoromâni și celelalte dialecte o 
formează vocabularul lor. Pe când Aromânii au suferit o puternică 
influență grecească, Megleniţii una bulgărească, Istroromânii una 
croată, noi avem o mulțime de termeni slavi intrați în limbă pe 
cale bisericească şi administrativă și avem ungurisme și germanisme 

care lipsesc cu desăvârșire la ceilalți Români. Din tezaurul lexical 
de origine latină am pierdut câteva cuvinte, conservând — pre- 
cum vom arăta — multe care s'au pierdut în celelalte dialecte. 


105. Dialectul aromân se împarte în două grupuri mari: cel de 
Sud și cel de Nord. 

Grupul de Sud e cel mai compact și cuprinde pe Aro- 
mânii din Pind, în regiunea muntoasă care desparte Epirul de Te- 
salia. Aici se găsesc orașele şi satele curat românești Aminciu (Me- 
țovo), Avdela, Laista, Perivol, Breaza, Smixi, Samarina, Furca, 
ş.a. Spre Miază-zi acești Aromâni ajung până în Acarnania și Pelo- 
ponez, spre Apus ei trec în Epir, iar spre Răsărit sunt răspândiți 
în "Tesalia întreagă, la Tăârcol (Tricala), Cardiţa, Veleştin, Almrri, 
Ldrisa, Târnovo, Caragiola, Lăsun (Elasona), Șăcișta, Caterina, etc. 
Tot din Pind — şi anume din Avdela și Perivoli — sunt veniți acum 
vreo 200 de ani Aromânii care se găsesc în mase compacte în jurul 
orașului Veria şi anume în Xerokvadi, Dolan, Selia de sus şi Seha 
de jos, Niaușta, ş. a., precum și ramificările dela Poroi, Lipoș, Ramna, 
Cavala, Seer (Seres), Drama, Xanti până în 'I'racia orientală. 

Un grup de Epiroți se găsește de mult pe muntele Olimp, în 
satele Cokinoph, Vlaholhvădi şi Fteri. 

Grupul de Nord, caracterizat prin păstrarea dialectului 
mai neinfluențat de înrâuriri străine, se găsește la granița Mace- 
doniei, în munţii Grdmoste, mai ales în frumosul sat Nicokhța, apoi 
în Castoria, Crupiștea, Vlahochsura, Nevesca, Pisuderi, etc. Aceşti 
« grămusteni » s'au extins pe de o parte spre Salonic, pe de altă parte 
îi găsim în comuna mare Livadi, o insulă între Megleniţi, pe vârful 
lor izolat de munte. 

De asemenea «4 grămusteni » sunt Aromânii din Macedonia din 
jurul marelui centru Bitolka (Monastir) în Târnovo, Maragovo şi 
Criişovo, de unde ei s'au răspândit în Pârleap (Perlepe), Veles, 
Uschiub, Cumdnova, etc. 

La grupul de Nord aparțin şi Aromânii macedoneni din jurul 
Ohridei, în Iancoveț, Resna, ş. a. Aceştia însă sunt veniţi din Alba- 
nia, unde de timpuriu s'a răslețit o parte din Aromânii de Nord, 
formând un subdialect de sine stătător, cu multe influențe albaneze. 
Aici, în Albania, aveau odinioară, în orașul Muscopole, un centru cul- 
tural de mare însemnătate, din care, după pustiirea orașului de către 

Ali-pașa, s'au răspândit în toate părțile. În Corcea (Coriţa), Plasa, 
Grabovo, Lânga, Bekţa, apoi în oraşele Albaniei centrale şi de Nord, 
în Elbasan, Tirana, Cavaia, Durazzo, etc. Aromânii sunt populația 
de frunte, ca număr și ca însemnătate socială. 

În mijlocul Albanezilor tosci, între râurile Vovusa şi Osum e 
insula mare a « Fărşeroţilor » aromâni, care au fondat sate ca Fe- 
Hța, Gramaticova, Cândrova, etc., cu subdialectul lor distinct, iar 
în spre mare între râurile Vovusa și Șcump, sunt răspândiți Aro- 
mânii 4 muzechiari ». 

Extensiunea aceasta a Aromânilor este rezultatul unor necon- 
tenite migraţiuni. Avem dovezi istorice de mutări ale lor dintr'un 
loc într'altul în urma persecuțiilor necontenite la care au fost su- 
puși. Tradiția păstrată la bătrâni şi limba sunt dovezi vii despre 
mișcarea populațiunii, care a părăsit sate întregi spre a înființa așe- 
zări nouă. 

Vieaţa pe care o duc Aromânii este patriarhală și curată. 
Ei sunt sobri, inteligenți, nepretenţioşi şi doritori de cultură. Fe- 
meile sunt morale; copiii stau, chiar după ce ajung mari şi se în- 
soară, în casa părinților lor; nu sunt rare casele în care de moșul 
bătrân ascultă copiii şi nepoţii strânși subt același acoperiș. « Cu- 
rajul, puterea și iscusința Aromânilor a făcut ca în cetele de haiduci 
de prin Tesalia și Albania numărul Aromânilor să fie nepropor- 
ționat de mare» (WEIGAND). 

Ocupaţia principală a Aromânilor din Epir și Tesalia, precum 
şi a celor din muntele Olimp și din Livadi, este păstoritul. Cu tur- 
mele lor de oi, «picurarii » din Pind cutreieră munţii, în vârful că- 
rora au cătunele lor de vară; iarna ei coboară cu nevestele și copiii 
în satele lor așezate în vale, la iernatic. În Românii Nomazi (studiu 
publicat în DR. IV), TH. CAPIDAN a arătat drumurile făcute de 
acești păstori. 

Familiile crescătorilor de vite sunt organizate în « fălcări » (50o—200 
de familii, de obiceiu înrudite), în frunte cu « celnicul » (adică « frun- 
tașul »), bogat și cu mare autoritate, având mai de mult și putere 
judiciară. Celnicia era ereditară. 

Spre deosebire de acești păstori, Aromânii din Macedonia și din 
orașele Albaniei sunt mai ales negustori. Ei au casele cele mai mari 
de comerț, fiind angrosiști și fabricanți vestiți. Negustori grămo- 
steni și muscopolitani au pătruns departe în Occident și în Egipt. 

Aromânii din Veria duc un comerț în stil mare cu lăptării, unt şi 
brânzeturi ; vestit e mai ales cașcavalul fabricat de ei. Ei formează 
puntea de trecere dela păstor la negustor. 

O mare parte a Aromânilor sunt meseriași. Specialitatea în care 
se disting este, pe lângă zidărie, croitorie şi cismărie, cu deosebire 
argintăria ; filigranele lucrate de ei sunt tot atât de cunoscute, ca chi- 
limurile și covoarele (« doadzile ») țesute de Aromâncele din Epir 
și din Veria. 

Meseria care în întreaga Peninsulă Balcanică este în mâni aro- 
mânești, este cea de hotelieri și de hangii, la orașe şi la sate. Oriunde 
se oprește călătorul în statele balcanice, cel care îi dă adăpost în casa 
sa curată este un Aromân. 

Mulţi Aromâni sunt chirigii. 

Cu agricultura Aromânii nu se ocupă aproape deloc; numai 
Fărșeroții și Muzechiarii îşi lucrează pământurile lor. De asemenea 
nu se găsesc nicăiri slugi şi pălmașşi printre ei. Aromânii nu sunt 
numai cei mai înstăriți locuitori din Peninsula Balcanică, ci în toate 
centrele mai mari ale Macedoniei, Albaniei, 'Tesaliei și Epirului 
reprezintă și cel mai cult element. 

Locuinţele Aromânilor, la munte, se deosebesc de ale 
celorlalți Balcanici : păstorii au « călive », sedentarii locuesc în « case » 
de piatră cu etaj, grupate în târguri mari. De asemenea se deosebesc 
de alte neamuri prin portul lor, același la toți Aromânii. 

Numărul Aromânilor nu se cunoaște exact, căci pe vre- 
mea 'Lurcilor statistici oficiale nu se făceau, iar cele de azi — mai 
ales cele greceşti —sunt falsificate. După "TH. CAPIDAN (Aro- 
mânii, p. 32) ei ar fi 300.000—350.000, dintre care 150.000 în Grecia, 
100.000 în Iugoslavia, 40.000 în Bulgaria și 65.000 în Albania. În 
cele două decenii din urmă vieaţa devenindu-le nesuferită subt 
stăpânirile străine, mulți din ei au emigrat în Dobrogea nouă, unde 
au întemeiat colonii. Și prin orașele României — mai ales în Bucu- 
rești — se găsesc numeroși Aromâni, care însă după câteva generaţii 
își pierd graiul şi devin Dacoromâni. 

În cursul veacurilor mulți Aromâni şi-au pierdut limba şi con- 
ştiinţa națională și în Peninsula Balcanică. Cei dela Nord s'au sla- 
vizat, cei dela Sud s'au grecizat. Copaciarii şi Sărăcă- 
cianii, deși vorbesc azi grecește, și-au păstrat încă portul 
aromânesc. Mulţi dintre eroii Grecilor (ca Andruţu, Bucovala, Ca- 

ciandori), mulți mecenați (ca Sina, Sturnara, "Toşiţa, Muşico, Averov), 
poeţi (ca Riga Pheraeos, Zalacostas), oameni de ştiinţă (ca Pantazides, 
Lambros) şi bărbaţi de stat (de ex. Coletti) din Grecia au fost Aromâni. 

Între numirile ce li se dau, cea mai potrivită este cea de 
Aromâni. Ei înșiși îşi zic Armâni. După legile fonologice ale acestui 
dialect, acest cuvânt corespunde lui Român. Numele de Macedo- 
Român nu e potrivit, dat fiind că majoritatea lor nu locuește în Ma- 
cedonia; Cutovlahi (adică « Români șchiopi ») şi Ținţari sunt nume 
de batjocură date lor de Greci, Bulgari și Sârbi; alte numiri ca Ro- 
mano- Vlahi, dată de scriitorii aromâni (UcuTA) în gramaticele lor, 
sau de Iliro-Vlahi, cum le spunea I. MAIORESCU, n'au prins. 

Din cauza poziţiei lor izolate, Aromânii au păstrat în dialectul 
lor multe trăsături vechi. Iată câteva: 

Din fonologie: conservarea lui e, ea și în după labiale în 
poziţie dură: ed «văd», vintu «vânt», feată «fată»...; păstrarea 
diftongului ea înaintea unui e din silaba următoare: feate « fete >... ; 
menținerea lui -u final după grupuri consonantice (şi în afară de 
cons. +-r sau 1): somnu, optu. .. ; păstrarea lui și și : Vepure «iepure », 
glindă «ghindă», cutu «cuiu »...; conservarea africatelor dz şi 
Ș : dac «zic », foi «joi ». .. ; păstrarea lui n în (4)nd «o », grân « grâu »... 

Din morfologie: pronumele păstrează accentul pe dezinența 
dativului: ațilui, ațilei, aților... «acelui, acelei, acelor»; forma 
aoristului — care s'a păstrat pretutindeni — este la persoana întâia 
a verbelor tari de conjugarea a treia: arîșii « râsei », ascumșu « ascun- 
sei )...; multe verbe tari de conjugarea a treia au păstrat aoristul 
în -pșu şi participiul în -ptu : trapșu—traptu « trăsei—tras », alepșu— 
aleptu «alesei—ales »...; în Epir găsim vechiul condițional: alâv- 
darim, alăvdari, etc. 

Din derivaţiune: păstrarea sufixelor -ame (colectiv și 
abstract) şi -atic (abstract): bârbătame « mulțime de bărbați », amâ- 
rame «amărime »..., funatic «voinicie >... 

Din sintaxă: lipseşte p(r)e la acuzativ: ved fratihi «văd 
pe fratele ». 

În vocabularul Aromânilor găsim un număr măricel de 
elemente latine pierdute la noi, precum: aură «răcoare » < aura, 
baş «sărut » < basio, căroare «căldură < calor, -oris, cună «leagăn » < 
cuna, cusurin «văr» < consobrinus, fao «bob» < faba, mes «lună» < 
mensis, țeaţire «năut » < cicer, -ris, yinyit «douăzeci » < viginti, etc. 


. 


HARTA 19 


e lirana 


o Lavaia 


Srăcula 
Strofotina 
9 Târcovna 


pe dzavgliăni TI 
Coslreksi: eri pZărcani 


% 


QArjirocastro 
o Libobbovo 


LEGENDA 
(4 Macedo-român: (Aromâni ) 


ANY + Megleno-români 


aPersku 
47 


AROMÂNII ȘI MEGLENOROMÂNII 
DUPA G. WEIGAND ȘI TH. CAPIDAN 


o A 


A amnă g 
Poroj 9 
meg Ţ "oi + 5 7], 
> R N (] 
Pa: te! ze SĂ = 


o(rușova 0 Părleap 


gi. Dă 


evqhel! 
[] ini od ” 


Magarov 
- pa 238 “QBITOLIA A (3 
pr ONijopara——— Pi [+ 


at par ai 


o Mud 


S i, 


o Florina o Janița 


/afetita 
gticio 
jo rarmaticova 
&fănarova 


!Pisuderi 


SALONIC 


O Nevesca 


ON iauşta 
oVelada 


e Vlahoclisura sella Osea ej: 
ZA Qohan 89 
N Yrativadi O 


Castania O 
Sisanf 48) " 
isa BPipilişi e 


atinotopl Tsarcov&ani 
Z/ E 


0 Gramosle 


Caterina a 
a 


pYlăboli vad timp | 
4 afakinopl! 


€ Sacişta 


o Lăsun 
Sjoana 


2 
Aa 
E 

Caragiola? | 


Tarnovao 
oSuflari 


e Cardija 


DIALECTUL AROMÂN 223 


În fața acestor trăsături conservative, avem cel puțin tot atâtea 
inovaţiuni, care nu există deloc —sau numai parțial — la 
Dacoromâni. lată câteva: 

Din fonologie: apariția unui a protetic inainte de 7, mai 
rar înainte de alte sunete: armân « Român», alasu «las», acumpăr 
« cumpăr ...; prefacerea lui e în d și a lui îi în î după ș, dz și î 
(din d și t latin): budzd «buze »..., și, dzic, ţin, acdzi «auzi 3...; 
au și eu înainte de consonante se prefac în av și er (ef): alacdu 
«laud», preftu «preuts...; sincopa e foarte răspândită, mai ales 
la Aromânii de Miază-zi: mârtare « măritare 5, nceastă « nevastă e, 
odzim « fugim », ngâm « mâncăm », omlu din omulu «omuls...; la 
Aromânii din Grecia întâlnim sunetele 6, 8 şi și prefacerea 
lui nt, nc în nd, ng șia lui mp în mb, după model grecesc: ayru 
«agrus, dascdl «dascăl», Deamin «famen s..., cândic «cântec», 
ninga  «încăs..., mbuțina «<împuțina»...; la Aromânii din 
Albania ri și 7n au dat 7: cafă «carne», dzinifă e ginereles...; 
palatalizarea labialelor e un fenomen general și colectiv: k'eptu 
« piept, fine «bine, h'erbu «fierb », yespă « vespe », fic emics..., 
n se palatalizează înaintea dezinenței -i : bun « buni », adu aduni n... 

Din morfologie: oxitonele masculine au la plural dezi- 
nența -adz de origine neogrecească (-ddeş) : pășă—pdșadz « pașale », 
R'irăfi—k'irăfadz « chirigii 3... ; vocativul în -e s'a pierdut, fiind 
înlocuit cu nominativul; prepoziția a nu întovărășește numai geni- 
tivul (a featăl'ej, a omuluj. .. ), ci și genitivul și dativul pronumelor 
(a fia «mie», a nauă «nouăs...) și pronumele posesiv (arieu 
« mieu 9...) ; acuzativul mine şi tine a înlocuit, la grupul de Nord, 
nominativul șo şi tu (mine fac) ; verbele iotacizate s'au desiotacizat : 
avdu...; la persoana a treia a conjunctivului s'a generalizat și la 
conjugarea întâia dezinența -d: să cântă...; mai-mult-ca-perfectul 
e perifrastic: aveam lăodată « lăudasem », aveai faptă « făcuseși ». .. ; 
participiul trecut are forma feminină: vidzută « văzut », are faptă 
«a făcut »...; gerundiul se formează cu dezinența -alui: aștiptân- 
dalui «așteptând s... 

În derivațiune avem câteva sufixe împrumutate dela 
Slavi și Greci, necunoscute Dacoromânilor, ca -izmă (asparizmă 
« spaimă ?...), -iu (armâniu € aromânime 3...) $. a. 

Din sintaxă relevăm: articolul la numele masculine de orașe 
arată direcția: mi duc Bucureșii «mă duc la București »; articolul 

apare la asemenea nume și după prepoziţie: yine di Bucureşi'i « vine 
din București »; substantivul se leagă de numeralul precedent prin 
de dela 11 în sus (nu dela 20, ca la noi): unspridzaţi di oamir, « unspre- 
zece oameni»; infinitivul a fost înlocuit pretutindeni prin să+conj.: 
poati s-veadă «poate vedea ». 

Mai multe pierderi a suferit dialectul aromân în vocabula r, 
o mulțime de elemente latine fiind înlocuite prin împrumuturi străine 
— mai ales dela Neogreci — sau prin alte elemente latine ori deri- 
vate de ale lor. Iată câteva exemple: albie: cupare, argint: asime, 
blând: mir, dator: burii, fraged: crehtu, negoţ: emboriu, pace: 
bărișe, popor: mmilete sau lad, repede: agora, sălbatic: agru, sufer: 
trag, pat, suiu: alin, teamă: angusă, trimit: pitrec, umed: nitios 
sau grasios. .. 


Unele din fenomenele vechi păstrate la Aromâni se întâlnesc regional sau 
în măsură redusă şi la noi. Astfel e şi ea se păstrează după labiale, și în poziție 
dură, prin Transilvania sud-vestică: mer, peană...; m se mai întâlnește în 
Banat: cut, ursoate; accentuarea aceldr, acelii e cea obișnuită prin Bucovina; 
auă «strugure » din lat. uva se găseşte şi în Oltenia, auș «moș» din lat. avus 
e cuprins în derivatul neaoș (din de au), amură « stomacul vitelor » se găseşte 
pe la Brașov subt forma murd (DR. V, 619), nămalu < *animalium s'a păstrat 
prin Banat (ndmaie « vită ») şi despre existenţa lui şi în alte regiuni atestă numiri 
de munţi ca Nâmăiești. 'Tot astfel se găsesc la noi unele inovaţii ca la Aromâni, 
de ex. proteza unui a, mai ales în regiunile vestice și nordvestice (asudoare, 
apipăi, amirosi, etc.); participiul feminin în construcţii ca am fost văzută, să fi 
găsită, etc., cu deosebire prin Ardeal, etc. 

Pentru deosebirile între Aromânii de Nord şi cei de Sud, cf. expunerile lui 
TH. CAPIDAN în Dr., VI, 132 ş. u. 


106. La Nord de Salonic, în Macedonia — grecească astăzi, — pe 
malul drept al râului Vardar, se întinde regiunea Meglen sau Cara- 
giova («câmpie neagră »), cu văi atât de roditoare, încât produc 
până la trei recolte pe an. Între cele vreo so de sate bulgărești se 
găsesc câteva comune româneșt: orăşelul Nânta, cu 5ooo locuitori, 
Şi șapte sate: Lugunţa (Lundziri), cu 3000 de locuitori, și Birislav 
în Nord, Huma, Oșani, Liumniţa, Cupa şi Țârnareca, precum și trei 
sate cu populație mixtă româno-bulgară: Barovița, Coinsco și Sir- 
minina, toate în părțile muntoase dinspre Răsărit. Ca și aiurea, și 
aici Românii sunt aşezaţi cu deosebire în munți, dintre care unul 
— de 20go m —are numele curat românesc de Zona (= zână). 


n 


——— .-. 

În aceste sate se vorbește dialectul meglenoromân sau meglenit. 
(Între ele se găsește şi un sat aromânesc, Livădz, cu o populaţie de 
8oo suflete, venită abia de vreo 130 de ani din părțile grămostene 
şi în care se vorbește încă dialectul aromânesc). 

Megleniţii, în cea mai mare parte agricultori, dar și păstori, 
crescători de albine și de viermi de mătase, se deosebesc de ceilalți 
Români, în afară de graiu, și prin religie, port și tip. O parte din ei 
— Năntenii — sunt mahomedani (ca şi Bulgarii din Meglen) — sin- 
gura populație romanică cu această religie — turciți cu sila după 
aprige împotriviri, împreună cu episcopul lor ortodox de odinioară. 
Și portul lor este turcesc. În ceea ce priveşte tipul lor, ei bat la ochi 
fie prin pomeții ieşiţi, fie prin părul mai blond și ochii lor cu pri- 
virea stinsă. Acest tip neobișnuit la alți Români, precum și unele 
indicațiuni istorice au făcut pe C. JIRECEx să presupună că Me- 
glenoromânii sunt Pecenegi românizați, din cei colonizați acolo în 
secolul al XI-lea de împăratul bizantin Alexios. Această supoziţie, 
care nu prea pare verosimilă, era admisă și de G. WEIGAND, nu însă 
de "TH. CAPIDAN. 

Conviețuirea cu Bulgarii — care se bucură de prestigiu înaintea 
lor —a produs la ei un fel de bilinguism cu o puternică influență 
bulgărească în graiu. În Nănta numai familiile sărace mai vorbesc 
românește. 

Numărul Megleniţilor e de 12.000—14.000 de suflete. 

În timpurile din urmă acest număr a mai scăzut, căci după răz- 
boiul mondial, Grecii, cărora le-a revenit Meglenul, îi persecută 
şi au aşezat printre ei colonişti greci din Asia Mică. De aceea o parte 
din Megleniţi — vreo 3000—4000 — au emigrat (mai ales din Lium- 
nița și Oșani, dar și din Lugunţa, Cupa, Huma și 'Țârnareca) în 
Dobrogea nouă, unde sunt așezați în câteva sate — în parte curat 
meglenite, în parte amestecați cu Bulgari și cu Dacoromâni — între 
Turtucaia și Silistra. Aceştia, învățând dacoromânește, își vor pierde 
de sigur, peste câteva generaţii, graiul. 

Meglenul fiind o provincie sălbatică, Românii așezați acolo 
nu au avut contact cu Aromânii din apropiere, încât au putut trăi 
neinfluențați de graiul acestora. Mult timp nu s'a știut nimic de exi- 
stența lor. Abia târziu îi pomenește Grecul NICOLAIDEs, descrii- 
torul Albaniei HAHN şi C. JIRECEK. Cel ce le-a studiat limba mai 
întâi a fost G. WEIGAND, după care au urmat P. PAPAHAGI, TH. 


S. Puşcariu, Limba Română, 15 

CAPIDAN — care ne-a dat o monografie în trei volume despre 
ei — și ÎI. A. CANDREA. 

Dialectul lor are unele trăsături arhaice: 

În fonologie ei păstrează, ca şi Aromânii, pe e, ea (ca £) 
şi în după labiale şi în poziție dură (fet, fetă, vind... )ipe Îşi 4 
(Zepuri, clem, vită «vie »...), dar, în opoziţie cu aceștia și în conso- 
nanță cu Dacoromânii, păstrează pe u din diftongii au şi eu (eo) 
(gaură, preot... ). 

Din morfologie cităm aoriste ca mers «mersei», ca la 
Aromâni. 

Din sintaxă amintim acuzativele fără P(r)e, ca la Aromâni, 
dar, în opoziţie cu ei, Megleniţii păstrează uneori infinitivele, care 
sunt întregi, ca în dialectul vechiu dacoromân: îi poți duțiri «te 
poţi duce ». 

În vocabularul lor întâlnim câteva elemente latine — pu- 
ţine la număr — pierdute aiurea, precum câldaru < caldarium, dâr- 
toari < dolatoria, muntur < *mutulus, piduriță < pedulis, pricur < per- 
colo, Pril'u < *Aprilius (ca Martius, etc.), urdin < ordo, -inis. Ei au 
un număr măricel de cuvinte de origine latină comune cu dialectul 
dacoromân şi pierdute la Aromâni, precum: ampirat «împărat», 
ascut, beat, cârnat, criel « creieri », des, floari, jur, mint, etc. Mai pu- 
ține sunt elementele latine care ne lipsesc nouă, dar le au și Aro- 
mânii, precum: s'apiră «se face ziuă» < aperit, aură «răcoare » < 
aura, căloari « căldură » < calor, -oris, câstoriu « castan » < *castaneus, 
ic «smochin » < ficus, mes «lună» < mensis, surin «loc bătut de 
soare » < *solinus. . . 

Mult mai numeroase sunt inovațiile dialectului meglenit, 
care îl fac atât de greu de înţeles pentru noi. lată câteva din ele: 

Din fonologie: amuţirea lui a inițial, ca la Istroromâni: 
duc «duc» şi «aduc», fară «afară »...; rostirea lui d și î accen- 
tuați ca 9: lpnă «lână», dom «dăm»... ; amuţirea lui k : rănes « hră- 
nesc >», la «vlah »...; prefacerea lui k', uneori şi a lui £, în i: jerb 
(din h'erb) «fierb», iu (alături de fiu) «viu»; palatalizarea labia- 
lelor, însă numai parțial: k'atră « piatră » dar pedică..., tilă «milă » 
dar mic..., farmi «vierme » dar vis, numai jer «fier», d! «fiu» și 
numai bini, zber... ; n se înmoaie înaintea dezinenței -z, ca la Aro- 
mâni: bud «buni», dut «aduni»; u final amuţeşte, ca la Dacoro- 
mâni, după un grup de consonante, afară de cons. +r, Î: codru 

PD 


dar fost... ; dz şi £ își pierd, ca în limba română literară, elementul 
ocluziv: zac, joc... 

Din morfologie: genitivul se formează și la apelative cu 
lu, ca la Istroromâni, iar dativul (după model bulgăresc) cu Ja; 
întâlnim la masculine vocativele în -uJe, ca la Dacoromâni : domnul... ; 
la pers. 1 din singularul indicativului apare, la unele verbe, adausul 
de origine bulgară al unui -7m, iar la pers. 2 a unui -ș: dflum, dfliş 


«aflu, afli >... ; cele mai multe verbe tari în -xi şi -ctum au trecut, 
ca la Dacoromâni, în rândul celor în -si, -sum : andirgse « drese », 
lese «alese »...; perfectul compus şi mai-mult-ca-perfectul se for- 


mează și cu auxiliarul « fi »: sam vinit «am venit », ram mâncat « mân- 
casem »...; la gerundiu se mai adaugă -ura sau dezinenţa -eazchi : 
lăgondura «alergând », șideajchi « șezând »...; ca la Aromâni, avem 
plurale în -adz: câăsâbadz, buiafadz...; verbele iotacizate s'au 
desiotacizat, ca la Aromâni: ut «aud»... ; participiul dela «fi» e fost, ca 
la Dacoromâni; persoana a treia din plural la imperfectul verbelor de 
conj. | primește, ca la Dacoromâni, adausul unui -u : cântau, cădeau. . . 

În derivaţiune întâlnim câteva sufixe nouă, mai ales 
de origine bulgărească, ca -£oc (câl&oc. . . ) şi -kf (rănkf, mirushfcă. . . ) 
și foarte multe prefixe împrumutate dela Bulgari: du-ard, pru-dorm, 
zâ-ling, etc. 

În sintaxă constatăm unele din inovațiile pe care le-am întâlnit 
şi la Aromâni, precum legătura numelui cu di la numeralul dela 
11 în sus (unsprâț di zoli «unsprezece zile »), numeralele articulate 
(doil' fraț «cei doi fraţi ») şi unipersonalele, după model slav, ca 
afi-ți mancă «mi-e foame » (propriu « mi se mănâncă »). 

Foarte multe sunt cuvintele imprumutate, mai ales din bulgă- 
rește și din turceşte, care au înlocuit pe cele latine. Iată câteva: aramă: 
bliznă sau bacor, taur : bic, strâmb : criv, faur : cuvaf, plămâni : drob alb, 
porumb : gulub, scânteie : îscră, rândunică: lăstoviță, frumos : uba, etc. 

Precum se vede ușor din cele precedente, dialectul meglenit 
ocupă un loc intermediar între cel dacoromân și cel aromân, având 
un număr mare de note comune, atât în ceea ce privește păstrarea 
stadiilor mai vechi, cât și cu privire la inovaţii, cu amândouă. Totuși 
unele trăsături caracteristice, ca rostirea ţ, z în loc de £ şi £ (fer «cer», 
zer «ger »), palatalizarea lui n înainte de 7 flexionar (bus, dun) și 
păstrarea lui n în nd «0» și grân «grâu » îl apropie mai mult de cel 
aromân. 

107. Dialectul istroromân se vorbeşte astăzi în provincia italiană 
Istria în două grupuri despărțite prin muntele Monte Maggiore 
(croațeşte Utka Gora). Centrele de gravitate fiind diferite şi căile 
de comunicație grele, un contact între grupul de Nord și cel de Sud 
nu există de multă vreme. 

Grupul de Nord e reprezentat de satul Jerdni (it. Sezane). 
Odinioară grupul acesta de Istroromâni se extindea departe spre 
Vest. Mărturii istorice din a doua jumătate a secolului al XVII-lea 
vorbesc lămurit despre Vlahii care ajungeau până aproape de Triest 
în comunele Opchiena (Obâina), Trebiciano (Trebic) și Padiciano 
(Padit); până nu de mult se mai vorbea românește şi în Mune. Se 
pare că Românii locuiau, amestecați cu Slavi, pe o mare parte din 
«pământul Cicilor ». 

Grupul de Sud, numit nu tocmai exact și al Românilor 
din Valdarsa, cuprinde azi următoarele șapte sate și cătune cu po- 
pulaţie românească: Letâi (it. Letana), Grădine (it. Gradigne), Sus- 
Heviţa (it. Frascati), Noselo (it. Vilanova), Sucodru sau Senovic 
(it. Frassineto), Brdo (it. Colle San-Giorgio) — cu cătunele Costercedni 
şi Sdncovici — și Grobmic (it. Avellino). Dintre acestea numai patru 
(Susfeviţa, Noselo, Brdo şi Grobnic) şi-au mai păstrat naționali- 
tatea, deși şi în ele locuitorii sunt bilingui sau chiar trilingui. În 
celelalte trei ei abia mai cunosc dialectul și le e rușine să-l vorbească 
sau îl vorbesc numai cu cei din alte sate românești. Pe la mijlocul 
veacului trecut, I. MaroRescu mai găsise Români în punctul 
extrem sudestic al Peninsulei (Punta Nera), la Schitazza. La înce- 
putul secolului al XIX-lea mai exista o colonie de Istroromâni şi 
pe insula Veglia. (Aceştia nu trebue confundați cu « Veglioţii », care 
vorbeau o limbă romanică deosebită, limba dalmată, al cărei ultim 
reprezentant, Udina Burbur, a murit în deceniul din urmă al vea- 
cului trecut). Și în alte sate din Istria se vorbea odinioară româ- 
neşte, precum dovedesc mărturii mai vechi şi numiri de localități 
ca Vlahi (Vlahova, Viaska), Cherbune, Catun, Faraguna (= fără 
gună, adică «fără suman ») ș. a. Slavizarea lor treptată a fost favori- 
zată de religia lor catolică şi de politica Austriei, care proteja pe 
Slavi în dauna Italienilor. La începutul veacului nostru Istroromânii 
erau vreo 3000; în 1021 statistica oficială italiană dădea numai 
1644 de suflete. 


În mp 

Veneţianul IReNEo della CRoCcE, care, în secolul al XVII-lea, 
ne-a dat câteva probe de graiu istroromân, îi cunoaște subt 
numele de Rumeri, adică Rumări, o formă care corespunde, 
după legile fonologice ale acestui dialect, lui Români. Astăzi își zic 
Vlâş (la singular Vlâh), iar vecinii îi poreclesc Ciribir. 

Istroromânii sunt urmaşii Românilor Apuseni, răspân- 
diţi odinioară în Nord-Vestul Peninsulei Balcanice, unde au lăsat 
numeroase urme în toponimie, în limba și onomastica iugoslavă. 
Ei s'au întins treptat, cu turmele lor, până în Istria sau s'au refu- 
giat în această provincie despopulată dinaintea 'Turcilor. 

Astăzi starea Istroromânilor e mizerabilă. Săraci, în regiuni 
sterpe, ei duc o vieață de oameni chinuiți, mai ales de când filo- 
xera le-a pustiit vița de vie. Ca marinari sau cărbunari, iar nevestele 
lor ca doici, cutreieră țările învecinate, fără să izbutească să se în- 
toarcă bogaţi acasă. Numai câte un Istroromân întors din America 
e mai înstărit. 

În ceea ce privește limba lor, ei se aseamănă cu Aromânii și 
Megleniţii în conservarea unor particulărități vechi, precum e, din 
fonologie, păstrarea (dar nu pretutindeni) a lui e, ea (ca £) 
şi în după labiale în poziţie dură (fet, fete «fată», vire «vână». . .) 
şi a lui /' (nu în toate poziţiile) și 7 (/epur, cl'ema, lupore « lu- 
poaică »...). Ca la Dacoromâni, n nu s'a înmuiat înaintea dezinenţei 
-i, ci s'a rotacizat între vocale: bur «buni», dur « aduni >); cu re- 
giunile vestice dacoromâne se aseamănă Istroromânii în menținerea 
labialelor nepalatalizate: pitor «picior», bire «bine», fil' «fiu», 
Dir 4VIU), MIC... 

Din morfologie e de amintit înainte de toate conservarea 
condiționalului: aflâr, aflâri, aflâre, aflărno, aflăreț, aflăru. . . şi 
menţinerea, ca în Banat, a auxiliarului res, rez, 7£, ren, re, re (aș, 
ai, ar, am, aţi, ar»...; ca în unele regiuni periferice dacoromâne, 
dezinența persoanei întâi dela pluralul indicativului prezent este, 
la verbele de conjugarea I, -am (rostit -dm sau -dn): no lucrân < 
lucramus. 

Din sintaxă remarcăm lipsa lui p(r)e la acuzativ, ca la Aro- 
mâni și Megleniţi, dar spre deosebire de Aromâni, Istroromânii 
păstrează infinitivul și nu numai în construcții ca poc spure «pot 
spune », ci şi dflu fete durmi « găsesc fata dormind »... 

Foarte multe sunt inovațiile acestui dialect. Uneori ele 
se găsesc — mai ales regional — și la Dacoromâni, mai rar la Me- 
gleniți. De cele mai multe ori ele se datoresc influenței Slavilor 
înconjurători. lată câteva: 

Din fonologie: a accentuat se pronunță d: fâc, pecât « pă- 
cat»... ; a inițial amuţește, ca la Megleniţi: ve «avea», flă «afla»... ; 
d medial devine a: facut, cimpar...; d final se rostește g: câse 
«casă», dfle «află »...; diftongul ea se rostește e: sere «seară», 
ste «stea »...; diftongul oa se preface în o: morte «moarte», omir 
«oameni )...; e-ța se contrage în a: nopta « noaptea », t-a vezut 
«te-a văzut»; -i și -u afonizaţi sau amuţesc cu totul (bur «buni», 
lemn...) sau se rostesc plenison (fâţi «faci», vedu «văd »...); u 
din orice diftong devine v : dudu «aud », mev « mieu »... ; că- proton 
devine ke, ca în regiunile vestice dacoromâne: kemgse «cămașă»; 
n dispare, ca la Dacoromâni, în una > o, granum > grâv (din grâu)... ; 
n simplu între vocale se rotacizează în elemente latine, ca în unele 
regiuni dacoromâne: vire «vine», lărg «lână»; dz și £ îşi pierd, ca 
la Megleniţi şi la Dacoromâni (în limba literară), elementul ocluziv : 
zi, joc ; 1 final şi preconsonantic în poziție dură dispare (ca la Serbo- 
Croaţi): câ «cal», dt «alt» (dar la plural d/7); n trece în nm (ca la 
Albanezi): nmeță « învăţa »; lui scamnum îi corespunde scând cu nd, 
ca la Megleniţi și în regiunile vestice dacoromâne (scand). 

Din morfologie: dezinența -u trece dela conjugarea II-IV 
şi la conj. I la persoana a treia dela pluralul indicativului: dflu «află »; 
forma indicativului se generalizează și la persoana a treia a conjunc- 
tivului: neca dfle «să afle», neca dude «să audă»; verbele în -esc 
au creat un, nou tip în -g4: cuhez «a fierbe», cuhezn «fierbem »...; 
persoana a treia dela toate verbele în -esc este ge (scurtat din -gște): 
hite «aruncă »...; întâlnim un nou tip de imperfect: flâza «afla» 
sedeza « şedea », fateza « făcea », veriza (venea >... ; aoristul și mai- 
mult-ca-perfectul s'au. pierdut; gerundiul adaugă la dezinență un 
-a adverbial: lucrânda. .. ; verbele iotacizate s'au pierdut (afară de 
câteva urme): dadu «auz »...; ca la Dacoromâni avem facut, fost, 
meri « mergi », ne, le din mai vechile nd și lă ; femininele în -ea au 
forma articulată în -ou: stevu «steaua )...; genitivul şi dativul se 
formează la toate substantivele, în amândouă numerele, cu Ju: lu 
câlu «a calului», lu fete «(a) fetelor »...; în anumite construcții 
întâlnim dezinențe de declinare slavă: za firu «la cină», lasăt-a 


e apa o0a 

polovitu «a lăsat jumătatea » (dela polovite « jumătate »). . . ; adjectivele 
au, ca la Slavi, și o formă «absolută » și una «neutră»: szeti «sfânt», 
groso «gros »...; numeralele dela 8 în sus sunt slave (afară de zgţg): 
osn opt», dezet «nouă», jedănaist «unsprezece », duazset « douăzeci »... 

În derivaţiune constatăm o mare sărăcie. Lipsesc infi- 
nitivele substantivate, adverbele în -ește, substantivele şi adjectivele 
verbale în -tor şi abstractele în -tură. Prefixul res- înlocueşte uneori 
pe des-, ca la Megleniţi și mai rar la Dacoromâni: rescuț « desculț ». 

Din sintaxă amintim: forma articulată a complementului la 
acuzativ și când nu e cunoscut dinainte sau nu e definit mai de aproape: 
furât-a cu «a furat un ac»...; ca la Dacoromâni: fel doi omir 
«cei doi oameni» (la Aromâni și Megleniţi doil'(2) fraț) şi fela ma 
betăru «cela mai bătrânul »...; după numerale urmează adesea 
singularul, iar substantivul următor nu se leagă niciodată prin de 
de numeral: doz sold, duazset și pâtru dn... ; forma absolută a pro- 
numelui se întrebuințează în locul celei conjuncte: no ntrebe «ne 
întreabă » (propriu «pe noi întreabă »)...; verbele se disting după 
«aspect » mujcă « mânca » e imperfectiv, muncaveş «a mânca mereu » 
e iterativ, pozdi «a consuma » e perfectiv... ; infinitivul are funcţie 
de imperativ, iar nominativul articulat de vocativ : proclet a fi « bleste- 
mat să fie», o Domnu « Dumnezeule »...; pe lângă «eu aş face» 
(fâțe-rgs) şi «eu aş fi făcut» (rgs fost facut) Istroromânii au și 
pentru «eu voiu face », când prepoziția nu exprimă o afirmație pre- 
cisă, un fel de condiţional al viitorului (« restrictiv ») se zo facir... 

Cele mai mari deosebiri sunt însă în privinţa vocabularului. 
Elementele latine pierdute în celelalte dialecte (sau păstrate numai 
regional) sunt puţine, astfel: dsir « măgar » (asin și în vechea daco- 
română), dnjurbă « întâlni » < *obviare (nuzba la Megleniţi, în uzbul 
locului, regional la Dacoromâni), dntru «înainte » < ante (şi în ve- 
chea dacoromână), zi «a merge » < ire (defectiv, și în vechea dacoro- 
mână), mușăt « frumos » (și arom. iar ca nume propriu şi la Dacoro- 
mâni), gâbu «galben » < galbus, -a, -um, câzbe «colivie » < cavea.. . 
Mai multe sunt sensurile schimbate care apar la Istroromâni. Astfel 
dură (= aduna) însemnează «a mâna », dntrebă « întreba » şi «cere» 
(ca în ital.), ârpe (= râpă) însemnează « piatră », mesură e «a ţinti» 
(decalc după slav. meriti), pul' nu e «puiu», ci «pasăre » (ca la Aro- 
mâni), trâze (= a trage) însemnează «a căra », țere (a cere) însem- 
nează «a căuta >... 

Numărul cuvintelor vechi, înlocuite prin împrumuturi din limba 
croată și italiană, e foarte mare, încât procentul elementelor latine 
(în primele două texte publicate de mine) nu trece de 82. Iată câteva 
exemple din cele începătoare cu primele trei litere ale alfabetului: 
alerga — trli, arc — stril'aliţe, argint — srebro, ascuți — nebrosi, aur— 
zlăto, blestema — zecuni, butoiu — bățuiţe, câmp — pol'e, căpăstru — 
caveta, car — voz, carte — crigg, cerb — jelen, cot — lăcăt, crud — 
Presno, culege — poberi, cumătră — botra, cumnat — cunddo. ... 

Multele inovaţiuni şi numărul mare de cuvinte străine fac ca 
dialectul istroromân să fie cel mai greu de înţeles. 


108. Cu toate aceste mari deosebiri între cele patru dialecte, 
pentru orice linguist graiul vorbit în Regatul Român, în Pind, în 
Megien sau în Istria, aparţine unei singure limbi. Toate trăsăturile 
caracteristice ale limbii române, tot ce deosebește limba română de limba 
latină pe de o parte şi de celelalte limbi romanice pe de altă parte, se 
găsește în câteși patru dialectele. 

Ca să arătăm acest lucru, reproducem începutul unui basm 
meglenit, pe care l-am tradus în limba literară şi pe care un Aro- 
mân (P. PAPAHAGI) și un Istroromân (A. BELULOVICI) l-au tradus 
în dialectele lor. 


Dacoromâneşte 


Era odată un îm- 
părat care nu avea 
niciun fiu şi dorea 
mult să aibă un fiu, 
ca să nu i se stingă 
numele. De aceea se 
ruga la Dumnezeu 
să-i dea un fiu. 


Într'o zi se duse 
la un vrăjitor, să 
vadă dacă-i va da 
Domnul un fiu, sau 
nu. 

Iară acel vrăjitor 
îi dete un măr şi-i 
zise: să dai nevestii 
tale acest măr să-l 
mănânce şi ea va 
naște un fiu aşa cum 
îţi cere inima. 


Istroromânește 


O vote fost-a un 
crâl” cârle mă vut 
nal)cun fil” şi je fost 
t'âro rada ve un fil 
se nu li se zatare 
lumele. Din  ţăsta 
rugât-a Domnu ne- 
ca-l” dâie un fil. 


O zi mes-a la un 
strigân, za vede se-l 
va Domnu dâ un 
fil”, ali se nu va. 


Și ţela strigun l'-a 
dât un mer și l-a zis: 
de ţesta mer lu te 
mul'ere neca-l poide 
si va rodi un fil” cum 
rei tu vre. 


Aromâneşte 


Eară nă oară un 
amiră ţe no-aveă ni- 
țţiun h'il'u şi multu 
durea s'aibă un h'il'ă 
tra s nu-l” se-astingă 
numa. De-aţeă nâs 
ură la Dumnidzău 
să-l” da un h'ilu. 


Nă dzuă si duse la 
un magi, ma-z-vea- 
dă di se va-l'da Dom- 
nul hil'ă, ică nu. 


Am aţel mag îl! 
deade un mer şi-l” 
dzâse: si-l dai a mu- 
Vare-tăi aestu mer 
şi s-lu măcă, şi ea 
va s-facă un h'il“uă, 
aşiţe cum îl' doare 
inima. 


Meglenoromâneşte 


Ra ună oară un 
ampirat cari nu ve 
niţiun il'iă şi multu 


țineă să aibă un 
iliă, sa nu-l si 
stingă numea. Di 


ţea iel tucu si rugă 
la Domnu să-lii da 
un iliu. 

Ună zuuă si dusi 
la un maghesnic, să 
cată dă-l'i să-l'i da 
Domnu  vrin ilîă, 
ili nu. 

Ară ţel maghesnic 
ăl'i dedi ună meră 
şi-l zisi: să-i dai 
la mul'iari-ta  ţestă 
meră şi să-i mă- 
nancă, şi ea să ru- 
descă un ilii şa cum 
aţi eri buricu. 


cm a 


i) 

Notele comune ale celor patru dialecte sunt atât de izbitoare, 
încât n'ar mai fi nevoie să insistăm asupra lor. Totuși vom enumera 
în cele următoare, grupate după capitolele gramaticei, câteva din 
cele mai caracteristice inovaţiuni, comune tuturor Românilor. 


A) Din fonologie 


a) Modificări produse de accent: 

Poziţia neaccentuată închide vocalele a şi o, prefăcându-le în d 
şi 4; în măsură mai mică se preface și e în : galhna > găină, istr. 
galire (din gâlire), arom. gălină, megl. gâl'ină; *connosco (= co- 
gnosco) > dacor., istror., megl. cunosc, arom. cunoscu ; fraxinus > frasin 
istr. frâsir, arom. frapsin, megl. frasin. . . 

Se face deosebire în tratarea lui o neaccentuat și o cu accent 
redus; cel dintâiu devine, după cum văzurăm, vu, cel de al doilea d: 
quod > dacorom., arom., megl. că, istr. ke (din câ)... 

Accentul următor reduce pe ps şi pt (din ps, pt şi cs, ct) la s şi t: 
*accaptiare > acâța, istr. caţă, arom. acâțari, megl. câțari ; laxare > 
lăsa, istr. lasă, arom. alăsari, megl. lăsari. De asemenea prefixul 
con- urmat de consonantă pierde pe n când urmează accentul: com- 
paro > dacor., arom., megl. cimpâr, istr. cumpar, dar contremulo > 
dacor. cutremur, arom. cutredmbur ; conventum > dacor. cuvânt, istr. 
cuvint. 

Vocalele latine & şi 3, când erau accentuate, au primit pro- 
teza unui 7 și deci au influențat consonantele precedente, cu deo- 
sebire dentalele, muindu-le sau prefăcându-le în africate. Excepţie 
face grupa &+n în proparoxitoane și £2+-n sau m-+ cons.: t&- 
nerus > dacor. tânăr, istr. tirar, arom., megl. tinir (față de teneo > 
dacor. țin, istr. țir, arom. fân, megl. ț9n); dentem > dacor., arom. 
dinte, megl. dinti ; tempus > dacor., megl. timp. De asemenea în toate 
dialectele rămân nealterate înainte de €& și î lichidele n și 7, după care 
& e tratat ca £: anăllus > nel, istr. arel, arom. nel, megl. ninel,; 
*venitu > dacor., arom. venit, istr. verit, megl. vinit. Remarcabil e în 
sfârșit faptul că dezinența z, deşi nu are accent dinamic, are totuşi 
un accent gramatical (cf. DR. II, 37) şi produce asupra 
lui £, d, 1 acelaşi efect ca î accentuat: audis > dacor. auzi, istr. dvzi, 
arom. avdzi, megl. uz; barbati < dacor. bărbați, istr. barbât, arom. 
megl. bârbaț. 

b) Cantitatea vocalelor latine a influențat calitatea lor 
numai la ;, care a dat aceleași rezultate ca &: ligo > dacor., istr.. arom., 
megl. leg. Dimpotrivă îi a rămas cu rostirea u : misca > dacor., arom., 
meg]. muscă, istr. muskg. Remarcabil e însă că cele câteva « excepții » 
cu ă > 0, se găsesc în toate dialectele (unde se mai păstrează aceste cu- 
vinte): autumnus > dacor., arom., megl. toamnă, istr. tomne ; muria > 
dacor. moare, arom. moari; rubeus > dacor. roib, arom. aroibu (cf. 
istr. rozs < rob + roșu ?). 

c) Poziţia inițială sau finală a unui sunet în cuvânt a produs 
următoarele modificări : 

Vocalele finale extreme (i şi 4) neaccentuate — în 
afară de câteva cazuri speciale — au început să se rostească afonic, 
iar după anumite consonante — la Istroromâni în mod regulat — să 
amuțească cu totul: melum > măr, istr., arom., megl. mer; dacor. 
oameni, istr. omir, arom. oamiti, meg. uamir... 

Consonantele finale latine—cu excepția celor din 
câteva monosilabe —au amuţit toate; mai ales gravă în urmări 
pentru declinare și conjugare a fost amuţirea lui s final: lupus şi 
lupum > dacor., istr., arom., megl. lup (< lupu); nomen > dacor. 
nume, istr. lume, arom. numă, megl. numi ; soror > dacor. soru-, istr., 
arom., meg]. sor ; habent > dacor., arom., megl. au, istr. av; guod > 
dacor., arom., megl. câ, istr. ke; fac > dacor., arom. fă, istr. fe, megl. fe... 

N, m, (prin analogie şi pronumele ș şi î) iniţial, cândurma 
o consonantă cu care formau un grup greu de rostit, au primit pro- 
teza unui d (â): (£)llum duco > dacor. Îl duc, istr., arom. dl duc; 
(î)n casam > dacor. în casă, istr. dn câse, arom. dn (şi în) casă, 
megl. dn (şi an) casă... 

d) Poziția întervocahcă e cauza: 

prefacerii lui b şi v latin în g, care amuţeşte apoi cu totul în cele 
mai multe cazuri: caballus > dacor., arom., megl. cal, istr. că ; vivus > 
dacor. iu, istr. vizu, arom. yiu, megl. &iu. Excepţie face, în toate 
dialectele, habere, care păstrează pe b intervocalic ca 7 ; 

rotacizării lui 1 (simplu) latin : mmola > dacor., arom., megl. moară, 
istr. more ; 

schimbării grupelor -bl- şi -br- în ul şi ur (al căror u se contopeşte 
uneori cu u precedent sau se preface mai târziu în 2): fabrum > dacor. 
faur, istr. fâvru, arom. favru ; *excubulare > dacor. scula, istr. sculă, 
arom., megl. sculari. 


———— 

e) Metafonia vocalelor accentuate e și o se produce înaintea unui 
a, d şi e din silaba următoare, schimbându-le în ea (care la noi se 
reduce, înainte de e, mai târziu în e, iar la Istroromâni devine £) 
şi oa (care la Istroromâni revine, mai târziu, la rostirea o): ligat > 
dacor., arom., megi. leagă, istr. lege ; noctem > dacor. noapte, istr. 
nopte, arom., megl. noapti. 

f) Influenţa sunetelor precedente asupra celor următoare se observă 
în următoarele cazuri: 

în grupele latine c/ şi gl sunetul / se moaie (devenind în unele 
părți, mai târziu, ) şi schimbă pe a şi u următori îne și: 
clamo > dacor. chem, istr., arom., meg]. cl'em ; includo > dacor. închid, 
istr., arom. dnclid, megl. anclid ; 

7 şi consonantele muiate prefac pe d următor în e (care în 
unele regiuni — regulat la Megleniţi — se preface mai târziu iarăși 
în €& sau d): oricla (= auricula) > dacor. ureche, istr. urgcle, arom. 
ureacl'i (din ureacl'e), megl. urgclă ; 

7 iniţial şi 7r prefac pe e următor în d, pe ea următor în a și pe 
i următor în î (d) : remaneo > dacor. rămân, istr. ramarescu (din rămă- 
rescu), arom. ar(ă)mân, megl. râmgn ; recens > dacor. rece (din *race), 
istr. râțe (din rațe), arom. arați, megl. rai ; rideo > dacor. râd, istr. 
drdu (din râdu), arom. arâdu, megl. rod (din râd); 

g) Sunetele următoare alterează pe cele precedente în modul următor: 

Poziţia nazală (alcătuită de n + voc., n sau m -+- cons,, 
nu însă de m + voc., de nn, mm, mi şi mn) face ca, în elementele 
latine, vocalele accentuate să se închidă: 

a devine dă (â), care la Megleniţi s'a prefăcut mai târziu în o: 
sanguen > dacor. sânge, istr. sânze, arom. sândzi (sândze), megl. 
sonzi, dar annus > dacor., arom., megl. an, istr. dn. 

e devine î: venit > dacor. vine, istr. vire (din vine), megl. vin, 
arom. ini, dar semino > dacor. seamân, istr. semiru, arom. seamin, 
megl. semin. . . 

o devine u : comparo > dacor., megl. cumpăr, istr. cumpar, arom. 
(a)cumpâr, dar domnus > dacor., megl. domn, istr., arom. domnu. . . 

Un z următor prefacepecşitînț și pe d şi g în dz (devenit 
mai târziu în unele regiuni 2), pe s şi st, scîn ș (care la Istroromâni, 
se rosteşte și s), pe [ în /' (devenit mai târziu 7 la Dacoromâni), pe 
n în (devenit mai târziu z la cei mai mulți Dacoromâni), iar la- 
bialele + z s'au schimbat în z + labială: învitzo > dacor. învăţ, istr. 

nmeţ, arom. nvețu, megl. anveț; brachium > dacor., arom., megl. 
braț, istr. brâț ; medium > dacor. miez, istr. ml'ez, arom. fedzu, megl. 
ez ; axungia > dacor. osânză, arom. usândză ; caseus > dacor., arom., 
megl: caș, istr. câs (din câș); ustia > dacor., arom., megl. ușă, istr. 
use (din ușe); fascia > dacor., arom., megl. fașă; milium > dacor. 
metu, istr. mel”, arom., meg]. mel'u ; capitaneum > dacor. câpătâiu (ban. 
câpâtâtu), arom. căpitânu, megl. căpitonu (cf. istr. sputu); *cubium > 
dacor. cuib, arom. cuibu, megl., istr. cul'b (din *cubl'4u)... 

La 3 inițial şi în unele din grupele alcătuite de consonante + ş 
citate mai sus, se face deosebire dacă după ele urmează un a sau un 
o ori u accentuaţi şi adecă: înainte de d avem ț din îș şi cz, dz (de- 
venit în unele regiuni 2) din dz, j și gz ; dar înainte de o şi d aveme 
(rostit de unii Istroromâni f) din i și cz; de asemenea £ (devenit pe 
alocuri j, iar la Istroromâni rostit și 2) din dz, gz şi j : învitiatus> dacor. 
învățat, istr. nmețăt, arom. nvețat, megl. anvețat ; brachiale > brățară ; 
*brachiata > arom. bărțată ; diana > dacor. zână, arom. dzână, megl. 
zonă ; jaceo > dacor., megl. zac, istr. zăc, arom. dzac ; *fetiolus > dacor. 
fecior, istr. fefor (> fețor), arom., megl. fitor ; *peciolus > dacor. pt- 
cior, istr. pitor (> pițor), arom. (&i)cor, megl. pior ; cyma (rostit kzu- 
ma) > dacor. ciumă, arom., megl. fumă ; deo(r)sum > dacor. jos, istr. 
jos (şi 20s), arom. ngos (< *ndzos), megl. anjos ; gyrus (rostit gzurus) > 
dacor. jur, megl. jur... 

Înainte de & şi î accentuați —cu restricţiile și adaosurile 
arătate mai sus — dentalele /, î, d, s sau modificat ca și înainte de 
i, iar st s'a prefăcut în și : l&porem > dacor. iepure, istr., megl. l'epur, 
arom. l'epure ; t&xeo > dacor., istr. țes, arom. fas, megl. fos; dico > 
dacor., istr., megl. zic, arom. dâic; sic > dacor., arom., megl. și, 
istr. și (> si); Yastecto > dacor. aștept, istr. ștept (> stept), arom. 
așteptu, megl. ștet. 

Unn următor preface peg în m,iaruntșis următor 
pe c în p: lignum > dacor., megl. lemn, istr. lemne, arom. lemnu ; lacte > 
“dacor. lapte, istr. lâpte, arom., megl.lapti ; coxa >dacor., arom. coapsă. 

În poziţie intervocalică, înainte de a următor, 1 se preface 
în (care sufere diferite schimbări) când accentul e precedent (dar 
se păstrează înainte de accent), iar qu se preface în unele cuvinte 
(aceleași în toate dialectele) în p : stella > dacor. stea(u), istr. stevu, 
arom. steao (< steauă), megl. steuă; aqua > dacor., arom., megl. 
apă, istr. dpe. 


pi 

B) Din morfologie 


a) Substantivul şi adjectivul. 

a) Formarea pluralului arată aceleași inovaţiuni: 

La declinarea | avem un număr mare de plurale în -z provenite 
din cazuri de metaplasmă de tipul «ghindă-ghinzi» (născut prin 
amestec din formele duble ghindă — ghinde < *glanda — *plandae şi 
ghinde — ghinzi < glandem — * glandis). Pluralele de tipul « stea—stele » 
au produs în toate dialectele același fel de analogii (« mele », « zile », etc.) 

La declinarea III terminaţiunea «arhaică » -îs apare generalizată 
— afară de câteva relicte — pe socoteala lui &s, dând în românește =. 

La declinarea II avem tipul nou (« păcat — păcate ») al «ambi- 
genelor » rezultate din neutrele latine a căror dezinență -a a fost 
substituită prin -ae (în cazuri ca ossa zllae > Yossae illae). 

Dezinenţa -ora (devenită -orae) s'a extins foarte mult, cuprin- 
zând mai ales oxitonele și monosilabele; pluralele în -ure au ajuns 
în același timp să aibă și o nuanță nouă de înțeles, exprimând, pe 
lângă pluralitate, şi ideea de « felurime », încât ele au intrat în toate 
declinările şi sau putut extinde și asupra femininelor (« ierburi » 
«cărnuri »). 

b) Formarea cazurilor are aceleași trăsături caracteristice : 

La toate declinările și în amândouă numerile avem o singură 
formă pentru nominativul, acuzativul și ablativul 
latin. Această simplificare a sistemului de declinare se explică în 
mare parte prin transformările fonologice normale. În singular, 
casa, (în) casam, (în) casa, au dat acelaşi rezultat (în) casă ; de ase- 
menea lupus, lupum, (cum) lupo, au dat (cu) lup(u); analogia acestor 
forme a atras după sine şi uniformizarea lui mons, montem, (în) monte 
sau împerator, împeratorem, (cum) imperatore devenite (în) munte, 
(cu) împăratu. Această uniformitate la singular a atras după sine 
uniformitatea pluralului, unde mai întâi au dispărut for- 
mele deosebite pentru ablativ, la decl. 1 şi III (cass, montibus). La 
declinarea III și la toate neutrele nominativul fiind egal cu acuza- 
tivul, forma aceasta comună s'a păstrat: *montis > munți, *peccatae > 
păcate, *temporae > timpure (> timpuri). La decl. | şi II s'a genera- 
lizat forma nominativului, deoarece cea a acuzativului, în urma 
transformărilor fonologice normale, ar fi devenit identică cu singu- 
larul (casas > casă, lupos > lupu) şi deoarece, la decl. II, ablativul 

devenise și el egal cu nominativul (Jupis > lupi). Astfel avem la plu- 
ral, generalizarea formei casae > case, lupi(s) > lupi în toate cazurile, 
deci și la acuzativ; 

De asemenea avem o singură dezinență și pentru genitiv şi 
dativ. La feminine s'a păstrat, la singular, forma corespun- 
zătoare celei latine: casae > (unei) case, morti > (unei) morţi; tot 
astfel la masculinele de decl. II: lupo > lupu. Deoarece însă forma 
aceasta din urmă era identică cu a nominativului și a acuzativului, 
uniformitatea aceasta a atras după sine şi uniformizarea masculi- 
nelor de decl. III: monti a fost înlocuit prin monte(m) > munte. În 
plural n'avem urme de genitive şi nici de dative în -bus. Forma acu- 
zativului — nominativ, s'a generalizat la dativ după modelul decli- 
nării Il, unde ea a dat același rezultat: după lupi și Jupis > lupi, s'a 
orientat munți, case, vulpi. 

În declinarea articulată avem generalizarea formei 
(2)]lum pentru acuzativ — nominativul singular de decl. II, iar a 
formei (î)lle pentru acuzativ — nominativul singular de declinarea 
III: lupu-lu, munte-le, precum şi învingerea, la plural, a nominati- 
vului asupra acuzativului, deci a lui (2)/lae și (2)][i asupra lui (2)llas, 
şi (î)llos, ca la declinarea nearticulată: case-le, lupi-(, frunți-le, 
munți-(l'i. Genitivul şi dativul au aceeași formă, și adică la singular 
forma dativului (5)/lui şi (î)llae, iar la plural, pentru amândouă ge- 
nurile, forma genitivului (î)llorum: case-(l)ei (> casei), case-lor ; 
lupu-lui, lupi-lor ; frunți-(l')ei (> frunții), frunți-lor, munte-lui, mun- 
ți-lor. Alături de aceste forme de articol enclitic avem și cazuri de 
articol proclitic de tipul lu Petru, lui Petru, ei Ane răspândit în mod 
diferit în diferite dialecte. 

c) Cazuri identice de metaplasmă şi de schimb de gen avem la cu- 
vinte ca ac (masculin de decl. II), mână (fem.), noră, soră (alături 
de noru-mea, soru-mea), socru-—soacră, nepot—nepoată, nuc—nucă, 
greu—grea, lin, repede,. etc. 

6) Numeralul. 

a) În toate dialectele (urme există și la Istroromâni), numeralele 
dela 11—19 se formează, în consonanță cu limba albaneză și limbile 
slave, după tipul unus (super decem. 

b) Numeralele ordinale se formează, ca la Albanezi 
prin adăogarea unei terminațiuni, identice ca formă cu articolul, 
adecă -le la masc. și -a la fem.: (al) treile(a), (a) patra. 


acu 

y) Pronumele. 

a) Pronumele personal prezintă în toate dialectele câteva inova- 
țiuni caracteristice: 

În forma conjunctă, dativul singular derivă din 
lat. mi şi (î)llz, după care s'a orientat */ și *s7 ; la plural vedem că 
acuzativul (nos, vos, (î)llos) pătrunde şi la dativ. 

În forma absolută, dativul singular presupune o 
formă *mie (din mi -- mihi), *ti(b)e (*ti + tibi) și *sf(be (*s5 + 
sibi) ; la plural formele românești presupun nobis, vobi cu i (în 
contradicție deci cu vobeis atestat în CIL I, 196), prin urmare 
*vobe ca *ube. 

Acuzativul singular al formei absolute pleacă 
dela un tip *mene, *tene, *sene (orientat după *quene < quem), iar la 
plural a pătruns, după analogia substantivelor, şi la acuzativ forma 
nominativului (nos vos, (1)lli, (î)llae). 

b) Pronumele posesiv are la pluralul feminin formele analogice 
(orientate după tipul stea-stele): mele, etc. 

6) Verbul. 

a) Dezinenţa persoanei 2 sing. este la toate conjugările 
-, după analogia conjugării IV, deci: cânți, vezi, vinzi după dormi ; 
de asemenea cânta, vedeai, vindeai, dormeai. 

b) La conjunctivul prezent s'au introdus, afară de câteva relicte, 
formele indicativului (cu excepția, în unele dialecte, a persoanei 3 
din sing. și plur.). Ca urmare a acestei omomorfii, conjuncția înaintea 
conjunctivului devine necesară ($ 21). 

c) La conjugarea IV avem, la prezentul indicativului, extinderea 
sufixului -esco (dela verbele incoative) asupra celor mai multe verbe, 
nu însă şi la pers. 1 și 2 din plural. 

d) La imperativ avem, la verbele în -esc, forme scurtate; impe- 
rativul după negaţiune la singular e egal cu infinitivul. 

e) Ca dezinenţă a participiului trecut s'a generalizat, pentru conj. I 
-at (și la verbe de tipul crepitum), pentru conj. IV it (şi la verbe 
de tipul sensum, ventum, exitum), pentru conj. II -ut (şi la verbe 
de tipul paritum). Cât despre verbele de conj. III, la acestea 
întâlnim la cele de tipul gemitum, textum, cretum, natum dezi- 
nenţa -ut, iar la cele «tari», participiile în -sum extinse — în 
măsură deosebită în diferitele dialecte — și asupra celor în -ctum 
(25, dus, etc.). 

f) Perfectul compus se formează, la toate verbele, cu 
ajutorul verbului auxiliar habere, iar viitorul în general cu velle. 

g) Din conjugarea verbelor auxihare, relevăm, în toate dialectele, 
formele am şi are pentru habeo și habet. 


C) Din VELE Saal une 


a) Între cazurile de derivațiune directă sunt remarcabile parti- 
cipiile trecute întrebuințate — ca la Albanezi — în înțeles de abstract 
verbal. 

b) Dintre prefixe, remarcăm marea vitalitate a lui în-, schimbul 
între des- şi res- şi răspândirea prefixului de origine slavă ne- spre 
a deriva cuvinte cu înțeles negativ. 

c) Dintre sufixele de origine latină, e de relevat marea vitalitate 
a sufixelor de origine grecească -izo > -ez (verbal) și îssa > -easă, 
apoi -onea ca sufix moţional. Multe sufixe de origine slavă, precum 
-iţă, -an, -ui au pătruns de vreme în româneşte. Remarcabilă e 
extinderea lui -ce la adverbe, adăugarea unui -a emfatic la pronume 
şi adverbe, şi adăugarea lui -va la cuvinte întrebătoare și nedefinite. 


D) Din lexicologie 


O mulţime de cuvinte latine, păstrate în celelalte limbi romanice 
au dispărut în toate dialectele române, fiind înlocuite prin derivate 
(în parte latine vulgare) sau prin cuvinte străine, mai ales slave. 
Iată câteva cuvinte slave care se găsesc, cu același sens, în toate dia- 
lectele române, şi sunt, probabil, străvechi. 

dacor., arom., megl. babă, istr. bâbg : în lat. anus, iar în limbile 
romanice mai ales vetula, care la noi s'a păstrat numai ca adjectiv 
(veche) ; 

dacor., istr. clin, arom., megl. cl'in : în limbile romanice mai ales 
cuneus, care la noi a dat cuiu, cu alt înțeles, şi cuneolus ; 

dacor., istr. clopot, arom., megl. cloput : în limbile romanice cam- 
pana, *clocca ; 

dacor., arom., megl. coasă, istr. cosg : în limbile romanice falx, 
care la noi a dat falcă şi falce, cu alte sensuri; 

dacor. colac, istr. coldc, arom., megl. culac : în limbile romanice 
focacia, derivate dela brachium şi crispus sau împrumuturi (got. 
*koka); 

dacor., arom., megl. coș, istr. cos: în limbile romanice calathus, 
cista, cophinus, corbis (şi derivate ale lui), ero, fiscus (şi derivate ale 
lui), panarium, sporta (și derivate ale lui), la care se mai adaugă, cu- 
vinte de origine germană: banse, bansta, mande, sahrja ; de origine 
grecească: canistrum (păstrat și la Aromâni), cartallus ; de origine 
galică : benna ; de origine arabă: pannah ; de origine obscură: *bastum, 
*bunia, *capacium, *cappaneum, *carpinea, *cavaneum, *riscia ; 

dacor. cosiță, istr. cosițe, arom., megl. cusiță: în limbile romanice 
*trichea ; 

dacor. dăruesc, istr. darvesc, arom. dăruiesc, megl. dăruies: în 
limbile romanice donare ; 

dacor., arom. gol, istr. go, megl. gol: în limbile romanice nudus 
ŞI Vacuus, vocitus ; 

dacor., istr. gonesc, arom. agunescu, megl. gunes: în limbile ro- 
manice pulsare, captiare ; 

dacor. împletesc, istr. (ân)pletesc, arom. amphitescu, megl. am- 
plites: în limbile romanice derivate dela *7richea, matta etc.; 

dacor. învârtesc, istr. ânvărtesc, arom. anvărtescu, megl. anvârtes: 
în limbile romanice tornare (păstrat în turna al nostru, cu alt sens), 
torquere (păstrat cu alt înţeles în foarce al nostru), *toriiare ; 

dacor. lopată, istr. lopâtg, arom., megl. lupată: în limbile roma- 
nice vatillum şi pala ; 

dacor. milă, istr. milg, arom. Hilă, megl. mil: în limbile romanice 
pietas şi cuvântul savant mzsericordia ; 

dacor. nevastă, istr. neveste, arom. n(i)veastă, megl. niveastă: 
în celelalte limbi romanice sponsa, uxor, femina și mukher (păstrat, 
acesta, și în românescul muere); 

dacor. obială, istr. obl'ală, arom. byzală, megl. ubel' ; 

dacor. plătesc, istr. platesc, arom. plătescu, megl. plates: în cele- 
lalte limbi romanice mai ales pacare (în românește împăca, cu alt 
sens) ; 

dacor., arom., megl. rac, istr. râc: în celelalte limbi romanice 
mai ales cancer sau germ. krebiz ; 

dacor., megl. rand, istr. râng, arom. arand: în celelalte limbi 
romanice mai ales plaga ; 

dacor., arom., megl. sită, istr. site: în celelalte limbi romanice 
cerniculum, cribellum, farinarium, tamisium şi mai ales saetacium ; 

dacor., arom., megl. slab, istr. slâb: în celelalte limbi romanice 
mai ales delicatus (delinctus ) şi flebiks, pe alocuri şi lentus, mendicus, 
minor, perlongus, primus ; 

dacor., arom., megl. trup, istr. trupe: în celelalte limbi romanice 
corpus (păstrat pe alocuri și la noi); 

dacor., istr. topesc, arom. tuk'escu, megl. tupes: în celelalte limbi 
romanice mai ales fundere şi liquare. 

La acestea se mai adaugă câteva cuvinte împrumutate din alte 
limbi, ca dacor., arom., megl. frică, istr. frike (din grecește), care 
a înlocuit pe pavor (*pavorea) al celorlalte limbi romanice. 

Un număr însemnat de elemente latine apare la noi, în toate dia- 
lectele, cu înţelesuri deosebite de celelalte limbi romanice, astfel: 

* Allargo, o formaţiune nouă (derivată din largus) s'a substituit 
tot mai mult lui curro, condamnat să dispară din limbă din cauza 
unei supărătoare omonimii: dacor. alerg, istr. alerg (nesigur, fiind 
atestat numai de I. MAIORESCU), arom. alag, megl. lag; 

Anima a înlocuit pe cor al celorlalte limbi romanice: dacor., 
arom., megl. înimă, istr. zirime; cu vechiul înţeles întâlnim un 
derivat dela «a sufla >: dacor., istr. suflet, arom., megl. suflt ; 

Calhs «potecă prin munți sau păduri » păstrat, cu acest înțeles 
sau cu sensuri apropiate în unele părți al Romaniei de Vest, e pentru 
noi termenul general pentru « drum »: dacor. cale, arom. cal, istr. câle; 

Certo, are numai la noi înţelesul de «sfădesc, ocărăsc »: dacor. 
cert, istr. țertu, megl. (an)țertu ; 

Conventum, păstrat în câteva derivate romanice cu desvoltări 
semantice curioase («a se mira», «sălbatec», «a trebui») sau con- 
ventus, care în Romania de Vest însemnează « mănăstire », are la noi 
înțelesul de «vorbă»: dacor. cuvânt, istr. cuvint; 

Excaldo « moiu în apă caldă» > dacor., megl. scald, istr. scâd, 
arom. (a)scaldu, a păstrat la noi un înţeles apropiat de cel latin sau 
a desvoltat (la Aromâni și la Istroromâni, în parte) pe cel de « înnot», 
pe când în Romania apuseană apare cu cel de «încălzesc» sau 
« opăresc »; 

Joco(r), are numai la noi, ca un decalc al slavului zgrati (« ludere » 
şi «salire »), şi înțelesul de «dansez»: dacor., megl. joc, istr. z20c, 
arom. (a)dzoc ; 

Laborare s'a păstrat la noi numai în câteva derivate, fiind înlo- 
cuit prin lucrare > dacor. lucrez (lucru), istr. lucru, arom. lucredzu, 
megl. lucru, cuvânt care în celelalte limbi romanice păstrează vechiul 
înțeles de « câștig » (care se întâlnește și în textele noastre vechi) 
sau are alte sensuri desvoltate din acesta; 

Talis s'a păstrat cu vechiul înţeles (« atare ») numai în compoziţii, 
pe când necompus a înlocuit pe fortis (păstrat ca adverb: foarte): 
dacor. zare, istr. târe, megl. tari; 

Tener, care în toate limbile romanice apusene a păstrat înțelesul 
de «gingaş», la noi a evoluatla sensul actual: dacor. tânăr, arom., 
megl. tinzr, istr. firar ; 

Turbo s'a desvoltat la noi cu un înţeles necunoscut în celelalte 
limbi romanice, care în acest sens au derivate dela rabzes: dacor. 
turbez, arom., istr. turbu ; 

Verecundia, păstrat în limbile romanice apusene, a fost înlocuit 
la noi prin *rosina sau *rosionem : dacor. rușine, istr. rusirg, arom. 
ar(u)șine, megl. rușeni. 


E) Din sintaxă 


Din multele particularități sintactice relevăm câteva: 

a) Genitivul se formează adesea cu prepoziţia de. 

b) Gradaţia se face cu particula «mați) ». 

c) Articolul este de obiceiu enchiic, formând cu numele un singur 
cuvânt. Forma nearticulată este regulată după prepoziții (cu excepția 
lui «cu» şi «de a»), cea articulată, când substantivul e urmat de o 
determinare. Prin articularea substantivelor care exprimă o idee 
temporală se pot naşte adverbe de timp («ziua şi noaptea»). 

d) Pronumele «cel» serveşte spre substantivarea adjectivelor și 
spre a exprima superlativul adjectivelor și adverbelor gradate prin 
«mai ». Dativul pronumelui personal exprimă un raport de pose- 
siune. 

e) Pasivul se exprimă mai ales prin reflexiv. 

f) În locul înfinitivului avem, ca în limbile balcanice, propoziţii 
secundare. 

g) Dintre conjuncții lipseşte particula che (ital.), que (franc. span. 
portg.), care în limbile romanice de Vest s'a extins pe socoteala 

altor conjuncţii. În schimb s'a păstrat quod în propoziţii obiective, 
iar si a luat o mare extensiune. 


109. Unele din fenomenele fonologice, morfologice, derivative, 
lexicologice sau sintactice enumerate în cele precedente se găsesc 
şi în alte limbi. Altele sunt specifice româneşti şi în totalitatea 
lor nu se găsesc în nicio altă limbă. Coincidenţa între dialectele 
românești nu se restrânge numai asupra fenomenului, ci și asupra 
cauzelor lui şia condiţiilor în care apare, încât găsim 
în câteși patru dialectele aceleaşi «excepții ». Avem dar a face cu 
aceleași tendinţe generale de desvoltare caracteristice pentru limba 
noastră şi care, în totalitatea lor, se pot considera ca formând ca- 
racterul naţional al Limbii moastre 

Această unitate linguistică a fost observată şi de străini, care 
au numit pe Români Vlahi oriunde se găseau ei, în Pind, la Dunăre 
sau în Carpaţii nordici. 

Pe de altă parte faptul că cele mai caracteristice trăsături ale limbii 
române se găsesc în toate dialectele, e o dovadă că în epoca de 
formaţie a limbii române strămoşii noștri nu erau încă despărțiți, 
că între cei ce vorbeau româneşte exista o comunitate geo- 
grafică. 

Epoca aceasta, când limba română nu se divizase încă în dialec- 
tele de astăzi și când cele mai caracteristice inovații luaseră ființă, 
o numim epoca străromână. 

Din punct de vedere al gramaticei istorice, cunoa- 
şterea dialectelor e de cea mai mare importanță, căci din com- 
parația lor putem reconstrui stadiile vechi ale limbii române. Me- 
toda e cea întrebuințată de romaniști, când din limbile romanice 
actuale reconstruesc, după legile evolutive ale fiecărei limbi (după 
cum văzurăm în nota la $ 96), formele latinei vulgare, sau cea între- 
buințată de indoeuropeniști, când din limbile indoeuropene extrag 
arhetipul care stă la baza lor. Situaţia noastră e însă mai avantajoasă 
decât a acestor din urmă, căci noi cunoaștem cele două stadii 
extreme, dialectele actuale și limba latină, şi avem să reconstruim 
numai stadiile intermediare. Cunoașterea acestora n'ar fi cu putinţă, 
dacă n'am avea decât textele vechi, căci acestea încep la noi târziu 
(în secolul al XVI-lea), când limba ajunsese la un stadiu de evoluție 
apropiat de cel de astăzi. 

În general putem spune că un fenomen de limbă este străromân, 
când se găsește în toate dialectele sau cel puţin în mai multe din ele. 
Totuşi, faptul că la Dacoromâni și într'unul sau în mai multe din 
celelalte dialecte găsim aceeași inovaţie nu e încă un indiciu sigur 
că ea datează dinainte de despărțirea dialectelor. Dacă la Megleniţi 
şi la Istroromâni găsim, ca în limba literară, pierderea elementului 
ocluziv din africatele dz și £ sau, în anumite condiţii, prefacerea 
lui Î' în z, aceasta nu însemnează că aceste inovaţii trebue să dateze 
din epoca străromână, căci nimic mai obișnuit decât asemenea evo- 
luţii, chiar în limbi care n'au nicio înrudire între ele (de ex. / >z 
în franțuzește, în albaneză și în ungurește). Dacă la Aromâni găsim 
cuvinte de origine grecească ca perună, k'itru, migdală, pălâmidă, 
etc., ca și la noi, de sigur că ele nu datează din epoca străromână, 
ci atât Aromânii cât și Dacoromânii le-au împrumutat din neogre- 
cește în mod independent; tot aşa au Aromânii (ca şi Albanezii) pe 
coardă «sabie » dela Slavi, iar noi avem acelaşi cuvânt dela Unguri 
(care l-au împrumutat și ei dela Slavi). Dacă Fărșeroţii zic fete şi 
omu, ca Dacoromânii (şi nu feate și omlu ca ceilalți Aromâni), nu 
trebue să admitem o legătură mai strânsă între Aromânii din Al- 
bania și Dacoromâni, căci aceleași cauze banale (asimilaţie şi ana- 
liză greșită) au putut produce acolo aceleaşi efecte ca aici. 

În Locul lmbii române între limbile romanice (ELR., p. 8 ș. u.) 
am căutat să stabilesc câteva criterii care ne permit să desluşim ce 
este înrudire şi ce e coincidență întâmplătoare, ce este — ca să între- 
buințăm termeni de ai naturaliștilor—omologie şicee ana- 
logie. Adesea asemănări izbitoare nu sunt încă o dovadă de o 
înrudire mai strânsă, precum faptul că balena trăiește în apă și că 
liliacul sboară, nu trebue să ne facă să le despărțim de mamiferele 
de pe pământ și să le socotim ca peşti și păsări. Astfel, dacă față de 
aud al nostru și ud (din aud) al Megleniţilor, Aromânii au avdu și 
Istroromânii dvdu, nu avem a face cu o evoluţie care s'ar explica 
printr'o comunitate aromâno-istroromână, căci o examinare mai amă- 
nunțită arată că prefacerea lui 4 în v apare la Aromâni numai îna- 
inte de consonante, deci în alte condiţii decât la Istroromâni, care 
au și 7mev (mieu», grăvu «grâu», etc. 

Dacă, dimpotrivă, găsim pe afină și la Aromâni (subt forma 
afinge), sau pe ciucur şi la Istroromâni (subt forma fur), putem 
spune cu siguranță că nu avem a face cu cuvinte de origine ungu- 

rească (precum s'a crezut) — căci nici Aromânii nici Istroromânii 
n'au venit în atingere cu Ungurii — ci cuvintele acestea sunt stră- 
vechi (precum dovedeşte de altfel şi rotacismul în afirâ) și Ungurii 
le-au împrumutat dela noi (pe afină şi Saşii şi Rutenii). 

Cum dialectele păstrează uneori forme mai vechi, ele ne ajută 
să recunoaștem mai ușor etimologiile unor cuvinte. Astfel Aromânii, 
care nu cunosc prefacerea lui a după labiale în e (în poziție moale), 
disting pe mastec din mastico de mestec din mixtico ; fără controlul 
acestui dialect n'am ști cu siguranţă că znestec al nostru e un omonim 
şi că cele două sensuri deosebite ale lui (franc. « mâcher » și « mâler ») 
se explică prin dubla lui etimologie. 

Mult timp nu s'a cunoscut etimologia cuvântului bat. S'a crezut 
că sensul lui originar e cel de «scăldat » și că ar fi deci un participiu 
substantivat dela verbul a bâia «a scălda ». Numele satului Băetan 
la Aromâni ne arată că bazat exista odinioară şi în acest dialect. Dacă 
ar fi derivat dela verbul a băfa «a scălda », ar trebui să aibă la Aro- 
mâni (și în Banat) un 7. Faptul că la Aromâni avem 4 ca la noi, ne 
arată că adevărata etimologie e cea care pleacă dela ba, păstrat încă 
în unele regiuni din "Transilvania cu sensul de «a creşte (copii)», 
şi presupunând un *bajare (primitivul lui bajulare) latin vulgar. 
Nu putem admite nici măcar o formă *baljare în loc de bajulare, 
căci atunci am avea la Aromâni bâdl/'at. 

De asemenea nu trebue uitat că nu păstrarea elementelor vechi, 
ci inovațiile sunt cele ce ne permit deducţii asupra unei mai strânse 
degături între două dialecte și, prin urmare, asupra unei comunități 
geografice care a trebuit să existe între ele. Faptul că dialectele trans- 
danubiene și Istroromânii (zirg), păstrează pe îi în vind, iar noi 
îl prefacem în î (vând), dovedeşte numai că Dacoromânii au în pri- 
vinţa aceasta stadiul cel mai evoluat, nu și că celelalte dia- 
lecte — care conservă un stadiu mai vechiu —ar fi mai înru- 
dite și că între ele ar fi existat vreodată o comunicație mai intensă. 
Dacă, dimpotrivă, găsim un număr mare de inovațiuni comune 
Istroromânilor și regiunilor vestice dacoromâne, suntem îndrep- 
tățiți să presupunem între aceste două ramuri de Români, pentru 
o epocă mai veche, şi un contact geografic mai susținut. 

Dacă ne uităm cu atenţie pe hartă, vedem că coasta estică a Ita- 
liei se potriveşte cu coasta vestică a Peninsulei Balcanice atât de 
bine, încât, dacă ar lipsi Marea Adriatică despărțitoare, și am ală- 

tura cele două maluri, ele s'ar îmbuca unul într'altul. Tot astfel, 
dacă ne-am închipui că între regiunile vestice ale României și Istria 
ar lipsi masele de lugoslavi despărțitori, am vedea cum graiul lor 
se întregește adesea. Precum cutare ieșitură din coasta estică a Ita- 
liei se potrivește în adâncătura din față a țărmului dalmat, tot 
astfel rostirea chemeșe în loc de câmașă din regiunile apusene ale 
teritoriului dacoromân, se regăseşte aidoma la Istroromâni, care 
în loc de aș face zic res face, întocmai ca în unele regiuni din 
Banat (reaș fașă). 

Dar dacă între Istroromâni și Bănățeni sunt astăzi sute de kilo- 
metri, pe aproape tot ținutul acesta, care îi desparte, locuit de mase 
compacte de Serbocroaţi, se găsesc numiri toponimice românești 
(mai ales nume de munţi) precum: Kru&ca (Cruciţa), Negrisori, 
Magura, Kormatura (Curmătură), Lakustovo (Lăcustă), Kornisor, 
Kornet, Korbovo, Ratunda, Prijot (Preot), Taor (Laur), Durmitor, 
Cipitor (Aţipitor), Visitor (Visător), Pirhtor (Pârlitor), etc., iar în 
documente vechi (și azi încă) se găsesc Sârbi şi Croaţi cu numele 
Barbat, Barbatovac, Berbos (Bărbos), Drakul, Drakulovich, Fecor, 
Ljeporov (lepure), Lupulovic, Mikul, Magurice, Pasarel, Sarapa 
(Sare-apa), Sarebire (Sare-bine), Serbula, Serban, Strimbul, Surdul 
Ursul, Ursulovic, Visulovic, Vysinel (Vişinel), Zmantara (Smântână), 
etc. Prin munţii din apropierea orașului Zara, ciobanii slavi își nu- 
mără până azi oile, două câte două, cu numeralele de origine ro- 
mână: do, pato, sasto, sopce, zecă. 

Din grupul însemnat al Românilor Apuseni de odi- 
nioară, care populau partea de Nord-Vest a Peninsulei Balcanice, 
n'au mai păstrat limba lor maternă decât Istroromânii de azi, emi- 
graţi din Serbia, Bosnia și Croaţia în Istria. Restul s'a pierdut, desna- 
ţionalizându-se în marea slavă. "Tot astfel s'au pierdut Românii 
răsăriteni din Bulgaria, după ce au lăsat și acolo, în toponimie și 
onomastică, urme de existența lor de odinioară, precum: Certel, 
Krnul (Cârnul), Krecul (Creţul), Merul (Mărul), Singur, etc. Pentru 
postul lor de radioemisiune, Bulgarii au ales cel mai central punct 
al Peninsulei Balcanice. Dacă așezăm compasul în acest punct, cu 
o rază care să ajungă până la Durazzo în Albania și până aproape 
de Atena, vedem că în cercul pe care-l tragem intră Belgradul, Bu- 
cureștii, Burgas, peninsula Gallipoli și Skutari. Acest punct central 
are numele românesc de Wakarel. 

Totuşi uneori putem face deducţii interesante și din păstrarea 
unor cuvinte vechi. Există cuvinte românești, de origine latină, 
care prin însăși noțiunea pe care o reprezintă nu s'au putut conserva 
decât în anumite regiuni. Astfel Pic şi câstâtu la Aromâni (ic şi 
câstori, la Megleniţi) sunt pomi care nu cresc decât în regiunile calde 
ale Peninsulei Balcanice. În Nordul Dunării aceste cuvinte au dispărut 
din graiu, pentru ca să intre mai târziu, prin comerţ, din alte limbi, 
în dialectul dacoromân, «smochinul» şi «castanul». Dimpotrivă 
păcura din lat. picula (din pix), s'a păstrat, după cum a relevat P. 
PAPAHAGI numai în Nordul Dunării, unde sunt regiuni petrolifere. Tot 
aşa bourul din bubalus, care se vâna în Carpaţi până nu prea de mult, 
dar dispăruse mai de vreme în Peninsula Balcanică. Și faptul că aur s'a 
păstrat numai în România, cu minele ei aurifere, e caracteristic. Aro- 
mânii zic malamă, iar Istroromânii zlăto. Poate nu e o simplă întâmplare 
că la noi cuvântul luna a înlocuit pe mensis, conservat la Aromâni și 
Megleniţi. Precum a arătat V. PÂRVAN, luna cu înțelesul francezului 
« mois » se găsește în Corpus Inscriptionum, volumul III, tocmai pe o 
inscripţie din Dacia "Traiană. Ar mai fi de relevat că numai Dacoromânii 
cunosc cuvântul țârm, care vine din lat. termen (terminus), dar nu în- 
semnează, ca în latinește, « hotar, graniţă », ci «mal». Această desvoltare 
semantică nu se poate explica decât într'o regiune unde țărmul mării 
sau al unui râu forma hotar de ţară. Acesta a fost cazul, după părăsirea 
Daciei, la Dunăre, pentru Românii rămași pe malul ei stâng. 'Țărmul 
Dunării devenise frontiera care-i despărțea de «Împărăţie ». 

În ceea ce privește vremea când s'au despărțit dialectele — şi 
a încetat deci epoca străromână — limba nu ne dă decât indicații 
vagi. Faptul că găsim în câteşi patru dialectele un număr măricel 
de împrumuturi dela Slavi — câteva au fost înșirate la pag. 240—244 — 
fără însă ca aceste împrumuturi să fi luat parte la cele mai caracteristice 
inovații de limbă, ne arată că Străromânii au conviețuit cu Slavii — deci 
că nu năvălirea Slavilor i-a împrăștiat pe Români în grupele actuale —- 
fără ca influența limbii slave asupra celei româneşti să dateze însă din 
timpuri prea îndepărtate. Se pare, dimpotrivă, că un timp oarecare 
păgânismul Slavilor a fost o piedecă pentru o simbioză mai strânsă 
cu Românii creştini. Abia încetul cu încetul Slavii din Nordul Penin- 
sulei Balcanice sporind, și puterea lor consolidându-se în state na- 
ţionale, înghiţiră pe Românii rămași în mijlocul lor, despărțindu-i 
de cei ce se depărtaseră cu turmele lor spre Sud și Vest. 

110. Faptul că cele patru dialecte ale limbii române s'au desvoltat 
în trăsăturile principale în același sens, ne silește să admitem o 
comunitate geografică pentru Străromâni. Limba Strâromânilor nu 
trebue însă să ne-o închipuim unitară. Avem chiar probe că existau 
deosebiri regionale de graiu în epoca străromână. 

Există adică în limba noastră câteva inovaţii care datează din epoca 
străromână, fără să fie însă pretutindeni generale şi colective. Ceea 
ce observăm azi în limbă trebue să fi fost și în vechime: nu toate 
inovațiile cuprindeau tot materialul linguistic şi tot teritoriul, ci 
alături de ele existau și cazuri refractare şi regiuni — mai ales peri- 
ferice și izolate — care păstrau stadiile vechi. 

lată câteva din inovațiile care începuseră în epoca străromână, 
fără ca să se generalizeze însă şi să devină colective: 

1. Palatahzarea labialelor e generală şi colectivă la Aromâni, 
care cunosc numai forme ca k'arră, ic, h'il'u «fiu », etc. La Megle- 
niți ea este colectivă, dar nu apare generală: în anumite cu- 
vinte toți Megleniţii au palatale, în altele toți rostesc labialele: 
k'atră dar pedică, milă dar mic. La Dacoromâni regiunile vestice 
păstrează încă labialele, care se rosteau mai de mult și mai spre 
Nord; celelalte regiuni le palatalizează, dar nu în toate cazurile în 
aceeași măsură — aria lui fine e foarte mică, iar a lui a(m)raz foarte 
mare (cf. și harta noastră nr. 6) — și nu în toate straturile sociale 
la fel: cei umblaţi la școală nu palatalizează bucuros. Istroromânii 
nu cunosc palatalizarea decât în 4/'ept « piept » şi țâptir « pieptene »; 
dar aceste două cuvinte se pot explica și ca născute prin disimilaţie 
(din pl'ept) şi prin metateză timpurie (*keptinem în loc de *pec- 
tinem). 

2. Deşi după 7r și r iniţial un z se preface în î în toate dialectele, 
prin unele regiuni vestice şi nordice dacoromâne se aud încă forme 
ca rid, pe care le întâlnim și în texte vechi. 

3. În locul verbelor iotacizate au început să fie preferate în 
epoca străromână formele cu dentală nealterată: după cred-crezi 
S'a orientat şi aud-auzi (în loc de auz-auzi). Această « desiotacizare » 
o găsim — în afară de câteva urme — la Aromâni, Meglenoromâni și 
în mare măsură la Istroromâni, iar la Dacoromâni în cele mai multe 
regiuni. Aria lui auz-auzi (după care s'a luat și crez-crezi) e azi 
restrânsă mai ales asupra Munteniei; ea era cu mult mai mare în 
veacurile trecute. 

4. Substantivele feminine care fac pluralele în -, îl schimbă pe 
a accentuat al tulpinei în d: părți, adunări. Aromânii și Megleniții 
au extins această inovaţie asupra tuturor substantivelor și asupra 
adjectivelor. La noi adjectivele au a (două mări mari), la proparo- 
xitone plurale ca lacrimi sunt mai obişnuite decât lăcrimi și dintre 
paroxitone s'au păstrat fragi, vaci şi Paști. În vechime se zicea și 
parti, adunari. Istroromânii au vâl' (adică vai, nu văi), dar cader 
(din cadări «căldări»). 

5. Dezinenţa persoanei 1 din pluralul indicativului prezent al 
verbelor de conjugarea întâi ar trebui să fie -am, din lat. -amus. 
Forma aceasta se mai păstrează la Istroromâni (cântân, din cântam) 
şi o găsim, la noi, întrun text din secolul al XVI-lea (Manuscrisul 
dela Ieud) din Maramureş şi într'altul, din secolul al XVII-lea, 
din Năsăud (N. DaăGANv, DR. III 483. L. MORARIU (Codru/ 
Cosminului, IL, 292) şi A. PnRocoPovici (Revista filologică, II, 
362) au notat asemenea forme în Bucovina și Basarabia, iar ancheta- 
torii Atlasului Linguistic le-au auzit dincolo de Nistru, deci în 
regiuni periferice. Aromânii și Megleniţii nu cunosc decât inovaţia 
-ăm, ca restul teritoriului decoromân. 

6. La persoana 1 din singular, la imperfect, verbele latine se 
terminau cu -m. Orice m final dispăruse însă foarte de vreme din 
limba latină vorbită. În textele noastre vechi întâlnim încă eu lâuda, 
eu cânta. .., în locul formelor nouă eu lâudam, eu cântam. Forme 
fără -m se mai păstrează până azi prin Maramureș și în Nord-Estul 
Ardealului. Tot restul teritoriului dacoromân, ca și Aromânii și Me- 
glenoromânii, au numai inovaţia eu lucram, eu cântam. .. şi Istroro- 
mânii lucravețam, cântaveiam. . . 

7. Pierderea infinitivului şi înlocuirea lui prin conjuctiv se 
citează de obiceiu ca una din cele mai caracteristice inovațiuni bal- 
canice. De fapt, Aromânii bunăoară nici nu mai cunosc un infinitiv 
ca formă verbală. La noi, în limba literară, afară de câteva construc- 
ţii (ca știe cânta, poate vorbi, etc.), infinitivul e înlocuit; se aude 
chiar şi poate să vorbească, știe să cânte. Cu cât mergi însă mai spre 
Nord, cu atât găsești mai des infinitivul. CREANGĂ îl întrebuințează 
de multe ori, iar prin Transilvania de Miază-noapte se aude are a 
veni şi chiar știe a facere. La Istroromâni infinitivul e în plină vigoare. 

8. Alături de dezinenţa -arâți (-erdţi, -urăţi, -irâți) la persoana a 
doua din pluralul aoristului (cântarâţi, ziserâți, băturâți, auzirăți ), 

apare dezinența -at (-et, -ut, -it) la Aromâni, în textele noastre 
vechi (oi cântatu, zisetu, bătutu, auzitu) şi până azi -ardt la Moţi 
(cântarăt, făcurăt). 

Toate aceste inovaţii sunt străromâne, căci fiecare se găseşte în 
toate sau în cele mai multe dialecte și nu e probabil să se fi ivit în 
fiecare dialect în mod independent, după ce contactul între cele 
patru grupuri de Români încetase. Ele nu apucaseră însă să se genera- 
lizeze și să devină colective când a intervenit despărțirea Străromâ- 
nilor. Acolo unde inovaţia e generală și colectivă — ca palatalizarea 
labialelor la Aromâni — şi mai progresată — ca pluralele cu d în 
tulpină, de asemenea la Aromâni — ea a găsit un teren mai prielnic, 
încât a putut înlocui cu totul formele vechi. La Dacoromâni, unde 
avem posibilitatea să urmărim, în texte vechi, desvoltarea limbii 
în curs de patru secole, vedem cum inovațiile au câștigat numai 
treptat terenul. Mai mult decât atât. Faptul că la Dacoromâni se 
păstrează în unele regiuni sau chiar în limba literară — ca la Istro- 
români — cele mai multe forme vechi (piept ; rid ; eu auz; două vaci, 
noi dam la prezent, eu lăuda, știe cânta) e un indiciu că aria dacoro- 
mână era încă în epoca străromână cea mai conservatoare, grație po- 
ziției ei periferice și izolate. Pe de altă parte, faptul că Străromânii 
aveau atâtea deosebiri regionale e un indiciu că pe vremea lor limba 
română se vorbea pe un teritoriu întins. Se poate prea uşor ca asemenea 
deosebiri de graiu să fi fost mai numeroase decât le putem observa 
azi, căci limba, în evoluţia ei, nu produce numai forme nouă, ci și nive- 
lează deosebirile. Dacă azi Dacoromânii rostesc toți — afară de câ- 
țiva indivizi în satul Arieșeni — tine şi lână, am putea crede că rota- 
cismul n'a existat niciodată la noi. Dar textele vechi ne arată că în 
Nord se rostea mai de mult fre și Iâră (ca la Istroromâni) și că formele 
vechi, cu n, s'au generalizat, venind dela Sud, încetul cu încetul și în 
regiunile de Miază-noapte, reducând aria inovației rotacismului. 


III. Asemănările mari între cele patru dialecte române au făcut 
pe mulți să creadă că limba străromână era unitară, iar această uni- 
tate presupusă i-a făcut să admită o patrie primitivă redusă ca întin- 
dere, din care poporul român ar fi roit apoi în toate părțile, ca albinele 
dintr'un stup. 

În general suntem aplecaţi, atunci când urmărim retrospectiv 
o limbă, să ne închipuim din ce în ce mai mic teritoriul ocupat de 

cei ce o vorbeau altădată, cu atât mai mic, cu cât ne apropiem mai 
mult de origini. E ca și când stadiul actual ar fi la baza unei piramide, 
iar originile la creștetul ei. Această imagine se potriveşte la unele 
popoare, bunăoară la Latini, a căror limbă s'a răspândit dintr'o 
provincie mică — Latiul — asupra Italiei întregi și a cucerit apoi 
marele Imperiu. Dar istoria ne arată și popoare cucerite şi limbi dispă- 
rute pe o mare întindere. Aceasta s'a întâmplat cu aceeaşi limbă 
latină, pierdută după căderea puterii romane, în multe regiuni, mai 
ales la periferiile Imperiului. 

Străromânii n'au fost cuceritori. Ei erau supraviețuitorii acelor 
Romani din Sud-Estul european care nu pieriseră în războaiele cu 
barbarii năvălitori şi nu s'au desnaționalizat în masele popoarelor 
tinere așezate în aceste regiuni. Patria lor primitivă — până la proba 
contrară — trebue căutată pe amândouă malurile Dunării și a afluen- 
ţilor ei, între Marea Adriatică și Marea Neagră, pe unde populația 
de limbă latină forma o rețea mai deasă sau mai rară, în diferite epoci. 

Cei ce caută «leagănul » sau «vetrele » poporului român în vreo 
regiune mică, pleacă sau dela imaginea nepotrvită a piramidei, sau 
dela părerea greșită despre unitatea linguistică a Străromânilor. Ei 
mai comit şi greșeala că cumpănesc împrejurările din Sud-Estul euro- 
pean cu cântarul întrebuințat în Europa de Vest. Cel ce vrea să 
aplice şi la noi metodele ce s'au dovedit bune în Apus, fără să țină 
seama că pentru împrejurările specifice din Sud-Estul european 
trebue create uneori instrumente nouă de cercetare, este amenințat 
să apuce pe căi greșite. Căci față de o problemă atât de grea, cum 
e cea a patriei primitive a Românilor, cele câteva date istorice ce ni 
Sau păstrat, susceptibile mai adesea de mai multe interpretări, nu 
pot singure să aducă lumină. La noi e necesar ca o fantezie discipli- 
nată de critică să găsească analogii, să întreprindă incursii în ştiin- 
țele auxiliare, spre a umplea lacunele şi să facă legăturile necesare 
între ştirile păstrate întâmplător, incomplete, răslețe și prea distan- 
țate una de alta. 

Aceste analogii nu trebue căutate prea departe, nici la popoare 
cu o structură politică și socială fundamental deosebită de a noastră; 
ele vor fi găsite în nemijlocită apropiere prin intuiţia pe care ţi-o 
dă contactul zilnic şi observarea atentă a neamului din care faci 
parte. Aceasta e adevărat mai ales la Români, care continuă să trăiască, 
la sate, şi în zilele noastre, în marea lor majoritate, în împrejurări ce 

nu se deosebesc mult de traiul pe care-l duceau în cele mai îndepărtate 
vremuri. Distanţa de timp în cadrul aceluiaşi element etnic trebue 
să ne împiedece mai puțin să găsim analogii în nemijlocita noastră 
apropiere, decât depărtarea geografică și stările cu totul deosebite 
din Europa apuseană, chiar în cea de acum o mie de ani. 

Sunt popoare care locuesc țări uriaşe — cum e poporul rusesc — 
cu o limbă aproape omogenă; sunt iarăși alte popoare, cum e bună- 
oară cel italian, care, într'o ţară incomparabil mai mică, au o mul- 
țţime de dialecte diferite unul de altul. Nici înălțimea munţilor Urali, 
nici lățimea râului Volga nu împiedecă pe Rusul din Siberia să se 
înțeleagă fără greutate cu cel dela Moscova. Distanţele, pre- 
cum am spus, nu erau la un popor atât de puţin diferențiat din punct 
de vedere social și în continuă mobilitate, ca al nostru, o piedecă 
pentru ca inovațiile de limbă să se propage şi pentru ca graiul să fie 
mereu nivelat. 

Că Românii au locuit un teritoriu extins, care în Sud se întindea 
până unde crește smochinul şi castanul, încălecând Dunărea, al cărei 
tărm era într'o vreme « hotar » de ţară, şi se întindea în regiunile cu 
terenuri petrolifere și băi de aur din Carpaţii, unde păşteau tur- 
mele de bour:, am arătat mai înainte ($ 109). Departe, la miază-zi, 
numele vechiului oraş Salona (pentru 'Thessalonike) e numit de 
Aromâni Sârund ; desvoltarea aceasta, în consonanţă cu legile fono- 
logice ale limbii române, dovedeşte că strămoși de-ai Aromânilor 
de azi au locuit din vechime prin apropiere. TH. CAPIDAN a arătat 
că și numirile topice aromânești Bâiasa și Ldsun continuă forme 
greceşti cu fonetism vechiu. Dunărea păstrează şi ea, în gura 
Românilor, o formă autohtonă, iar Crișul s'a desvoltat de-a-dreptul 
din numirea veche Crisius. 

Un număr mare de coincidențe albano-române de dată veche 
ne fac să credem că o parte din strămoşii noştri ajungeau, în Vest, 
până aproape de Albanezi (care, la rândul lor, se întindeau mai spre 
Est decât astăzi). Spre aceste regiuni vestice ne duc pe de o parte 
cuvinte ca mânz, țap, baltă, despre care a mai fost vorba mai sus 
($ 93), pe de altă parte unele expresii ca a făgădui marea cu sarea, 
pentru care cele mai multe popoare întrebuinţează expresia «a fă- 
gădui munţi de aur» (lat. montes auri policeri, franc. promettre des 
montagnes d'or, span. prometer montes de oro, germ. goldene Berge 
versprechen, rus. suliti zolotyja gory...). Cum în România actuală 

marea e departe, dar sarea se găseşte la tot pasul, o asemenea locu- 
țiune nu se putea naște. Dimpotrivă, geneza ei e explicabilă în Nord- 
Vestul Peninsulei Balcanice, unde sarea, extrasă din Marea Adria- 
tică, e un obiect greu de procurat şi preţios ca aurul. — O inovaţie care 
ne-a venit dela Apus, încă în vremuri foarte vechi, pe când contac- 
tul cu Italia nord-estică nu era cu totul întrerupt, este participiul 
fost. După postum = positum, participiul dela ponere, s'a născut în 
regiunile nord-estice ale Italiei o serie întreagă de participii în -sto 
(mai întâi mosto = movesto, opusul lui posto, apoi și piovesto şi pio- 
vosto, savesto, volesto, podesto, avesto, ș. a.). Un val din această ino- 
vaţie a trecut şi la noi, unde, după post (păstrat în adăpost), s'a orientat 
fost, noul participiu dela «a fi». Această formă nouă a trecut dela 
Românii Apuseni la Dacoromâni și la strămoșii Meglenoromânilor, 
dar nu s'a mai putut răspândi până la strămoșii Aromânilor, care 
nu au nicio urmă de fost în dialectul lor. (Cf. revista Balcania, 1938, 
p. 23). — Tot spre Apus ne conduce, precum a arătat TH. CAPIDAN, 
şi reflexul un pentru nazala veche-slavă 4, ca în sârbeşte, în cuvinte 
ca scump, muncă. 

Dimpotrivă reflexul dn (în) pentru aceeași nazală — ca în pân- 
dă... — e ceva caracteristic limbii bulgare. "Tot bulgăresc e reflexul 
șt și jd în împrumuturi ca peșteră, grajd. 

Din cauza acestor coincidenţe cu Albanezii și vechii Iliri, cu Sâr- 
bii și cu Bulgarii, învățații care căutau leagănul Românilor, l-au lo- 
calizat în Nordul Peninsulei Balcanice, când mai spre Apus, când 
mai spre Răsărit. Unii au crezut chiar că pot stabili mai de aproape 
extinderea geografică a acestei patrii primitive a Românilor. Astfel, 
într'o lucrare recentă, M. FRIEDWAGNER (Uber die Sprache und 
Heimat der Rumânen, în Zeitschr. f. rom. Phil., LIV, p. 665), 
crede — de acord cu 'TOMASCHEK, JIRECEK şi WEIGAND — Că «vatra», 
din care a iradiat limba română, era în Dacia nova, punctul 
de unire al Moesiei inferioare şi superioare şi al Dardaniei, unde o 
vieață romană mai era posibilă în veacul al VI-lea d. Hr. şi unde 
puteau pătrunde în românește elemente vechi albaneze. Cum se 
face însă — ne întrebăm cu drept cuvânt — că în această regiune 
niciun nume topic latin nu s'a păstrat cu fonetismul român? 

Dacă în Răsărit ar fi existat, ca în Apus, o coeziune provincială, 
cu oraşe în jurul cărora să se grupeze interesele populației din îm- 
prejurimi, am avea, după toată probabilitatea, și în Sud-Estul euro- 

pean mai multe limbi romanice. Dacă Dacia nova, cu centrul mitro- 
politan dela Scupi, ar fi fost celula din care să răsară un nou popor 
romanic, atunci noi n'am purta — precum a observat cu drept cu- 
vânt V. PÂRvAN (Contribuţii epigrafice, p. 92) — numele vag şi 
nelegat de nicio noțiune geografică de Români, ci ne-am numi cu 
un cuvânt derivat dela Moesia, Dacia (Aureliană) sau Dardania, 
precum fraţii noștri din Apus se numesc Italieni, Spanioli sau Fran- 
cezi. Faptul că între toate popoarele romanice numai noi păstrăm 
numirea de Roman — pus în opoziţie cu numirile popoarelor bar- 
bare — și că cei de alt graiu ne distingeau cu numirea tot atât de 
generală de Vlahi, e şi el o dovadă, că stările dela noi erau altele decât 
în Apus și deci altul trebue să fie și punctul nostru de vedere când 
voim să le elucidăm. 


112. Se pare deci că patria primitivă a Românilor era pe un te- 
ritoriu întins, de-a dreapta şi de-a stânga Dunării. În zadar vom 
căuta «leagănul» Românilor, în zadar vom căuta să ghicim vetrele 
în jurul cărora s'a închegat poporul nostru; istoria nu le numeşte, 
iar linguistica ne indică numai nuclee din care au pornit anumite 
inovații de limbă. Speculaţiuni de ordin linguistic ne permit să 
distingem, pentru epoca străromână, numai următoarele grupuri 
mari de Români; 

Cel dintâiu grup e al Românilor Răsăriteni, din care derivă Aro- 
mânii și Meglenoromânii. Cele două trăsături caracteristice în fone- 
tismul acestui grup e redarea velarelor înainte de e şi î prin f și dz 
(devenit z la Megleniţi): fer «cer» şi (d)zer «ger», palatalizarea 
lui 7 înaintea dezinenței î: bun «buni», (a)dur «aduni » și păstrarea 
lui n în (u)nă «o» și grân (gron) «grâu». 

Cei ce s'au desprins mai întâi din acest grup, emigrând spre Sud, 
au fost Aromânii. "Tradiţia păstrată de KEKAUMENOS (în secolul al 
XI-lea) vorbeşte de o asemenea dislocare pornită dela Nord, din 
regiunile dunărene, spre Sud. Ruperea strămoșilor Aromânilor 
actuali de restul Românilor trebue să fie anterioară secolului al X-lea, 
căci documentele istorice ne arată că elementul românesc era, după 
acea epocă, numeros în regiunile de Miază-zi ale Peninsulei Balcanice, 
pe unde se găsește și astăzi. La 1065 s'a răsculat Niculiță contra stă- 
pânirii bizantine în Tesalia. Începând cu secolul al XII-lea amin- 
tirile istorice se înmulțesc. După cum presupune 'IH. CAPIDAN, 

această scurgere spre Miază-zi s'a făcut în regiuni unde existau din 
vremuri mai vechi aşezări de păstori români, prin apropiere de 
Sărună (Salonic), Băiasa şi Lâsun şi în Peninsula Calcidică, unde sunt 
atestați în secolul al VII-lea — precum a relevat mai întâi 'Io- 
MASCHEK — fhaxopnyivor, adică Vlahii de lângă râul Pyjyroc. 

Strămoşii Megleniţilor au continuat să conlocuiască cu ceilalți 
Străromâni și după exodul Aromânilor. Astfel se explică la ei acele 
inovaţii de limbă, pe care le au în comun cu Istroromânii și mai 
ales cu Dacoromânii și care lipsesc Aromânilor. Se crede că în dru- 
mul lor spre Meglenia, ei au locuit o vreme în munţii Rodope, îm- 
preună cu Bulgarii, dela care au învățat rostirea g pentru d accentuat. 

A doua ramură de Străromâni e cea a Românilor Apuseni în lu- 
goslavia de Miază-noapte (din care n'a mai rămas decât grupul 
care emigrase în Istria, Istroromânii). Aceștia formau la început un 
singur grup împreună cu Dacoromânii. Limba acestor Străromâni, 
așezați pe țărmul drept și stâng al Dunării, se caracteriza prin ro- 
tacismul (parțial la Dacoromâni) lui n intervocalic şi prin dispa- 
riția lui n în una>o, granum > grâu (istrorom. o şi grâ), prin re- 
darea velarelor înainte de e şi s prin € și £ (în gura Istroromânilor, 
care nu pot rosti pe ș şi J, acestea au devenit mai târziu, ț şi 2) și 
prin câteva albanezisme comune cu dialectul tosc. Numărul ino- 
vațiilor pe care Istroromânii le au în comun cu Dacoromânii — și 
care lipsesc și Aromânilor și Megleniţilor — este mare. 

Abia după ce contactul între Românii Apuseni şi Dacoromâni 
a încetat — înainte de aşezarea Ungurilor printre Români — acest 
grup sa diferențiat în Dacoromâni și Istroromâni. 


II. VECINII 


113. Soarta ne-a așezat într'o regiune atât de frumoasă și de bo- 
gată, încât nu puteam să rămânem singuri. Din vremuri străvechi 
şi până în zilele noastre neamuri de toate soiurile s'au oploșit printre 
noi; pe de altă parte neastâmpărul nostru ne-a dus prin părți locuite 
de popoare străine. Acest îndelungat contact cu vecinii și simbioza 
cu alte neamuri au lăsat urme adânci în limba noastră. Unele din 
aceste urme ne-au ajutat chiar, după cum am arătat, să ne lămurim 
asupra epocei străromâne și a patriei noastre primitive. 

Din vechime, pe când strămoșii noştri vorbeau încă limba traco- 
geto-dacică, au venit dela răsărit și s'au așezat printre ei popoare 
străine ca Seiţii — Mongoli nomazi conduși de triburi iranice — 
Sarmaţii și Agatirșii iranici, iar dinspre Miază-noapte Celţii. Mai 
târziu — după ce populația autohtonă se romanizase —a continuat 
scurgerea popoarelor iranice şi celtice, ca Alanii, lazigii și Bastarnii. 
O.  DENSUSIANU (Jrano-Romanica, în Grai și suflet, |, 39—71 
şi 235—250) a crezut că poate descoperi câteva urme iranice în 
vocabularul nostru, dar etimologiile lui n'au fost admise de linguiști. 
Câteva din râurile noastre au fost numite, pe cât se pare, de neamuri 
iranice. Astfel Nestrul, Prutul și, poate, și Oltul. Cât despre Dunăre, 
numele acestui râu pare să conțină o tulpină iranică, căreia Dacii 
i-au adăugat o terminație din limba lor. 

Dela Cimerieni — care s'au coborit prin secolul al VIII-lea î. d. 
Chr. din locuințele lor primitive de pe țărmurile nordice ale Mării 
Negre către Sud-Vest și au ajuns apoi în Tracia şi în Asia-Mică — am 
avea, după N. JOKL (/ndogermanische Forschungen, 44, 13—'70) — 
cuvântul argea. Cu cuvântul cimerian era înrudit vechiul macedo- 
nian  argella (ăpyiăa = narimeoc oixia, Ephoros la Strabo ş, 
244), care s'a păstrat în albanezul ragalj, ragalja «colibă» (Rgaje 
și în toponimie). 

Se pare că și Celţii au lăsat urme în vocabularul nostru. De ep, 
&ip, %up, care într'o regiune întinsă a Alpilor însemnează Rhodo- 
dendron ferrugineum și hirsutum și e de origine celtică (cf. galic 
jupikellos = jneapăn), nu pot fi despărțiți jepii noștri (cf. DR. V 
799). Cuvinte celtice, precum cambare, cambia, cani:ia, carrur (cămaşă, 
car, agâmba, schimba) ș. a. ne-au venit prin Latini, dar n'au mai 
pătruns până la noi camminus (ital. cammino, fr. chemin, sp. camino), 
leuca (fr. leue), alauda «ciocârlie », etc. 

Și dela popoarele năvălitoare de mai târziu avem câteva remi- 
niscențe în limbă. P. Srok a arătat în VYuăni Sloveni î turski narodi, 
p. 15 (publicat în Yugosiavenski istoriski casopis, 1936), că jupân, 
cuvânt care se găsește subt forma zupan şi %up la Slavii occidentali 
sudici și la cei nordici, fără să poată fi explicat cu mijloace slave, 
este, după toată probabilitatea, de origine avară. Astfel s'ar explica 
fonetismul lui vechiu în românește (rostirea dialectală cu £, rota- 
cismul și prefacerea lui an în dn), pe care nu l-ar putea avea dacă 
ar fi împrumutat dela Slavi. Nu e exclus ca și cuvântul scrum să fie 

de origine avară, precum a presupus "Tu. Cainan (DR. II, 458). 
Cuvântul acesta se găseşte la Turci (kurum), la Unguri (korom) şi 
e atestat și la Cumani (kurum ) şi se pare că a fost împrumutat de noi 
în epocă străromână, precum indică faptul că îl au și Aromânii şi 
Megleniţii, cu același s protetic, care apare şi la Albanezi (shkrump). 
Dimpotrivă, cuvântul câtun, pe care K. "TREIMER (Slavia III, 450), 
îl credea împrumutat dela Avari sau Protobulgari, este probabil, ca 
şi alb. kazund, o moştenire autohtonă. 


114. Dacă nu venea cucerirea romană, poporul trac (împreună 
cu Geţii și Dacii) ar fi rămas în sfera influenței grecești. Totuși, la 
grecizarea "Tracilor nu s'ar fi ajuns, căci pentru Greci patria şi raza 
de activitate era marea, nu uscatul. În ochii lor continentul era 
numai un teren de exploatat, pe care n'aveau dorința să-l cucerească. 
De aceea expansiunea lor se limita la o făşie îngustă de litoral. Nici 
Ligurii din Italia, nici Gali din Sudul Franţei și de sigur nici Geţii 
din Dobrogea n'au fost ispitiți să-şi părăsească limba maternă spre 
a o primi pe cea greacă. De aceea nu putem fi de părerea lui K. 
SANDFELD, că «balcanismele » noastre din morfologie şi sintaxă 
şi ale popoarelor vecine ar fi mai ales o urmare a influenţei grecești. 
Grecii n'au pătruns masiv în interiorul Peninsulei Balcanice. (Tot 
astfel vedem că nici în graiul din jurul Marsiliei nu se găsesc decât 
câteva elemente lexicale de origine grecească). 

Cu atât mai importantă a fost influența grecească asupra voca- 
bularului. Ea a fost mai mare în Imperiul roman de Est decât aiurea, 
fiindcă Grecii au fost în partea aceasta a Europei elementul cultural 
dominant, iar dela secolul al VI-lea înainte limba lor a pătruns în 
locul celei latine, în administraţie, armată și biserică. Aceste gre- 
cisme, intrate în latina vulgară dela cursul inferior al Dunării, au în 
românește fonetismul vechiu al elementelor latine: amâg: (din ua- 
evo) şi urgie (din 8py7)) prefac pe g în £ ca în fugi (din lat. fugire); 
măârgea — atestat în CGL. II, 353, 36 subt forma margella — mai 
are şi fonetismul lui stea (din lat. stella); mângâiu (din uapyavevo) 
și spân (din oxav6s) au ân din an, ca la lâna (din lat. lana); arom. 
stur «stâlp » (cu urme și în dialectul dacoromân; din gr. orvAos) 
şi Nicoard (din Nix6hac) au pe 1 intervocalic trecut la 7, ca în moară 
(din lat. mola); cuteza — atestat în CGL. V, 438, 32 subt forma 
cottizare, — azimă (din ălwvuos «nefermentat») şi zeamă (din 

Teua) au rostirea regională cu dz, ca în elementele latine (dz, 
dzir)..., ete: 

Aceste şi alte asemenea grecisme sunt necunoscute celorlalte 
limbi romanice. Excepţie fac regiunile care au suferit o influență 
grecească, cum e Sicilia și o parte a Italiei de miază-zi, unde au 
existat colonii de Greci (păstrate în parte până azi) apoi litoralul 
venețian, genovez şi sard, şi bine înțeles Albania. Astfel lui amdgi îi 
corespunde ammagari în Sicilia, ammajare în Sardinia; lui broatec 
(din grec. fp69axos): crotacu în Sicilia şi bretek la Albanezi; lui 
câsca (din grec. zxoxw): cascare în Sardinia; lui cuteza: scotezar 
în Veneția, kutisa în Rovigno și Dignano, scuttia în Aquilea, kudzonj 
la Albanezi; lui mic (grec. utwx(x)66): mkku în Italia de Sud; lui 
spân (ozavâc) : spano în Sicilia, sperk la Albanezi ; lui azimă îi corespunde 
dyimo în Calabria, azme în Veneţia, angyimu în Corsica şi asmo în 
Portugalia; lui cadă (grec. xa3os, cuvântul latin fiind situla) : catu 
în Calabria și kate în Abruzzi, etc. 

Cu atât mai remarcabilă e lipsa la noi a unor cuvinte de origine 
grecească, ca butyrum « unt » (ital. burro, fr. beure, etc., chiar și germ. 
Butter) sau colaphus « lovitură » (ital. colpo, fr. coup, etc.), care au 
ajuns, în Apus, la o mare răspândire. 

Firește că existența unui grecism și în Italia şi în Sardinianue 
totdeauna o dovadă a vechimii lui la Români. În dialectul genovez 
şi la Sarzi a intrat cuvântul ză uoizea (pluralul lui uoăzgov), dar 
extensiunea geografică a lui mutră al nostru (necunoscut în Ardeal) 
îl arată a fi un împrumut relativ recent, din neogrecește. 

Chiar în româneşte unele cuvinte greceşti au intrat în limbă în 
mai multe rânduri. Astfel oyfua, -azos a pătruns într'o epocă 
veche în latina populară de Est și s'a păstrat în șteamăt(d) al nostru 
(cf. DR. V, 413); mai târziu, neogrecescul sxfuz a mai fost îm- 
prumutat odată, prin mijlocire slavă, subt forma schimă (călugă- 
rească), iar în vremuri recente l-am primit ca neologism subt forma 
schemă. 

Fonetismul cuvintelor de origine grecească ne dă unele indicații 
asupra vremii când acestea au intrat în limba noastră. În privința 
aceasta elementul grecesc trebue supus însă unui studiu nou, căci 
anumite contraziceri se cer lămurite. Astfel v grecesc apare în cele 
mai vechi cuvinte ca u (uiprvpos > martur, mănvpos > papură, 
GTydos >stur), lar q ca p (paădayă > părângă, oztpipoc > sterp; 

proaspăt < mp6oqparos poate să aibă p prin asimilare faţă de p pre- 
cedent). Cu toate acestea, trufie < gr. rpvqy) are u din v, dar f din p; 
tot f are şi farmec (< păpuaxov), împrumut vechiu şi el, precum 
arată e pentru a (ca în ceteră < cithera = cithara). 

Reflexul zu în loc de v trebue să dateze din vremea când acest 
sunet avea încă valoarea de și ; vechimea acestei rostiri se cunoaşte 
și din faptul că z din zu <v preface pe c în £ şi pe g în £ (7), ca și 
i în cuvintele de origine latină, înainte de u și o accentuați: ciul < 
nvhA66, ciumă < x5ua, ciutură < *cytola (din x6rvhoc, xoTVAN), jur < 
dpos, ca în lat. *peciolus > picior, deorsum > jos. Neclar e și săld- 
mâzdră, din *sălămânzdră (cu al doilea n dispărut prin disimilare) 
< gr. oxhauuvăpa. Prefacerea lui an în ân dovedeşte vechimea 
acestui împrumut; redarea lui 5 prin 2 (z2d) presupune rostirea, 
relativ târzie, ca fricativă a acestui sunet. 

Când un cuvânt grecesc se găsește la Dacoromâni şi la Aromâni, 
nu trebue să fie străvechiu, precum am arătat mai sus ($ 109). Dar 
existența unui asemenea cuvânt și la Istroromâni, e un indiciu că 
a fost împrumutat în epocă străromână. Acesta e cazul lui frică 
(arom., megl. frică, istrorom. frikg) din qpixm «fior, spaimă », pă- 
truns și la Albanezi (frik&) cu acelaşi sens ca în româneşte. În schimb 
altele, ca livadă (arom. livade, megl. kvădiști, istrorom. kvade) pot 
fi la Aromâni împrumuturi din neogrecește (Afă5.), iar în cele- 
lalte dialecte să fi pătruns prin mijlocire slavă (bulg., sârb. lvada). 
Tot Slavii de Sud (bulg., sârb. Rokba, din grecește xaAvfn) ne-au 
mijlocit pe colbă, pe care l-au împrumutat dela noi Ungurii (ko- 
i(yhiba), Cebhii, Slovacii, Polonii (kokba) și Rutenii kolyba « colibă 
de ciobani », deci termen păstoresc). Și pe pită (cu rostirea regională 
(p)k'ită), care în multe părți a înlocuit pe «pâne», s'ar putea să-l 
avem dela Bulgari sau Sârbi, al căror pita, este un împrumut din 
grecescul irra, cuvânt răspândit şi la Albanezi, la Engadini și în 
Italia de Sud. De asemenea greco-slav e 7nirosi (arom. afurdzescu) — 
grec. uvp6o (Euvpwoa), bulg. mirosati; camătă — grec. xăuaroc, 
paleosl. kamata ; cărămidă = m.-grec. xepaulda, paleosl. keramida ; 
drum = grec. pouoc, bulg., sârb., alb. drum ; ieftin = grec. evYmvoc 
bulg., sârb. jevtin, ș. a. Slavii ne-au transmis în deosebi un 
număr mare de termeni bisericeşti de origine greacă: aghiasmă 
(&ytasua), (a)naforă (ăvaqopa), arhanghel (apxoryehoc), deosebit 
ca fonetism de vechiul înger < lat. angelus < gr. &yyedoc), etc. 

De origine grecească — şi răspândite şi în limbile balcanice — 
sunt câteva desvoltări semantice ale unor cuvinte în legătură cu 
biserica ortodoxă, dincoace şi dincolo de Dunăre, precum: cununa 
(orepavvo ), săptămâna mare şi săptămâna brânzii (î ueţăm 
EB5ouzc şi 7 7vpw7)), apoi: frați de cruce (orawpaSehqol), copil 
de suflet (vyov.c), multam (din la mulți ani, 'c mnoMă Em), etc. 

Relativ vechi, datând din epoca bizantină, sunt cuvintele de ori- 
gine grecească cunoscute pe întreg teritoriul dacoromân și uneori 
şi la Aromâni, precum: folos (&peăoc), atestat în cele mai vechi 
texte, psi, arom. kpsescu (heino, Edeva), părăsi (rapeio, ma- 
pelaoa ), prisos (mepios6c), sosi (6&ww, aor. Eowoa), cort (x5pTn< 
lat. cohors -tis, la origine termen militar împrumutat de Greci dela 
Romani, etc. Dela Români cuvântul a trecut la Unguri fort şi 
kortuj). 

În opoziţie cu asemenea cuvinte, generale la Dacoromâni, sunt 
împrumuturile neogrecești din vechiul Regat, făcute în număr mare 
mai ales în epoca fanariotă. Multe din ele se găsesc răspândite și 
prin limbile balcanice, astfel: argat (ăpyarns), crevat (xpeBBăr.), 
etc. Verbele apar mai ales cu tulpina aoristului, ca și la lugoslavi: 
Chivernisi < xvBepyă, aor. ExvBepvnoa. O asemenea înfățișare o au și 
unele neologisme de origine neo-latină, aduse la noi de Greci: curarssi, 
etc. Unele din aceste împrumuturi neogrecești au trecut și munții, 
astfel termeni comerciali ca stafidă (cragisa ), etc., sau cuvinte în 
legătură cu moda, precum chindisi (gr. xevro, evil ). 

Cu mult mai mare a fost influența neo-grecească asupra dialec- 
tului aromânesc, mai ales asupra celui de Sud. Ea nu se restrânge 
la vocabular, ci se manifestă și în fonologie. Sunetele >, 5, %, le-au 
învățat Aromânii sudici dela Greci; prefacerea lui nc, nt și mp în 
ng, nd și mb e imitată după Greci; sincoparea în măsură atât de mare 
la Aromânii din Pind are aceleași proporţii ca la Greci; grecească e 
și dezinența -adz a pluralului (pe care o au şi Megleniţi), apoi 'câteva 
sufixe, ca -ismă ş. a. 

Această influență a început de timpuriu la Aromânii trăitori 
printre Greci. 'IH. CAPIDAN a arătat că unii termeni privitori 
la jocul cu arșice în graiul ciobanilor din Pind au un fonetism vechiu, 
astfel vdșcl'e < Baotdew «împărat», cu f =vw, dar cu sl >scl ca 
în elementele vechi și în șchiau din bizantinul oxAafBoc (din Slavus), 
sau nip din un îp < irmoc, cuvânt dispărut de mult în înţelesul de 


262 LIMBĂ ŞI NAȚIUNE: VECINII 


« cal » din grecește (fiind înlocuit în neogrecește prin &Xoyov) sau furlă 
din xwprhdoc, cu desvoltarea lui hkzd în Cd ca în cuvintele vechi. 

Influenţa grecească a fost neînsemnată la Megleniţi. După Ta. 
CAPIDAN (MR. I, 84—85) grecismele ce se găsesc la ei se întâlnesc 
și în celelalte limbi balcanice (de ex. cămilă, aguridă, dăsagi...). 
Megleniţii le-au primit prin Bulgari (de ex. aule «curte », călămar, 
căţie, mistrie, etc.) sau prin Aromâni (de ex. câhses «invit», peză 
« bătaie de joc», stifă « grămadă », etc.). 

La Istroromâni nu se găsește, afară de frikg, niciun cuvânt medio- 
sau neo-grecesc. 

Fireşte că şi Românii au dat Grecilor cuvinte. Mai ales termeni 
care privesc păstoritul, meseria în care Românii le sunt superiori, 
dar și alții, ca xpurrodpa «€ crăpături în caldarâmul de piatră» din 
arom. cripitură, xox&va și xoxoviria, împrumutate de Grecii 
care trăiau în Principate, xodpxa și xovpuăvoc, $. a. O listă a lor 
— care se poate mări—a dat G. MURNU în Rumănische Lehnwdrter 
im Neugriechischen (1902). 

Numeroase sunt şi relictele românești mai ales la Aromânii 
grecizați, ca Sărăcăcianii. 


Un studiu asupra elementului grec ante-fanariot în limba română a publicat G. 
MURNU în 1894, iar Elementul grec în dialectul aromân l-a studiat C. GEAGEA (1932). 
I. GÂĂLDI în lucrarea sa recentă Les mots d'origine neo-grecque en roumain 
d Pepoque des Phanariotes (1939) a făcut o serie de constatări interesante asupra 
acestor împrumuturi. 

Când mânăstirile noastre începură să fie oferite marilor mânăstiri dela 
Muntele Atos, ele se închinau; în sec. al XVIII-lea se afieroseau (n.-grec. ăpte- 
p4vw). Numeroase erau cuvintele neogrecești în legătură cu biserica ortodoxă, 
precum: antologion (&v9oXyiov), chiriacodromion (xvpraxoputov), pronie (rp6- 
vo.a), etc. care se adăogau la grecismele mai vechi, ca: aghiasmă, icoană, etc., 
venite prin mijlocire slavă. "Terminologia politică și administrativă e săracă in 
împrumuturi greceşti în comparaţie cu cea de origine turcească; mai ales cuvin- 
tele care numesc abuzurile administraţiei (ca arghirofilia ş. a.) sunt neogrecești. 
În ierarhia socială se distinge protipendada (rpworn Trevrăda), însemnată în ar- 
hondologhie, cartea feţelor simandicoase. Vieața familiară a dat câţiva termeni 
mai mult glumeţi sau chiar injurioşi, precum babacă (uraunanac), țață (roăroa) 
sau mandracucă (uavrpaxoixa), care avea să fie înlocuit de franţuzismul « me- 
tresă ». Jocul de cărţi l-am învăţat dela Greci, precum arată termenii cartofor 
(xaeropspos), riză (prnyas), spatie (ora), etc. Scoala fiind grecească, alfavita 
(&ApaBhra), ipochimen (Smoxeipevov), piimă (molmua), etc. au fost precursorii 
lui «abecedar», «subiect», «poezie», etc. Dela medicii greci ne-au rămas 
flesmă (pătua), dropică (53poonixla), nevricale (vevpind), lăhuză (Aexodoa), mamoș 

(uăpuuoc) ş. a. Moda ne-a dat fiongul (qproyxoc), funda (podvra), caltaveta 
(naArio5dtra), stamba (orăuma, din ital. stampa), etc. Marinarii noştri au învăţat 
dela Neogreci termeni ca bandieră (umavwrpa din it. bandiera), naulu (< vadov), 
fundarisi «a arunca ancora » (povvrăpa) ş. a. 

Cele mai multe din cuvintele de origine neogreacă aveau, chiar în epoca 
fanariotă, o circulaţie foarte redusă, fiind întrebuințate numai în anumite cer- 
curi ale societăţii. Dintre multele neogrecisme cuprinse în « lexicul » dela sfâr- 
şitul cărţii lui GÂLDI, autorul nu mai găseşte în limba actuală decât 150, dintre 
care aproape jumătate sunt necunoscute celor mai mulţi Români de azi. Tot 
atât de efemere erau cele mai multe românisme pătrunse în limba neogrecească 
în sec. al XVIII-lea, precum ddefepivria, Păuua, Bărpa, PBexidoc, Bpwwoc, 
vexâwăprs, Souvila, uovola «moşie», &yiagirov toierit», etc., citate la p. 
18—19 în cartea lui GALDI, care mai dă, după SANDFELD, următoarea frază 
dintr'un document grecesc din 1789: Eerevrere 1) paoobpa To &pxovros 
"Apuzoi "ADEF, drd hv cobuuav rod yapartiov, ră ueprixdv Tov, adică «se 
scoate râsura dumisale Armașului Alexe din suma haraciului, merticul lui ». 


115. Asupra marei asemănări pe care limba română o are cu cea 
albaneză a atras mai întâi atenţia B. KOPITAR, în 1829. FR. MIr- 
KLOSICH a fost cel care dând o listă de cuvinte comune acestor 
două limbi, a insistat asupra însemnatelor coincidențe albano-ro- 
mâne de ordin fonologic, morfologic și sintactic, dintre care unele 
se găsesc şi la Bulgari, Neogreci și Sârbi. Listele acestora au fost 
completate, arătându-se și izbitoarele coincidențe semantice și fra- 
zeologice, de H. ScnucHARDT, B. P. Haseu, S. PușcARIU, P. PAPAHAGI, 
A. PHILIPPIDE, A. ROSETTI și mai ales G. MEYER, K. SANDFELD, 
K. TREIMER, G. WEIGAND și TH. CAPIDAN. 

Părerile acestor învățați — şi ale altora, ca L. SpIrzeR, N. 
Jo, P. Skok, —asupra raporturilor de înrudire între limba 
română și albaneză diferă, după poziţia pe care fiecare din ei o ia 
în problema substratului, a posibilităţilor de transmitere prin îm- 
prumut dela o limbă la alta și a desvoltării spontane a acelorași ino- 
vaţii în mai multe limbi. În general, izbiţi de asemănările într'adevăr 
remarcabile, cei mai mulți din linguiști au neglijat să cerceteze şi 
deosebirile ce există între română şi albaneză. O lăudabilă 
excepție a făcut W. MEYER-LUBKE, arătând, în studiul său Ru- 
mânisch, Romanisch, Albanesisch (1914), cât de mari sunt aceste 
deosebiri și dovedind, într'un al doilea studiu, întitulat Rumâănisch 
und Romanisch (1930), că unele din «balcanismele » româno-alba- 
neze se găsesc — cel puțin ca tendințe — şi în limbile romanice. 


Li 

Dacă examinăm, înainte de toate, coincidenţele lexi- 
cale între cele două limbi, vedem, pe lângă unele deosebiri destul 
de mari, o izbitoare asemănare în tratarea elementului lexical de 
origine latină. Astfel întâlnim la Albanezi și la Români — uneori 
şi la Neogreci şi la Slavii balcanici — o serie de cuvinte latine, obișnuite 
pe cât se pare, în latinitatea estică, dar pierdute în Apus, unde lim- 
bile romanice nu le mai păstrează ca vorbe populare: consocer > alb. 
Rrushk = rom. cuscru ; horrere >alb. urrenj = uri; hospitium > alb. 
shtepi « casă », rom. ospăț, n.-grec. oxizi ; imperator > alb. mbret = îm- 
părat, etc. În cazuri ca alb. mânoj — amâna, shpălanj — spăla, kurcye = 
cruța... trebue să plecăm dela adverbul ad-mane şi dela derivatele 
latine vulgare *experlavare şi *curtiare, cu o desvoltare semantică 
particulară. Specifică româno-albaneză e și evoluţia de sens în 
cuvinte ca mergonj = merge, shesh = șes, despre care s'a vorbit mai 
nainte ($ 89), și care arată că strămoșii Albanezilor au dus, în îm- 
prejurări geografice asemănătoare, acelaşi fel de traiu ca strămoșii 
noștri. "Tot astfel din lat. palus, -udis «mlaștină » avem noi pădure 
şi Albanezii piij, cu sensul francezului « forât », o desvoltare seman- 
tică care ne duce în regiuni inundabile — probabil, în apropierea 
Dunării — acoperite cu codri întinși. Alte cazuri de desvoltări 
semantice asemănătoare le avem la cuvinte latine ca orare «a ruga» >» 
alb. uronj = ura ; scortea > alb. shkorsa = scoarță (de lână); status > alb. 
shtat = stat (= statură); turbare > alb. târbonj = turba (despre câni), 
etc. Și la cuvintele de alte origini găsim desvoltări de sens analoage, 
care şi ele se explică din « mentalitatea » şi «imaginaţia linguistică » 
comună. Astfel se face confuzie între «stup» şi «albină»; «avut» 
are sensul de «bogat»; noţiunea de «tare» derivă din cea de «așa, 
astfel »; « durerea » se indentifică cu « dorul», etc. Uneori asemenea 
evoluţii se găsesc și la Bulgari: «mână mică» pentru «mănușă», 
«omuşor » pentru «uvulă », etc. Dintre multele expresii idiomatice 
comune la Români şi Albanezi cităm numai două: pe zau peste 
picior « batjocoresc » = alb. marr ndepe kămbi şi pe gură-rea «bâr- 
fitor » = alb. goj kekj. 

Afară de cuvintele pe care le-am considerat mai nainte ($ 93) 
ca relicte din graiurile strămoșești, avem un număr destul de mare 
de vorbe care — din diferite consideraţii, mai ales de natură 
formală — se arată a fi împrumuturi mai nouă. Astfel, păstrarea 
nealterată a lui £ în ghionoaie e un semn că acest cuvânt, deși e un 

împrumut vechiu, căci se găsește şi la Aromâni și Megleniţi (£on), 
dacă e de origine albaneză (gjon, cu înţelesul de « un fel de cucuvaie »), 
ne-a venit dela Albanezi pe vremea când g£ nu se mai putea preface 
în j (ca în jumătate = alb. iimăse). În gogă « sperietoare », din alb. 
gope, cu același sens, lipsește până și metafonia lui o în oa. Dacă 
noian este aglutinat din un *ozan, ar putea fi un împrumut din alb. 
ujane «ocean » (din uj «apă»); a netrecut în î înainte de n e o do- 
vadă că nu este prea vechiu. Formaţiunea cuvântului curmeziș nu 
poate fi explicată pe teren românesc; trebue să presupunem deci 
că alături de curm, a existat și un *curmez, împrumutat din alb. 
(cf. kurmzue). Și alte cuvinte derivate cu sufixul -ză, precum coacâză, 
au fost împrumutate, probabil, subt forma aceasta diminutivală, 
dela Albanezi, deși în dicționarele albaneze nu e înregistrată decât 
forma simplă Rokje «boabă », «fruct ». Pentru pupâză găsim, dimpo- 
trivă, atestat pupă şi pupeză. Un asemenea derivat e și câlbează (gădl- 
bează) = alb. kilibaze (gelbazt ). Cred că şi termeni ca gresie (= alb. 
gerese), cu care se scâpăra (alb. shkrep) mai de mult, când se făcea 
foc, sunt împrumutaţi dela Albanezi; de asemenea cuvinte onoma- 
topeice ca cioc = alb. îshok, sau ciupi = alb. îshupis «ciugulesc», 
care ne-a venit însă, probabil, prin mijlocire sârbească (upati «a 
ciuguli », cf. și ung. csipni «a pișca )). Un cuvânt, împrumutat de 
Albanezi din limba medio-greacă (uavăpayâpa), a fost împrumutat 
de Români dela Albanezi (matergone > mătrâgună ). 

Mult mai mare e, fireşte, numărul albanismelor în dialectul 
aromân, mai ales la Fârşeroți: bandă « vieață » < alb. bane « locuință», 
cuă «coajă de pâne» < kua, idem, dată «spaimă » < date, cu același 
sens, etc. În locul lui zară, care la noi pare a fi un element authoton, 
Aromânii au 6ală, împrumut mai nou din alb. dhalle; în loc de 
ceafă, care e tot străvechiu, ei au împrumutat dela Albanezi pe 
zvercă — alb. sverk, cu acelaşi sens. 

Megleniţii au simţitor mai puţine albanezisme. Cele împrumu- 
tate într'o epocă mai recentă se găsesc și la Aromâni sau în limbile 
balcanice, astfel: cuuă « coajă » < kua, bibă « carne » (la origine « carne 
de rață ») c bibe «rață», daș « miel de casă» < dash «berbece», pof 
«urcior » < alb. potsh, etc. Interesantă e forma șâprătcă «șarpe, 
năpârcă », care e o contaminare între alb. neperke și șarpe. 

La Istroromâni nu avem albanezisme lexicale, precum ne-am 
aştepta. "Totuși, în afară de rotacismul lui n, mai găsim la ei, ca la 

Albanezi, prefacerea grupului no în nm: nmeță «învăţa», ca alb. 
mesoj, misă < îm + visa. 

Avem, pe de altă parte, precum era firesc, și împrumuturi făcute 
de Albanezi din limba română. Astfel alb. gșândăre nu poate fi îm- 
prumutat din lat. glandula, ci precum dovedeşte 7 pentru 7, din 
rom. ghindură (pe când se rostea g/'ândură). Din cauza lui u netrecut 
la îi, alb. kukute nu poate veni din lat. *cucăta (pentru cicuta), ci e 
împrumutat, ca şi sârbescul kukuta, din rom. cucută. Între aceste 
împrumuturi cele mai multe sunt termeni păstoreşti, răspândiți 
uneori şi în alte limbi vecine. Unele din aceste cuvinte sunt împru- 
mutate de Albanezi din dialectul aromân. Cuvântul grur, grun « grâu », 
care, după P. Sok, e împrumutat din românește, dovedește însă 
că Albanezii ne-au cunoscut şi ca agricultori. lată câteva exemple, 
scoase din listele publicate de "Tu. CapinAN (DR. IV 467 ș.u., 
VII, 151 ş.u.): manar «miel blând » < arom. mânar (< lat. manuarius) 
« miel ţinut pentru îngrășare la casă, învăţat să se ia după om», îm- 
prumutat și de Neogreci (uavăp. «miel îngrășat »); meljore «capră 
nefătată » < moară (dintr'un mai vechiu mil'oarâ), arom. mil'oară 
(<lat. *agnelliola), împrumutat şi de Neogreci (uvA6pa « mioară 
de trei ani»); skuter «baciu » <dacor. scutar « mai-marele peste cio- 
bani » (lat. scutarius); org «demon de sex feminin» < arom. or (din. 
lat. horae, -arum ; cf. dacorom. a-şi veni în ori); puljke « curcă » < puică 
(mai vechiu: pu/'că, ca la Aromâni și Megleniţi), trecut și la Sârbi 
(pujka), la Ruteni (pul'ka, pujka) şi la Unguri (pujka) ; Rerrute 
(oaie cu coarne mari » < cornută (< lat. corniăta), împrumutat şi de 
Ruteni (kornuta), Cehi (kurnota), Sloveni (kornuta), etc. şi care, 
din cauza lui u netrecut la îi, nu poate veni, la Albanezi, din cu- 
vântul latin ; Rărrigă « andrea » vine din cârlig (de origine necunoscută 
în româneşte); bat «cursă pentru păsări » din arom. bată (postverbal 
dela a bate); tere «smântână » din teară, cu același sens (< lat. tela 
«pânză »); mamalingă din mâmâkgă, un derivat dela mammă, cu în- 
ţelesul de «mâncare îmbucată dată la copii» (<lat. mamma sau 
mammella), cuvânt trecut şi la Bulgari (mamaliga), Sârbi (mama- 
ljuga) și Unguri (mamaliga ). Un decalc interesant după rom. flori, 
care la noi e un omonim, derivând din flores şi — când însemnează 
« menstruaţie » — din fluores, e alb. ljulje « floare » şi « menstruație ». 

Unele din: aceste împrumuturi sunt de dată relativ recentă, ceea 
ce dovedește că simbioza unei părți a Românilor cu Albanezii — 


NR A d AR, 


ALBANEZII 267 


atestată și istoric în documente sârbești — a fost îndelungată. Astfel 
alb. mistrec şi surbonj, din rom. mistreț şi sorbi, sunt mai recente decât 
prefacerea lui s în sk, terminată în secolul al X-lea. Deducţii și mai 
precise se pot face — precum a arătat N. JokL (Revista Filologică, 
II, p. 253) — din expresia me trasă mji lunder «a trage o luntre», 
care e împrumutată dela Români după ce Aromânii se despărțiseră 
de trunchiul comun străromân. Într'adevăr, la Aromâni, participiul 
dela trage e trapt şi nu tras, ca la Dacoromâni, Meglenoromâni și 
Istroromâni. 

Dar coincidenţele româno-albaneze nu se restrâng asupra voca- 
bularului și frazeologiei, ci sunt și de natură sintactică şi chiar şi 
morfologică şi fonologică. 

Dintre asemănările fonologice vom exclude mai întâi 
pe cele care reprezintă în amândouă limbile un stadiu vechiu, cum e 
păstrarea lui 4 latin, netrecut la o, ca în cele mai multe limbi romanice 
apusene (fărca > rom. furcă, alb. furke), și inovaţii prea banale, 
ca prefacerea lui /' şi 4 în z (venio > alb. vj, rom. viu ; mika > alb. 
mij&, rom. mie) sau desvoltarea destul de frecventă, a lui 7 în b după 
l și 7 (salvare »alb. shelboj, corvus xalb. korp, cf. rom. sălbatic, 
corb). Mai puţin obișnuită e amuţirea lui b intervocalic și contra- 
gerea celor doi a într'unul singur în caballus »alb. kal, rom. cal. 

Dacă Aromânii — în special Fărșeroţii — prefac, ca Albanezii, 
pe 7i, şi rn în 7 (ca7ă < carne, fiforu < ficorlu « ficiorul »), avem a face 
de sigur cu o rostire împrumutată dela Albanezi. Precum Sașii din 
Ardeal au învățat dela Români să rostească cl în loc de 1 (G. Krscn), 
tot astfel Aromânii din Albania rostesc 7 în loc de 7] şi 7n. Și coinci- 
dența în închiderea vocalelor neaccentuate (a»ă, o>u, e»), 
care se găsește la noi, la Albanezi, la Bulgari și în parte la Neogreci, 
este, precum am arătat mai sus ($ 45), o lege fonologică care s'a 
extins peste hotarele unei singure limbi, fără să știm în care din ele 
trebue căutat punctul de plecare și fără să fim siliți să explicăm geneza 
acestei rostiri închise prin influența substratului. La Români și la 
Albanezi asemănarea se extinde şi asupra lui e, care în poziţie neaccen- 
tuată se rostește adesea d(£). 

Trecerea lui a în € o găsim la Albanezi şi înainte de consonantă 
nazală, ca la noi. Pe când însă la ei a devine € și înaintea lui m, la 
noi d (î) nu apare înainte de m neurmat de consonantă sau înainte 
de nazală dublă. În schimb la noi d— care pe alocuri a evoluat 

până la î— se găsește în toate dialectele și merge paralel cu închi- 
derea lui e în z și a lui o în u în poziție nazală. La Albanezi, dimpo- 
trivă, e nu trece în z (decât în cazurile în care el se închisese şi în 
latina vulgară, adică atunci când după en urma o dentală: parentem > 
parintem, alb. print) şi o nu trece în u ; chiar şi an > En e un fenomen 
restrâns la dialectul tosc (deși există indicii că ar fi existat, în parte 
cel puțin, şi la Gheghi). Condiţiile în care a s'a prefăcut, înaintea 
nazalelor, în d în limba română și în £ în cea albaneză sunt prea deose- 
bite ca să credem că avem aface cu un împrumut dintr'o limbă într'alta. 

Dimpotrivă, credem că există mai mult decât o coincidență 
întâmplătoare la rotacizarea lui n intervocalic și la prefacerea velarelor 
urmate de dentale în labiale, probabil şi la palatalizarea labialelor 
(plak > pqak> qak, cf. ST. MLADENOV, în Balkan- Archio, |, 43). 

În dialectul tosc (zări «vocea » = gheg zâni) n intervocalic se 
preface în r întocmai şi în aceleași condiţii ca în dialectul istroromân 
(bine > bire) şi regional şi la Dacoromâni (azi numai în Arieșeni, 
în Munţii Apuseni; mai de mult pe o întindere teritorială destul de 
mare), în opoziţie cu dialectul aromân și meglenoromân, care nu are 
nicio urmă de rotacism. Se pare deci că această inovaţie de rostire 
s'a născut într'o regiune în care Românii Apuseni erau în atingere 
cu strămoșii 'Toscilor albanezi. Ea n'a putut pătrunde la Gheghi și 
nu devenise — precum a arătat N. JokL — la Albanezi o lege fono- 
logică încheiată pe timpul întâiului contact cu Slavii, căci găsim 
rotacismul și în împrumuturi din slavonește (slav. vrani > alb. tosc. 
orerttă). La noi, dimpotrivă, împrumuturile dela Slavi, chiar când 
datează din epoca străromână, cum e rand, hrană ş. a., nu au rota- 
cism. Dela Românii Apuseni rotacismul s'a extins spre Nord la 
Dacoromâni, nu însă și spre Est, la Românii Răsăriteni. 

Trecerea velarei în labială înainte de dentală trebue să fie foarte 
veche, cu începuturi în latinitatea estică, căci n'o găsim numai pre- 
tutindeni la Români (lucta > luptă, cognatus > cumnat) şi la Al- 
banezi (coxa > kofshă), ci parţial şi la Veglioţi (octo > guapto, coxa > 
copsa, lucta > luftă, cognatus > comnut). Urme pentru ct>ft și 
gn > on, un găsim şi în regiunile cu substrat etnic grecesc din Italia 
de Sud (*vuxreplâvha > deftericula ; agnus, lignum > aunu,  livene 
în Apulia). 

În ceea ce priveşte particularităţile morfologice și sin- 
tactice, ele sunt răspândite în mare parte și în alte limbi balca- 

nice », precum am arătat mai sus ($ 92), fără să putem stabili în fie- 
care caz cu precizie limba dela care au pornit. Totuși şi în privința 
acestora asemănările româno-albaneze sunt de obiceiu mai mari 
decât asemănările cu celelalte limbi. Astfel, nu întâlnim la Români 
şi la Albanezi numai întrebuințarea enclitică a articolului, ci şi dubla 
articulare : miku 2 mire = prietenul cel bun, apoi lipsa articolului după 
prepoziții ne Ral = la cal, întâlnim pe o la o sută, ca la Albanezi şi alte 
coincidenţe remarcabile. 

Din derivație amintim sufixul -onjă cu aceleaşi funcțiuni 
ca -oaie românesc şi sufixul -ză împrumutat de Români dela Al- 
banezi ; el se adaugă şi la elemente latine (crestează, spetează, etc.). 

Cercetate mai de aproape, aceste coincidenţe româno-albaneze 
— mai ales dacă ne gândim și la urmele graiurilor autohtone — ne 
permit să facem unele constatări interesante. 

Mai întâi constatăm faptul curios că Aromânilor, care trăiesc 
şi astăzi printre Albanezi sau în apropierea lor, le lipsesc multe din 
cuvintele care se găsesc la Dacoromâni şi la Albanezi. Astfel Aro- 
mânii nu au pe mugur, cursă, pârâu, gata, ghiuj, strepede, ceafă, bunget, 
ghimpe, gresie, etc., ci zic bubuk'e, bată, ardușor (sau trap), etimu (sau 
hazâr), mbogru, yermu di caș, nucă (sau zvercă), arburet, sk'in, k'atră 
(sau 7miracune). .. S'ar putea admite, la rigoare, că aceste cuvinte au 
existat odinioară și la Aromâni și s'au pierdut cu timpul. Dar pro- 
centul lor e atât de mare — "TH. CAPIDAN constată că din ş2 de 
coincidențe lexicale româno-albaneze 19 lipsesc Aromânilor — încât 
nu e probabil ca ele să fi dispărut tocmai din graiul Românilor 
deprinși să audă în tot cursul veacurilor limba albaneză în contactul 
cu Albanezii. Precum am arătat în Convorbiri Literare, XXXIX, 56 
ş. u., între limba albaneză și dialectul dacoromân nu există numai 
coincidenţe lexicale, ci și frazeologice, de ex. alb. sikur =ca (și) 
când (arom. ca și cum); gjite shtepia — toată casa (arom. îți casă 
sau cadă casă); nje vellană t-im = un frate al meu (arom. un frate 
di a rei); te palatit = ai palatului (arom. oamiriki dit pălate);, pa- 
njohur = neştund (arom. fâră să şcie), etc. 

Înainte de toate trebue citat însă cazul rotacismului, pentru care 
nu găsim urme la Aromâni şi la Megleniţi. Remarcabil mai e faptul 
că dintre cele două dialecte albaneze nu Gheghii, care locuesc în 
Nordul Albaniei, au rotacismul, ci 'Toscii, care locuesc azi la Sud 
de râul Shkump. Dacoromânii mai au și alte coincidențe cu dialectul 

tosc, iar nu cu cel gheg. Aceasta se explică prin faptul că 'Toscii au 
locuit odinioară mai spre Nord decât astăzi. Ei sunt, dintre Albanezi, 
elementul care sa mișcat mai mult. Afară de colonia dela Borgo 
Erizo lângă Zara, care vorbeşte dialectul gheg, toate celelalte colonii 
albaneze, care se datoresc unor emigrări în Grecia şi în Italia, aparțin 
grupului tosc. 


116. Coincidenţele româno-albaneze au fost aduse în primul 
rând ca argument pentru originea suddanubiană a Românilor. Astfel 
P. Srok (Slavia 1929, p. 785) crede că identitatea tratării grupului 
a + nazală la Români şi Albanezi și a lui cs și ct la Români, Alba- 
nezi şi Veglioţi ne-ar autoriza să așezăm patria primitivă a acestor 
trei popoare împreună în cele două Moesii transdanubiene şi, în parte 
cel puţin, şi în ţinutul iliric. M. FRIEDWAGNER (Uber die Sprache 
und Heimat der Rumânen in ihrer Frihzeit, 1934, 665) crede că ele- 
mentul străin, care, adăugat la cel latin, ar fi dat limbii române ca- 
racterul ei propriu, a fost limba străveche albaneză și că această in- 
fluență s'ar fi exercitat în Dardania. 

În concepția aceasta FRIEDWAGNER se întâlnește cu MARIUS 
VALKHOFE, care într'o lucrare recentă (1932), întitulată Lan, 
Romaans,  Roemeens, admite un adstrat albanez pentru latini- 
tatea balcanică, al cărei caracter deosebit nu şi-l explică nici, ca 
WEIGAND, din substratul tracic, nici, ca SANDFELD, prin influențe 
bizantine. - 

Mărturisesc că oricât de ademenitoare e această teorie, nu văd 
niciun fapt sigur care să ne constrângă s'o admitem. Albanezismele 
noastre şi coincidențele linguistice cu Albanezii dovedesc un singur 
lucru, mai presus de orice îndoială, şi anume că strămoși de-ai noștri 
au locuit împreună cu strămoși de-ai Albanezilor actuali. Deoarece 
n'avem nici ştiri nici indicii că Albanezii ar fi trăit în Nordul Dunării, 
suntem nevoiți să admitem că cel puțin o parte a vechilor Român 
au locuit la Sudul fluviului. Aceştia au transmis, pe calea firească 
pe care se comunică inovațiile de limbă, adică prin contact dela 
om la om, celorlalți Români împrumuturile și decalcurile din alba- 
neză. Foarte puţin verosimilă este ipoteza lui G. WEIGAND (Al- 
banische  Eimvanderung în Siebenbiirgen) despre o emigrare re- 
lativ recentă de Albanezi, aducând cu sine unele albanezisme (cf. 
DR. V, 751—764), în Ardeal. 

Pentru ca să înțelegem şi mai bine asemănările de limbă între 
Români și Albanezi, e bine să ne dăm seama și despre unele tră- 
sături comune în felul celor două popoare de a se prezenta în fața 
istoriei. Că ei sunt din vechime în locurile pe care le ocupă astăzi, e 
neindoios: "AXfavol, "AMfavâmods la ProcoMeu (III, 13, 23) 
nu poate fi despărțit de seminţia Arben, atestată de timpuriu la Nord- 
Est de Durazzo. Cu toate acestea, ca şi Românii, Albanezii apar 
târziu în documente istorice, iar vechile lor numiri topice au mai 
ales un caracter slav. Păstori, ei sau mișcat dintr'un loc întraltul, 
ajungând până în Grecia şi în Italia de Miază-zi, unde — în afară 
de mici insule — s'au pierdut în masele de Greci și Italieni. Mai 
ales se constată, ca la Aromâni, o mișcare puternică dela Nord spre 
Sud: în secolul al XI-lea sunt pomeniţi la Salonic, apoi în Epir. Co- 
loniile din Sicilia și Calabria datează din secolul al XVII-lea. Din 
numărul total de Albanezi — cam un milion și jumătate — mai 
mult de o treime trăiește și azi în Grecia și Iugoslavia. 

În ceea ce priveşte pe înaintașii Albanezilor, părerile sunt diferite 
și azi. Pe când cei mai mulți învățați îi consideră ca urmaşi ai Ilirilor 
(G. MEYER, $. Bucce, P. KRETSCHMER, ş. a.), alții (ca PEDERSEN, 
HIRT, WEIGAND) îi cred urmaşi ai Tracilor. A. BARIE îi crede 
Traci ilirizați. Cei mai mulți aderențţi îi are astăzi teoria lui 
N. Jo (Reallexikon der Vorgeschichte al lui EBERT, la arti- 
colele Albaner, Illyrier și Thraker), după care poporul albanez 
nu e nici urmașul Ilirilor, nici al 'Tracilor, ci formează un grup deo- 
sebit, înrudit ca limbă și cu limba ilirică și cu cea tracică; patria 
lor primitivă trebue căutată în regiunea de atingere a acestor două 
popoare și în sfera de influență a limbii latine, adică în vechea Dar- 
danie, care ar fi şi «leagănul » poporului român. 

E probabil că în timpurile vechi Peninsula Balcanică n'a fost 
mai unitară din punct de vedere etnic decât astăzi şi că Ilirii și Tracii 
trăiau amestecați în regiunile în care se atingeau. De aceea strămoșii 
Albanezilor — Îlirii, după cât se pare —au putut avea multe îm- 
prumuturi trace în limba lor și, invers, vechii Traci vor fi avut îm- 
prumuturi din limba Ilirilor, precum popoarele balcanice de azi 
au împrumuturi nenumărate dela vecinii lor, Astfel, s'ar explica 
mai ușor coincidențele vechi între limba română și cea albaneză, 
cu înfățișări fonetice deosebite: cuvântul dac sau trac, păstrat în 
limba noastră, era adaptat sistemului fonetic iliric când trecea ca 

împrumut la strămoșii Albanezilor; dimpotrivă, cuvântul liric, 
împrumutat de 'Traci, lua înfăţişarea fonică obișnuită în limba acestora. 
La aceasta se mai adaugă deosebirile dialectale care existau între 
graiurile trace, getice și dacice, care şi ele se reflectă, probabil, în 
nepotrivirile fonetice dintre unele cuvinte dacoromâne și albaneze. 


117. Începând cu a doua jumătate a secolului al II-lea d. Fir 
apar în Dacia seminții germane. După Marcomani, cu o sută de ani 
mai târziu, vin Goţii, cărora Aurelian le cedează provincia. De aseme- 
nea prin ţinuturile locuite de strămoșii noștri, sau prin apropierea lor, 
trec Vandalii și Longobarzii, se așează Herulii și mai ales Gepizii, 
care stăpânesc mai mult de o sută de ani o parte a Ardealului și Ol- 
teniei. Gepizii, ca şi Ostrogoţii înaintea lor, au trecut și Dunărea, 
stabilindu-se în Nordul Peninsulei Balcanice 

Nar fi deci nicio mirare dacă convieţuirea strămoșilor noștri 
cu popoare vechi germanice ar fi lăsat urme în limba noastră, 
ca cele din Dalmaţiu, unde vedem că brutes — formă romanizată 
corespunzând germanului Braut — atestată într'o inscripţie veche 
(sec. III-VI) sa conservat în vegliotul bert-ain «noră», alături 
de rek « bogat» (ital. ricco, franc. riche < germ. rihhi, modernul reich) 
şi de skaina, din germ. skina, păstrat și în serbo-croatul skina (M. 
BARTOLI). 

Învăţaţii sunt împărțiți în două tabere: unii cred că în românește 
se păstrează un număr mare de împrumuturi vechi germane, alții 
le contestă. Între cei dintâi trebue amintit R. LOEWE (1904), 6. 
GruGLeA și mai ales C. DIcULESCU şi E. GAMILISCHEG, care ve- 
deau în existența acestor germanisme la Dacoromâni o dovadă 
a continuității Românilor în Nordul Dunării; între cei din urmă 
O. DENSUSIANU, A. ZAUNER, P. SKOK, J]. BRUCE, AL. ROSETTI, 
gumă, 

Privite mai de aproape, cele mai multe cuvinte considerate de ori- 
pine veche germană se dovedesc a fi împrumutate din săsește sau 
din alte limbi. Altele au o înfățișare care exclude originea lor veche 
germană. Astfel bâlan, dacă ar fi fost împrumutat dela Germani, 
în vremuri vechi, cum credea R. LoEWE, ar trebui să aibă forma 
*bărân, cu rotacizarea lui ] intervocalic și cu prefacerea lui an în ân. 
Unele din presupusele germanisme vechi ne-au putut fi transmise 
prin alte limbi. Astfel pungă e la noi mai de grabă împrumutat dela 

Slavi (v.-bulg. pggva) sau dela Bizantini (m.-grec. zovwya) decât 
din goticul pungaz ; bardă e împrumutat dela Unguri (bârd ) sau 
dela Slavi (slov., rut. barda) şi nu din longobardul bardâ. Tot astfel 
longobardul fâra « familie, neam », ne-a venit, probabil, dela Albanezi 
(fară) sau Bulgari (fara), iar la Aromâni dela Neogreci (pa ). 
Cuvântul se aude la noi prin 'Țara-Haţegului (ca nume propriu, 
Fara, şi prin alte regiuni din Ardeal). Germ. thiifas pare a fi pătruns 
de timpuriu în latina vulgară, căci e atestat din secolul al V-lea la 
VEGETIUS (care se întemeia pe izvoare mai vechi) subt forma 
tufa (considerat ca «barbar » în secolul al VI-lea). El s'a păstrat în 
tufă al nostru şi se pare că noi l-am dat Albanezilor — nu invers, 
cum crede JokL —căci alb. tufe are u, nu îi, deşi în germană u 
era lung. 

Rămân totuși câteva cuvinte pentru care originea veche germană 
e foarte probabilă. Astfel nasture, cunoscut și de Aromâni, pare a 
fi goticul (sau gepidul) nastilă (= vgs. nestila, nestilo), pătruns la 
noi pe vremea când / intervocalic încă nu se prefăcuse în r. Cuvântul 
se găseşte și în Italia de Sud (nastuli « nastur », la Otranto) şi a fost 
romanizat și în alte părți ale Italiei și în regiunile stăpânite de Franci. 
Se pare deci că această parte ornamentală din îmbrăcămintea ve- 
chilor Germani a impresionat pe Romani în cele mai multe regiuni 
unde s'au întâlnit cu Germanii. 

Un alt cuvânt pe care Germanii l-au dat Romanilor pretutin- 
deni unde au venit în atingere cu ei, este thorp « aglomeraţie mare » 
(acelaşi ca Dorf german). El apare subt forma latinizată troppus în Lex 
Alamannorum și s'a păstrat în franc. troupeau, în adverbul trop 
(ital. troppo), în prov. tropel ȘI catal. atropellar. Un *trop trebue să 
fi existat şi la noi. Din expresia cu *tropul « în număr mare» s'a 
născut verbul cutropi (cotropi), întocmai precum din cu vârh (= cu 
vârf) a fost derivat verbul covârși. Faptul că cutropi nu e cunoscut 
Românilor transdanubieni ar fi un indiciu că acest cuvânt, care 
exprimă însăși inundarea teritoriului nostru cu cetele năvălitorilor 
de origine germană, s'a format la Nordul Dunării. 

După adjective de tipul cornut, nâsut sa format — precum 
a arătat C. DICULESCU — adjectivul *sternut din v.-germ.  stern6 
«stea ». Strânut i se spune unui cal care are un semn alb pe buză. 
Din epocă străromână datează rapân şi rapură, pe care le găsim la 
Aromâni în arapune şi în verbul arupunedzu « mă spuzesc», şi care 

se pot compara cu medio-germanul superior rapfe «râie ». Forma 
gotică sau gepidă a cuvântului va fi fost rappâns (dela rapp6). 

Amintirea Goţilor s'a păstrat, după cât se pare, şi în toponimicele 
ardelene Muntele Gotului şi Pârâul Gotului, în Gotești şi în numele 
propriu Gotea. Precum a accentuat C. DIcULESGU, mijlocirea slavă 
e exclusă în aceste numiri, căci forma slavă a lui Got e Găt(in)i, 
care ar fi dat în româneşte Gât sau Gut. 


118. După așezarea coloniilor germane în "Transilvania, a început 
în această provincie un val, nu prea puternic însă, de « săsisme », 
la care se adaugă mai târziu «şvăbismele» (primite uneori prin 
mijlocire sârbească) în Banat. Precum a arătat I. BoRCIA întrun studiu 
temeinic, Deutsche Sprachelemente im Rumănischen (Jb. X, 138—253), 
influența săsească asupra limbii române n'a fost mare și cuprinde 
aproape numai substantive referitoare la civilizația materială. Cauza 
acestei influențe reduse e rezerva în care s'au ținut Sașii totdeauna 
față de alte neamuri. Mai comunicativi au fost și sunt Şvabii bă- 
nățeni. În regiunile unde locuiesc — sau au locuit — Sași, un număr 
însemnat de numiri de localități românești — studiate mai ales de 
I. BonciA şi G. KrscH — sunt de origine săsească, de ex. Agnita, 
Bungard, Caţa, Crisbaf, Ghimbav, Lancrâm, etc. 

O influență germană ne-a venit şi prin contactul cu civilizația 
apuseană din Austria. Ea a fost de două feluri. Mai întâi o influență 
directă prin Nemţii stabiliți la noi, mineri, negustori și mai ales 
industriașii. Anumite îndeletniciri — ca cea de miner în Munţii 
Apuseni — şi anumite ramuri industriale, precum tipografia, au o 
terminologie în cea mai mare parte germană: gang, șaitroc, șteamp, 
șteolnă, farbă (Farbe), şpalt (Spalte), vingălac ( Winkelhaken ) ; bizeț, 
fraht, şină, stofă, șlefuesc, etc. Şi mecanicii erau mai ales Germani, ceea 
ce se oglindește în cuvinte ca ghivent (Gewind(e)), etc. De origine 
germană e şi cufăr, chelner, halbă, cartof, chiflă, etc., iar tradus din 
germ. « Bock »: țapul (de bere). Alături de aceste germanisme, am avut 
la cărturari, în Ardeal şi în Bucovina —în măsură mai mică în 
Moldova — o influență germană destul de puternică, prin școală, în 
tot cursul veacului al XIX-lea şi la începutul acestui veac. Despre 
aceasta vom vorbi mai târziu, în capitolul despre neologisme ($ 156). 

În dialectele transdanubiene lipsesc germanismele. Cele câteva 
pe care le întâlnim la Istroromâni (ca frâzar « peţitor », lumpe'z «a 

chefui », tuzânt «mie », zdjfe « săpun ») nu vin direct — ci prin mij- 
locire slovenă — din limba germană (Freser, lumpen, Tausend, Seife). 

Mai mare decât înrâurirea exercitată de Saşi asupra limbii ro- 
mâne, a fost, în Ardeal, influența inversă, care dela Unire încoace, 
s'a accentuat și mai mult. Românismele intrate în limba Sașilor 
sunt mai numeroase în regiunile în care ei sunt tare amestecați cu Ro- 
mânii — de ex. în părţile Bistriţei, pe Târnave sau pe la Orăştie și 
Miercurea — decât pe la Sibiu şi în "Ţara Bârsei, unde cunoştinţele 
de românește, printre Saşi, sunt mai reduse. 'Totuşi, se spune că un 
Sas din Bistrița și unul dela Sibiu, care vorbesc două dialecte atât 
de diferite, încât abia se pot înţelege, când se întâlnesc, o dau pe 
românește. Înainte chiar de a învăţa germana literară — pentru ei 
o limbă străină, care trebue învățată în școală — copiii de Sas de prin 
Transilvania de Nord-Est, învaţă, prin contactul cu copiii români, 
românește. 

]. BRENNDORFER dă în lucrarea lui despre cuvintele româneşti 
în săsește (Român (Oldh) elemek az erdelyi sadsz nyeloben, 1902) 
858 de elemente lexicale de origine română, dintre care partea cea 
mai mare (620) sunt cunoscute de toți Saşii transilvăneni. Între ele 
sunt înainte de toate termeni în legătură cu vieața pastorală, ca baciu 
(bâtsch), berbece (berbetsch), burduf (burdi), ciurdă (tschurde), 
gălbează (gelbiâză), plaiu (plâi), stână (stină), oaie stearpă (stirpă), 
strungă (strunge), târlă (tirle), zară (zâră), zer (zer), etc. Între 
acestea unul prânts (din brânză) a suferit schimbări fonologice care 
arată vechimea mare a împrumutului. Dar împrumuturile din ro- 
mânește privesc cele mai variate noţiuni. Astfel au pătruns în să- 
seşte substantive ca avere (avere), babă (babe), bardă (bard), 
balaur (belaur), biciu (bitsch), bolovan (bolovan), broască (bruashă PE 
Caier (kâier), călugăr (haluger), candelă (kandelă), nevoie (nevoie ), 
Poveste (poweste), puică (puika), pumn (pun «lovitură cu pumnul )), 
salbă (sâlbe), spaimă (spâime ), țuică (tsuikă), zestre (zestre), etc.; 
apoi adjective — cele mai multe cu terminaţiunea săsească -7ch — ca 
biet ( bdjetich ), bărbos (berbos), buzat (buzatich), crud (krud şi hkru- 
dich), curat (kurat şi kuratich), lacom (lâkom şi lâkomich), știrb 
(schtirb şi schtirbich), trist (trist), etc.; multe verbe cu terminația 
săsească -n, ca afurisi (afuresin), apuca (apukân), așeza (aschezân PN 
astâmpăra (astimperân), batjocori (batocurin ), bucura (bukurân ), 
colinda (kolindân), croi (kroiin) «a duce la bun sfârşit », lepăda 

(lepedân), omeni (omenin), păcăh (pokelin), povesti (powestin ), 
repezi (repezin ), râzbi (resbin ), răsfăța (resfetsân ), rânji (rin&in), ri- 
sipi (rissipin), ruga (rugân), sătura (szeturân), socoti (sokotin ), 
trânti (trintin), etc.; în sfârșit adverbe şi particule precum: abia 
(abia, dabia), furiș (furisch), na-ti (nats), pe jos (pezos) ş. a. In- 
teresantă e negația pună lume, din pând-i lumea, adică « niciodată ». 
Cuvinte ca purtschelchen arată că Saşii simt pe purcel ca diminutiv, 
căci îi adaugă sufixul micşorător -chen. Câteva din aceste românisme 
au fost reîmprumutate de noi din săseşte. Astfel potlogar a devenit 
în gura Sașilor purhgar, care cuvânt se întrebuințează subt forma 
aceasta, de Românii din Braşov, cât despre numele oraşului Gherla, 
care e la noi de origine germană, el a trecut la Sași (după ce au uitat 
vechea numire) subt forma Djerla. Numeroase sunt poreclele sau 
termenii batjocoritori luaţi dela Români (căci Românul e foarte 
inventiv în asemenea expresii și glumeţ din fire): Papelapte, Hants 
fore holde (pentru «scăpătat )) Spune-mult, Mossere holde (« Mă- 
sură holde », pentru unul cu picioare lungi), Laude-me-gure, Hopse- 
rake (« hop săracă »), etc. De observat e că asemenea termeni se gă- 
sesc și în regiuni unde de altfel influența românească nu se resimte 
aproape de loc. Uneori la cuvântul românesc se adaugă sinonimul lui 
săsesc,dând astfel un compus hibrid, ca brinsekăs (din brânză-+-Kăse ), 
alteori avem compuse cu un element românesc (oală) și unul săsesc 
(Dechel) : oilăndekel « capac ». 

Cât de adâncă e influenţa limbii române, se vede mai ales din 
decalcuri ca der himdl pentru «cerul gurii» în Dipşa (ALR, II, 
6928/245), apoi, din schimbarea topicei germane («tu nicht das », 
«sag's niemandem ») după felul românesc de aşezare a cuvintelor 
(«nu face asta», «no spune nimănui »): nâţj dau do, nâimentem să 
et ; apoi din construcții cu negativul dublu: ech hun nă tj en K'retser 
gâlt nătj verdănjt «n'am câştigat nici un creițar », sau din întrebuin- 
țarea prepoziției băi (:= germ. bei) și când se arată o mișcare, după 
românescul la. 

În opoziţie cu părerea în general admisă, că cel inferior din punct 
de vedere cultural primeşte împrumuturi în limbă dela cel cu o 
cultură superioară, vedem că în ceea ce privește imprumuturile 
între Români şi Saşi, primitorii sunt cei ce se găsesc pe o treaptă 
culturală mai înaltă, dar sunt inferiori din punct de vedere al rezistenţei 
naționale. 

119. Dintre toate popoarele conlocuitoare, Slavii au exercitat 
asupra noastră cea mai masivă și mai îndelungată influenţă. Voca- 
bularul nostru e atât de împănat cu împrumuturi slave, încât, din 
pricina lor, limba română se deosebeşte mult de celelalte limbi neo- 
latine. Cuvinte ca avena, azica, bilancia, consuetudo, finis, honor, 
hortus, insula, nudus, rastellum, recipere, sanguisuga, sartor, speculum, 
solere, semita, trabo şi multe altele, care s'au păstrat în toate sau în 
cele mai multe limbi romanice apusene, s'au pierdut la noi, fiind în- 
locuite cu cuvinte de origine slavă: ozăs, gâscă, cumpănă, obiceiu, 
sfârșit, cinste, grădină, ostrov, gol, greblă, primi, lipitoare, croitor, 
oglindă, obişnui, potecă, bârnă. Precum arată exemplele citate, împru- 
muturile acestea sunt cunoscute în toată România şi aparțin celor 
mai diverse grupuri semantice. Influenţa slavă a atins și înțelesurile 
cuvintelor vechi sau felul lor de a fi întrebuințate. Astfel floare în- 
semnează la noi și « coloare », ca slavul cvzi ; zână se traduce în ger- 
mană prin « Ader » şi «Sehne», ca bulgărescul za; a juca are la 
noi, după slavul graf, pe lângă sensul franțuzescului « jouer » 
și pe cel al lui «danser ». Dacă latinescului zimere îi corespunde ro- 
mânește reflexivul a se teme, e fiindcă şi în slavonește verbul e re- 
flexiv (bojati se) ; tot astfel după slav. cuditi se s'a orientat a se mira. 
Construcţia perifrastică voiu fi făcut pentru viitorul II e modelată 
tot după limbile slave. Deși înlocuirea pasivului prin reflexiv e o 
inovaţie ce se întâlnește și în limbile romanice, răspândirea ei în ro- 
mâneşte a fost de sigur promovată de modelele slave. Tot astfel 
întrebuințarea auxiliarului după verb (pâzut-am, cânta-voiu, facere-aş), 
normală când verbul se găsea la începutul propoziției, s'a extins 
în interiorul ei și fiindcă asemenea construcţii erau obișnuite la Slavi. 

Dar dacă asemenea împrumuturi, decalcuri şi orientări după 
Slavi, sunt dovada unei conviețuiri îndelungate şi intime cu ei, e 
de sigur greşit să credem că limba română ar fi — după cum sa 
spus de atâtea ori şi după cum susținea G. WEIGAND — un fel de 
limbă romano-slavă. Nu împărtășim nici părerea lui O. DENSUSIANU 
(Hast. de la langue roum., |, 240) că «c'est, en effet, ă partir de Pin- 
vasion slave que le roman balkanique est devenu le roumain, tel 
qu'il se presente ă nous aujourd'hui » și că fără de această infiltraţie 
slavă noi am vorbi un fel de dialect italian. 

Aspectul slav pe care i-l dau limbii române cuvintele de origine 
slavă e mai mult o afirmație impresionistă decât o realitate. Cei ce 

cunosc vreo limbă slavă sunt izbiți, când aud vorbă românească, 
de câte un cuvânt care le amintește corespondentul slav, tocmai 
fiindcă acest caz se ivește numai din când în când şi fiindcă împru- 
muturile dela Slavi, fiind de dată relativ recentă, au păstrat în general 
neschimbată forma şi semnificația lor. E. PETROVICI a făcut proba 
contrară: a dat unor Slavi, care nu ştiau românește și nu cu- 
noșteau nicio limbă romanică, să citească începutul unui basm ro- 
mânesc. Ei n'au înţeles în acest text decât că era vorba de o «babă», 
nimic mai mult. Frecvența cuvintelor de obârşie slavă e — precum 
dovedeşte statistica publicată în $ 97 — neasemănat mai mică decât 
a celor moștenite din latinește. 

De altfel nici nu trebue să ne închipuim că înlocuirea elemen- 
telor lexicale latine prin împrumuturi slave s'ar fi întâmplat într'o 
anumită epocă de simbioză intensă cu Slavii și de bilinguism româno- 
slav. Împrospătarea limbii cu cuvinte de origine slavă este un proces 
de lungă durată și înlocuirea termenului vechiu prin cel nou a urmat 
după o epocă de coexistenţă a celor două cuvinte sinonime. Dacă 
astăzi zicem mâgar, a fost o vreme când poporul zicea asin, cuvânt 
păstrat încă la Istroromâni (âsir) ; tot astfel înainte de a se genera- 
liza slugă, se zicea șerb ; în Munţii Apuseni se mai păstrează lard 
în loc de slânină ; prin regiunile nordice şi nord-estice se zice nisi- 
pului încă: arind; vipt în loc de hrană e răspândit în Ardeal. De 
obiceiu limba literară, mai conservativă, păstrează termenii vechi: 
veșmânt alături de haină, gaură în loc de bortă (Bucovina, Moldova), 
corb în loc de croncan (în Banat şi la Românii din Serbia), curte în 
loc de ogradă (Moldova, Bucovina), porumb în loc de hulub (Mol- 
dova), rinichiu în loc de bobric (Banat), șea în loc de tarniță (Buco- 
vina), etc. Alteori — ca în cazul lui față şi obraz — lupta între cei doi 
termeni e în plină desfășurare. Mai totdeauna cuvântul nou exprimă 
o nuanță sau dă o preciziune mai mare decât cel vechiu: fântâna 
nu mai e azi izvor (ca până prin secolul al XVII-lea); laudă e mai 
puţin decât fală ; muşita nu e muscă ; două ori nu este două ceasuri ; 
pulberea se deosebeşte uneori de praf; a afla nu e identic cu a găsi ; 
a bili (ghili) poate înlocui pe a îndlbi când e vorba de pânză, nu 
însă şi când se vorbeşte de părul omului. 

Cât de «nelogică » e înlocuirea cuvintelor de origine latină cu 
împrumuturi dela Slavi se vede din cazuri ca plug, sită, râzboiu (sau 
stative), briciu, de origine slavă, deşi ar, cern, fes şi rad sunt latine. 

Evident că intrarea în limbă a cuvinelor citate nu însemnează că 
Românii au învăţat dela Slavi să lucreze cu instrumentele denumite 
de ele, căci dacă strămoșii noștri ar fi încetat în vreo epocă să are, 
să cearnă, să ţeasă sau să se radă, nu sar fi păstrat nici verbele 
respective. (De altfel arat s'a păstrat cu sensul de « plug » până astăzi 
la Aromâni și, cu un sens modificat, în unele regiuni dacoromâne, 
cf. DR. V, 339). Tot astfel dacă, alături de furca latină, avem grebla 
slavă, de sigur că nu dela Slavi am învățat să strângem fânul cu cele 
două unelte străvechi făcute din lemn. În cazul lui secure şi topor, 
cuvântul vechiu s'a păstrat alături de cel nou, împrumutat dela 
Slavi; în cazul lui lopată, vorba latină a dispărut din limbă. 

Spre a arăta cât de profundă a fost influența slavă la noi, se 
insistă asupra cuvintelor care exprimă noțiuni elementare. 
(SANDFELD numără vreo 80 de asemenea cuvinte). O examinare 
mai atentă a lor ne arată însă că pierderea unui cuvânt şi înlocuirea 
lui cu altul nu are adesea nicio legătură cu importanţa noţiunii pe 
care o reprezintă, ci e un simplu fenomen de « uzare ». Acesta e bună- 
oară cazul lui centum, păstrat în celelalte limbi romanice şi înlocuit 
la noi prin sută, cuvânt slav. Înlocuirea unui numeral moștenit 
printrunul de origine străină e un fenomen destul de frecvent. 
Fiindcă 40 joacă un rol mare în biserică (cf. păresimi din quadra- 
gesima) vedem că în locul cuvântului slav apare în rusește unul 
de origine grecească (soroki) — cu toate că limba greacă n'a in- 
fluențat de altfel pe cea rusă —iar în croată un cuvânt de ori- 
gine italiană (koarnar, trecut și la Istroromâni). Deși avem pe doi 
şi doisprezece, numărăm ciorapii cu perechea şi batistele cu duzina. 
Tot astfel se vor fi numărat odinioară oile cu suta. Acest cuvânt străin 
a putut deci înlocui pe vechiul *cint, care, la Aromâni, cel puţin 
la plural, trebuia să aibă forma finți şi putea fi confundat — precum 
a arătat ASCoLI —cu ținț din guinque. Deoarece confundarea lui 
100 cu 5 poate avea urmări grave, acest omonim trebuia evitat. 

Dacă în loc de *car, din lat. carus, avem drag (din slav. dragă) 
şi în loc de *ama din lat. amare avem iubi (din slav. Jjubiti), cauza 
poate fi și omonimia parțială cu substantivul şi verbul car şi a lui 
amo cu habeo (am). De altminteri tocmai asemenea cuvinte prin 
care exprimăm un sentiment puternic sunt — ca şi vorbele din sfera 
vieții sexuale — cele care se uzează mai ușor și se cer înlocuite prin 
cuvinte mai puţin banale şi mai expresive prin noutatea lor. 

Dintre cuvintele care însemnează părți ale corpului, unele, ca 
burduhan pentru pântece, sunt expresii glumețe; burtă e la origine 
— precum văzurăm — un termen culinar. Proiectate pe hărți, ase- 
menea cuvnte, deşi pătrunse în limba literară, se prezintă cu o în- 
tindere geografică redusă, precum se vede din hărțile 8 (burtă) și 
7 (gât). 

Între cuvintele elementare se numără şi afirmaţiunea «da», pe 
care o avem dela Slavi. Dar Latinii nu aveau la dreptul vorbind o 
particulă afirmativă. În foarte multe regiuni afirmaţiunea se face, ca 
în latinește, prin repetarea celor cuprinse în întrebare (« vii la mine ? — 
«viu ). «Ai văzut pe lon?»)—«văzut»), sau prin adverbul așa 
(= lat. sic) ori prin 7g, scurtat din seste (cu care se afirmă prin Banat). 
Pentru da nu există o arie propriu zisă, ci — precum rezultă și din 
harta noastră nr. 21 — el se întrebuinţează în concurenţă cu așa, îe, 
ori cu alte particule (de ex. &). 

Dacă « nevastă » e de origine slavă, introducerea acestui cuvânt 
în limbă datează, după toată probabilitatea, din epoca în care Românii 
începeau să se însoare cu Slave. Mi-am luat o nevastă nu însemna 
deci, la început, « mi-am luat soție », ci «m'am însurat cu o Slavă». 

Latinescul torguere avea, ca sens principal, pe cel cuprins în franc. 
tordre sau în germ. «drehen»; întorquere corespundea germanului 
« hineindrehen », ca în expresia noastră a întoarce un berbece. Sim- 
plul toarce s'a specializat pentru un anumit fel de sucire, adică 
a fusului, corespunzând germanului «spinnen » (precum  trahere 
sa specializat în franc. traire la trasul laptelui din uger). Aceste 
restricții de înţeles s'au ivit, probabil, atunci când, prin contactul 
cu Slavii, au intrat în limbă cuvintele suc: = germ. «winden» şi 
învârti — germ. «4 drehen ». Mai ales acesta din urmă s'a impus din 
ce în ce mai mult prin forma lui expresivă (onomatopeică), înlocuind 
pe întoarce, care, în sensul de «drehen » se întrebuințează rar (de 
exemplu s'a întors întrun călcâiu) şi corespunde mai ales germanului 
«umdrehea » sau «wenden » (a întors haina pe dos). 

Uneori cuvântul slav s'a suprapus peste cel latin, fiindcă acesta avea 
o formă asemănătoare. Astfel sfânt (slav. sventă) a înlocuit pe sân 
(lat. sanctus), păstrat încă în Sâmpretru, Sânicoară, Sâmedru şi, în 
regiunile sudvestice ale ţării, în sâmț (din pluralul sancti), numele 
sărbătorii celor patruzeci de mucenici. Vechiul cor din lat. chorus 
(ca și arom. cor) a fost înlocuit prin Ford, din bulg, Horo (iar acesta, 

ca și cuvântul latinesc, din gr. x0066). După ce cuvântul slav s'a 
suprapus peste cel latin, înlocuirea s'a făcut și în sensurile-i speciale, 
ca cel de « fânul adunat pe un loc de câțiva metri pătraţi, în mijlocul 
căruia se clădește claia » sau la verbul a cori «a usca fânul », înlo- 
cuit prin a hori. — Probabil că alături de câtușă « pisică » (păstrat cu 
acest sens la Aromâni, iar la noi, astăzi, numai în sensul figurat de 
«fiare »), derivat din lat. cattus (la care sa adăugat sufixul -ușă) să 
fi existat şi o formă masculină *cătoiu, peste care s'a suprapus slavul 
Roti, ajutând să se producă asimilarea lui d față de o următor din 
cotoiu. 

În unele cazuri e greu de stabilit dacă avem a face cu un cuvânt 
de origine latină. Astfel cep pare a fi cippus latin, peste care s'a așezat 
cep bulgăresc. Tâmpină ar putea fi și slavul tapană, dar e mai de 
grabă tympanum  (*tympenum) latin, căci în textele rotacizante 
găsim forma cu 7. Instructiv în privinţa aceasta e cuvântul aromânesc 
plăsedzu «turtesc, lăţesc prin apăsare », care există și în dialectul 
dacoromân și are încă sensul de «a bate din palme ». După cum 
recunoscuse încă CIPARIU, originea acestui verb e lat. plausare «a 
aplauda ». Aceasta se vede din împrejurarea că textele noastre vechi 
păstrează încă în să plăsemu forma originară a conjunctivului la plural 
(plausemus, ca în blem din ambulemus şi în istrorom. paseț din 
*passetis ), ceea ce exclude identificarea lui Plâsa cu paleoslavul ple- 
sati (care ar fi dat *plinsa) sau sârbescul plesati (care ar fi dat *plesa 
sau *plesi). Dimpotrivă, verbul nostru scuti nu-i un derivat din scut — 
cum se crede în deobște — ci vine (precum arată și păstrarea lui 7 
netrecut la £) din bulg. skut ; e deci înrudit cu scutec şi cu cută (< bulg. 
kuta). 

Dacă pater şi mater s'au pierdut cu totul la noi și în locul lor 
s'au generalizat cuvintele din graiul copiilor tata ȘI mamma, Cauza 
e de sigur și împrejurarea că aceste două cuvinte le auzea Românul 
Și în gura Slavilor. Tot așa există la Slavi şi onomatopeicele șâță 
Și papă « mâncare », moștenite de noi dela Romani. 

Uneori Slavii au făcut pe intermediarii pentru intrarea în româ- 
nește a unor cuvinte romanice. Astfel mdtur ne-a venit prin Sârbi 
și nu continuă pe matiirus latin; Sigur nu-i securus latin, ci ne-a venit 
prin Sârbi sau Bulgari, care ne-au transmis și pe oțel şi oțet (la Slavi 
din aciale și acetum latin). Alături de vechiul altar < altarium, avem 
dela Slavi pe oltar, împrumutat de ei din limba latină. 

De altminteri unele cuvinte de origine slavă au desvoltat în ro- 
mâneşte sensuri necunoscute în alte limbi în care au mai pătruns și 
necunoscute chiar Slavilor. Am vorbit mai nainte ($ 93) de sensul 
românescului zăpadă, care ar putea fi decalcat după un cuvânt 
autohton. Înţelesul de «repede» al lui fute nu-l are slavul Juti; 
în schimb acelaşi raport ca între latinescul rapidus și rapzo apare 
între slavul grabiti «a răpi » și grăbi românesc. Izlazii însemnează 
în bulgărește «ieşire», la noi «locul unde ies vitele la pășune»; 
obosi însemna de sigur şi la noi «a rămânea desculț» (de multul umblet), 
ca slavul obositi ; muncă şi a munci a trecut dela sensul de «chin» 
(păstrat încă în muncile iadului sau ale facerii) la cel de «a lucra 
săvârşind ceva cu mari sforțări fizice » (ca şi ungurescul munka). 
Foarte îndepărtat e sensul lui găsi de slavul gasiti, care însemnează 
«a stinge». 

În alte cazuri nu pătrunde în românește numai cuvântul slav, 
cu sensul lui, ci sunt imitate şi derivatele, cu sensurile desvoltate 
de ele în limbile slave. Astfel noi nu-l avem numai pe greşi, din 
slavul gresiti, ci şi pe greșeală corespunzând bulgărescului greska 
şi rusescului pogreska ; expresiunea din greșeală corespunde sârbescului 
grijeskom şi rusescului (vechiu) grechomă, postverbalul greș are, ca 
şi rutenescul uzkrich, și sensul de «loc rămas nearat la trecerea cu 
plugul ». 

Limba română poate servi deci pentru reconstituirea unor graiuri 
slave dispărute sau pentru explicarea unor forme sau sensuri neate- 
stabile în limbile slave de azi. Alături de lukă — înrudit cu germanul 
Lauch — găsim la unii Slavi, pentru «usturoiu » şi cesnovii, pe care 
BERNEKER îl aduce în legătură cu desati în înțeles de «a tăia», 
«a împărţi ». De fapt acest cuvânt e un derivat dela verbul cesati 
cu sensul de «a sgâria, a înțepa », precum arată românescul usturoiu, 
adjectiv substantivat din aiu usturoiu, adică «aiu care ustură, pișcă- 
cios », iar acesta nu-i: decât un decalc după slavul lukă cesnoviă. 


120. Dacă cuvintele de origine slavă sunt atât de numeroase ŞI 
atât de răspândite la noi, dacă influența slavă apare atât de des în 
sintaxă și în frazeologie, ea e aproape inexistentă în fonologie şi 
morfologie. «Eu nu mă mir», scrie B. CONEv (citat de 'Tu. Ca- 
PIDAN, DR. III, 133) în lucrarea sa despre cuvintele de origine bul- 
gară în limba română, «că Românii au primit această mulțime de 

cuvinte bulgăreşti, cât mă mir cum de ei au putut să-şi păstreze 
structura latină a limbii lor și cum, în cursul veacurilor, conștiința 
lor naţională a rămas tare şi neatinsă. În aceasta stă mărimea și mân- 
dria lor, care întrec toate influenţele străine asupra limbii lor». 

Totuşi lucrul nu este tocmai atât de greu de înțeles, dacă ne dăm 
seama despre felul raporturilor româno-slave şi mai ales dacă căutăm 
să întregim cu lămuriri de ordin linguistic multele lacune pe care 
istoria le lasă cu privire la aceste raporturi. 

Precum Roma atrăsese pe Germani, așa atrăgea Constantinopolul pe 
Slavi. În revărsarea lor în Sud-Estul european, Slavii ajung mai întâi în 
atingere cu Daco-Geţii romanizați din Dacia Traiană, apoi — prin 
secolul VI—VII-lea — cu Ilirii și Celţii romanizați în regiunile Mării 
Adriatice, în Noricum și Pannonia, precum şi cu Ilirii şi Tracii roma- 
nizați în Nordul Peninsulei Balcanice. Toate aceste seminţii, care 
vorbeau limba și aveau cultura Romei, au influențat în mare măsură 
pe Slavi. Cuvinte de origine latină trec în limba Slavilor dunăreni 
și dela ei se răspândesc și la seminţiile slave mai îndepărtate. Aşa 
s'a întâmplat cu slavul-comun €răia din lat. ceresia, ocitii din lat. 
acetum, cisari din lat. caesarius, ş. a., apoi cu termeni în legătură cu 
cultul religios, ca bulg. Romkam se din lat. communicare, bulg. pată, 
sârb. patiti din patire, koleda din calendae, Rusala din Rosaha, ş. a. 
După venirea Avarilor, care au introdus, precum se crede, bivolul 
în Europa, cuvântul bubalus = grec. fo5fadog (care însemna « anti- 
lopă, gazelă »), dat acestui animal, a fost primit de Slavi subt forma 
byvolii (buvolă bivoli). În Noricum, Illyricum, Pannonia şi Moesia, 
Slavii au primit numele localităților latine — adesea în forma instru- 
mentalului sau în legătură cu o prepoziţie latină — şi le-au păstrat 
până azi, transformate după legile fonologice ale limbii lor. (Exemple 
la P. Skok, în Zeitschrift f. slav. Phil. 1925, 393—394). 

Populaţia romanică a acestor orașe a devenit bilinguă și s'a pierdut 
cu timpul, prin desnaţionalizare, în masele de Slavi, după ce aceștia 
împrumutaseră dela ei un număr de cuvinte. La ţară însă, în regiunile 
greu accesibile, populația romanică și-a păstrat limba strămoșească, 
din care numai rareori pătrundea câteo vorbă — cu înfăţişare româ- 
nească — la Slavi. Astfel cuvântul ciumă (din lat. cyma = huma), 
cu această formă românească şi cu sensul evoluat — dela «bubă, tu- 
moare », la «pestă bubonică» — a trecut din limba română la 
Slavii înconjurători şi dela ei la alte seminţii de Slavi din regiuni 

îndepărtate. Același drum l-a luat cuvântul Crăciun (din lat. calatio, 
-onis, cu [ intervocalic rotacizat). 

Precum Francii cuceritori au influențat limba Galo-romanilor, 
tot astfel Slavii au format un superstrat pentru limba 'Tracilor, Ge- 
ților și Dacilor romanizați. Influenţa  superstratului a fost însă la 
noi mai puțin viguroasă decât în Franta, căci ea a început într'o 
vreme când principalele legi fonologice erau încheiate în româneşte și 
când organizația limbii era fixată în trăsăturile ei principale. 

În ceea ce priveşte vechimea influenței slave, credem cu "Ta. 
CAPIDAN (Elementul slav în dialectul aromân, 1925, 45; 51—52) 
că elementul slav a început să pătrundă în limba română între veacul 
al VIII-lea, când erau încheiate în românește legile fonologice cele 
mai caracteristice, şi veacul al X-lea, când strămoșii Aromânilor 
nu mai locuiau împreună cu ceilalți Români. Lista de cuvinte de ori- 
gine slavă care apar la noi în toate dialectele în locul unor cuvinte 
latine, pierdute în toate dialectele, publicată în $ 109, dovedește că 
influenţa slavă a început la noi în epocă străromână. TH. CAPIDAN 
cunoaște 72 de cuvinte slave care sunt comune dialectelor dacoromân, 
aromân şi meglenit. Între acestea, unele — ca greşesc, nevastă, plă- 
tesc, pornesc, scump, sută ş. a. — nu se întâlnesc la Neogreci şi Alba- 
nezi, ca multe alte cuvinte de origine slavă, încât reprezintă, după 
acelaşi autor, împrumuturi făcute pe vremea când Aromânii și Me- 
gleniții nu se coboriseră încă spre Sud și nu se răspândiseră spre 
Marea Adriatică, în regiunile locuite de Greci și Albanezi. 

Unele din aceste cuvinte, precum pletiti, vali, vrătăti, apar 
compuse cu prefixul în- în câteși trele dialectele române (împleii, 
învăli, învârti, arom. mpletesc, anvălesc, amvîrtesc, megl. amplites, 
anviles, anvărtes ), altele au aceleași desvoltări fonetice neregulate 
(kopica > căpiţă, briwino > bârnă), ceea ce, nu sar fi întâmplat 
probabil, dacă aceste împrumuturi s'ar fi făcut în fiecare dialect în 
parte, după despărțire. Și din punct de vedere semantic întâlnim 
la noi, la Aromâni şi la Megleniţi, aceleași evoluții: învdk nu mai 
însemnează « înfăşura », ca slavul alti ; cn nu « cuiu », ca slavul 
Plină ; coajă nu « piele » — cel puţin la Dacoromâni şi Aromâni — ca 
slavul kosa ; lovi nu «a vâna», ca slavul loviti ; zzmene nu « schimbare » 
ca la Slavi. Vechiu trebue să fie şi decalcul după svătii, care la Slavi 
are două sensuri: «lumină » şi «lume». Din cauza acestei duble în- 
semnări, românescul lume, din lat. lumen «lumină », are — în toate 

dialectele — sensul latinescului mundus, în vreme ce vechiul sens, 
de «lumină», nu s'a conservat decât regional la Dacoromâni, în ex- 
presia lumea ochilor. 

Tot străromână trebue să fie numărătoarea unsprezece, doispre- 
zece... . (arom. unăsprăgaţe. . .) şi treizeci, patruzeci... (arom. trei dât, 
patrudăţ...), care a înlocuit pe undecim şi triginta latin (numai 
wginti Sa păstrat încă la Aromâni: yin&it) şi e modelată după felul 
slav de a număra, după care s'au luat și Albanezii (7 me dhit — xn, 
tridhit = 30). De asemenea întrebuințarea prefixului negativ ne- 
(arom. nividzut «nevăzut», niputeare « neputinţă, boală», etc.) şi 
dezinența -o la vocativul femininelor (arom. mamo, ato «mamă», 
etc.) datează de dinainte de despărțirea dialectelor. 

Între cuvintele de origine slavă care se găsesc în toate dialectele 
române, care deci, după toată probabilitatea, sunt intrate la noi în 
epoca străromână, unele, ca rand, hrană, boală, greblă, păstrează pe 
a nealterat în poziţie nazală şi pe bl între vocale (în opoziție cu ele- 
mentele latine, în care a se preface în 4 şi Bl în ul: manus > mână, 
stab(u)lum > staul); de asemenea pe n și 1 intervocalic netrecut în r, 
ca în elementele latine (Jână < lana, la Istroromâni lăre ; moară < 
mola) şi în cuvintele autohtone (uiezure, sâmbure, stână, mânz. . . ) 
sau în împrumuturile vechi din grecește (Nicoară ), din limba avară 
(Jupân, vechiu: fupâr) sau din vechea germană (nasture). Aceasta 
e o dovadă că ele au intrat în limbă după ce aceste legi fonologice 
erau încheiate. 

Pe de altă parte unele din aceste cuvinte au o formă care din punct 
de vedere slav nu poate fi prea recentă. Fonetismul lui daltă şi a lui 
scump ne dovedește că cele mai vechi împrumuturi dela Slavi tre- 
bue să fie la noi anterioare secolului al IX-lea. Într'adevăr, în se- 
colul al IX-lea metateza grupelor tort și tolt era, la Slavii de Sud, 
un fapt împlinit (cf. în urmă G. NANDRIȘ, DR. VI, 350—357). 
Dacă avem în româneşte forme ca drag sau plaz, acestea sunt împru- 
muturi mai recente; în schimb daltă sau scovardă sunt anterioare 
formei atestate în paleoslavă dlato și skovrada (ca şi grec. ohua 
față de paleosl. slama). Tot astfel ştim că la Serbocroaţi nazala m 
se rostea un până în secolul al IX, de când apoi începe rostirea u. 
În stadiul un au intrat, dela Sârbi, cuvinte ca skapu şi maka, 


care au dat la noi scump (tot așa la Aromâni) și muncă (tot aşa la 
Megleniţi). 

Și evoluţia slavului m la 4 în suză (din slavul săto) presupune 
un fonetism mai vechiu (pe care-l întâlnim și la Albanezi în gruskt < 


grăsti şi în stulpa < stlăpă) decât în tăkiimo > tocma (megl. tocmă 
«logodnă »). 


S'a crezut într'o vreme că există și împrumuturi slave vechi, în care avem 
pe a trecut la 4 în poziţie nazală şi pe 1 intervocalic rotacizat. După cercetări 
mai nouă nu mai este de loc sigur că aceste cuvinte ne-ar fi venit dela Slavi. 
Am arătat ($ 113) că jupân e, ca şi slavul Zupan, după toată probabilitatea, 
de origine avară; că stână e un *stana daco-trac, ca şi mătură (cf. alb. netulle), 
numai înrudit cu slavul metla ($ 93). Sensul ne împiedecă să derivăm pe 
smântână din slavul *siimetati «a amesteca »; mai probabilă e etimologia *man- 
lana, un derivat latin vulgar din mantum (DR., III, p. 393—386). Forma mai 
veche stincă, ne arată că în stâncă nu avem a face la origine cu a+-n, deci nu 
există legătură cu slavul stană. Cât despre stăpân, un cuvânt balcanic și străin 
la Slavi, el pare a deriva dintr'un latin *stepanus, din grec. GTEpavoG = 
orepaneâpoc=ăpxov (DR., VIII, p. 457)- 

Inadmisibilă e părerea lui TIKTIN, că paleosl. x, pronunțat 6, s'ar fi 
transformat în româneşte în în (în cuvinte ca dqbă > dâmb, padari > pândar) ca 
an în cuvinte latinești (campus > câmp); tot aşa credea A. BYHAN, că 4, pro- 
nunţat 5, ar fi devenit un (în cuvinte ca moka > muncă, skopi > scump) deo- 
dată cu on > un din cuvintele latinești (bonus > bun). Precum a arătat TH. CA- 
PIDAN, cele două reflexe românești ale lui 4 se datoresc unor rostiri diferite 
la cele două grupuri de Slavi balcanici: un e sârbesc, dn bulgăresc. Dacă, 
alături de poruncă găsim la noi şi forma porâncă, cauza e că acest cuvânt a intrat 
la noi pe două căi diferite. 

Dacă în cuvinte ca arom. dare (< zarja), dacor. pădesc (< pazja) sau obrad 
(< obrazi) în unele regiuni, avem d în loc de z, ca în elementele latine, ase- 
menea rostiri nu dovedesc o vechime prea mare, ci numai că pe vremea când 
aceste cuvinte pătrundeau în limbă, Românii — cel puţin regional — nu aveau 
sunetul 2 ci numai d; cuvintele străine, cu 2, au fost asimilate celor vechi, 
cu d. Tot aşa Aromânii și Megleniţii, neavând în graiul lor grupul ci, gl, ci 
numai c/' şi gl, au prefăcut pe slavul klini in cin (care ar putea fi adaptat 
şi rostirii bulgărești din unele regiuni estice). Și la noi avem un asemenea caz: 
slavul $lăbi «canal» a devenit, după intercalarea unui g între j şi (pe vre- 
mea când la noi se rostea încă gl'indă) jgl'eab, din care a rezultat jghiab (ca 
ghindă). 

Evident că dacă un cuvânt de origine slavă se găseşte în mai multe dialecte 
române, el poate să fi fost împrumutat, după despărţirea dialectelor, în fiecare din 
aceste dialecte — precum am văzut că s'a întâmplat şi cu împrumuturile din 
grecește — şi nu trebue să fie străromân. Chiar şi decalcurile s'au putut pro- 
duce independent la Dacoromâni și la Transdanubieni. Astfel, dacă prin atri- 
butele «alb » şi «negru» se deosebește, în unele regiuni nordice dacoromâne 
(cf. ALR,., I, hărţile 45 şi 46), « ficatul » de « plămâni », avem a face cu un decale 
după rutenescul fârni şi bili potruh; la fel a fost decalcat, după bulgărește, 

h'icat laiu « plămâni » la Aromâni și drob negru « ficat » la Megleniţi. După bulgă- 
rescul slăpo oko i se zice «tâmplei» uorbu oclu la Megleniţi, de asemenea 
după Slavi e decalcat ungurescul vakszem, după care s'a orientat, în regiunile 
vestice dacoromâne, expresia ochiu orb = tâmplă. 


121. După despărțirea Românilor în cele patru grupuri, din care 
s'au desvoltat cele patru dialecte, în fiecare din ele influența slavă 
a continuat, dar nu în aceeaşi măsură şi în acelaşi fel. 

Dintre dialectele transdanubiene cel mai puţin influențat de 
Slavi e cel aromânesc, iar dintre Aromâni grupul de miază-zi, 
cu o puternică influență grecească. "Totuși, conlocuirea mai departe 
cu Slavii, după coborirea Aromânilor spre regiunile sudice, se re- 
simte și în graiul lor, mai ales în vocabular, dar şi în unele construcții 
ca îi si mâcă «mi-e foame » (propriu «mi se mănâncă »), în si bea 
« mi-e sete » (bulg. jadi mi se, pie mi se), apoi și în si doarme «îmi 
vine somnul », îi si îmnă « îmi vine să umblu ». (ot aşa la Megle- 
noromâni). 

Slavii care au influențat pe Aromâni vorbeau un dialect bulgăresc; 
numai puţine cuvinte ca furutidă « cărămidă », bosil/ac « busuioc » 
scal' « scaiu », varoșe « sat » şi alte câteva sunt din sârbește (Ceramida, 
bosiljak, €kali, varos, acesta din ungurește). "Tu. CAPIDAN, după 
care cităm aceste exemple, dă o listă de cuvinte aromâneșşti de ori- 
gine slavă care nu există la Dacoromâni, precum şi două liste de ase- 
menea cuvinte care au trecut și la Albanezi și la Neogreci. 

Mult mai mare a fost influența slavă asupra Megleni ţilor, 
care trăesc printre Slavi macedoneni. Numai femeile nu ştiu decât 
românește ; bărbaţii vorbesc toți și bulgărește, Astfel influența slavă 
nu e numai lexicală, ci atinge și rostirea şi gramatica. Dela Bulgarii 
din Rodope—pe unde par a fi trecut Megleniţii înainte de a se 
așeza în regiunea Meglenului—au adoptat rostirea g (o deschis) pentru 
ă și â accentuat (de «da», cond «când )). Tot după model bulgar 
rostesc în anumite poziţii 7 (I velar) în loc de 7 (gol « gol ») şi au pier- 
dut pe Ah (rânes « hrănesc», pră < prah «praf »). La conjugarea unor 
verbe în -are ei adaugă, după model slav, la persoana 1 și 2 din indi- 
cativul prezent, terminația -m şi ș: aflum, afliș; antrum, antriș. . . 
Dacă dativul îl formează cu prepoziția la, aceasta e o generalizare, 
subt influență bulgărească (la lup « lupului », ca bulg. na vălkăt), 
a une. construcții cu rădăcini în latina vulgară (mitto epistulam ad 

amicum în loc de amico) pe care o întâlnim și la Dacoromâni (dau 
fân la cai ; corb la corb nu scoate ochii). Persoana întâi din indicativul 
prezent al verbului «a fi» e sgm, din bulg. sârr. 

Foarte puternică e influenţa slavă asupra vocabularului megle- 
noromân, împănat cu cuvinte bulgărești. Un număr mare de cuvinte, 
dintre cele mai uzuale, moştenite dela Latini, păstrate la noi și în 
parte și la Aromâni, au fost date uitării. Astfel pentru ficat, rădăcină, 
capră, ariciu, broască, vulpe, lăcustă, mierlă, gaură, pădure, șchiop, 
blând, etc. întâlnim cuvinte de origine slavă (drob, corin, coză, zej, 
jabă, lișiță, scacaleţ, scovran, dupcă, goră, criv, crotnic). 

Un număr mare de cuvinte slave, care nu se găsesc la Aromâni, 
sunt aceleași la Megleniţi și la Dacoromâni. Dacă o parte din ele 
vor fi fost împrumutate dela Bulgari, în mod independent de 
Meglenoromâni și de Dacoromâni, după despărțirea acestor două gru- 
puri, altele par a fi împrumutate în vremurile vechi, când după 
ruperea Aromânilor, Megleniţii și Dacoromânii continuau să aibă 
contact unii cu alții. (Se poate ca o parte din ele să fi existat şi la 
Aromâni şi să se fi pierdut mai târziu subt presiunea cuvintelor 
greceşti). Iată — după "TH. CAPIDAN, MR. I, 89—g0, — câteva din 
acestea: bârlog < sl. brălogi, Eas < casă, clatin < klatiti (cu sutix ro- 
mânesc), cremini < kremeni, cujoc < kozuhii (cu terminaţiunea orien- 
tată după sufixul -oc), dar < darii, drum < drumă (din greceşte), 
glas < glas, gleznă < glezina, jir < &iră, leac < l&i, mreajă < mreza, 
pâles «pălesc » < paliti, peaştiră < pestera, plod < plodă, pod < podă, 
post < postii, popă < popă (trecut la declinarea 1), primeajdă < pr&- 
medie, primines « premenesc » < prămeniti, pul'ană « poiană » < poljana, 
raj < raj, rod < rodii, sădes « sădesc » < saditi, spuvudes « spovedesc » < 
ispovedati, ubraz < obrazii, uveă < ovEsi, var < varii, veac < vekă, 
vreami < vrăme (vechiu şi la Istroromâni), zid < zidă. 

În cea mai mare măsură au influențat Slavii pe Istoromâni, la 
care şi femeile ştiu vorbi croățeşte. Influența superstratului croat 
e la ei atât de mare, încât au ajuns să nu mai rostească — precum 
am arătat —pe i afonizat la sfârșitul cuvintelor, fiindcă cu acest 
sunet nu sunt deprinşi Croaţii. După model slav, ei intercalează 
între labiale și ş un /' (pl'erd < pierd) şi prefac pe final și înainte 
de consonante nepalatale în u, care poate, în anumite condițiuni, 
să dispară cu totul (destu < destul). În întrebuințarea verbelor, Istro- 
românii au învăţat să distingă, după modelul slav — precum am 


or 

mai spus — aspectele perfectiv, imperfectiv și iterativ; ei întrebuin- 
ţează — dela 8 în sus — numeralele slave și au introdus, în decli- 
nare, dezinenţele slave -a și -u ($ 107). 

Dacă examinăm mai de aproape tezaurul lexical de origine slavă 
din dialectul istroromân, întâlnim înainte de toate un număr însemnat 
de cuvinte care se găsesc și la noi, cu aceeași sau aproape aceeași 
formă şi același înțeles. Cuvinte ca bâba «baba», bob, bogât, bolg, 
«boală », crpi « cârpi », dâr, glâs, goni, hrâng, l'ubi «iubi », mile « milă », 
Plug, prâsce «praştie», râng «rană», ran6s «rănesc», sadi «sădi », 
slanine, sluzbe « slujbă », vol'a « voia », zid, ş. a. fac parte, după toată 
probabilitatea, din stocul de cuvinte slave împrumutate de Români 
în epoca străromână, deși nu avem nicio dovadă prin care să putem 
proba că ele nu sunt împrumutate din limba crotă în vremuri mai re- 
cente. Uneori înţelesul cuvintelor ne arată cu multă probabilitate 
izvorul din care a fost împrumutată cutare vorbă. Astfel cozg « piele » 
se potrivește ca sens cu slovenul koza, iar nu cu coajă al nostru; 
lovi «a vâna » cu cr. loviti, iar nu cu lovi al nostru; pile « ferăstrău » 
şi pili « ferăstrăi » cu cr. pila și piliti, iar nu cu pilă (= bulg. pila) 
și pili al nostru; rezbi «rupe, sparge », cu cr. razbiti, iar nu cu râzi 
dacoromân ; țude «mult » cu cr. cuda, iar nu cu ciudă al nostru. Și 
mai sigur decât înțelesul e criteriul formal. Astfel istr. obl'alița, 
prin /' intercalat între labială și i următor, se dovedeştea fi un cuvânt 
vechiu (obială) ; stup se deosebeşte de stâlp al nostru ca forma 
croată (stup) de cea paleoslavă (stlăpi). Paleoslavului x ȘI a îi 
corespunde în croată 4 şi e; dacă deci dacoromâneștilor grindă, 
gânsac, lindină, undiţă, rândui (< palosl. greda, gaska, ledina, adica, 
redi) li se zice la Istroromâni grede, guskg, leding, udițe, redi, avem 
a face cu împrumuturi din limba croată (greda, guska, ledina, udica, 
rediti) ; dimpotrivă dob(â)ndi, Dumbrava, pos(â)ndi, pâminte, gândi 
«a se boci», grumb, munti, sandits (<*sândeţ) « judecător », sendi 
(<*sândi) «judeca», tânăi «a se văeta», tâmp «stricat», zmuntă 
«a tulbura », se dovedesc a aparține stocului de cuvinte străromâne 
împrumutate în epocă paleoslavă ( dobaditi, daqbrava, posaditi, pa- 
meti, gada, grabă, matiti, sadici, sqditi, taziti, tapă, sămatiti ). 
Un criteriu sigur pentru vechimea împrumuturilor slave e și meta- 
fonia lui e în e: vreme, neveste, etc. 'Terminațiunea -£'7 dovedeşte 
că pedepse'i «pedepsi » e împrumutat din cr. pedepsati. Avem însă 
şi cazuri în care peste forma paleoslavă s'a suprapus cea croată. 

Astfel senoţi «azi noapte » are pe se din paleosl. sinostz, iar pe noți 
din cr. noci «noaptea » (în înțelesul de «azi noapte»: nocas). Sar 
putea deci ca grindă să fi existat și la Istroromâni subt forma aceasta 
și să fi fost înlocuit prin gredg subt presiunea croatului greda sau că, 
subt presiunea croatului Roza, cuvântul coze să nu mai însemneze 
«coajă », ci «piele». 

Cât de puternică e influenţa slavă asupra Istroromânilor se vede 
şi din decalcuri: după cr. rata, use însemnează «ușă » şi «poartă»; 
după cr. san, somân însemnează «somn» și «vis»; după cr. stol, 
scând însemnează (rar) «scaun » și (de obiceiu) «masă»; după cr. 
pitati «a întreba » și «a cere», dntrebd are amândouă aceste sensuri. 
Invers, când Istroromânii vorbesc croățește, ei împrumută cuvin- 
telor croate polisemia celor româneşti: mesec pun «lună plină», 
slep na jeno oko «orb de (pe) un ochiu», etc. Caracteristice pentru 
prezenţa simultană în memorie a cuvântului latin şi a sinonimului 
său croat (sau a unui cuvânt cu sens apropiat) sunt următoarele 
cazuri de contaminare: jos + cr. pozdolu > pojos; linje + cr. obhzati 
(oblizem) > oblinje (cu part. oblins) «linge»; ml'ez «miez» + cr. 
mozga « mâzgă » > ml'ezgu ;roisu «roşu » + roza «trandafir » > roișu ; 
Vermu «vierme » + cr. glista «râmă» >gl'ermu «vierme»; muld 
«muia » + cr. zmocit > zmul'. Tot astfel, din amestecul cuvântului 
« coastă » cu cr. kost «os» s'a născut confuzia de sens, care face ca 
coste să însemneze şi «(0s), iar uos să însemneze și «coastă ». 


122. În dialectul dacoromân influența slavă e mai mare decât la 
Aromâni, nu însă atât de mare ca la Meglenoromâni și la Istroromâni. 

În epoca străromână strămoșii Dacoromânilor trăiau împreună 
cu Slavii din Dacia 'Traiană, care au continuat să influențeze pe Ro- 
mâni până când s'au topit cu totul în masele românești. Cum dife- 
renţierea limbii slave străvechi în limbile slave actuale s'a întâmplat 
târziu, graiul acestor Slavi nord-dunăreni nu se deosebea, în prima 
jumătate a evului mediu, prea mult de al altor Slavi. E: par a fi format 
puntea de trecere între Slavii sudici și cei nordici și estici, încât elementul 
slav din dialectul dacoromân — ca și cel din limba ungurească — me- 
rită să fie studiat mai de aproape și pentru problemele pe care le pune 
Slaviştilor. 

Există adică în românește o seamă de cuvinte de origine slavă, 
care, în ceea ce privește sensul sau forma lor, nu au corespondente 

exacte în niciuna din limbile slave. În $ 93 am arătat că sensul cu- 
vântului zăpadă nu se acopere cu cel al lui zapad « apus » (propriu 
« cădere ») la vecinii noștri slavi și am presupus că avem a face cu un 
decalc după graiul autohtonilor din Dacia Traiană. Cuvântul zapada 
— subt această formă feminină — e atestat în graiul Slavilor transil- 
văneni. Mai dese sunt cazurile unor derivate care de asemenea nu 
se găsesc la Slavi și ale căror primitive nu există în româneşte, încât 
cu greu s'au putut forma pe teren românesc; ele sunt mai de grabă 
forme împrumutate dela Slavii nord-danubieni. Astfel, prin Munţii 
Apuseni există un verb a se guri, cu sensul de «a se sui », care nu 
poate fi despărțit de slavul goră «în sus». Dar nici în româneşte 
nu există un adverb *gorea, dela care s'ar fi putut deriva, nici la 
Slavii învecinați un verb *goriti, care să fi trecut în limba noastră. 
Acest *goriti a putut totuși să existe la Slavii înghițiți de Moţi. Tot aşa 
va fi existat un *cokled (rom. cioclej «parte din tulpina păpușoiului, 
care rămâne în pământ, după ce ai tăzat-o cu secera »), un derivat 
cu suf. -e2 (ca în gâtej) dela tulpina slavă cubl- (cf. slov. cuklja « mem- 
bru tăiat», cukljav «schilod »). Pentru cocl; trebue să presupunem 
un verb *kotiliti (derivat din Fotilă «căldare de aramă » cf. bulg. 
Rotljasvam «mă coclesc »). Crâmpeiu, crâmpot, crâmpiță nu pot fi 
derivate românești dela un *crâmp, inexistent, ci slave, dela krapi 
«mic», fără ca ele să se găsească la Bulgari. În DR., VI, 313, am 
arătat că ciosvârtă al nostru presupune o formă *cestorită, rezultată 
din contaminarea lui cetorătă cu cestă « parte », care trebue să fi 
existat în vreun idiom slav nord-dunărean, Faptul că Jan nu însem- 
nează numai o întindere de pământ semănată — ca rutenescul lan — ci 
prin Oltenia și «lanţ», e dovadă că acesta e sensul originar şi că 
bucata de pământ a fost numită după «lanțul » cu care se măsura, 
întocmai după cum în alte părți ea se numește «funie», «curea» 
sau « prăjină ». Dar limba română mai dovedește că şi Slavii trebue 
să fi avut cuvântul Jani în înţelesul de « lanţ », înainte de a fi fost 
înlocuit prin derivatul */anici (sârb. Janac, ung. ldnc «lanţ»). 

De sigur că un număr mare de cuvinte de origine slavă, care nu 
se găsesc în celelalte dialecte — mai ales cele răspândite pe tot teri- 
toriul dacoromân — sunt împrumutate de Dacoromâni din limba 
Slavilor din Nordul Dunării, înainte de românizarea lor. Dar neavând 
posibilitatea să le recunoaștem ca atare, le considerăm de obiceiu ca 
împrumuturi din bulgărește, sârbeşte sau rutenește. În afară de 

ceea ce ne-au dat Slavii nord-dunăreni, am primit adică un număr 
mare de cuvinte dela Slavii aşezaţi mai târziu, prin imigrare, în 
mijlocul nostru şi dela Slavii înconjurători, cu care eram în contact, 
în primul rând dela Slavii din Sudul Dunării și mai ales dela Bul- 
gari. Într'adevăr, un număr mare de cuvinte slave din limba noastră 
au o formă care se potriveşte cu cea bulgărească, având fonetismul 
caracteristic al acestei limbi (care ar putea fi însă și al graiului 
slav transilvan). Astfel e redarea grupului îi şi di prin șt şi Jd 
(grajd), tratamentul bulgar al grupelor consonantice formate cu 
lichide (drag, plaz şi, ca urme mai vechi, daltă, scovardă ), preface- 
rea lui e în în (grindă) şi a lui q în dn în elemente mai vechi 
(râspândi ) şi în ă şi A în cele mai nouă (zâbală față de zâmbesc), ş. a. 

Avem însă la unele cuvinte şi fonetism sârbesc. Astfel cin, dintr'un 
mai vechiu ciun, în înţelesul de « luntre », ne-a venit, răspândindu-se 
de-alungul Dunării, dela Vest spre Est, din sârb. cun, care corespunde 
vechiului slav lină, cu prefacerea lui 1 în u caracteristică limbii 
serbo-croate. Uneori fonetismul bulgăresc sau sârbesc nu e însă un in- 
diciu sigur spre a stabili proveniența împrumuturilor. Astfel P. Sxox 
a arătat că redarea lui & prin ea (ca în leac < lăkă, veac <văkă, etc.) 
nu e o dovadă sigură că avem a face cu cuvinte de origine bulgărească, 
căci rostirea aceasta era mai de mult cunoscută și Sârbilor. De ase- 
menea astăzi accentul nu mai e în aceste două limbi cel din trecut. 

De cele mai multe ori ne lipseşte orice indiciu de ordin formal 
spre a deosebi bulgărismele de sârbisme, cuvântul împrumutat 
având aceeaşi formă în bulgărește și în sârbeşte. În asemenea ca- 
zuri sensul cuvântului românesc ne indică uneori proveniența lui. 
Astfel numai bulgărescul griza se întrebuințează în accepțiunea 
românescului grijă ; în celelalte limbi slave acest cuvânt are alte 
sensuri. Dimpotrivă, slavul grajati «a cârâi, a croncăni » are numai 
în sârbeşte și sensul de «a vorbi». După cum a arătat E. PETRO- 
vici (DR. VII, 179—180), vechiul slav grajati a ajuns în unele dia- 
lecte sârbeşti să însemneze mai întâiu «a face gălăgie ». În acest 
sens l-au împrumutat Românii, la care înțelesul a evoluat până la 
«a vorbi », încă în epocă străromână (căci și Aromânii și Istroromânii 
îl cunosc numai cu acest înţeles), reîmprumutându-l apoi, în această 
nouă accepţiune, Sârbilor din Craina Negotinului și din Crna Reka. 

Alteori proveniența unui cuvânt o indică aria lui de răspândire. 
Astfel cuvintele de origine slavă cunoscute numai prin Dobrogea 

sau prin Ialomiţa sunt de cele mai multe ori bulgărisme, iar cele din 
Banat şi Oltenia sârbisme. Totuși nici acest criteriu geografic nu e 
sigur. Mai întâi, fiindcă se poate foarte uşor ca un cuvânt să fi fost 
împrumutat, cu aceeași formă, în regiunile sudvestice din sârbește, 
iar în cele sudestice din bulgărește. Acesta e bunăoară cazul cu Bobric, 
care a înlocuit pe vechiul buric, fiind împrumutat din sârbeşte în 
Banat (ca și la Istroromâni) și din bulgărește prin Dobrogea și Basa- 
rabia de Miază-zi. În al doilea rând, deoarece cuvintele călătoresc. 
Astfel haină, deși vine din sârb. haljina (de origine turcească), se aude 
azi aproape pretutindeni în România (alături de țoale prin Muntenia 
şi straie prin Moldova). Gubav, care în vechime însemna « lepros » 
(și mai târziu a desvoltat la noi sensul de « bolnăvicios, slab, lipsit 
de putere »), se găsește cu acest sens, dintre Slavi, numai la Sârbi 
(gubav) ; cu toate acestea cuvântul e atestat în DA. mai ales din 
Moldova. Un caz în care criteriul formal e unit cu cel geografic îl 
avem la planta calomfir, cunoscută subt forma aceasta în Muntenia 
(din bulgăreşte kalofer), dar numită prin Banat, Transilvania și prin 
Moldova calapăr (din sârb. kaloper). 

Alături de influența sud-slavă, avem un val puternic venit din 
Nord-Est, dela Ruteni, care cuprinde vechea Moldovă (cu Buco- 
vina şi Basarabia) şi o mare parte din Nordul Ardealului. Harta 14, 
din care se văd formele slave care au înlocuit numele latin al păsării 
Porumb, ne arată cum la Sud-Est a pătruns în Banat cuvântul sârbesc 
golub, pe când forma rutenească hulub cuprinde toată Moldova şi 
părți din Ardealul nordic. Comparată cu harta 18, vedem că aria 
lui Aulub se acopere în mare parte cu aria lui omât (pentru zăpadă), 
împrumutate şi unul și altul dela Ruteni. Cercetările toponimice corobo- 
rează — dar numai în parte — aceste constatări. Acolo unde se 
constată o influenţă ruteană, numirile de localități derivate dela cu- 
vântul slav pentru « cioară » sau « oraș » au forme ca Voroneţ (Buco- 
vina), Vorona (Botoșani) şi Horodişte (rut. Horodysce), Horodniceni 
(rut. Horodnyca) în Dorohoiu, laşi, Neamţu, Suceava; în zona in- 
fluenţei sud-slave avem Vrancea, Vrânceni (Bacău), Vrâncioaia 
(Putna) și Grădiște, Grădişte (bulg. gradiste « cetate, ruini ») în Argeș, 
Botoșani, Buzău, Ilfov, Muscel, Prahova, Râmnicul-Sărat, Vâlcea, 
Mehedinţi, Olt, Romanați, "Tulcea, Vlașca, Hunedoara. 

Aceste exemple ne arată două din criteriile formale cele mai 
ușor de recunoscut, care ne permit să distingem cuvintele de ori- 

gine ruteană de cele sud-slave: redarea lui g iniţial prin / și feno- 
menul « polnoglasiei ». Tot astfel avem g în cuvintele de origine sud- 
slavă graniță, greabân, gală, gâlușcă, gat (venit prin mijlocire un- 
gurească), faţă de hramtă, hreabân, Hahtă (nume propriu pe la Nă- 
săud), hat în ţinuturile cu influență ruteană. Dubletului gălușcă— 
hălușcă (în Bucovina) îi corespunde și în ungureşte galuska şi haluska. 
În moldovenescul holo(a)tă față de gloată, din celelalte regiuni 
dacoromâne, avem, afară de Ph pentru g, şi polnoglasie, ca în mold. 
valoma faţă de valma din Muntenia. Altă deosebire formală o întâl- 
nim în pâlc şi hâlm (în 'Transilvania) din sud-slavul plăkă, chlimiă, 
faţă de pole şi holm moldovenesc, din rus. polkii, holmă. Asemenea 
dublete nu sunt rare: lui jalbă, din alba sudslav, îi corespunde în 
Moldova jalobă (din ruseşte sau polonă); lui clăti, formă sud-slavă, 
îi corespunde în Bucovina coloti. Interesante sunt reflexele slavului 
gaska : alături de gânsac, în care lui gq îi corespunde în și ân, ca în 
medio-bulgărește (gânska), avem gâscă, care vine din neobulgarul 
găska ; cuvântul a mai intrat în limbă şi dela Nord, subt forma huscă, 
care în Bucovina are sensul de «bucată de sare presată în forma 
unui con ciuntit» şi e împrumutat din rutenescul huska, cu același 
sens figurat (tertium comparationis e coloarea albă). Acest exemplu 
ne arată şi fonetismul deosebit al lui q în diferite limbi slave. (Ru- 
teana şi ruseasca merg în privința aceasta cu sârbeasca, care de ase- 
menea are reflexul vu). 

Dar acest cuvânt, ca şi golub—hulub, ne arată că şi aria de răspân- 
dire a unui cuvânt poate fi un indiciu pentru a-i cunoaşte proveniența. 
Cele spuse mai sus despre Bobric și haină se potrivesc însă şi aici. 
Astfel, dacă în loc de a îndlbi (pânza) se zice prin "Transilvania, ca și 
în Moldova, a Bili (cu rostire regională: ghili), cuvântul ne-a venit 
pe două căi, dela Sârbi și dela Ruteni. Pătrunderii unor sârbisme 
până în Moldova, precum văzurăm la gubav şi calomfir, îi corespunde 
extensiunea unor rutenisme până în Bihor, unde în loc de gaură, 
cuvânt de origine latină, se zice Bortă (din rut. Bort()), ca în 
Moldova şi Bucovina. 

Pentru penetraţia cuvintelor slave pe diferite căi şi suprapunerea 
lor, un exemplu instructiv ni-l dă cuvântul cârk. În înţelesul lui 
obișnuit şi răspândit în toată țara, de «a-și arăta nemulțumirea » 
şi «a huli», el se leagă de bulgărescul kdrija, care insemnează 
« scormonesc » (înrudit cu cârtiţă) şi cu medio-bulgarul krătenije 


SLAVONISMELE 295 


« grohăire ». În Banat însă cârti însemnează și «a sfâșia » (cf. ciocârti), 
venind din sârbescul kriiti «a chinui», iar în Bucovina are sensul 
de «a dori», ca ruteanul korteti. 

În afară de Ruteni, ne-au mai dat câteva cuvinte şi Rușii și Po- 
lonezii, — precum reiese şi din exemplele citate. Împrumuturile 
din rusește sunt limitate la Moldova şi mai ales la Basarabia, unde 
majoritatea rusismelor datează din vremea alipirei acestei provincii 
la imperiul țarilor. Numai puţine din ele, ca ceaiu, ceașcă şi alte 
câteva, au o răspândire mai mare. Din timpul ocupației ruseşti 
ne-au venit termeni ca polcovnic « colonel », cazon, pojarnic « pompier », 
Ş. a., precum şi neologisme de origine neolatină, ca administrație, 
aghiotant, gheneral, veghiment (faţă de general, regiment, venite din 
Apus). Cuvintele de origine polonă (precum: hatman, draniţă) se 
găsesc și ele mai ales în Moldova şi au fost aduse în cea mai mare 
parte de cei ce făceau în Polonia cunoștință cu civilizația apuseană. 
Unele, precum szoltysz (româneşte șoltuz), din germ. Schultheiss, 
armie (romanic) > armie, paweza (din ital. pavese), > pavăză, ş. a., 
sunt și la Polonezi împrumuturi din Apus. Se pare că avem și 
câteva cuvinte aduse de Românii migratori din regiunile slovene 
şi dela Slovaci, cf. N. DRăGANU, Românii în sec. IX-XIV, p. 


598—599. 


H. BRUSKE a dat în studiul său Die russischen und polnischen Elemente des 
Rumânischen (în Jahresbericht des Instituts f. rum. Sprache zu Leipzig XXVI—XXX, 
p. 1—69) o listă a cuvintelor împrumutate din limbile slave de Nord și de Est, 
încercând să stabilească și câteva criterii formale pentru distingerea lor şi a epocii 
în care au fost împrumutate. Aceste criterii nu sunt însă sigure, precum a arătat 
D. SCHELUDKO (în Balkan-Archi 1, 1 53—172), care completează listele lui 
BRUSKE. 


123. O foarte însemnată parte de cuvinte de origine slavă nu au 
intrat în dialectul dacoromân prin contactul direct între Români 
şi Slavi, ci pe cale culturală, prin biserică și cancelarie. Aceste îm- 
prumuturi — slavonismele — nu sunt lămuritoare pentru intimi- 
tatea legăturilor dintre popor şi popor, ci arată influenţa, în direcția 
verticală, a unei clase dominante asupra altui neam. 

Spre a ne face o idee despre numărul mare al cuvintelor intrate 
prin biserică într'o limbă, ajunge să privim enorma influență pe care 
a avut-o limba latină asupra limbilor romanice apusene sau slava 
bisericească asupra limbii rusești, pe care a modelat-o cu desăvârșire. 

Întrun judicios studiu publicat în revista Balcania (1938, p. 83—87) 
despre sufixele -anie și -enie, E. PETROVICI a demonstrat proveniența 
savantă a acestui sufix, nu numai la noi, ci şi în rusește, arătând în 
același timp că multe din cuvintele de origine slavă, intrate la noi 
prin biserică, sunt slavonisme şi la Ruși. Comparaţia cu limba rusă 
ne permite deci într'o oarecare măsură să cunoaștem care cuvinte 
au pătruns la noi din slavona bisericească. Dacă un cuvânt rusesc 
nu are forma corespunzătoare cu legile fonologice ale acestei limbi, 
ci arată fonetism sud-slav şi se găseşte şi la noi, el este, după toate 
probabilitatea, un slavonism în amândouă limbile. "Tot astfel, dacă 
unor cuvinte de origine slavă din limba română le corespund în 
limbile romanice apusene latinisme, avem, în cele mai multe cazuri, 
a face cu vorbe savante. Dacă comparăm 'Iatăl-nostru românesc cu 
cel franțuzesc, constatăm că tocmai acele cuvinte care sunt latinisme 
în rugăciunea franceză (sanctifi, volonte, offenses, tentation, delivrer ) 
sunt slavonisme la noi (sfinți, voie, greșeală, ispită, izbâvi). Recu- 
noaşterea lor nu e totdeauna atât de uşoară ca la termenii în legătură 
cu cultul bisericesc (evangheke, cazanie, blagoslovwi, probrajenie, 
pustnic, etc.), căci ele ating cele mai variate idei, a căror legătură cu 
religia nu se recunoaște imediat. Într'o vreme când biserica 
stăpânea vieaţa culturală, cărțile sfinte nu influențau numai limba 
literară, ci cuvintele lor intrau până în adâncurile graiului de toate 
zilele, apărând în locul cuvintelor vechi. Astfel post a înlocuit pe sec, 
pomană pe cumând, etc. Jitie, cu sensul de «anecdotă», «pă- 
ţanie » şi «beteşug», azi un cuvânt întrebuințat de popor, era 
odinioară un termen literar bisericesc (însemnând « vieață, biografie 
de sfânt »); tot din şcolile de slavonie a pătruns cuvântul slav-bise- 
ricesc criita « accent, semn deasupra unui cuvânt » în limba ţăranului 
în expresia nicio cirtă « nicio iotă, nimic » sau într'o cirtă « într'o chpă, 
imediat >. Forma unor cuvinte româneşti ca becisnic sau praznic 
arată că au fost introduse, precum a dovedit P. Skok (Slavia, 
VII, 1929, p. 786) în epoca postpaleoslavă şi independent de rostirea 
corespondentelor lor în gura Slavilor balcanici. Forma sdvârși re- 
flectează rostirea literară slavă-bisericească (sdvărsiti, întocmai ca 
bulg. săvărsen « desăvârșit »), față de dubletul sfârși împrumutat 
direct din bulgăreşte (svăriam). În ceea ce priveşte verbul hrâni, 
el este, în înţelesul de «a nutri», un împrumut popular din bulg. 
hranja « nutresc, alimentez », dar în sensul de «a păzi», cum se 

găseşte în textele noastre vechi bisericeşti traduse din slavoneşte, 
e paleoslavul chramiti «a păzi ». Mai interesantă e construcţia refle- 
xivă mă jur, care e decalcată după slavona bisericească, ceea ce se vede 
din faptul că ea se întrebuințează numai despre jurământul în sens 
bisericesc (mă jur pe Dumnezeu), nu şi cel juridic (a jurat strâmb). 

Într'o oarecare măsură — și în mod indirect — putem recu- 
noaşte slavonismele bisericeşti prin comparație cu coresponden- 
tele lor în dialectul aromân. Limba liturgică fiind la Aromâni cea 
grecească, ei au sau grecisme sau au păstrat cuvintele de origine la- 
tină (de exemplu peste sân < sanctus nu s'a suprapus sfânt, de ori- 
gine slavă, ca la noi, ci acest cuvânt a fost înlocuit, în parte, de ayiu 
de origine grecească). Dacă găsim deci un cuvânt de origine slavă 
și la Aromâni putem spune cu oarecare siguranță că el nu este sla- 
vonism bisericesc. (Fireşte că şi în privinţa aceasta trebue să pro- 
cedăm cu critica necesară: față de icoană al nostru, primit dela 
Slavi, găsim şi la Aromâni pe icoană, care-i împrumutat dela Greci, 
dela care îl au şi Slavii). Cazul invers nu se potrivește decât uneori. 
Astfel cuvântul nostru citi e de sigur un slavonism. Cuvântul mai 
vechiu era *leg, ca în celelalte limbi romanice (ital. leggere, franc. 
lire), precum dovedeşte aromânescul aleg « citesc» (cu a protetic). 
Adevărat că Aromânii zic pentru «citesc » și fuvdsesc, un grecism 
literar, care începe să înlocuiască cuvântul de origine latină, întocmai 
cum slavonismul cizi a înlocuit pe *Jeg. 

Și Curtea domnească și cancelariile ne-au dat un număr mare de 
termeni juridici și administrativi de origine savantă, ca vornic, stolnic..., 
camână (= o unitate de măsură de greutate, la origine de piatră), 
1zbrâni, deală, pravilă, zapis, etc. Dacă în Moldova avem pe hâtru, 
cu această formă sud-slavă (chytrii), e pentrucă avem a face cu un 
termen juridic râspândit prin cancelarii. 


123 a. Din felul cum se prezintă influența slavă asupra limbii 
române putem face unele deducții interesante asupra raporturilor 
româno-slave în vremurile pentru care istoria e săracă în ştiri. 
Constatările de mai nainte ne fac să dăm dreptate lui C. C. Grw- 
RESCU, care crede (Istoria Românilor, |, 1935, p. 235 ş. u.) că Slavii 
nu s'au infiltrat pe nesimţite în regiunile din Nordul Dunării, ci au 
venit ca un popor năvalnic de cuceritori. După ce ne-au subjugat, 
ei au format clasa dominantă, boierimea — cuvântul boier însuși e de 

origine slavă — impunând limba lor în biserică, administraţie şi în 
vorbirea claselor privilegiate româneşti, care au făcut dela început 
cauză comună cu ei. Din pricina numărului lor proporțional mic 
— căci majoritatea s'a revărsat asupra Peninsulei Balcanice — Slavii 
din România actuală au fost înghiţiți în cursul vremii de Români. 
S'a petrecut deci la noi același proces istoric pe care-l întâlnim la 
Longobarzii din Italia, la Bulgarii slavizați din Peninsula Balcanică 
şi la atâtea alte neamuri. Întocmai precum Normanzii, după lupta 
dela Hastings (în anul 1066), au format în Anglia pătura conducă- 
toare, impunând în cancelarii limba lor franceză (care a lăsat atâtea 
urme în limba engleză), iar mai târziu au primit ei înşiși limba popu- 
laţiei pe care o stăpâneau, tot astfel s'a întâmplat cu Slavii dela noi. 

C. C. GruREscu se întemeiază pe câteva argumente foarte 
plauzibile. Înainte de toate pe unul adus de P. P. PANAITESCU 
în La htterature slavo-roumaine (XV-e—XVIIe siecle) et son impor- 
tance pour histoire des litteratures slaves (Praga 1931), care crede de 
asemenea că în Nordul Dunării mai existau în secolul X-XI-lea 
mici state slavo-române, în frunte cu principi slavi şi cu predomi- 
narea elementului slav (bulgar) din punct de vedere social și politic. 
Numai astfel se explică cum un popor latin a putut adopta liturghia 
slavă, după încreștinarea căpeteniilor slave prin apostoli veniți din 
Sudul Dunării. Adoptarea ritului slav de toți Românii — şi de cei 
din Ardeal — trebue să fi fost anterioară cuceririi 'Lransilvaniei de 
către Unguri, căci această mare reformă religioasă nu s'ar fi putut pro- 
duce subt egida coroanei apostolice a Sfântului Ștefan. N. DRĂGANU 
(Românii în veacurile IX-XIV, 1933, p. 592) care se alătură şi el 
părerii lui P. P. PANAITESCU, adaugă că MELICH a arătat că Şi 
terminologia ungurească de origine slavă —și adică bulgară, nu 
sârbă — dovedeşte că liturghia slavă s'a întins dela Sud spre Nord, 
ajungând şi la Unguri (cf. keresat, keresatyen, szombat, etc.), tot în 
secolul X-XI. 

Despre o îndelungată comunitate slavo-română, în Nordul Du- 
nării, dă dovadă, afară de numeroase toponimice și cuvinte împrumu- 
tate reciproc, şi faptul că unele cuvinte de origine ungurească le avem 
prin mijlocire slavă, în deosebi ruteană. Am arătat în DR. VI, 
520—524, că alipirea sufixului -u (< slav. -ovati) la verbe de origine 
ungurească în limba noastră nu se poate explica decât admițând 
— pentru cuvinte comune tuturor Dacoromânilor, ca bânui, bântui, 

cheltui, mântui, etc. — o mijlocire slavă şi o epocă veche, dinainte 
de împrumutarea cuvintelor ungurești cunoscute numai regional. 
Judecând după reflexele lui gomb > bumb « nasture » (cu g-b asimilat 
în b-6) și gond > gând, se pare că aceste două cuvinte ungurești au 
fost împrumutate mai întâi de Slavii nord-dunăreni dela Unguri 
și adoptate graiurilor lor şi că din *ggqbu slav a rezultat în românește 
bumb, ca skapă > scump, iar din *gadă a rezultat gând, ca Paditi > 
Pândi. (Dacă această supoziţie e justă, trebue să admitem că la Slavii 
nord-dunăreni se găseau, ca la cei sud-dunăreni, amândouă reflexele 
lui q, şi că reflexul un a durat la ei până după venirea Ungurilor, 
spre deosebire de Sârbi, care au pierdut pe n din un în secolul al 
IX-lea). 

N. DRĂGANU (Românii în veacurile IX-XIV, p. 596) mai adaugă 
că şi genul feminin al unor cuvinte ungurești, ca samă, talpă, vamă, 
sau forma și accentuarea altora, ca a(r)șâu, hotar, cătană, presupun 
o mijlocire slavă. (Tot astfel au ajuns, prin mijlocire sârbească, 
câteva cuvinte ungurești și la Albanezi). Cu deosebire interesant e 
numele localității Săvădisla în centrul Ardealului. Precum a observat 
G. KrscH (Siebenbiirgen im Lichte der Sprache, p. 287), acest nume 
nu ne-a venit direct din ungurescul Szent Ldszl6, deși amintește 
domnia acestui rege ungar (1077—1095), ci din traducerea lui slavă 
Sfeti Vladislav (devenit la noi Sân-Vlădislau, apoi Săv(l)ddsla), 
ceea ce e o dovadă că la întemeierea acestei localităţi locuiau încă 
Slavi prin apropierea Clujului. 

Un alt argument invocat de C. C. GIURESCU este sensul de « ţăran neli- 
ber », pe care l-a primit pe alocuri cuvântul rumân. Acest înţeles arată în mod 
lămurit că Românii cuceriţi au fost subjugaţi economicește de Slavi. Pe când 
în Peninsula Balcanică romanus ajunge în limba albaneză (rămăr) — ca şi Vlah 
în Peninsula Balcanică și în Carpaţii nordici — să însemneze « păstor », în unele 


regiuni din Nordul Dunării el devine termenul pentru agricultorul ajuns în 
stare de şerbie. 


124. O altă probă că în România actuală Românii au fost stăpâ- 
niți de Slavii cuceritori ne-o dă și onomastica de origine slavă. În- 
tocmai precum în Franța şi în alte țări romanice, numele cucerito- 
rilor germani au fost imitate de autohtonii romani, tot astfel, în 
vremea când Slavii alcătuiau clasa suprapusă, vechile numiri româ- 
nești ca Ursu, Corbu, Lupu, Crăciun, ş. a. au fost înlocuite prin nume 
ca Dan, Mircea, Stan, Dragomir, Vlaicu, etc. Dacă mulți dintre voie- 

vozi şi atâți boieri de-ai noştri purtau în vremurile vechi nume slave, 
aceasta nu însemnează că ei erau Slavi din născare, ci numai că boieri- 
mea română s'a luat în alegerea numelor după boierii slavi și că nu- 
mele boierilor români au pătruns apoi și în popor. Nimic nu e mai 
supus modei decât tocmai numele ce se dau noilor născuţi. Paralel 
cu acest val de numiri de origine slavă s'a revărsat, prin biserică, al 
doilea mare val de nume scoase din calendar. 

Numele de familie dacoromâne —când nu sunt supranume 
(porecle) — sunt în cea mai mare parte asemenea nume de botez 
slave. Formele hipocoristice subt care apar foarte multe din ele au 
de obiceiu aceleași scurtări şi aceleași elemente derivative ca la Slavii 
sudici, după cum ne putem convinge din studiile onomastice ale 
lui MikLosicH, WEIGAND, MARETIG, PAşCA, ș. a. 

Uneori întâlnim nume compuse ca Aldomir, Dobroslav, Dra- 
gomir, Vladislav, Vladimir. . ., alteori nume de sfinți, mucenici sau 
personalități biblice ca Adam, Cosma, Damian, Dânilă (= Daniil), 
Gheorghe. .., etc. Mai dese sunt formele scurtate și derivate dela 
acestea, precum: Aldea < Aldija (iar acesta scurtat din Aldomir), 
cu derivate ca Aldeș, Aldulea, Alducan, etc.; Baiu < Bajo (din Ba- 
joslav), cu derivate ca Baicu (< Bajko), Băicoiu, Băilă (< Bajlo) ; 
Bârlea < Brle (din Bernardus), cu derivate ca Bârleţ, Bârlescu ; Bera < 
Bera (din Berislav), cu derivate ca Berescu, Berilă, Bercu (< Berko), 
Bercan ; Bobu < Bobo (din Bogoslav), cu derivate ca Bobeș, Bobancu, 
Bobanţu, Bobonea, etc.; Dobre < Dobre (din Dobromir sau Dobroslav), 
cu derivatele Dobrean (< Dobrijan), Dobrilă (< Dobrila), Dobrin 
(< Dobrin), Dobrotă (< Dobrota) ; Dragu < Drago (< Dragomur), cu 
derivatul Drăgan (< Dragan) ; Laţeu < Lacko (din Lazar s. Ladislav), 
cu derivatele Ldâţcoiu, Lăscoiu, Lățcoiaş ; Mirea < Mira (din M- 
roslav), cu derivatele Mirescu, Mircea (< Marca), Mircescu, Mircior ; 
Stan < Stan (din Stanislav), cu derivatul Stanciu (< Stanto), Stânuț, 
Stănescu ; Vlad < Vlad (din Vladislav sau Vladimir), cu derivate ca 
Vlădâu, Vlădășel, Vlăduţ, Vlaicu (< Vlajko) ; Voicu < Vojho (< Voji- 
slav ), etc. 

Unele nume calendaristice și derivatele lor apar subt o formă 
atât de scurtată, încât cu greu le mai recunoști. Astfel Chimu < Ioa- 
chim, Nasta (sârb. Nasto, alb. Nasto) din Anastase, Clemu din Cle- 
mente, Coca şi Coţa din Constantin, Dan (bulg. Dano) din Danul, 
cu derivatele Dancu (< Danco) și Danciu (< Danto) ; Manea (< Ma- 

njo) din Manuil, cu derivatele Maniu, Măneasa, Mănescu, Mânic, 
Mămcel, Mâniga, Mânilă, Mănișor, Maniţ ; Metea < Meto (din Me- 
todi), cu derivatele Meteș, Metoaie, Metârnă ; Mihu < Miko (din 
Mihail), cu derivatele Miha, Mihelea, Miheţ, Mihoc, Mihuţ. . . 

Numele cel care a desvoltat în slavă și la noi cele mai multe va- 
riante şi derivate hipocoristice este cel al Sfântului Ion: Ionaș, Ilo- 
naşcu, luonea (bulg. Ione), Ioncel (bulg. Ionto), Ionel, Ioane, Ionică, 
Ioniță, lonițu, Ionuţ şi femininele Ioana, Ioneasa ; dela varianta Onu, 
cu femininul Oana, avem derivatele O(a)ncea, Onciu, Oncică, Oncilă, 
Oncioiu, Onea, Onescu, Onica, Oniga ; dela varianta Ene (bulg. Ene, 
Enjo) avem derivatele Enescu, lenciu (bulg. Eno), Ieneșel, Ienachi 
(< anake < grec. "lawaăxnc) ; dela Ioba (sârb. Iova) avem derivatele 
Ioban ; dela Ioan (sârb. Ivan) avem Ivdnel, Ivancu (Ivanko) ; dela 
loja (losa) avem hipocoristicul Yică ; dela Iancu (anko) derivatul 
Iancăș. La acestea se adaugă formele scurtate: Nelu, cu diminutivul 
Nelucu ; Liţă și Liţi ; Nică ; Nicu ; Niţă cu diminutivul Nică, Ni- 
țucă, apoi Niţu şi derivatul Niţescu ; Nuţu. 


Încercarea lui A. PHILIPIDE de a recunoaşte în unele nume româneşti 
nume latine (de ex. Cândea din Cand-idus) e nereușită. Faptul că numele Luţu 
(scurtat din Vasiluţu sau Gavriluțu) coincide, ca formă, cu latinescul Lucius, 
nu ne îndreptățește să-l considerăm ca un urmaş al acestuia, căci o continuitate 
între numirile oficiale ale Romanilor păgâni şi ale Românilor creştini nu există. 

Pe cât se pare, strămoşii noștri se numeau, la începutul veacului de mijloc, 
cu cunoscute nume rustice, mai ales nume de animale, plante, pietre scumpe, 
etc., ale căror începuturi datează din epoca romană. Nume ca Ariciu (Aricescu), 
Căprioară, Cerbu, Corbu, Cucu, Fluture, Iepure, Lăstun, Lupu şi Lupa, cu deri- 
vatul Lupan, Păun şi Păuna, Porumb, Șarpe, Șoimu, Sturzu, Ursu, Vulpe, etc.; 
Brad, Brânduș (Moldova) şi Brândușa (Sălişte în 'Transilv.), Brebenel, Bujor, 
Busuioc, Floare (şi mai ales Florica), Garoafă, Goron, Leuștean, Paltin, Pipera, 
Plop, Sorbu, Rodia (şi mai ales Rodica ), Sânziana, Secară, Sulfina, Trandafir, 
Urzică, Vioara (şi mai ales Viorica); Argint, Margări(n)t, (Pro)fira, Smaranda, 
Zamfira, sunt în parte şi azi nume de botez date de ţăranul român copiilor săi. 
Cele mai multe nu s'au păstrat decât ca nume de familie. Tot nume de botez 
erau — și sunt încă în parte și azi — adjective ca Albu, Bucur, Creţu, Fericel 
(nume de botez în jud. Arad), Lăpădat (şi el cu model latin-medieval şi slav), 
Micu, Mușat(a) (corespunzând lui Bellus latin), Negru, Turbure; apoi Soare 
(cf. Soare Z. Soare, numele cunoscutului director de scenă al Teatrului Naţional 
din București) şi derivatele Sorin Şi Soricu, Crăciun, Joia, Duminecă (ct. slav. 
Nedelja), Zâna, cu diminutivul Zânca (prin hiperurbanism: Zinca, iar acesta 
considerat în unele părți, de ex. în Brașov, ca diminutiv din Zoe), apoi Dom- 
nica, Cercel, Ciucur (Săliște, în 'Transilv.), Sora (cu dimin. Soriţa), etc. 

Creştinismul nu pare a fi schimbat mult onomastica veche românească. 
Afară de Nicoară şi Sumedrea (din Sâmedru — Sanctus Demetrius) nu avem alt 
nume de sfânt cu un fonetism vechiu, decât doar grecescul Kwprx6s (în loc 
de Kuptax6c), păstrat la Sarzi, în Italia de Sud şi în numele românesc (azi nume 
de familie) Ciurcu, cf. DR., IV, 1367. 

În jumătatea a doua a evului mediu valul puternic de nume slave a schim- 
bat cu desăvârşire aspectul onomasticei române. S'au răspândit apoi nume ca 
Alexandru, Ruxandra, Sighefrie, etc. ca reminiscenţe literare din cărți populare 
ca Alexandria, Ghenoveva ş. a., până ce moda a adus în Principate, în sec. 
XVII—XIX nume grecești (Arssiița, Frosina, Marghioala, etc.) — conside- 
rate şi azi în popor ca «nume scumpe » — și mai târziu în Ardeal, nume latine, 
(Traian, Casiu, Virginia, etc.) şi, ca o reacție împotriva lor, reîntoarcerea la 
nume de persoane importante din istoria Românilor (ca Radu, Mircea, Vlad, 
Oltea, etc.). În zilele noastre nu sunt rare numele străine ca Oscar, Richard, 
ete. Moda dictează și azi, cum a dictat și mai înainte. Aproape toate fetiţele 
născute în anii din urmă, la Cluj, se numesc Rodica. După apariţia « Medele- 
nilor » lui IONEL 'TEODOREANU, foarte multe fete au fost botezate Monica. 

Nu numai numiri ca Apreotesii, ci şi altele ca Stămiloaie sau Mărtoiu arată 
rolul important al matronimicelor în onomastica noastră. 


125. Plină de numiri slave e şi toponimia noastră. Și nu ne gân- 
dim la nume de localități ca Iazul, Izlaz, Izvoarele, Lespedea, L1- 
vada, Ostrov, etc., care există și ca apelative — prin urmare au pu- 
tut fi numite astfel şi de Români — ci la toponimice de origine slavă, 
care în românește nu însemnează nimic, deci n'au putut fi date lo- 
calităţilor decât de cei ce le înțelegeau, Slavii. Din mulțimea de ase- 
menea nume cităm după I. IORDAN (Rumănische Toponomastik, 
I-II, 1924—1926) şi G. KrscH (Siebenbiirgen im Lichte der Sprache, 
1926) câteva: Bârza, Bârzeiu, Bârzava (în Buzău, Dolj, Mehedinţi, 
Muscel, Prahova, Gorj, Brăila, Someș, Arad, Ciuc) < sl. brăză «re- 
pede »; — Cerna, Cernaia, Cernat, Cernădia, Cernica, Cernișoara, 
Cernofca (Mehedinţi, "Tulcea, Vâlcea, Buzău, Muscel, Olt, Prahova, 
Gorj, Dorohoiu, Neamţu, Bacău, Constanţa, Ialomiţa, Ilfov, 'Te- 
cuciu, Hunedoara, Timiș, Brașov) din sud-slavul crănă «negru» 
(ef. croat Cruce, sârb. Cernilo), cu variantele de origine ruteană 
Ciorneiul (Roman), Ciornohal (Botoșani), Ciornoiu (Tulcea), cf. rut. 
Corne, Ciorna ; — Crasna, Crăsani, Crâsnița (Buzău, Fălciu, Gorj, 
Neamţu, Prahova, Vasluiu, Ialomița) din si. krasină « frumos»; — 
Dâmbul, Dâmbroca, Dâmbovița, Dâmbovicioara, Dâmboiul, Dâmbo- 
viceanul (Dâmboviţa, Gorj, Suceava, Muscel, Ialomița) din v..bulg. 
dab(r)i «stejar », dab(r)ova «arbori », cu varianta de origine v.-sâr- 

bească Dumbrava, Dumbrăviţa, Dumbosul, Dumbrăvioara, etc. sau 
rutenească (Dubrova, Dubrooyca) Dobrovâţul (Vasluiu), Dubruvăţul 
(Iași). — Dâlga, Dâlgov (Brăila, Dolj, Ialomiţa, Râmnicul-Sărat) < 
sud-slavul ligă «lung », cu variantele de provenienţă ruteană (cf. 
Dolhe, Dolha, Doizka, etc.) Dolhasca, Dolheni, Dolhești (Suceava, 
Fălciu, Neamţ); — Ruda, Rudarea, Rudari,  Rudărie, Rudeanca, 
Rudele, Rudeni, Rudești, Rudina (Argeş, Muscel, Olt, Mehedinţi, 
Vâlcea, Prahova, Ilfov, Dorohoiu, Hunedoara, 'Limiș) < sl. ruda 
«metal »; — Rast, Rasnicul (Dolj, Râmnicul-Sărat) < sârb. rast « ste- 
jar »; — Slatina, Slătioara, Slagna (Muscel, Olt, Suceava, Romanați, 
Vâlcea, Argeș, Ialomiţa, Arad, Târnava-Mare) < sud-slav. slatina 
«apă sărată»; Slănic (Bacău, Buzău, Muscel, Prahova) < slaniki 
«vânzare de sare»; — Toplița, Topliceni, Topalul, 'Topla, Tople- 
felul (Argeş, Bacău, Mehedinţi, Muscel, Râmnicul-Sărat, Constanţa, 
Someș, Ciuc) < v.-bulg. zoplă, sârb. topal «cald», topica «baia 
caldă » (şi toponimic în Serbia şi Bulgaria), etc. 

În cele mai multe cazuri, formelor slave le corespund toponimice 
derivate dela tulpini românești. Astfel lui Cerna, Cernica, etc. le 
corespund numirile Negrești, Negraia, Negrâiţa, Negrișoara, etc.; 
lui Crasna, Crâsani, etc.: Frumușei (Gorj), Frumușele (laşi), Fru- 
mușica (Bacău, Botoşani, Ialomița, Ilfov, Vâlcea), Frumușița (Ilfov, 
Vâlcea); lui Slatina, etc.: Sărata (Bacău, Botoşani, Neamţ, Prahova, 
Vâlcea), Sâratul (Fălciu), Sârăţeni (Ialomița), etc. 

Această repartiție a numirilor românești şi a celor de origine 
slavă pe tot cuprinsul țării e o dovadă despre o conveţuire româno- 
slavă până în văile cele mai ascunse. « Nu există întrun loc numai 
denumiri slave şi în altul numai românești, ci ele sunt amestecate », 
constată cu bună dreptate C. C. GruRescu. Neîndreptăţită ni se 
pare însă deducția pe care o face el, împreună cu I. BOGDAN, că 
«nu poate fi vorba de popor român înainte de absorbirea elementelor 
slave de către populaţia băştinaşă romană în cursul secolului VI-X ». 

Numărul mare de numiri date după diferite seminţii slave, ca 
Bulgari, Sârbi (care nu trebue să fi fost chiar Sârbi, ci și de alt neam 
slav), Ruși (care în Bucovina e numele pentru Ruteni), Leși (— Po- 
loni), Tâuzi ( = Slovaci), Huţani (= Huţuli) şi, înainte de toate, 
Șchei (din Sclavi — Slavi), răspândite pe tot cuprinsul României, 
dovedesc că Slavii — cu deosebire coloniile de Slavi venite în vre- 
murile mai nouă, ca refugiați sau muncitori din Peninsula Balca- 

nică sau dela Nord — locuiau, cel puţin un timp oarecare, în așezările 
lor, neamestecaţi cu Românii. Astfel întâlnim Șcheia, Șcheaua, 
Șcheiul, Șcheuţul în Brăila, Prahova, Roman, Vasluiu, Argeș, Buzău, 
Muscel, Dâmboviţa, Roman, Brașov, Bucovina, Sârbi, Sârbeşti, 
Sârbiţu, Sârboiu în Buzău, Gorj, Râmnicul-Sărat, Bacău, Dorohoiu, 
Neamţ, Olt, Romanați, Suceava, Tecuciu, "Teleorman, "Tutova, 
Vâlcea, Arad, Hunedoara, Bihor, Someș, Sălaj, Sătmar, apoi în Ar- 
deal corespondente ungurești ca Rdczfalva, Totfalu şi nemţeşti ca 
Raizendorf, Raizenbach. 

Dar chiar când toponimicele de origine slavă ne-au rămas dela 
vechile seminţii absorbite de noi în evul mediu, ele se explică, ca şi 
onomastica imitată după Slavi, tot în lumina cuceririi și domina- 
ţiei slave. În Ardeal o mare parte din numele orașelor şi satelor e de 
origine ungurească sau ne-a venit prin mijlocire maghiară, fiindcă 
Ungurii au stăpânit această provincie, nu fiindcă în vinele noastre 
ar curge mult sânge unguresc sau fiindcă Ungurii ar fi fost înaintea 
noastră în aceste regiuni. Dacă în Picardia majoritatea numelor de 
localităţi e de origine germană (Chiar în jurul Parisului proporția 
lor e de vreo 50%), aceasta nu se explică nici prin faptul că Francii 
ar fi venit întrun număr disproporționat de mare în acele părți, 
nici prin părăsirea locurilor de către autohtonii galo-romani dinaintea 
invaziilor, ci prin faptul că Francii au fost cuceritorii şi stăpânitorii. 
Acelaşi fenomen îl observăm în Bulgaria, unde populaţia slavă n'a 
părăsit țara când au venit Turcii, şi totuși toponimicele de origine 
slavă au fost înlocuite în mare parte prin numiri date de stăpânitorii 
turci, sau în Grecia, unde jumătatea nordică a țării e împănată cu 
toponimice slave, deși dominaţia Slavilor n'a durat mult timp în 
acele regiuni. 

Numiri ca Târnava sau Bălgrad ne dovedesc că Ungurii — și, 
mai târziu, Sașii — au aflat, la venirea lor în Ardeal, o populație 
românească, care avusese aici — şi nu în Peninsula Balcanică, cum 
pretind cei ce ne cred admigraţi din Sud —o lungă conviețuire cu 
Slavii. Târnava e un derivat din trănă «spin » în forma sud-slavă 
a cuvântului (căci Ruşii au fzrnă, iar Rutenii tern), împrumutată 
de noi dela Slavi înainte de venirea Cumanilor şi Pecenegilor, care 
au decalcat — precum au arătat HuNFALvY, KIscH şi MUNKÂCSI — 
după numirea slavă pe a lor, traducând, după secolul al X-lea, 
pe trinii prin cuvântul corespunzător din limba lor, kukel. 

Ungurii au luat, la rândul lor, din limba cumană sau pecenegă pe 
al lor Kiikiilld, din care derivă şi săsescul Kokel. Stăpânirea Cuma- 
nilor și Pecenegilor în aceste regiuni fiind dovedită și prin alte to- 
ponimice (cf. N. DRĂGANU, Românii în veacurile IX-XIV, p.- 
506 ş. u.), trebue explicată și numirea A/ba-Iulei ca Alba-Gyulae, 
adică Cetatea-Albă a unui Gyula (nume de demnitar cuman sau 
peceneg). Ungurescul (Gyula- )Fehervăr şi nemţescul (Stuhl ) Wess- 
senburg nu-s, precum a arătat WEIGAND şi KIscH, decât traducerea 
slavului Belgrad, păstrat în românescul Bâlorad. 

Instructive sunt şi nume ca Cluj (oricare ar fi etimologia lui), 
Sibiu, Sad (aceste două din urmă de sigur de origine slavă) şi 
altele, ale căror corespondente ungurești şi săsești se dovedesc, 
prin fonetismul lor, împrumutate din româneşte, iar nu invers. 

Considerând toponimia noastră, nu trebue să uităm că o mare parte 
din toponimicele noastre sunt la origine nume de persoane. După 
cele arătate mai sus însă știm că purtătorii de nume slave erau adesea 
Români — şi acesta era cazul mai ales în straturile sociale înstărite, 
în care trebue căutați proprietarii locurilor numite după ei. Mul- 
țimea de toponimice de origine slavă nu este deci totdeauna do- 
vadă despre numărul mare al Slavilor în timpurile mai vechi. 

Uneori toponimicul slav nu e decât traducerea celui românesc, 
fie că numirea românească, găsită de Slavi la venirea lor, a fost expri- 
mată de Slavi prin corespondentul lor chiar la așezarea lor în părțile 
noastre, fie că avem a face cu o traducere făcută de oficialitate. 
T. SăvEANU (Analele Dobrogei XV (1934), p. 93—r12) a arătat 
că în satul dobrogean Camena (din slav kameni « piatră ») s'a găsit 
o inscripție care dovedește că el se numea pe vremea Romanilor 
Petra (sau Petrae). După toată probabilitatea există o continuitate 
între numirea latină, transmisă de Români Slavilor, şi între tradu- 
cerea. ei slavă. Unul din afluenții râului Bistrița se numește, în regiunea 
muntoasă dela izvoarele lui, încă şi astăzi Repedele. G. KiscH a 
dedus cu drept cuvânt că Repedele era la început numele râului pe 
tot parcursul lui și că Slavii l-au tradus pe limba lor numindu-l 
Bystrica. Un exemplu pentru traducere pe cale oficială este D4/- 
gopol pentru Câmpulung (= germ. Langenau) în documente ieşite 
din cancelarii. Uneori oficialitatea nici nu traduce măcar, ci dă alt 
nume localităţii. Astfel numele Cozia (dela slavul koza «capră ») 
a înlocuit vechea numire românească Nucet, atestată la 1388. Mai 

în urmă asemenea numiri date de cuceritori sau cele oficiale sunt 
acceptate de populaţia autohtonă, care dă uitării numirea veche. 

Dacă conservarea unui nume local vechiu în consonanță cu legile 
fonologice e o dovadă despre o locuire neîntreruptă a unei populații 
în acel loc, pierderea sau înlocuirea unui nume vechiu, nu probează 
lipsa de continuitate. Dacă în locul Lutetiei a crescut Parisul, în loc 
de Ticinum avem Pavia, aceasta nu însemnează că populația acestor 
orașe s'a schimbat. Chiar râurile își modifică adesea numele, precum 
arată Alha și Rubiconul (FRIEDWAGNER). 

Când avem a face cu traduceri, încetățenirea numelui nou în locul 
celui vechiu este explicabilă, chiar din punct de vedere linguistic. Pe 
vremea când Românii ziceau cutăror locuri Vad sau Pin şi Slavii 
conlocuitori: Brod sau Bor, numirea cea străină era cea menită să 
rămână. Într'adevăr mă duc la Brod, mă cobor din Bor sunt expresii 
care nu pot da prilej la nici o răstălmăcire, pe când mă duc la Vad, 
mă cobor din Pin sunt echivoce. 

Pătrunderea cuvântului străin este însă explicabilă mai ales atunci 
când el este oficial. Astfel, în Bucovina, stăpânirea de o sută de ani 
a Austriei a făcut ca vechiul Vatra Dornei, prefăcut în oficialul Dorna 
Watra, să devină, chiar în gura multor Români, Dorna-Vatra. Vechiul 
Ilva mică devenise, în timpul din urmă al stăpânirii maghiare, Ch- 
şilva (ung. kis = mic). C. LAcEA a demonstrat că numele pârâului 
care curge prin Sibiu, Țibinul, nu e decât reflexul săsesc al mai vechiului 
nume românesc Sibir (cu s iniţial devenit 7 ca în săsescul fsurpen 
din soarbe), pe care Românii l-au dat însă uitării. 

Dacă vechile numiri ale afluenților Dunării au în românește o 
formă care, după toată probabilitatea, arată o mijlocire slavă: Pazhis- 
sus- Tisa, Dierna-Cerna, Berzovis-Bârzava, Marisius-Mureș, ş. a., 
aceasta nu însemnează că strămoșii noștri ar fi încetat să locuiască 
vreodată prin locurile spălate de apele lor, ci numai că în acele re- 
giuni Slavii au fost odinioară stăpânitorii. Așa s'a întâmplat şi în Pe- 
ninsula Iberică, unde vechile numiri ca Saetabis sau Pax apar azi 
ca ativa şi Beja, cu fonetism arab (s>j; ae). 

Numele Oltului nu poate fi explicat, pe baza legilor noastre fono- 
logice, din vechiul Alutum, care în limbile slave putea da însă foarte 
bine Oliătii. De aici s'a dedus că Românii n'au continuat să locuiască 
pe lângă acest râu, ci s'au întors, după părăsirea Daciei, în ţinuturile 
străbătute de el, unde au găsit pe Slavi. N. DRĂGANU (Românii 

în veacurile LX-XIV, p. 537 ş. u.) a arătat însă că cea mai veche 
atestare a acestei ape este de fapt Alt. Ea se găseşte în documentele 
andreiene, în anii 1211, 1222 şi 1223, şi se repetă «în cel dintâi act 
dat de un voievod român în care i se pomenește numele », în anul 
1372. Numai dintr'o formă Alt se explică numele Alt, pe care-l dau 
Sașii până în ziua de azi râului, și tot din Alt s'a desvoltat în mod 
normal și ungurescul Olz. Dacă este aşa, atunci nu mai încape nicio 
îndoială că la venirea Saşilor trebue să fi existat o populaţie mai 
veche, dela care ei primiră forma A7z, formă care corespunde cu totul 
legilor fonologiei românești (căci Alutum, accentuat pe întâia silabă, 
și-a pierdut, prin sincopare, foarte de vreme pe din silaba ce urma 
celei accentuate). Se pare deci că până în secolul al XIII-lea Românii 
au păstrat această formă veche, pentru a primi mai târziu, forma 
Olt, devenită între timp oficială subt stăpânire ungurească. 

În concluzie: toponimia noastră dovedește acelaşi lucru ca ono- 
mastica și în general elementul slav din limba noastră : influența slavă 
se manifestă mai mult cantitativ decât calitativ, ea nu e la începutul, 
ci la sfârșitul epocei de formare a limbii române și nu sa exercitat numai 
în sens orizontal, prin simbioză dela popor la popor, ci în mare parte 
în sens vertical, dela Slavul cuceritor la Românul autohton. 


126. Aceasta nu însemnează însă că nu s'a produs şi o influență 
în sens invers. De mult au fost relevate împrumuturi făcute de Slavi 
din limba română, dar abia în timpul din urmă s'au recunoscut 
proporțiile acestor împrumuturi. 

F. MIRLOSICH a atras atenția asupra termenilor, mai cu 
seamă păstoreşti, pe care Românii migratori i-au dus la popoarele 
învecinate. E. KALUZNIACEKI a studiat urmele de graiu românesc 
în Carpaţii nordici. Studiul său a fost reluat și completat de S. 
WEDKIEWICZ. Atlasul polon al regiunilor subcarpatine a adus 
material nou. Reproducem, după DR. VIII, trei hărți prelucrate 
după acest atlas, din care se cunoaște răspândirea de-a-lungul Car- 
paților polonezi, a cuvintelor româneşti din graiul păstoresc: bircă, 
vătuiu, cornut, șut ; găleată, merinde, vumega, meriza ; putină şi afină 
(amândouă cu n rotacizat). Răspândirea aceasta până în Boemia şi 
Silezia, ne arată că nu e nicio piedică de a considera cuvinte ca sme- 
tana, obişnuite la Polonezi, la Cehi (cf. numele compozitorului Se- 
tana) şi trecute dela ei la Germanii estici (subt forma :Schmetten), 

ca împrumutate din românește. Şi cuvântul german (dialectal) Goschen 
«gură » (în sens disprețuitor) pare a fi românescul gușă, pe care-l 
găsim și la Albanezi (gushe), Bulgari (gusă), Neogreci ("modoa), 
Croaţi (gusa) și Unguri (pusa). 

Dintre Slavii vecini cu noi, Rutenii, care, precum văzurăm, 
au dat Moldovenilor o mulțime de cuvinte de-ale lor, au împrumutat 
la rândul lor foarte multe cuvinte româneşti. Dăm după listele pu- 
blicate de I. A. CANDREA câteva exemple: văcar, urmă, arete, 
fruntaş, pieptar, brățară, fată, bucată, gaură, car, căruță, sapă, frân- 
ghie, ariciu, prună, piersecă, jneapân, cumnat, fătarnic, fin, gust, jurat, 
parte, pradă, putere, scap, seamân, urit, ș. a. Chiar unele cuvinte de 
origine slavă se dovedesc, prin forma sau înţelesul lor, a fi împrumu- 
tate de Ruteni dela Români, astfel: kyrza «bâtă ciobănească» < 
cârjă ; kyrd' şi kerd (nu *kord) < cârd ; kermac (alături de kormaă, 
cu fonetism rutean) < cârmaciu ; pomana < pomană. . . 

În afară de termeni păstoreşti, ca cei citați mai sus, regionali 
în ținuturile subcarpatice, Polonii au împrumutat din românește 
câteva cuvinte devenite literare, precum katusz (hatusza ) «tortură », 
din câtuși. 

O listă a cuvintelor de origine română în limba sârbească 
— primite mai toate dela Românii Apuseni —am publicat în vol. 
II din Studii istroromâne (p. 274 ş. u.),de ex. a-bușile, bale, bâşică, 
bâtă, bircă, blândă, brândușă, brânză, buric, câne (cu n rotacizat: kâr), 
canură, cărare, cărbune, cârnat, ciul, ciumă, ciutură, coacina « oaie 
cu botul roşu » (< lat. coccinus, -a, -um), colastră, creţ, cucută, fluier, 
ghindură, gușă, măr-gutuiu, gutunar, (îngroșa, laiu «negru», mă- 
ciucă, mămăligă, pâun, plai, puică, râncaș, sugar, târziu, turmă, 
urdă, urla... Brnka, cu sensul de «erisipel» e împrumutat din ro- 
mânescul brâncă, care vine din slavul sudestic brqka. (Acesta ar fi dat 
în sârbește *bruka). Dacă ciniti «a face » are la Sârbi — nu însă și 
la alți Slavi — și sensul de «a fermeca », aceasta se datorește, pro- 
babil, influenţei române. 

Cuvinte româneşti se găsesc și în « argotul » ţesătorilor de pănuri 
din păr de capră (mutaudăije), al frângherilor şi olarilor din orașele 
sârbești Kraljevo, Kragujevac, Leskovac, Niș ş. a., precum brnza, 
galbin (monedă), karnja «carne », kasarina « prăvălie » (din casă + 
sârb. kucerina), krculja «chitanţă » (din cărțulie) ş. a. (ct. E. PE- 
TROVICI, DR. VII 175). 

Într'o mulțime de nume de Serbocroaţi sau de Vlahi din Serbia 
recunoaștem cuvinte românești, de ex. Arboric, Banisor, Barbarasa, 
Barbat, Bradel (Brad), Bukur, Drakul, Ficor, Katusa, Korbovo, 
Kratun, Ljepurov (lepure), Lupulovic, Pasarel, Xerbula şi Serban, 
Singur, Strimbul, Surdul, Ursulovic, Vysinel, etc. Cu n rotacizat 
sunt numele: Sarapa (= Sare-apa), Sarebire (= Sare-bine), Zman- 
tara (= smântână). În toponimia serbo-croată întâlnim Bucum Și 
Bucumat, Cipitor (= Aţipitor), Durmitor, Funtura (= Fântâna, cu 
n rotacizat), Kornet, Krutica (— Cruciţă), Kormatura (= currhăe 
tură), Magura, Martini (= margine), Mijel (= miel), Negrisori, 
Oparitul, Pirlitor (= pârlitor), Prijot (— preot), Ratunda, Smede- 
rovo (din Sâmedru), Taor (= taur), etc. În toponimia și onomastica 
serbo-croată întâlnim şi câteva sufixe de origine română, ca -e/ 
(despărțit din nume ca Bradel, Pasarel, Vysinel) în Prekocel, Pricel, 
Radunel, apoi -(î)sor (despărțit din nume ca Banssor, Kornisor, Srbsor) 
în Mihsor, şi mai cu seamă -ul (-ula, -ule, -ulic, -ulovic, etc.) extras 
din nume articulate ca Drakul, etc. 

La Slovaci şi la Sloveni au intrat, după N. DRĂGANU 
(Românii în veacurile IX-XIV, p. 599), cuvintele românești câţel, 
ciutură, custură, cupă, oaie şi peteci. 

Cea mai importantă influență a exercitat-o limba română asupra 
celei bulgare. Tu. CAPIDAN, în lucrarea sa Raporturile _hn- 
guistice slavo-române (DR. II, 120——234) a studiat acest element 
românesc în limba bulgară, constatând două straturi de împrumuturi, 
unul din perioada paleoslavă, cuprinzând cuvinte ca duma, kratunii, 
Pauniă, splina, sapun şi verbul Pastrija — păstrez, şi altul mai nou, 
care cuprinde cuvinte cunoscute de toţi Bulgarii sau numai termeni 
regionali, din ţinuturile cu populație românească de la Nord de Stara 
Planina. Între cuvintele împrumutate dela Români cu răspândire 
generală avem înainte de toate termeni pastorali, trecuţi și la celelalte 
popoare balcanice — uneori și la Unguri, Ruteni și chiar și la Ruși — 
ca ficor, furka, gusa, kanura, Rapus (= căpușă), keptarte (= pieptar), 
hosture (= custură), kupa, spuza, sugare, tufa, vica (viță). Altele 
se găsesc numai la Bulgari, precum : batut, furna, karam (= a căra), 
korda, kărlig, matuka, muskur, turta. Unele, ca guna «manta », kal- 
cuni, mucka, samar, tumba sunt cuvinte care lipsesc Dacoromânilor 
şi nu le au — cel puţin în forma și cu înțelesul acesta — decât Aro- 
mânii. Cu întrebuințare generală sunt și bucinis (nume de plantă), fasa, 

cartalusa (= cerceluşi), destur (destul), flutur, gura (nume de plantă), 
katinar (dela Aromâni), kapra, leiija, limba (nume de plantă), masa, 
moc (= moț), pakura, pana, papura, papusa, skurtejka, speteazi, 
vuntur (= vultur) ş. a. Și adverbul maj (= mai) e împrumutat dela 
Români. 

Numeroase sunt şi urmele româneşti în toponimia bulgară, re- 
levate mai ales de C. JiREZEx şi G. WEIGAND, precum: Certel, 
Bukurovici, Krnul (= cârnul), Radulovici, Krecul (= Creţul), Merul, 
Ursolica, Singur, Murgas, Păsărel, Vakarel, Jarbata, Musat, Picor ş.a. 

Dar influenţa limbii române asupra celei bulgărești nu se re- 
duce la vocabular. Dacă unele evoluţiuni fonologice românești, 
precum închiderea vocalelor neaccentuate (a >ă, e »>i, 0>u) şi 
reducerea diftongului ea la e, când în silaba următoare urmează vo- 
cală palatală (bulg. veara « credință » — plur. veri, ca rom. seară — 
plur. seri), le întâlnim și în dialectele răsăritene bulgărești, ele nu 
trebue să fie, cum crede CAPIDAN, împrumutate dela Români. 
Dacă însă întâlnim la Bulgari unele « balcanisme», precum articolul 
enclitic, identitatea cazurilor genitiv şi dativ, înlocuirea infinitivului 
prin conjunctiv, repetarea pronumelui personal la dativ şi acuzativ 
subt forma conjunctă (mene me, tebe te, nego go, ca rom. pe mine 
mă vezi, pe tine te aud, pe el îl iubesc), este probabil că Bulgarii le-au 
împrumutat mai de grabă dela Români decât dela Albanezi sau Neo- 
greci. Această influență s'a putut produce pe vremea Asanizilor, 
când Românii au jucat un rol atât de important în formaţia de stat 
româno-bulgar, încât limba lor trebue să se fi bucurat de un mare 
prestigiu. 


127. Abia după anul 1000 au ajuns Dacoromânii în atingere cu 
Ungurii, a căror răspândire în Ardeal e relativ târzie. În epoca stră- 
română nu se poate constata nicio influență maghiară, iar în celelalte 
dialecte române nu găsim niciun împrumut din limba ungurească. 
Cele câteva cuvinte de origine ungurească la 'Transdanubieni, ca 
arom. varoș, sau cucie le-au venit prin mijlocire slavă. Alteori, când 
găsim asemănări, ca între istr. şetei, megl. șetâes «mă plimb » şi ung. 
sâtâlni «a se plimba », acestea se explică prin faptul că în dialectele 
române cuvântul e împrumutat dela Slavi (Setati), ca și la Unguri. 

Din faptul că Istroromânii, Aromânii şi Meglenoromânii nu au 
împrumuturi din ungureşte se pot trage două concluzii: 1. Dacă 

avem, şi în afară de dilaectul dacoromân, un cuvânt care la Unguri 
nu-i de origine slavă, el e împrumutat de Unguri dela noi şi nu 
invers. Acesta e, după cum văzurăm ($ 109), cazul lui afină sau ciu- 
cure. 2. Sfârşitul secolului al X-lea, ca limită extremă pentru epoca 
străromână, când Aromânii se găsesc în Sudul Peninsulei Balcanice, 
despărțiți de ceilalți Români, e confirmat şi prin absența împrumu- 
turilor din ungurește: după secolul al XI-lea Dacoromânii nu mai 
aveau contact cu ceilalți Români, ca să le poată transmite primele 
lor împrumuturi din ungureşte. 

Aceste prime împrumuturi din ungurește se pare că ne-au venit 
— după cum reiese din cele arătate în $ 123 a — prin mijlocire slavă. 
Mai târziu am primit cuvinte de origine ungurească de-a-dreptul, 
prin contact nemijlocit cu Ungurii. 

O parte din cuvintele de origine ungurească sunt răspândite pe 
întreg teritoriul dacoromân, precum: alcătui, bănui, bântui, belşug, 
cheltui (atestat în documente slavo-române mai întâi la 1432—37), 
Chezeș (1434—37), chibzui, făgădui, îngădui, lăcui (1418), neam, labă, 
mântui, mistui, ogaş, pildă, șireag, tăgădui, talpă, uliu, uriaș, vamă, 
viclean, etc. Cuvinte ca chin, chip, gazdă (atestat la 1427), hotar 
(1392), ham (de origine germană în ungurește), sălaș, se găsesc și la 
vecinii slavi ai Ungurilor; unele şi la Turci, altele, ca ung. zdros 
«oraş » (în limbile balcanice cu sensul de «mahala »), au pătruns 
până la Armeni. Fel, care se găsește şi la Sârbi (fela, vela), apare 
în românește în compuse formate cu elemente lexicale vechi spre 
a traduce expresii ungurești: astfel — effele, altfel = masfele, ce 
fel — mifele, de multe feluri = sokfele, de tot felul = mindenfele, 
etc. Unele împrumuturi au desvoltat în româneşte sensuri care nu 
se găsesc în ungureşte. Astfel adomâny « dar » se găsește în limba 
veche subt forma ademană, de unde a fost derivat ademeni ; marfă 
e ung. marha «vită » (pătruns încă odată, în vremuri mai nouă, şi 
subt forma mărhaie) ; sobă însemnează « odaie », ca ung. szoba, numai 
prin unele părți ale Ardealului, mai puternic influențate de Unguri, 
încolo soba e aparatul de încălzit, ca în limbile balcanice. 

Pentru cuvinte în legătură cu comerțul (ca zamă, cheltui...) 
sau cu industriile (ca meșter...) — călătoare prin excelență — sau în le- 
gătură cu unele instituţii imitate după Unguri (ca aprod, uric, dijmă...), 
învăţate de popor prin raporturile cu oficialitatea, răspândirea lor 
pretutindeni la Dacoromâni nu are nimic neobișnuit. Dacă coso- 

roaba (ung. koszorufa) se aude atât de des şi în 'Țara veche, este, 
fiindcă acest cuvânt a fost dus de meșteri unguri. Majoritatea cu- 
vintelor însă — mai cu seamă verbele și numele cu sens abstract — 
au trecut din Ardeal în Muntenia și în Moldova deodată cu răspân- 
direa românismului în aceste părți. Părerea că ele ar fi relicte din 
graiul Ungurilor preexistenți Românilor la Sud și la Est de Carpaţi 
şi romanizați numai mai pe urmă — susținută în timpul din urmă 
de 'TREML-TAMâs — e cu totul neîntemeiată și izvorăşte din 
tendinţa de a-i arăta pe Români veniți din Peninsula Balcanică după 
așezarea Ungurilor în țara noastră. 

Cuvinte ca bâlciu, cimotie, feredeu, hapsân, hitoan, ileu, imaș, 
iz, ş. a., întrebuințate în Moldova (şi necunoscute în cele mai multe 
părți ale 'Transilvaniei) au venit acolo deodată cu descălecatul Mara- 
mureșenilor. Nume de persoane și de localități din Moldova și Ba- 
sarabia ne permit să urmărim mai de aproape această mişcare spre 
Est. Uneori vedem, ca la alte fenomene de limbă, că Moldova se 
potriveşte cu Banatul, existând între aceste două provincii o punte 
de unire în "Transilvania. Acesta e bunăoară cazul lui ciumuriui din 
csâmărlik (de origine slavă: cemeri). 

Cele mai multe cuvinte de origine ungurească sunt cunoscute, 
precum e și firesc, numai în Ardeal, mai ales în părțile vestice și 
nordice, unde amestecul cu Ungurii a fost mai mare: băsădi, birâu, 
boaghe, dărab, fișpan, fonogiu, haizaș, holdă, nemeș, sechereș, etc. 
Asemenea ungurisme cu întrebuințare locală se găsesc chiar în cele 
mai vechi texte, precum și în documentele scrise slavoneşte. Astfel 
e fuglu « prizonier » (ung. fogoly) sau izeclean «aspru » (ung. zzetlen 
«fără gust») în Codicele Voroneţean, Perțeg (ung. herzeg < germ. 
herzog), fărtal «sfert», atestat în 1499 (din ung. fertdly < germ. 
Viertel). Precum se vede din cuvinte ca ciumurlui, herțeg, fărtal ş. a., 
cuvântul unguresc însuși e adesea împrumutat din slavă sau — mai 
ales când avem a face cu termeni culturali — din limba germană. 
Astfel tar «povară » vine din ung. tăr (dintr'un mai vechiu tavar) 
< slav. tovar ; țedulă vine din ung. cedula < germ. Zettel. 

Unele din ungurismele ardelene au primit în Țara veche sensuri 
nouă. Astfel beteag are sensul de «bolnav», ca ung. beteg, numai 
în Ardeal; în "Ţara veche însemnează «infirm». Ung. îrka « piele 
tăbăcită » a păstrat acest sens în Ardeal; în "Teleorman srkă însemnează 
«blană rasă de păr», iar în Gorj « curelușă subţire cu care cos cio- 

banii cojoacele »; aceste înțelesuri modificate dovedesc că avem a 
face, în Muntenia, cu un cuvânt importat. Cătană însemna în Ar- 
deal și Bucov. « soldat », ca ung. katona ; în "Țara veche el avea — 
lucru uşor de explicat — sensul de « soldat austro-ungar ». 

Precum am arătat mai nainte ($ 99) numărul destul de mare de 
ungurisme în Ardeal nu însemnează că populaţia ar fi fost bilinguă, 
căci o mare parte din ele se întâlnesc şi în regiuni curat românești, 
în care populaţia nu știe şi nu ştia niciodată ungurește. Ele au ira- 
diat dela oraș și s'au răspândit în direcţie verticală, dela funcţionarii 
şi intelectualii unguri sau crescuţi în şcoli ungurești. Dela ei porneau 
și locuţiuni decalcate după ungureşte, ca a tăiat jos pomul (ung. 
levdgni), a scris sus (ung. felirni), coată (= caută) afară (ung. kincz, 
decalcat la rândul lui după germ. aussehen), etc., care se aud din ce 
în ce mai rar şi mai ales prin mahalalele orașelor din Ardeal. 

Avem și câteva sufixe de origine ungurească, precum -șag și 
-Șug (celușag, chelșug, meșteșug, etc.), -eș (ameș etc.), -aș (în nume 
de agenți ca birtaș, etc.). Cele mai multe verbe de origine ungu- 
rească au primit sufixul -uz, de origine slavă: birui, cheltui, mântui, 
etc. Variantele -dlus, -ului, -zui, etc. ale acestui sufix, conțin elemen- 
tele formative 7 şi 2 întrebuințate Și în ungurește. 

Influenţa limbii române asupra celei ungurești e redusă geogra- 
ficeşte mai mult asupra Săcuilor şi Ciangăilor din Transilvania și 
din Moldova şi cuprinde în parte aceeași termeni păstoreşti care se 
găsesc și la alte popoare vecine. Ca exemplu de cuvinte româneşti 
pătrunse în ungurește dăm: ardeiu ( drdelj ), armaș (drmds), bărbat 
(borbăth, şi nume propriu), bucată (bukăta, bukate), butoiu (butoj, 
butojka), ciutură (csutra), coacăză (kokojza, kokolyza), coraslă, 
cort (kort, kortuj), cotor (toll katra «cotorul de pe care sau luat 
jos penele »), fecior, găleată, gușă (gusa), înjura (asurdl), noaten 
(notin), oacheșă (vakisa, ca polon. bakieska, slov. vakesa), puică 
(pulyka), sarică ş. a. Unele, ca plâcintă (ung. palacsinta ), au trecut 
şi la Nemţi (Palatschinken ). Altele au fost împrumutate iarăși — cu un 
sens evoluat — de Români: cercel a dat în ungureşte csercselye, pe 
care l-au primit Românii din nou subt forma ciorciol «ciorchine de fructe, 
ţurțur » (cu derivatul ciorcioli «a se murdări »). Fât a fost luat de 
vreme de Unguri dela noi, devenind fattyu « bastard », care, la rândul 
lui, a intrat în româneşte subt forma fochiu « copil din flori » (în Ar- 
deal). "Tot astfel csut a trecut în ungureşte primind sensul de « stân- 

gaciu» şi cu acest sens a fost împrumutat din nou de Românii din Nordul 
Ardelalului. Unele din cuvintele româneşti au pătruns de timpuriu 
în ungurește. Astfel kardcsony « crăciun » e atestat ca nume propriu 
(Karachun) la a. 1209, berbecs « berbece » la 1598, iar ca nume pro- 
priu (Berbech) la 1423, ficsor, din ficior, ca nume propriu la 1202—03, 
pakulăr «păcurar» la 1661 —1711, votulya «vătuie » la 1652, 
etc. (Cf. N. DRĂGANU, Românii în veacurile IX— XIV, p. 583 
ş. u.) 

În cele două decenii din urmă românismele s'au înmulțit în limba 
ungurească din Ardeal. Ele nu privesc numai termeni în legătură 
cu dominaţia română (ca sigurância «siguranță », lej « leu », subt 
această formă şi la singular), ci și cuvinte uzuale. Astfel am auzit 
la Cluj: ldtni fogom a norokot = am să-i văd norocul. Avem şi tra- 
duceri, ca numele « vinetelor » (= patlagelelor vinete): kekek. Un 
caz interesant auzit tot la Cluj e următorul. Golul (= engl. goal) 
pe care-l fac jucătorii români de foot-bal, identificat de Unguri cu 
adjectivul românesc «gol», apare tradus în ungureşte prin  îires 
(egy îirest csindlt «a făcut un goal»). Un decalc vechiu în limba Un- 
gurilor Ardeleni e construcția kell hogy megyek (în loc de meniem 
kell), după trebue să merg. 


128. Seminţiile turco-tătare care au lăsat câteva urme în limba 
noastră înainte de aşezarea 'Turcilor osmanlii în Europa, au fost, dacă 
facem abstracţie de Avari, care ne-au dat, pe cât se pare, şi ei câteva 
cuvinte (cf. $ 113), Pecenegi, Cumani, Cazari şi 'Tătari. Influenţa 
acestor limbi începe însă după despărţirea dialectelor. Dacă un cu- 
vânt ca cioban se găseşte şi în alte dialecte decât cel dacoromân, 
aceasta nu însemnează că e un cuvânt turanic împrumutat în epocă 
străromână. El e de origine turcească (foban) şi a pătruns în toate 
limbile balcanice: bulg. coban, dobanin, sârb. câban, cobanin, alb. 
tshoban «păstor » şi «Român», n.-grec. <toBăws. Dela Sârbi l-au 
împrumutat Istroromânii. la care țobân e mai rar întrebuințat 
decât pastir; dela Albanezi îl au Aromânii, care-l întrebuințează 
foarte rar (fobanbaș, cf. şi localitatea Cobanlades în 'Tesalia), căci 
numele păstorului de oi e la ei picurar; dela Bulgari l-am împru- 
mutat noi. Harta nr. 13 arată cum acest termen a trecut, adus de 
păstori în transhumanță, din Țara veche, în Ardeal, unde totuşi se 
păstrează încă vechiul termen păcurar. 


ri 


PECENEGII, CUMANII ŞI CAZARII 315 


Urme sigure de graiu peceneg n'avem în românește decât 
în toponimie: Peceneaga, Pecineaga, Pecineagul (Brăila, Buzău, 
Muscel, Tulcea). În Ardeal întâlnim Peceneagul (Făgăraș), dar mai 
ales formele Beșineu, Beșinou şi Beşinova (Năsăud, Târnava-Mică, 
Timiș- Torontal, Sibiu), venite prin mijlocire ungurească (Besenyâ). 

Mai bogată e toponimia noastră în urme cumane: Comâna 
și Comâna, Comanea, Comani, Comeni, Comăneanul, Comăneasa, 
Comâneasca, Comănești, Comăniţa sunt răspândite aproape pretu- 
tindeni în "Țara veche şi pe alocuri (Făgăraș, Hunedoara, Arad) în 
Ardeal; multe din aceste toponimice au la bază numele de persoană 
Coman, cu derivatele și hipocoristicele Comânescu, Comşa ş. a. După 
seminția cumană a Uzilor (0O5toi) e numită Poiana Uzului 
şi Uzul în Bacău. Cu Cumanii deodată au venit și lasigii (lat. 
lassones), al căror nume îl păstrează oraşul Jași și, în Ardeal, Iașul, 
și ași din jud. Făgăraș și Odorheiu. G. WeErcANo (Jb. XXVI- 
XXIX, p. 97—100) a arătat că tot de origine cumană sunt numirile 
locale terminate în -usu ; de asemenea se crede că numirile de persoane 
terminate în -ab(a) ca Toxsabă, Talabă, Tâncabă — înainte de toate 
Basarabii — ar fi de origine cumană (cf. N. IORGA, Imperiul Cu- 
manilor și domnia lui Basarabă, p. 3—4). 

Vocabularul cuman ne e cunoscut din faimosul Dicţionar cuman- 
latin din 1303 editat, după manuscrisul dăruit de Petrarca Bibliotecii 
din Veneţia, de Geza KUuN. Cuvintele cumane nedeosebindu-se 
mult de cele turcești, originea cumană a cutărui cuvânt sau nume 
local românesc o indică numai rareori forma lui, ca în cazul lui Te- 
leorman din cumanul Teli orman «pădure nebună» (adică deasă) 
față de turcescul Del orman (cu d corespunzând cumanului £). Avem 
totuși un criteriu spre a recunoaște cuvintele de origine cumană în 
româneşte. Neexistând adică în Ardeal cuvinte de origine turcească 
— decât cele transmise prin mijlocire slavă — extensiunea lor geo- 
grafică dincolo de Carpaţi le arată a fi cumane. Asemenea cuvinte 
sunt: Beciu «pivniță boltită » (cuman bec el «urbs munita»; lip- 
sește la 'Turci), duşman (dusman în Codex Cumanicus) şi tou, care 
avea sensul originar de « ospăț», din cumanul foy « convivium ». 

Cazarii au lăsat o urmă în toponimia noastră: numele sa- 
tului Cuzdrioara (din *Cuzărioara < ung. Kozdrvăr) în Someș, pe 
când numiri ungurești precum Kazar, Kozar, Kozard, etc. se în- 
tâlnesc și în alte regiuni. 

În ceea ce priveşte pe Tătari şi pe Nogaii înrudiți cu 
ei, aceştia au lăsat puţine urme în vocabularul românesc, dispărute 
și ele mai toate. Avem a face mai ales cu numiri ca mârzaci, date 
căpeteniilor tătărești, sau numele unor dări ca a/âmul, ilișul (cuvânt 
atestat pe la mijlocul secolului al XV-lea) sau ușurul. Numai puţine 
cuvinte ca arcan, capcană, cobuz, haraba au trecut în graiul poporului 
şi sunt întrebuințate până azi în Moldova. 

Nu se cunosc în românește urme din graiul Bulgarilor 
turanici. Teoria lui MELICH, după care ei ar fi fost transmi- 
ţătorii numirilor unor râuri din Ardeal nu este convingătoare, (cf. 
N. DRĂGANU, DR. VII, 224—254). 

Cu mult mai importantă — cel puţin din punct de vedere nu- 
meric — e influența limbii turcești asupra celei românești. Ea a fost 
studiată în mod amănunţit de L. ȘăINEANU în voluminoasa lui 
monografie despre Influența orientală asupra limbii și culturei române, 
care ne-a servit și nouă la elaborarea acestei părți din lucrarea noastră. 
Iată câteva din concluziile lui: 

Un strat mai vechiu de turcisme, din secolele XV-XVII, cuprinde 
cuvinte ca aba, amanet, basma, cântar, chel, ciorbă, chirie, cusur, 
dulap, dulgher, fotă, fudul, halva, leafă, maramă, odaie, para, 
saltea, samsar, samur, soiu, etc., cunoscute pe tot cuprinsul "Țării 
vechi, unde au pătruns și în graiul poporului. Al doilea strat, 
mai nou, din epoca fanariotă, cuprinde neologisme turcești cunoscute 
aproape numai în straturile superioare ale societății, care imitau 
modele venite dela Constantinopol. Ele au dispărut în cea mai mare 
parte din limbă deodată cu încheierea acestei epoci. Acestea abundă 
mai ales la ultimii cronicari şi la scriitori ca IENĂCHIȚĂ VĂ- 
CĂRESCU şi A. BELDIMAN. « Mai toate turcismele sunt de ordin 
material şi se raportă, afară de politică şi arta militară, la nume 
de plante, animale și minerale, la casă, îmbrăcăminte şi nutriment, 
la meserii, comerț și industrie. Vieaţa religioasă și intelectuală au ră- 
mas cu desăvârșire străine de contactul secular cu Turcii: bilanțul 
elementului osmanliu nu conţine nicio noţiune de ordine pur ab- 
stractă, niciun verb propriu zis). Verbe ca chelesc, închiriez, etc. 
sunt derivate, pe teren românesc, cu mijloace derivative românești. 
Avem însă câteva sufixe de origine turcească, precum -giu (bragagiu, 
cafegiu, boiangiu. .. ), -lâc (samsarlâc, caraghiozlăc. . . ), -liu (chefliu, 
nurliu... ). Aceste sufixe apar legate aproape numai de cuvinte de 

origine turcească — chiar când nu există asemenea derivate în tur- 
ceşte — sau considerate ca atare. Când, acum câţiva ani, s'a introdus 
la noi dansul exotic rumba, acest cuvânt a fost asimilat celor de ori- 
gine orientală; de aceea celui ce juca « rumba » i se zicea rumbagiu. 
Subiectele vorbitoare disting de cele mai multe ori turcismele între 
celelalte cuvinte ale limbii, fie din cauză că aparțin cam aceleiaşi 
sfere semantice, fie din pricina unui semn distinctiv formal: accentul 
pe silaba finală: cafed, casmă (în pluralele cafele, casmale), cazân, 
calabalăc, etc. 

Cuvintele de origine turcească fiind relativ nouă, au păstrat de 
cele mai multe ori sensul turcesc, iar dacă uneori apar şi cu alte 
sensuri în românește, acestea se găsesc dialectal şi în turcește. Numai 
rareori întâlnim evoluţii semantice petrecute pe teren românesc, 
precum la lichea, moft, nuri, care în turcește însemnează « pată », 
«giaba » şi «lumină ». Multe turcisme au primit la noi o notă glu- 
meață sau batjocoritoare, astfel marafet (în turcește « ştiinţă, talent»), 
terip (în turcește « proiect, plan »), hal, hatâr, taifas, etc. 

« Unele turcisme foarte populare sunt înlocuite în Moldova (în 
total sau în parte) cu corespunzătoare de origine greacă sau slavă: 
ciorap (călțun), caldarâm (pavea), ciarșaf (prostire), dud (agud), 
ibișir (cridă), peșchir (prosop), tavan (sofit, alăturea de bagdadie), 
dar și viceversa, însă mai rar: babacă şi neneacă (propriu Moldovei), 
duducă (domnişoară), dughiană (prăvălie) ». 

Turcismelor din "Țara veche le corespund adesea ungurisme 
în Ardeal, unde cultura materială a fost uneori de proveniență ma- 
ghiară: catifea — barşon (ung. bârsony), basma—cheşcheneu, chibrit-— 
ghiufă, cearșaf — lepedeu, lulea — pipă, rachiu — palincă, rândea — 
gealău, tutun — duhan, etc. Nu rareori cuvântul unguresc din Ar- 
deal e înrudit de aproape cu cel turcesc din "Țara veche: geaba cu 
hiaba (ung. hidba). 

Cele mai multe din cuvintele de origine turcească din limba 
română se găsesc şi la popoarele balcanice, câteodată și la Unguri 
(haraciu — ung. hardcs, fustan — ung. fosztâny, etc.), căci stăpânirea 
turcească a avut aceleași efecte pretutindeni. Aceste turcisme comune 
sunt o dovadă despre mentalitatea asemănătoare la popoarele din 
Sud-Estul european. 

Lipsa turcismelor în Ardeal poate servi ca un criteriu pentru 
cunoaşterea originii unor cuvinte. Astfel L. ȘĂINEANU Și alţii au 

crezut că verbul a leșina e un derivat dela leș « cadavru ». Dar sub- 
stantivul leș, de origine turcească, e necunoscut în Ardeal, unde totuşi 
e răspândit verbul a leșina, pentru care trebue căutată deci altă eti- 
mologie. 

Unele din turcismele noastre — mai ales cele pătrunse în graiul 
popular — ne-au venit desigur prin mijlocire slavă. Așa s'a în- 
tâmplat mai ales în Banat, unde numeroasele turcisme nu se datoresc 
stăpânirii turceşti, ci sunt împrumutate dela Sârbi. Aceasta se 
vede şi din forma şi din sensul unora din ele. Astfel în Banat nu se 
zice ceşmea (cișmea) şi iatagan, ca în "Țara veche, unde cuvintele 
sunt împrumutate din turcește, ci cedșmă și atagan din sârb. cesma, 
atagan. De asemenea sensul de « conversaţie » pe care-l are cuvântul 
divan (cu derivatul divâni «a conversa ») în Banat, e necunoscut 
în turcește (ca și la divan în "Țara veche), dar îl are sârbescul divan 
şi divaniti. Baș pentru «tocmai, întradevăr », atât de frecvent în 
graiul bănăţean, e și el un turcism trecut prin filieră sârbească. 

Același lucru se poate spune despre cuvintele de origine turcească 
din dialectul istroromân: toate sunt luate dela Serbocroați, de ex. 
harambâsa « căpitan », țobân «cioban ». 

În schimb dialectul aromân și cel meglenit, ca toate 
limbile balcanice, sunt pline de cuvinte de origine turcească, dintre 
care unele se găsesc și la noi, altele însă nu. Mai ales Megleniţii au 
multe turcisme care lipsesc și Aromânilor; le au însă şi Bulgarii 
din Meglenia. 

Foarte mic e numărul cuvintelor românești în turcește: boyar 
«boier », kalaraş «curier», mukan «cioban din Ardeal» (mocan), 
mamaliga, dalavere « transacţie » (— daraveră, care, la rândul lui, e 
decalcat după turcescul alyșveriș) și alte câteva. 


V. "TRECUTUL. 


129. Dacă examinăm cuvintele care în limba română însemnează 
«a se mișca dintr'un loc într'altul », observăm o mare bogăţie lexicală. 
Numai ca verb defectiv (în expresii ca până atunci mai va — mai 
trece) s'a păstrat latinescul vadere. Tot astfel ire, cunoscut textelor 
noastre vechi și dialectului istroromân (la viitor: î-v0j). Al treilea 
verb defectiv e *passare (derivat din passus « pas )), cu o vitalitate 

mare în alte limbi romanice (ital. passare, franc. passer, etc.); îl avem 
în expresii ca pasâ-mi-te, iar la Istroromâni ca imperativ dela mere 
« merge »: pâs / Verbul care arată mișcarea dela un loc la altul e am- 
bulare (rom. umbla), cu compusul perambulare (a se plimba). La 
acesta s'au adăugat la noi alte două verbe, care în latineşte aveau 
cu totul alte sensuri, mergere «a cufunda » și plicare «a îndoi », pre- 
cum și se ducere, despre care a mai fost vorba în acest volum. Dela 
călător s'a format derivatul călători. Și verbe ca lua, apuca sau face 
și da se întrebuințează adesea cu sensul de a se mișca într'o direcţie: 
a luat-o prin pădure, a apucat pe potecă, a făcut la stânga, voiu da 
pe la voi... La aceste cuvinte de origine latină s'au adăugat împru- 
muturi ca porni (din slavă), andâh (din ung.). În special pentru um- 
blarea prin munţi avem, pe lângă sus, urca și pogori (coborî), cuvinte 
dialectale ca guri sau gui, tuna, tuli, urla. 

Dacă examinăm cuvintele care numesc drumul, vedem mai în- 
tâi că sau pierdut, ca şi în celelalte limbi romanice, frames, dever- 
ticulum, meatus, actus, angiportus. Lipseşte şi semita (franc. sentier) 
și camminus (franc. chemin), de origine celtică. Se pare că şoselele 
care legau orașele mari, întreținute cu atâta grijă pe vremea domina- 
ţiunii romane, nu mai jucau mai târziu un rol în vieața strămoşilor 
noștri, deoarece cuvântul latinesc pentru ele, za, a dispărut din 
limba română. Chiar și drumurile de care, carrariae se prefăcură 
cu timpul în cărările noastre înguste, pentru care avem o sinonimică 
bogată, formată din împrumuturi din alte limbi — ca potecă, hăţiș, 
etc. — la care s'au adăugat, prin munți, plaiurile, atât de deosebite, 
ca sens, de franțuzescul plage sau italienescul piaggia. 

Cuvântul zia a fost înslocuit la noi prin calls, care în latinește 
însemna 0 «potecă prin munți sau păduri » (cf. «ut Apuli solent 
facere, qui per calles în montes Sabinos pecus ducunt», la VARRO) 
şi înlocuirea aceasta este caracteristică pentru vieața Românilor în 
munți și păduri, ale căror poteci au putut să primească înțelesul 
general de drum. Mai târziu, când drum a intrat, dela Slavi, în limba 
noastră, el a înlocuit de cele mai multe ori, în sensul material al cu- 
vântului, pe cale, păstrat mai ales în sensul figurat de « direcție » 
sau «procedeu, metodă ». Înainte însă de a ceda noului sinonim 
locul său, el desvoltase o frazeologie atât de bogată, cum numai 
un cuvânt întrebuințat mereu şi la nenumărate ocazii o putea naște. 
Într'adevăr, dacă deschidem Dicţionarul Academiei la cuvântul 

« cale », vedem că în afară de expresii figurate precum calea laptelui 
(sau a robilor), calea primară, calea albă, calea întoarsă, calea jumă- 
tate, calea mânzului, etc., sau de locuţiunile (din Nordul Ardealului) 
cu o cale «totodată » şi d'o cale «odată» (care se găsesc și la co- 
respondentele romanice ale lui via), avem un număr mare de expresii 
formate cu cale, pentru cele mai variate noțiuni, pentru care azi 
întrebuințăm mai ales neologisme. 

Astfel: «potrivit, nimerit, corect, just, drept, cuviincios, cu- 
minte, înțelepțesc, bine și frumos » se exprimă prin cu cale, iar con- 
trariul prin fără (de) cale (tot așa la Aromâni şi Albanezi); 

«peste măsură, foarte, prea, neobișnuit, extraordinar, excesiv, 
mare, straşnic » e redat prin din cale afară (sau afară din cale); 

«drept, după merit, cum se cuvine » era mai de mult p(r)e cale, 
iar ideea opusă de «nu de-a-dreptul, pe de lături » este și azi ald- 
turea cu calea ; 

«asemenea, tot așa » e pe calea ceea ; învoirea finală, se exprimă 
prin calea(ca-)valea, un fel de « treacă-meargă»; 

ideea de «a îndruma, a aranja, a sfătui, a povăţui », darși «a or- 
ganiza, a întocmi, a face rost, a pregăti » și «a învăța minte », precum 
şi «a hotărî» e a pune la cale, cu substantivul punere-la-cale ; 

«a cădea de acord, a se putea învoi cu cineva » e a (0) scoate sau 
a ieși la cale; 

«a îndrepta spre bine, a scoate din rătăcire » e a duce pe cineva 
la cale, sau pe calea cea bună ; 

«a fi gata, dispus, a avea intenție» e a fi pe cale să... ; 

«a face să înțeleagă, a convinge » e a-i da cuiva în cale ; 

da-l scuti să mai meargă undeva » e a lua cuiva calea din picioare ; 

da nu ști încotro s'o apuci, a sta la îndoială, a șovăi » se exprimă 
prin a-i fi cuiva calea cruce ; 

«a nu mai putea răsbi, a fi silit să renunți la ceva» se exprimă 
prin a îi se închide cuiva calea în codru ; 

«a împiedica pe cineva în acţiunile sale» e a sta cuiva în cale, 
iar «a se împotrivi, a-l opri să-și ajungă ţinta», a se pune în calea 
cuiva ; 

«a pândi pe cineva» e a-i aține calea, iar «a-l lăsa să treacă» e 
a da cuiva calea ; 

da-şi face rost să poţi pătrunde neobservat » e a-și face cale (deo- 
sebit de a face o cale =o călătorie) ; 

«a trebui să treci pe undeva » e a avea cale ; 

« a nu se amesteca în treburile altora » e a-și vedea de cale ; 

«a încerca ceva în alt fel » e a lua o altă cale (deosebit de a-și lua 
sau apuca calea în picioare «a pleca, a porni în călătorie »); 

« modalitatea de a face ceva » se exprimă prin a afla chip și cale 
Sa Ș 

o « distanţă » (mare) se arată prin cale de... (o poștă, ete.); 

O asemenea eflorescenţă frazeologică neobişnuită era firească 
la acei Vlahi pe care KEDRENOS îi cunoaşte în 976 ca « hoditoi », adică 
drumeți, şi pe care documentele sârbești îi numesc cu vorba româ- 
nească de kjelatori (= călători), vestiți cunoscători ai celor mai 
ascunse căi din munţi şi codri. În această vreme, când nici munții, 
nici pădurile nu reprezentau o bogăție pentru proprietarii lor, Ro- 
mânii îi stăpâneau virtual din Pind şi până în Carpaţii Nordici. 

Exemplul acesta este destul de elocvent, credem, pentru arătarea 
raportului strâns ce există între limba şi trecutul unui popor: bogăţia 
cea mare în termeni care arată mişcarea dela un loc la altul, evoluția 
semantică a cuvintelor care însemnează un drum şi frazeologia va- 
riată a lui cale corespund uneia din cele mai interesante faze din tre- 
cutul nostru: epoca migrațiunilor pe plaiurile Carpaţilor 
şi ale continuatorilor acestor munți în Peninsula Balcanică. 

Dacă istoria ne dă — ca în cazul citat — explicarea unor feno- 
mene interesante de limbă, limba, la rândul ei, poate să întregească 
lacunele istorice. Acest lucru e adevărat mai ales la noi, Românii. 
Începuturile poporului român sunt, pentru istorici, o 4 enigmă » ȘI «o 
minune »; pentru linguişti ele formează una din cele mai pasionante 
probleme. Căutând s'o elucideze, cercetătorii de azi ai limbii au 
înainte de toate o datorie de împlinit : să rectifice unele opinii eronate 
din punct de vedere pur nguistic, exprimate de înaintașii lor, căci 
acestea au condus pe căi rătăcite pe cercetătorii trecutului nostru în- 
depărtat. 


O vom face pe scurt aici, referindu-ne la cele expuse în capitolele 
precedente. 

1. Din faptul că tot ceea ce caracterizează limba română, deosebind-o 
de oricare altă limbă din lume, se găsește în câteşi patru dialectele 
($ 108), s'a dedus cu drept cuvânt că într'o epocă străromână toate 
grupele de Români aveau contact unele cu altele, încât inova- 
țiile de limbă s'au putut propaga în toate direcțiile. În niciun caz 

nu putem admite că un amestec din aceleași elemente constitutive, 
— Romani şi Traci la dreapta Dunării şi Romani și Geto-Daci la 
stânga fluviului — ar fi putut produce, fără continuitate geografică, 
aceleași fenomene de limbă. 

Din acestă desvoltare convergentă a limbii române în epoca în care 
au apărut cele mai importante inovaţiuni, s'a tras concluzia că limba 
străromână ar fi fost unitară, iar din această presupusă unitate s'a 
dedus că patria primitivă a Românilor trebue căutată pe o întin- 
dere teritorială redusă. 

Am arătat în cele precedente ($ 11o0o—r11) mai întâi că unitatea 
relativă a limbii române se poate explica și altfel decât aşezându-i 
pe Români într'un «leagăn » limitat, și anume prin lipsa de centre 
orăşeneşti în jurul cărora se desvoltă de obiceiu dialectele, prin 
omogenitatea socială și contactul nivelator dus pe distanțe mari 
de păstorii migratori. Dar limba străromână nici nu era de fapt atât 
de unitară după cum sar părea, ci existau importante deosebiri 
regionale de graiu. De asemenea am scos la iveală unele fapte din 
care putem deduce că Străromânii locuiau pe o întindere terito- 
rială mare, în Peninsula Balcanică și în Nordul Dunării. 

2. Din faptul că limba română aparţine grupului de limbi bal- 
canice, leagănul ei a fost așezat în Peninsula Balcanică. S'a insistat 
cu deosebire asupra marilor asemănări cu limba albaneză, care nu 
Sar explica în românește decât dacă leagănul Românilor ar fi fost 
în apropiere de leagănul albanez (prin Dacia nova, cu Dardania). 

Am arătat ($ 92) cum trebue să înțelegem asemănările limbii 
române cu limbile balcanice. În cele mai multe cazuri avem a face 
cu inovaţii românești ale căror începuturi le găsim în limba latină. 
Desvoltarea lor în sens « balcanic » se datorește contactului cu vecinii 
care, ca și noi, aveau aceeași «forma mentis » sudesteuropeană, da- 
torită aceloraşi influențe culturale, aceluiași fel de traiu și aceleiași 
atitudini în fața unor evenimente istorice asemănătoare. 

Calea normală de propagare dela o limbă la alta e cea a împru- 
mutului. Pentru ca o expresie să ajungă dela un popor la altul, ajunge 
ca o parte a celor două popoare să fi fost în contact geografic; odată 
împrumutul realizat, el sa putut propaga mai departe. A fost de 
ajuns ca un grup de Români să fi trăit printre sau lângă Albanezi 
— care aveau aceeași structură socială ca strămoșii noștri — pentru 
ca un element albanez să treacă la acești Români şi, dela ei, la Ro- 

mânii care nu mai locuiau în apropierea nemijlocită a Albanezilor. 
Precum generalizarea cuvântului chior, de origine turcească, în toată 
țara veche (cf. harta noastră nr. 10) nu însemnează că acest cuvânt 
a fost adus de Turcii care s'ar fi așezat pretutindeni în ţară, tot astfel 
nu trebue să ne închipuim că elementele albaneze ar fi fost aduse 
în România actuală de Albanezi așezați între noi sau de Români 
veniți din Peninsula Balcanică. 

Dunărea n'a fost o piedică geografică pentru propagarea inova- 
ţiilor de limbă, precum ea nu împiedică nici astăzi ca Românii din 
jurul Vidinului şi din regiunile "Timocului să vorbească același graiu 
ca cei din Oltenia şi din Banat. 

3. Numirile topice sunt o dovadă peremptorie că cei ce le-au dat 
au locuit prin acele regiuni. Când forma lor e desvoltată în conso- 
nanță cu legile fonologice ale limbii respective, ştim că cei ce vor- 
besc acea limbă au locuit în tot cursul timpului prin acele părți: 
astfel Dacoromânii au locuit pe lângă Crișuri pe vremea când s 
urmat de 7 din Crisius se prefăcea în $ (Criş), iar Aromânii nu 
locuiau de sigur prea departe de Salonic, pe când a, 1 şi on din lat. 
Salona se prefăcea în d, 7 şi un în arom. Sărună. 

Dimpotrivă, nici absența unor toponimice în consonanță cu legile 
fonologice, mici prezenţa unor nume de locahtăți cu aspect fonologic 
străin, nu dovedesc discontinuitate în locuirea acelor regiuni. Cu alte 
cuvinte, dacă în Grecia de Miază-noapte un număr mare de locali- 
tăți sunt de origine slavă, acest lucru nu însemnează decât că Slavii, 
care au stăpânit un timp — destul de scurt de altfel — aceste regiuni, 
au imprimat toponimiei greceşti pecetea șederii lor prin acele locuri, 
şi nicidecum că Grecii au părăsit ţara lor de baștină fugind dinaintea 
Slavilor năvălitori și că ar fi revenit mai târziu pe acele locuri, pri- 
mind numele slav în locul celui grecesc, pe care îl uitaseră. "Tot astfel 
dacă unele nume vechi din Peninsula Iberică au astăzi o formă des- 
voltată după legile fonologice arabe, nu după cele spaniole, aceasta 
nu dovedeşte că Spaniolii au stat într'o vreme departe de acele lo- 
calități ocupate de Arabi, ci numai că numirea oficială, a cuceritorilor 
arabi, s'a impus și a fost primită și de localnicii ibero-romani, care 
au dat-o uitării pe cea veche ($ 125). 

Aşa s'a întâmplat şi cu numele locale care la noi au fonetism slav. 
Slavii cuceritori au impus autohtonilor cuceriți pe ambele maluri 
ale Dunării numele date de ei (Dâmbomţa, Ialomiţa, etc.) sau mo- 

dificate după legile fonologiei lor (Mureș, Someș, Drava, Kulpa, 
Una, etc.). 

Dacă n'ar fi așa, ar trebui să ajungem la concluziile câtorva în- 
vățați unguri şi bulgari, cari se contrazic în mod atât de izbitor. 
Cei dintâi, având interese de ordin politic, să ne prezinte ca veniți 
din Peninsula Balcanică după așezarea lor în Ardeal, contestă conti- 
nuitatea noastră din cauză că toponimia ardeleană n'ar păstra nu- 
mele antice cu fonetism românesc. Bulgarii, cărora nu le convine 
să ne știe cu drepturi istorice în țara lor, cred dimpotrivă că « pour 
un espirt non prevenu, il est clair qu'une population romane n'aur- 
rait pu vivre en Mesie apres le VIl-e siecle sans laisser de trace» 
(MuTarEIEv). Dar dacă n'au fost nici în România de azi, cum cred 
Ungurii, nici în Peninsula Balcanică, cum cred Bulgarii, unde 
erau Românii în veacul de mijloc? 

Faptul dela care trebue să plece oricine studiază începuturile 
poporului român, este următorul: regiunile dela cursul inferior al 
Dunării şi al afluenților ei erau locuite la sfârșitul evului vechiu de 
o populaţie romanică sau romanizată. În aceste regiuni apar astăzi 
Românii, care vorbesc o limbă romanică. 'Loponimia, onomastica 
și unele împrumuturi la Bulgari şi Sârbi dovedesc existența Româ- 
nilor în evul mediu prin regiuni locuite azi de Slavi în Peninsula 
Balcanică. Până la proba contrară, trebue să considerăm deci pe 
Români ca urmașii Romanilor pe locurile unde se găseau odinioară 
şi unde îi regăsim şi astăzi —cu revărsări dincolo de limitele de pe 
vremea Imperiului Roman — după un hiat în istorie de câteva secole. 
Trecutul Românilor în tot timpul de când Romanii dispar din istorie 
şi până la primele știri istorice despre Români, se poate compara 
— după o frumoasă asemănare a lui Warn —cu acele pâraie 
subterane care intră în stâncile unor regiuni calcaroase, pentru ca 
să reapară mult mai târziu, cu aceeaşi apă limpede  fertilizând 
împrejurimile. 

Istoria, arheologia, etnografia şi linguistica trebue să meargă 
mână în mână spre a ne face să înțelegem desvoltarea poporului 
român în epoca parcursului său subteran. 


« Die Ruminen sind» — spune A. WIRTH, in cartea sa Der Balkan (ed. 
4, 1924) — die zăheste Rasse der Erde, selbst die Kinder Israels nicht ausge- 
nommen. Juden gab es immer, aber die Rumânen waren... acht bis neun 
Jahrhunderte verschwunden. So vâllig verschwunden, wie gewisse Băche im 

Schwâbischen Jura und im Karst, die meilenlang unterirdisch fliessen. Plătz- 
lich aber im dreizehnten Jahrhundert, tauchen die Rumânen wieder auf, und 
diesmal blieben sie. Seitdem haben sie um sich gegriffen, wie eine grosse Was- 
serflut, eine schier uferlose Uberschwemmung bildend. Sie lebten ausser unter 
eigener unter nicht weniger als fiinf fremden Flaggen, aber kein Herrenvolk 
ist imstande gewesen, sie zu Boden zu driicken. Im Gegenteil: sie driicken auf 
ihre Herren ». (Citat de TH. CAPIDAN, în DR., IV, p. 1271—72). 

Dacă istoricii şi cronicarii nu pomenesc de Români — nici la Nord nici la 
Sud de Dunăre — veacuri multe, e fiindcă izvoarele nu văd starea, ci mişcarea, 
fiindcă existența Românilor în aceste regiuni unde se găseau din vechime era 
ceva firesc, ce nu trebuia relevat. Tot astfel nu se pomenește, până târziu, 
nimic despre Albanezi, băştinaşi în regiunile locuite de ei. În cronici se notau 
evenimentele, nu curgerea uniformă a vremii; invaziile popoarelor nouă, 
nu stăruirea celor autohtone; războaiele, nu vieaţa pașnică; organizaţiile de state 
nouă, nu lipsa de organizaţie a celor cuceriţi. Întâiele știri despre Români 
apar abia când încep și ei să se miște, când se răscoală, iau parte la expediţii 
războinice sau au oarecare legătură cu anumite personalităţi istorice. 

TH. CAPIDAN (Romanitatea balcanică, 1936, p. 41) accentuează cu drept 
cuvânt că şi realitățile demografice actuale ne împiedecă să-i căutăm pe vechii 
Români pe un teritoriu atât de mic ca provincia Dardania. « Aceste realități 
ne arată că, astăzi, toţi Bulgarii cu toţi Grecii şi cu toţi Albanezii, adunaţi la 
un loc, nu dau numărul Românilor din Dacia şi din Sudul Dunării. Dacă noi 
Românii ajungem la 1414 milioane de suflete, Grecii, Bulgarii şi Albanezii 
laolaltă abia ajung la 13 milioane. Această proporţie trebue să se fi păstrat în 
oarecare măsură și în veacurile de mijloc. Deoarece, dacă este adevărat că Ro- 
mânii din Dacia, cu timpul, şi-au putut asimila unele elemente alogene, în schimb, 
Vlahii din Sudul Dunării care roiau cu turmele în toată Peninsula, începând 
din Dalmația până la Marea Egee şi din Balcani până în Peloponez, în cea 
mai mare parte au fost desnaţionalizaţi. În condiţiunile acestea, oricare ar fi 
natura considerațiunilor linguistice, pare lucru de neadmis ca strămoşii unui 
popor, care reprezintă sinteza celor mai puternice tulpini din Dacia și Peninsulă, 
să fi rămas cu așezările într'un teritoriu atât de redus, cum este triunghiul 
Scopie—Niș—Sofia, ceea ce ar corespunde cu ţinutul cuprins între Sibiu— Turda 
— Braşov, iar ceilalţi mai puţin numeroşi, să fi ocupat Dacia cu întreaga Penin- 
sulă Balcanică ». 


130. Cucerirea Peninsulei Balcanice a fost o necesitate pentru 
Roma, care trebuia să-și asigure drumul spre Asia Mică. Subjugarea 
Dacilor a fost mai mult o măsură de ordin strategic: Dacia 'Traiană 
avea să fie un mare și puternic cap de pod care să asigure cucerirea 
Peninsulei Balcanice dinspre Nord, atunci când Dacii deveniseră 
din ce în ce mai amenințători. 

Dintre toate invaziile care s'au revărsat asupra Sud-Estului euro- 
pean și pe care Daco-Traco-Geţii le-au suportat relativ ușor, una 

singură le-a fost fatală, cea venită dela Vest, a Romanilor. Ea a 
schimbat dintr'odată, în spre Roma, orientarea culturală, îndreptată 
până atunci spre Elada, şi a produs evenimentul cel mai greu în ur- 
mări în istoria unui neam: pierderea limbii materne și înlocuirea 
ei cu o limbă nouă. 

Urmaşii lui Boerebista şi ai lui Decebal n'au putut rezista arma- 
telor disciplinate, forței imperialismului conştient roman, presti- 
giului imens al Romei și mijloacelor ei încercate și perfecționate într'o 
lungă epocă de cucerire, de colonizare şi desnaţionalizare a provin- 
ciilor. Peste o veche cultură daco-geto-tracă, cu influenţe grecești 
şi cu puternice aderențe orientale, s'a grefat civilizația apuseană a 
Romei. În locul caselor de bârne sau de leasă împletită din nuiele, 
așezate lângă un izvor sau pârâiaș de munte, răsăriră, ca din pământ, 
temple mărețe, uriașe amfiteatre și apeducte măiestre; în locul po- 
tecilor șerpuitoare călcate de piciorul încălțat în opinci al autohto- 
nilor, s'au clădit străzile largi și pietruite ale inginerilor romani. 
Deodată cu ele, limba celor ce stăpâneau lumea fu primită de nea- 
murile 'T'racilor, Dacilor și Geţilor. « Pentru ca o limbă să se gene- 
ralizeze », zice A. MEILLET (Linguistique, p. 118 şi 120) ce ne- 
cesar şi deajuns ca ea să servească de suport unei civilizații... Cu 
cât domeniul e mai vast, cu atât sunt mai importante relațiunile între 
oamenii care-l locuesc, cu atât trebuinţa unei limbi comune se face 
mai simţitoare, iar expansiunea limbii civilizaţiei şi a puterii politice 
devine mai uşoară și mai repede». 

Romanizarea Daciei, în scurtul răstimp cât a ținut dominația 
romană, e pentru L.. HAHN cea mai elocventă dovadă despre marea 
aptitudine pe care oamenii din popor, de rasă diferită — mai ales 
Asiatici şi Sirieni — o aveau de a converti la romanism neamurile 
cucerite: « Ubicunque vicit Romanus, habitat», vorba lui SENECA. 
Pascu crede că în cei 160 de ani de stăpânire romană s'a desfă- 
şurat în Dacia «o vieață culturală romană de o intensitate extraor- 
dinară ». Recordul de iuţeală în schimbarea caracterului provinciei 
Dacia nu se poate asemăna decât cu stările ce se pot observa, în 
epoca noastră, în America de Nord. Precum în noul continent cele 
mai deosebite neamuri și-au uitat în câteva generații limba și şi-au 
renegat originea spre a primi cu mândrie calitatea de cetățeni ameri- 
cani şi spre a vorbi de bună voie limba engleză, tot astfel conștiința 
vie a aparținerii la marele Imperiu şi covârşitoarea civilizație apu- 

seană au putut produce în acel timp adoptarea limbii latine până 
în păturile adânci ale populaţiei autohtone. Nu trebue să uităm 
nici prestigiul de care s'a bucurat la noi totdeauna tot ce e străin. 
Dacă considerăm cât de uşor învață Românul alte limbi şi privim 
numărul de cuvinte împrumutate de Români —în măsură mai 
mare decât o cerea economia internă a limbii — dela Slavi, în epoca 
în care au stat subt influenţa lor şi, mai târziu, dela Unguri în Ardeal; 
dacă privim devastările pe care le face, la ţară, imitarea graiului oră- 
şenesc, considerat ca mai «ales», și vedem cum gazetarii şi mulți 
dintre scriitorii noştri mai tineri își împestrițează scrisul cu neolo- 
gisme primite fără niciun simț de respect pentru tradiție — vom 
înțelege că mirajul civilizaţiei romane şi romanizarea impusă printr”o 
conștientă și organizată acțiune de colonizare a dus în mod ne- 
cesar pe strămoșii noștri (a căror fire am moştenit-o) la o însușire 
repede a limbii stăpânitorului roman. 

Mai e şi alt lucru. O limbă flexionară atât de nuanțată ca cea 
latină a fost adoptată, în provinciile cucerite, de o populaţie cu o 
conştiinţă linguistică foarte diferită și prinzând numai vag nuanțele ei. 
În gura popoarelor alogene romanizate, latina păstra ce avea mai 
banal, ea era o limbă sărăcită, ad usum omnium (W. v. WARTBURG). 
Totuși chiar şi acest «instrument comod, bun pentru toate mânile », 
cum îl numește MEILLET, latina vulgară, servea la răspândirea 
unei civilizații binefăcătoare, la mărirea orizonturilor de-a-lungul 
unor admirabile căi de comunicaţie și la acea ordine care cumpănea 
independența pierdută. Populaţia băștinașă trăise înainte de roma- 
nizare într'o fărămițare mare, ducând o vieață pur regională. Toţi 
se găseau într'o neliniște continuă. pricinuită de luptele interne şi 
cele cu duşmanii din afară. Roma era sinonim cu ideea de stabili- 
tate. Lot ce ţinea de domeniul culturii și toată terminologia legată 
de vieața de toate zilele a devenit latin ; numai vocabularul țăranului- 
păstor păstra urmele limbii vechi (W. v. WARTBURG). 

Nu vom greși deci când vom admite că după un secol şi 
jumătate de dominațiune romană, Dacia Traiană, cel puțin în 
regiunile în care colonizarea era intensă, era, ca limbă, de fapt 
romană. 


Procesul de romanizare în provinciile estice l-a descris în mod magistral 
L. HAHN în Rom und Romanismus im Griechisch-râmschen  Osten (1906). Dăm 
în cele următoare un scurt rezumat: 

Romanizarea nu trebue să ne mire într'o epocă în care « orice funcţionar sau 
ofiţer își putea permite orice, când un centurion sau un lictor reprezenta ma- 
jestatea poporului roman». Omul simplu primea prin contactul cu soldaţii, 
negustorii, portăreii, perceptorii, expresiile latine din limba ostășească, juridică, 
negustorească. Poziţia veteranilor era privilegiată în colonii. (Aşa se explică 
sensul general — ieşit din sfera termenilor ostășeşti — pe care veteranus > bătrân 
îl are în româneşte). Pe timpul republicei, învingătorii romani romanizau fără 
scrupule; subt împărați romanizarea se realiza prin inflaţia elementului roman 
în Estul european. Roma, capitala, cu împăratul şi senatul ei, influenţează de 
departe. Claudius cere dela cetăţenii romani să ştie latineşte. Puterea nescăzută 
a Romanilor, cu toate pierderile mari în războaie, stă tocmai în câştigarea de 
elemente nouă romane. Serviciul îndelungat militar fiind o chezăşie a roma- 
nizării, face ca numărul cetăţenilor recrutați din soldaţii legiunilor şi al vete- 
ranilor din auxilia să sporească. Plinius cel tânăr e mulțumit cu câştigul rea- 
lizat pentru romanitate din liberarea sclavilor. Aceştia uitau repede originea 
lor şi încercau, prin asimilare, să apară ca adevăraţi Romani. Din ei se recruta, 
pe vremea împăraţilor, o parte a funcţionărimii. « Conştiinţa că ai devenit un 
membru integral al naţiunii privilegiate şi că te poţi bucura de situaţia şi favo- 
rurile ei, trebue să fi exercitat o mare influență asupra mentalităţii celor ce 
se mândreau cu titlul de civis Romanus ». Și Paulus — singurul apostol cu nume 
roman — se simte cetăţean roman și beneficiază de drepturile ce decurg din 
această calitate. Prin el creştinismul primeşte o infiltraţie civică și se acomo- 
dează la mentalitatea arică. 


Soldaţii — care se simțeau Romani — întrebuințaţi la clădiri, în fabrici, la 
paza prizonierilor şi întemnițaţilor, răspândeau limba latină şi la țară. Mai 
ales o făceau soldaţii din provincii, care se credeau superiori provincia- 
lilor, având o foarte desvoltată mândrie naţională şi considerându-se ca repre- 
zentanţii romanităţii. Ei câștigau dreptul de cetățenie după un serviciu de 25 
de ani. 

Influenţa romanizatoare a oastei — mai întâi în apropierea garnizoanelor şi 
a castrelor — se vede mai ales în Dacia. Inscripţiile sunt în marea lor majora- 
tate latine. "Tot aşa în Moesia, Tracia nordică şi Panonia. Oştirea, cu influența 
ei romanizatoare, rupe Nordul Peninsulei Balcanice de subt influenţa grecească 
și îl întoarce spre Roma. 


Romanizarea Daciei s'a putut face atât de repede şi fiindcă ea coincide 
cu momentul celei mai mari expansiunii a romanismului. Plutarh spune că pe 
vremea lui Traian aproape toţi oamenii întrebuințau limba Romei. 


Urmărirea pe inscripţii a părinţilor cu nume dacic având copii cu nume 
roman, făcută cu atâta grijă de V. PÂRVAN, este de sigur un indiciu despre 
progresul evident al romanizării biruitoare, dar el se raportă mai mult la cla- 
sele sociale suprapuse, care aşezau inscripţii pe morminte și la care felul de 
a-şi boteza copiii ca stăpânitorii poate să fi fost şi o chestiune de modă. Mai 
important e faptul că avem urme arheologice despre așezări romane la fard: 
« numai în judeţul Romanați s'au descoperit până acum urmele a 35 de sate 
romane » (C. C. GIURESCU). 

131. Cea din urmă dintre provinciile romane, Dacia, fu părăsită 
cea dintâi. Istoricul PArscH, în ale sale Bestrăge (II, 1915, p. 
206—43), ne arată imposibilitatea de a păstra pentru Roma această 
provincie hărțuită de vecinii care cereau un «spațiu vital». Marc 
Aureliu suportă acel bellum Germanicum et Sarmaticum, despre a 
cărui greutate ne putem face o idee din faptul că Iasigii făcuseră 
în Dacia, Panonia și probabil, în Moesia, 100.000 de prizonieri, 
pe care trebue să-i restitue la încheierea păcii. Subt Maximius 
(235—238) au fost alungaţi Dacii liberi și Sarmaţii năvălitori, iar în 
245 fu respinsă invazia Carpilor, cu care avea să lupte din nou De- 
cius (245—251). La 251 îl bat pe acesta şi-l omoară Goţii, care în 
269 se revarsă peste țările balcanice. 

În astfel de împrejurări Dacia nu mai era de ţinut. Claudiu 
(270) se gândea s'o părăsească, iar Aurelian — împăratul care se în- 
grijise de recâștigarea altor provincii pierdute — renunță la politica 
de prestigiu şi evacuă provincia, pentru ca să poată reface Peninsula 
Balcanică devastată. El cedă Goţilor, după o victorie, locurile din 
Nordul Dunării, sperând să-i abată astfel dela regiunile sub-dunărene, 
care trebuiau refăcute după grelele suferințe cășunate de invazii 
şi de ciuma ce ajunsese la un punct culminant în anii 251, 261 şi 
270. Deci retragerea din Dacia n'a fost dictată de motive umani- 
tare, ci de o politică realistă și de consideraţii strategice, precum 
le întâlnim la marii comandanţi din toate timpurile: evacuarea re- 
giunii prea expuse şi așezarea oştirilor pe o linie strategică ușor de 
apărat, în dosul căreia forțele puteau fi reorganizate. «Prin părăsirea 
Daciei a fost salvat Imperiul » (C. DarcovIcIu). 

Oricât de paradoxal s'ar părea, evacuarea Daciei de armată şi 
oficialitate şi lăsarea ei pradă barbarilor a fost una din cauzele care 
au favorizat menținerea romanismului în stânga Dunării. Dacă 
Roma ar fi opus aici o rezistență armată, năvălitorii ar fi distrus 
populația romană, trecând peste ea, precum un ciclon trece peste 
un dig prea slab, măturând tot ce i se opune în cale. Retrase în Da- 
cia Aureliană, armatele imperiale găseau pe Dunăre o linie de apărare 
de primul rang, iar în Peninsula Balcanică un hinterland cu mari 
resurse ; de asemenea drumul spre Asia Mică asigurat. Pe întinderea 
mare a provinciei lăsate, în Nordul fluviului, în stăpânirea năvăli- 
torilor, aceștia aveau loc să se răspândească în toate direcţiile ; ei nu 
mai puteau izbi cu atâta putere, precum valurile mării se pierd pe 

o întinsă plajă nisipoasă. Setea de teritoriu a barbarilor era astâm- 
părată pentru un timp oarecare. Mulţi dintre cei ce au plecat cu le- 
giunile vor fi nutrit nădejdea că se vor reîntoarce în Dacia, pe care 
o inscripție pe o monedă o numeşte «cea fericită» (Dacia felix). 
Mama viitorului împărat Galienus (311), plecând din 'Transilvania 
de azi, s'a refugiat dinaintea invaziilor Carpilor dincolo de Dunăre, 
dar s'a aşezat într'un loc de lângă ţărmul ei drept, gata să se îna- 
poieze imediat ce situaţia politică sar fi schimbat şi rămânând cu 
ochii aţintiți asupra provinciei părăsite, pe care o regreta și spre 
care o trăgea inima (PATSCH). 

Cei mulți, țăranii și sărăcimea, au rămas de sigur în ţară și după 
evacuarea oficială. Nici n'ar fi avut cum să-i încapă Dacia lui Aure- 
lian, în provincia din Sudul Dunării. 

Experienţa din ultimul războiu mondial ne arată și ea cum trebue 
înțelese evacuările decretate de stăpânire. Ele atingeau armata și 
funcţionărimea și pe cei ce trăiau pe urmele lor sau pe cei ce-și te- 
meau bogățiile; săracilor nu le cădea greu să ia asupra lor tot riscul 
invaziilor, fiind cei dintâi care jefuiau ceea ce fugarii nu puteau duce 
cu sine. Evacuările totale existau numai în rapoartele oficiale, me- 
nite să liniştească pe cei dela centru, și în fantazia celor cuprinși 
de panică. Când această spaimă colectivă trecea, mulți se întorceau 
la vetrele părăsite. «O plecare în masă», zice ZEILLER (Orrgines 
chretiennes, p. 39) «ar fi fost inexecutabilă fără de războiu. Goţii, 
înaintea cărora se retrăgeau Romanii, n'ar fi admis o evacuare a în- 
tregii populațiuni civile. Dacă această populaţiune se acomoda noului 
regim, Aurelian n'avea niciun motiv să se arate mai intransigent 
decât ea. De fapt, nici AURELIUS VICTOR, nici autorul Epito- 
mului ce i se atribue adesea, nici ZOSIM, nici ZONARAS nu Coro- 
borează mărturia lui EUTROPIUS şi a celorlalți istorici. Înclinăm 
deci a crede că Dacia n'a fost evacuată complet în anul 275 ». Nu se 
părăsește o provincie atât de frumoasă ca Dacia, observă cu drept 
cuvânt  FRIEDWAGNER, care invocă — referindu-se la JUNG — 
analogia provinciilor Noricum și Vindelicia, unde stăpânirea ro- 
mană durase de trei ori mai mult decât în Dacia. Deși la 488 a fost 
dată porunca pentru părăsirea acestor provincii și e vorba, în ştirile 
istoricilor, de toți locuitorii (universi) care ar fi ascultat de ordinul 
dat, ştim că mulți dintre ei rămaseră locului. Nici oficialitatea n avea 
interes să insiste prea mult asupra evacuării îndată ce era acoperită 

şi nu mai avea răspundere. Astfel încă în secolul al IX-lea se mai 
găseau, în număr mare, țărani care vorbeau o limbă romanică pe mo- 
șiile Mănăstirii St. Emmerau în Regensburg și St. Peter în Salzburg, 
trăind în satele lor («vici Romanisci ») şi lăsând în toponimie atâtea 
urme netăgăduite despre existența lor: Lentia > Linz, Batava (Ca- 
stra) > Passau, etc. ». 


« N'au fugit nici Galoromanii în faţa Francilor», scrie C. C. GIURESCU, 
«n'au fugit nici Italienii în fața Goţilor și apoi a Longobarzilor, n'au fugit, 
mai târziu, Sârbii, Grecii şi Bulgarii în faţa Turcilor. N'am fugit nici noi în 
faţa 'Tătarilor... În Moesia găseau un pământ mai sărac, în schimb aceleaşi 
primejdii, aceeaşi nesiguranţă ca acasă, în plus perceptorul roman. De altfel 
chiar armata care trebuia să-i apere de barbari însemna asemenea sarcini şi ase- 
menea obligaţii... încât acești locuitori preferau o năvălire a barbarilor unei 
staţionări în mijlocul lor a armatei imperiale. Ne-o spune lămurit scriitorul 
LYDUS, referindu-se la epoca mai târzie a lui Iustinian ». Ce însemnau abuzurile 
unui militarism excesiv se vede din multele şi violentele răscoale ale populaţiei 
autohtone din Peninsula Balcanică împotriva stăpânitorului roman, mai ales 
când recrutările forţate începuseră să se facă şi între băştinaşi. 

« Die Landbevălkerung und die niederen Schichten der stădtischen blieben 
im Lande... In das herrenlose Gebiet strămten die Grenzstămme ein und 
traten an die Stelle der romanischen Oberschicht, die abpezogen war» (F. 
ALTHEIM, Die Soldatenkaiser, 1938, p. 103). «Im Bereiche der ehemaligen 
Provinz Dazien trafen die Gepiden noch Reste der eingesessenen romanischen 
Bevolkerung an. Wie Z. B. in Rhătien und Noricum werden auch hier nach Auf- 
gabe der Provinz wesentlich nur die besitzenden Klassen ausgewandert, die 
AĂrmeren, insbesondere die an die Scholle gefesselten Bauern der Grossgrund- 
besitzer zuriickgeblieben sein.» (L. SCHMIDT, Die Ostgermanen, 1934, p. 544). 
« .. . Daraus ergibt sich die wichtige Schlussfolgerung, dass die Latinităt der 
trajanischen Kolonisationsperiode hier (in Siebenbiirgen) nie erloschen ist, 
sondern dass sie im Munde der bâuerlichen Bevolkerung, unbeeinflusst von 
den stădtischen Zentren, durch all die Jahrhunderte erhalten geblieben ist». 
(G. ROHLFS, Arhio f. d. Studium d. neueren Sprachen, vol. 175, p. 35). « Pas 
de deromanisation de la Roumanie actuelle au debut du moyen âge, pas de r6- 
romanisation medievale par les Roumains partant de la rive Sud du Danube». 
(O. J]. "TUULIO, Neuphilologische Mitteilungen, vol. 89, p. 99). «Die Frage, 
ob die Rumiănen alle erst im Mittelalter vom Balkan heriibergekommen seien, 
oder ob Rumănien immer eine weingstens zum Teil romanische Bevolkerung 
gehabt hat, beantwortet PUȘCARIU, meines Erachtens schlagend im Sinne der 
zweiten Alternative », scrie W. v. WARTBURG în Zeitschrijt f. rom. Philologie, 1937, 
p. 98. Acelaşi autor vorbeşte despre continuitatea Românilor în opera sa Die Entste- 
hung der romanischen Vâlker (1939, p. 157—159), din care dăm, în traducere româ- 
nească, unele părţi: « Nimic nu ne îndreptăţeşte să presupunem că ordinul lui 
Aurelian ar fi fost urmat de întreaga populaţie. Aşa ceva ar fi în contrazicere cu tot 
ce ştim despre persistenţa coloniilor romane în regiunile evacuate... Romanii 

dunăreni şi balcanici părăsiră mai târziu, dinaintea cetelor de barbari ce năvăleau 
mereu, numai şesurile bogate şi roditoare, retrăgându-se în văile împădurite și prin 
păşunile neumblate din munţi. Ei deveniră păstori, în vecinică mişcare, trăind după 
produsul turmelor lor... și ducând o vieață aspră, nesigură şi plină de privaţiuni, 
dar lipsită și de orice moliciune. Nu vom enumera toate neamurile care s'au revărsat 
peste ținuturile locuite de Romanii răsăriteni... Cei mai mulți barbari veneau, 
erau un timp oarecare clasa conducătoare, şi dispăreau apoi iarăşi... Pentru Bizan- 
tini, care singuri s'au îngrijit să lase o amintire urmașilor despre evenimentele vremii, 
numai aceste neamuri războinice şi cuceritoare erau vrednice de amintit... Despre 
Romani ei vorbesc rar sau nu pomenesc nimic... Lipsa urmelor arheologice este 
dela sine înţeleasă la un popor de păstori». 


132. Majoritatea învăţaţilor — istorici şi linguiști — sunt de acord 
în a admite că o parte a populației autohtone a continuat să rămână 
în Dacia Traiană și după evacuarea provinciei de Aurelian, pe la 
270 d. Chr. Mai puţini sunt cei ce cred că această populaţie s'a putut 
păstra cu limba ei romanică în lunga epocă de năvăliri și că din ea 
ne-am trage noi, Dacoromânii, că între noi și coloniștii lui Traian 
ar exista o continuitate. 

Într'adevăr, dacă privim în alte părți, vedem cum, deodată cu 
decăderea imperiului roman, care de acum se accentua din ce în ce 
mai mult, romanitatea regiunilor periferice începe să se stingă. 
"Toată fășia întinsă a Africei de Nord, începând în dreptul Peninsulei 
Iberice și sfârşind în dreptul Sardiniei, s'a pierdut de timpuriu pentru 
romanism (pentru ca abia de curând să fie romanizată prin 
colonizări de Francezi, Spanioli și Italieni). În Nord, nu numai în 
Insulele Britanice (care nu fuseseră niciodată romanizate complet), 
ci și în regiunile ocupate de Germani, limba romană s'a stins; s'a 
conservat doar, în câteva insule mici, adăpostite în munții retoromani. 

În Europa Centrală, în Panonia și Noricum, Romanii au fost 
desnaţionalizați. Numai în Sud-Estul european, romanitatea s'a 
păstrat până azi şi a cucerit cu timpul regiuni întinse. Hărțile nr. 
25—26, reproduse după W. v. WARTBURG, permit o instructivă 
comparație a romanității, pe timpul celei mai mari expansiuni, cu 
ceea ce e romanic astăzi. 

Deși ţinuturile ocupate de Români au fost în vechime cele mai 
expuse năvălirilor și deşi popoarele năvălitoare s'au așezat ca un zid 
de nepătruns între Romanii dela cursul inferior al Dunării și între 
fraţii lor din Apus, deşi nenumărate cete răsfirate de Români s'au 
pierdut în cursul veacurilor în mase aloglote, mai ales slave, totuşi 

limba latină continuă să fie vorbită de multe milioane de Neo- 
latini răsăriteni. 

Care sunt cauzele acestei miraculoase vitalități ale romanităţii 
estice ? 

Oricât de paradoxal s'ar părea, cred că una din cauze e tocmai 
faptul că gurile Dunării și trecătorile Carpaţilor estici şi nordici 
au fost în toate vremile porţile deschise prin care pătrundeau po- 
poarele năvălitoare. 

Cu mult înainte de a se începe marea mișcare de dislocare etnică 
pe care istoria o cunoaşte, la începutul evului de mijloc, subt numele 
de « migraţiunea popoarelor », prin România de azi treceau — aşe- 
zându-se adesea aici — neamuri venite din stepele Rusiei sau din 
regiunile Vistulei: Cimerieni, Celţi, Sciţi, Sarmaţi, ș. a. 

Aceste invaziuni repetate, au creat la popoarele băștinașe o adapta- 
bilitate la împrejurările istorice specifice acestor regiuni, adapta- 
bilitate care avea să le prindă bine şi mai târziu. Precum corpul 
omenesc se imunizează cu timpul contra unor agenţi patogeni ce-l 
atacă în mod periodic, astfel strămoșii Românilor şi-au întocmit 
traiul în așa fel, ca să poată rezista năvălirilor trecătoare sau să gă- 
sească un modus vivendi cu cuceritorii așezați statornic printre ei. 

În privința conviețuirii cu barbarii, cele arătate de J]. JuNc în 
Romer und Romanen in den Donaulândern n'au pierdut nimic din 
valoarea lor documentară, ci, dimpotrivă, apar mai verosimile în 
lumina ultimelor cercetări. Invocând mărturia unor scriitori ca 
HIERONYMUS, SALVIANUS și PRISCUS, JUNG conchide că populaţia 
rămasă în Dacia trăia în împrejurări adesea mai bune decât 
înainte. Seminţiile germane și Hunii erau prea puţini numeroși 
pentru ca să muncească singuri pământul, iar stăpânirile lor erau 
prea scurte şi prea schimbătoare pentru ca să poată asimila pe local- 
nici. « Germanii », scrie şi GAMILLSCHEG, «care au venit înaintea 
Gepizilor în Dacia și Panonia — Vandali, Goţi, etc. — nu se puteau 
dispensa de brațele populaţiei autohtone, care trăia din munca pă- 
mântului. Ei erau siliți s'o cruţe, întocmai ca Francii în Galia Și 
Goţii și Longobarzii în Italia. Acești Daci, Panoni şi Iliri romanizați, 
erau pe jumătate liberi; deposedaţi fură numai marii proprietari ». 
Cât despre Huni, cunoaștem mărturia atât de caracteristică a unui 
cetățean al Imperiului roman răsăritean, de naţionalitate greacă, 
ajuns în captivitatea Hunilor și eliberat mai târziu, care povestea 

lui PRiscus cât de bine se simţea în noua sa patrie, unde nimeni 
nu-l supăra, unde dreptatea era sfântă, judecătorii nu erau venali, 
ca la Romani, iar birurile nu erau, ca subt aceștia, permanente și 
insuportabile. 

Greutatea dominației romane trebuia s'o fi simțit mai ales acești 
Daci romanizați, refractari ordinei impuse fără de cruțare. Elibe- 
rați de subt jugul roman, ei trebue să fi răsuflat ușurați și fericiți 
că se întorc la libertatea lor de odinioară. Cu noii lor stăpânitori 
vremelnici izbuteau să se înţeleagă și mai târziu; aceasta o vedem 
din multe atestări. Într'adevăr, întrun mare număr de știri și de 
documente din toate regiunile locuite de Români, aceştia sunt 
pomeniți împreunăcu alte neamuri: încă în secolul al VII-lea ei 
apar ca Bhaxopmxivor, în Peninsula Calcidică, amestecați cu Slavi; 
după anonimul Regelui Bela, Ungurii găsesc la venirea lor pe Vlahi 
în tovărăşia Slavilor; la 1027 împăratul bizantin pleacă în Italia cu o 
armată în care sunt Bulgari şi Vlahi; tot bulgaro-vlah e și Imperiul 
Asaneștilor; cronica lui ANSBERTUS (1190) amintește pe cruciații 
atacați de Vlahul Ioniță care avea subt ascultarea sa, Vlahi pe lângă 
Cumani și alte neamuri; expediția comitelui Ioachim din Sibiu 
dela 1210 se face cu o armată alcătuită «ex Saxonibus, Vlacis, Siculis 
et Bissenis »; în documentele medievale sârbești Vlahii sunt amin- 
tiți împreună cu Albanezii, iar în emigrările lor spre Vest, Vlahii, 
Maurovlahii și Uscocii sunt amestecați cu Slavi; la 1224 e pomenită 
«sylva Blacorum et Bissenorum »; la 1256 e vorba de «pars Sicu- 
lorum et Olachorum», etc. 

Istoria ne învață că migrațiunea popoarelor a sfârșit cu disparitia 
celor mai multe popoare năvălitoare, iar nu cu a populației invadate de 
ei. Într'adevăr, pe o mare parte a Imperiului roman, pe unde au 
trecut și s'au așezat Vandali, Goţi, Longobarzi și Franci, nu continuă 
până azi populația mai veche graiul roman ? Unde sunt azi Hunii, 
Avarii, Cumanii şi Pecenegii, de isprăvile cărora sunt pline croni- 
cele timpului ? Au pierit, dar au rămas Românii, pe care niciun 
cronicar vechiu nu-i pomenea, tocmai fiindcă erau localnici și 
prin urmare prezenţa lor dela sine înțelesă și neinteresantă. 

În al doilea rând ne întemeiem pe observaţia că și azi indicele 
de naşteri este la Români mai ridicat decât la cele mai multe popoare 
din Europa. La un neam atât de prolific nu importă mult dacă nu- 
mărul celor rămaşi în Dacia era mare sau nu. Spre a ne face o idee 

despre posibilitățile de înmulţire, n'avem decât să urmărim sporul 
demografic făcut de Românii din Ardeal subt dominaţia ungurească, 
care numai binevoitoare nu le era, chiar în epoca de maghiarizare 
forțată și de împănare sistematică a ținuturilor românești cu colonii 
maghiare. 

Și nu trebue să ne gândim numai la fecunditatea neamului nostru, 
ci şila marea lui putere de a absorbi alte neamuri. Cunoaştem 
atâtea cazuri precise despre sate și orășele locuite odinioară de Unguri 
sau Saşi în Ardeal, azi complet românizate, încât nu ne mai îndoim 
că acei Slavi, Cumani, Pecenegi, Tătari şi alte neamuri dispărute, 
aşezate odinioară în ținuturile noastre, de existenţa cărora abia mai 
vorbesc numele de persoane și de localități, s'au pierdut cu timpul 
prin desnaționalizare în masele de Români. Papa Grigore al IX-lea 
vorbind de « pseudo-episcopii » ortodocşi ai Vlahilor, constată cu 
îngrijorare, că Unguri și Germani catolici, locuind printre ei, trec 
la credința lor şi se fac una cu ei. 

Sporul și puterea de asimilare a neamului nostru au fost atât de 
mari, încât puteau compensa risipa în vieți pe care o aduceau răz- 
boaiele, decimările prin invazii, molimele şi o mortalitate infantilă 
excesivă. Unor epoci de înmulţire mare, urmau desigur răstimpuri 
de scădere considerabilă, pentru ca mai târziu belșugul de populaţie 
să se ivească din nou, întocmai cum în regiuni tropice vegetația crește 
exuberantă după o ploaie abundentă sau e distrusă de o secetă nă- 
prasnică, fără ca posibilitățile unei nouă şi abundente desvoltări 
să fie secate. 

În ceea ce priveşte stările de după evacuarea provinciei, credem 
cu C. C. GIURESCU, că « Dacia Traiană a continuat în linii mari 
vieața economică a Daciei lui Decebal și Buerebista. Ocupaţiunile 
de căpetenie au rămas tot agricultura și creşterea vitelor. Reprezen- 
tările de pe monumentul funerar al lui Gaius Iulius Quadratus, 
primar în Capidava pe vremea împăratului Hadrian, au subt acest 
raport o valoare simbolică. Pe o față a acestui monument se vede 
un păstor cu plete lungi, purtând sarica până la glesne; pe altă 
față un ţăran arându-şi ogorul cu un plug tras de doi boi». Acești 
păstori și mici agricultori au fost — precum vom mai arăta în capi- 
tolul următor — cei ce au păstrat romanitatea în Sud-Estul euro- 
pean. După încetarea dominaţiunii şi a vieţii urbane romane, popu- 
laţiunea rustică, deși vorbea acum limba Romei, se întoarse la felul 

primitiv de traiu al strămoşilor. Acest fapt îi apropia iarăşi de se- 
mințiile 'Tracilor neromanizaţi din Peninsula Balcanică şi de Dacii 
liberi rămași în afara hotarelor imperiului. V. PâRvAN a arătat 
că unele localități începură să se numească iarăși cu numele stră- 
vechiu. Astfel nu oficialul Phikppopoks trăieşte în gura poporului, 
ci tracicul Pulpudeva, devenit Plovdiv. 'Lot astfel va fi dispărut 
Potaissa în 'Transilvania, pentru ca să renască vechiul *Tur(î)dava, 
devenit Turda ($ 93). 

De obiceiu însă se întâmpla cazul invers: autohtonii primeau 
limba conaţionalilor lor romanizați. Precum fierul atras de un magnet 
devine el însuşi un magnet pentru altă bucată de fier ajunsă în apro- 
pierea lui, astfel Dacii romanizați au devenit propagatorii romanismu- 
lui între seminţiile dacice ce mai păstrau limba lui Decebal 
şi se în torceau acum din nou în țara din care Romanii făcu- 
seră pe părinţii lor să se retragă dincolo de hotarele Imperiului. 
După cum aiurea neamul Besilor, care rezistaseră romanizării 
și vorbeau încă în secolul V-VI după Christos limba tracă, au 
sfârșit prin a se topi în masele Tracilor romanizați, tot astfel 
Dacii Sau asimilat până la urmă cu autohtonii romanizați din 
Nordul Dunării. 


Unii învăţaţi — între ei acum în urmă și W. v. WARTBURG (Die Entste- 
hung der romanischen Vălker, p. 45) — referindu-se la notițele lui EUTROPIUS: 
« Dacia enim diuturno bello Decebali viris fuerat exhausta », cred că în Dacia cuce- 
rită de Traian n'au mai rămas Daci. Vechii noştri istorici erau de aceeaşi părere, 
pentru ca să dovedească puritatea sângelui roman în vinele noastre, iar unii învăţaţi 
unguri, pentru ca să poată nega o continuitate etnică în Transilvania inainte 
de venirea Maghiarilor. O scenă de pe columna lui Traian a fost interpretată 
de CICHORIUS și alţii ca o ilustrare a retragerii Dacilor înaintea lui “Traian. 
Dar C. PATSCH a arătat de curând (Der Kampf um den Donauraum unter Do- 
mitian und Traian, 1937, p. 88 şi 176) că în relieful acesta Dacii nu pleacă 
cu vitele şi armele lor — ce învingător ar fi lăsat pe învinşi să treacă pe dina- 
intea sa înarmaţi, ducând -cu ei avuţia lor? — din Dacia, ci scena reprezintă 
întoarcerea, din munţii în care se refugiaseră, a Dacilor care, supun ându-se, 
au meritat clemenţa învingătorului. « Es blieben... in dem weiten, nicht allent- 
halb neu besiedelten Lande reichlich Autochtone unter der râmischen Herr- 
schaft wohnen » (p. 127). PATSCH mai arată că mulţi Daci — chiar ostași şi nobili 
din împrejurimea lui Decebal — s'au supus și că încă prin secolul al III-lea 
un rebel mai pretindea că se trage direct dela Decebal. La Dacii rămaşi în ţară 
se adăugară Daci din cei din afară de hotarele imperiului, care se infiltrau mereu 
între rândurile conaţionalilor lor romanizați. DIO ne povesteşte că un număr 
de 12.000 de Daci liberi — împinși, după părerea lui C. DAICOVICIU, de 


E 

Goţi — cer să fie primiţi în provincia romană, ceea ce Commodus le încuvi- 
ințează. Ştim că unii dintre ei, Carpii, locuiau încă pe vremea stăpânirii 
romane în părțile vestice ale 'Transilvaniei, având în judeţul Ciuc fortificaţii şi 
purtând, împreună cu Goţii, războiu cu Romanii (C. DAICOVICIU, în La 
Transylvamie, 1938, p. 111, 117—118, 1qo şi F. ALTHEIM, Die Soldaten- 
kaiser, 1938, p. 79, 81, 98). 

Și cercetările etnografice ale tipurilor de sate dela noi ne duc la rezultate 
favorabile « continuității >. R. VUIA studiind în Chronologie des types de village 
dans le Banat et la Transyluame (în Revue de Transylvamie, III (1936), p. 33—68), 
în mod comparativ, diferitele tipuri de sate, arată că cele trei tipuri arhaice — din 
epoca preromană, romană și postromană, deci anterioare sec. VI după Hristos — 
sunt ale satelor « răsfirate », « disociate », şi ale celor «din văi», toate exclusiv 
românești şi păstrate, în mare măsură, până azi, în regiunile muntoase. 

Urmează, ca vechime, satul «aglomerat » datând din epoca româno-slavă 
(sec. VII—XII), reprezentat mai ales prin sate româneşti. Abia la urmă vin 
satele de-a-lungul drumurilor, al căror început datează din sec. XII, și care 
sunt satele tipice ale coloniştilor veniți mai târziu. Ele alcătuesc tipul cel mai 
obişnuit al satelor săseşti şi ungurești, împreună cu satul «geometric», nou 
de tot (sec. XVIII—XIX). 


133. Cine urmăreşte istoria popoarelor sudesteuropene, vede că 
Dunărea, care din punct de vedere strategic formează o admirabilă 
linie de apărare, n'a fost un hotar etnic și nici măcar în toate vre- 
murile o graniță politică. Înainte de venirea Romanilor, populaţiile 
traco-daco-getice se întindeau dela Carpaţii nordici până la Marea 
Egee şi Imperiul lui Buerebista încăleca Dunărea. Expansiunea ro- 
mană în Peninsula Balcanică nu s'a oprit la Dunăre, ci s'a extins 
și în România actuală. Raporturile între Dacii nord-danubieni cu 
Tracii sud-danubieni n'au încetat nici după cucerirea Traciei de 
Romani: subt Augustus au fost așezați în Sudul Dunării 50.000 
de Geţi şi Daci, iar Silvanus aduce pe malul drept al râului 100.000 
de transdanubieni strâmtorați de invazia Sarmaţilor (PATSCH, Aus 
500 Jahren vorrâmischer und râmischer Geschichte Siidosteuropas, L, 
1932, p. 113 și 165). Mai târziu, între 1074 și 1144, stăpânirea cumană 
și pecenegă cuprindea amândouă malurile fluviului, precum le cu- 
prinsese, înainte, stăpânirea Bulgarilor. Mircea cel Bătrân spune 
cu mândrie, în 1387, că stăpânește «toată țara Ungro-Vlahiei... 
și de amândouă părțile de peste toată Dunărea până la Marea cea 
mare ». Când constatăm în istorie o epocă de înflorire în vieaţa uneia 
din națiunile care s'au afirmat în Sud-Estul Europei, vedem că 
Statul riveran cuprindea amândouă malurile râului. Oare România 

actuală — cel mai puternic stat din bazinul Dunării —ar fi ima- 
ginabilă fără stăpânirea gurilor străvechei ape care a fost axa din tot- 
deauna a poporului român? 

Și după retragerea trupelor din Dacia Traiană subt Aurelian şi 
după ce Dunărea deveni hotarul nordic al Imperiului Roman răsă- 
ritean, îl vedem pe Constantin clădind peste Dunăre pasagii per- 
manente, care « prindeau ținuturile germane ca întrun cleşte, fi- 
xându-le de Imperiu, încât inamicul putea fi considerat ca învins, 
iar vechea provincie dacică ca reîncorporată imperiului ». Împă- 
ratul putea susține că «a biruit a doua oară țara cucerită odinioară 
de 'Traian » (Parscu, Die Vălkerbewegung an der unteren Donau 
în der Zeit von Diokletian bis Heraklkus, 1928, p. 22—23). Contactul 
pe care-l stabileau cu locuitorii din stânga Dunării soldații și civilii 
din garnizoanele nord-danubiene, făcu ca vechea populație romană, 
rămasă în Dacia și după evacuare, să graviteze iar spre Sud (ibid.). 

Era şi firesc să fie așa, când la Nord şi la Est nu exista niciun 
centru comercial, economic, cultural sau religios, spre care populaţia 
din Dacia să se simtă atrasă, iar spre Vest o despărțeau de oraşele 
îndepărtate romane ţinuturi pustii sau locuite de seminţii barbare. 
La Miază-zi, dimpotrivă, era Imperiul cu tot mirajul lui, cu orașe 
întărite în care rezidau episcopi creștini și cu o populație care vorbea 
aceeași limbă. 

Contactul cu Peninsula Balcanică rămase în deajuns de viu pentru 
ca limba romană vorbită pe ambele maluri ale Dunării să se desvolte 
în același sens. 

În acelaşi timp vedem că centrul vieții romane fiind mutat la 
Sudul Dunării, inovaţiunile de limbă nu mai pot să pătrundă toate 
până la periferie, încât regiunile Dacoromanilor și, mai târziu, ale 
Dacoromânilor, n'au putut fi acoperite de toate valurile care se re- 
vărsau venind de pe malul drept al Dunării; aceste regiuni păstrează 
încă și azi, după cum văzurăm, stadiile anterioare de limbă, caracte- 
ristice ariilor izolate. 

Chiar după stingerea vieții romane, regiunile sud-dunărene, cu 
care aveam legături politice și de unde ne veneau influențele cultu- 
rale, ne trimeteau și în limbă necontenite valuri inovatoare, cu re- 
vărsări mai întinse sau mai restrânse. Hărțile Atlasului linguistic 
ne relevă, în privința acestora, câteva fenomene interesante, care 
dovedesc continuitatea noastră în Nordul Dunării. 

Vedem mai întâi că elementele latine se păstrează mai des în re- 
piunile vestice ale teritoriului dacoromân, unde romanitatea fusese mai 
intensă. Astfel din hărţile 13, 18, 9 și 7 cunoaștem că ariile lui pă- 
curar (din lat. pecorarius), a lui nea (din lat. nivis), a derivatelor din 
cuvinte latine (ca încheietură, nodeu ş. a.) și a cuvintelor străvechi 
grumaz şi gușă cuprind Vestul țării cu o parte a Transilvaniei. În 
harta nr. 27 am însemnat cu linii de diferite colori regiunile în care 
«usturoiului » i se zice atu, ca în latineşte (alium), unui om nevoiaşi 
se zice pedestru, din lat. pedester (cu același sens latin vulgar ca în 
pidtre, corespondentul lui francez), iar sărbătorii celor patruzeci 
de mucenici i se zice sâmț, din pluralul latinesc sancti. Dacă asemă- 
năm această hartă cu harta nr. 28, alcătuită de C. DarcovIcIv, 
în care sunt însemnate așezările (orașe, cetăți, sate şi castre) din 
vremea stăpânirii romane, vedem că elementele romane se găsesc 
tocmai în regiunile cu cei mai mulți Romani. Dacă Românii din 
România de azi ar fi venit din Peninsula Balcanică în evul mediu, cum 
pretind unii, sar putea oare ca ei să fi adus cu sine aceste cuvinte de 
origine latină — din care o parte lipseşte în Sudul Dunării — și să se 
fi aşezat cu ele, din întâmplare, tocmai în ținutul în care odinioară 
populația romană era mai deasă? 

În harta noastră nr. 29 arătăm, după S. MEHEDINȚI (Der 


Zusammenhang der rumânischen Landschaft mit dem rumâinischen 


Volke) regiunile în care există și azi obiceiul roman de a purta sar- 
cini uşoare și vase cu apă pe cap. E tocmai partea Daciei cu cea mai 
deasă populaţie română şi regiunea României care conservă cele mai 
multe elemente latine, despre care am vorbit mai sus. Harta noastră 30, 
lucrată de E. PETROVICI, dă o imagine a numelor de localități 
din Ardeal formate cu sufixul -ești. Deoarece acest fel de a 
numi așezările omenești e la noi cel mai vechiu, avem o nouă dovadă 
a persistenței Românilor din vechime în regiunile vestice. 

Această potrivire între istorie, geografia linguistică, etnografie şi 
toponimie nu poate fi întâmplătoare. 

Dar cele mai lămuritoare concluzii asupra stărilor din trecut 
se pot scoate din examinarea cuvintelor nouă, care au înlocuit pe 
cele vechi. În locul lui păcurar vedem că apare cioban, cuvânt tur- 
cesc, pătruns la noi prin mijlocire bulgară. "Tot turcesc e chzor, care 
se aude numai în vechiul Regat, cu mici ramificări în jurul Braşo- 
vului şi Sibiului (harta nr. 10), pe când restul țării păstrează cuvântul 

latin orb (de un ochiu). Dela Slavii de Sud ne-a venit și glesnă 
(harta 9), gât (harta 7) și probabil și burtă (harta 8), care se 
luptă încă cu vechiul pântece chiar în Muntenia, provincia care 
formează aria lui de răspândire. Cam același tablou îl prezintă 
harta 11, în care vedem cum slavul nădușală, venind de dincolo 
de Dunăre, s'a răspândit, în Muntenia, în dauna lui sudoare (din 
lat. sudor, -orem). 

Mai vechi decât aceste cuvinte de origine turcească sau sud-slavă 
sunt albanezul gărese şi grecescul Ziua, care venind din Peninsula 


Balcanică, au cucerit Sudul teritoriului românesc, pe când. 


jumătatea nordică păstrează, precum se vede din hărțile noastre 
31 şi 32, vechii termeni cute, din lat. cos, cotis şi moare din lat. 
muria. 

Dar nu numai cuvinte, ci și forme gramaticale ne-au venit dela 
Sudul Dunării. Astfel vocativele feminine în -0, ca Ano, cumnato, 
soro, de origine sudslavă, pe care le întâlnim şi la Aromâni şi Megle- 
niți, sunt necunoscute: în unele regiuni din Ardeal, care zic And, 
cumnată, soră la vocativ, păstrând dezinenţa latină -a. 

În expansiunea lor dela Sud spre Nord, toate aceste cuvinte 
Sau lovit de un zid putermic, dincolo de care se păstrează cuvin- 
tele de origine latină sau chiar prelatină. Păstrătorii acestor  ele- 
mente vechi nu pot fi decât urmaşii Romanilor și Dacilor roma- 
nizați care au continuat să trăiască în Dacia după părăsirea 
oficială a Daciei de către Aurelian, adică strămoșii Dacoromânilor 
de azi. Într'adevăr, dacă România de azi ar fi fost locuită de 
alte neamuri şi Românii ar fi venit în ţara pe care o stăpânesc 
din Peninsula Balcanică, aducând cu sine cuvintele « balcanice », 
nu ne-am putea explica cum de nu le-au dus cu sine până la 
hotarele nordice și vestice şi de ce în aceste ținuturi de Miază- 
noapte şi Apus, unde se găsesc şi alte arhaisme (precum păstrarea 
infinitivului în locul conjunctivului sau păstrarea formei eu era 
în loc de eu eram), întâlnim, strâmtorate de revărsarea cuvintelor 
nouă, tocmai elemente latine, deşi dincolo de hotarele vestice și 
nordice ale României nu trăesc popoare neolatine dela care să le 
fi putut împrumuta. 

Dar nu numai cuvinte de origine străină ne-au venit din Sudul 
Dunării, ci chiar şi cuvinte de origine latină, însă cu forme și sensuri 
nouă. Astfel de cuvinte sunt: varză, gură, rinichi şi mână. 

Varză este de origine latină, venind din zir(2)dia, neutrul plural 
al lui piridis «verde ». Înţelesul lui originar era cel de « verdețuri » 
(înţeles pe care îl găsim în textele vechi dacoromâne). Încă în la- 
tina târzie s'a întâmplat la acest cuvânt ceea ce s'a petrecut şi cu cu- 
vântul nemţesc «Kraut»: numele generic de «legume verzi» (în 
germană cel de « plantă ») s'a restrâns asupra unui anumit gen, varza. 
Important este că această modificare de sens s'a produs în latinește 
relativ târziu şi a plecat din Italia de Nord (cf. MEvER-LUBFE, 
REW. nr. 9364). Ea a putut cuprinde Peninsula Balcanică — de aceea 
o găsim la Aromâni, Megleniţi și Istroromâni — dar nu a mai putut 
ajunge la Românii izolați din Dacia Traiană. Abia mai târziu varză 
în înțelesul francezului «chou» a trecut Dunărea, răspândindu-se 
pe seama lui curechiu (din latinul vulgar cokclu, care înlocuise pe 
clasicul cauls), păstrat — precum arată harta noastră nr. 33 —tot 
în jumătatea nordică a ţării, cam pe aceeași arie ca și moare 
și cute. 

Judecând după unele forme dialectale franceze și provansale, 
se pare că latinescul gula ajunsese încă în latina vulgară să se între- 
buinţeze — la început, de sigur, în glumă sau deriziune — nu numai 
în înţelesul francezului « gueule », ci şi în cel de «bouche ». În acest 
sens de «bouche » — care e cel obişnuit şi la noi —îl cunosc nu 
numai celelalte dialecte române, ci și Albanezii și Neogrecii, ceea ce 
e un indiciu că el era al latinităţii balcanice. În limba textelor noastre 
vechi însă pentru « bouche » se întrebuința la Dacoromâni rost (din 
lat. rostrum), iar gură se zicea numai la animale (sens păstrat 
şi azi în graiul popular: vitele se îmbolnăvesc de gură ; calul e tare în 
gură ; gura-leului, a lupului, a mielului, etc., ca numiri de plante). 

Harta nr. 34 arată repartiţia lui rinichiu şi rărunchiu la Dacoro- 
mâni. Amândouă cuvintele sunt nişte diminutive latine vulgare 
dela ren : reniculus și *renu(n)culus. Care dintre cele două forme e 
mai veche în latineşte nu știm, dar forma cu sufixul -u(n)culus, care 
se găsește și la Retoromani şi în unele dialecte italiene, pare a fi fost 
cea obișnuită în Dacia Traiană, pe când cea cu sufixul -îculus (în 
loc de -îculus) cea răspândită în Peninsula Balcanică, căci numai 
ea e cunoscută la 'Transdanubieni (arom. arnicl'u). Răspândirea for- 
mei rinichiu numai în Muntenia, unde am găsit atâtea inovaţii venite 
din Peninsula Balcanică învecinată, ne face să credem că rinichiu 
ne-a venit dela Sud. 

Și mai instructiv e cazul cuvântului latinesc 7manus «mână» 
care nu se potrivea bine în sistemul nostru morfologic fiind de genul 
feminin și având totuşi dezinența -us, ca masculinele. Din cauza 
aceasta foarte de timpuriu, el a primit dezinenţa -a, a femininelor. 
Aceasta s'a putut întâmpla cu atât mai ușor, cu cât forma articulată 
mânu + a trebue să dea mâna (ca battualia > bătaie), după care se 
putea ivi o formă nearticulată mână. Pluralul dela mână e mâni (mâini) 
sau mâne. Aşa e la Aromâni, Meglenoromâni, Istroromâni și în ju- 
mătatea sudică a teritoriului dacoromân. Harta noastră nr. 35 arată 
bine acest lucru, indicând şi iradierile acestui plural devenit literar 
în aria pluralelor mân și mânuri. Exceptând o regiune restrânsă în 
Vest, unde cuvântul mând a fost înlocuit prin brâncă, Nordul daco- 
român conservă vechiul plural mân, care corespunde pluralului 
latinesc manus, sau forma mânuri, născută din aceasta (după analogia 
pluralelor în -urs). Acest plural vechiu, conservat numai la Dacoro- 
mâni, s'a putut păstra, căci, în forma articulată mânule (mânurile), 
articolul -le indica destul de lămurit genul feminin, și nu s'a lăsat 
biruit de noul plural venit dela Miază-zi. 

Aceste exemple confirmă părerea că după evacuarea Daciei, 
provincia aceasta forma, din punct de vedere linguistic, o arie peri- 
ferică şi izolată a romanității estice, ceea ce explică păstrarea atâtor 
forme vechi, mai ales în jumătatea nordică a țării, până unde nu mai 
puteau pătrunde inovațiile de limbă venite de peste Dunăre. 

În general se poate spune despre colonizarea Daciei, că ea sa 
oprit în Est la Olt. Dincolo de acest râu erau numai posturi strategice 
înaintate. În anul 242, subt presiunea Carpilor, limesul din Mun- 
tenia e părăsit şi apărarea romană se retrage pe vechea linie a Ol- 
tului, care fu întărită din nou (C. DAICOVICIU, în La Transylvante, 
p. 141). Precum a observat atât de just F. ALTHEIM (Die Sol- 
datenkaiser, p. 96—97), șesul Munteniei şi partea de şes din Mol- 
dova — o continuare a stepei ruseşti — aveau față de Dacia aceeași 
poziție ca pusta Ungariei față de Panonia. « Acest şes mare, intin- 
zându-se uniform spre orizont, străbătut de râuri întortochiate şi 
formând o mulţime de băltoace, era un ținut potrivit pentru toate 
popoarele de nomazi şi de călăreți. Pretutindeni, până la poalele 
Carpaţilor (Odobeşti și Poiana Prahovei) se întâlnesc urmele lor. 
Romanii nau încercat niciodată să se stabilească aici ». Pe aici s'au 
scurs cetele năvălitorilor care atacau Dacia Traiană și cei ce treceau 

Dunărea, în Moesia. Din Moesia, nu din Dacia Traiană, era admi- 
nistrat acest ținut. Mai târziu, după părăsirea Daciei și înainte de 
întemeierea principatelor muntene, pe aici au stăpânit Goţi, Cumani 
şi alte seminții, uneori în strânsă legătură cu Peninsula Balcanică. 
Dacă privim harta nr. 28 şi o comparăm cu hărțile ro—12 și 34 
vedem că în regiunea necolonizată din harta lui DAICOVICIU apar 
— restrânse asupra Munteniei sau răspândite și în Moldova (mai 
rar în Oltenia) — formele venite din Sudul Dunării : chzor, nddușeală, 
bojoc. 'Tot aici găsim pe rinichiu, ca la Aromâni, în loc de rărunchiu, 
răspândit la ceilalți Dacoromâni. Această coincidenţă a hărților lin- 
guistice cu cea istorică ar putea avea aceeași cauză de natură geogra- 
fică (relevată de ALTHEIM) : șesul muntean și o parte din Moldova erau 
regiuni mai apropiate de Peninsula Balcanică decât de Transilvania. 
În procesul pe care îl duc în fața istoriei, mai bine de o sută de 
ani, apărătorii continuității Românilor în Dacia cu cei ce tăgăduesc 
această continuitate şi ne cred veniţi din Peninsula Balcanică, aceștia 
din urmă cer celor dintâi un alibi pentru poporul românesc. Acesta 
e greu de adus, căci martorii — cronicarii — lipsesc. În lipsa lor, 
judecătorii vor trebui să examineze cu atenţie orice indicii, căci 
vremea n'a trecut pe la noi fără să lase nicio urmă. Amprentele ei 
digitale se cunosc pe hărţile Atlasului Linguistic Român. 


V. ELEMENTUL SOCIAL 

134. Poporul nostru are o zicală: « Ori vorbeşte cum ţi-e portul, 
ori te poartă cum ţi-e vorba ». Nu se poate arăta mai plastic, decât 
prin acest joc de cuvinte, raportul intim ce există între om și starea 
lui socială. Păstorul roman nu se deosebea numai prin portul său de 
Romanul cult care locuia la oraș, ci și prin vorba sa. THALLOCZY 
(Illyrisch-albanische Forschungen L, 45) citează după LivIvs (X, cap. 4) 
cazul unui funcționar roman, căruia trebuia să i se traducă pe lati- 
neşte spusele unui țăran din Italia centrală, care vorbea în « sermo 
agrestis ». M. BREAL, unul din cei dintâi învățați care au arătat 
însemnătatea elementului social în linguistică, spune (Semantique 
287 şi 285—286): « Ajunge să cădem pe neaşteptate într'o conver- 
sație începută, spre a vedea că vorbele sunt prin sine o călăuză 
puţin sigură şi că au nevoie de ansamblul de împrejurări, care, ca 

cheia de muzică, fixează valoarea semnelor... La cuvântul opera- 
Hune, dacă e întrebuințat de un chirurg, ne gândim la un pacient, 
o rană, instrumente de tăiat; închipuiți-vă un militar care vorbește, 
și ne vom gândi la armate în câmp; dacă e un om de finanțe, înțe- 
legem că e vorba despre capitalul care trece dintr'o mână într'alta ; 
la un profesor de matematică va fi vorba de adițiuni și substrac- 
țiuni >. A. MEILLET, care a insistat mai ales asupra dialectelor 
sociale a arătat că la dramaturgii vechi ai Indiei brahmanii și regii 
vorbeau pe scenă sanscrita, iar personagiile aparținând castelor infe- 
rioare se serveau de pracrită. 

Cei ce aparţin aceleiași clase sociale, care au aceeași ocupaţie, 
frecventează aceleaşi locuri sau sunt numai de aceeași vârstă, se 
înțeleg unii cu alții, chiar când vorbesc limbi diferite. Doi sportivi 
aparţinând la două națiuni deosebite sau un şofer care cere ajutor altui 
şofer într'o ţară străină, au o sumă de expresii comune care îi fac să 
se înțeleagă mai ușor decât pricepe ţăranul român ceea ce se cuprinde 
în citația plină de termeni juridici primită dela un for judecătoresc. 
CezaR PETRESCU vorbește în romanul său Întunecare (|, 257) 
despre un Rus din Siberia ajuns, în timpul războiului, ca soldat, 
la gospodăria unui țăran român: « Omul acesta, pe jumătate sălbatec, 
dela hotarul ținuturilor polare, se înțelege cu oamenii acești pe ju- 
mătate sălbateci din satul moldovenesc. Vorbesc două graiuri străine, 
peste care au găsit totuși mijlocul să se înțeleagă cu ușurință, prin 
semne și cuvinte ciuntite, fiindcă subt cuvinte stau gânduri și simțiri 
simple, comune amânduror ». 

Precum cei mai mulți dintre noi întrebuințăm, pe lângă limba 
literară, şi graiul provinciei căreia aparținem, tot așa avem mai multe 
feluri de vorbă, după societatea în care ne găsim. Altfel vorbesc de 
pe catedră și altfel în cercul familiar, unde întrebuinţez cuvinte 
şi expresii înțelese numai de ai mei și fac mult uz de brevilocvență. 
În DR. IV 1376 am relatat despre un caz interesant de adaptare la 
rostirea uzuală a mediului social în care se găsește vorbitorul. Voind 
să fac o excursie pe munte, cu un preot din Bran, acesta întrebă pe 
țăranul care ne-a adus caii: « Bade loane, sânt potcoyzți caii ? » şi apoi, 
întorcându-se către mine, îmi dădu sfatul: «când pleci călare la 
munte, trebue mai întâi să te uiţi dacă calul e bine potcozit». Deci 
două forme pentru același cuvânt, după cum vorbitorul se adresa 
ţăranului sau orășeanului. 

După cum forme din dialectele geografice se strecoară şi se gene- 
ralizează în limba comună, astfel dialectele sociale au repercusiuni 
asupra limbii literare. Am spus în altă parte că țară și țăran, în loc 
de țeară şi țeran, în Muntenia (şi în limba literară), sunt importate din 
Ardeal. Dacă comparăm, în hărțile Atlasului lui WEIGAND, ariile 
de răspândire ale cuvintelor vițel și Dumnezeu, vedem că acolo unde 
— ca la București — se zice Dumnezeu, cu e păstrat, se zice totuși 
vițăl şi se exclamă zdu ! De ce? Fiindcă Dumnezeu e un termen li- 
terar, propagat prin biserică, subt forma aceasta veche, pe când 
vițăl şi exclamaţia zâu sunt cuvinte țărănești, care au pătruns și la 
oraș cu rostirea lor dela ţară. 


135. Și graiul femeilor se deosebește în unele privințe de al băr- 
baţilor, din cauza ocupaţiilor diferite ale celor două sexe (mai ales 
la popoare pe o treaptă culturală mai joasă) și din cauza cercului 
restrâns — familia, vecinii, satul — în care femeia își petrece vieaţa. 

În general graiul femeilor e mai conservativ. Am relevat faptul 
că la Megleniţi bărbaţii vorbesc toți bulgăreşte, pe când femeile 
nu cunosc această limbă. Am povestit şi despre niște Sași dintrun 
sat ardelean care, ajunși la un stadiu înaintat de românizare, vorbeau 
între ei românește și întrebuințau limba săsească numai față de ne- 
vestele lor. Aromâncile din Grecia sunt adevăratele păstrătoare ale 
graiului părintesc; ele nu primesc grecismele pe care le aduc bărbaţii 
lor din contactul cu Grecii. Cel ce citește notele care întovărășesc 
hărțile Atlasului Linguistic Român, vede că adesea cuvinte pe cale de 
dispariție nu se mai aud decât în gura femeilor. Acesta e bunăoară 
cazul lui vintre (ALR. I 101/470, 498, etc.). În aria cuvântului burtă, 
femeile zic, pentru burta lor, pântece (ALR. 1 100/5395). Rotacismul 
curat și exclusiv nu l-a mai găsit E. Peraovici în Munţii Apuseni 
decât la o femeie. 

O mulțime de expresii vin dela îndeletniciri femeiești și anumite 
desvoltări semantice ale unor cuvinte nu sunt explicabile decât ți- 
nând seama de întrebuinţarea lor de către femei. Astfel dacă zicem 
că descoasem pe cineva, când vrem să-l facem să spună ceea ce ascun- 
de, acest sens figurat vine dela femeile care trebue să descoasă căptu- 
şeala hainei în care s'au cusut lucruri de valoare. Din graiul ţesătoa- 
relor au intrat în limba comună expresii ca depân sau torc un gând ; 
încurc ițele ; urzesc ceva împotriva altuia, etc., a căror întrebuințare 

metaforică e evidentă pentru orișicine. Pe la Bran, femeia, care a ter- 
minat un lucru sau căreia i s'a împlinit destinul, zice că și-a făcut 
firogul, ca torcătoarea care a terminat de tors caierul de pe furcă. 
Expresia a avea de furcă cu cineva reflectează dialogurile între torcă- 
toarele noastre, când vorba degenerează în ceartă şi cearta în duel 
cu furcile de tors. Obiceiul de a sta de vorbă cu vecinele în timpul 
îndrugatului a dat verbului a îndruga înțelesul pe care-l are. Altă 
expresie, aceasta venită dela bucătărie e a toca verzi și uscate. Tot 
în legătură cu gătitul bucatelor, se explică expresia covăseala dra- 
cului, care se întrebuința mai de mult în înțeles de « sămânță de ură, 
intrigă ». 

Totuşi aportul femeii la limba comună e cu mult mai neînsemnat 
decât al bărbatului, ceea ce e explicabil dacă ţinem seama de rolul 
inferior pe care-l are —și mai ales îl avea — femeia în societate. 
Lucrul acesta se cunoaşte mai ales din triumful genului masculin 
asupra celui feminin. Se zice: un bărbat și douăzeci de femei erau 
strânşi în piață. Totuşi se pare că într'un caz s'a generalizat și genul 
feminin. Prin unele părți ale Ardealului se zice a7m fost pornită la drum ; 
să fi mâncată un ou, indiferent dacă subiectul e un bărbat sau o femeie. 
Sexul subiectului nu joacă niciun rol nici în expresiile corespunzătoare 
întrebuințate în alte părți ale Ardealului: am fost pornit la drum ; 
să fi mâncat un ou. (Aceasta din urmă e și forma literară). Evident că 
la origine participiul pornit sau mâncat, fiind o determinare a subiec- 
tului, trebuia să se acorde cu el. Dovada o avem în faptul că prin 
judeţele T'reiscaune şi Sibiu, când subiectul e la plural, se face şi 
acordul în număr: ei au fost mâncaţi. (Participiul verbelor transitive, 
ca mâncat, trebue înţeles cu sens activ, nu pasiv, ca în expresia: 
sunt nemâncat = n'am mâncat). De sigur, la început bărbaţii au zis: 
cu am fost pornit, noi am fost porniţi, iar femeile : eu am fost pornită, 
noi am fost pornite, redând ideea cuprinsă în nemţescul «ich war 
ein Weggegangener » sau «eine Weggegangene ». Mai târziu când 
expresiile acestea au început să înlocuiască mai-mult-ca-perfectul 
pornisem, a urmat gramaticalizarea lor, iar construcțiile diferite după 
sexul sau numărul subiectelor sau normalizat, generalizându-se 
singularul şi — aproape peste tot — genul sexului cu rol social pre- 
dominant, deci al bărbaţilor: omul a fost pornit, oamenii au fost pornit, 
femeia a fost pornit, femeile au fost pornit. "Totuşi în unele regiuni a 
învins formula din graiul femeiesc și astăzi spun și bărbaţii: eu sau 

noi am fi pornită. Deosebirile dialectale de ordin social s'au schimbat 
în deosebiri dialectale de ordin geografic. 

De relevat e şi faptul că femeile, legate de sat şi de același mediu 
ambiant, păstrează mai bine formele dialectale cu caracter rustic, 
împotriva cărora orașul se arată refractar. DIMITRIE CANTEMIR 
ne povestește că pe vremea sa rostirea palatalelor în loc de labiale 
(gine, k'atră... în loc de bine, piatră...) era un fenomen caracte- 
ristic pentru femeile dela țară. Bărbaţilor, care aveau această rostire 
li se zicea în bătaie de joc «ficiori de babe ». Se știe că B.P. HasDEu 
credea că în această vorbire trebue recunoscută o urmă a substra- 
tului dac, conservat numai în graiul femeilor. Anchetatorii Atlasului 
Linguistic Român au observat și ei că femeile (și copiii, cât stau 
subt influența lor exclusivă, deci înainte de a merge la şcoală) între- 
buinţează în măsură mai mare aceste palatale, care trec de urite, 
decât bărbaţii lor cu știință de carte sau umblați pe la oraș. TH. 
CAPIDAN a observat că r uvular, care deosebește atât de mult pe 
Fărşeroţi de ceilalți Aromâni, se aude mai ales în gura femeilor (DR. 
VI, 127—132). În Bran am observat că rostirea lui e şi o ca je și 4o 
(piere = pere, suomn = somn) o au mai ales femeile (cf. $ 94). 


136. Dintre fenomenele de ordin social care au avut o influență 
hotărîtoare asupra desvoltării limbii române trebue citat în primul 
rând rusticizarea limbii latine în Sud-Estul european. 

După evacuarea Daciei 'Traiane de armată și oficialitate, orașele 
acestei provincii au fost devastate. Niciunul din numele lor nu se 
mai păstrează până azi. La Sudul Dunării orașele întărite au re- 
zistat încă un timp oarecare năvălitorilor care treceau Dunărea. 
Câte n'au pierit prin sabie şi foc, n'au putut fi totuși păstrate pentru 
romanitate ; populaţia lor s'a topit cu timpul în masele slave din jurul 
lor. Nici în Peninsula Balcanică numele de orașe şi de râuri nu s'au 
păstrat cu fonetism românesc, ci au nume desvoltate din cele la- 
tine în consonanță cu legile fonologice ale Slavilor de Miază-zi: Ra- 
tiaria, Castellum, Almus, Naissus, Sirmium, Bononiae deveniră Arcar, 
Kostol, Lom, Nis, Sr&m, Vidin, iar râurile Savus, Dravus, Colapis, 
Oeneus, Timacus... se numesc azi Sava, Drava, Kulpa, Una, Ti- 
mok. .. Populaţia romanică scăpată de slavizare consta, ca şi în Nordul 
Dunării, din păstori şi mici agricultori, care formau pentru cuceritori 
un factor economic important: muncitori agricoli și furnisori de 

materii prime, buni platnici de biruri, iar la nevoie, și viteji apără- 
tori ai hotarelor. 

Dacă orașele s'ar fi păstrat cu caracterul lor roman şi dacă, Dacia, 
Tracia, Moesiile, Dardania, Macedonia, Iliricul, Panonia și Noricum 
şi-ar fi menţinut caracterul lor provincial, am avea astăzi, în Europa 
centrală și sudestică, probabil, mai multe limbi romanice. Cum însă 
oraşele au fost slavizate, iar civilizaţia romană în Peninsula Balcanică 
trebui să cedeze presiunii exercitate de Bizanțul grecesc, tot ce a 
putut fi salvat pentru latinitate — dacă facem abstracție de limba 
veche-dalmată, dispărută și ea—e limba română. 

Deosebirea mare ce există între limba română și între celelalte 
limbi romanice își are și ea explicația în dispariția civilizației romane 
şi distrugerea sau desnaționalizarea orașelor, care a avut ca urmare 
încetarea, pentru limba română, a adstratului latin. 

În Apus limba latină din şcoli, administrație şi mai ales din 
biserică, s'a menținut în curs de veacuri pe lângă limbile romanice 
născute din ea. Dacă în locul vechiului francez fourme, desvoltat 
în consonanță cu legile fonetice din latinescul forma, apare, înce- 
pând cu secolul al XII-lea, forme, pentru ca acest forme să devină 
înfățișarea exclusivă a cuvântului, e fiindcă oamenii cu știință de carte 
l-au apropiat de cuvântul latin, iar rostirea lor a fost imitată de alții. Din 
cauză că alături de elementul latin păstrat prin moştenire dela stră- 
moşii romani, Neo-latinii apuseni și-au împrospătat în tot cursul 
veacurilor — mai ales în evul mediu și în Epoca Renașterii — limba 
cu cuvinte, forme și întorsături de fraze latine, limbile vorbite de ei 
par «mai romanice » decât limba română, care și-a împrospătat te- 
zaurul lexical şi a fost influențată în biserică, școală și administrație 
de alte limbi, cu deosebire de cea paleoslavă. Tocmai asemenea lati- 
nisme, primite ulterior, pe cale cârturărească, care și prin forma lor 
trădează imediat originea latină, dau limbilor romanice aparența unei 
latinităţi mai intensive. Fiind introduse de știutorii de latinește și 
întrebuințate de ei, aceste cuvinte «savante» au păstrat aproape 
nealterată forma lor latină. Dimpotrivă, cuvintele moștenite din tată 
în fiu și modificate de multele generaţii ce le-au întrebuințat s'au 
«tocit » atât de mult, încât adesea abia mai sunt de recunoscut. În 
franțuzescul aquatique — neologism împrumutat din latinește — 
oricine recunoaște cu ușurință vorba latină aguaticus, pe când pe aqua 
cu greu îl recunoști în franțuzescul eau (rostit 0). 

Lipsa acestui contact prelungit cu limba latină a produs o împuți- 
nare a cuvintelor « culturale » de origine latină. Dar eliberarea de stă- 
pânirea limbii literare latine prin școli, a făcut ca multe din tendin- 
ţele limbii vulgare să se desvolte nestingherite în românește. Astfel 
sa putut întâmpla ca, între toate limbile romanice, hmba română 
să fie cea mai latină, nu prin plusul adus de adstratul latin în curs de 
veacuri, ci prin evoluția naturală a tendințelor intrinsece, neîmpiedecate 
în desvoltarea lor de acest adstrai. 


A. LOMBARD (în Studia Neophilologica, XI, p. 186—209), studiind inde- 
finitele în limbile romanice, ajunge la următoarea concluzie de natură metodică: 
« Notre classe d'indefinis constitue une modeste preuve, parmis d'autres, de 
Putilite du roumain. Non seulement les faits de langue propres ă la Gaule, â 
PIberie et ă Italie nous sont precieux pour l'Etude de la romanite orientale, 
mais celle-ci nous aide aussi ă mieux comprendre le grand domaine continu 
de l'Ouest». 

În Zum romanischen Artikel (1936), E.  GAĂMILLSCHEG are următoarea 
încheiere: « Însemnătatea mare a limbii române pentru cunoaşterea evoluţiei 
romanice consistă în aceea că limbile neo-latine apusene formează o familie 
mare, care s'a desvoltat mai târziu în aceeaşi direcţie, fără să mai putem recu- 
noaşte stadiile vechi, pe când limba română, copilul despărţit timpuriu de fa- 
milie, a păstrat cu mai mare fidelitate trăsăturile vechi familiare şi în noua 
ambianţă în care a ajuns». 

Această notă conservativă e atât de pronunţată, încât limba română poate 
servi uneori filologilor drept criteriu pentru distingerea a ce e vechiu şi moştenit 
de ceea ce e nou şi împrumutat din latina clasică în celelalte limbi romanice. 
În italiană, bunăoară adesea e greu de a face distincţie între cuvântul popular 
şi cuvântul savant. De aceea profesorul M. BARTOLI recomandă proba cu 
limba română. Dacă cuvântul latinesc e păstrat în româneşte, suntem îndrep- 
tăţiţi să deducem că era curent în limba poporului roman. (Cf. Zeitschrift J. 
Volkskunde, 1939, p. 74). 


137. Dacă examinăm mai de aproape vocabularul de origine 
latină al limbii române, vedem confirmate cele expuse mai sus și 
câștigăm o imagine destul de lămurită cu privire la starea socială 
şi felul de vieaţă și îndeletnicirile Românilor în vremurile pentru 
care lipsesc documentele istorice. 

Despre epoca în care populaţia rurală continua să trăiască în Dacia, 
lipsită de protetția armatei, când ea trebuia deci să-și apere față de 
noii stăpânitori libertatea într'o continuă luptă de guerilă, fac mărturie 
cuvinte de origine latină ca: armă, arc, săgeată, scut, coif, luptă, 
bătaie, etc. (lat. arma, arcus, sagitta, scutum, cuffea, lucta, batt(u)aha). 

Vechii Români aveau un mijloc potrivit de a-și învinge dușmanii, 
precum ne putem convinge din cele mai vechi cronici naţionale. 
Îi atrăgeau, prin fugi simulate, în codrii, unde de mai nainte copacii 
erau «aţinați » sau « înținaţi », adică tăiați aproape de rădăcină, dar 
numai atât, ca să mai stea în picioare. Acești copaci erau prăvălii 
apoi peste dușmanul intrat în pădure, care, prins între masele de 
trunchiuri răsturnate, nu mai găsea nicio ieșire şi cădea pradă săge- 
taşilor români ascunși în codru. Cuvântul ațina vine din latinescul 
attenuare, este deci un vechiu termen militar. N. DRĂGANU (Ro- 
mânii în veacurile LX-XIV, p. 85), a arătat că numele multor obiecte 
casnice, care la nevoie pot servi ca arme primitive, au trecut în lim- 
bile popoarelor învecinate, cu sens de arme — astfel: mdciuca, se- 
curea, fuştele și furca (lat. matteuca, securis, fustis, furca), — şi Că 
tot ca armă era întrebuințată securea numită de Slavi valaska sau 
balaska, adică « valahă ». Chiar numele satului românesc vine din 
fossatum, care însemna « înconjurat de șanțuri », deci: loc întărit. 

Cei mai mulți termeni fundamentali relativi la agricultură sunt 
în românește de origine latină, astfel agru, câmp, falce (ager, campus, 
falx) pe care se ară (arare), sau se sapă (sappare) cu sapa (sappa), 
se seamână (seminare), se culege (colligere) şi se seceră cu secerea 
(sicilis) şi apoi se treieră (tribulare) sau se bate (battuere) pe arie 
(area) şi se vântură (ventilare) grâul (granum), meiul (milium), 
orzul (hordeum), părincul (panicum) şi secara (secalis) cu paiele 
(palea) lungi (longus) şi cu spicul (spicum) plin (plenum). Grăun- 
țele (*granucia), uneori amestecate cu neghină (*nigellina ), se cern 
(cernere) cu ciurul (cribrum) şi se duc la moară (mola) să fie măci- 
nate (machinare ), ca să iasă făina (farina) din care se coace (cogiiere ) 
pânea (panis). Aiul (alium), ceapa (cepa), curcubeta (cucurbita ), 
cânepa (*canipa = cannabis), curechiul (cokclu), napul (napus), pe- 
penele (pepo), trifoiul (trifolium), care dă un minunat nutreţ (nu- 
tricium ), sunt de asemenea cultivate, ca și varza (viridia). Unele 
din cuvintele limbii actuale, care au un înțeles general, făceau și 
ele la început parte din terminologia agricolă. Astfel a scoate din exe- 
cutere — înrudit cu a scutura din excutulare — este un termen ce 
se referea la extragerea grăunţelor din spic. (DR. II, 715—716). 

Și mai mare e numărul cuvintelor latine, în legătură cu creșterea 
vitelor şi vieața păstorească. Ele se refer la cele mai mici amănunte 
ale acestor ocupaţii, 

Dintre animalele domestice avem înainte de toate cânele (canis) 
şi câțeaua (catella ), credinciosul păzitor, care cu lâtratul (latratus) 
său dă de ştire stăpânului când primejdia e aproape. Numele « pi- 
sicei » (cattus) sa păstrat subt forma diminutivală cătușă la Românii 
transdanubieni. Calul (caballus) cu șaua (sella) lui, armăsarul 
(armessarius, din admissarius) şi iapa (equa) au o terminologie bo- 
gată în cuvinte de origine latină. În limba veche şi dialectal întâl- 
nim şi cuvântul asen (asinus) și mulă (mullus, -a). 

Dintre vitele (vita «vieață »; pentru sens, cf. lat. animal din anima ) 
cornute (cornutus ), numite pe alocuri şi nâmaie (animalia), pomenim 
boul (bos), taurul (taurus), vaca (vacca), juncul şi junca (juvencus, 
iuvenca ), junincea (junix) şi viţelul cu vițeaua (vitellus, vitella). 
Ei se mână (minare ) la pășune (pastio, -onem ) şi se adapă (adaquare), 
iar când nu mai au ce paşte (pascere), se ţin în staul (stabulum), 
unde li se dă fânul (fenum) strâns cu furca (furca) şi pe care îl ru- 
megă (rumigare) în tihnă. Boii se înjugă (in-jugare) şi se dejugă 
(di(s)jugare ) — boul pus la jug (jugum) se numește jugar (jugarius ) — 
şi se îndeamnă (inde-minare) cu strămurarea (stimularea ). 

Capra (capra), iedul şi iada (haedus, haeda ) şi vătuiul (*vituleus ) 
sunt în căprăreață (capraricia) păzite de căprar (caprarius). Ro- 
mânii transdanubieni numesc părul (pilum) lor: cdprină (caprinus, 
-a, -um). 

Porcul (porcus) şi scroafa (scrofa) cu purceii (porcellus) și pur- 
celele (porcella ) lor, care dau lardul (lardum), cârnaţi (carnaceum ), 
şi porcina (porcina ), sunt păziți de porcar când sunt duși la ghindă 
(glanda = glans) și nu sunt ţinuţi în purcâreața (porcaricia) de 
lângă casă, sau în curte (curtis = cohors) alături de găinile (galhna) 
care fac ouă (ovum) şi de celelalte hoare (ovaria), de porumbi (pa- 
lumbus ) și, mai rar, de pâuni (pavo). 

Mai strâns e legată de viaţa păstorului (pastorius = pastor) sau 
păcurarului (pecorarius) român, oaia (o0vis), cu berbecii (vervex), 
areții (aries), mieii (agnellus) și mioarele (*agneholla). Turmele 
(turma) cu pâcuine (pecorina sau pecuina), mătricea (matrix) cu 
noateni (annotinus ) și târții (*tertianeus ), se ţin vara la munte (mons) 
și ternează (hibernare) la şes (sessum ). 

O bogată terminologie e legată de lâna (lana) oilor şi de prepa- 
rarea ei: a toarce = torguere, fir = filum, canură = cannula, etc. 
După cum lâna se tunde (tondere) subt burtă sau în jurul coadei, 


352 LIMBĂ ŞI NAȚIUNE: ELEMENTUL SOCIAL 


acțiunea se numeşte a suvintra (*subventrare) sau — la Macedoro- 
mâni — suil'are (*subihare ). Cât despre lapte (lac) şi derivatele lui, 
terminologia e de asemenea bogată: a mulge (mulgere), curastră 
(colastra — colostrum), caş  (caseus), chiag (coagulum), închega 
(coagulare ), unt (unctum), vânced (rancidus ), etc. 

Remarcabil e și faptul că unele din cele mai uzuale cuvinte din 
terminologia păstorească, precum brânză, căciulă, zer nau putut 
fi explicate din punct de vedere etimologic și sunt probabil străvechi, 
rămase din graiul strămoşilor noştri dinainte de romanizare. Ar fi 
o dovadă mai mult că 'Iraco-Dacii romanizați, după decăderea 
civilizației romane, s'au întors la ocupaţia predilectă a strămoșilor 
lor, la păstorit. 

Numărul mare de cuvinte de origine latină privitoare la agri- 
cultură, creşterea vitelor și păstorit, dovedesc că alături de păstorii 
care împânzeau cu turmele lor toate ținuturile româneşti, contri- 
buind prin mișcările lor la nivelarea limbii, erau Românii sedentari 
care se ocupau cu munca câmpului și creşterea vitelor cornute. Aceștia 
formau sâmburele sănătos pentru marele spor demografic realizat 
de neamul nostru. 

Dacă din păstrarea anumitor serii de cuvinte putem con- 
chide asupra stărilor sociale din trecut, nu tot atât de sigure sunt 
deducţiile ce se pot scoate din pierderea unor cuvinte, căci, 
precum am arătat pe larg în $ 98 ş. u., cuvintele se uzează și mor 
şi în cazul când noțiunea exprimată prin ele se păstrează. Dacă cuvântul 
fereastră din lat. fenestra s'a conservat până azi, putem şti că, oricât 
de primitive ar fi fost casele țărănești, ele n'au fost niciodată lipsite 
de ferestrele prin care intra aerul și lumina. Dar dacă cuvântul fereastră 
sar fi pierdut din limbă, fiind înlocuit printrun cuvânt împrumutat 
dintro limbă străină, n'am fi îndreptățiti să deducem că Românii 
ar fi început să-și facă ferestre la case abia după ce au ajuns în con- 
tact cu poporul care le-a dat acest cuvânt. Întradevăr, vedem, în 
zilele noastre, cum mai ales în Ardeal, deodată cu pătrunderea 
cuvântului geam (de origine turcească) din "Țara veche, această vorbă, 
care are farmecul noului, înlocuește tot mai mult pe vechiul fereastră. 
Geam nu se mai întrebuințează de generaţia tânără (din Ardeal) nu- 
mai în sensul de «ochiul de sticlă care se bagă în cercevelele fe- 
restrei » (sa spart un geam), ci în sensul larg de fereastră (| deschide 
geamurile ).. 

W. DoMASCHKE, care ne-a dat o foarte utilă privire generală 
asupra vocabularului român de origine latină, împărțit după serii 
semantice (Der lateinische  Wortschata des Rumânischen, în Jb. 
XXI-XXV), greşea, când din lipsa unei terminologii bogate pentru 
anumite stări sau îndeletniciri, trăgea concluzii asupra lipsei acelor 
stări și îndeletniciri înseși. Astfel mi se par eronate părerile lui cu pri- 
vire la lipsa unui simţ de curățenie la Români din cauză că termino- 
logia în legătură cu ea e săracă. Dar în afară de a Ja (lat. 
lavare), spăla (lat. *ex-perlavare), leșie (lat. hxiwa), maiu (lat. 
malleus), săpun (care nu-i împrumutat dela Slavi, cum credea 
DOMASCHEE, ci e lat. sapo), curat (lat. colatus şi curatus), lăut 
(lat. lautus), pieptene (lat. pecten) şi pieptâna (pectinare), avem 
în românește mai ales un termen care exprimă mai mult decât 
oricare altul simțul — exagerat poate — al Românului pentru 
curățenie. E verbul de origine latină a spurca cu adjectivul 
spurcat, care nu se poate traduce exact în nicio altă limbă, 
pentrucă noțiunea însăși lipseşte altor popoare. Pentru Român, 
un vas în care se pregăteşte mâncarea sau din care se bea apa 
nu se poate întrebuința în alte scopuri. Dacă cu un astfel de vas 
ai scos leşie din căldare, l-ai spurcat, adică nu mai poţi duce 
la gură conținutul lui. Din terminologia de origine latină nu se poate 
deci deduce lipsa simțului de curățenie la Români, dar se pot trage 
concluzii mai interesante, care privesc felul special cum înţelege 
Românul curăţenia. 

Totuşi sunt cazuri când şi lipsa anumitor termeni poate fi un in- 
diciu pentru anumite stări din trecut. Acesta e cazul când conclu- 
ziile pe care linguistul le trage din această lipsă sunt coroborate de 
ştiri istorice sau de fapte extralinguistice. Dacă noi n'avem cuvinte 
de origine latină relative la mare (precum însula, portus, navis, ş. a.) 
— în afară de termenul general de mare — aceasta însemnează că 
strămoşii noștri — ca păstori şi agricultori ce erau —nu aveau 
contact cu marea. lLatinescului undae maris nu-i corespunde în 
românește undele mării, ci valurile sau talazurile mării. Undele 
sunt pentru Românul trăit departe de mare numai încreţiturile 
apei unui lac sau, într'un vas, ridicăturile apei în clocot; val ne-a 
venit dela Slavi, iar talaz dela Turci. 

Caracteristică e și lipsa oricăror cuvinte de origine latină în legătură 
cu transporturile pe apă (plutăritul) şi lipsa numelor de pești (în afară 

de luntre şi de termenul general pește) — ca şi la Albanezi de altmin- 
teri — care nu indică numai depărtarea noastră de mare, ci chiar 
şi de râurile mari. Am văzut, într'adevăr, că excepţionând Dunărea 
și Crișurile, râurile noastre s'au păstrat cu fonetismul Slavilor, care 
stăpâneau ţara și populau văile roditoare. Ceea ce am spus în altă 
parte despre sensul cuvântului punte, care nu mai însemnează, 
ca în limbile surori, «pod», ci o trecătoare primitivă peste pâraiele 
de munte ($ 89), se potrivește şi cu sensul pe care l-a primit în ro- 
mânește cuvântul a se brodi. Acest verb, derivat dela substantivul 
brod, de origine slavă, însemnează la noi «a se nemeri undeva toc- 
mai la timpul potrivit », ceea ce se explică prin importanța podu- 
rilor umblătoare (brodurilor), care, în lipsa altor poduri, slujeau 
ca mijloace de transport dela un mal al râurilor la celălalt 
mal: când aveai norocul să găsești brodul gata de plecare, o 
brodeai bine. 

Faptul, relevat și de DoMAsCHRE, că în limba noastră s'au 
păstrat numele latine ale celor mai mulți pomi, arbori și tufe cu frunze 
(mărul, părul, nucul, prunul, piersecul, cireșul, alunul, apoi fagul, 
arinul, salcia, jugastrul, ulmul, sorbul, arțarul, socul, ş. a.), dar numai 
puţine nume de arbori cetinoși (afară de pin şi jneapân), trebue pus, 
credem, în legătură, cu întoarcerea Dacoromanilor la îndeletnicirea 
strămoşească a oieritului pe vârfurile munţilor, dincolo de zona 
fagului, pe unde s'a păstrat cuvântul autohton brad, sau jepu de ori- 
gine celtică. Precum a arătat N. JOKL (Linguistisch-kulturhistorische 
Untersuchungen, p. 199 ş.u.) și molidul nostru e înrudit cu albanezul 
molike «brad alb». 

Tot DOMASCHKE constată sărăcia în elemente latine în legă- 
tură cu carul, sărăcie care contrastează în mod atât de izbitor cu bo- 
găţia terminologiei în legătură cu calul. Cele ce le-am spus mai nainte 
despre reducerea sensului cuvântului cărare dela «drum de car» 
la cel de potecă, pe care umbli pe jos sau cu calul, dovedește — ceea 
ce ştim de altfel și din atestări istorice de mai târziu —că una din 
îndeletnicirile de căpetenie ale Românilor era să facă transporturi de 
mărfuri cu caii lor mărunți pe plaiurile munţilor, pe care ei, 
autohtonii, le cunoșteau mai bine decât oricare alt neam din 
regiunile noastre. 

Numărul mare de cuvinte în legătură cu vieaţa rustică, e în con- 
trast izbitor cu faptul că nici la Românii din dreapta, nici la cei din 

stânga Dunării, nu s'a păstrat nici un cuvânt relativ la vieața orășă- 
nească. Întradevăr, nici villa, nici forum, nici platea sau strata, 
pe care le întâlnim în limbile romanice de Vest, nu se găsesc în ro- 
mâneşte. Caracteristic e că ruga, care există la Românii din Macedonia 
(arugă), nu e, ca în Franţa, «rue», un termen citadin, ci înseamnă 
«locul pe unde intră oile în stână ca să fie mulse », face deci parte 
din terminologia păstorească. 

De asemenea terminologia creștină are în limba română un ca- 
racter rural. Precum am arătat de curând (DR. VIII, 333—336), 
întemeiat pe unele studii ale lui ]. Jun, la noi sau păstrat ter- 
menii primordiali creştini, precum Dumnezeu (domine deus), bise- 
nică (basilica), cruce (crux), boteza (baptizare), înger (angelus), 
Paști (Paschae), păresimi (quadragessima ), etc., dar lipsesc mulți 
termeni creştini de origine latină (sau greco-latină) din cei mai răspân- 
diți la Romanii apuseni, precum: bibha, canonicus, coemiterium, 
diaconus, elemosyna, episcopus,  eremita, monachus, parochia, plebs, 
etc., chiar şi cuvinte ca benedico, ecclesia, evanghelium, saeculum, 
spiritus, etc., care au pătruns la Albanezi. Lipsa acestor termeni, 
se explică prin faptul că noi — după ce nu mai vorbeam latinește, 
ci româneşte — n'am cunoscut o organizaţie bisericească la orașe şi 
o vieață monahală mai desvoltată în primele veacuri ale Evului 
Mediu, ci numai preoţi sătești. 

Între lipsa unei terminologii citadine și între lipsa terminologiei 
creştine, care să dovedească un stadiu de organizare bisericească 
mai desvoltat, este un paralelism perfect. După cum numele ora- 
șelor latine din Nordul Peninsulei Balcanice s'au păstrat în formă 
slavă, tot astfel întâlnim în limba noastră termeni latini în legătură 
cu organizaţia bisericească, care ne-au venit prin filieră greco-slavă. 
Un nou indiciu că pe strămoșii Românilor nu avem să-i căutăm în 
oraşele din Sudul Dunării, ci la ţară. Așa ne-au venit numele lunilor 
Mart, April, August, care au înlocuit pe vechiul Marţ (din Martius), 
Prier (din Aprilis) şi Agust (din Agustus, forma populară a clasi- 
cului Augustus), așa chike, candelă, raclă, rasă, etc., din cuvin- 
tele latine cella, candela, arcula, rasum, venite însă, toate, și la 
Slavi, prin limba grecească, care, ca şi în armată și în admi- 
nistrația de Stat, a sfârşit prin a deveni dominantă în biserica 
Imperiului estic, după ce primise mai înainte o mulțime de 
cuvinte latinești. 

138. Veacuri întregi, poporul român a trăit la țară. Aceasta ex- 
plică lipsa de organizații mai înalte, care se ivesc în mod firesc acolo 
unde oamenii locuesc în mase compacte și diferențiate din punct 
de vedere social. Dar trăind în mijlocul naturii și pășind cu talpa 
goală pe solul din care-şi sugea vlaga, poporul nostru de țărani a 
rămas ferit de multele primejdii pe care le aduc sufletului străzile 
strâmte și lipsite de aer și de perspectivă ale oraşelor şi pavajul lor 
alunecos. Și precum în satele sărace locuite de strămoşii noștri, s'a 
ridicat cu timpul o elită de oameni cu stare bună și cu mari calităţi 
sufletești — fruntașii — tot astfel limba noastră, sărăcită în urma 
rustificării, și-a creat singură mijloace de îmbogăţire și perfecționare. 

Cele mai variate îndeletniciri au contribuit la această îmbogă- 
țire, încât din desvoltări semantice, din expresii figurate, din îm- 
perecheri de cuvinte, din locuţiuni stereotipe, din proverbe și cimi- 
lituri, ca şi din supranumele pe care le găsim în onomastica română, 
cunoaștem aportul adus de diferitele pături sociale la graiul comun. 
Anumite expresii româneşti, comparate cu corespondentele din alte 
limbi, arată că anumite îndeletniciri au avut la noi alte rosturi şi 
altă importanţă decât la alte popoare. Unui om care nu ştie să se poarte 
în societate, Germanul îi zice ungehobelt, adică « nestrujit ». La noi 
aceeaşi figură a dat naștere expresiei neciopht sau din topor, născută 
în graiul ţăranului care își cioplește singur bârnele casei, iar nu al 
tâmplarului care lucrează cu rindele fine. « Ca toată vieața intelec- 
tuală », zice W. WunDpT (Deutsche Rundschau XII, 78, citat de H. 
SCHUCHARDT), «așa și vieaţa limbii consistă în neîncetatul schimb 
ce există între individ și colectivitate. Cu ocazia acestui raport de 
schimb, individului îi revine partea de creator, iar colectivității partea 
de receptor ». 

Cultul religios păgân a lăsat câteva urme în limbă și 
după încreștinarea noastră. În arunc vina pe cineva, verbul arunc 
are încă înțelesul originar de «îndepărtez dela mine un rău (și-l 
dau altuia) », pe care-l avea termenul religios latin averrunco (Mars 
pater, te precor ut calamitates averrunces). — A se întâmpla e şi el 
— după cum a arătat N. SuLică —un termen în legătură cu cultul 
păgân: augurul contempla spațiul (femplum) pe care și-l 
trasa pe cer cu băţul spre a studia sborul păsărilor. Intrarea unei 
păsări în acest templu era «evenimentul » aşteptat, întâmplarea (cf. 
şi lat. extemplare, tot în legătură cu profeția augurilor). — A co- 

mânda, din lat. commandare (= commendare) însemna a reco- 
manda zeilor pe mort (commendare dis) prin jertfe (ale căror 
urme sunt ospețele și pomenele de azi). Cuvântul slav. pomena a 
înlocuit mai târziu comândarea. Pomana, subt această formă româ- 
nească, a fost reîmprumutată de Bulgari și Ruteni. — Urme păgâne, 
de pe când strămoșii noștri adorau mai multe zeități, care personi- 
ficau soarele, cerul, pământul, etc., sunt și expresiile noastre are 
niciun Dumnezeu sau mă jur pe sfântul soare sau pe cer, pe pâmânt 
— se zice şi te rog cu cerul și pământul — care s'au conservat în limbă 
alături de creştinescul md jur pe Dumnezeu sau pe sfânta cruce. — Și 
feriae « zilele de odihnă, consacrate de Romani unor anumite acțiuni 
religioase » au lăsat urme la noi şi anume verbul a fer;, care în limba 
veche însemna încă «a serba, a ţinea, a păzi o sărbătoare» (Acesta 
om sâmbăta nu fereaște ). 

Vieața militară ne-a dat, în afară de înțina, despre care 
am vorbit mai nainte ($ 137), pe bătrân şi mire, care vin din lat. vete- 
ranus « veteran » și miles « ostaş >. — A împrăștia e la origine tot un 
termen ostășesc, căci praștia, înainte de a ajunge o jucărie de copii, 
era o armă redutabilă, întrebuințată în războiu cu deosebire de 
vechii Traci. A împrăștia pe dușmani însemna deci la origine 
«a-i bombarda din praştii» și numai ca urmare, «a-i risipi». — 
Dimpotrivă, a întâmpina însemna la început — precum a arătat |. 
A. CANDREA — «a ieși cuiva înainte cu onoruri militare și în sunete 
de tâmpine». 

Albinăritul ne-a dat—după Wercanp—pe bezmetic: 
la început se spunea stup bezmetic, adică fără matcă (din slav. bez 
«fără » şi matok «matcă ») şi prin urmare «fără conducător, fără 
cap, în neștire ». — A roi se întrebuințează adesea cu sensul figurat 
de «a ieși dintr'un loc și a se răspândi, mulți deodată, în toate păr- 
țile »; tot astfel trântor cu sensul de «leneș». 

Vânătoarea ne-a dat pe a îngâna «a imita vocea cuiva», 
la origine «a înșela» (din ital. 7ngannare), «a momi un animal 
imitându-i glasul >. — Probabil că şi a afla e un termen vână- 
toresc și tot astfel a scula din *excubulare «a face să iasă din 
cuib ». A lua pe cineva împrejur, cu sensul de «a încolți» (DR. 
III, 651), vine probabil tot dela vânători, iar a loa, cu multele 
și variatele lui înțelesuri, însemnează în limbile slave (loviti) 
«a vâna ». 

Pescăria ne-a dat pe a se duce pe copcă «a dispărea, a muri», 
propriu: «a intra în gaura făcută în ghiață (și numită copcă)», 
şi pe a fi cu toane, ca peștele care a intrat în toană. 

Din atelierul faurilor a intrat în limba comună verbul a 
încovăia (din slavul Rovalj « faur »), care la început se putea spune 
numai despre fierul roșu, când îl îndoia fierarul. 

Termenul juridic reus, care în latineşte însemna «vinovat» a 
devenit la noi adjectivul cu sensul opus lui «bun», alungând din 
limbă pe malus. — Ceva analog s'a întâmplat mai târziu cu stef, 
care în paleoslavă (istici) însemna «inculpat». Întocmai cum hoţ, 
hotoman, tâlhar. ștrengar (adică cel care ar merita să fie spânzurat 
cu ştreangul) se întrebuințează adesea spre a arăta pe cineva care 
« ştie să se descurce », tot astfel îsteț a ajuns să însemneze « deștept 
și iscusit». 

Bărbieria ne-a dat expresii ca a trage un perdaf, a da o 
săpuneală, a rade fără briciu, a da rasol (DR. IV, 903). 

Legătura cu cuvântul bou a verbului nostru a se îmbo: «a se pră- 
văli, a se precipita la vale» mam putea-o înţelege, dacă n'am 
cunoaşte termenul d'a-mboul, prin care se numește un joc 
de copii, care se joacă cu nişte bețe aruncate astfel ca să 
sară din cap în cap (ca boul care împunge cu coarnele în pă- 
mânt). — Jocul cu zarul a dat pe cuteza al nostru (grec. 
xorrit » > cottizare), precum la Francezi a dat pe chance, din 
cadentia (adecă din felul cum cade zarul) şi la Germani pe 
Zufall (dela fallen «a cădea»). — Și sensul de «a provoca, a 
desfide », pe care-l avea în limba veche verbul înaita, se explică, 
ca și francezul envie (de aceeași origine: endier < invitare), tot 
din terminologia jocurilor. 

Dar reflexul cel mai puternic l-a avut în limba română păsto- 
ritul. Cel ce deschide Dicţionarul Academiei la cuvântul /apte, 
rămâne uimit de frazeologia bogată a lui. "Tot astfel va găsi, la corn, 
o mulţime de locuţiuni formate cu acest cuvânt şi un număr mare 
de termeni pentru diferitele forme de coarne. — Dacă mugurului 
viței de vie i se zice câpușă, avem a face cu o metaforă luată din vieaţa 
pastorală. — "Termenul a înțerca « sevrer » se întrebuința la început 
numai pentru mieii care se închideau în țarc «parc», fiind astfel 
despărțiți de oi (şi francezul seorer vine din latinescul separare). — 
Despre un om care se ridică din boală se zice că se întramă (dialectal 

acest verb are încă forma întrârma). Cuvântul e împrumutat din 
terminologia pastorală, căci el se întrebuința la început numai pentru 
vite. — Arete (din latinescul aries) poate însemna «mascul între- 
buințat la reproducere » pentru orice animal: Cocoșul acesta l-am 
lăsat de arete ; Aromânii zic cal areati « armăsar ». — 'Lot așa strungă 
are sensul de «loc gol» între doi dinţi; — Frupt se întrebuințează 
în înţeles de « mâncare de dulce » (din lat. fructus ovis) lăptăriile fiind 
hrana de căpetenie a ciobanilor. — Numai un neam de păstori poate 
zice, chiar în limba literară: se închiagă un gând, închiagă o frază 
sau chiagul unei societăți (Francezul ar zice «le ciment dune so- 
cicte »). Poporul, vorbind de un om care şi-a «consolidat» starea 
materială zice că a prins chiag. — Spre a arăta că doi inşi sunt de 
aceeași vârstă, se zice suntem de aceeaşi iarbă, ca oile scoase deodată 
la păşune. Se mai zice: paște iarba pe care o cunoşti, în înţelesul de 
« nu te amesteca în lucruri pe care nu le știi »>. — Numai la un popor 
la care vieaţa pastorală a jucat un rol de căpetenie se poate zice mă 
paşte un gând. La baza acestei expresii e imaginea turmei de oi care 
tunde iarba dela rădăcină pe unde a trecut păscând. — Salcia joacă 
un rol însemnat în creşterea oilor, ea formând hrana lor de că- 
petenie în timp de iarnă. Așa se explică — după cum a arătat P. 
PAPAHAGI — de ce numele acestui copac se întâlneşte în adjec- 
tivul sdlciu, care se întrebuinţează ca să precizeze — ca neologismul 
«fad » — gustul apei sau al unei mâncări. — Cuvântul brânză are 
şi el o frazeologie bogată: Frate, nefrate, dar brânza-i pe bani se zice 
celor ce ne cer servicii prea costisitoare în temeiul unei prietenii. Brânză 
bună în burduf de câne se întrebuinţezaă spre a caracteriza pe cel 
înzestrat cu calități spirituale dar lipsit de caracter. Când nu ai în- 
credere în ajutorul pe care ţi-l poate da cineva, se zice că nu faci 
brânză cu el. Zgârie-brânză e avarul calic (care nu se îndură să arunce 
nici burduful pe care au rămas fărămituri de brânză uscată, ci le 
zgârie cu unghia). Și mai avar e un brânză 'n sticlă, adică unul 
care ţine brânza — alimentul principal — în sticlă, ca să se uite la 
ea (fără să se îndure s?o atingă). — Un număr însemnat de cimilituri 
fac aluzie la vieaţa pastorală ; între ele e frumoasa metaforă a scrisului 
şi a cărţii tipărite: Câmpul alb, oile negre. Cin” le vede, nu le 
crede; Cin” le paşte le cunoaște. — Dese şi cu o răspândire mare 
sunt şi supranume ca Ciobanu, Păcuraru, Baciu, apoi Berbecaru, 
Brânzâu, Brânzaru, ş. a. 

139. În strânsă legătură cu păstoritul stau migraţiunile Româ- 
nilor. Însăși « stâna » e numită în unele părți ale Ardealului mutare. 
Împrejurarea că noi, Românii, am trăit, în curs de atâtea secole, 
fără o vieaţă organizată de stat, menţinându-ne totuşi cu limba 
noastră romană și cu structura noastră etnică printre atâtea neamuri 
străine revărsate peste noi, este cel mai mare fapt din istoria noastră. 

În regiunile pe care le locuim, emigrările şi mișcările de populaţie 
erau la ordinea zilei. Romanii au fost prinși în angrenajul acesta, 
devenind înșiși, atunci când împrejurările o cerură, păstori noma- 
dizanți. Moştenind dela strămoşii Daci însușirile pe care HERODOT 
le scoate la iveală: lipsă de coeziune internă și de spirit de organi- 
zaţie, deprinși să punem pornirile şi apetiturile individuale deasupra 
intereselor colective, am revenit, după încetarea organizației și disci- 
plinei romane, la forma de triburi, strecurându-ne astfel mai uşor 
prin umbra istoriei. Ne-am învârtit deci într'un cerc vițios: am în- 
fruntat urgia vremurilor prin adaptabilitatea noastră la împrejurările 
speciale dela noi și mulțumindu-ne cu puținul ce ni-l lăsau străinii 
în ţara noastră bogată; pe de altă parte, lipsa atât de îndelungată 
a unei organizații superioare de stat a lăsat frâu liber individualismului 
nostru înnăscut și a promovat forțele centrifuge. 

Uneori, când jugul era prea greu, strămoșii noștri încercau să-l 
scuture. "Totuși asemenea reacțiuni violente erau excepţionale: dela 
răsmirițele Vlahilor balcanici și până la revoluția lui Horia au trecut 
multe secole. De obiceiu altul era mijlocul lor de a ieși din împre- 
jurările grele pe care li le pregăteau evenimentele istorice și asupri- 
torii străini: se mutau, cu turmele și cu puținul lor avut, în alte 
regiuni, unde împrejurările erau mai prielnice. Nume ca Ardeleanu, 
Bârsanu, Ungureanu, etc., în Vechiul Regat, Moldovan și Muntean, 
de care-i plin Ardealul, vorbesc elocvent de nenumăratele mișcări 
de populaţie de pe un versant al Carpaţilor pe altul; aceşti emigranți 
treceau și Dunărea ; alții ajungeau până în Crimea îndepărtată. Vred- 
nic de compătimire era în ochii Românului numai cel fixat pe loc 
de necruțătorul regim al iobăgiei. Acel « lipit pământului » (= glebae 
adscriptus), care întovărășește și azi cuvântul «sărac » în limba noastră, 
nu este la origine o metaforă, ci o complinire explicativă. 

"TH. CAPIDAN a arătat că neastâmpăratul dor de ducă, care a 
devenit a doua natură a Aromânilor, îi face pe unii din ei să se mute 
și astăzi, când nu se mai ocupă cu oieritul — care nu mai rentează — 

dela locuințele lor de vară din munţi, la iernaticul dela șes şi invers, 
Sărăcia tradițională a Moților nu se datorește numai lipsei de pă- 
mânt roditor, ci în mare parte neastâmpărului lor, care îi face să 
prefere cutreieratul țării în lung și în lat, cu vasele lor de lemn, unei 
munci statornice legată de pământ. 

Această tendință de expansiune era adesea mai mare decât pu- 
terea de coeziune națională și a avut ca urmare topirea cetelor prea 
puțin numeroase de Români în masele altor populaţii. În marea 
sa lucrare Românii în veacurile IX-XIV (1933), N. DRĂGANU a 
arătat, pe baza toponimiei, onomasticei și a urmelor lăsate în voca- 
bularul Ungurilor, Slovenilor, Slovacilor, Rutenilor și Polonilor, 
drumurile îndepărtate ale Românilor migratori. Cuvintele de origine 
românească în aceste limbi sunt în cea mai mare parte termeni pasto- 
rali, pe care-i găsim trecuţi și la Slavii de Sud, la Neogreci și la Al- 
banezi. Foarte puţine vorbe se referă la o vieață sedentară. 

Dacă Românii din România actuală ar fi urmașii unor păstori 
migratori, veniți, cum pretind unii, din Peninsula Balcanică în evul 
de mijloc, în regiuni locuite de alte popoare, soarta lor ar fi fost de sigur 
cea a cetelor de Vlahi care sau pierdut în masele de Unguri și de Slavi 
în vechea Panonie și în Carpaţii nordici. 

Despre felul cum se reflectă în limba noastră această migrațiune 
românească, am avut un exemplu în frazeologia bogată pe care a 
desvoltat-o în românește cuvântul cale. 

Vieaţa pe drumuri o zugrăvește și expresia ce tot la deal la vale ? 
pe care o adresăm celor ce nu vorbesc verde, ci întrebuinţează fel de 
fel de subterfugii. Ca și a da drumul, despre care am vorbit în altă 
parte ($ 89), a lua pe cineva la vale, în sens de «a-şi bate joc de el» 
ne duce tot în regiunile de munte pe care le cutreieră păstorii cu tur- 
mele lor. Contrastul între « deal » şi «vale » al «spațiului mioritic » 
românesc a făcut ca prin Huneodara aceste cuvinte să servească 
pentru deosebirea noţiunei « sus » de cea de «jos », încât se zice geana 
di la deal în opoziție cu geana di la vale (ALR. I, 44/112). Pentru 
rolul important pe care-l avea — şi-l are încă — în regiunile mun- 
toase calui ca mijloc de locomoţiune şi transport, sunt caracteristice 
locuţiuni ca: a bate şeaua ca să priceapă iapa, cu înţelesul de «a face 
aluzii pe de departe » sau: dă-ţi, popo, pintenii și bate calul cu călcâile, 
adresată unuia care în urma dărniciei sale ajunge să nu mai aibă 
singur ceea ce-i trebue. 

140. Între istoria politică şi între istoria limbii există un para- 
lelism perfect. După cum un individualism exagerat ne-a oprit 
atâta timp să ne închegăm într'un popor cu organizaţii superioare 
de stat, aceeaşi rezistenţă individuală și a grupărilor mici împotriva 
unei organizaţii colective a oprit o prea pronunțată gramaticalizare 
a limbii noastre. 

Despre acest lucru își dă seama mai ales cel ce a avut prilejul 
să înveţe pe un străin româneşte. Limba noastră e atât de puţin 
fixată încât cel puţin unul din zece cuvinte îţi pune o problemă de 
ortografie, de ortoepie, sau de gramatică propriu zisă. Când, după 
ultima reformă ortografică, am încercat, cu T. NAUM, să public 
un « Îndreptar ortografic » urmat de un vocabular, care să reco- 
mande, în cazuri de uz şovăitor, forma cea mai «literară», am dat 
de greutăţi enorme, căci toți întrebuințăm cele mai variate forme. 
Lucrul acesta se poate vedea mai bine dintr'un articol pe care l-am 
publicat în « Revista Fundațiilor Regale» (Nr. 9 din anul 1936) 
cu rezultatele unei anchete făcute la câțiva din cei mai de seamă 
scriitori şi mai îngrijiţi stiliști de astăzi. Îşi poate închipui oricine cât 
de mare trebue să fi fost varietatea aceasta în vremile când nu exista 
o limbă literară — deci în tot cursul evului de mijloc — şi când ne 
găseam pe o treaptă de cultură care se putea mulțumi cu expresii 
aproximative. 

Trebuinţa Românului de a avea în limbă un mijloc convenţional 
cât mai unitar şi neechivoc pentru comunicarea gândurilor este prea 
puțin desooltată. Ascultătorul, nedeprins să-și stăpânească pornirile 
individuale, lasă vorbitorului cea mai mare libertate în alegerea 
mijloacelor de expresie, mulțumindu-se să urmărească în mod vag 
ideile ce i se comunică. Pe când la alte popoare cel ce nu scrie orto- 
grafic şi e certat cu gramatica trece drept incult, la noi există literați 
şi academicieni învăţaţi care își au fiecare ortografia lor, alta decât 
cea a Academiei Române, iar năvala nesăbuită a neologismelor în 
anii din urmă, nu numai în presă, ci și în literatură, se explică mai 
ales prin faptul că vorba străină, nefixată încă în tezaurul lexical, 
permite o exprimare estompată, neprecisă a gândului. 

Chiar şi în rostirea sunetelor — care, la aparenţă cel puţin, e 
în măsură mai mică supusă ingerinței omului asupra graiului său 
— putem observa același lucru. Într'adevăr, fonologia noastră nu 
se deosebește de fonologia altor limbi numai prin rezultatele fonice 

ajunse şi prin cauzele care le-au produs, ci și prin felul cum s'a com- 
portat colectivitatea la cristahzarea legilor fonologice. Am citat cazul 
celor trei variante sdlbătecre, sălbăticie, sălbătăcie, pe care le între- 
buinţează, vorbind limba literară, Românii din diferite regiuni, 
fără să bage măcar de seamă că între rostirea lor și a altor Români 
culți există o deosebire. De aceea linguistul nu reușește să stabilească 
o lege fonologică care să arate cum s'a desvoltat în româneşte e neac- 
centuat (care apare ca e, z sau d). 

Important pentru fonologia română e faptul că există foarte multe 
variante de rostire care nu sunt supărătoare şi pe care spiritul de or- 
ganizare și de disciplină al limbii nu caută să le ehmine decât într'o 
măsură redusă. Dacă, căutând să stabilesc etimologia unui cuvânt 
francez bunăoară, aş fi nevoit să admit o metateză sau o disimilare 
îndepărtată, aş risca să fiu întâmpinat cu neîncredere; în româ- 
nește asemenea «greşeli de rostire » sunt atât de curente şi atât de 
tolerate, încât niciun filolog cu experienţă nu va respinge eti- 
mologia lui apuca din aucupari pe motivul că presupune un stadiu 
anterior *acupa, când ştim că în loc de risipi se zice pe alocuri siripi 
sau când alături de pogori întrebuințăm azi în limba literară 
aproape excluziv pe cobori. 

Pentru sensul deosebit dat în diferite regiuni aceluiași cuvânt 
se poate cita cazul lui liră, care în Ardeal nu însemnează măsura 
numită astfel în "Ţara veche, ci ceea ce acolo se numeşte ktru. Tot 
astfel casma însemnează în Moldova «târnăcop » (sau « chirlopan »), 
adică franc. «pioche», iar în Muntenia un fel de « hârleț», adică 
franc. « bâche »; moș însemnează în Moldova « unchiu », iar în Mun- 
tenia şi Transilvania « bătrân » sau «bunic ». Moldovenii, Muntenii 
şi 'Transilvănenii întrebuințează aceste cuvinte —și atunci când 
scriu — cu sensul cu care sunt deprinşi de acasă. 

Dacă factorul social joacă un rol de căpetenie în desvoltarea unei 
limbi, felul cum el acţionează este diferit în mai multe limbi. 'Trebuința 
de a avea aceleaşi semne convenţionale care să asigure o înţelegere 
ușoară între membrii aceleiaşi comunități, fac în general ca limba 
să se abată dela formele tradiţionale numai întrucât inovațiile sunt 
înțelese şi primite de colectivitate. Dar la unele popoare există 
o comprehensiune mai îngăduitoare decât la altele pentru aceste 
abateri dela graiul moștenit. Cu cât un popor e mai disciplinat şi 
primeşte mai supus dictatul normei colective, cu atât limba lui, 

mai gramaticalizată, permite o exprimare mai limpede şi mai concisă 
Așa erau Latinii şi așa sunt Francezii. Popoare mai puţin discipli- 
nate și cu mai puțin respect pentru tradiție, ca al nostru, suportă 
anarhia gramaticală, dar au în schimb un graiu care permite cele 
mai variate şi mai subtile nuanțe stilistice și o îmbogățire necon- 
tenită a limbii literare cu creații individuale. 

În limbile gramaticalizate vorbitorul se mișcă ca pe niște șine. 
Ca mecanicul de pe locomotivă, vorbitorul — și mai ales scriitorul — 
are să dirijeze numai viteza, să frâneze, să ia cotiturile şi să înțeleagă 
semnele semaforului din gări, unde acarii îi deschid drumul. În 
cele negramaticalizate, ca a noastră, ne mișcăm — când cu auto- 
mobilul, când cu carul cu boi — pe șosele şi drumuri, pe care trebue 
să ni le căutăm uneori singuri, în orice caz cotind mereu ca să nu 
ne ciocnim cu alții și ca să evităm hârtoapele. 

Dacă în amânunte hmba română e atât de puțin normalizată, în 
tendințele ei generale ea e însă pretutindeni aceeași. Acest fenomen 
se explică în mare parte prin omogeneitatea socială a poporului 
român şi prin conștiința aparținerii la acelaşi neam; e deci și el de 
natură socială. 


VII. ÎNFLUENȚE CULTURALE 


141. Prin valea largă a Dunării n'au pătruns numai popoarele stepei, 
venind pe caii lor mărunți şi iuți ca să pustiască țara, ci și puternice 
influențe culturale. Grecii — ei înșiși cu o cultură străbătută de 
înrâuriri orientale — care au dat 'Iracilor și Geto-Dacilor elemente 
culturale în evul vechiu, au continuat mai târziu să influențeze tot 
Sud-Estul european din Bizanțul unde, în evul de mijloc, ardea 
făclia civilizaţii europene. Dela Miază-zi ne-a venit creştinismul 
în forma lui ortodoxă, mult mai apropiată de izvoarele lui orientale 
decât catolicismul imperialist al Apusului. Deosebirile între limba 
română și celelalte limbi romanice şi apropierile cu limbile balcanice 
se explică din această orientare a noastră — cuvântul «orientare » 
însuși derivă dela « Orient » — şi izvorăsc în mare parte din faptul că 
noi, singurul popor latin de religie ortodoxă, am rămas în curs de 
multe veacuri cu fața întorşi spre Orient. 

Astfel n'am intrat în marele curent al Renașterii care a apropiat 
din nou popoarele romanice de sursa lor latină și a dat artelor şi li- 
terelor un avânt atât de puternic la pragul evului nou. Dacă am fi 
fost catolici, am fi avut și noi biserici mari în stil gotic ŞI picturi făcute 
după modelul marilor maeştri italieni. Dar n'am fi avut acele comori 
de artă bizantină, conservată în toată puritatea, în bisericile din Bu- 
covina, sau acele linii de o eleganță neîntrecută în originalele biseri- 
cuțe de lemn din Nordul Ardealului; am avea în pictură şi litera- 
tură imitații mai mult sau mai puţin izbutite, cum le au Ungurii 
și Polonii, dar n'am avea acele neîntrecute zugrăveli al-fresco pe 
zidurile mânăstirilor, cu surprinzătoare combinaţii de colori, de o 
atât de desăvârșită armonie, cum n'o mai găsim decât în ţesăturile 
țărancilor noastre. N'am avea, în vers popular, acele creațiuni de 
o simplicitate profundă şi de o adâncime sufletească fără pereche. 

Cât despre limba noastră, ea n'ar avea aspectul pestriț pe care i l-a 
dat contactul cu popoarele vecine şi ar conţine multe cuvinte de ori- 
gine latină pătrunse, ca la Neolatinii apuseni, din latina bisericii, 
a cancelariilor şi a școlii. În schimb i-ar lipsi putinţa, neegalată de 
nicio altă limbă romanică, de a putea alege, între diferite construcții 
cu acelaşi rost morfologic și sintactic şi între cuvinte cu sens ase- 
mănător, pe cele mai potrivite spre a exprima cele mai variate nuanțe 
de gândire. 


142. În ceea ce privește expresiile nonă sau figurate, pe care 
Românul le-a primit din alte limbi, ele nu sunt o dovadă a sărăciei 
limbii române în mijloace de exprimare a gândului, căci le găsim 
adesea alături de expresiile vechi. Ele dovedesc mai cu seamă alt- 
ceva : o lipsă de simţ tradiționalist și un mare prestigiu a tot ce e străin, 
o neobișnuită putere de adaptabilitate la orice forme nouă, o înțe- 
legere fulgerătoare a mecanismului construcţiei străine și a aluziei 
cuprinse în expresia metaforică, şi, înainte de toate, o adevărată pa- 
siune de a-și îmbogăţi limba cu posibilități nouă de exprimare plastică 
și nebanalizată. 

Aceleași motive stau și la baza împrumutului celor mai multe 
cuvinte nouă. Precum am accentuat de repetate ori în cele precedente, 
împrumuturile lexicale dela vecini nu trebue să însemneze lipsa 
noțiunii cuprinsă în cuvânt. Dacă alături de timp, moștenit dela La- 
tini, am împrumutat pe vreme, nu însemnează nici că ne-ar fi lipsit 

vreodată noțiunea timpului, nici măcar că am fi simțit nevoia să ex- 
primăm prin două cuvinte deosebite cele două idei cuprinse în la- 
tinescul tempus (pentru care Germanii au două cuvinte deosebite: 
«Zeit » şi « Wetter ») — căci noi zicem deopotrivă timpul sau vremea 
trece şi timpul sau vremea e rece — ci arată numai aplecarea noastră 
spre lux de expresii. Dacă vreme s'a răspândit atât de mult 
încât a înăbușit pe alocuri pe timp, cauza e, probabil, prestigiul pe 
care i l-a dat acestui cuvânt nou întrebuințarea lui deasă în textele 
biblice traduse din slavonește și auzite în biserică. (Cu în vremea 
aceea... încep cele mai multe evanghelii). 

Fireşte că alături de aceste împrumuturi de lux există și împru- 
muturi necesare (« Luxuslehnwort » şi « Bediirfnisslehnwort », după 
distincția făcută de E. 'TAPPOLET), venite împreună cu noțiunea 
pe care o numesc. Acestea din urmă sunt înainte de toate aşa numiții 
termeni culturali (« Kulturwărter »), intraţi în limbă mai ales prin 
influenţa orașului asupra satului, prin negoț, industrie, tehnică, 
biserică, administraţie, şcoală, ştiinţe, ș.a. Asemenea împrumuturi 
se găsesc în toate limbile și le găsim în număr mare mai ales în epoci 
în care starea culturală a unui popor a făcut salturi mari, sau când 
civilizaţia a pătruns în straturile largi ale populaţiei. Studiul acestor 
termeni culturali ne permite să facem deducţii asupra culturii unui 
popor în diferite epoci, şi asupra influențelor civilizatoare la care 
a fost supus, iar forma lor permite deducții asupra diferitelor stra- 
turi de înrâurire. 

Uneori împrumuturile acestea au trecut dela popor la popor, 
pentru ca să se întoarcă, cu alt ințeles, la poporul dela care porni- 
seră. Astfel germanul mar(a)hskalk, care însemna « servitor la cai», 
a fost împrumutat, pe la începutul evului de mijloc, de Francezi, 
care l-au prefăcut în marechal ; acesta la rândul său a fost reîmpru- 
mutat, cu noul său înţeles, de Germani (Marschall) din limba 
franceză. 

Acești termeni culturali au intrat la noi din slavoneşte, grecește 
şi turcește, pe când limba oficială în administraţie, biserică și școală 
era slavă, când negoţul se făcea mai ales cu Orientul şi când institu- 
țiile și moda ne veneau dela Constantinopol. 

Prin contactul satului cu orașul, unde țăranul își face cumpără- 
turile şi vine în atingere cu oficiile judecătoreşti și administrative, 
în urma pătrunderii orașului la sat prin școală şi — în timpurile 

mai nouă — prin presă, literatură, armată şi mai ales prin biserică 
(care în toate vremile ne-a dat cuvinte în legătură cu vieața sufle- 
tească) termenii culturali s'au răspândit în toate păturile sociale. 
După ce ei și-au câștigat un drept de cetăţenie şi au ajuns să fie 
plămădiți în același fel ca vorbele vechi, acești termeni culturali 
au ajuns să nu se mai deosebească de împrumuturile făcute — în 
sens orizontal — dela popor la popor prin contact zilnic (« Lehn- 
worter »). 

Cât timp un asemenea cuvânt e întrebuințat numai de pătura 
cultă a societății şi originea lui străină e recunoscută de cărturarii 
bilingui și trilingui care l-au împrumutat, avem a face cu neolo- 
gisme (« Fremdworter »). Dacă la cunoașterea provenienței străine 
se adaugă conștiința că vorba respectivă e un corp străin în orga- 
nismul limbii, o numim barbarism. În sfârșit, dacă voim chiar prin 
numirea pe care i-o dăm să arătăm și proveniența, barbarismul e 
« turcism », «slavonism », « germanism », «franțuzism », etc. 


143. Neologisme au existat la noi și înainte de renașterea noastră 
ca popor romanic. Slavonisme de felul lui Blagoboreț, blagorod, bla- 
gocestiv ş. a., din vechile traduceri de cărţi bisericeşti, n'au ajuns 
niciodată să se încetățenească în limbă, iar azi nu le mai întrebuin- 
ţează nici cărturarii. Tot astfel s'au pierdut cele mai multe grecisme 
şi turcisme din epoca fanariotă, cunoscute și pe atunci numai în clasa 
boierilor și a celor ce maimuțăreau moda venită din Fanar. Unele din 
ele se mai păstrează în limba literară, mai ales la scriitorii orășeni cu 
tradiție grecească în familie, bunăoară la CARAGIALE. Comediile 
lui ALECSANDRI, în care poetul a introdus intenționat o mulțime 
de asemenea neologisme de origine grecească, cu scopul de a carac- 
teriza şi a ridiculiza graiul claselor suprapuse din întâia jumătate 
a veacului trecut, nu se mai pot citi azi fără comentarii. Poetul însuşi 
a simțit nevoia de a adăuga la urma volumelor sale de « Teatru» 
un glosar. Chiar grecismele și turcismele intrate în cercuri mai largi 
din 'Țara-veche, precum anost, nostim, simandicos, mă sinchisesc, proti- 
pendadă, catadixesc, etc., se simt în Ardeal ca vorbe străine și sunt 
adesea asimilate neologismelor de origine franceză. Astfel am auzit 
odată pe o doamnă din Ardeal, care voia să spună fie-sii, pe franțu- 
zeşte — ca să n'o înţeleagă servitoarea — să ia cheia dela dulap, 
zicând: prends la clef du dulap (pronunţat diild). Cuvântul dulap, 

de origine turcească, pe care l-a cunoscut abia în anii de după unire, 
făcea parte pentru ea din seria de neologisme franțuzești, întrebuin- 
ţate în "Țara veche și necunoscute în Ardeal. — Unele dintre turcisme, 
fiind în turcește de origine arabă, ne-au intrat în secolul trecut, şi 
prin filieră franceză. Acesta e bunăoară cazul lui chzoșc, cunoscut, ca 
împrumut din turcește, şi scriitorilor din secolul al XVIII-lea. 

Pe timpul stăpânirilor străine, au pătruns în Bucovina multe 
neologisme de origine germană, iar în Basarabia neologisme ruseşti. 

Neologismul a existat deci la noi de când există literatură româ- 
nească: cuvântul chit era un neologism, introdus prin cărțile biseri- 
ceşti, precum e azi neologism balenă. 

Cei dintâi traducători, nedeprinşi încă să scrie românește şi ob- 
sedați de gândul de a traduce cât mai fidel, ne-au dat acele versiuni 
în care înţelesul frazei îi preocupă mai puțin decât tendința ca fiecare 
cuvânt străin să fie redat prin cuvântul corespunzător românesc. 
Astfel din slavul srebro-s&tici — care la rândul lui este traducerea 
literală a grecescului 4pyvpo-x6ros — traducătorul (Apostolului dela 
Voroneț) a făcut pe argintu-tăietor. "Tot astfel blagoslovi a fost redat 
prin binecuvânta, care a prins însă şi a rămas în limbă. Când asemenea 
mijloace lipseau, traducătorul introducea cuvântul slavon de-a- 
dreptul în limbă: pocaanie, zboriște, etc. Aceasta se întâmpla cu atât 
mai des, cu cât traducătorul era mai familiarizat cu limba străină. 
Precum a arătat N. CARTOJAN (Cărţile pop., p. 202), traducătorul 
din sârbeşte al « Alghinușei », introduce în scrierea sa neologisme 
ca diială, liuboste, a se văznesi, târpenie ş. a., deși corespondentele 
lor românești «faptă», «iubire», «a se mări», «putere» nu-i pu- 
teau fi necunoscute. 

Mitropolitul VARLAAM, ridicat din popor, are o limbă mai 
puţin împestrițată de neologisme decât contemporanul său Do- 
SOFTEIU, care, după mărturisirea cronicarului, «nu era prost 
(simplu) de felul lui..., multe limbi știa: elenește, latinește, sla- 
voneşte, și altele »; loN NECULCE scrie o limbă mai românească 
decât eruditul său protector, DIMITRIE CANTEMIR. 

În general însă, în literatura veche, problema neologismului nu 
formează o precoupare colectivă, ci fiecare scriitor o rezolvă după cum 
i dictează bunul simţ. În mare parte concesiile ce se fac neologismului 
depind de măsura în care el era primit de clasele sociale cărora scrii- 
torul se adresa: DIONISIE ECLESIARHUL, STOLNICUL DUMITRACHE 

şi Chiar și IENĂCHIȚĂ VĂCĂRESCU scriu într'o limbă împănată cu 
neologisme de origine turcească, fiindcă ele erau obișnuite în clasele 
boierești de pe vremea lor. 

Neologismul devine, întâia oară la noi, obiectul discuţiei în cer- 
curile literare de vreo sută de ani încoace. Ca la cele mai multe po- 
poare —la Latinii influențați de Greci, la Germanii veacului al 
XVII-lea, înrâuriți de cultura franceză, etc. — noul fel de vieață 
şi concepțiile nouă ce deveneau stăpânitoare cereau, şi la noi, mij- 
loace nouă de exprimare. Ce revoluţionare a limbii literare s'a produs 
prin această orientare bruscă spre Apus, la cei crescuți încă în şcolile 
grecești, se vede din cunoscuta mărturisire a boierului călător DINU 
Gocescu din faimoasa sa Însemnare a călătoriei mele, apărută 
la Buda în 1826: « Am început să scriu (ziarul de călătorie)... în 
limba naţională şi nu după multe zile, ci după puţine, am fost silit 
să scriu în limba grecească; căci foarte des întâmpinam vederi de 
lucruri ce nu le aveam minte în limba naţională, cum... statue 
cascadă şi altele, pentru care ar fi trebuit să zăbovesc ceasuri, soco- 
tindu-mă de unde ar trebui să le întrebuințez ». 

Întrebarea care se punea acum o sută de ani nu era dacă trebue 
sau nu să ne primenim limba cu cuvinte nouă, căci «noi nu împru- 
mutăm » scria elevul lui GHEeoRGHE LAZĂR, HELIADE RĂDULESCU, 
în Gramatica sa, «ci luăm cu îndrăsneală dela maica noastră moștenire 
şi dela surorile noastre partea ce ni se cuvine». Problema era, dacă 
izvorul neologismelor trebuia să fie limba latină sau limbile romanice. În 
Transilvania, o puternică mișcare culturală cerea în mod hotărît o 
revenire la « maica noastră Roma », iar în Principate un curent tot mai 
accentuat voia să ne adăpăm dela izvorul fecund al culturii franceze. 

Scriitorii munteni și moldoveni s'au îndreptat dela început spre 
ţările neolatine. Izvorul de îmbogăţire nu-l căutau în limba moartă 
a Latinilor, ci în continuatoarele vii ale acesteia, în limbile popoa- 
relor romanice, care de veacuri erau reprezentantele culturii occi- 
dentale. Oricât de înaltă ar fi fost starea culturală în Imperiul roman 
de odinioară, limba latină ne mai luând parte la progresul omenirii 
în curs de aproape două mii de ani, nici elementele ei lexicale nu mai 
reflectau această evoluţie: virtutea de azi nu mai e numai «bărbăție», 
ca virtus latin (derivat din ir « bărbat »), ci cuprinde, ca vertu francez 
şi virti italian, întregul conținut moral pe care i l-a adăugat creștinismul 
(E. RICHTER). 


S. Puşcariu, Limba Români. 

Orientarea spre popoarele neolatine — care coincide cu intro- 
ducerea romantismului în literatură — n'a fost la început, în Prin- 
cipate, o mișcare programatică, ci corespundea unei porniri firești. 
Dela școlile din Franţa se întorceau tinerii Români, aducând cu ei, 
ca medici, juriști, profesori, tehnicieni, artiști, etc., nu numai cu- 
noștințele de specialitate, ce aveau să schimbe atât de mult înfăți- 
şarea ţării, ci şi terminologia specialității lor; literatura franceză, 
atât de gustată de publicul dela noi, influenţa stilul scriitorilor noştri 
care — întocmai ca oratorii politici și juriștii care pledau la bară — 
căutau să se exprime cu claritatea, eleganța şi avântul frazei franceze. 

Prefacerea fu atât de repede, încât neologismul deveni o problemă 
linguistică și literară, care dădu naștere unor discuţii interesante 
în presa de dincoace şi de dincolo de Carpaţi. Aproape niciunul 
din scriitorii mai de seamă ai vremii n'a rămas indiferent față de 
această chestiune, abordată și reluată de ei în prefeţele cărţilor, în 
articole polemice și în corespondenţa lor privată. Excepţiile sunt 
rare. Astfel nu ştim ca GR. ALEXANDRESCU să fi fost vreodată 
atras în discuţia aceasta generală; această lipsă de interes ar explica, 
într'o anumită măsură, pentru ce limba pe care o scrie, inferioară 
talentului său poetic, este ceea ce azi ne tulbură mai mult plăcerea 
de a-l ceti. În schimb ne-a rămas, între altele, dela CosTAcHE 
NEGRUZZI — care pentru limba prozei artistice a fost la noi ceea 
ce a fost EMINESCU pentru limba poeziei române — acea 4 Scrisoare 
către Eliade » (publicată în Muzeul național din 1836, p. 141—142) 
care punea, la 1836, chestiunile așa cum în parte le punem și 
astăzi, şi propunea soluţii pe care de cele mai multe ori uzul le-a 
consfințit în suta următoare de ani. 


144. Neologismul de origine latină sau neolatină a produs o re- 
romanizare a limbii noastre, îmbogăţind-o cu un număr de elemente 
romanice, care umpleau golurile iscate prin uzarea firească şi pier- 
derea cuvintelor strămoșești, în locul cărora se introduseseră vorbe 
străine. Cuvintele culturale și acel vocabular pe care clasa cultă îl 
împrumutase în diferite epoci pe cale cărturărească dela popoarele 
vecine (şi care începuseră să intre şi în graiul popular) fură și ele 
înlocuite, de tot sau parțial, prin neologisme romanice: începe să 
se zică secol alături de veac, insulă în loc de ostroz, spion în loc de 
iscoadă, din slavoneşte; amendă în loc de geremea, bazin în loc de 

avuz, bijuterie în Joc de juvaer, caseta înlocuieşte besacteaua, cisterna 
hasnaua, dificil (la mâncare, în gusturi) pe belaliu, gelos pe zular, 
toate din turcește. Nobil și noblețe apar în loc de blagorod (blago- 
rodnic ), din slavonește, evghenist, din neogreceşte, şi nemeș al Ar- 
delenilor, din ungureşte; pompierul înlocueşte pe pojarnic, colo- 
nelul pe polcounic, brigadierul silvic pe bereznic, din rusește, etc, 
HELIADE RĂDULESCU se bucură că Regulamentul Organic a înlocuit 
pe buturdisma prin rezoluție şi recomandă să zicem şi consiliu 
administrativ în loc de sfat oblăduitor. 

Ca în toate epocile de criză acută, bunul simţ înnăscut al poporului 
nostru ne-a scăpat de rătăciri primejdioase. Pe când popoarele ve- 
cine din nemijlocita noastră apropiere, Grecii purificatori şi Ungurii 
inovatori, s'au lăsat convinși de ideile unor teoreticieni, care le im- 
puneau o limbă artificială, noi am știut rezista puriștilor, care făceau 
apel la sentimentul nostru de mândrie naţională și voiau să alunge 
din limba literară cuvintele de origine neromană, devenite în 
cursul veacurilor trup din trupul nostru. Cu tot prestigiul mare al 
unui HELIADE RĂDULESCU şi cu tot fanatismul unor fonetiști ca 
ARON PUMNUL, sau al unor latinişti ca LAURIAN și MAssIMU, 
încercările de a da o înfăţişare artificială limbii noastre literare 
au rămas infructuoase. BARBU PARIS MUMULEANU, încă în prefața 
Caracterurilor sale, preocupat mai mult de armonia limbii decât de 
originea cuvintelor, cerea numai înlocuirea slavonismelor « câte sunt 
numai în gura celor învățați » — deci a neologismelor slavone — şi 
«câte sânt aspre de fărâmă limba și dinții noștri » — deci lipsite de 
eufonie, — dar voia să păstrăm pe cele asimilate «câte sânt dulci 
în auzul nostru și câte sânt pre de obşte în popor». 


145. De obiceiu ne închipuim că cele dintâi neologisme de origine 
latină se datoresc școalei ardelene dela sfârşitul secolului al XVIII-lea 
şi începutul celui de al XIX-lea, pe care o facem răspunzătoare pentru 
tendințele « latinizante ». De asemenea se crede în deobşte că pu- 
rismul începe tot cu ei şi că a încetat deodată cu opera care l-a dus 
la absurd, Dicţionarul lui LAURIAN și MassIMU. 

Aceste păreri sunt numai în parte adevărate. 

Înainte de toate, neologismele de origine latină se găsesc şi la 
scriitorii noştri vechi. E dela sine înţeles că un DIMITRIE CAN- 
TEMIR, care ne-a lăsat opere scrise în latinește, să fi împrumutat 

unii termeni din această limbă, pe care o ştia așa de bine, sau din 
grecește. Astfel găsim la el neologisme latinești ca academic (Hron., 
179), activitate (Ist. îer., 152), aderință (Hron., 107), afectaţie (îb., 
116), anatomie (Îst. ier.;7), cfartană (= quartana, 1b.,96), cataractă, 
instrumenturi (Hron., 86), limbic (= alambic, Ist. îer., 1140), orație 
(Hron., 258), organ (st. îer., 219) sau grecești ca: gheograf, hrono- 
loghie, etimologhie etc., pe care le şi explică la începutul «Istoriei 
Ieroghfice ». La Mitropolitul DosoFTEIu, de asemenea un cunoscă- 
tor al limbii latine şi mai ales al celei grecești, întâlnim cauză explicat 
prin «vină» (Wietile sf., 1), diadâmă (Acatist, 13), filosof (îb., II), 
illustrie (Vieţile sf., 88), testament, zefir (îb., 193), apoi îlectru (ex- 
reov), etc. Dar şi la alți scriitori găsim asemenea neologisme, mai 
mult sau mai puţin curente la cărturari, înainte de toate la cronicarii 
crescuți în școalele umaniste din Polonia, la «Școala cea mare» 
din Constantinopol sau la universități apusene (Stolnicul CANTA- 
CUZINO). Astfel avem atlas, cardinal, castel şi castelan, catohc, 
cavalerie, comisar, cometă, coronaţie, cronicar, episcop, fantastic, filosof, 
gentilom (glosat prin «celebiu »), prințipe, republică, țeremonie, tiran, 
tractat ş. a. la Cronicari; organe (instrumentul muzical, cunoscut 
prin Sașii din Brașov) la CoREsI; artic (= articulus), rasă în Pra- 
vila Moldovei ; tiran în Biblia dela Bucureşti (1688) etc. Unele din 
ele precum coroană, care se găsește şi la vecinii noştri slavi și unguri, 
au devenit populare și au fost asimilate și ca formă cuvintelor vechi. 

Precum la Ardeleni foarte multe latinisme sunt împrumutate 
prin mijlocire germană, tot astfel, în vechile principate, mai ales 
în Moldova, neologismele de origine latină au intrat prin filiație 
slavă. Astfel GR. URECHE şi M. CosriN au împrumutat dela 
Poloni pe înfulă, podagrie ş. a. Cuvinte ca luminație (şi o mare parte 
din cele terminate în -aţie), inspector, ofițer, pantaloni şi variante 
ca gheneral, reghiment, etc. ne-au venit în timpul ocupațiilor 
ruseşti, prin mijlocirea vecinilor noștri dela Est, influențați ceva 
mai curând decât noi de cultura apuseană. Rusesc e și accentul în 
cuvinte ca inspector. Într'un studiu mai vechiu şi necomplet, publicat 
în al doilea « Țahresbericht » al Seminarului din Lipsca C. SANZE- 
WITSCH a dat o listă de asemenea neologisme de origine romană 
sau germană ce ne-au venit prin Ruși. Influența grecească în transmi- 
terea unor neologisme latine sau romanice, se cunoaște în forme 
ca ambarcarisi, insultarisi, regularisi, etc. întrebuințate de MOȘII 

noștri. Cele mai multe din acestea s'au pierdut. Avem totuşi pe 
costisitor dela costisi (pierdut din graiu) deși verbul este costa, împru- 
mutat în forma aceasta din italienește. 

Și influenţa italiană a fost destul de puternică, mai ales la Curtea 
lui Brâncoveanu şi mai târziu, pe la sfârşitul secolului al XVIII-lea. 
Înainte de invazia neologismului italian prin HELIADE și prin 
elevii săi, aveam cuvinte ca fine, politică, tragedie, ş. a. în « Alma- 
nacele » lui ION ROMÂNUL, scrise după faimoasale «Foglietti novelli » 
italienești. Forma îstroment (în loc de mai noul instrument) o 
găsim la 1707 şi iarăși la 1794. ȘINCAI introduce pe cece și altele; 
IENĂCHIȚĂ VĂCĂRESCU adoptă, pentru Gramatica sa, terminologia 
italienească şi întrebuințează cuvinte ca a se împatroni (it. impa- 
dronirsi) ș. a.; legat, copie, interes, etc., care apar într'o _tra- 
ducere din grecește dela 1780 (cf. « Grai și suflet», III, 150) par a 
fi fost curente; A. PANN şi mai târziu S. MARcovIcI au forma 
șenă (pentru scena de azi); alţii au novita, straordinar, etc. A. Russo 
scrie contrat. Forma coraj în loc de curaj, care se aude în popor, 
era cea obișnuită la scriitorii noștri vechi, care au împrumutat-o din 
italienește; tot așa varianta curioz (it. curioso), care se întrebuința 
de generația trecută, în loc de curios. 

Cei ce au propagat mai întâiu o apropiere voită și consecventă, 
cu tendinţă purificatoare, de limba latină, au fost promotorii școalei 
ardelene. Dar mai mult în teorie decât în practică. SAMUIL CLAIN 
are în general limba vechilor noştri scriitori bisericeşti, iar ȘINCAI 
și PETRU MAIOR au relativ numai puține latinisme. Același lucru 
îl constatăm și în Lexiconul de Buda, care ar fi fost opera indicată 
pentru purificarea limbii. La aceşti « latiniști » se observă mai degrabă 
tendința de a explica cu tot prețul din latinește etimologia cuvintelor 
de obârşie străină, decât înlocuirea lor forțată prin neologisme de 
origine latină. Și tot astfel contemporanii lor, acei harnici popula- 
rizatori de cunoștințe folositoare în masele mari, se sfiesc să intro- 
ducă cuvinte nouă. Când neologismul li se pare totuşi indispensabil, 
ei adaugă, în parenteză, explicarea pe înțelesul tuturor, precum o 
mai fac și azi unele gazete din Ardeal și din Bucovina scrise pentru 
popor. Același lucru se observă şi la cei mai buni scriitori din Prin- 
cipate din întâia jumătate a secolului al XIX-lea. Încă în 1857 ARI- 
STIA crede necesar să alăture traducerii sale după Vieţile lui Plu- 
tarh un « Vocabulariu pentru zicerile introduse sau reformate în tomul 

acesta », în care găsim explicate chiar cuvinte ca: afacere, animal, 
fluviu, etc. 'Tot astfel dă un glosar Comisul V. PocoR la tradu- 
cerea Henriadei lui Voltaire ș. a. 


146. Ceea ce caracterizează pe scriitorii noștri din trecut, mai ales 
în întâiele decenii, este spiritul tradiționalist și o sfială mare faţă de 
neologisme. Înainte de a primi cuvântul nou, ei căutau în tezaurul 
lexical moştenit vorbele capabile de a reda, prin diferite lărgiri de 
înțeles sau prin combinaţii nouă, ideea ce trebuia exprimată. Prin 
această adaptare a limbii vechi la trebuințele vieții nouă, prin această 
plămădire activă şi necontenită a materialului, s'a apucat calea nor- 
mală, urmată de obiceiu de limbile cu tradiție îndelungată și cu o 
desvoltare treptată. 

Spiritul tradiționalist şi ținuta rezervată față de cuvintele străine 
au făcut pe scriitorii generaţiei dela 1840 — KOGĂLNICEANU, BăL- 
CESCU, C. NEGRUZZI, ALECSANDRI ș. a. —să urmeze tradiția părin- 
ţilor lor, care spuneau slobozeme şi mâdular pentru «libertate » 
și «membru (al unei corporaţiuni) », să traducă adică prin vorbe 
sau formaţiuni de cuvinte româneşti noțiunile nouă care se impu- 
neau prin noul fel de vieață. În faimosul « Necrolog a lui Ștefan 
cel mare » şi în «Cuvântul unui țăran» — în care de altfel ar- 
haizarea era voită — găsim curgere de voroavă în loc de « elocvență », 
învățat la voroavă în loc de «elocvent», viața din parte în loc de 
«vieața privată », etc. În loc de «seră», C. NEGRUZZI întrebuin- 
țează pe florărie, care a rămas în limba claselor culte — căci numai 
acestea își puteau permite luxul de a avea sere — încât îl întâlnim 
și în scrierile lui BRĂTESCU-VOINEȘTI. 

Asemenea creaţiuni românești nu sunt decât continuarea felului 
în care vechii noştri cronicari și scriitorii bisericeşti sau logofeții expri- 
mau prin cuvinte româneşti noțiunile nouă cu care făceau cunoștință: 
pentru artilerist, găsim la Nic. CosriIN povățuitoriu de tunuri, 
pentru naufragiat, la Moxa, furtunat (Au făcut păscarii vad de odihnă 
furtunaţilor), pentru perceptor găsim întrun document dela 1629, 
derivatul birar, ș.a. 

Totuşi, în secolul al XIX-lea situaţia nu mai era aceeași ca în cel 
de al XVII-lea. Europenizarea noastră a schimbat atât de radical 
felul nostru de traiu și concepțiile societății româneşti, încât mate- 
rialul vechiu de limbă nu mai ajungea ca să îmbrace ideile nouă, 

care cereau imperios şi repede să fie exprimate. Revoluționarea spi- 
ritului public a produs o revoluționare a limbii. Neologismul latin sau 
neolatin a avut ca urmare o plămădire din nou a limbii române tot atât 
de importantă ca împrospătarea prin împrumuturi din slavonește. El 
merită deci a fi studiat cu cea mai mare atenție. 

Încercările scriitorilor de a evita după putinţă intoxicarea limbii 
cu prea mulți termeni noi nu puteau prinde la un public grăbit să 
țină pas cu «progresul » și care citea mai mult franţuzeşte decât ro- 
mânește. Astfel experiența s'a încetățenit în limbă, deși C. NEGRUZZI 
caută s'o înlocuiască prin cercare ( Râdeţi, pentru că nu aveți cercare !) ; 
tot astfel extraordinar a înlocuit pe greoiul afară din rând (Despot, 
înzestrat cu însușirile unui personagiu afară din rând... ALECSANDRI), 
impiegat nu s'a oprit în fața încercării de a-l înlocui prin întrebuințat 
(Întrebuințat la telegraf. ALECSANDRI); prezență era mai scurt 
decât ființa de față (Fiinţa de faţă a steagului profetului încuraja pe 
oșteni. BăLcEscU); doamnele dela oraș preferau toaleta găteli, 
care prea aducea aminte de sătence (Câţi săraci putea face fericiţi 
cu o găteală de bal? C. NecRuzzI). 'Tot astfel sunt absență — ne- 
fiinţă (Folosindu-mă de neființa sa, am mers acasă la el. C. NEGRUZZI), 
auxiliar — ajutor (Trupe ajutoare. BĂLCESCU), avangardă — frunte 
(S'au lovit fruntea amânduror. ŞINCAI. În acest sens se găsește 
întrebuințat frunte şi la Moxa), bombardare — pușcărire  (Wârte- 
jurile aprigei puşcăriri. ODOBESCU; începură din nou tunuri a bubui 
Și pușcăriră cetatea. BĂLcEscU), apoi: amabil — hbovnic, concihant — 
împâcâcios, contagios — împăârțitor (dar a rămas mokpsitor), flexibil 
— încovoios, intenţie — într'adins voință, testament — carte cu  hmbă 
de moarte, ş. a. 

Una din cauzele principale care au promovat pătrunderea neolo- 
gismului e polisemia, adică mulțimea prea mare de înţelesuri pe 
care o primiră cuvintele vechi, cărora li se atribuiau din ce în ce 
mai multe sensuri nouă. lată de exemplu — după Dicţionarul Aca- 
demiei (unde se găsesc numeroase exemple) — multele sensuri pe 
care le-a primit din vechime, dar mai ales în secolul al XIX-lea, 
cuvântul așeza și derivatele sale: 

«a aranja »: ar fi aşezat într'o sistemă pricinile judecății. Pra- 
vila (1814); 

«a cădea de acord»: Brâncoveanu au așezat cu vezirul. GR. 
URECHE; 

«a caza »: a zabutit sd-l permute, ca să-l poată însura și așeza. 
CARAGIALE ; 

«a decreta », «a dispune», «a statua»: a dat mănăstirii patru 
mori, așezând, care sate să le dreagă. OpoBEscU; 

«a fixa »: au așezat nunta pe cutare zi. SBIERA; 

«a institui »: pentru plata lefilor se aşezase o dajdie cu numirea de 
fumărit. BĂLCESCU; 

«a instala »: au așezat mai multe sute de mașini. |. LONESCU; 

«a se obliga»: sau așezat să plătească oamenilor ce le luase. N. 
CosTIN; 

«a ocupa cu garnizoană»: Bucureștii, Târgoviștea și alte orașe 
așezase cu Turci. M. COosTIN. 

«a reorganiza »: nu cercă să așeze țara, ce de războaie se gât. 
GR. URECHE; 

«a se stabili »: dușmanii s'așează pe la noi. EMINESCU; 

« dispoziţie »: să dai de știre această aducătoare de bucurie așezare, 
câ... Document (1774); să păzească așezământul și poruncile lui 
să facă. DIONISIE ECLESIARHUL; 

« fundaţiune »: să păzească drepturile acestui spital, fiind o așe- 
zare în folosul obștii. Pisania dela Spitalul Brâncovenesc din 
București; 

«instalaţie »: vom descrie unele aşezăminte. ODOBESCU ; 

«insțituție »: Așezământurile pravilistului tertuhan. Pravila (1814); 

«institut », stabiliment »: așezâmânturi pentru sârmani. S. MAR- 
COVICI; 

«organizare »: așezământul țări. NECLUCE; 

« poziţie »: cunoscură părțile locului după așezământul stelelor. 
GORJAN; 

« repartiție »: așezământul fiecărui sat să se facă după suma oame- 
nilor ce va avea. Document (1814); 

« reşedinţă »: două care de lemne să aducă la așezarea stăpânului. 
Document ; 

«situație (a unui teren)»: pentru grâu o așezare în care se face 
mai vodit. |. LONESCU; 

«stabilire »: așezământul păcii. NECULCE; 

«statut »: așezământul orgamic. Document (1849); 

«temperatură »: așezământul aerului (= aeris temperies). D. 
CANTEMIR ; 

« Testament »: așezământul cel nou. MARDARIE COZIANUL; 

«transacție », « convenţie »: s'au făcut așezământ cu zapis. Do- 
cument (1781); 

«tratat »: care așezământ neținându-l Turcii... ZILOT ROMÂNUL; 

«convenit », «stipulat >: Craiul... ma urmat orânduielii aşezate 
asupra păcii. A. BELDIMAN; 

« colonizat »: acest pământ a Moldovii mau fost aşezat de demult 
de oameni. NECULCE; 

«situat »: locuința lui era așezată în cel mai sterp loc al ostrovului. 
DRĂGHICI; 

«solid », « durabil y: Dabija-vodă. .. domnind cu pace şi cu dom- 
nie aşezată, era om bun. NECULCE; 

«stabil », «constant»: Bărbatul cu doao cugete nu iaste așezat 
între căile sale. Codicele Voroneţean ; 

Alt exemplu: închipuire, cu următoarele sensuri redate azi prin 
neologisme : 

«efigie >: Banii... având închipuirea celui ce au împărâțit mai 
nainte. Mineiul (1776); 

«idee »: își făcea fel de fel de închipuiri. VLAHUȚĂ ; 

«imaginaţie »: ceea ce închipuirea ne arată mai strălucitor. C. 
NEGRUZZI ; 

«imagine »: Pretutindenea vedea închipuirea războiului. A. BEL- 
DIMAN; 

« fantasmagorie »: O lume întreagă de închipuiri. EMINESCU ; 

« fantazie »: toate amintirile juniei se îngrămădeau în închipuirea 
mea. C. NEGRUZZI; 

«ficțiune »: Moș Nichifor nu-i închipuire din poveşti, ci om ca 
toți oamenii. CREANGĂ ; 

«figură »: când se vede, în vreme de vară, de tot felul de închipuiri 
pre nori, ploaie aveam. Calendar (1814); 

«inventare », «invenţie »: dela închipuirea banilor au trecut 3564 
ani. Calendar (1814); 

« manifestare »: câte sdltări și alte închipuiri de bucurie arăta el! 
DRĂGHICI ; 

«opinie »: greșește însă bunul bătrân în astă închipuire. C. NE- 
GRUZZI ; 

«plan »: Căpitanul. .. luând harta ce avea de închiputrea mării, 

«pretext»: fără nicio xăbavă. .., supt niciun fel de închipuire. . . 
Uricariul ; 

Închipuire mai poate însemna: « halucinație », «iluzie », «imagi- 
nație », «invenție », « reprezentaţie », « simulacru », etc., pentru care 
se pot găsi exemple în Dicţionarul Academiei. "Tot acolo se poate 
urmări cum cin corespundea, până pe la mijlocul secolului al XIX-lea, 
neologismelor : « categorie », « clasă (socială) », « corporaţiune », « func- 
țiune », «grad», «post», «rang», etc.; îndreptare redă ideile expri- 
mate azi prin neologismele: «act justificativ », «conducere», « co- 
rectare », « dispoziţie », « echitate », « indicație », « justificare », « justi- 
ţie », «orientare », « pretext », «rectificare », « reparaţie », « sentinţă », 
etc.; înduplecare şi negativul neînduplecare sunt înlocuite azi prin 
neologismele: « compasiune », «flexiune », «insistență», « persua- 
siune », « rezistenţă », « rigiditate », etc.; a împuta corespunde neolo- 
gismelor: «a blama», «a inculpa», «a reproba», «a reproşa», etc.; 
izvod se întrebuința pentru « concept», «schiță », «plan », « mostră», 
«probă », « copie », « model », « exemplu », «tip», inventar », 4 listă », 
«tabelă », «registru », «catalog». 

E evident că asemenea cuvinte, tocmai din cauza multelor 
lor înţelesuri, nu mai puteau să exprime lămurit pe niciunul din 
acestea şi că neologismul se impunea în locul lor. 

Pentru cazul invers, când neologismul a biruit fiindcă erau prea 
multe cuvintele vechi care încercau să-l înlocuiască e deajuns 
să dăm un singur exemplu. Niciunul din termenii a hotâri, a 
îndupleca, a încrede sau a încredința n'avea sensul precis al neo- 
logismului convinge, pe care nu l-au putut împiedeca să pătrundă 
în limbă. 


147. Aceasta e epoca în care scriitorii încep să introducă în limbă 
traduceri şi decaleuri după cuvinte franţuzești. Ele fac impresie de 
cuvinte neaoșe româneşti, dar sunt imitații neologice. Unele din ele 
sunt întrebuințate şi de scriitorii moderni; altele s'au invechit şi 
au un colorit arhaic sau regional. 

Pentru ideea exprimată de neologismul « detailat » poporul nostru 
întrebuinţează locuţiunea d'afir a păr. Ca toate expresiile perifrastice, 
şi aceasta e ceva cam greoaie și nu permite formarea unui substantiv 
corespunzând neologismului « detaliu », atât de necesar. La C. NE- 
GRUZZI întâlnim întâia oară formațiunea amânunțit — care, în graiul 

popular, însemnează numai « făcut mărunt », « mărunţit » — şi subs- 
tantivul  amdânunt. 

Iată alte exemple de felul acesta: 

amintire e traducerea francezului «souvenir »; catifelat e format 
după fr. « veloute »; desnodământ exprimă cu elemente românești pe 
«denouement »; descâpâtâna — întrebuințat mai rar—traduce pe 
« decapiter »; mai des întrebuințat e încâpâtânat, format după «en- 
tete »; a împăia traduce pe « empailler »; a se împâuna pe « se pavaner »; 
îndurerat pe «endolori »; înainta e format după «avancer »; înfrunta 
și chiar postverbalul înfrunt (la C. NecnRuzzI) sunt plăsmuite după 
fr. «affronter» şi «affront»; înjosi redă pe dabaisser»; înlân- 
fui pe «enchaîner »; înlocui pe «remplacer»; înndscut pe tinne»; 
înnisipa pe «ensabler »; înstelat pe « €toile »; însorit pe «ensoleille »; 
însuși pe «approprier »; măriminos pe 4 magnanime »; numeros pe 
« nombreux »; reînnoi e format după « renouveler »; remușcare după 
fr. «remords » (it. rimorso), etc. Unele din ele se găsesc alături de 
neologismul pe care-l traduc, astfel: fiesc — deşi-l găsim şi la 
ISPIRESCU — nu e un cuvânt popular, ci o traducere a neologismului 
«filial »; împrejurare e o românizare timpurie a lui « circumstanță » 
(lat. circum = împrejur); înrâurire traduce pe «influenţă » (cf., de 
altminteri, şi germ. « Einfluss »); însufla pe «inspirer »; neatârnare, 
neatârnat redă pe «independență », «independent»; propășire tra- 
duce pe «progres » (lat. gressus = pășire); nemijlocit e tradus după 
« imediat ». 

Uneori s'a stabilit o legătură etimologică — justă sau nu — între 
cuvântul importat şi cuvinte existente în limbă, sau s'a decalcat 
numai elementul derivativ. Astfel după oisif formează HELIADE 
pe leniv, după cotoyer ALECSANDRI pe costoi, din lateral se face 
lâtural, din culinar se face cuinar. La scriitorii mai vechi din veacul 
trecut găsim forma relege în loc de «religie», prin apropiere de 
«lege »; negriji şi negrijință în loc de «neglija » şi « neglijenţă », prin 
apropiere de «grijă », care-i un cuvânt de origine slavă; tot astfel 
adjectivul hidos, din fr. « hideux », a fost apropiat de «hâd»; ALEc- 
SANDRI şi BăLcEscu au plăsmuit, prin apropiere de «fiară», 
din franțuzescul « feroce », un fieros ; aiurit, în înţelesul de « zănatic », 
e, precum a arătat I. IORDAN, fr. ahkuri apropiat de «aiurea ». 

În multe cazuri, în loc de a se introduce cuvântul străin, s'au dat 
corespondentului său românesc, mai ales când era de aceeași origine 

ca cel neolatin, sensurile acestuia. N. D. Popescu publică în Ca- 
lendarul pentru toți pe anul 1878 noutatea (= novela ) istorică « Ștefan 
al doilea, Surdul». Când C. NEGRuzzI spune că «timpul era 
coperit » și vechiul traducător al lui Florian, ALecu BELDIMAN, 
că «Sabinianii..., coperiți de rane..., se întorc», sau când econo- 
mistul Î. IoNEsCcU vorbeşte de «dealuri coperite cu pomi, grădini 
şi Vii », acești autori cu cultură franceză au dat cuvântului românesc 
coperit niște înţelesuri figurate, pe care nu le are în graiul popular, 
dar care sunt obișnuite în franțuzește (couzert). — A abate, în înţeles 
de «a doborî» (Nâprasnica secure abate toți copacii din falnica pă- 
dure. ALECSANDRI) şi abătut, în înțeles de «deprimat, descurajat» 
(Dan se simțea abăiut. EMINESCU) exprimă printr'un cuvânt românesc 
pe fr. abattre şi abattu, de aceeași origine (lat. abbatuere) cu verbul 
românesc care însă în graiul tradițional al ţăranului nu are aceste 
sensuri, ci pe cele de «a scoate ceva din direcția apucată» (Abat 
apa), «a da, a se opri undeva» (S'a abătut pe la cârciumă), «a-i 
cășuna, a-i năzări cuiva ceva» (Le abate și la pasări de vreo două 
ori pe an. EMINESCU). OpoBescu dă lui freamât înțelesul fran- 
cezului « fremissement » (Aceste cuvinte așa dulce șoptite, deşteaptă 
în inima voinicului un freamăt necunoscut ) şi lui aburos sensul figurat 
al francezului «vaporeux » (Tânăra fecioară, cu conciul semânat cu 
diamanturi, cu aburosul zavon de filaliu. .. ). — Vechiul cerc se între- 
buinţează și în expresii ca Regele a făcut cerc ; un cerc literar ; cerc 
vițios, fără să se simtă nevoia introducerii, ca neologism, a francezului 
« cercle » sau a italienescului « circolo ». Vechiul curte se întrebuin- 
ţează, după franc. «cour», și în a face curte, Curtea de Casaţie, etc. — 
Cuvântul carte, deşi deşteaptă în noi altă imagine decât «carte» 
în mintea Francezului, e totuși întrebuințat (uneori cu varianta 
cartă) în expresiile carte de joc, carte de vizită, cartă poștală. — Pe 
«poudre » (din latinește puluis, pulveris) noi îl redăm prin pulbere 
şi mai ales prin praf, când e vorba de medicamente sau de iarbă 
de pușcă; numai ca articol de toaletă, l-am împrumutat și cu forma 
franceză de pudră. — În secolul trecut se introduce în românește un 
număr mare de decalcuri de felul lui bine înţeles (fr. bien entendu, 
it. Bon înteso), în cunoștință de cauză, etc., care redau, cu vorbe ro- 
mânești, idei gândite mai întâi de o minte străină, dar asimilate 
atât de mult de mintea noastră, încât nu mai fac impresia de străine. 
Un asemenea decale după franţuzeşte, întrebuințat mai ales de N. 

IORGA, e construcția « Marele poet care a fost Alecsandri» sau 
« În orice împrejurări Miron Costin a fost cineva, pe când Niculae 
Costin datoreşte totul altora ». 

În epoca aceasta cuvinte vechi ca știință sau cunoștință au primit 
o vitalitate nouă subt impulsul lui science şi connaissance francez. 


148. Alături de scriitori, preocupaţi în toate timpurile să găsească 
forma cea mai potrivită și limba cea mai armonioasă şi mai clară 
pentru exteriorizarea gândurilor lor, era mulțimea învăţaţilor şi a 
tehnicienilor, lipsiți în general de preocupări de ordin estetic, în limba 
cărora termenul tehnice se impunea cu brutalitate. Doctorul MOoLNAR 
PIuARU, în scrierile sale de popularizare, putea să scrie cumpăt, iar doc- 
torul Prscupescu post limpede, în loc de «regim » sau « dietă strictă », 
profesorii dela nou createle facultăți de medicină aveau însă nevoie 
să introducă termeni neechivoci: la « picior » trebuia făcută distincția 
între «gambă » și «piciorul» propriu zis (adică «laba » piciorului). 

Dacă examinăm terminologia medicală românească, ne bate 
imediat la ochi mulțimea supărător de mare a neologismelor. Cauzele 
sunt de mai multe feluri. Știința fiind internaţională, există de mult 
la oamenii de ştiinţă tendința, îndreptăţită din punct de vedere 
teoretic, de a întrebuința o terminologie convenţională, care în cea 
mai mare parte e latino-greacă. Numele latinești sunt ca jetoanele 
ce le vedem la mesele de cărți: jucătorii le întrebuințează mai ușor 
decât banii de metal și de hârtie. Dacă, într'adevăr, toţi termenii 
anatomici ar fi latinești, un doctor român şi unul rus sau chinez s'ar 
înțelege fără greutate. În practică însă acest principiu nu se aplică 
în mod consecvent. Niciun medic nu zice oculus și digitus și nasus, 
ci Românul zice ochiu, deget, nas, Francezul oeil, dozgt, nez, Neamţul 
Auge, Finger, Nase, etc. Astfel se explică faptul curios că medicii 
noștri zic ficat dar pulmon ; rinichi, dar cord şi bilă în loc de « nimă » 
ȘI «4 fiere », şi sunt neconsecvenți întrebuințând odată termenul tehnic 
vezică, altădată pe cel popular de bâșică. Ei zic crezeri, dar numai 
câțiva au tradus în românește cuvântul cerebel zicându-i creieruș. 

Foarte puţini din doctorii noştri au avut preocuparea de a vorbi 
bine româneşte. Lipsind această grijă la profesori, studenții — deci 
medicii viitori — i-au imitat, mai ales că, până în timpul din urmă, 
manualele după care se pregăteau, erau aproape exclusiv franceze, 
încât cuvântul francez era cel mai ușor de reţinut. Abia dela o 

vreme încoace, autorii de asemenea manuale întrebuințează fiere în 
loc de bilă şi plămâni în loc de pulmon ; aceşti termeni au să se înce- 
tățenească fără greutate la elevii lor. 

Interesant e faptul că prin obişnuința cu neologismele străine, 
medicii noştri au început să stabilească unele nuanțe de înţeles, 
care la origine nu existau. Astfel un profesor dela Facultatea de me- 
dicină afirmă că între boală și maladie sau între rană şi plagă este 
o deosebire de sens («rană e o plagă infectată »). 

La termenii medicali, neologismul mai e ajutat să se propage 
și prin faptul că medicii întrebuințând termenii tehnici, se pot în- 
ţelege, la patul bolnavului, fără să fie înțeleşi de el, apoi fiindcă o 
boală cu un nume străin i se pare bolnavului mai «interesantă» 
decât cea cu un nume obișnuit (cf. msgrenă față de dureri de cap, 
calcul sau lhtează față de piatră, etc.) ; în sfârșit fiindcă atunci când e 
vorba de părți ale corpului, termenul tehnic — cel puțin la început, 
până nu e înțeles de toată lumea —nu este supărător: cuvintele 
hernie sau intestine se pot întrebuința în societate, pe când vătămătură 
sau mațe trec de vulgare. 

Cam acelaşi lucru s'a întâmplat cu limba juridică. Deosebirea 
e numai că pe când bolnavul nu are nevoie să înțeleagă terminologia 
medicală, cel ce caută dreptate la judecătorie este în cel mai înalt 
grad interesat la desbaterile la care asistă. Faptul însă că terminologia 
noastră juridică a fost năpădită dintr'odată de un număr mare de 
neologisme, care au înlocuit termeni vechi, înțeleși de toţi, a avut 
ca urmare că azi țăranul şi chiar omul cult nu înțelege adesea nici 
citația ce i se înmânează, nici sentința ce i se citeşte. 

Este probabil că termenii culpabil și culpabitate, care au pătruns 
şi în graiul comun al claselor culte, se vor menţine alături de v- 
novat şi de vinovăţie ; dar formaţii hibride ca de ex. culpaș sau chiar 
culpeş, în care s'au adăugat sufixe populare la un radical savant, 
ar putea fi sacrificate. În culpă, alături de vină, avem un caz analog 
ca la maladie alături de boală : între neologism și cuvântul popular 
a început să se stabilească o deosebire de sens. 

Ceea ce ne bate la ochi cu deosebire, când deschidem bunăoară 
Codul civil al lui HAMANGIU, este forma învechită a neologismelor 
înseși. De o sută de ani, de când neologismele au început să pătrundă 
în număr mare în limbă, ele au fost clasate pe nesimţite între cu- 
vintele existente ale limbii tradiționale. Orice Român cult zice astăzi: 

creditor, a degrada, a distruge, etc. Codul nostru civil însă are încă 
creditore, «clădirea se va destrui» ($ 564), «lăsând să se degrade» 
($ 558), apoi: «bunurile sânt mobili (= imobile $ 462) «lapinii 
ținuți pe lângă casă » ( $ 458), « minorele va avea un curatore » ($ 425), etc. 

E interesant de constatat că cei ce sau arătat mai refractari faţă 
de neologismul inutil au fost la noi tehnicienii, deși ne-am aștepta 
ca aceștia să fi introdus cele mai multe neologisme în limbă. De 
sigur că locomotiva, telegraful, automobilul, cinematograful, etc. pă- 
strează numirea internațională a invenţiei. Cutare «rotiţă » dela un 
mecanism complicat are însă «spiţe», ca roata dela strămoșescul 
car, și « dinți » sau «măsele » care se «îmbucă » (sau se angrenează) 
în scobiturile altei roate. 

Dar căile de penetraţie ale neologismului sunt şi altele decât 
limbajul tehnicienilor. 

Ca în toate timpurile şi ca la toate popoarele, foarte multe neo- 
logisme au intrat prin comerț. Aproape toate mărfurile importate, 
mai ales cele de lux, intră împreună cu numirea străină. Dar multe 
din aceste cuvinte, cu deosebire când avem a face cu obiecte de modă, 
dispar repede din graiu. 

Canalul cel mai încăpător prin care s'au scurs la noi neologismele 
a fost presa. Ea punea masele de cititori în contact cu cultura apu- 
seană şi le obișnuia cu cuvântul european, care, pentru noi, era cel 
francez; presa punea în circulație noutăţile și deci și cuvântul nou; 
gazetarul, trebuind să scrie repede, nu avea răgaz să caute cuvântul 
cel mai potrivit și mai literar, ci îl alegea pe cel mai apropiat, care era, 
mai ales când se alimenta din presa străină, cel străin; cu cât jurna- 
listul era mai puţin cult — ceea ce nu era rar cazul în secolul trecut — 
cu atât el căuta să «impună » cetitorilor săi prin întrebuințarea unor 
cuvinte « savante » sau a vorbelor strălucitoare prin noutatea și prin 
exotismul lor. 

Gazetarul a fost secundat la noi în mare măsură de așa zisa so- 
cietate bună (imitată la rândul ei de cei de obârșie mai puţin stră- 
lucită), care în admiraţia nelimitată și sinceră pentru tot ce e francez 
şi familiarizată, prin guvernante, şcoli sau șederi îndelungate și re- 
petate la Paris, cu limba franceză, primeau în conversaţie neologismul 
de origine franceză cu uşurinţa cu care un om bilinguu își împestri- 
ţează graiul cu împrumuturi străine. Cei ce se întorceau dela Vichy 
şi-şi continuau cura la Slănic sau la Călimăneşti, nu mai mergeau 

la «izvor», ci la sursă. Decalcurile amenințau să falsifice spiritul 
limbii (în același grad ca germanismele din Ardeal): iau masa, 
trenul pleacă pentru (fr. pour) Bucureşti, etc. 


149. Reacţiunea nu putu întârzia. O vedem la scriitori, la filo- 
logi și la critici. 

Scriitorii reacționează în două feluri, prin satiră şi printr'o apro- 
piere voită de limba poporului. 

Faca în Franţuzitele, ALECSANDRI în Coana Chiriţa, CARAGIALE 
în comediile şi schiţele sale ridiculizează pe cei ce întrebuințează 
în mod exagerat sau în mod greșit neologismul. Exemplul lor 
e urmat de alți scriitori. În acelaşi timp CREANGĂ desvălue comoara 
nesecată a limbii populare, OpoBescu mlădiază din elemente vechi 
o limbă nouă — deși cam artificială, — ISPIRESCU povestește ca un 
unchiaș sfătos, DELAVRANCEA pune în circulație o mulțime de cuvinte 
populare, VLAHUȚĂ — care în romanul Dan făcuse un loc larg neolo- 
gismului — caută să fixeze în limba literară vorba ţărănească. După 
Nuvelele din popor ale lui SLavici, urmează Idilele și Firele de tort 
ale lui CoşBuc şi icoanele din Viața meseriașilor ale lui NIŢĂ 
Povovicr BĂNĂȚEANU: neologismul lipsește aproape cu desăvârşire 
la acești descriitori ai vieţii de peste munți. 

Dispreţul filologilor pentru cuvântul intrus reiese din faptul 
că HASDEU exclude cu desăvârşire neologismul modern din al său 
Etymologicum Magnum Romaniae (primind totuşi neologismele slave, 
greceşti şi turcești din monumentele vechi de limbă). Această atitu- 
dine rezervată şi chiar condamnarea neologismului e consfințită de 
REGELE CAROL ÎI, care în ședința solemnă a Academiei, din 23 
Martie 1884, spunea: «Să ne ferim de o îmbelşugare de cuvinte 
moderne cari nepunând o stavilă, la timp, va înstrăina poporului 
limba sa ». ar la 1 Aprilie 1905 adăuga: « Dece să ne ferim de aceste 
locuţiuni vechi, cu obârşie aşa de curată ca aceea a leturghiei și a 
letopiseţelor ţării, şi care nici măcar arhaisme nu sânt deoarece 
le întâlnim în limba bisericii și a poporului? Mult mai de 
temut sânt aceste neologisme sterpe, cu formă și înțeles pocit, 
cari nu aduc nicio idee nouă, ci izgonesc numai cuvinte curat 
românești, spre a le înlocui cu altele străine, cu înţeles absolut 
identic, ca spre pildă avansare în loc de înaintare, voiaj în loc de 
călătorie ». 

Tot astfel WErGAND, făcând o dare de seamă despre Dicţio- 
narul Academiei în forma sa actuală, era de părere că neologismele 
moderne ar trebui redactate cu mult mai pe scurt, insistarea asupra 
lor « nefolosind nimănui ». 

Expresia cea mai clară a stării de spirit din cele două decenii 
din urmă ale veacului trecut este însă articolul lui 'Tiru MAro- 
RESCU, În contra neologismelor, apărut în numărul din 1 Noemvrie 
1881 al « Convorbirilor literare ». 

Obişnuit cu rolul său de îndrumător, MAIORESCU (Critice, ed. 
1892, vol. II, 259) formula câteva criterii pentru admisibilitatea 
sau neadmisibilitatea neologismului, arătând cazurile în care el e 
necesar, cele în care poate fi primit și cele în care trebue respins. 
Voiu zice — recomanda el — a ajunge la ceva, nu a parveni ; agerime, 
nu sagacitate ; din adins, nu cu întențiune ; deșertăciune, nu vanitate ; 
a înapoia, nu a restitui ; aprig, nu impetuos, etc. 

Am citat aceste exemple, pentrucă neologismele condamnate de 
MAIORESCU se găsesc întrebuințate tocmai de scriitorii pe care 
el îi recomanda drept modele vrednice de imitat. C. NEGRUZZI 
întrebuințează pe a parveni, sagacitate, vanitate şi restitui ; IACOB 
NEGRUZZI pe împetuos ; ALECSANDRI pe vanitate și a restitui ; ODo- 
BESCU pe cu întențiune, a restitui, sagacitate şi impetuos. 

Ca în atâtea alte cazuri, teoria nu se potriveşte cu realitatea. 
Trru MAIORESCU, luptătorul cel mai bine înarmat împotriva școalei 
latiniste, îndreptându-se împotriva ușurinței cu care era adoptat 
neologismul, devenea el însuși purist. Dar purismul — oricare ar 
fi țelurile lui —s'a adeverit şi de astădată neputincios. Același 
lucru se întâmplase ceva mai nainte în Franţa. Academicianul 
VIENNET citea la 14 August 1855, într'o şedinţă solemnă a Aca- 
demiei Franceze, o Epitre ă Boileau, în care condamna cuvinte ca 
tunnel, ballast, wagon, — turf, sport, groom, handicap, încetățenite, cu 
toate protestele puriștilor, nu numai în franțuzește, ci în toate lim- 
bile europene. (GREGOIRE, Linguistigue, p. 192). 

Prin prestigiul de care se bucura MAIORESCU, principiul profesat 
de el, care condamna neologismul inutil —sau «de prisos» — 
a fost primit de generaţia scriitorilor din vremea sa. Aproape singurul 
scriitor din jurul « Convorbirilor », care admitea neologismul alături 
de sinonimul său vechiu, și chiar în locul lui, era DurLru ZAMFIRESCU, 
al cărui discurs de recepţiune la Academie a produs oarecare vâlvă. 

La generația următoare repudierea cuvântului importat s'a ac- 
centuat şi mai mult, prin direcția poporanistă. Scriitorii aleg tot 
mai mult subiecte din popor; în dialog și în discursuri abundă cu- 
vântul țărănesc. 

Dar această tendinţă purificatoare și unilaterală nu putea decât 
să producă, la rândul ei, o reacțiune. Scriitorii, mai ales cei mai pu- 
ţin talentaţi, se întrec să introducă în scrierile lor cuvinte regionale, 
neînțelese în cele mai multe părți ale țării. Cu aceeași dărnicie, cu 
care aveam să dăruim pământ și drepturi politice unei țărănimi ne- 
pregătite în deajuns spre a le putea utiliza spre folosul ei și al colec- 
tivității, am făcut loc în scris vorbei regionale. Astfel limba literară 
ameninţa să se rustifice tocmai în vremea când România trecea 
dela o civilizaţie de suprafaţă la o cultură care, adâncindu-se din 
ce în ce, cerea o limbă mai subțiată. Achiziţiile mari științifice fiind 
puse în slujba colectivităţii, o mulțime de termeni, tehnici odinioară, 
deveneau bun comun. Un cuvânt ca ofticos devine un termen al cla- 
selor de jos; atacat, care-l înlocuiește în mare parte, face loc lui fiszc şi 
mai ales lui tuberculos, care cedează azi terenul lui bacilar (schimbarea 
termenilor corespunzând și unor convingeri despre esența boalei, 
evoluată cu timpul). Tot astfel în Franţa «poitrinaire» al epocei 
romantice a fost înlocuit prin « phtisique », iar mai târziu prin «tu- 
berculeux » (cf. A. DaAuzar, La vie du langage, p. 232). 

Reacţiunea împotriva poporanismului în literatură și în limbă, 
sfioasă încă la începutul acestui veac—când un ST. O. Iosir 
primeşte neologismele în poeziile capricioase scrise în colaborare 
cu D. ANGHEL, dar rămâne «patriarhal » în limba versurilor sale 
tradiționaliste — s'a accentuat din ce în ce mai mult după răz- 
boiu, când schimbări esenţiale în spiritul public au creiat la început 
un teren tot atât de favorabil neologismului ca acum o sută de ani. 
Interesul din ce în ce mai viu pentru tehnică şi sport, și mai ales an- 
grenajul internaţional care strânge tot mai mult în aceeași grupare 
toate popoarele lumii, au deschis larg graniţele aceloraşi obiceiuri, 
predilecţii şi concepţii, creind pretutindeni, în mod fatal, un fel 
de vocabular «standardizat », cu cuvinte cosmopolite şi expresii- 
clișeu. Presa, în goana ei după noutate şi senzaţional, iubeşte cuvântul 
cel mai nou şi mai impresionant. Felul gazetăresc de a scrie e adoptat 
de unii prozatori moderni, care nu-și revăd manuscrisul, grăbiţi să apară 
în public şi adversari convinși ai stilului muncit. Poeţii nu mai găsesc 

niciun farmec în cuvântul patetic al epocii romantice; metaforele 
sunt luate din sfera științelor reale ; sborul şoimilor falnici sau al gra- 
țioasei rândunele a devenit anacronic în fața celor soo de km. pe 
oră ai aeroplanelor. 

Neologismul nu mai e luat numai din franțuzeşte (rar din italie- 
neşte), ci e cu atât mai gustat în cercurile gazetărești, cu cât e, şi ca 
înfățișare şi ca ortografie, mai străin de limba română. Astfel e adoptat 
conchistador, din spanioleşte ; ciornoziom, din rusește ; concern, snob, 
nursă, meeting, interview, dumping şi o mulțime de termeni sportivi, 
din englezește ; Kasser, Fiihrer, Reich, lied, erzaţ, hinterland, leitmotiv, 
din nermţeşte, etc. Adevărat că cele mai multe din aceste neologisme 
sunt adoptate şi de gazetarii francezi și dela ei le-au luat ai noştri., 
Cei ce introduc asemenea mărfuri de import împreună cu eticheta 
lor verbală nu se opresc nici chiar în fața neologismului care produce 
un supărător omonim. Astfel citim și auzim tot mai des despre 
cutare regisor de cinematograf care a turnat un film nou (fr. zourner). 

Uneori cei ce încetăţenesc asemenea neologisme sunt la noi 
Evreii care au legături cu limba germană. Prin ei ne-a venit /ozul 
loteriei de stat sau șlagărele unor filme. 


Spre a ilustra stilul unor gazetari şi scriitori actuali, gustaţi de publicul 
nostru, citez dintr'un foileton de ROMULUS DIANU (Curentul din 17 Au- 
gust 1930): « Filmele muzicate —e un cuvânt nou pentru uzul cinefililor... » 
«fără niciun parti-pris... », «progresul rapid al civilizării Americei până la 
gradul epatant cu dispensă de stagiu, dela Natură... », « nicăiri nu se dau Jozi- 
turi mai serioase ca peste Ocean... », t acest procesus de cucerire... », etc. Cât 
de străine sunt simţite aceste neologisme se cunoaște din faptul că autorul însuşi 
le pune între ghilemele. Dintr'un articol al lui ION DUMITRESCU, din același 


Jurnal (17 Sept. 1930): +«desmierdarea foridă a soarelui... în faţa pelu- 
zelor... pâlcurile conguistadorilor. .. oriflamele tricolore... cu sinuoasele lor 
volute. .. extenuanta beţie... avioanele delirează pe toboganele înălțimii, flă- 
mânde... de forsiuni... ca în jurul unui invizibil caduceu... O privelişte de 
armonie vine însă să le restitue liniștea... lată-le ambalându-se. .. şi savurân- 
du-și semeţ eliberarea... Agrafaţi de scoicile lor... etalându-si trufaşe profi- 
lurile... Cu contorsiuni de orhidee, charlestonând convulsiv. .., scafandrii bre- 
lanului... par cuprinși de divina ebrietate a spaţiului... », etc. 


N'am subliniat în aceste citaţii neologismele care sunt termeni tehnici sau 
cuvinte intrate în limba Românilor culţi, având astfel acte de cetăţenie în 
regulă. "Totuşi şi acestea, când sunt în număr prea mare, fac ca limba noastră 
să nu mai fie înţeleasă de cei ce nu ştiu îndeajuns franţuzeşte. Iată de exemplu 
două alineate dintr'un articol critic publicat de P. CONSTANTINESCU în Viafa 
Laterară din 27 Noemvrie 1926. Am subliniat toate neologismele, mai 

numeroase decât cuvintele vechi cărora li s'a rezervat aproape numai rolul de 
adverbe, pronume, prepoziţii, conjuncţii, copulă... 

« Agresiv, colorat şi eminent personal, d. Zarifopol e un tjouisseur » al ideilor; 
se amuză cu ele, după cum alţii cu șahul; le iubeşte sau le detestă cu pasiunea 
reîmprospătată a unui încercat cuceritor. Spirit exclusiv interpretativ, cu bogate 
asociații şi suprinzătoare disocieri, cu pline rezerve de cultură întinsă și variată, 
în atitudine şi exprimare, d. Zarifopol procedează prin mijloace de scriitor, în 
domeniul ideologiei. Ideile îmbracă astfel aspecte pitoreşti sau se contorsionează 
în schime caricaturale. Estet intransigent în considerarea aspectelor sociale, arti- 
stice sau etice, d. Zarifopol e un sritabil ironist, în care grimaza înteligenții fine, 
vioaie şi mobile — câştigă prioritatea în valorificarea artistică. 

Peste solidaritatea de clasă, de neam şi de interese diferite, dar gregare, d-sa 
instaurează o suberstructură de mandarinat universal, fără graniţi materiale, a 
solidarității înteligenţelor, proteguite de patriarhul abstract, ideal vivificat în Ra- 
“țiunea bonomă şi ironică, comprehensivă şi indiferentă, din care-şi reduplică exis- 
tența, estetul ideilor — Intelectualul ». 

lată în sfârşit trei liste de neologisme culese numai din câteva nu- 
mere din ziarele cele mai citite. 

Mai întâi întâlnim foarte multe cuvinte în legătură cu sportul, moda, inven- 
ţiile şi concepţiile nouă, necunoscute în veacul trecut: aerodrom, ambuscat, 
ameriza, ataș, banjo, bobsleigh, bolşevic, boxa, caroserie, cinematografia, claxon, 
cock-tail, cross, cubist, cumulard, decolare, dumping, echibier, escadrilă, escală, 
eugenic, fiscalism, fotogenic, geopolitică, hockey, hol, lanstorpilă, leader, laburist, 
lacrimogen, limuzină, match, megafon, motocultură, motociclist, osmoză, paneuro- 
pean, parașută, pasteurizat, pilotare, pistă, plafonare, pulover, radiodifuziune, raid, 
remizat, rugby, saxofonist, ski, șomeur, stadist, standardizat, starter, steamer, steno- 
dactilograf, tanc, taylorism, tranșă, tranșeu, vira, watman, etc. 


Avem apoi franţuzisme, pe care generaţia mai veche se sfieşte să le între- 
buinţeze chiar în graiul neîngrijit de toate zilele: anvergură, bric-a-brac, bravadă, 
cancanier, contra-vizită, deboșerie, deconfitură, degringoladă, deturnat, devergondaj, 
epata, eșantion, exhiba, exonerat, exulta, festin, francamente, franșiză, fulgurant, 
inebranlabil, infatuat, însurmontabil, întenabil, inuzabil, jet-d'eaux-urile, macerat, 
marşandaj, mignon, mumufiat, nonșalant, obsequios, onctuos, pancart, poseur, pre- 
tabil, prezumabil, prob, puiza, reambalat, recul, rebifare, refontă, șaretă, șica- 
nator, șnapan, şoc, tandru, terrian, triat, trolibus, vidat, etc. "Trăim, hotărît, într'o 
epocă de, t neo-beţie de cuvinte ». 


Ca în nicio altă epocă anterioară, neologismul apare astăzi productiv, dând 
naştere la derivate și compuse, care de multe ori nu există, ele însăşi, în limba 
franceză, izvorul aproape exclusiv al neologismului român. lată câteva exemple: 
aistoric, alarmism, anecdotat, autoabsoluire, autoamăgire, autoiluzionare, autopsier, 
autoturism, caricat, clandestinism, coinculpat, coloristică, dactiloscris, desbirocrati- 
zare, dinamita, escamotativ, esseistică, extraeconomic, filozofastru, frontalier, ham- 
letizare, huliganic, imagist, imobilism, înmiasma, inofensivitate, întervenționalism, 
întreciocnire, întrepătrunde, jandarmeresc, mamelucism, motorizare, nasofagie, ne- 
antizant, neaudiență, nebaccihferat, necropsie, palatist, pepinierist, politicianizare, 

prefația, psihologism, reaudiere, semiprivat, sportivism, sportivitate, ştiințifism, 
structurat, suprastoc, verbalistic, vitriola, etc. Uneori asemenea formaţiuni, în 
care se întâlnesc cuvinte vechi cu elemente derivate nouă, sau invers, dau naş- 
tere unor formaţiuni hibride ca: scriere citibilă (= citeaţă), teatru jucabil, neîn- 
frânabil (neînfrânat), neînlăturabil (= neînlăturat), nemistuibil (după « nedige- 
rabil »), pripăzbil (după «palpabil »), rizibil (= de râs) sau abstracte ca lumino- 
ziiate, vâscozitate.... Câteva neologisme apar întrebuințate la noi în funcțiuni 
sintactice sau cu semantism necunoscut modelelor din limbi străine, astfel func- 
ţiunea transitivă în: « Oltenii îşi ambalează marfa pe ulițele Bucureştilor »; înţe- 
lesul lui erou, care la noi a ajuns să însemne + soldat mort în războiu », sau a 
lui șef, care într'o vreme era cuvântul familiar cu care se adresau tinerii unul 


altuia. 

I. DUMITRESCU scrie în Curentul (din 1  lanuarie 1931): «Sânt mode 
literare sau snobisme verbale, care picură pe nesimţite în vocabularul unei epoci, 
generalizând întrebuinţarea anumitor cuvinte cu virulența unei adevărate epi- 
demii », și citează « mania contimporanilor noştri de a găsi totul formidabil sau 
fantastic ». De fapt cuvintele «la modă» sunt de cele mai multe ori neolo- 
gisme. Cei ce nu locuesc în capitală, ci vin la Bucureşti numai din când în când, 
observă mai bine acest lucru. Înainte de războiu era horipilarea şi mentalitatea 
care se repetau mereu; după războiu totul apărea în funcție de..., era pus la 
punct, iar azi cutare e un as şi oricine preconizează. 


150. Împotriva întrebuințării excesive şi neîngrădite de niciun 
scrupul tradiționalist a neologismului în zilele noastre, când con- 
ştiința națională s'a întărit din ce în ce mai mult, s'au ridicat iarăşi 
glasuri mai mult sau mai puţin competente, care au pornit o cam- 
panie antineologistă în presă și prin broșuri. Ca acum o sută de ani, 
asistăm la discuţii în jurul neologismului. Discuţia e binevenită, 
întrucât deşteaptă în cercuri largi un interes nescăzut pentru limbă; 
ea e în același timp inutilă, căci neologismul care n'are drept de ce- 
tățenie se elimină dela sine. Ce e val, ca valul trece... Dimpotrivă, 
cuvântul norocos, fie el format din elemente vechi sau un intrus 
antipatic la început, se impune, oricât de înverșunată ar fi lupta 
dată împotriva lui de puriști în numele unor principii mai mult 
sau mai puțin discutabile. 

Măsura în care voiu întrebuința neologismul nu mi-o poate da decât 
bunul simţ și tactul. Neologismul e cerut de ambianța în care-l între- 
buințez și e justificat de pregătirea auditoriului meu de a-l înţelege 
și de a-l gusta. Spre a găsi măsura justă, nu trebuie să uităm că limba 
e o operă de colaborare, în care ascultătorul intră ca parte egală 
(BREAL, Semantique, 266). E frumos un costum național și e frumos 

și un frac bine croit; fiecare însă acolo unde se potrivește. A veni la 
hora satului sau la o recepţie de gală în opinci, ițari şi cu frac este 
înainte de toate o dovadă de lipsă de bun simţ. Cam în această îm- 
brăcăminte se prezintă un energic apărător al neologismului, când 
scrie de cutare conferenţiar ambulant, că ho7ma conferențiază, împă- 
rechind un cuvânt «arhiregional» cu un neologism de formaţie 
« recentisimă ». 

Bunul simţ şi tactul sunt însușiri pe care cu greu le achiziționezi; 
ele fac parte din acel complex de calităţi pe care le numim « talent ». 
O Ars poetica nu poate suplini lipsa de talent la un poet, dar poate 
ageri simţul pentru înțelegerea operei de artă; tot astfel fără a 
putea stabili reguli care să delimiteze întrebuințarea neologis- 
mului, se pot face totuși câteva constatări utile asupra rostului lui 
în limbă. 

Punctul de vedere al lui MAIORESCU, când recomanda neolo- 
gismul numai în cazul în care nu aveam un cuvânt vechiu (de origine 
latină) spre a exprima aceeași idee, era prea de tot utilitarist și nu 
ţinea seama de faptul că limba unor gânditori are nevoie de sinonime, 
precum omul cu o cultură mai rafinată are nevoie, în interiorul său, 
de un covor pe jos, de tablouri pe pereţi şi de un stil în liniile mobi- 
lierului. Dacă omului de știință şi filosofului îi trebue elemente lexicale 
cât mai precise şi neechivoce, poetului și oratorului îi trebue cuvinte 
neuzate şi impresionante prin eufonia lor. Adesea simţim nevoia, spre 
a fi înţeleşi, să repetăm cu alte cuvinte cele spuse (de ex. veac şi 
secol, duh şi spirit, Vest şi Apus, etc.), să stabilim o gradaţie şi să facem 
apel, prin expresii metaforice, la fantazia celor care ascultă. 

Cuvântul generaţiilor trecute are de obiceiu patina respectabilă 
a vechimei, care îl face mai valoros; dar în același timp îi lipsește 
vigoarea tinerească. A învăța, tocmai fiindcă e vechiu de două mii 
de ani, are atâtea înțelesuri, încât nu mai are precizia noului a studia ; 
fiindcă e un cuvânt popular, el e legat de popor: înveți croztoria, 
dar studiezi la universitate ; despre un actor se poate spune că și-a 
învăţat rolul, dar nu l-a studiat deajuns. A făgădui, a tăgădui, a în- 
gădui, a nădăjdui încep să sune cam manierat când le întrebuințăm 
în locul neologismelor a promite, a nega, a permite, a spera. Valoarea 
aceasta stilistică de multe ori rămâne ascunsă pentru străini, oricât 
de bine ne-ar fi deprins limba. Când R. ORTIZ, voind să dea pre- 
ferință cuvântului vechiu și popular, într'un discurs academic despre 


PROBLEMA NEOLOGISMULUI E DE NATURĂ STILISTICĂ 391 


Dante, a întrebuințat cuvântul nurku, în loc de grațios, a dovedit 
cât de greu e pentru un străin să aibă simțul pentru puterea de cir- 
culație a cuvintelor. 

Nici traducerile neologismului prin vorbe românești nu sunt 
întotdeauna recomandabile. Când "zicem consecvent firește în loc 
de « natural », răzvădit în loc de « evident », forțăm nota. Să nu uităm 
că neologismele, vechi de peste un veac, au prins rădăcini în limbă. 
A traduce pe fraternitate prin « frăţie », pe contrarietate prin « împo- 
trivire » (« Am putea învinge toate împotrivirile ca să ajungem la tine ». 
ALECSANDRI, Teatru, 205) sau pe șef prin «cap», însemnează 
să ne sărăcim limba prin mărirea polisemiei unor cuvinte vechi, 
care — precum e cazul lui cap —au și altfel supărător de multe 
înțelesuri. De multe ori uzul s'a pronunţat: vorbim de capul bisericii, 
dar de șeful gării, asociind cuvântul vechiu cu instituția veche și neo- 
logismul cu cea de importație recentă. Putem zice viteza maximă, 
condiţiile optime, dar vom întrebuința numai superlativele româ- 
neşti în combinaţie cu cuvinte vechi: cea mai mare țară, cea mai bună 
mâncare. Un conac poate să aibă două caturi — cuvânt învăţat dela 
Turci — dar un bloc are 10 etaje. 

În casa ce ţi-o clădeşti în centrul orașului, vei introduce electri- 
citatea şi apa ; în căsuţa dela ţară, în care te retragi vara, să te odihnești 
de sgomotul capitalei, preferi lumina caldă a lămpii cu petrol și mai 
ales apa rece şi cristalină a vechii fântâni din fundul curţii. Cei gră- 
biți să treacă repede înainte, iubesc străzile largi şi aliniate ale ora- 
şelor americane ; cei ce găsesc încă un farmec în coloritul local şi în 
vestigiile trecutului, se simt mai bine prin străzile întortochiate, dar 
pline de stil, din centrele orașelor europene de veche cultură. 

Nu ajunge, de sigur, ca un obiect să fie antic, pentru ca să fie 
preţios, dar nici nu e deajuns să fie confortabil, pentru ca să fie 
frumos. 'Lotul e în funcție de ambianța în care te găsești și de mediul 
în care ai crescut, ai învăţat să iubești anumite lucruri și să ai anumite 
preferințe. Pentru CEzAaR PETRESCU, care e fixat cu toate ră- 
dăcinile sale de scriitor în sbuciumul vieții moderne şi în gazetărie, 
nu există neologism care să nu poată fi întrebuințat în roman; BRĂ- 
TESCU-VOINEȘTI şi SADOVEANU, crescuţi în cercul scriitorilor dela 
Convorbiri literare şi Semănătorul, simt o adevărată bucurie estetică 
de câteori izbutesc să facă să vibreze o vorbă bătrânească sau de 
câteori descoper în cutare colț de ţară o locuţiune plină de 

noutate. EMINESCU e creatorul limbii poetice române, fiindcă a 
cunoscut bogăția graiului strămoșesc și i-a dat o strălucire nouă 
prin neologismul pe care l-a ştiut încadra cu atâta măiestrie în 
versul său. 


151. "T. MAIORESCU — marele dascăl al generației dela 1866 — 
arăta cuvintele vechi care ar trebui să înlocuiască pe cele nouă. Tot 
astfel fac unii din antineologiștii moderni, dând exemple ca urmă- 
toarele: abil—îndemânatic, abilitate—îndemânare, abundență—belșug, 
acomodat-—potrivit, ameliora—îmbunătăţi, bază—temelie, calamitate— 
pacoste, clar—limpede, contagios—molipsitor, delecta—desfăta, epi- 
demie—molimă, eronat—greșit, flexibil—mlădios, gelos—temător, ima- 
gina—Închipui, inconvenient—neajuns, încuraja—îmbârbăta, incurie— 


neîngrijire, indecență—necuviinţă, îndefinit—nehotărit, indigen—băști-" 


naș, indulgent—îngăduitor, infinit—nemărginit, realhza—âînfăptui, re- 
para—drege, sens—înţeles, etc. Asemenea puneri în evidență a ex- 
presiilor vechi pot zăgăzui în oarecare măsură mersul triumfal al cu- 
vintelor nouă, dar nu le pot desființa. Economiștii au observat că 
banii răi sunt cei ce circulă mai mult, căci fiecare vrea să se scape 
de ei şi-i dă altora. Puriștii, care consideră neologismele ca pe niște 
monede care nu au valoarea integrală a cuvintelor vechi, sunt de 
multe ori cei ce le pun înșiși în circulație. Problema pe care o pune 
azi neologismul e de natură stilistică. Liste ca cea dată mai sus nu 
sunt decât liste de sinonime. Cel ce vorbește — și mai ales cel ce 
scrie — are să aleagă între doi sau mai mulți termeni ce-i stau la dispo- 
ziție pe cel mai potrivit cu situaţia în care se găsește vorbitorul. 
Într'o scriere cu caracter popular sau într'o bucată literară cu 
un subiect luat dela ţară putem spune mănunchiu sau chită în loc de 
buchet, horbotă în loc de dantelă, becisnic în loc de mizerabil, capete 
în loc de dobândă, bobotire în loc de inflamație, prânzișor în loc de 
dejun și se potrivesc bine expresii perifrastice ca: luare aminte pentru 
atenţiune, ființă de faţă pentru prezenţă, cu trecere pentru influent, pe 
apucate în loc de încidental, vorbă aiurea în loc de divagație, a da 
drumul în loc de a expedia, afară din cale în loc de extraordinar, fuga 
cailor în loc de galop, fără șir în loc de incoerent, ascuțit la minte 
în loc de ingenios, fără voie în loc de involuntar, de căpetenie în loc 
de principal, părere de rău în loc de regret, peste drum în loc de vis-a-vis, 
de bună voie în loc de voluntar. Dar a voi să introduci asemenea ex- 

presii și în scrieri cu caracter ştiinţific sau atunci când descrii vieața 
păturii sociale suprapuse dela oraş însemnează să renunţi de bună 
voie la claritate sau să falsifici atmosfera bucății literare. 

Asemenea cuvinte populare au de obiceiu mai multe sensuri, 
între care omul cult simte nevoia să facă o distincţie precisă. Neo- 
logismul îi dă această posibilitate. Astfel pe apucate nu e numai 
încidental, ci şi superficial ; bărbătesc e masculin ŞI viril ; bisericos e 
devot şi bigot ; frântură e fractură, fragment și fractiune ; fugar € fu- 
gitiv, dezertor și transfug ; înainta e avansa şi progresa, etc. Între 
vechiul nasture (sau bumb) şi noul buton există o deosebire de sens, 
care permite o mai bună precizare a noţiunii. 

Uneori şi neologismul exprimă mai multe lucruri, ca şi vorba 
populară: încredul, ca și necredincios însemnează şi «care nu crede 
ușor » dar și care «nu are credință religioasă », oficiu poate fi redat 
prin slujbă şi când e vorba de oficiul bisericesc și când se înțelege 
oficiul la care se duce funcţionarul. De obiceiu însă cuvântul po- 
pular se potriveşte numai într'unul din sensurile neologismului; 
astfel se zice chivernisesc (= administrez) o avere, dar administrez 
cuiva 0 bătaie ; se pune pieptenele (= surdina) la vioară, dar se vor- 
bește în surdină ; eşti istovit sau sleit (= epuizat) de puteri, dar se 
epuizează ediția unei cărți. Invers, pueril poate să însemne și copilăresc 
și coprlăros ; a satisface și a mulțumi și a împăca. 

De multe ori cuvintele populare care corespund neologismelor 
au un caracter vulgar. Astfel capriciu poate fi înlocuit cu toane, dar 
corespondentele bâzdâc, hachiță, pârțag sau zâmbâc nu se potrivesc 
în gura unui om bine crescut. A ținea isonul (termen bisericesc), 
în loc de a secunda, merge ocazional, dar a ținea bâzoiul (ca la cimpoiu) 
e prea țărănesc. Se poate zice, în sens figurat, despre un om că e sub- 
re (= fin), dar bărbier subțire miroase a mahala. 

Unele cuvinte sunt prea dialectale spre a putea înlocui în limba 
literară neologismul. Astfel bănățeanul bedă, cu sensul de suspi- 
ciune, sau a bășcâl (derivat dela bașca) pentru a divorța nu-i înţeles 
auirea. "Tot așa moldoveanul a îndupări (dela îndopare) pentru a 
supralicita ; pușcău (dela pușca «exploda ») pentru dinamită și bisor 
(din slavul bisrăi «mărgăritar») pentru calcopirită prin Munţii 
Apuseni; a băzări (dela băzâr « membrană groasă și creață care în- 
vălue intestinul, mezenter ») pentru a phsa. Altele sunt învechite—de 
exemplu zurba în loc de larmă — sau prea neprecise, de exemplu 

foc care exprimă prea multe lucruri, încât nu redă întocmai pe în- 
cendiu ; tot așa casă și famile. Numai un ţăran poate spune că și-a 
trimis fiul la școli înalte (= Universitate). Nici ardelenescul oblu, 
nici bănăţeanul culcat nu pot înlocui termenul tehnic orizontal. În 
graiul de toate zilele se poate spune că zăpada se topește de căldură 
și că zahărul se topește în apă ; exact e însă, în cazul al doilea, să 
spunem că el se dizolvă. Când I. ApAmM, în tendinţa lui de a româ- 
niza limba, a creat pentru «chaise-longue» termenul de sfătoasă, 
n'a fost imitat de alții, pentru că derivatul acesta e prea artificial. 
HELIADE RăpuLEscU își bătea joc acum o sută de ani de cei 
ce opuneau neologismului cu tot prețul cuvintele vechi sau deri- 
vate dela ele: dacă în loc de persoană am zice obraz, atunci pro- 
numele personal ar fi pronume obraznic şi personalitatea ar deveni 
obrăznicie, zicea el. 


Măsura în care neologismul poate fi primit în limbă fiind o chestiune de 
stilistică, e interesant să cunoaştem părerea unuia din literaţii cei mai reprezen- 
tativi ai generaţiei actuale. Cităm deci un fragment dintr'un foileton intitulat 
Neologisme şi arhaisme, publicat de CEZAR PETRESCU în Curentul dela 26 


Noemvrie 1928: «A face procesul neologismului... înseamnă... a-ți râde de 
un paiu, prezent în ochii tuturor, dar prezent, fără să-l observi, mai cu seamă 
în ochiul tău... Puritatea şi valoarea scrisului, nu se măsoară după doza de 


neologisme. Nu este oare un autor mai dificil de citit astăzi, mai retor şi mai 
artificios, DELAVRANCEA, care a desmormântat din cronici şi din limbajul popular 
cuvintele cele mai rare pentru a da un pitoresc şi o coloare stilului, atât de 
repede înceţoşat de brumele vremii? 

Un SADOVEANU scrie firesc, cea mai pură şi mai fluidă limbă românească, 
fiindcă simte şi cugetă imuabil într'o asemenea limbă — dar şi fiindcă decorul, 
personajele, atmosfera, mediul operei sale, în mod fatal apar şi se formulează 
expresivităţii în vocabular autohton, cruțat de invazia neologismului fiindcă e 
cruțat şi de noţiunile respective. Fără voie, prin simpla dictare a instinctului 
artistic şi prin tainicul mecanism al creaţiei, scriitorul în fața peisajului și me- 
diului rural, se exteriorizează întrun vocabular cât mai pur românesc, căci 
pentru toate noţiunile de peisaj, de acţiune, de comparaţie şi de sugestie, află 
cuvântul de-a-gata, existând în decor, în mediu şi în subiect, respirat odată 
cu aerul încorporat peisajului, oamenilor şi subiectului. Aci, neologismul e stri- 
gător şi deplasat; neartistic şi inutil. 

Dar în vieaţa curentă urbană, unde toate elementele fizice, sociale și psiho- 
logice au fost importate cu eticheta lor verbală de origine franceză cu deosebire, 
întrebuinţarea neologismului apare automat şi imperios, fiindcă am luat adesea 
contact cu aceste noţiuni noi, numai prin nuanţa vocabularului de recent import. 
Căutata plivire a scrisului, de aceste neologisme, poate impresiona unii juriști 
şi esteţi pretenţioşi, care vânează cuvântul — dar în realitate această silnică 

torturare a scrisului, îngroaşă sângele viu circulând în vieaţa operei, îi dă un 
aer stângaciu şi rigid, un arhaism artificial, o scleroză vecină cu moartea. 

Un roman istoric pretinde, vrând nevrând, chiar prin instinctiva adaptare 
a scriitorului la atmosfera subiectului, un asemenea vocabular cernut de 
neologisme şi populat de arhaisme, fiindcă pentru trei sferturi din neolo- 
gismele care circulă curent în limba română de astăzi, acum o sută ori 
două, ori trei de ani, nu existau noţiunile respective. Puritatea limbii devine 
nu numai o condiţie de atmosferă, dar și o condiţie primă de veracitate şi 
autenticitate istorică. 

Ştefan cel Mare nu putea fi ambetat, fiindcă nu avea noţiunea acestei stări, 
nici pkctisit, nici afabil, nici cordial, ca « Amicul X » al lui CARAGIALE. Dar nici 
Amicul X, în sacoul lui dela Bertheil şi cu umbrela și galoşii lui, nu mai poate 
fi trufaș, cum vor fi fost cutare boieri ai cronicilor: e ori fudul ori arogant, 
impertinent şi aşa cum neologismele îi furnizează o sută de etichete, potrivite 
cu chipul şi asemănarea lui, cu psihologia şi îmbrăcămintea lui, bine situată 
în contemporaneitate ». 


152. Primejdia pe care o cuprinde în sine neologismul primit 
prea ușor e alta decât cea arătată de puriști. 

Neologismul e adesea introdus în limbă din comoditate. Cărtu- 
rarilor, care sunt de obiceiu bilingui, cuvântul din altă limbă le vine 
uneori mai iute în minte decât cel autohton. Fără să caute echiva- 
lentul în tezaurul lexical al limbii materne, ei iau pe cel străin. Cei 
ce întrebuințează neologismul din comoditate sau din snobism fac să se 
atrofieze puterea creatoare a limbii. Neologismul e ca împrumutul 
extern, absolut necesar în epoci de mari prefaceri; dar pentru ca îm- 
prumutul să fie folositor, el trebue să fie întrebuințat spre punerea 
în valoare a bogăției naţionale. Cel deprins să trăiască numai din îm- 
prumuturi își pierde cu timpul puterea şi dorința de a-și câștiga 
traiul prin muncă. 

E adevărat că vorba nouă e mai impresionantă, dar ea e adesea 
ca marfa ieftină cumpărată dela bâlciu: mărgele sclipitoare de sticlă, 
false şi netrainice. Dimpotrivă, cuvântul vechiu poate impresiona 
și el, dacă cel ce-l întrebuințează ştie să-l așeze în lumina potrivită. 
Îmbogățirea normală a limbii se face prin valorizarea elementelor 
vechi, printr'o necurmată împrospătare a celulelor din organismul viu 
al hmbii. 

Pentru coloarea roşie, cu care femeile își vopsesc buzele şi obrazul, 
împrumutaserăm odinioară din turcește cuvântul sulman. Azi acest 
termen, surghiunit la sat, a cedat locullui 74, venit din franțuzeşte, 
deodată cu marfa. Limba română are însă mijloace de a-și crea 

singură un echivalent. Citesc într'adevăr, într'un anunţ publicat prin 
gazete, că la cutare drogherie se pot cumpăra « bujorii Simbol ». lată 
o expresie figurată, înțeleasă imediat de orice Român, care poate 
fi întrebuințată cu același sens ca şi rujul droghiştilor cu marfă im- 
portată. Următoarea anecdotă arată şi altă posibilitate de înlocuire 
a acestui neologism. O doamnă ceru servitoarei, venită de curând 
dela ţară, să-i aducă rujul. Pronunţând acest cuvânt, doamna schiță 
pe dinaintea buzelor gestul care avea să-i facă ordinul mai ușor 
de înțeles. Servitoarea, care înţelesese de fapt de ce era vorba, dar 
nu reținu cuvântul străin, neștiind unde să caute obiectul, întrebă 
pe bucătăreasă, mai veche în casă: unde-şi ține conița buzelnicul ? 
Acest cvuânt format în mod spontan, din elemente vechi (buză 
şi sufixul instrumental -e/nic ) denotă că puterea de a îmbogăţi limba 
cu expresii nouă era în plină vigoare la fata de țăran, deprinsă să se 
descurce singură, fără să împrumute cuvinte. Tot astfel, deodată 
cu introducerea biberonului la ţară, Bucovinenii au format cuvântul 
şipşor (diminutiv dela șip «sticlă »), iar Bihorenii cuvântul fâțar 
(dela țâza pe care o înlocuește). De sigur că nici buzelnicul, nici țâ- 
țarul sau şipșorul nu se vor încetăţeni, dar din sute de astfel de în- 
cercări, născute în tot momentul, unele au sorţi de a fi apreciate și 
imitate, devenind elemente de îmbogăţire ale limbii comune. Astfel, 
când — acum câţiva ani — a fost inventat fermoir-ul, o nepoată de-a 
mea l-a numit cu o onomatopee foarte expresivă: hârş. Cuvântul a 
fost întrebuințat — la început în glumă, apoi și în serios —la noi 
în familie, apoi de cei cu care ne întâlneam mai des, iar într'una 
din zilele trecute am auzit-o pe o croitoreasă vorbind de aplicarea 
unui hârş la haină. 

Când avem posibilitatea de a forma cu ajutorul sufixului -z4 
nume pentru cele mai variate nuanţe de colori (cf. $ 89) e păcat să 
nu facem uz de această foarte potrivită posibilitate de îmbogățire 
a limbii şi, în loc să zicem cenușiu, să adoptăm, din limba croitoreselor, 
pe gri franțuzesc. pe care nici măcar nu prea știm cum să-l scriem 
(cu s sau fără s la sfârșit). 

Ceea ce poate pune stavilă neologismului, nu sunt ditirambele pu- 
riștilor, ci o mai temeinică cunoaștere a bogățiilor limbii tradiționale. 
Dacă ne-am deprinde, înainte de a primi cuvântul străin, să căutăm 
în scrisul poeţilor noştri de seamă și în graiul viu termenul potrivit, 
am vedea că avem corespondente de o mare putere de evocare și că 

poporul nostru are expresii de o rară plasticitate, chiar pentru cele 
mai abstracte noțiuni. El are mai ales mijloace potrivite de a crea 
cuvinte nouă. Asemenea expresii, nefiind obișnuite la oraș, au far- 
mecul noului în măsură tot atât de mare ca neologismul. Ele mai 
au însă și meritul că, născute pe sol românesc, corespund mentalității 
specifice românești și redau deci felul de a vedea lucrurile în concor- 
danță cu ambianța specifică a țării noastre şi cu felul în care au trăit 
înaintașii noștri. Aceste cuvinte se pot asemăna cu familiile vechi, 
cu aristocrații, amenințați de năvala parveniţilor şi intruşilor lipsiţi 
de scrupul. 

Nu este, firește, aici locul să relevăm bogăţia latentă a lexicului 
românesc. Vom scoate, din bogatul material notat în contact cu po- 
porul sau în cursul a treizeci de ani de redactare a Dicţionarului 
Academiei — pe care scriitorii și profesorii secundari ar face bine 
să-l răsfoiască mai des — câteva corespondente populare pentru neo- 
logisme ce ne par celor mai mulţi orăşeni fără echivalente în românește : 

abilitate : N'ai apucătură! Dă-mi mie ciocanul, să-ți arăt 
eu cum se bat cuiele. (Braşov); 

aglomeraţie =îmbulzeală. Imaginea care stă la baza acestei 
figuri trădează marele aport pe care l-a adus limbii vieața pastorală; 

a se aproviziona : la Bran o femeie mă îndemna: De acu 
căpuiţi-vă cu ouă, că au început găinile să se fulgue; 

în banduheră : arciş sau arce şte. Acest adverb, auzit 
în Bucovina, e de sigur un termen vechiu militar sau vânătoresc, 
de pe când arcul era o armă obișnuită; 

banal: răsuflat; 

Chintesență se redă, în graiul popular, care iubește imaginile 
concrete, prin floare, frunte şi mai ales prin cuvântul cu 
atât de poetice rezonanțe: lamură; 

compromis: deochiat; 

credul : bizuitor; 

impozant: arătos, arătătos; 

laş: becisnic, care la origine însemna «fără cinste», deci 
«lipsit de simțul demnităţii »; 

obseda are, la poporul nostru de păstori, un corespondent foarte 
plastic: mă paşte un gând; 

ocupa : în Braşov am auzit: Pune zama în ulcică, ca să nu 


cuprindem oala cea mare; 

promite se exprimă pretutindeni prin făgădui; prin Banat 
însă se zice şi a îmbuna, sens întrebuințat de sigur, la origine, 
față de copiii care plângeau și-i îmbunai făgăduindu-le ceva: 'Tata 
mi-a îmbunat 200 coroane parte şi până acum nu mi-a plătit-o (din 
Oraviţa). 

Poporul are adesea corespondente și pentru cuvinte neasimilabile. 
Astfel pentru fausse-maigre, EMINESCU întrebuințează: Nu e mică, 
nu e mare, nici subțire, ci "mplimită. Franţuzescului gourme îi 
corespunde, la Braşov, alegâtor (la mâncare). Pentru germanul 
naschen avem pe frunzări, tot termen pastoral la origine: caprele 
« frunzăresc » când rup ici şi colo câteo frunză din copaci. Chiar 
şi pentru germanul ungemiitlich, care trece de intraductibil, se între- 
buinţează la Braşov o expresie foarte frumoasă: nu mi-e dret. 

Unii dintre învățații noştri, cu tragere de inimă pentru limba 
părintească, au introdus expresii populare şi în terminologia teh- 
nică. Astfel e podișul geografilor, pentru platou, și grohotișul geolo- 
gilor, pentru morend ; la ele s'ar putea adăuga agestul (din lat. agges- 
tum), care prin 'Transilvania şi Moldova însemnează a/uuiune. Apa- 
morţilor e, prin Bărăgan, termenul pentru fata morgana. În loc de 
defrișa avem cuvântul lăzui. Serpentinele se numesc în Muntenia 
coturi, iar la zig-zag i se zice coliș. 

Evitate ar trebui mai ales neologismele care evocă imagini străine 
de mentalitatea noastră, fiind plăsmuite cu elemente derivative ne- 
obişnuite sau care falsifică felul Românului de a-și construi fraza. 
Astfel, după franțuzescul touffu, unii zic tufos («stil tufos »),.deși 
Românul zice stufos, căci nu se gândește la tufă, ci la stuf. Pe entr'ou- 
orir l-am tradus prin întredeschide, deşi Românul mijește ochii și 
crapă ușa. Noi schimbăm cămașa şi ne e foame, nu schimbăm de cămașă 
şi avem foame ca Francezul. 


153. Dar neologismul, care a schimbat în măsură atât de mare 
înfățișarea limbii claselor culte şi a celei literare de o sută de ani 
încoace, nu trebue să preocupe numai pe puriști și pe stiliști, ci 
merită să fie studiat mai de aproape şi de linguiști. Dacă această 
lature a fost până acum aproape cu totul neglijată, lucrul se explică 
prin istorismul care preocupa în mod aproape exclusiv pe cercetă- 
torii limbii: fiind de dată recentă, neologismul nu merita o atenție 
deosebită. 

În ceea ce priveşte forma neologismului, iată câteva observaţiuni 
interesante : 

O mare greutate o întâmpină cuvintele cu sunete străine atunci 
când caută să se încadreze în sistemul nostru fonetic. Pe 5 îl redăm 
prin e şi o mai rar prin 10: frizer, dar actor, motor, prin apropiere 
de cuvintele româneşti terminate în -or. Alături de portofoliu şi fo- 
tou după italieneşte, există şi rostirea mai familiară portofel şi fotel. 
Nu prea ştim cum trebue să românizăm cuvinte ca chaujffeur, pe care 
unii le rostesc cu 5, ca în franțuzește, alții zic șofer, alții scriu șofeur ; 
pentru liqueur nici licher, nici lichior, nici românizarea kcoare nu 
s'au putut încă încetățeni. Pe îi îl redăm prin î, du, ui şi îo : chiuvetă 
şi chzvetă, chiloți, birou şi biurou, cuirasă, pioneză. Pentru n şi 1 muiat 
avem scrierea şi rostirea ni şi li în acompania, detaliu, fotoliu ; în casta- 
niete și castagnete (chiar castafiete) grafia variază, iar rostirea obișnuită 
e cu 4. Pentru francezul oi avem rostirea oa şi ua : toaletă, vulgar: 
tualetă. C. NEGRUZZI scria: «Ai să mergi la Soirte (pentru că 
în provincie e încă moda de suarele) >. Dacă în convoiu rostim oi, 
precum scriem, e pentru că acest cuvânt (pe care-l simțim ca un 
derivat cu sufixul -ou) vine din italienește (convoglio ). 

În clasele influențate de limba franceză este obiceiul să se rostească 
şi vocalele nazale: amant, jandarm, dantelă, etc. Această rostire ne- 
românească se aude chiar și la unii actori ai Teatrului Naţional, 
unde, odată, am auzit la o actriță pronunțarea lanț, absurdă, fiindcă 
acest cuvânt nu vine din franțuzește. 

Cuvintele străine cu terminaţie neobișnuită în românește, ne- 
putând fi clasate în categoriile existente, produc o nedumerire ex- 
plicabilă la cel ce vrea să le întrebuinţeze în diferite forme gramaticale. 
Astfel sunt adjective de felul lui continuu (lat. continuus), alături de 
individ (lat. îndividuus), apoi neologisme din italieneşte ca adagro, 
agt0, fiasco, tempo sau din latinește ca tedeum (din «te, Deum, lau- 
damus »), care pot fi întrebuințate, unele, articulat: agil, fiascul, 
tedeumul dela Patriarhie, cecumul, albumul, dar cu greu se poate forma 
un plural dela ele (adagi; și adagiuri, tempi, tedeumuri ). În cele mai 
vechi texte religioase pluralul dela antipat nu era antipați — precum 
am spune astăzi — ci antipati. Îmi aduc aminte că în şcoala primară 
cuvântul guma îl articulam guimilu. Neologismele de origine franceză 
terminate cu o vocală accentuată apar sau ca masculine, adăugân- 
du-li-se un 4 (cu pluralul în -€), sau ca feminine, adăugându-li-se 

un a (cu pluralul în -Je), sau se termină în -t, precum se scriu. Astfel 
avem: antreu, în Moldova (întrebuințat de C. NEGRUZZI și ALEC- 
SANDRI) antret şi vulgar: antrea. Alte exemple: bezea cu pluralul 
bezele, din franc. baiser, bibelou și bibelot din franc. bibelot, birou 
din franc. bureau, cașet din franc. cachet, croșet din franc. crochet, 
ghişeu şi ghișet din franc. guichet, ghelemele şi ghilemete din franc. 
guillemet, tranșeu, etc. Alături de manta (cu pluralul mantale şi mân- 
tăi) se aude în timpul din urmă mai ales mantou (cu pluralul mantouri). 
Numele floarei « pensez-ă-moi » e pansea cu pluralul pansele. Dacă 
franțuzescului sigisbe îi corespunde la noi cicisbeu e pentru că și în 
italienește avem cicisbeo. Forma scurtată cinema se întrebuințează 
curent. 'Totuşi în cazurile flexionare preferim forma întreagă: A 
ars cinematograful. Cinematografele din Bulevard. Formele: cinemaua, 
cinemale sunt rare şi vulgare. Un caz interesant de românizare greșită 
e cuvântul alineat. La origine el însemnează « dela linie (nouă) » și 
vine din lat. a linea. Din franc. alinta noi am făcut alineat (după 
modele ca sublimat, concordat, etc. din franc. sublimat, concordat, 
rostite fără 1 final), ca și când ar fi un derivat din verbul a 
alinia 

Astfel de formațiuni greşite mai avem în româneşte. Înainte 
de toate acel complect în loc de complet, care tinde să se încetățe- 
nească din ce în ce mai mult (mai ales în Moldova), fiindcă avem 
prea puţini ştiutori de latineşte, care să recunoască absurditatea 
acestei forme. Într'adevăr, în latinește numai completus (dela verbul 
compleo) însemnează « întreg, împlinit ». Dar precum italienescului 
intelletto îi corespunde în românește intelect, tot astfel completo 
— deşi se scrie și se rostește cu un singur £—a fost românizat 
în complect. După ilaritate s'a format pe teren românesc adjectivul 
ilariant, deşi forma corespunzătoare francezului hilarant şi latinescului 
hilarans ar trebui să fie ilarant. 

Inconsecvență întâlnim în redarea terminațiunilor -ent și -ant 
şi -ence şi -ance, rostite în franțuzeşte la fel ( -a și as). Pentru franc. 
câdant noi avem cedent, ca în nemţeşte (Cedent) ; pentru concomi- 
tent (cu -ent şi în franțuzeşte), MAIORESCU întrebuința conco- 
mitant ; avem -ant, ca în franțuzeşte, în termenul științific combu- 
rant, deşi în acest cuvânt terminația corespunde latinescului -ens 
şi italienescului -ente. Cu toate că în latineşte avem abundans şi în 
franţuzește abondant, noi zicem mai des abundent (şi abundență) decât 

abundant (şi abundanţă). Scriitorii mai vechi (de ex. STAMATI) 
întrebuințau forma mportență. 

Interesante sunt cazurile de « hiperlatinizare ». Din franc. 14li- 
sible noi am făcut zkgibil, apropiind cuvântul francez de etimonul 
lui latin (legere). Uneori cuvântul pe care îl latinizăm nici nu e de 
origine latină. Astfel neogrecescul sgrasze devine egrasie (aşa bună- 
oară la SANDU-ALDEA), pentrucă rostirei neogreceşti i a lui n îi 
corespunde în latineşte e (de ex. zconom din neogreceşte ; econom din 
latinește, etc.). Un caz asemănător eal cuvântului cartofor, născut 
dintr'o formă veche Fartofor (din neogrec. xaprogâpos) apropiat de 
carte (de joc). 

Neologismele ce năvălesc în limbă se pot asemăna cu trenurile 
încărcate cu străini, care intră în gările orașelor mari. Unii din călă- 
tori coboară pentru ca peste puţin timp să se urce iarăși în tren și să 
plece mai departe: sunt neologismele cu o vieață efemeră, care nu 
izbutesc să se încetățenească în limbă. Sunt însă călători care intră 
în oraș şi rămân acolo. Unii sunt singuri și numai încetul cu încetul 
se obișnuesc în noua lor patrie, păstrând caracterul străin toată 
vieața lor. Alţii însă sunt aşteptaţi în gară de rude şi prieteni, care-i 
îmbrățișează la sosire şi în societatea cărora rămân mereu. Acestea 
sunt neologismele care dela intrarea lor în limbă au fost asimilate 
elementului băștinaș și au intrat în familia cuvintelor înrudite etimo- 
logicește. Franțuzescul soufenir sau scance, president, residence, fiind 
recunoscute ca rude ale verbelor româneşti fine(a) şi ședea, au de- 
venit a susține(a), ședință, preşedinte, reședință. "Totuşi în privința 
îmbrăcării neologismului în haină românească nu există o regulă. 
Mai demult românizarea aceasta se făcea în măsură mai mare decât 
azi: reședința a început să fie înlocuită prin rezidență şi cei ce ocupă 
funcția nouă de conducători de ţinuturi se numesc rezzdenți. În graiul 
magistraților şi avocaţilor care au făcut dreptul la Paris se aude și 
forma seansă, deși această formă o simțim ca franțuzism, pe care 
un scriitor îngrijit se va sfii să o întrebuințeze; prezidentul tribuna- 
lului e însă termenul curent. La Academia Română, unde limba e 
mai conservatoare, se zice că președintele prezidează — nu preșade ! — 
ședințele. Zicem a conchide dar concluzie, concludent și a exclude. Dela 
generaţiile trecute am moştenit termeni ca locțiitor, care traduce pe franc. 
leutenant sau ital. locotenente, şi este de o formaţie în definitiv tot atât 
de neobișnuită ca argintu-tătetor al primilor traducători de cărți sfinte. 

Caracterul străin al neologismului se păstra mai ales acum o sută 
de ani, când influenţa franceză era proaspătă de tot. Astfel în ordinul 
nr. 6114 al Ministerului de Interne din anul 1836 se scria, la Bu- 
curești, otorizație, prefăcut numai mai târziu în autorizaţie (după 
latineşte). 'Tot astfel lecszz (= lecţii), enzeres (= interes), pansioneri 
(= pensionari), ordineră (= ordinară), secsia sivilă (= secţia civilă), 
apoi metr de tud (franc. maitre d'Etudes), mentor la pansion alături 
de mendoră la pansion de fete, ca pronunțare neogrecească (nt > nd). 
În multe cazuri se poate urmări chiar în zilele noastre cum neolo- 
gismele se asimilează din ce în ce mai mult cuvintelor vechi. Plu- 
ralul dai (dela numele floarei dhaka) începe să fie înlocuit prin 
dâhi, precum fâăbrici, craveți a înlocuit, în graiul familiar, pluralul 
fabrici, cravate. Dacă pluralul dela general e generali, iar dela colonel 
e colonei, cu prefacerea lui ] în z, ca în cuvintele vechi, aceasta se ex- 
plică prin faptul că generalul e dincolo de sfera soldatului de rând, 
pe când colonelul, comandant de regiment, vine în atingere cu osta- 
șul-țăran, care îi asimilează numele cuvintelor în -e/ din vocabu- 
larul său (cercel—cercei, vițel—viţei, băiețel—băieţei, etc.). Econo- 
mistul I. loNEscU vorbea încă de aluzion; azi se zice aluviune, 
precum zicem rezoluțiune, deși păstrăm încă terminația franceză 
în revehon. Interesant în privința aceasta e latinescul divzsio, -onem, 
care se întrebuințează în trei forme: vorbim de general de divizie, 
de un divizion de cavalerie, dar de diviziunea muncii. În cazul întâiu 
cuvântul are forma termenilor militari veniți la noi prin mijlocire 
rusească ; în cazul al doilea — ca și în batalion — are forma termenilor 
militari mai noi, luaţi de-a-dreptul din franțuzeşte ; în cazul din urmă 
avem a face cu românizarea latinescului -onem în -une. Alături de 
combinație şi combinațiune, moda dela Paris a adus combinezonul. 
Sentiment — întrebuințat în forma aceasta în psihologie —a fost 
românizat în simțimânt, iar departament a devenit despărțimânt, care, 
în Ardeal, apare subt forma despărțâmânt. 

Alături de forme asimilate derivatelor vechi, precum seducâtor, 
constâtător, etc., avem formele mai aproape de cele latine: conser- 
vator, controlor, transformator, chiar şi obligatoriu, cu acel -iu la sfârșit, 
care în timpul din urmă își face tot mai mult loc la neologisme (con- 
trariu, etc.), fără să mai poată atinge cuvintele intrate mai de mult 
în limbă (ca minister, mister, seminar, etc.). Francezului conducteur 
îi corespund două cuvinte cu forme dar și cu înțelesuri diferite: 

conducător şi conductor. Alături de evocă, arabescă (subst.) avem 
neologismele asimilate legilor fonologice ale limbii române : convoacă, 
cântare ardbească (adj.). 

În cazuri ca prezice, prevedea, preveni, presimţi, prescrie, numai 
prefixul mai trădează originea nouă a cuvintelor; în întrepâtrunde, 
întreprinde, întrerupe, întretăia, întreține (după franc. entrepenttrer, 
entreprendre, interrompre, entrecouper, entretenir), întreaga construcție 
e decalcată după franțuzeşte. Unele din aceste prefixe neologice se 
leagă de verbe vechi, uneori de origine nelatină, astfel con- în consfd- 
tuire, contopire, convorbi, conviețui, etc. Tot astfel sufixul —st în 
Tachist, c(h)eferist, Funimist. 'Tot după model străin sunt formate 
compoziții de felul lui sin-amdgire, sin-ucidere, prunc-ucidere, etc. 
Uneori câte un sufix românesc cu formă și funcțiune asemănătoare, 
înlocueşte pe cel străin: împrime devine imprimat, franc. industrieux 
devine îndustrios, franc. actrice devine actriță (la C. NEGRUZZI 
încă: actoriță), franc. precipice devine pretipiș. Prefixul în- (cu amân- 
două sensurile) are și el trei forme. Mai rar îl găsim cu forma apro- 
piată de rostirea franceză: ambarcader, angrenaj, angrosist, andosare ; 
mai des cu forma latină în- : impresie, imposibilitate, inaccesibil, etc. ; 
de multe ori el apare asimilat formelor româneşti: încadra, îndosare, 
înmagazina, înregimenta, înregistra, înrola, însâmânța, însufla, întrona, 
etc. Unii preferă pe întroduce lui introduce ; A. Russo scria îm- 
presie şi împresie. Invers, uneori cuvinte vechi, care fac impresie de 
neologisme, înlocuesc pe în- prin în- de ex. imputa, invita, impila 
(cf. Revista filologică, II, 67). 

Câteva exemple ne vor arăta cât de variate pot fi felurile de ro- 
mânizare a neologismelor. Conduct(â) e o reducere la forma latină 
a franc. conduit ; clină, o latinizare a ital. china. Frână e franțuzescul 
Jrein, apropiat de pluralul românesc frâne ; patrat, o modelare a lui 
quadratus după românescul patru. În zețar, din germ. Setzer, sufixul 
românesc înlocuește pe cel străin. B. P. HASDEU voia să intro- 
ducă forma poporan în loc de popular. Din războiu şi lat. bellum 
sa plăsmuit cuvântul hibrid, dispărut azi din graiul claselor culte, 
rezbel. Neologisme, cărora nu le corespund nici în latinește, nici 
în franțuzeşte formațiuni analoage sunt: combativ, refăcut din comba- 
tivitate după modele ca activ — activitate ; desfasona, opusul lui 
fasona după desechikbra — echilibra, etc.; încorseta derivat dela 

Cazuri de contaminări avem în îmbold din bold + impuls 
sau în colet, care e franc. cos, cu sufixul dela pachet. Etimo- 
logii populare întâlnim mai ales atunci când neologismul 
a pătruns şi în graiul popular. Pr:zonier devine prinsonier ; vizitei 
i se zice prin Ardeal văzută, iar recipisei i se zice pe alocuri repezi, 
fiindcă ţăranul crede că dacă dă scrisoarea recomandantă, ea soseşte 
mai repede la destinaţie. Între bubon, neologism, şi buboiu, aug- 
mentativ din bubă, mulţi intelectuali fac o apropiere etimologică; 
tot astfel între perucă şi pâr ; unora li se pare că a face ravagii și a răvăși 
sunt înrudite. Un autor a tradus piesa franceză Le Vertige prin Vârtejul. 

Nu trebue uitat că unele neologisme intră în limbă prin scrieri 
— mai ales prin presă — nu prin graiu. În acest caz ele îşi păstrează 
forma scrisă. Astfel alături de forma acont, care corespunde rostirei 
franţuzescului d compte, găsim și forma acompt, care corespunde 
formei scrise a aceluiaşi cuvânt. Deși în latinește avem pretium şi 
în româneşte preț, nu s'a încetățenit în limbă neologismul a aprețus, 
ci a aprecia, al cărui € se datoreşte grafiei franceze apprecier. Inte- 
resant e cuvântul notes (tot așa și în italienește), cu această formă 
după cuvântul franțuzesc tipărit pe scoarțele cărticelelor cu acest 
nume și care e pluralul cuvântului note. Deoarece cei ce au 
întrebuințat mai întâi cuvântul aveau conștiința că au de a face cu 
un termen de origine franceză, ei au accentuat notes. Și neologismul 
dicton redă rostirea franceză a latinescului dictum, în opoziţie cu album 
(la origine neutrul substantivat al adjectivului albus), care păstrează 
rostirea latină, dar se pronunță cu accentul pe silaba din urmă, după 
model francez. Cuvântul amploiat, din franc. employe, începe cu a, 
care redă rostirea franceză, continuă cu o, care corespunde scrierii 
franceze, şi sfârşeşte cu -at, care e o românizare a terminaţiei fran- 
ceze -€. 

În toate timpurile vedem cum neologismele șovăe între forma 
franceză, cea etimologică latină și cea adaptată românească. Astfel 
alături de fantazie (lat.) se întrebuinţează fantezie (franc.) şi, dimpo- 
trivă, alături de condemnare (lat. condemnare) — la C. NEGRUZZI 
— avem mai des condamnare (franc. condamner). Alături de. coloare, 
novelă etc., care redau vocalismul latinesc (color, -orem, nozella ), 
se întrebuințează formele cu vocalism francez: culoare, nuvelă (cou- 
leur, nouvelle). Verbul e numai colora. Tor așa chestiune (formă 
adaptată terminaţiunii românești -une), dar chestiona. Învers, avem 

vocalismul latinesc în circumscriere, circumcizie, dar pe cel francez 
în cerconstanță, circonflex, etc. O mare şovăire există mai ales în pri- 
vința terminațiunilor -ent, -ență, -ențare şi -inte, -inţă, -nțare, 
acestea din urmă modelate după cuvintele moștenite (precum: 
părinte, fierbinte, cuviință, încuviința, etc.). Uneori una din cele două 
forme s'a generalizat: se zice incoerenţă dar ştiinţă. Mai rar s'a sta- 
bilit o deosebire de sens între cele două forme, precum între dirigentul 
unui cor şi dirigintele unui oficiu de poștă, între conferență (= catedră 
universitară) și conferință (conferință de pace, o conferință despre anti- 
alcoolism ). Mai adesea cele două forme se întrebuinţează fără nicio 
deosebire, uneori de acelaşi individ. Astfel în « Discursurile » lui 
MAIORESCU aflăm îngerință (vol. II, 39) alături de ingerență (vol. 
III, 177); tot așa se aude diferență şi diferință (dar numai diferenţiez, 
diferențial), influință şi influență (numai aşa când e vorba de boala 
cu acest nume; tot astfel numai cu e se rostește adjectivul influent), 
prezinte şi, mai ales, prezent (numai această formă în înțelesul de 
«dar »), sentință şi sentență (numai sentențios), tendință şi tendență 
(numai tendențios). La verbe se aude uneori e în poziţie neaccentuată 
și 2 subt accent, deci: el reprezintă, dar reprezentare. În general for- 
mele cu î sunt cele ale generaţiei vechi, care învățase dela fonetiști 
să dea neologismelor o formă mai românească, pe când astăzi tendinţa 
este mai de grabă de a păstra cât mai puţin alterată forma lor. Astfel 
astăzi se zice aproape exclusiv zmpertinent, indiferență, pe când mai 
de mult se întrebuința împertimint(e) (bunăoară în Dicţionarul lui 
PONTBRIANT) şi îndiferință (de exemplu la C. NEGRUZZI); tot astfel 
contemporan e preferat astăzi lui contimporan (care a fost apropiat 
de «timp»). 

După cum cuvântul e luat din franţuzește, nemțeşte sau din lati- 
nește (unde el e adesea de origine grecească) vedem că șovăe uzul 
cu privire la gen sau la accent: s7sten—sistemă, program—programă, 
grup—grupă. Cum cunoştinţele de latinește sunt la noi destul de 
restrânse, întâlnim şi accentuări nemotivate, ca diplomă, invers, 
alături de diplomă, invers şi totdeauna sincer (deşi Latinii accentuau 
SINCErus). 

Verbele compuse, când se pot rezema de verbe moştenite de 
conj. ÎI și III, își păstrează conjugarea latină: prevedea, întrerupe, 
etc. Când legătura etimologică nu se poate face sau nu e evidentă, 
atunci ele trec, ca în franțuzește, la conjugarea I: 2mbibere > îmbiba 

(franc. 7mbiber), ingerere > ingera (franc. îngcrer), etc. Rareori ele 
ne vin prin mijlocirea limbii italiene, păstrând conjugarea latină: 
distruge (it. distruggere);, în Ardeal şi corege față de corija, primit 
în "Țara veche din franțuzeşte. Avem însă și cazuri ca decerne (mai 
des întrebuințat decât decerna), dar la participiu decernat (nu decernut). 

Izvoarele din care ne-au venit neologismele de origine latină 
fiind diferite, e explicabilă și varietatea formală și neconsecvenţa în 
redarea sunetelor. Astfel alături de serviciu avem comerț dar comercial ; 
alături de formele cu rostirea italiană: omagiu, limbagiu avem pe cele 
cu rostire franceză : avantaj (avantajos ), curaj (curajos ), voiaj (voiaja), 
etc.; față de formele cu rostire grecească: hartă, etc., avem pe cele 
cu rostire romanică: caracter, camelion, cor, cronică, clorură, 
etc. (mai de mult, ca în neogreceşte, haractir, hamelhon, hor, 
hronică); alături de rostirea consecvent, elocvent, frecventa, consecvență, 
cuarţ, cvintet, avem, mai rar, cea italiană: cuintet, linguistic, etc., mai 
des pe cea după model francez antichitate, chestiune, carantină, etc. 
Uneori avem şi forme duble: recuzită dar rechiziționa. Din italie- 
neşte e împrumutat chiromanție (chiromanzia), cedilă, chitară (chi- 
tarra), sforțare, impiegat (impiegato), în Ardeal și condolență (it. 
condolenza, lat.-med. condolentia); din franţuzeşte sedilă (mai des 
întrebuințat), ghitară (guitare), efort, condoleanță  (condoleance ), 
amploiat (employe), etc. 

Exemplele de neologisme pătrunse pe mai multe căi în româneşte 
sunt numeroase. Alături de cifră cu rostire italiană (cifra), avem 
țifră, cu rostire germană (Ziffer) sau rusească (cyfra) şi — cel puţin 
în limbajul ministerului de externe — șifru, după rostirea franceză 
(chiffre). Din italieneşte (cioccolata) avem ciocolată, din franțuzește 
(chocolat) șocolată, din nemţeşte (Chokolade) șocoladă, iar dintr'o 
încrucișare a lui ciocolată şi șocoladă, forma ciocoladă. Alături de forma 
împrumutată dela Neogreci: chiparos, avem dubletul c:pres, din 
franțuzeşte, Alături de cuirasă (din franc. cuirasse) pe chirasă (din 
rusește kirasă, iar acesta din germanul Kiirass, care, la rândul lui, 
e şi el împrumutat din franțuzeşte). Mai ales astfel de termeni mi- 
litari ne-au venit în diferite epoci dela Ruși, Nemţi și Francezi. Oficer 
se aude numai prin Ardeal, printr'un fel de exagerare a rostirei ce 
în loc de ţe (căci ardelenelor spețial, pertent, etc. le corespund în 
Țara veche, special, procent, etc.), pe când în "Țara veche s'a încetă- 
ţenit forma ofițer, cu rostire ruso-germană. Foarte variate sunt for- 

mele verbului încartiera. Subt forma aceasta, verbul e un derivat 
(după modelul germanului einguariieren) dela cartier, care e franc. 
cartier ; rostirea germană o avem în cvartir și încvartira ; hiperla- 
tinism e încartira ; din rusește e încoartirui (cf. kvartirovati) ; în sfârşit 
din ungurește (kortely) e cortel şi încortela întrebuințat prin Banat 
şi Transilvania. Pe când în "Țara veche se zice cuvertură (din franc. 
couverture), în Ardeal se aude cuvertă (franțuzism pătruns prin 
mijlocire germană) sau copertă (din italienește), ca sinonim al lui 
cuvertă. 

Diferitele forme ale neologismelor se explică mai ales când nu 
numai limbile din care le-am primit sunt diferite, ci şi epoca în care 
au intrat în românește sau provincia în care se întrebuinţează. Astfel 
avem cadră (din franc. cadre) şi cadru (din ital. quadro); în loc de 
cler (din lat. clerus, germ. Klerus) se zicea mai de mult ckros (din 
paleoslavul kkrosă) sau ckr (din neogrec. xA3jpos); în loc de codice 
(din lat. codex, -îcem) şi codex (din franc. codex) se spune şi cod (din 
franc.) și se spunea mai de mult codică (din n.-grec. x&5wxac); lui 
contoar de azi (din franc.) i se spunea pe vremea Regulamentului 
Organic cantor (din rus. kontora, rostit kantora); din franțuzește 
ne-a venit împortați(un)e, din germană importul (germ. Import, din 
engl. zmport), etc. 

Prin intrarea neologismelor în limbă s'a mărit numărul om o- 
nimelor. Astfel alături de casă din lat. casa, avem casă (ortogra- 
fiat de unii cassd) din ital. cassa, franc. caisse (din lat. capsa); ală- 
turi de post din slavonește (contrariul dela «dulce >), avem neolo- 
gismul post ; alături de cocon (căruia îi corespunde femininul cocoană) 
a intrat, din franțuzeşte, coconul viermilor de mătasă, etc. Limba 
face uneori în asemenea cazuri o falsă legătură etimologică. Şoferii 
vorbesc de penele automobilului, pe când stăpânii lor simt că pana 
mașinei lor (franc. panne) e altceva decât pana unei păsări și disting 
deci panele automobilului de penele păsării. Am auzit pe un șofer 
spunând că roata-i pe geantă (franc. jante). Dar şi în clasa cultă se 
fac unele confuzii. Acesta e cazul neologismului or, confundat cu 
vechiul ori. Urmarea a fost că unii scriu şi neologismul cu z final, 
iar uneori se întrebuinţează, în locul neologismului or, conjuncția 
sau, sinonimă cu ori. lată un exemplu din jurnalul « Înfrățirea » 
din Cluj: Partidul « naţional a cerut desființarea organizaţiilor țără- 
niste din Ardeal. Sau partidul țărănist n'a primit aceasta ». 

154. Adesea limba noastră păstrează — cu forma și sensul evo- 
luat în curs de multe veacuri — cuvântul latinesc vechiu, pe care 
în ultima sută de ani l-am mai împrumutat odată, ca neologism, 
din latinește (grecește) ori din limbile surori. Astfel se nasc acele 
dublete și triplete care arată mai bine decât oricare alte cuvinte 
urmele adânci pe care trecerea a aproape două mii de ani le-a lăsat 
în evoluția semantică a vocabularului nostru. 

Alături de cerc (din lat. cîrcus) avem circul ; alături de des avem 
pe dens ; alături de subțire pe subiil ; întrun discurs oratorul vorbea 
de o intensă și întinsă propagandă. Din latineşte am moștenit cetera, 
care în regiunile nordvestice ale Ardealului însemnează azi « vioară », 
din italienește chitara, din franțuzește ghitara, iar din nemţeşte 
Hitera. Uneori neologismul ne-a venit din latinește și din (neoygre- 
cește : rege și rigd (azi numai regele în jocul de cărți); alteori din lati- 
nește şi dintr'o limbă romanică, precum arată sensurile diferite ale 
cuvântului reține : să ne reținem un moment la această chestiune 
(= lat. retinere = germ. aufhalten) și: să ne reținem râsul, rețin 
o idee (= franc. retenir). Din latinescul camera avem neologismul 
cameră ; același cuvânt ne-a venit prin mijlocire slavă: cămară 
(în care se ţin bucate); dar cuvântul latin mai pătrunsese odată, în 
timpuri mai vechi, în slavonește şi dela Slavi la noi subt forma co- 
moară (la origine, odaia în care se ţineau banii și obiectele prețioase); 
de aceeaşi origine este în sfârșit și chimirul (= brâul în care se țin 
banii), pătruns la noi prin mijlocire turcească. "Tot astfel, pe lângă 
scară, care e urmaşul popular al lui scala latin, avem, împrumutat 
dela 'Turci, schelă (la origine tot scala latin) și, ca neologism dela Ita- 
lieni, scala (sau scara) muzicală. Francezul casserole ne-a venit, ca 
neologism în forma caserolă ; îi mai zicem însă și castron sau castroală, 
care sunt formele în care cuvântul francez a fost împrumutat de ve- 
cinii noştri (săseşte Kastrol, polon. kastrol, sârb. kastrola, bulg. 
kastrolii). Alături de francez — care ne-a venit din italieneşte (francese ) 
— avem, dela Ruși, pe franțuz. Ruşii înșiși îl au dela Germani (Fran- 
zos(e)), care l-au împrumutat dela Francezi, dintr'un dialect estic şi 
pe vremea când avea forma franțo(i)s (rostit cu f, o(î) şi s final). 


155. Timpul relativ scurt de când au început să pătrundă neo- 
Jogismele în limba română şi distanța socială care există între țăranul 
analfabet și clasa conducătoare, sunt cauzele principale care au îm- 

piedecat pătrunderea neologismului la ţară. Abia în timpul din urmă 
el își face loc în graiul ţăranului nostru, mai ales prin contactul din 
ce în ce mai des cu orașul. Adesea mahalaua face puntea de tre- 
cere dintre oraș și sat: tinerii când sunt amurezaţi, prind corajie. 
Întocmai cum biserica ne-a dat pe vremuri atâtea neologisme sla- 
vone, pe care limba le-a îmbrăcat într'o formă potrivită cu graiul 
tradițional, tot așa se întâmplă azi cu cele mai multe neologisme 
din latină sau din limbile romanice. După cum poobrajenia a devenit 
pobrajeni, tot astfel chemisette a devenit simizet, a se pudra a devenit 
împudra, caporalul a devenit câprar, etc. Asimilări ca s—ș devenit 
ş—ș se întâlnesc în graiul dela țară şi la șușea — șosea (franc. 
chaussce), nu numai, ca în graiul cărturarilor, la șoșoni (din franc. 
chaussons). 

Anumite cuvinte, cum e a termina, sunt primite pretutindeni 
la țară, înlocuind din ce în ce mai mult pe a sfârși, a isprăvi şi a 
mântui (Moldova). Doctorului nu-i mai zice nimeni de mult timp 
vraciu, dar şi doctoriile (sau doftoriile) înlocuesc din ce în ce mai 
mult leacurile, care încep să fie prescrise numai de babele dela sat. 
Corvoada e cunoscută şi la sate. 

Măsura în care neologismul, cu prestigiul pe care i-l dă orașul, 
a pătruns în popor, regiunile atinse mai mult de el și felul cum a 
fost asimilat se vor cunoaște abia când va apărea Atlasul Linguistic 
Român. 


156. O deosebită atenţie merită urmărirea neologismului în 
Ardeal. Precum în Principate, înainte de a-şi fi făcut cultura apu- 
seană intrarea triumfală în forma ei neolatină, transmițătorii ei 
fuseseră odinioară, Polonii în Moldova și, mai târziu, Neogrecii 
şi Rușii în amândouă principatele — tot astfel în Ardeal, neologismul 
latin ne-a venit prin Germani şi, în măsură mai mică, prin Ma- 
ghiari. Înainte chiar de a fi început, prin trecerea unei părți a Româ- 
nilor la Unire, legături mai strânse cu Roma, conviețuirea Românilor 
ardeleni cu Germanii şi cu Ungurii, prin ale căror școli trecea un 
număr din ce în ce mai mare de tineri români, ne-a pus în contact 
nemijlocit şi durabil cu cultura umanistă. A fi descendent al nobilei 
rase romane era un titlu de glorie, pe care la 1674, îl revendică pentru 
sine un Mina HALICI. Deşi pe jumătate maghiarizat, acesta 
adaugă la iscălitura sa « nobilis romanus civis de Caransebes ». 

Nu trebue să uităm că dunaţia » s'a făcut în urma unei combi- 
nații politice a casei domnitoare austriace. Catolicismul acesteia 
era îmbrăcat într'o haină latinească confecționată întrun atelier 
austro-german. "Tinerii bursieri ai Blajului, înainte de a ajunge la 
Roma sau de a se întoarce în patrie, poposeau prin Viena, unde 
apărură şi «Elementele » lui CLAIN şi ȘINCAI, vestitoarele epocei 
latiniste. "Tipografia răspânditoare de cărți scrise în spiritul nou se 
afla la Buda, care pe vremea aceea nu era o anexă a Pestei ungurești, 
ci o colonie germană în jurul unui palat al Habsburgilor. 

Acest aspect german al culturii latine din Ardeal a fost una din 
cauzele care au pus o barieră între cărturarii transilvăneni și cei de 
dincolo de Carpaţi, unde spiritul public se orienta aproape ex- 
clusiv spre cultura neolatină din Franţa. Dacă înainte de războiu 
auzeam atât de des, la Bucureşti și lași, vorbindu-se de «ardele- 
nismele » Românilor transilvăneni, acestea nu priveau graiul popular. 
Cele câteva ungurisme şi săsisme din "Transilvania sau sârbismele 
şi șvăbismele din Banat nu împiedecau înţelegerea cu Românii din 
alte părţi mai mult decât rutenismele din Bucovina şi Moldova, 
rusismele din Basarabia, turcismele din Dobrogea și bulgărismele 
din județele mărginașe cu Dunărea. Deosebirile cele mai mari între 
graiul claselor culte din Ardeal și din vechiul Regat le dădeau neolo- 
gismele latine primite prin mijlociri diferite. 

Marea influență germană asupra Românilor culți din Ardeal 
se recunoaște înainte de toate în decalcuri. În opoziţie cu "Ţara 
veche, unde ceasul se întoarce, în "Transilvania el se trage, fiindcă 
în nemţeşte se zice «die Uhr aufziehen », expresie uşor de înţeles 
dacă ne gândim la pendulele cu lanţuri, de care atârnau greutățile, 
şi care trebuiau «trase » spre a li se porni mecanismul. Tot astfel, 
din punct de vedere nemţesc, expresia «auf der Bahn » este logică, 
fiindcă cuvântul « Bahn .», înainte de a însemna «tren», a însemnat 
« drumul de fier » pe care înainta trenul. În româneşte însă (a merge 
pe tren » este un barbarism. 

Asemenea germanisme (uneori trecute prin filieră maghiară) 
auzim şi azi în Ardeal. Chiar expresii care Ardelenilor li se par 
neaoş româneşti, ca a cerceta școala (în loc de «a umbla la şcoală »), 
a fi înţeles cu ceva (în Bucovina se zice chiar a fi conțeles), a încredința 
(în loc de «a însărcina ») pe cineva cu ceva sau a scurta pe cineva 
(cu o parte de moştenire) exprimă, cu cuvinte românești, construcţiile 


- 

germane « die Schule besuchen », «mit etwas einverstanden sein », 
«betrauen » şi « kiirzen ». 

Tot decalcate după limba germană sunt expresii ca scurt de ve- 
dere (în loc de «miop»), după germanul « kurzsichtig »; aprindere 
de plămâni (în loc de «pneumonie ») după germanul « Lungenent- 
zindung »; drum de țară = șosea, după germ. «lLandstrasse»; 
ghete tăiate = pantofi, bluză tăiată — decoltată, după germ. «aus- 
geschnitten »; apoi cuvinte compuse, mai ales cu prefixe, ca agrăi 
(în Bucovina avorbi) după «anreden»; abzice după «absagen»; 
amăsurat după «gemăss»; anteluptător (în loc de «protagonist») 
după germ. « Vorkămpfer »; a retâcea după « verschweigen », reo- 
glindi după «widerspiegeln »; coaduna, concrescut, conţeles, conglăsui 
după «zusammenbringen », « zusammengewachsen », «einverstan- 
den », «iăbereinstimmen »; întrelăsa după «unterlassen »; beneventa 
după « bewillkommnen »; îndegetare după germ. « Fingerzeig », ș. a. 
Chiar substantivul postverbal acuză (în loc de «acuzare») nu 
s'ar fi format din verbul «a acuza» dacă n'ar fi existat modelul 
german « Klage » și «klagen », nici aprimoare fără germ. « Ziinder » 
şi probabil nici învățăcel (discipol) fără germ. « Lehrling ». Dacă prin 
Ardeal studenţii se înscriau la drepturi (şi nu la « drept»), era fiindcă 
în nemţeşte se zice «die Rechte studieren », o expresie de origine 
latină medievală, precum latin medieval e și plenipotență (germ. 
« Vollmacht ») cu sensul de «procură» sau concubinat (germ. « das 
Konkubinat ») în loc de «concubinaj ». 

Mediaţiunea germană a unui neologism din Ardeal se cunoaște 
după accent în: sendtor, muzică, fabrică, infanterie, artilerie, geniu, 
etc., sau după gen: flaută (germ. « die Flâte »), flașnet (germ. « das 
Flaschenett »), în sfârşit după sufixe: zluzoric (germ. «illusorisch ») 
în loc de «iluzoriu », casar (germ. « Kassierer ») în loc de «casier » 
(după franc. « caissier »). Tot astfel se zicea advocatură după germ. 
« Advokatur », apoi reparatură, baronesă, după germ. « Reparatur », 
« Baronesse » și nu reparație, baroană, după franc. « reparation », 
«baronne >», ca în "Țara veche. Lui sardele — neogrecesc — în ve- 
chiul Regat, îi corespundea în Ardeal sardine, din germ. « Sardinen ». 

O seamă întreagă de cuvinte de origine romanică au fost și ele 
împrumutate dela Nemţi, încât în Ardeal se găsesc franțuzisme 
pe care Francezii înșiși — și deci și Românii din vechiul Regat — 
nu le cunosc sau le întrebuințează în alt sens. Astfel din latinescul 

blasphemare avem cuvântul vechiu blăstema, iar Francezii îl au pe blâ- 
mer. Acest cuvânt franțuzesc a trecut în românește ca verb transitiv : 
a blama pe cineva, care însemnează «a exprima în public o judecată 
de reprobare a unei fapte » (cf. «vot de blam»). Cuvântul francez 
a trecut însă şi la Germani, care i-au dat un înţeles special, şi în acest 
sens de «a se face de râsul lumii » sau «a se păcăli» a fost împru- 
mutat ardelenescul a se blama (germ. «sich blamieren »). Tot astfel 
franc. livrer a dat în nemţește pe liefern, dela care s'a format un 
derivat cu sufix romanic: Lieferant, pe care l-au împrumutat Arde- 
lenii subt forma kferant, spre deosebire de frații lor de peste munți, 
care zic «furnisor», ca Francezii (fournisseur). Ca în nemțește, 
Ardelenii zic filială şi a asenta (cuvânt cunoscut şi în Oltenia, de pe 
vremea ocupaţiei austriace); ca în franțuzeşte Românii din vechiul 
Regat: sucursală și a recruta. 

Adjunct este un termen al biurocrației austriece, împrumutat 
din franţuzescul « adjoint », pentru care în "Țara veche se întrebuin- 
ţează corespondentul său românesc ajutor. După germ. « Aktie >» e 
acție (societate pe acții), după franc. «action» e acțiune (societate 
pe acțiuni). "Lot aşa — ca în nemţeşte — se socotesc în Ardeal activele 
şi pasivele, pe când în "Țara veche se vorbeşte de « activul » şi « pasivul » 
unui bilanţ. Cuvinte ca acurat (= exact), clduzulă (= clauză), gra- 
sează (= bântuie boala), rentabil (= lucrativ) şi sista (= înceta), 
deși au forme romanice, nu există în franțuzește, ci sunt luate 
din germ. «akkurat», «klausel», «grassieren», «rentabel» și 
« sistieren ». . 

Din limbajul juridic, după germ. «einprotokolieren » și « pro- 
zessieren » sunt împrumutate a împrotocola şi a împrocesua ; după 
germ. « Ingredienz » au 'Transilvănenii pe îngrediență, corespunzând 
lui «ingredient» din vechiul Regat (după franc. «ingredient»); 
după germanul austriac « Kredenz» (împrumutat din italienescul 
« credenza ») pe credenț în sensul de «bufet » (din franc. « buffet »). 
Chiar şi op (în loc de «operă») e după «opus» latin întrebuințat 
de Germani în limba lor, iar praxă în loc de « practică » este « Praxis » 
germano-latin. "Tot nemţește sunt construite expresii ca la tot cazul 
(germ. « auf jedem Fall »), subt sau între asemenea împrejurări «germ. 
«unter solchen Umstănden ») în loc de «în tot cazul» (franc. «en 
tous cas)), «în asemenea împrejurări » (franc. «dans ces circon- 
stances »). 

Ca acel blama, pe care l-am citat mai sus, există în Ardeal şi alte 
cuvinte cu un sens mai larg sau mai strâmt, sau chiar diferit de cum 
îl au aceleaşi cuvinte întrebuințate în vechiul Regat, unde au fost 
împrumutate din alte limbi. Astfel în Bucureşti poate fi cineva 
Promovat la examen, nu însă «promovat» (= înaintat), ca în 
nemțește (« promovieren »), dintr'o slujbă inferioară într'una supe- 
rioară. Ceruză (din franc. «ceruse ») însemnează în Ţara veche 
un subcarbonat de plumb, pe când în Ardeal ceruză, împrumutat 
dela Unguri (« ceruza ») — care îl au ei înşiși dela Italieni (« ce- 
Tussa )) — însemnează «creion ». A aviza pe cineva însemnează, în 
Ardeal, ca germ. «avisieren», «a-l înștiința », spre deosebire de 
a aviza despre ceva = «a atrage atenţia » din "Țara veche, după 
franc. «aviser». După germ. «Komma», «Null», «Probe» se 
zice, în Ardeal, comă, nulă, probă, corespunzând lui virgulă, zero, 
repetiție. din "Țara veche, din franc. « virgule », «zero », «repetition ». 
Singuratic se întrebuința în "Transilvania, după germ. «einzeln», 
și în înțelesul de «izolat»; a conveni cu cineva, după germ. 
« ibereinkommen », şi cu sensul de «a se întâlni»; inteligență, după 
germ. «Intelligenz », şi cu înţelesul de «intelectuali ». Pedant are 
în Ardeal înţelesul germanului «Pedant» adică «minuţios», pe 
când în 'Țara veche acelaşi cuvânt însemnează, ca franc. « pedant», 
un om arogant sau care vrea să pară învăţat. Mai supărătoare sunt 
cazurile ca a se însinua (la cuvânt) cu un înțeles cu totul deosebit de 
cel pe care-l are această vorbă în limba literară. Școala normală 
însemna în Ardeal, ca germanul « Normalschule », « școală primară », 
pe când azi însemnează, ca în Regatul vechiu, ceea ce în 'Transilvania 
se numea odinioară «pedagogie ». "Tot astfel damă, care în Ardeal 
(după modelul germ. « Dame ») se poate spune unei doamne, când 
vrei să-i arăţi un respect mai mare, are în Bucureştii de azi un în- 
țeles  depreciativ. 

Uneori cei ce au dat neologismele Ardelenilor au fost Italienii. 
Dela aceștia au intrat în limbă cuvinte ca a fidanța (= a logodi) sau 
conștiu (= conștient). Lui distrag și pastetă, din italienește, le corespund, 
în "Țara veche, distrez și pateu, din franțuzeşte. Avem însă și cazul 
invers: forma italiană e întrebuințată în Regatul vechiu şi cea fran- 
ceză în 'Lransilvania. Astfel e gelos şi gelozie, iar în Ardeal jaluz 
și jaluzie. "Tot aşa e rostirea floren, care se aude prin Ardealul central 
şi nordic, după franc. «florin » în loc de «fiorin » (după ital.). Ase- 

menea franțuzisme prea puțin întrebuințate sau necunoscute în ve- 
chiul Regat mai sunt: eclatant, a suleva, rezon (în loc de «rațiune »), ş.a. 

Nu trebue, firește, să ne închipuim că asemenea decalcuri sau 
cuvinte latinești intrate prin filiație germană n'ar exista de loc 
în "Țara veche, unde n'au lipsit niciodată influențele culturale ger- 
mane. Astfel a convorbi şi a contopi sunt mai degrabă decalcate după 
germ. «unterreden » şi « zusammenschmelzen » decât după franc. 
« converser » şi « confondre ». Claviatură şi coloratură, deşi au aspect 
romanic, nu există nici în franțuzeşte nici în italienește și sunt îm- 
prumutate din germ. Klaviatur şi Koloratur ; tot așa șahist e luat 
din germ. «Schachist » şi corectură (franc. «cpreuve ») din germ. 
« Korrektur ». Dacă zicem în româneşte « o ţigară » e fiindcă Germanii 
zic « eine Zigarre », în opoziţie cu franc. « un cigarre ». După « Jahres- 
zeit » e decalcat anotimp ; după « Gefrorenes » al cofetarilor austrieci, 
înghețata (atestată mai întâi de Dinu GoLescu în « Însemnările » 
sale); după germ. «Zerstreuung» a format C. NEGRUZZI abs- 
tractul împrâștiere în loc de « distracţie ». Un număr mare de neo- 
logisme pe care le credem împrumutate din franțuzeşte nu se între- 
buințează — sau nu se mai întrebuințează — în Franța, dar se aud 
curent în Germania (sau se auzeau înainte de tendința puristă de 
astăzi), astfel anticar (germ. « Antiquar ») = franc. « bouquiniste », 
cupeu (germ. « Koupee» = franc. « compartiment»), peron (germ. 
«Perron », azi « Bahnsteig ») = franc. «quai», etc. Până şi marș 
(germ. marsch) cu care alungăm cânii, e la origine franc. marche ! = 
pleacă. (Cânii se alungă astăzi în Franţa prin «va-t-en»). 

O parte din aceste neologisme au fost duse în vechiul Regat de 
'Transilvăneni, mai ales de profesorii ardeleni. Adevărat că rostiri ca 
şpețial, reşpective, conziliu, univerzitate, după felul de pronunțare german 
sau unguresc al limbii latine, nu se mai prea aud nici prin Ardeal, dar 
Hifră alături de cifră se întâlneşte și în "Țara veche, iar cenzură, recenzie, 
senzual (în loc de censură, recensie, sensual) sunt întrebuințate chiar de 
scriitori buni. Morb şi conturb trec de ardelenisme ridicule, dar anză 
şi conzult, de care generaţia tânără de Ardeleni s'a desbărat, încep să 
se audă şi la Bucureşti, iar a sista (germ. «sistieren»), a prelua (germ. 
« ibernehmen ») sau pertractare s'au încetățenit de-a-binelea. 

După cum am dat mai înainte o probă de intoxicare a limbii cu neologisme, 


dintr'un scriitor din generaţia mai nouă, reproducem aici începutul + Regula- 
mentului » celui dintâi sinod eparhial din Cluj —tipărit în 1920 — nein- 

țeles pentru un Român din vechiul Regat din cauza termenilor latino-ger- 
mani întrebuințaţi odinioară în actele emanate din cancelariile ardelene: 

« Sinodul se începe cu serviciul dumnezeesc pe lângă invocarea Duhului 
Sfânt. .., la ora determinată în convocator. După serviciul dumnezeesc se adună 
toți membrii sinodului în localitatea (= localul) destinată. . . După enunţarea 
deschiderii sinodului prezidiul provoacă pe deputaţii prezenţi să-şi dea creden- 
jonalele la birou... Din oficiu se pot dificulta numai acele alegeri unde din acte 
se observă astfel de scăderi esențiale care fac imposibilă constatarea rezultatului 
alegerii, sau unde se vede a se fi comis astfel de vătămări de lege, care delătu- 
rate ar da alt rezultat de alegere... La caz de casare a alegerii... se dispune 
alegerea nouă, care să se efectuiască cel puţin în 15 zile înainte de eventuala se- 
siune sinodală. .. Preşedintele... duce prezidiul..., pune întrebările de voti- 
zare..., are dreptul, la caz de conturbare..., a depărta pe conturbători din au- 
ditor, iar în cazul extrem a eschide auditorul întreg... Notarii au datorința a 
face protocoalele sinodului şi a concipia toate expedițiunile de lhpsă pe baza con- 
cluzelor sinodale, de cumva acelea nu se concred unor anumite comisiuni... ». 


Într'o vreme a existat primejdia ca neologismul de aspect romanic 
din "Țara veche deosebindu-se de latinismul din Ardeal — transmis 
adesea prin mijlocire germană — să sfarme unitatea atât de admi- 
rabilă a graiului românesc de pretutindeni. Dar faptul că neologismul 
nu apucase să pătrundă încă în popor, bunul simţ care s'a opus ten- 
dințelor puriştilor exageraţi și mai ales unirea politică a tuturor 
Românilor a refăcut unitatea noastră linguistică. 

Am dat neologismului o atât de mare atenție în cartea aceasta, 
fiindcă el a schimbat, mai mult decât se admite de obiceiu, aspectul 
limbii române, încadrând-o din nou în spiritualitatea romanică şi 
îndepărtând-o de comunitatea « balcanică » în care o înglobase mai 
ales cultura ce ne venea din Bizanţ. Azi, în epoca rapidelor şi a aero- 
planelor, se poate spune că între «vecinii» noştri putem să numărăm 
și pe Neolatinii apuseni. 

Cine călătoreşte cu ochi înţelegători prin Sud-Estul european și 
se opreşte prin muzeele provinciale, descopere lucruri minunate. 
Așa bunăoară, la Ariujdi, lângă cotul Oltului, s'au păstrat deosebit 
de bine vetrele câtorva case din epoca de piatră. Lângă o tindă des- 
chisă, cu vetre libere, aşezate în subsol, era camera mai ridicată, cu 
cuptor, închisă de toate părţile, în care locuiau și dormeau oamenii 
iarna. « Acesta este cel mai primitiv tip... de casă românească». 
(S. OPREANU, Ținutul Săcuilor, 1928, p. 171). 

Când treci prin satele răsfirate din regiunile muntoase, pe unde 
se mai întâlnesc pe alocuri asemenea case vechi, şi urci în munți, 
dai de stânile primitive, în care totul: pereţi, acoperiș, mobile, 
unelte, vase şi până şi cuiele şi încuietoarea uşii sunt de lemn. Sarea 
se fărămițește încă pe o lespede de piatră. În jurul vetrei deschise 
stau ciobanii îmbrăcaţi şi, încălțați ca strămoşii lor de acum două 
sau trei mii de ani. Totul e străvechiu la ei: casă, imbrăcăminte, 
obiceiuri, hrană, superstiții şi până și numirea de stână. 

Aceeaşi impresie, că poporul nostru se găseşte în parte și azi pe 
o treaptă culturală în care lemnul — cioplit adesea cu multă măe- 
strie — apoi lâna — țesută cu deosebit simţ artistic — și pielea îi 
dau adăpost şi îmbrăcăminte și chiar şi sculele cele mai întrebuințate, 
o ai şi când treci prin muzeele noastre etnografice. 

Chiar şi jos, în câmpie, unde casele-s de piatră și unde drumul 
de fier a alungat cântecele bătrâneşti, dacă râcâi puțin pământul, 
dai de urme evidente ale continuității noastre pe aceste locuri. C. 
DAICOVICIU a demonstrat (în La Transyloanie, p. 150—151) că din 
ruinele păstrate la Sarmisegetuza se poate deduce că acolo a continuat 
să trăiască o populaţie autohtonă. În cimitire, ca cel dela Lechința, 

s'a găsit ceramică gotică, romano-provincială și autohtonă (« dakische 
Stempelkeramik »). Cazul se repetă în cimitirul dela Târgu-Mureş 
(cu asemenea urme din secolele III—IV), care a fost întrebuințat 
mai târziu de Gepizi; apoi la cel din Gâmbaș și din Bandul de Câmpie, 
unde, după Gepizi (care întrebuințau încă ceramica autohtonă), îşi 
îngropau mai târziu Avarii morţii lor. « Rien ne peut mieux dissiper 
la legende des massacres reciproques, que cette vie commune dans 
les tombes », încheie învățatul român. După V. DUMITRESCU (citat 
de G. ]. BRĂTIANU în Les origines du peuple roumain: Les donntes 
archeologiques, 1939, p. 47), Romanii n'au făcut decât să întrerupă 
în Dacia lui 'T'raian, în curs de două secole, preistoria, continuată 
cel puţin în începuturile evului mediu, care poate fi numit «o nouă 
epocă preistorică ». 

Noi stăm înfipți cu toate rădăcinile noastre, de mii de ani, în neîntre- 
ruptă continuitate, în solul în care oasele strămoșilor noștri albesc alături 
de ale neamurilor care au râonit la bogățiile țării noastre. 

La Muzeul Limbii Române din Cluj avem hărți care dovedesc 
că în Vestul şi în Nordul teritoriului dacoromân se vorbeşte și azi 
o limbă cu particularități străvechi, care nu pot fi decât ale populaţiei 
romane rămase pe loc din vremea romană. 'Lextele bisericeşti făcute 
sau copiate în Nordul ţării se deosebesc atât de mult de cele trans- 
mise nouă în secolul al XVI-lea de Conesr și de colaboratorii săi, 
încât, înainte de cunoaşterea realităţilor revelate nouă de geografia 
linguistică, învățații au crezut că originalele textelor din Nordul ţării 
ar fi fost traduse în secolul al XV-lea, subt influența mișcării husite, 
căci numai distanţa de cel puţin o sută de ani ar explica arhaismele 
redacțiilor maramureșene sau bucovinene față de cele brașovene. 

Aceleaşi hărți linguistice mai arată două lucruri de mare impor- 
tanță. 

Ele ilustrează cu multe exemple faptul că în cadrele aceleiaşi 
limbi inovaţii convergente se ivesc adesea în puncte foarte depărtate, 
acoperind cu timpul arii întinse. Mai ales la un popor ca al nostru, 
la care transhumanţa și migraţiunile metanastazice erau fenomene 
obișnuite, o populaţie rară, răspândită printre neamuri străine, a 
putut desvolta o limbă relativ unitară. 

A doua observaţie pe care o putem face este că obstacolele geo- 
grafice şi hotarele politice n'au împiedecat desvoltarea limbii în 
aceleași direcţii. Incinta Carpaţilor, pe culmile cărora au trecut în 

curs de secole hotare despărțitoare de țări, n'au putut opri ca la 
Miază-noapte și la Miază-zi de Bucegi și de Munţii Făgărașului să 
se grăiască la fel, iar în Transilvania de Est să auzim aceleaşi particu- 
larități de graiu ca în Moldova. 'Tot astfel Dunărea n'a oprit anumite 
rostiri, cuvinte sau construcții, să treacă, în cursul veacurilor, de 
pe un mal pe altul, cu deosebire dela Sud spre Nord. 

Din punct de vedere geografic, Carpaţii și Balcanii formează un 
singur șir de munți. Ca şi când ai tăia un clin dintr'un colac mare, 
aşa-i străbate Dunărea la Porţile-de-fier (De MARTONNE). Acest 
arc de munți a format în toate vremurile şira spinării neamului 
nostru. Din Moravia şi până 'n 'Lracia se întindea odinioară neamul 
Daco-Geto-Tracilor; din Carpaţii nordici și până în Pind vârfurile 
munților poartă nume românești ca Muncel, Măgura, Dormitor, Zâna, 
etc. Pe versantele line ale Carpaţilor transilvăneni ca şi ale munţilor 
macedoneni, stau răsfirate, uneori la înălțimi de rooo m, sate româ- 
neşti; pe podișurile și coastele lor, unde nu mai creşte nici bradul, 
la altitudini de peste 2000 m, pasc turmele de oi păzite de păstori 
români. Când văile fertile și câmpiile erau ocupate de alte neamuri, 
strămoșii noștri găseau în munţi adăpost și mijloace de traiu sigur. 
Adevărul că cei ce ocupă înălțimile stăpânesc virtual și văile, s'a 
adeverit încă odată: capitala României de azi se găseşte pe șesul întins 
cutreierat odinioară de popoarele stepelor. 

Dunărea a format adesea în cursul veacurilor o linie strategică și 
un hotar despărțitor pentru diferitele formaţiuni politice. Din punct 
de vedere etnografic, ea alcătuia însă axa Sud-Estului european. 
Pe amândouă malurile ei se întindea imperiul lui Boerebista; la dreapta 
și la stânga ei se găsesc azi — şi se găseau mai ales în vechime — 
Români. 

Sânge daco-geto-trac curge în mare parte și în vinele altor po- 
poare dela cursul inferior al Dunării. Deşi ele vorbesc alte limbi 
decât a noastră, aceiași munţi care le-a dat adăpost și hrană, aceeași 
religie și aceleași influențe culturale, au produs la vecinii noștri stări 
sociale, o structură sufletească și o forma mentis asemănătoare 
cu ale noastre. În vitrinele magazinelor de modă vezi uneori expuse 
niște ţesături cu colori diferite, dar cu același « desen ». Pe un fond 
cenușiu alternează linii mai groase verzi cu linii subţiri portocalii. 
Alături, liniile mai groase portocalii alternează pe un fond verde cu 
liniile mai subţiri cenușii, pentruca, ceva mai departe, să găsești, 

pe un fond portocaliu, aceeași repartizare de linii groase, cenușii de 
astă dată, și linii subțiri, verzi. "Tot astfel întâlnim la Bulgari, Albanezi, 
uneori și la Sârbi şi Neogreci, aceleași construcţii sintactice ca la 
Români, aceleași expresii figurate sau locuţiuni gândite la fel cu noi, 
dar exprimate în fiecare din aceste limbi cu cuvintele proprii. 

Dacă din punct de vedere etnic, geografic, social și al influen- 
țelor culturale popoarele sudesteuropene formează o comunitate care 
se vădeşte parțial şi în așa numitele lor « balcanisme », limba română 
se deosebește totuși fundamental de limbile vorbite în Peninsula 
Balcanică. Acest lucru reiese în mod lămurit din partea dintâi a 
volumului de față. Nu numai rostirea fiecărei limbi e alta, ci mai ales 
sistemul fonetic şi valoarea funcţională a fonemelor, precum și legile 
fonologice respective. « Ceea ce NOI, cercetătorii, numim legi, nu 
e altceva decât ceea ce o comunitate socială, în preocuparea continuă 
de a-și organiza cel mai ingenios mijloc de comunicaţie, limba, a 
adm s ca normal» (DR. IX, 423), iar normele admise de Români 
și organizarea materialului linguistic după anumite principii econo- 
mice sunt la noi mult deosebite de cele din limbile vecinilor noştri. 

Dar chiar și din punct de vedere istoric, desvoltarea fiecăruia din 
popoarele Sud-Estului european arată — pe lângă unele asemănări — 
și câteva deosebiri esențiale. 

Din punct de vedere al repercursiunilor asupra limbii noastre, 
cel dintâi eveniment hotărîtor pe care-l putem descoperi în urmă- 
rirea retrospectivă a trecutului nostru, este cucerirea romană. 
Prin extensiunea imperiului roman la gurile Dunării, neamul cel 
mai important din aceste regiuni a intrat în orbita unei culturi nouă. 
Peste o veche cultură, orientată spre Răsărit și înfluenţată de cultura 
grecească, s'a suprapus civilizația apuseană, care, la rândul ei, a 
impus în Sud-Estul european limba Romei. « Pătrunderea latină în 
Balcani şi în valea Dunării, din secolul al III-lea înainte de Hristos, 
până în secolul al III-lea al erei noastre, însemnează mai curând 
progresul unei limbi și al unei civilizații, decât o modificare etnică 
esenţială a regiunilor trace și ilirice » (G. I. BRĂTIANU). Nu e însă 
mai puțin adevărat că spiritul Romei și limba prin care el se manifesta 
a continuat să cucerească Dacia şi după evacuarea ei oficială. 

Se vorbește mereu, ca de o minune, despre conservarea poporului 
nostru în regiunile cele mai puternic și mai îndelung lovite de năvala 
popoarelor barbare. De sigur că puterea noastră de rezistență, do- 

bândită printr'un spor sănătos, printr'o adaptabilitate mare la îm- 
prejurările schimbătoare şi printr'o folosire înțeleaptă a avantajelor 
oferite de conformaţia topografică a ţării, a fost puțin obișnuită. 
Ceea ce merită însă cu deosebire admirația noastră, nu este păstrarea 
noastră ca popor romanic între atâtea neamuri aloglote, ci faptul că 
am cucerit necontenit și alte neamuri pentru romanitate. Nu cu armele 
războinicilor, ci prin prestigiul civilizației latine la început, iar mai 
târziu, prin bunătatea și omenia noastră, prin frumuseţea fizică și 
morală, prin dărnicie şi omenie, prin aplecările noastre artistice, prin 
firea deschisă, prin limba armonioasă, prin inteligența noastră scli- 
pitoare şi prin atâtea alte calități. Dacă am izbutit să săvârşim una 
din cele mai mari fapte istorice, să cucerim definitiv pe cuceritorii 
noştri vremelnici, aceasta se explică prin faptul că legăturile străvechi 
cu acest pământ, care ne era prieten nouă, pentrucă noi îi cunoşteam 
toate tainele, ne-a făcut să biruim tot ce era străin, venetic, intrus. 
Din toate popoarele care s'au scurs și s'au așezat pela noi, n'a rămas 
nicio urmă. Nici Goţi, nici Gepizi, nici Avari. Cumanii și Pecenegii, 
îndată ce părăseau pustia Bărăganului şi intrau în munți, nu se mai 
simțeau acasă la ei şi s'au făcut cu timpul, ca și 'Tătarii, una cu Ro- 
mânii, Am înghițit și seminţiile slave care n'au apucat să treacă 
Dunărea şi am romanizat mai târziu pe nesimţite sate săsești şi colo- 
niile de Unguri așezate printre noi ca să ne maghiarizeze. 

Această cuprindere a celor de alt neam în masele românești e 
al doilea eveniment istoric hotăritor. 

Năvălirile barbare n'au fost decât niște epizoade fără urmări 
prea grave în istoria poporului nostru, precum un epizod de suprafață, 
fără urmări în adâncime, a fost şi evacuarea oficială a Daciei decre- 
tată de Aurelian. Dacă din acest fapt epizodic s'a putut clădi totuşi 
teoria discontinuității noastre, aceasta se explică printr'o greşală de 
metodă. 

Rădăcinile acestei teorii — prin nimic documentată, dar foarte 
binevenită pentru cei ce aveau să tragă deducții de natură politică, 
contestând Românilor « drepturi istorice » asupra locurilor pe care 
le stăpânesc astăzi — trebue căutate la umaniștii din vremea Rena- 
şterii. Admiraţia fără margini a acestora pentru cultura antică i-a 
făcut să dea cuvântului «barbar» — care la cei vechi însemna 
«străin » — sensul nou de «om crud și lipsit de cultură » pe care-l 
are astăzi și să emită așa zisa (teorie catastrofală » a migrațiunilor. 

Dar după cum a arătat în mod atât de strălucit A. Dopscu în Wrt- 
schaftliche und soziale Grundlagen der europăischen Kulturentwicklung 
(1923), între cultura antică şi cea medievală nu e un hiat, ci o conti- 
nuitate, iar faimoasele migrationes gentium nu distrug 
civilizația romană, aşezând în locul ei alta, ci aduc o verigă nouă, 
care se încheie în mod organic în lanțul unei culturi străvechi și 
unitare, păstrată la toate popoarele. 

Dacă noi ne numim Români, este fiindcă, în opoziţie cu « străinul » 
venit din alte părți, noi eram locuitorii autohtoni, Romani, şi pentrucă 
în întreg Sud-Estul european, cutropit de barbarii de alt neam, 
păstram conştiinţa că aparținem aceluiași neam cu prestigiu mondial. 

Importanţa exagerată care s'a dat știrii, transmisă de VoPISCUS 
și EUTROPIUS, despre evacuarea completă a Daciei 'Traiane co- 
respunde concepţiei pozitiviste care a dăinuit atâta timp în istorie, 
ca şi în alte ramuri ale științei. În vremea când documentul prin 
existența lui însăși era incomparabil mai preţios decât orice inter- 
pretare, când istoricul intra în document, ca melcul în căsulia lui, 
retrăgând antenele cu care ar fi putut pipăi realitatea, era firesc ca 
din lipsa ştirilor istorice să se tragă concluzii din cele mai importante. 
Faptul că Românii nu sunt pomeniţi în România actuală decât 
târziu, însemna pentru el că în prima jumătate a evului mediu 
nu erau Români aici — deși Albanezii, care de sigur au locuit din 
vremuri străbune în Albania, apar și mai târziu în documente. Dis- 
pariția monetelor începând cu jumătatea secolului al III-lea ar 
dovedi și ea evacuarea completă a Daciei 'Traiane, — deși în același 
timp dispar monetele şi în Germania și în Noricum, pentruca să 
apară din nou abia în epoca lui Constantin cel Mare. Lipsa de numiri 
de orașe în consonanţă cu legile fonologice ale limbii române ar 
fi şi ea o dovadă de discontinuitate, — deși cu încetarea vieţii oră- 
şenești nimic nu era mai firesc decât dispariția numirilor de orașe. 

Din lipsa de ştiri istorice nu pot fi trase deducții de disconti- 
nuitate la noi, unde nu existau, în evul mediu, mânăstiri cu monahi 
grijulii de a însemna evenimentele zilei. Dacă documentele lipsesc, 
lacunele trebue completate prin cunoașterea realităților. Dacă și 
azi peste 80% din Români trăesc la sate, nu trebue să căutăm în 
limba lor cuvinte romane în legătură cu vieața orășenească; dacă și 
azi — când monetele cu efigii frumos sculptate nu se mai bat din 
metal preţios, ci se tipăresc atât de ușor —nu găsești la țăranul 

român o sută de lei cu care să-și plătească medicul, în zadar vom 
căuta comori îngroapte în pământ într'o provincie în care, după 
evacuarea oficială, n'au mai rămas decât săracii. 

De altminteri, cei mai de seamă metodologi ai istoriografiei cred 
astăzi că intuiţia câştigată prin cunoașterea realităților şi prin expe- 
riență poate completa documentul, a cărui valoare începe atunci când 
e integrat în complexul întreg al unei probleme. 

Prezentând acest volum cetitorului, am insistat asupra metodei 
şi am arătat foloasele unei concepții ştiinţifice structurale. 
Acum îl încheiem tot cu o constatare de natură metodică. Din 
câteva cioburi nu poţi reface o oglindă, ori cu câtă dibăcie ai așeza 
fragment lângă fragment și oricât de bun ar fi chitul cu care încerci să 
lipești aceste fragmente unul de altul. Dar nici nu e trebuință de toată 
oglinda ca să vezi în ea ceea ce cauţi, căci ciobul însuși, ținut la o anu- 
mită distanță, aplecat într'o anumită poziție şi așezat într'o lumină 
bună, poate reflecta tot atât de multe ca oglinda întreagă. 

ELR = SEXTIL PUȘCARIU, Etudes de lat. = latin. 
linguistigue roumaine. Cluj— lat. med.=— latir. medieval. 

Bucureşti, 1935. lat. pop. = latin popular. 

emil. = emilian. lat. vulg. = latin vulgar. 

EMR =— Etymologicum magnum roma- LB * = Lesicon românesc-latinesc-un- 
niae. Dicţionarul limbii isto- guresc-nemţesc. Buda, 1825. 
vice şi populare a Românilor,  LBalk. = KR. SANDFELD, Linguistique 
I—I1V, de B. PETRICEICU- balkanique. Paris, 1930. 
HASDEU. Bucureşti, 1886— LEW = Lateinisches etymologisches 
1898. Wărterbuch, v. ALOIS WALDE. 

engad. = engadin. . Dritte neu bearbeitete Auf- 

EW =— Etymologisches  Wărterbuch lage v. J. B. HOFMANN. 
der rumânischen Sprache, 1. Heidelberg, 1930 ş. u. 
Lateinisches Element, von pp = STOLZ-SCHMALZ, Lateinische 
SEXTIL PUŞCARIU. Heidel- Grammatik ... Neubearbei- 
berg, 1905. tet v. MANU LEUMANN u. 

EWSL = Etymologisches  Worterbuch ]. B. HOFMANN. Miinchen, 
der slavischen Sprachen, von 1928. 

F. MIKLOSICH. Wien, 1886. lomb. = lombard. 

fr. şi franc. == francez. m.-bulg. = medio-bulgar. 

germ, = german. megl. = meglenit (meglenoromân). 

got. = gotic. mgs. == medio-german superior. 

GS = Grai şi suflet, L—VII, re-  Mitt. = Mitteilungen des  Rumâni- 


vista «Institutului de filolo- 
gie şi folklor», condusă de 
O. DENSUSIANU. Bucureşti, 
1924—1937. 


schen ÎInstituts an der Uni- 
versităt Wien, Bd. I, heg. 
v. W. MEYER-LUBKE. Hei- 
delberg, 1914. 


ABREVIAȚIUNI 


mold. = în Moldova. 

MR = TH. CAPIDAN, Megleno-Ro- 
mânii, I—III. Bucureşti, 
1925—1936. 

munt. = în Muntenia. 

neap. = neapolitan. 

n.-grec. = neo-grec. 

paleosl. = paleoslav. 

piem. = piemontez. 

pol. = polon. 

port. şi portg. = portughez. 

prov. == provansal. 

retor. == retoroman. 

RF = Revista filologică, I—II, or- 
gan al Cercului de studii 
filologice din Cernăuţi, di- 
rector A. PROCOPOVICI. Cer- 
năuţi, 1927—1929. 

Rjecnik = Rjecnik hrvatskoga ili srps- 
koga jezika. (Jugoslavenska 
akademija znanosti i umjet- 
nosti). Zagreb, 1880 ş. u. 

rom = românesc). 

rus. = rusesc. 

rut. = rutenesc. 

sârb. = sârbesc. 

săs, == săsesc. 


SEW 


SI 


sic. 

slav. bis. 
slov. 
span. 
'TCLP 


ven. 


'TLR 


turc. 
ung. 
V.- 


vegl. 
ves. 
ZRPh. 


425 


Slavisches etymologisches W&r- 
terbuch, v. Dr. ERICH BER- 
NEKER. Wien, 1908 ș.u. 
SEXTIL PUŞCARIU, Studii 
istroromâne, I—III, în cola- 
borare cu M. BARTOLI, A. 
BELULOVICI și A. BYHAN. 
București, 1906-1929. 
sicilian. 

slav bisericesc. 

sloven. 

spaniol. 

Travaux du Cercle lhingui- 
stique de Prague. 
1929 ş. u. 
venețian. 


Praga, 


Thesaurus Linguae Latinae. 
1900 ş.u. 

turcesc. 

ugguresc. 

vechiu- (de ex. v.-fr. = ve- 
chiu francez). 

vegliot. 

vechiu-german superior. 
Zeitschrift  făr  romanische 
Philologie. Halle, 1877 ş.u. 


INDICE *) 


a) de materii 


ablativ 137, 237 

abreviere 48 

absolut 153 

accent 188, 233, 292, 299, 317; (în frază) 104 

accentuare 62 

accident (fatal) 24 

acomodare 66, și 

acord 51, 136 

acuzativ 137, 140, 141, 144, 150, 151, 152, 153, 154, 155, 156, 223, 226, 220, 237, 
238; (cu infinitiv) 141; (dublu) 144; (sintactic) 145 

adjectiv 26, 130, 147, 237; (absolut) 231; (neutru) 231; (substantivat) 26 

adnominal (caz) 139, 143 

adstrat (albanez) 270; (latin) 348 

adverb 26; (demonstrativ) 117 

adverbal (caz) 139, 143 

afix 107 

afonizare 69; (a vocalelor finale) 181 

Agatirși 257 

agent (agens) 140, 141, 142, 143, 155 

aglutinare 103 

agricol (termen) 350 

Alani 257 

Albanez 207—208, 240, 263—272, 322, 354 

albanezisme 256 

allegro 81, 102 


*) La compunerea acestui Indice, ca şi la transcrierea manuscrisului și la 
corecturi, am fost ajutat de I. CONSTANTINESCU, I. PERVAIN şi V. BĂJENICĂ, 
cărora le mulţumesc pe această cale. 

alfabet (chirilic) 96 

aliterațiune 82 

alternanță 4, 76, 88 

aluzie 125 

alveolar 63 

ambigen 135, 237 

amestecul limbilor 21 

amuțire (a lui s final) 234; cf. dispariţie 

anacolut 158 

anaforă 118, 148 

analiză 103; (greşită) 1oş 

analogie 32, 78, 153, 245 

anticipare (a vorbirii) 71, 181 

antineologist 389, 392 

antipatie 203 

aorist 250 

apel 113; (la fantazie) 119; (la sentiment) 123, 124; (la umor) 121 

apertură 62 

argot 308 

armonie vocalică 66 

Aromâni 219—224, 255, 318, 345, 360; (influenţa slavă la ei) 287 

articol 38, 116, 137, 138, 168, 223, 243, 269 

asimilare 66, 260, 281, 299, 409 

asincronism 69 

asonanță 82 

aspect (gramatical) 25, 135; (verbal) 53, 205, 231 

atitudine (a vorbitorului) 43 

atlas linguistic 32 

atomism 8 

atribut 130 

autohton (element) 175 ş. u. 

automatizare 118 

auxiliar 142, 150, ISI; (sintactic) 41 

Avari 257, 258 

balcanic (balcanism) 169, 170, 171, 172, 173, 174, 258, 263, 310, 322, 340, 364, 
415, 419 

barbarism 189, 367, 

Bastarni 257 

bătrânețe (a cuvintelor) 200 

bază de articulație 32, 166 

bilinguism 204—207, 225, 278, 283, 313 

Bixxopnxivot 334 

brevilocvență 116, 126, 127, 128, 146, 152, 344 

buchisire 66 

Bulgari 309—310; (turanici) 316; cf. Protobulgari 

bulgărism 293 


INDICE 429 


cacofonie 21 

calitate (a vocalelor) 234 

cantitate (a vocalelor) 234 

casus generalis 144 

categorie (cantitativă) 134, 148; (cauzală) 133, 140, 148; (finală) 149; (gramaticală) 
135; (instrumentală) 134, 148; (linguistică) 132, 135, 137; (locală) 146; (mo- 
dală) 149; (morfologică) 139, 141; (a numărului) 134; (a proprietăţii) 133, 147; 
(semantică) 142; (spaţială) 133; (temporală) 147 

caz 137, 140, I41, 237, 238; (general) 56; (nobil) 150 

Cazari 315 

celnic 220 

Celţi 257, 333 

cerere 32; (şi ofertă) 208 

Cimerieni 257, 333 

circulație (a cuvintelor) 191, 192, 391 

Ciribiri 229 

coarde vocale 61 

coarticulație 65, 102 

coincidenţe (albano-române) 253, 267, 269, 270 

colectiv 75 

colonizare 210 

colori 88 

colorit (onomatopeic) 99; (stilistic) 99 

comparațiune (scurtată) 53 

compensație 64—65, 69 

complement 156, 160; (intern) 153 

completiv 22; cf. supletiv 

compoziție 53, 403 

comunicație 214 ş. u. 

comunitate (geografică) 244 

condițional 229; (al viitorului) 231 

configurație 6, 101 

conjucții 243 

conjunctiv 218, 239, 281 

consonantă 62; (nazală) 89 

conștiință linguistică 29 

constrictiv 62 

contact (geografic) 322; cf. comunicaţie 

contagiune 109; (semantică) 24, 25 

contaminare 21, 102, 206, 265, 200, 291, 404 

context 125 

continuitate 417; (a Românilor în Dacia) 332—337 

contrapunct 94 

contrast 4, 5, 14, 23, 42, 76, 88; (de apertură) 44; (depresiune) 46; (de rezonanţă) 
46; (fonologic) 44 

convergență 1'73 

conviețuire (cu Slavii) 277, (cu barbarii) 333—337; cf. simbioză 

Copaciari 221 

copulă 131 

corelație 14; (semantică) 23 

Coritari 210, 211 

creștinism 355 

criză (structurală) ş 

cugetare linguistică 102 

culme (sonoră) 67, 104 

cult (religios) 356 

Cumani 305, 315, 335, 343 

Cuţovlahi 222; v. Aromâni 

cuvânt 103; (bolnav) 198, 202; (de relaţiune) 26; (ecou) 100; (gol) 39; (imitativ) 
100; (nou) 365; (savant) 213, 348, 349; (semnal) 116; (slab) 199 

Dacoromâni 217—219, 236; (inflenţa slavă la ei) 290 ş. u. 

dativ 137, 140, 141, 142, 143, 150, I5I, 154, 156, 170, 227, 230, 238 

decalc 173, 1774, 180, 206, 231, 266, 277, 282, 284, 286, 287, 290, 291, 297, 313, 
314, 318, 378—379 380, 470 

declinare (articulată) 238 

deglutinare 105 

deixis 117 

demonstrație 117, 118 

dental 63 

derivațiune 240, 269; (directă) 240; (la Aromâni) 222; (la Istroromân:) 231 

deriziune 341 

desarticulare (a unui grup de sunete) 69; (în silabe) 68 

desiotacizare 249 

desnaționalizare 205 

despicare (a vocalei) 45 

dezinență 38, 107, 137 

diacriticon 27, 51, 72, 73 

diacronic 4 

dialect 253; (social) 344 

dialog 101 

diateză (verbală) 142 

dicționar 15 

diferenţiere 66, 118 

diftong 181, 1x82 

diminutiv 99 

dinamică (a fenomenelor) ş 

discontinuitate 421 

disimilare 66, 249, 260, 363 

dispariție (a lui n) 256: (a cuvintelor) 202, 204 

dreptul tinereții 202 

dual 148 

dublei 24, 294, 408 

Dunăre 323, 418 

echivoc ŞI, 143, 198, 201 

economia limbii 199 

efort (articulator) 181 

electro-acustică (metodă) 79 

ekpsă (eliptic) 127, 128, 155, 203 

encliză (a articolului) 168 

epexegetic 148 

estetic 32 

etimologie populară 17, 404; (latentă) 18 

eufonie 86, 195, 390 

evacuarea Daciei 329—332 

evoluție 6 

exagerare 122 

excepție 29, 77, 244 

expresie (caricaturală) 122; (desen) 128; (nominală) 1 54; (schiţă) 128 

extralexical 142, 143 

factitiv so, 151, 

fălcări 220 

familie (de cuvinte) 17 

faringal 63 

farmec (eufonic) 83 

Fărşeroți 220, 221, 347 

feminin 152; cf. gen 

figură etimologică 153 

ființă 152 

Filiațiune 173 

filtru 81 

fiziologia sunetelor 58 

Jlexiune internă 42 

fonem '74 

fonetică 58, 72, 73, 74; (experimentală) 59; (sintactică) 104 

fonie 62 

fonologie (fonologic) s, 72, 73, 74, 233—237, 267, 362, 363; (aromână) 222; 
(istroromână) 229, 230; (a limbii poetice) 83; (meglenoromână) 226 

forma mentis 10, 170, 322, 418; cf. mentalitate 

formă-tib 106 

franțuzism 400, 414 

frază 132, 145; (fără subiect) 159 

fricativă 62 

Funcţional (rol) s 

funcțiune 73; (verbală) 144 

gândire bhnguistică 142 

gen 52, 135, 136, 138, 229, 346; (neutru) 136, 231; (schimbat) 179, 238 

generalizare (a unei inovaţii) 28,75 

genitiv 133, 137, 140, I4I, 142, 143, 170, 190, 227, 230, 238, 243 

Gepizi 272 

Germani 272—2'76 

germanism 218, 410—413 

gerundiu 2'7, 149, 223, 227, 230 

gest 57 

glumă, 196, 203, 280, 317, 341; (şi joacă) 121 

gol 144, 149, 150, 151, 152, 153, 154, 155, 157, 160, 161 

Goţi 272, 333, 343 

gradaţie 243 

grafie 96 

graiu (al copiilor) 99; (al femeilor) 345; cf. limbă 

gramatică 3, 15; (colectivă) 30; (individuală) 30; (nescrisă) 15, 141 

gramaticalizare 346, 362, 364 

Grămusteni 219 

Greci 258—263, 371 

grecism 297, 367, 345 

grub semnatic 20, 24, 25 

gutural 63 

Heruli 272 

hibrid 389 

hiperbolă 122 

hiperlatinism 401 

hiperurbanism 188, 190, 301 

hipocoristic 48, 300, 301 

Huni 333 

Iasigi 259, 315 

Jliro- Vlahi 222 

imaginație (linguistică) 135, 142, 172, 264 

îmbogățire (a limbii) 395 

îmbolnăvire (a cuvintelor) 206 

imitație 72 

imperativ 114, 153, 231, 239 

împerecheri gemene 100 

imperfect 250 

împrumuturi 277, 322; (de lux) 366; (din slavoneşte) 206; (necesare) 366; (la Slavi 
din româneşte) 307—310, cf. românism 

închegare structurală 8o 

încoativ 42 

individualism 81 

infinitiv 171, 218, 224, 229, 243, 230; (lung) 160; (substantivat) 231 

influența (sunetelor precedente) 235; (următoare) 235 

inovațiuni 246, 253; (aromâne) 223; (convergente) 417; (istroromâne) 230—231,; 
(meglenoromâne) 226; (străromâne) 417 

înrudire (spirituală) 172 3 

instrument 135; (gramatical) 38, 131, 142; (semantic) 151; (sintactic) 52; (stilistic) 116 

instrumental 137 

intensitate 20 

interjecții (cu care ne adresăm copiilor) 100; (cu care chemăm sau alungăm ani- 
malele) 100; (demonstrative) 154; (primare) 99; (reprezentative) 113 

interogativ 149 

interpretare '77, 109, 114, LI8, 170 

întonație 57, 62, 8o 

intransitiv 50, 151, 153, 154, 155 

înversiune 277 

învocativ 115 

ipocoristic 99 

irelevant 73 

istorism 3, 398 

Istroromâni 228—232, 256, 318; (influenţa slavă la ei) 288—290 

izofonă 76, 217 

izoglosă 217 

izomorfă 217 

Jura 297 

labial 63, 218 

laringal 63 

laringe 61 

lateral 63 

latină 184; (balcanică) 341; (clasică) 184, 185; (vulgară) 183, 184, 185, 190 

latinism 348, 373 

latinitate 348 

leagăn (al Românilor) 252, 254, 255, 271, 322 

legătură (« liaison ») 104 

lege fonetică 72, 75 

lege fonologică 18, 19, 28, 32, 75, 419; (în acţiune) 76 

lento 81 

lexicologie 240—243 

limbă (comună) 98, 183; (hoţească) 18; (poetică) 88; (scrisă) 57, 98; (vorbită) 184; 
cf. graiu 

linguistică (balcanică) 169; (spaţială) 4, 213—214; (sudesteuropeană) 169 

literă 58 

localişti 140 

locativ 137, 140, 143, 147 

logică 128, 129, 142 

Longobarzi 272 

Macedoromâni 222; cf. Aromâni 

mai-mult-ca-perfect 218, 223, 227, 230, 346 

mănunchiu de lbmbi 170 

Marcomani 272 

masare (a energiei de rostire la începutul cuvintelor) 7o 

masculin 152 

matronimice 302 

Meglenoromâni 225-227, 255, 256, 318, 345; (influenţa slavă la ei) 287—288 


S$. Puşcariu, Limba Română. 28 

mentalitate 397; (asemănătoare) 173, 208, 317; (comună) 164, 264; (linguistică) 
142; (sudesteuropeană) 171; cf. forma mentis 

metafonie 235 

metaforă 119 

metaplasmă 237, 238 

metateză 66, 190, 249, 285, 363 

metonimie 110 

migrațiuni 321; (ale Românilor) 360—361; (metanastazice) 417 

mimică 57 

mișcare 55 

mod 123 

modă 211, 389 

modal 57 

monogeneză 32 

monosilab 234, 237 

monosilabism 27 

morfem 37, 138, 142, 150 

morfologie 23'7—240, 268; (arom.) 222, 223; (megl.) 226, 227; (istr.) 229, 230 

morfonem 42, 54, 108 

Moţi 361 

Muzechiari 220, 221 

muzicalitate 94 

nazal 62 

nazalizare 69, 100 

negativ (dublu) 276 

Nemţi 274 

neologism 316, 320, 362, 367—415 

Neogreci 208 

neolatin 195 

neutru 152; cf. gen 

Nogai 316 

nominativ 13'7, 140, I41, 142, 144, 150, 151, 152, 155, 156, 157, 237, 238; (no- 
minativ-acuzativ) 143; (dublu) 144; (morfologic) 145 

non-tempus 144 

normă 30, 203 

normalizare 19, 346 

număr 135, 148, 237 

nume 27 

numeral 238; (ordinal) 238 

obiect 128, 140 

obișnuință 72, 

ocluzivă 63 

ofertă 32 

omologie 32, 245 

omomorjie ss, 239 

omonimie 125, 200—202, 207, 213, 242, 246, 266, 279, 407 

onomastică 309; (de origine slavă) 299—302 

onomatopee 94, 99, 202 

oral 62 

orientare (formală) 21; (în teren) s1—s2 

orizontal (sens) 182 

ortografie 98 

oxiton 237 

păgâni 248 

Palatal 63 ă 

palatahzarea labialelor 223, 226, 229, 249, 268, 347 

paradigmă (de declinare) 141 

participiu 346; (trecut) 222, 224, 239 

particulară (auxiliară) 40; (interogativă) 133, 134, 135, 137, 145, 156 

pasiv 151, 277 

păstorit 350—352, 354, 358—359; (la Aromâni) 220 

patiens 143 

patrie (primitivă a Românilor) 251—255, 270 

Pecenegi 305, 315, 335 

perfect (compus) 171, 227, 240 

persoană 150, 152, 153 

plasticitate (a versului) 94 

pleonasm 119 

Plural 22, 138, 148, 223, 237, 238, 342 

plurisemie 198 

poetic 86 

pohgeneză 32 

pohloghie 126 

polisemie 135, 290, 375 

polnoglasie 294 

Poloni 295, 307, 308 

porecle 276, 300 

posesiune 142 

postverbal 50, 379 

poziție (dură) 218; (finală) 234; (iniţială) 234; (intervocalică) 234, 236; (moale) 
218; (nazală) 235 

predicat 128, 130, 156 

prefix 37, 53» 227; (des-) 240; (în-) 240; (ne-) 240, 285; (res-) 231, 240; (neo- 
logic) 403 

prepozițional 54, 170 

prestigiu 32 

prezent (indicativ în -am) 250 

profil muzical 91, 92, 93, 94 

pronume 3'7, 343; (absolut) 231, 239; (conjunct) 239; (demonstrativ) 117; (personal) 
152, 154, 239; (posesiv) 239; (reflexiv) 41 

probortionalitate 19 

propoziție 128, 132 

proteză 224, 234 

Protobulgari 258 

psihofonie 8o 

Purism (puriști), 371, 385, 389, 392, 395, 396, 415 
rădăcină 107 

raporturi (româno-slave) 283, 297—299 

reciproc (sens) 151 

reducere (a energiei în silabele mijlocii şi finale) 70; (formală a cuvintelor) 200 
reduplicare 100 

reflexiv 151, 152, 243, 277 

refren 83 

regim 156 

reîmprumut 276, 292, 313, 357, 366 

relief sonor 44 

repetiție 49, 88, go 

reromanizare 3770 

restrictiv (mod) 231 

rezervă (lexicală) 198 

rezonanță 62, 84 

rimă 23, 82, 83 

Români (Apuseni) 205, 229, 247, 256; (Răsăriteni) 247, 255 
romanic 195 

românism (în limba maghiară) 206; (în limba Saşilor) 275 
romanizare (a Daciei) 326—328 

românizare 345, 403 

Romano-Vlahi 222 

rotacism 100, 246, 256, 257, 265, 268, 269, 307, 309, 345 
Ruși 295, 371 

rusticitate 182, 184 

rusticizare (a limbii latine) 347 

Ruteni 308 

rutenisme 294 

Sărăcăciani 221 

Sârbi 308, 318; cf. serbo-croaţi 

sârbism 293, 294 

sărituri 23, 127 

Sarmaţi 257, 333 

Sași 274, 345 

Sciți 257, 333 

școală (fonologică) 43; (latinistă) 385; (neogramatică) 78 
semantism 389, 408 

semiotică 21 

semn '72, 73, '74 

semnal 116; (individual) 79 

sensibihtate (linguistică) 16 

Serbocroaţi 309; cf. Sârbi 


_. 

serie (derivativă) 19; (morfologică) 19 

sex 136, 137 

silabă 66 

simbioză 204, 248, 256, 266, 278, 307; cf. convieţuire 

simetrie (morfologică) 19 

simţ (analitic) 78, 105; (de orientare) 119; (etimologic) 17, 78; (gramatical) 27, 78 
sincopă 66, 187, 223, 261 

sincronic 4 

singular 148, 231 

singularizare 39 


„ sinharmonie 66 


sinonime 20, 21, 390, 302 

sintagmă 142 

sintaxă 243, 268; (arom.) 222, 223—224; (istr.) 220, 231; (megl.) 226 

sistem (de declinare) 141; (fonetic) 69, 169, 181; (fonologic) 78; (sintactic) 169 

situație 125, 146, 152, 155 

Slavi 277 ş. u., 335, 347; (influenţă slavă) 191; (românizaţi) 205 

slavonism 295—297, 367 

Slovaci 295, 309 

Sloveni 295, 309 

solecism 189 

sonoritate 67, 69, 83, 84, 92 

specific (românesc) 10, 52 

spirantă 62 

spirit (lin) 104 

stare 55 

static ş 

sterilitate (a cuvintelor) 200 

stil (stilistică) 3, 292—394 

Străromâni, 244-—255, 322 

structură 6; (internă) ro, 102, 129. 164. 172 

structurahști 6 

structurat 80 

structurațiune 80 

subcategorie (dimensională) 133 

subiect 128, 130, 156, 159, 160 

substantiv 26, 130, 237 

substrat 32, 182, 347 

sufix 37, 52, 382; (adjectival) 54; (adverbial) 54; (augmentativ) 124; (diminutiv) 
124, I91; -ab(a) 315, -ălui 313, -ame (arom.) 222, -an (slav) 240, -anie 296, 
-ăreţ 25, -atic (arom.) 222, -toc (megl.) 227, -el (serbocr.) 309, -enie 296, -eş 
313, -esco (lat.) 239, -eşti 339, -ez (slav) 291, -giu 316, -iculus (lat.) 341, 
-(i)%or (serbocr.) 309, -issa (lat.) 240, -ist 403, -iţă 191, 240,-iu (arom.) 223,-izmă 
(arom.) 223, -izo (lat.) 240, -lâc 316, -lif (megl.) 227, -liu 316, -oaie 269, -onea 
(lat.) 240, -șag, -şug 313, -tură 25, -ui 240, 298, 313, -ului 313, -uiu 315, -ul, 
-ula, -ule, -ulic, -ulovic (serbocr.) 309, -ză 265, 269, -zui 313 

sunet 58; (reflex) 49 

superlativ 391 

superstrat 180—181, 182, 284, 288 
supletiv 2x, 22; cf. completiv 

cuiller (fr.) 213 


demi (fr.) 174 
dzappu (it. dial.) 180 


envie (fr.) 358 
estrigar (span.) 199 


fonc€ (fr.) 165 
forme (fr.) 348 


goitre (fr.) 196 
hospice (fr.) 213 
manzo (it.) 179 


palta (lomb.) 180 
pâlta (emilian) 180 
pauta (piemontez) 180 
patte (fr.) 

plier (fr.) 199 
poussini€re (fr.) 174 
pugno (it.) 174 


ricco (it.) 163 
riche (fr.) 163 


456 


sapial (vegliot) 180 
sentir (fr.) 198 
sevrer (fr.) 358 
zap (triest) 180 
zappo (it. dial.) 180 


slave 


bakieska (pol.) 313 
balaga (sârb.) 177 
balega (sârb.) 177 
balaska 350 

balta (rut.) 180 
baltina (m.-bulg.) 180 
blato 180 

brnka (sârb.) 308 
byvolu 283 


cap (sârb., slov., rut., 


pol., ceh) 180 
cisari 283 
cep (bulg.) 281 
cesnovi 282 
*estvrăti 291 
ciniti (sârb.) 308 
*tokleZ 291 
cra 283 
cun (sârb.) 292 


dlato 285 
flojara (rut.) 179 


frula (sârb.) 179 
fujara (polon.) 179 


gănska (medio-bulg.)294 


gaska 294 

găska (bulg.) 294 
*podak(i) 31 
godinak (bulg.) 31 
*goriti 291 

grabiti 282 

gradi 178, 180 
grajati 292 

griza (bulg.) 292 
gubav (sârb.) 293 
gusa (cr., bulg.) 308 

haljna (sârb.) 293 
chlămi 294 

holmă (rus.) 294 
horo (bulg.) 280 
chraniti (paleosl.) 297 
hranja (bulg.) 296 
huska (rut.) 294 


igrati 242 
imane (bulg.) 163 
izlaz (bulg.) 282 


katula (bulg.) 179 
kalofer (bulg.) 293 
katusz (pol.) 308 
kărtja (bulg.) 294 
kerd (rut.) 308 
kermaă (rut.) 308 
kjelatori (sârb.) 321 
kobyla 206 
kolak (bulg.) 175 
koleda 283 
koliba (ceh. slov., pol.) 
260 
kolyba (rut.) 260 
komkam (bulg.) 283 
kâpele (bulg.) 179 
kopelă (rus.) 179 
k6pil (sârb.) 179 
kâpio (sârb.) 179 
kornuta (rut., slov.) 266 
kortâti (rut.) 295 
*kotăliti 291 
krapă 291 
krtiti (sârb.) 295 
kukuta (sârb.) 266 
kurnota (ceh.) 266 
kuta (bulg.) 281 
kyrd (rut.) 308 
kyrza (rut.) 308 


lan (rut.) 291 
lanac (sârb.) 291 
*lanici 291 

lapa (rus.) 121 
lunica (bulg.) 17 


maj (bulg.) zro 
mamaliga (bulg.) 266 
mamaljuga (sârb.) 266 
metla 177 

mogyla 177 


ocitii 283 


patiti (sârb.) 283 
patjă (bulg.) 283 
pluku 294 

polkă (rus.) 294 
pomana (rut.) 308 
pujka (sârb., rut.) 266 


Rusalje 283 


săvărsen (bulg.) 296 
setati (slov.) 310 
skovrada 285 

skut (bulg.) 281 
slama (paleosl.) 285 
smetana 307 
svărtam (bulg.) 296 


tapanu (paleosl.) 281 
tulă 163 


vakesa (slov.) 313 
valaska (slov.) 350 
vatra (slov., ceh) 179 
vatră (bulg.) 179 
watra (pol.) 179 


zapad 180 
Zup(an) 257 


turcești 


arzulu 17 
boyar 318 
dalavere 318 
kalaraş 318 
kolak 175 
mamaliga 318 
mukan 318 

